
l skyrius 


Kai įžengiau pro centrinius kapinių vartus, kažkas kam- 
pe kasė duobę. Prisimenu labai gerai, nes visa, kas atsitiko 
vėliau, šiandien man atrodo tik anos dienos įvykių tąsa. Kai 
pasistatęs apsiausto apykaklę, kad apsisaugočiau nuo įstrižai 
kertančio lietaus šuorų, laviruodamas tarp paminklų pasukau 
prie kasamos duobės, iš bukų, augančių palei vakarinę bažny- 
čios sieną, piktai kranksėdami pakilo penki ar šeši į juodų sku- 
durų gniužulus panašūs kovai. 

Zmogus duobėje kažką pusbalsiu niurnėjo sau po nosi- 
mi. Jo žodžių buvo neįmanoma suprasti. Kiek galėdamas vik- 
riau, kad iš duobės metamos žemės nesitėkštų tiesiai ant ma- 
nęs, aplenkiau šviežiai supiltą kauburį ir pasilenkiau virš duo- 
bės, kad įstengčiau pamatyti duobkasį. 

— Bjaurus oras tokiam darbui. 

Žmogus akimirką liovėsi mojavęs kastuvu, atsirėmė į jo 
kotą ir pakėlė į viršų akis. Jis buvo labai senas, apšiurusia 
kepure, purvinu nuskurusiu švarku, pečius dengė maišas. Ant 
įkritusių raukšlėtų skruostų žėlė žili šeriai, ašarotos akys žvel- 
gė be jokios išraiškos. 

— Lyja, — vėl pabandžiau užmegzti pokalbį. 

Žmogus, atrodo, suprato, pasikasė smakrą ir pažvelgė į 
tamsų debesų aptrauktą dangų. 

— Visai prakiuro, bet tai neilgam, netrykus turėtų pra- 
giedrėti. 

— Sunku dirbti tokiu oru, — pasakiau. 

Duobės dugne mažiausiai per kokius šešis colius telkšo- 
jo vanduo. Žmogus bakstelėjo kastuvu į kitą, tolimesnį, duo- 
bės kampą. Atskilo didžiulis žemės gabalas ir staiga smuko 
žemyn, lyg byrėtų kažkokie trūnėsiai. 

— Galėjo būti ir blogiau. Šiose mažose kapinaitėse jau 
ilsisi daugybė Žmonių, kurių niekas nebeprisimena. Gyvųjų 
atmintyje jie seniai mirę. Laidojame tiesiog palaikus. 

Pravėręs bedantę burną, jis nusijuokė, paskui pasilenkęs 
pažarstė žemę po kojomis ir pakėlė žmogaus piršto kaulą. 

— Suprantate, ką turiu omenyje, pone? 

Tą akimirką staiga suvokiau, jog net profesionalaus ra- 
šytojo smalsumas ir žavėjimasis beribe gyvenimo įvairove ne- 
turėtų peržengti tam tikrų ribų, tad nusprendžiau pakeisti po- 
kalbio temą: 

— Gal jūs galėtumėte man padėti? Ieškau kapo, visiškai 
tikėtina, kad tai galėtų būti ir koks nors antkapinis paminklas 
bažnyčioje. Gaskonas, Čarlis Gaskonas. Jūrų kapitonas. 

— Dirbau čia zakristijonu keturiasdešimt vienerius me- 
tus, tačiau niekada negirdėjau apie tokį, — nusistebėjo. — 
Kada jis palaidotas? 

— Apie 1685-uosius. 

Jo veido išraiška nepakito. Jis ramiai tarė: 

— O, tai gerokai anksčiau, negu aš čia atsiradau. Gal tė- 
vas Verekeris ką nors žino. 

— Jis bažnyčioje? 

— Bažnyčioje arba klebonijoje. Klebonija štai ten, už tvo- 
ros, anapus medžių. 

Tuo metu staiga pakirdo bukuose virš mūsų galvų snūdu- 
riavę kovai, daugybė jų pakilo ir ėmė sukti ratus lietuje skleis- 
dami aplinkui pragarišką triukšmą. 

Senis žvilgtelėjo aukštyn ir nusviedė kaulą į krūmus. Tai, 
ką išgirdau vėliau, man pasirodė keista. 


— Triukšmadariai! Niekšai! — šaukė jis. — Grįžkite į 
Leningradą! 

Jau buvau benueinąs, tačiau smalsumas nugalėjo, ir aš 
stabtelėjau. 


— Į Leningradą? — paklausiau. — Kodėl jūs taip sakote? 

— Būtent iš ten jie atskrenda, varnėnai taip pat. Juos žie- 
duoja Leningrade. Spalį jie pasirodo čia, nes žiemą jiems ten 
per šalta. 

— Ar tai tiesa? — pasiteiravau. 

Senis pagyvėjo, išsitraukė iš už ausies suktinę ir sios | 
burną. 

— Pakankamai šalta, kad įžūlios beždžionės žiemą nu- 
šaltų kiaušus. Daug vokiečių žuvo per karą prie Leningrado. 
Niekas jų nenušovė, nenužudė jų ir kaip nors kitaip, jie pa- 
prasčiausiai sušalo. 

Aš buvau apstulbintas. 

— Iš kur apie tai žinote? — pasiteiravau. 

— Apie paukščius? — paklausė jis. 

Netikėtai jo veido išraiška tapo gudri ir sukta. 

— Iš Vernerio. Apie paukščius jis žinojo viską. 

— Kas buvo tas Verneris? 

— Verneris? — senis keletą kartų sumirksėjo, jo Žžvilgs- 
nis vėl tapo visiškai abejingas, ir vargiai galėjai atspėti, ar tai 
buvo natūrali išraiška, ar tik apsimetinėjimas. — Verneris bu- 
vo geras vyrukas, tikrai šaunus. Jiems nereikėjo taip su juo 
pasielgti. 

Jis pasilenkė ir vėl pradėjo kasti nebekreipdamas į mane 
jokio dėmesio. Dar truputį luktelėjau, tačiau buvo aišku, kad 
jis daugiau nieko nepasakys. Tikėjausi išgirsti įdomiausią is- 
toriją, deja, nieko kito man neliko, kaip tik nenoromis pasi- 
sukti ir nueiti. Laviruodamas tarp paminklų, pasukau prie pa- 
grindinio išėjimo. 

Stabtelėjau bažnyčios prieangyje. Ant sienos kabėjo kaž- 
kokio tamsaus medžio skelbimų lenta. Įrašų raidės, kadaise 
aukso spalvos, buvo smarkiai išblukusios. Švenčiausiosios 
Mergelės Marijos ir Visų Šventųjų bažnyčia, — skelbė užra- 
šas viršuje, Žemiau buvo nurodytos šv. mišių ir išpažinčių va- 
landos. Ir pačioje apačioje parašas: Tėvas Filipas Verekeris, 
a 

Senos ąžuolinės bažnyčios durys buvo sutvirtintos gele- 
žiniais varžtais suveržtais strypais. Durų rankena — bronzinė 
liūto, įsikandusio didžiulį žiedą, galva. Kad patekčiau į vidų, 
reikėjo pasukti žiedą. Kai aš tai padariau, durys paslaptingai 
girgždėdamos atsidarė. 

Maniau, kad viduje bus tamsu ir niūru, tačiau išvydau 
mažytę, tačiau stebėtinai erdvią, sklidiną šviesos viduramžių 
katedrą. Navų arkados buvo nuostabios: didžiulės normaniš- 
kos kolonos kilo aukštyn iki pat medinių neįtikėtino grožio 
lubų, išpuoštų drožinėtomis, ganėtinai gerai išsilaikiusiomis 
žmonių ir žvėrių figūromis. Dabar supratau, kas mane taip ap- 
stulbino, — tai buvo didžiuliai šviesos srautai, krintantys į 
vidų pro apvalius langus, įrengtus stogo aukštyje abiejose cen- 
trinės navos pusėse. 

Šalia gražaus akmeninio švęsto vandens indo kabėjo len- 
ta su visų kada nors čia dirbusių kunigų pavardėmis — nuo 


* SJ — (Societas Jesu) — Jėzaus draugija (jėzuitai). Čia ir toliau — vertėjo 
pastabos. 

Reifo de Kursėjaus, stojusio prie altoriaus 1132 metais, iki 
Verekerio, pradėjusio savo ganytojišką veiklą 1943-iaisiais. 
Toliau buvo maža tamsi koplyčia. Žvakių liepsnelės šalia 
Švenčiausiosios Mergelės Marijos skulptūros mirgėjo, ir prie- 
blandoje atrodė, tarsi ji plauktų ore. 

Aplenkiau koplyčią ir pro klauptų eiles patekau į bažny- 
čios vidurį. Buvo labai tylu, tik lietus tyliai barbeno į langus. 
Rubino spalvos švieselė, deganti prie altoriaus, blankiai ap- 
švietė XV amžiaus kryžių su nukryžiuotuoju Kristumi. Už nu- 
garos pasigirdo žingsniai — kažkas artinosi sunkiai vilkda- 
mas kojas akmeninėmis grindimis, ir šaltas, griežtas balsas 
paklausė: 

— Gal galėčiau jums kuo nors padėti? 

Atsisukęs išvydau prie įėjimo į Švč. Mergelės koplyčią 
stovintį aukštą liesą kunigą padėvėta juoda sutana. Jo trumpi, 
ežiuku kirpti žili plaukai, giliai įdubusios akys rodė, kad jis 
tikriausiai ligonis. Įspūdį dar labiau stiprino tampriai oda 
aptraukti skruostikauliai. Taip galėjo atrodyti kariškis arba 
mokslininkas, bet aš nenustebau, nes lentelėje prie įėjimo 
buvo parašyta, kad jis — jėzuitas. Ko gero, fizinis skausmas 
buvo nuolatinis šio kunigo palydovas. Stebėjau, kaip jis ar- 
tinasi sunkiai pasiramsčiuodamas juodojo alyvmedžio lazda 
ir velka kairę koją. 

— Tėvas Verekeris? — pasiteiravau. 

— Taip, aš. 

— Kalbėjausi kapinėse su senuku, buvusiu zakristijonu. 

— O, tai Leikeris Armsbis. 

— Taip, turbūt. Jis mano, kad galėtumėte man padėti. 

Ištiesiau ranką: 

— Beje, mano pavardė Higinsas. Džekas Higinsas, rašy- 
tojas. 

Prieš paspausdamas man ranką, jis akimirką dvejojo, bet 
gal tik todėl, kad turėjo perimti lazdą iš dešinės rankos į kai- 
rę. Vis dėlto man pasirodė, kad jis pasisveikino pabrėžtinai 
santūriai, gal ir jausdamas tam tikrą nepasitikėjimą. 

— Ir kuo gi aš galėčiau jums padėti, pone Higinsai? 

— Aš Amerikos laikraščiams rašau seriją straipsnių istori- 
jos temomis. Vakar buvau Šv. Margaritos bažnyčioje Klėjuje. 

— Nuostabi bažnyčia, — tarstelėjo ir atsisėdo ant arti- 
miausio suolo. — Prašau man atleisti. Pastaruoju metu greitai 
pavargstu. 

— Kapinėse mačiau antkapį su užrašu, gal jūs ir žinote: 
Džeimsui Grivui... 

Jis staigiai pertraukė mane: 

— ... kuris tūkstantis šeši šimtai septyniasdešimt šeštųjų 
metų sausio keturioliktą dieną padėjo serui Klaudijui Šave- 
liui sudeginti laivus Tripolio uoste. 

Man pasirodė, kad tėvas Verekeris šyptelėjo. 

— Tai dažnas šiose apylinkėse užrašas. 

— Remdamasis savo tyrinėjimais, galiu pasakyti, kad 
Grivas buvo “Apelsinmedžio"' kapitonas ir turėjo padėjėją Čar- 
lį Gaskoną, vėliau tapusį karinio jūrų laivyno kapitonu. Jis 
mirė nuo įsisenėjusios Žaizdos tūkstantis šeši šimtai aštuo- 
niasdešimt trečiaisiais. Atrodo, kad Grivas parvežė jo palai- 
kus ir palaidojo Klėjuje. 

— Štai kaip, — mandagiai, tačiau nerodydamas jokio su- 
sidomėjimo pasakė kunigas. Jo balse pasigirdo nekantrumo 
gaidelė, ir aš pajutau, kad jis norėtų pokalbį baigti. 

— Klėjaus kapinėse ir bažnytinėse knygose neradau jo- 
kios užuominos apie jį. Bandžiau ieškoti Vaivtono, Glandfor- 
do ir Bleiknėjaus bažnyčiose, tačiau taip pat nesėkmingai. 

— Ir pagalvojote, kad gali būti čia? 

— Vėl perverčiau savo užrašus ir prisiminiau, kad jis bu- 
vo auklėjamas katalikiškai, todėl manau, kad turėjo būti ir pa- 
laidotas kaip katalikas. Esu apsistojęs Bleiknėjaus viešbuty- 
je, ten kalbėjausi su vienu barmenu, kuris man pasakė, kad 
Stadli Konsteblyje yra katalikų bažnyčia. Tai tikrai nuošali 
vietovė, sugaišau valandą laiko, kol patekau čia. 

— Manyčiau, gaišote be reikalo, — kunigas pakilo nuo 
suolo. — Dirbu šioje parapijoje dvidešimt metų ir niekada nie- 
ko negirdėjau apie Čarlį Gaskoną. 

Tai buvo paskutinis mano šansas, ir aš nebeįstengiau pa- 
slėpti nusivylimo, vis dėlto dar pabandžiau nenuleisti rankų. 

— Ar jūs, kunige, visiškai tikras? Gal ką nors būtų gali- 
ma aptikti bažnytinėse knygose? O gal įmanoma rasti nors 
menkiausią įrašą laidotuvių registracijos knygoje? 

— Taip jau atsitiko, kad šių vietų istorija mane ypač do- 
mina, — jo balse, kai tarė šiuos žodžius, galėjai justi sunkiai 
slepiamą pagiežą. — Nėra nė vieno šios bažnyčios dokumen- 
to, kurio aš nežinočiau. Galiu užtikrinti jus, kad niekur nera- 
site nė mažiausios užuominos apie Čarlį Gaskoną. O dabar 
prašau atleisti, manęs laukia priešpiečiai. 

Kai kunigas atsistojo ir žengė žingsnį, lazda slystelėjo, 
jis suklupo ir vos nepargriuvo. 

Čiupau jį už alkūnės ir užmyniau ant kairiosios kojos, 
tačiau jis net nekrūptelėjo. 

— Atsiprašau, vis tas mano nelemtas nerangumas. 

Jis vėl nusišypsojo ir sudavė lazda sau per koją. 

— Nieko tokio. Net ir užgautos, jos vis tiek nebeskauda. 
Tai įkyri ir vargina, tačiau aš, kaip sakoma, susigyvenau su tuo. 

Paprastai tokios pastabos nekomentuojamos, ir man bu- 
vo aišku, kad jokio atsakymo jis nelaukia. Iš lėto, kiek leido 
jo koja, pasukome tarpusuoliu. 

— Nepaprasto grožio bažnyčia, — pasakiau. 

— Taip, mes didžiuojamės ja, — jis atidarė man bažny- 
čios duris. — Gaila, niekuo negalėjau jums padėti. 

— Viskas gerai, — pasakiau. — Kaip manote, gal galė- 
čiau apžiūrėti kapines, jeigu jau esu čia? 

— Matau, jūs labai užsispyręs, — pasakė, bet jau be jo- 
kio pykčio. — Kodėl ne? Yra keletas labai įdomių paminklų. 
Ypač vakarinėje kapinių dalyje. Aštuoniolikto amžiaus pra- 
džios, neabejotina, kad jie iškalti vietos akmentašio, nes pa- 
našių darbų yra ir Klėjuje. 

Kunigas ištiesė ranką atsisveikinti ir, kai aš paspaudžiau 
ją, pridūrė: 

— Man atrodo, kad jūsų pavardę esu girdėjęs. Ar ne jūs 
parašėte knygą apie neramumus Olsteryje praėjusiais metais? 

— Jūs teisus, — atsakiau. — Bjaurūs dalykai ten dedasi. 

— Karas visada yra karas, pone Higinsai, — jis paniuro. — 
Žmonės tampa žiaurūs. Geros dienos! 

Jis uždarė duris, ir aš išėjau į prieangį. Keistas susitiki- 
mas. Užsidegiau cigaretę ir žengiau į lietų. Zakristijono jau 
nebeišvydau, tad stovėjau kapinėse vienui vienas, žinoma, jei 
neminėsim kovų. Kovai iš Leningrado. Niekaip negalėjau pa- 
miršti šitų žodžių, sužadinusių mano smalsumą, tačiau tvirtai 
nusprendžiau daugiau nebegalvoti apie tai. 

Laikas dėti tašką. Po pokalbio su tėvu Verekeriu prara- 
dau bet kokią viltį surasti Carlio Gaskono kapą ir turėjau su- 
sitaikyti su tuo, kad nebežinau, kur dar galėčiau jo ieškoti. 

Pradėjęs nuo vakarinės kapinių pusės, lėtai vieną po kito 
apžiūrėjau antkapius, kuriuos minėjo kunigas. Jie iš tikrųjų 
buvo reto grožio ir, be abejonės, skyrėsi nuo mano iki šiol 

matytųjų. Iškalti iš akmens ir išgraviruoti, papuošti ryškiais, 
nors ganėtinai grubiais kaulų, kaukolių ir arkangelų figūrų or- 
namentais. Įdomus, bet nieko bendra su Gaskonu neturintis 
laikotarpis. Kapinėms apžiūrėti sugaišau valandą dvidešimt 
minučių ir galų gale pasijutau pavargęs. Į akis krito tai, kad, 
kitaip nei daugelis kaimo kapinaičių, šios buvo visai neblo- 
gai sutvarkytos. Veja nupjauta, krūmai apkarpyti, beveik ne- 
matyti jokių apžėlusių arba nesutvarkytų, regis, nuo lankyto- 
jų žvilgsnio visiškai paslėptų plotelių ar ko nors panašaus. 

Taigi jokių Čarlio Gaskono pėdsakų. Kai jau ketinau pri- 
sipažinti sau, kad visos mano pastangos pasirodė esančios 
bergždžios, staiga pamačiau, kad atsidūriau prie ką tik iškas- 
tos duobės. Senasis zakristijonas stengėsi ją brezentu pridengti 
nuo lietaus, tačiau vienas brezento kampas įsmuko į duobę. 
Pasilenkiau, kad ištraukčiau jį, ir atsitiesdamas pamačiau keis- 
tą dalyką. Už keleto žingsnių, prie pat bažnyčios sienos, šalia 
bokšto pamatų, ant žalios žolės kauburio gulėjo antkapis. Jis 
buvo aštuoniolikto šimtmečio pradžios vietinio akmentašio 
darbo, vienas iš tų, kokius jau esu minėjęs anksčiau. Antka- 
pio viršuje iškalta kaukolė su sukryžiuotais kaulais ir užra- 
šas, skelbiantis, kad čia palaidotas vilnų pirklys Jeremijus Fu- 
leris su Žmona ir dviem vaikais. Pasilenkiau kiek galėdamas 
žemiau ir nustebau pamatęs, kad po šiuo antkapiu guli dar vie- 
nas. Čia prabudo ir ėmė nekantrauti mano keltiška prigimtis, 
pasijutau apimtas staigaus nepaaiškinamo jaudulio ir nuojau- 
tos, tarsi stovėčiau ant kažkokio netikėto atradimo slenksčio. 
Priklaupiau šalia antkapio ir pabandžiau pakišti po juo pirš- 
tus, bet pasirodė, kad tai nėra lengva. Tik staiga visiškai neti- 
kėtai antkapis pajudėjo. 

— Nagi, Gaskonai, — tyliai sušnabždėjau, — kad tai bū- 
tum tu. 

Antkapis slystelėjo į vieną pusę, nuožulniai pasviro ant 
kauburio krašto, ir aš išvydau, kas slėpėsi po juo. Tai buvo 
viena nuostabiausių akimirkų mano gyvenime. Prieš mane 
gulėjo paprastas akmuo, kurio viršuje buvo iškaltas vokiš- 
kas kryžius, dažniausiai vadinamas geležiniu kryžiumi. Že- 
miau — vokiškas užrašas: Hier ruhen Oberstleutnant Kurt 
Steiner und 13 Deutsche Fallschirmjūger gefallen am 6 No- 
vember 1943. 

Mano vokiečių kalbos žinios buvo skurdokos, ja šnekėti 

tekdavo retai, bet bet tų Žinių pakako, kad suprasčiau, kas pa- 
rašyta: “Čia palaidotas pulkininkas leitenantas Kurtas Šteine- 
ris ir 13 vokiečių parašiutininkų, žuvusių mūšyje 1943 m. lap- 
kričio 6-ąją". 

Gūždamasis nuo lietaus dar kartą pasitikslinau, ar teisin- 
gai išsiverčiau užrašą. Ne, negali būti jokios abejonės — vis- 
kas teisingai. Netikėtai prisiminiau, jog kažkada esu rašęs 
straipsnį ta proga, kad Stafordširo grafystėje, Kenok Čeise, 
1967 metais buvo atidarytos vokiečių karių kapinės ir perlai- 
doti keturių tūkstančių devynių šimtų dvidešimt penkių vo- 
kiečių karių, žuvusių Britanijoje Pirmojo ir Antrojo pasauli- 
nių karų metais, palaikai. 

Užrašas skelbia, kad jie žuvo mūšyje. Ne, tai visiškas ab- 
surdas. Tikriausiai kažkieno nevykęs pokštas. 

Mano apmąstymus nutraukė staiga pasigirdęs piktas 
šūksnis: 

— Ką jūs čia, po perkūnais, veikiate? | 

Tėvas Verekeris, iškėlęs virš galvos juodą skėtį, aplenk- 
damas antkapius šlubčiojo mano pusėn. 

— Manau, tai jums pasirodys įdomu, tėve, — linksmai 
šūktelėjau. — Nuostabus radinys. 

Kai jis prisiartino, supratau, kad atsitiko kažkas negera. 
Iš tikrųjų kažkas buvo ne taip — tai bylojo iš susijaudinimo 
pabalęs kunigo veidas, o jis pats drebėjo įtūžio krečiamas. 

— Kaip jūs drįsote pajudinti antkapį? Tai šventvagystė! 

— Ką gi, — nusprendžiau neprieštarauti. — Aš labai ap- 
gailestauju. Tačiau pažiūrėkit, ką aš radau po antkapiu. 

— Manęs visai nedomina, ką jūs radote. Tučtuojau pa- 
stumkite antkapį atgal į vietą. 

Tai pradėjo mane erzinti: 

— Nebūkite kvailas. Nejaugi nesuprantate, kas čia para- 
šyta? Jeigu nesuprantate vokiškai, aš galiu išversti jums: “Čia 
palaidotas... Kurtas Šteineris ir trylika vokiečių parašiutinin- 
kų, Žuvusių mūšyje tūkstantis devyni šimtai keturiasdešimt 
trečiųjų metų lapkričio šeštąją". Ar nemanote, kad tai velniš- 
kai įdomu? 

— Nė trupučio. 

— Ar tai reiškia, kad tą užrašą jau anksčiau esate matęs? 

— Žinoma, ne, — atsakė jis, nors iš tiesų atrodė taip, lyg 
būtų užspeistas į kampą. Jo balse pasigirdo kartaus nusivyli- 

mo gaidelė, kai pridūrė: — O dabar būkite malonus, pone, ir 
padėkite antkapį į vietą. 

Aš nė akimirkos neabejojau, kad jis išsisukinėja. 

— Kas buvo tas Šteineris? Kas čia įvyko? 

— Juk sakiau jums, kad neturiu apie tai nė menkiausio 
supratimo, — tarė kunigas, tačiau buvo matyti, kad jaučiasi 
lyg sugautas. 

Tada aš kai ką prisiminiau. 

— Jūs jau dirbote čia tūkstantis devyni šimtai keturias- 
dešimt trečiaisiais, tai yra jau buvote perėmęs parapiją. Tai 
patvirtina užrašas ant lentos bažnyčioje. 

Nebeįstengdamas susitvardyti, jis pratrūko: 

— Paskutinį kartą klausiu, ar padėsite antkapį į vietą? 

— Ne, — atsakiau, — gaila, bet aš to nepadarysiu. 

Didelei mano nuostabai, jis sugebėjo susitvardyti. 

— Puiku, — tarė jis ramiai. — Būkite toks malonus ir 
tučtuojau apleiskite kapines. 

Matydamas, kad ginčytis beprasmiška, nes jis gerokai su- 
sierzinęs, sutikau: 

— Gerai, tėve, jeigu jūs to pageidaujate. 

Jau buvau pasiekęs taką, kai jis šūktelėjo man: 

— Verčiau nesirodykite čia daugiau, nes aš nedvejoda- 
mas iškviesiu policiją. 

Išėjęs pro centrinius vartus, sėdau į automobilį ir išva- 
žiavau. 

Jo grasinimas manęs nė kiek neišgąsdino — pernelyg bu- 
vau susijaudinęs ir suintriguotas. Stadli Konsteblis stebino ma- 
ne. Tokią vietą galima rasti tik šiaurės Norfolke ir niekur ki- 
tur. Sykį atsitiktinai užklydęs į tokį kaimelį, gali daugiau nie- 
kada nebepamatyti jo ir išvis suabejoti, ar kada nors iš tikrųjų 
esi jį matęs. 

Tiesą sakant, jis nebuvo kuo nors ypatingas. Bažnyčia, 
sena klebonija su aptvertu sodu, penkiolika ar šešiolika namų 
upelio pakrantėje, senas vandens malūnas su dideliu vandens 
ratu ir kaimo smuklė “Stadlėjaus. ginklai" pievelės pusėje. 

Sustabdžiau automobilį keliuko pakraštyje šalia upelio, 
užsidegiau cigaretę ir ėmiau iš lėto narplioti tai, kas man atsi- 
tiko. Tėvas Verekeris sakė netiesą. Jis buvo matęs antkapį 
anksčiau ir žinojo, kas ant jo parašyta, — tuo aš neabejojau. 
Supratau visą savo padėties dviprasmiškumą. Atvykau į Stad- 

li Konsteblį tikėdamasis rasti Čarlį Gaskoną. Tačiau radau kai 
ką įdomesnio, galima sakyti, mistiško. Tiktai ką daryti su šiuo 
radiniu? Apsisprendžiau netikėtai — siauroje alėjoje tarp dvie- 
jų namų pasirodė zakristijonas Leikeris Armsbis. Vis dar išsi- 
tepęs purvu, nešinas senu maišu ant pečių, jis perėjo į kitą 
kelio pusę ir dingo “Stadlėjaus ginklų“ duryse, o aš išlipau iš 
automobilio ir nusekiau paskui jį. 

Iškaba virš smuklės durų skelbė, kad jos šeimininkas yra 
Džordžas Henris Vaildas. Pravėriau duris ir patekau į korido- 
rių, kurio grindys buvo akmeninės, o sienos išmuštos medi- 
nėmis lentelėmis. Durys kairėje buvo praviros, pro jas sklido 
balsai ir juokas. | 

Viduje nebuvo baro, tik didelė jauki salė su liepsnojan- 
čiu židiniu, keletu suolų su atkaltėmis ir pora medinių stalų. 
Dar šeši ar septyni pagyvenę nuolatiniai lankytojai ir nė vie- 
no jauno žmogaus. Visi buvo maždaug šešiasdešimtmečiai — 
įprastas dabartinių kaimo gyventojų amžius. 

Tai buvo tipiški kaimiečiai — vėjo nugairintais veidais, 
medžiaginėmis kepurėmis, guminiais batais. Trys iš jų žaidė 
domino, kiti du stebėjo, dar vienas vyras prie židinio tyliai 
grojo lūpine armonikėle. Visų žvilgsniai staiga nukrypo į ma- 
ne — svetimo Žmogaus pasirodymas visada sukelia nepapras- 
tą mažos kaimo bendruomenės gyventojų susidomėjimą. 

— Laba diena, — pasisveikinau. 

Du ar trys iš jų mandagiai linktelėjo, tačiau trečiasis, mil- 
žiniško ūgio vyras šiek tiek žilstelėjusia juoda barzda, neat- 
rodė itin draugiškai nusiteikęs. 

Leikeris Armsbis vienišas sėdėjo užstalėje iš lėto sunkiai 
sukdamas suktinę. Priešais jį stovėjo alaus bokalas. 

Jis įsikišo suktinę į dantis, ir aš pasukau prie jo, pasiū- 
liau pridegti. 

— Vėl mes susitikome, — tariau. 

Jis abejingai Žžvilgtelėjo, bet pažino mane, ir jo veidas 
pragiedrėjo. 

— O, tai jūs. Ar suradote tėvą Verekerį? 

Aš linktelėjau. 

— Ar norėtumėte dar vieną alaus? 

— Neatsisakysiu, — jis ištuštino bokalą dviem gurkš- 
niais. — Pinta tamsaus alaus būtų ne pro šalį. Džordžai! 

Aš pasisukau ir išvydau žemą, tvirtai sudėtą vienmarški- 
nį vyrą. Tai tikriausiai ir buvo šeimininkas Džordžas Vaildas. 

Jis buvo maždaug tokio pat amžiaus, kaip dauguma šios 
smuklės lankytojų, ganėtinai išvaizdus, tačiau į akis krito vienas 
neįprastas dalykas. Kažkada kažkas iš arti šovė jam į veidą. 

Savo gyvenime buvau matęs pakankamai daug šautinių 
žaizdų, kad galėčiau tuo abejoti. Šiuo atveju kulka perskrodė 
kairįjį skruostą, paliesdama ir kaulą. Jam smarkiai pasisekė. 

Jis maloniai nusišypsojo: 

— Ko pageidausite, pone? 

Užsisakiau didelę taurę degtinės su toniku. Fermeriai ar 
kas jie ten buvo, nustebę sužiuro, tačiau tai manęs nė kiek 
nejaudino, nes degtinė buvo vienintelis gėrimas, kurį gerda- 
vau su malonumu. 

Leikeris Armsbis jau baigė surūkyti suktinę, tad nieko 
nelaukdamas pasiūliau jam cigaretę, kurią jis džiaugsmin- 
gai paėmė. 

Gėrimai jau buvo atnešti, ir aš stumtelėjau zakristijonui 
jo alų: 

— Kiek metų jūs buvote Švč. Marijos bažnyčios zakris- 
tijonu? 

— Keturiasdešimt vienerius. 

Jis ištuštino bokalą, ir tuomet aš paklausiau: 

— Aš užsakysiu jums dar vieną, o jūs papasakosite man 
apie Šteinerį. 

Lūpinė armonika staiga nutilo, pokalbis nutrūko. 

Senasis Leikeris Armsbis spoksojo į mane per savo bo- 
kalo viršų, o jo veide vėl šmėkštelėjo kažkokia gudri ir sukta 
išraiška. 

— Šteineris, — tarė jis. — Na, Šteineris buvo... 

Džordžas Vaildas staiga pertraukė jį, paėmė tuščią boka- 
14 ir nušluostė stalą. 

— Užsidarome, pone, jau laikas. 

Aš žvilgtelėjau į laikrodį. Buvo pusė trijų. 

— Negali būti. Dar pusvalandis iki uždarymo, — paprieš- 
taravau. 

Jis paėmė mano taurę su degtine ir padavė ją man. 

— Tokioje smuklėje viskas galima, mielas pone. Šitame 
mažame kaimelyje mes elgiamės taip, kaip mums patinka, ir 
niekas mums negali sukliudyti, Jeigu pasakiau, kad užsidaro- 
me pusę trijų, vadinasi, pusę trijų. 

Jis draugiškai nusišypsojo ir pridūrė: 

— Jumis dėtas išgerčiau savo taurę, pone. 

Ore kabojo įtampa, kuri darėsi vis grėsmingesnė. Visi 
vyrai žvelgė į mane, jų veidai buvo pikti, bejausmiai, akys 
tarytum stiklinės, o juodabarzdis milžinas priėjo prie stalo, 
pasirėmė ir įsmeigė žvilgsnį į mane. 

— Girdėjai, ką jis tau pasakė, — iškošė žemu, grėsmin- 
gu balsu. — Išgerk ir pėdink iš kur atėjęs. 

Aš nesiginčijau, nes įtampa kas minutę didėjo. Išgėriau 
savo degtinę su toniku vilkindamas laiką, lyg norėčiau kažką 
įrodyti jiems ar sau, ir išėjau iš smuklės. 

Keista, bet nejutau pykčio, priešingai — ši keista ir neti- 
kėta istorija vis labiau traukė mane, be to, buvau per toli nuė- 
jęs, kad galėčiau lyg niekur nieko pasitraukti. Turėjau atsa- 
kyti į keletą klausimų ir nusprendžiau, kad žinau, kaip tai pa- 
daryti. 

Sėdau į savo pežo, pravažiavau tiltą ir išvažiavau iš kai- 
mo keliu, pro bažnyčią ir kleboniją vedančiu į Bleiknėjų. Už 
kelių šimtų jardų nuo bažnyčios pasukau į lauko keliuką, su- 
stojau, pasiėmiau fotoaparatą ir, palikęs automobilį, vėl grį- 
žau atgal. 

Nejutau jokios baimės, kaip ir tą atmintiną dieną, kai gin- 
kluoti vyrai Belfaste vežė mane iš “Europos" viešbučio į oro 
uostą primygtinai įrodinėdami, kad savo paties labui turiu sėsti 
į pirmą pasitaikiusį lėktuvą ir niekada nebegrįžti atgal. Ta- 
čiau aš grįžau, ir ne kartą, netgi knygą apie tai parašiau. 

Kai sugrįžau į kapines, radau Šteinerio ir jo vyrų antka- 
pį, kur ir buvau palikęs. Dar kartą perskaičiau užrašą norėda- 
mas išsiaiškinti, ar nesuklydau, nufotografavau antkapį iš vi- 
sų pusių, tada nuskubėjau į bažnyčią ir įėjau į vidų. 

Užuolaida dengė patalpą bokšto apačioje, ir aš užlindau 
už jos. Ant skersinio kabojo tvarkingai sukabinti raudoni ber- 
niukų choristų drabužiai ir baltos kamžos, stovėjo geležiniais 
lankais apjuosta skrynia, iš tamsios varpinės karojo keletas 
varpo virvių. Lentelė ant sienos visiems šios bažnyčios lan- 
kytojams skelbė, kad 1936 metų liepos 22 dieną Bob Minoro 
varpas skambėjo penkis tūkstančius penkiasdešimt aštuonis 
kartus. 

Pastebėjau, kad tarp šešių varpininkų, skambinusių var- 
pais tą dieną, buvo paminėtas ir Leikeris Armsbis. 

Dar labiau mane sudomino tai, kad visa lentelė buvo su- 

varpyta, tik kažkas tas skyles užgipsavo ir uždažė. Pastebė- 
jau, kad skylių yra ir šalia lentelės, iš akmenų sumūrytoje sie- 
noje, mačiau, kad tai tikrų tikriausi kulkosvaidžio serijos pėd- 
sakai, bet niekaip negalėjau tuo patikėti. 

Ieškojau laidotuvių registracijos knygos, tačiau neradau nei 
jokių knygų, nei dokumentų. Kai išlindau iš už užuolaidos, iš- 
kart sienoje, už švęsto vandens indo, pastebėjau mažas dure- 
les. Vos paliečiau rankeną, ir durelės atsidarė. Įėjau į vidų ir 
patekau į mažą zakristiją, kurios sienos buvo iškaltos ąžuoli- 
nėmis lentelėmis. Kabykloje kabėjo kelios sutanos, kamžos ir 
kapos. Stovėjo ąžuolinė spinta ir didelis senoviškas stalas. 

Pravėriau spintą ir iškart radau tai, ko ieškojau. Vienoje 
lentynų gulėjo sukrautos didžiosios įvairių bažnytinių doku- 
mentų knygos. Trys iš jų buvo laidotuvių registracijos kny- 
gos, o 1943 metų laidotuvės buvo suregistruotos antrojoje. 
Paskubom perverčiau ją ir nežmoniškai nusivyliau. Radau už- 
registruotas tik dvejas tų metų lapkričio laidotuves, ir abu kar- 
tus buvo laidojamos moterys. Dar sykį peržvelgiau nuo metų 
pradžios, tai neužėmė daug laiko, paskui užverčiau knygą ir 
padėjau ją į spintą. Bandymas išspręsti problemą paprasčiau- 
siu būdu nepavyko. Jeigu Šteineris, kad ir kas jis buvo, palai- 
dotas čia, turėtų būti įrašytas į laidotuvių registracijos knygą. 
To griežtai reikalauja Anglijos įstatymai. Ką, po velnių, visa 
tai galėtų reikšti? Atidariau duris ir išėjau iš zakristijos. Už- 
verdamas duris pamačiau du vyrus, kuriuos ką tik buvau suti- 
kęs smuklėje. Džordžas Vaildas ir juodabarzdis, kuris, mano 
nuostabai, laikė dvivamzdį šautuvą. Vaildas mandagiai kreipė- 
si į Mane: 

— Aš patariau jums, pone, dingti iš čia. Turėtumėte tai 
prisiminti. Jūs elgiatės neprotingai. 

Juodabarzdis vyras nekantravo: 

— Ko, po velnių, mes laukiame? Laikas baigti su juo. 

Stebėtinai vikriai, nors vargu ar galėjai to tikėtis iš tokio 
stambaus vyro, jis puolė prie manęs ir sugriebė už apsiausto 
atlapų. Tuo metu už mano nugaros atsidarė zakristijos durys 
ir įėjo Verekeris. Dievai Žino, iš kur jis atsirado, bet aš labai 
nudžiugau jį išvydęs. 

— Kas, po galais, čia vyksta? — paklausė jis. 

Juodabarzdis. nesiteikė paaiškinti: 

— Palfkitė f2i mums, tėve. Mes susitvarkysime. 


17 


18 


Jack Higgins 


— Nesusitvarkysite, Arturai Seimurai, — tarė Verekeris. — 
Eikite iš čia. 

Seimuras, vis dar nepaleisdamas manęs, piktai pažvelgė 
į kunigą. 

Žinojau keletą būdų, kaip galėčiau patiesti Seimurą, bet 
man atrodė, kad dabar ne tai svarbiausia. 

— Seimurai, — griežtai metaliniu balsu pakartojo Vere- 
keris. 

Šis nenorom paleido mane, tada Verekeris tarė: 

— Niekada daugiau čia nesirodykite, pone Higinsai. Pats 
matote, kad tai sakau jūsų paties labui. 

— Gerai pasakyta. 

Nesitikėjau didelio triukšmo dėl to, kas įvyko, net tuo- 
met, kai įsikišo Verekeris, bet supratau, kad dabar būtų pro- 
tingiausia kuo skubiau dingti iš čia, todėl nuskubėjau prie sa- 
vo automobilio. Tolesnis paslaptingo įvykio tyrimas gali dar 
šiek tiek palaukti. 

Pasiekęs keliuką, kur buvau palikęs automobilį, išvydau 
Leikerį Armsbį, sėdintį ant mano automobilio buferio antvo- 
žo ir besukantį suktinę. Kai prisiartinau, jis atsistojo. 

— O, štai ir jūs, — pasitiko mane. — Jums pasisekė pa- 
sprukti? 

Sukta gudri išraiška vėl pasirodė jo veide. Aš išsitrau- 
kiau cigaretes ir pasiūliau jam. | 

— Žinote, ką, — pasakiau. — Jūs ne toks kvailas, kaip 
stengiatės atrodyti. 

Jis gudriai nusišypsojo ir išpūtė dūmus. 

— Kiek? 

Iš karto supratau, ką jis turi omeny, tačiau apsimečiau 
nesupratęs: 

— Apie ką jūs? 

— Kiek verta informacija apie Šteinerį? 

Jis atsirėmė į automobilį laukiamai žiūrėdamas į mane, 
kol pagaliau aš neištvėriau, išsitraukiau piniginę, išėmiau iš 
jos penkių svarų banknotą ir suspaudžiau jį tarp pirštų. 

Jo akys sužibo, ir jis ištiesė ranką. 

Aš atitraukiau savąją: 

— O ne. Pirmiausia keletas atsakymų į klausimus. 

— Gerai, pone. Ką norėtumėte sužinoti? 

— Kurtas Šteineris. Kas jis toks buvo? 


Erelis nusileido 


Leikeris Armsbis išsišiepė ir iš padilbų pažvelgė į mane. 

— Paprastas dalykas, — atsakė. — Tas vyrukas buvo vo- 
kietis, atvykęs čia su savo vyrais nušauti pono Čerčilio. 

Taip apstulbau, kad žiūrėjau į jį negalėdamas nė žodžio 
ištarti. Jis pačiupo penkių svarų banknotą iš mano rankos, pa- 
sisuko ir vikriai dingo iš akių. 


* * * 


Kartais mus gyvenime užgriūva tokie netikėti dalykai, kad 
mes nebesugebame jų suvokti, tartum nepažįstamas balsas ana- 
me telefono laido gale sakytų jums, kad žmogus, kurį jūs la- 
bai mylėjote, mirė. 

Žodžiai netenka prasmės, protas nebepajėgia suvokti re- 
alybės, reikia stabtelėti akimirką ir palūkėti, kad suprastum, 
kas įvyko. 

Būtent taip aš jaučiausi, apstulbintas Leikerio Armsbio 
žodžių. Ne tik todėl, kad tai atrodė neįtikėtina. Ne sykį gyve- 
nime buvau patyręs, kad visa, kas atrodo neįtikėtina, būtinai 
įvyksta jau kitą savaitę. 

Tiesa buvo ta — žinoma, jeigu Armsbis sakė tiesą, — 
kad įvykiai, apie kuriuos jis užsiminė, buvo sunkiai protu su- 
vokiami, bent jau tuo metu man. 

Tai vyko čia — aš buvau tikras, kad visa tai neišgalvota, 
bet mano protas atsisakė tuo tikėti. 


Aš grįžau į Bleiknėjaus viešbutį, susikroviau daiktus ir, 
apmokėjęs sąskaitą, patraukiau namo, tuo metu dar nesuvok- 
damas, kad šis pirmasis stabtelėjimas kelionėje virs ištisais 
metais, per kuriuos aš apžvelgsiu šimtus dokumentų, dešim- 
tis pokalbių įrašų ir apkeliausiu pusę pasaulio. 

San Franciskas, Singapūras, Argentina, Hamburgas, Ber- 
lynas, Varšuva, netgi — tikra likimo ironija — Fols Roudas 
Belfaste. 

Kiekvienoje iš tų vietų vyliausi rasiąs bent mažiausią 
užuominą, galinčią padėti atskleisti tiesą ir — tai man buvo 
svarbiausia — įminti mįšlę, kurios pagrindinis veikėjas buvo 
Kurtas Šteineris. 

Kaip atsimenu, visko pradžia buvo pašėlusiai drąsi ir sėk- 
minga specialiosios paskirties parašiutininkų kuopos opera- 
cija, kai per Antrąjį pasaulinį karą 1943-ųjų rugsėjo 12 dieną 
Oto Skorcenio vadovaujami vyrai, dideliam Adolfo Hitlerio 
džiaugsmui, dar kartą įrodė, kad jis, fiureris, kaip visada tei- 
sus, ko, deja, negalima pasakyti apie Vyriausiąją ginkluotųjų 
karinių pajėgų vadovybę. 

Hitleris staiga pareiškė norįs Žinoti, kodėl vokiečių ar- 
mija neturi tokių specialiosios paskirties parašiutininkų kuo- 
pų, kaip anglai, kurios sėkmingai veikė nuo pat karo pradžios. 
Vyriausioji vadovybė, norėdama įtikti Hitleriui, nusprendė su- 
formuoti tokius dalinius. Skorcenis, jaunas SS leitenantas, dėl 
sveikatos būklės paleistas iš kariuomenės, tuo metu lankėsi 
Berlyne. Jam buvo suteiktas kapitono laipsnis ir pranešta, kad 
jis skiriamas vokiečių specialiosios paskirties ginkluotųjų pa- 
jėgų dalinio vadu. Praktiškai šios pajėgos nedaug ką galėjo 
nuveikti, tačiau, atrodo, kad Vyriausioji karinė vadovybė to ir 
siekė. 

Dideliam vadovybės nusivylimui, Skorcenis įrodė esąs 
puikus karys, sugebąs kaip niekas kitas vykdyti tokias užduo- 
tis. Netrukus pasitaikė proga tai įrodyti. 

1943 metų rugsėjo trečią dieną Italija kapituliavo, Mu- 
solinis buvo nuverstas, maršalo Badolijo įsakymu areštuotas 
ir slapčiomis išgabentas. Hitleris įsakė surasti ir išlaisvinti 
buvusį jo sąjungininką. Tai atrodė neįmanoma, net generolas 
Ervinas Romelis skeptiškai vertino šį sumanymą ir netikėjo, 
kad jis galėtų būti sėkmingai įvykdytas. 

Tačiau įvykiai susiklostė kitaip, nes Hitleris asmeniškai 
pavedė šią užduotį Skorceniui, kuris ryžtingai ir nė kiek ne- 
dvejodamas ėmėsi vykdyti ją. Greitai paaiškėjo, kad Musoli- 
nis slepiamas “Sporto" viešbutyje, dešimt tūkstančių pėdų 
aukščio Gran Saso kalno viršūnėje, Abrucio kalnuose, 0 jį sau- 
go du šimtai penkiasdešimt sargybinių. 

Skorcenis, nusileidęs su penkiasdešimčia parašiutininkų, 
šturmavo ,,Sporto'' viešbutį ir išlaisvino Musolinį, paskui ne- 
dideliu žvalgybiniu “gandru"'* nuskraidino jį į Romą, o iš ten 
— dorneriu** į Vilko guolį, Hitlerio vadavietę Rytų fronte 
netoli Rastenburgo, niūrioje, drėgnoje ir miškingoje Rytų Prū- 
sijos vietovėje. 

Už atliktą operaciją Skorcenis buvo apdovanotas daugy- 
be medalių, taip pat Riterio kryžiumi, tačiau tai buvo tik jo 
nepakartojamos karjeros pradžia, nes vėliau jis atliko toli gra- 
žu ne vieną panašų žygdarbį, tapo gyva savo laikų legenda. 
Aukštoji karinė vadovybė, kaip ir visi vyresnės kartos kariš- 
kiai pasaulyje, įtariai Žžiūrėjusi į tokius neįprastus metodus, 
nebuvo sužavėta. 

Vadovybė, bet ne fiureris. Jis jautėsi kaip septintame dan- 
guje — pakiliai nusiteikęs šoko iš džiaugsmo, kaip nebuvo 
šokęs nuo įžengimo į Paryžių. Tokios nuotaikos jis buvo ir 
trečiadienio vakarą, kai Musolinis atvyko į Rastenburge su- 
šauktą pasitarimą dėl įvykių Italijoje ir tolesnio dučės vaid- 
mens. 

Posėdžių salė, kurios sienos ir lubos buvo iškaltos puši- 
nėmis lentelėmis, buvo stebėtinai jauki. Čia stovėjo du stalai: 
viename salės gale — apskritas su didele gėlių vaza viduryje 
ir vienuolika kėdžių iš meldų pintomis sėdynėmis aplink, o 
kitas — kampe, apkrautas karinių žemėlapių krūva. Nedidelė 
grupė prie stalo susispietusių vyrų aptarė padėtį italų fronte. 
Cia buvo Musolinis, Reicho propagandos ir karo ministras Jo- 
zefas Gebelsas, SS reichsfiureris, Valstybės policijos ir Vals- 
tybės slaptosios policijos šefas Heinrichas Himleris bei Ab- 
vero*** viršininkas admirolas Kanaris. 

Kai Hitleris įėjo į salę, visi sustingo ir akimirką apmirė 
laukdami. Fiureris buvo gerai nusiteikęs, jo akys Žėrėjo, vei- 
de švieste švietė šypsena, kaip būdavo tais atvejais, kai jis 
norėdavo pasirodyti žavus. 

Priėjęs prie Musolinio, abiem rankomis suėmė jo ranką 
ir nuoširdžiai spustelėjo. 

— Šiandien jūs jau geriu atrodote, duče. Nepalyginamai 
geriau. 

Tačiau kitiems čia dalyvaujantiems pareigūnams Italijos 


* “Stork" tipo lėktuvas. 
** Lėktuvas “Dornier". 
*** Fašistinės Vokietijos karinės žvalgybos ir kontržvalgybos organas. 

diktatorius atrodė sugniuždytas. Pavargęs ir apatiškas, jis nė 
iš tolo nepriminė to energija trykštančio žmogaus, koks anks- 
čiau buvo. 

Dučė vos įstengė nusišypsoti. Fiureris suplojo rankomis. 

— Gerai, ponai, koks, jūsų nuomone, turėtų būti kitas 
žingsnis Italijoje? Kas mūsų laukia ateityje? Ką jūs manote 
apie tai, reichsfiureri? 

Himleris nusiėmė savo sidabrinį pensnė ir ėmė kruopš- 
čiai valyti, paskui atsakė: 

— Visiška, absoliuti pergalė, mano fiureri. Negi galėtų 
būti kitaip? Dučės buvimas čia — akivaizdus įrodymas, kaip 
šauniai jūs sugebėjote išgelbėti iš padėties, į kurią tas išdavi- 
kas Badolijas įstūmė, sutikęs paskelbti paliaubas. 

Hitleris rimtai linktelėjo ir pasisuko į Gebelsą: 

— O tu, Jozefai? 

Juodos, blizgančios kaip pamišėlio Gebelso akys tryško 
entuziazmu: 

— Sutinku su jumis, mano fiureri. Dučės išlaisvinimas 
sukėlė didelę sensaciją ne tik visoje šalyje, bet ir užsienyje. 
Ir mūsų draugai, ir priešai tiesiog apstulbinti. Taigi galime 
švęsti didžiausią moralinę pergalę, pasiektą jums vadovaujant. 

— Deja, tai nėra mūsų generolų nuopelnas, — Hitleris 
atsisuko į palinkusį prie žemėlapių Kanarį, kurio veidu klai- 
džiojo lengva ironiška šypsenėlė. 

— O jūs, pone generole? Ar taip pat manote, kad pasie- 
kėme didžiulę moralinę pergalę? 

Tam tikrais atvejais aplinkybės klostosi taip, kad būtina 
sakyti tiesą, tačiau kartais verčiau to nedaryti. Bendraujant 
su Hitleriu sunku nuspręsti, kaip geriau. 

— Mano fiureri, Italijos karo laivai stovi nuleidę inkarus 
Maltoje, o tvirtovės pabūklai nukreipti į juos. Mes buvome 
priversti pasitraukti iš Korsikos ir Sardinijos. Gaunamais pra- 
nešimais, mūsų buvę sąjungininkai pasirengę pereiti į priešo 
pusę. 

Hitleris mirtinai išbalo, jo akys blykstelėjo, ant kaktos 
sužvilgo prakaito lašai, tačiau Kanaris tęsė toliau: 

— O jeigu kalbame apie Italijos naująją socialistinę res- 
publiką, kurią paskelbė dučė, — jis gūžtelėjo pečiais, — su ja 
nė viena neutrali valstybė, netgi Ispanija, nesutiko užmegzti 
diplomatinių santykių. Apgailestauju, bet, mano nuomone, to 
nebus ir ateity. 

— Jūsų nuomone? — Hitleris visai pašėlo. — Jūsų nuo- 
mone?! Jūs toks pat nevykėlis, kaip ir mano generolai! Pažiū- 
rėkite, kas atsitinka, kai tik aš jų paklausau! Vienos nesėkmės. 

Hitleris priėjo prie susijaudinusio Musolinio ir jį apkabino: 

— Ar dučė atsidūrė čia Vyriausiosios karinės vadovybės 
rūpesčiu? Ne! Jis čia todėl, kad įsakiau įkurti specialiosios 
paskirties parašiutininkų dalinį, nes taip pakuždėjo mano nuo- 
jauta. 

Gebelsas atrodė smarkiai susijaudinęs, Himleris — ramus 
ir, kaip visada, nenuspėjamas, tačiau Kanaris laikėsi savo: 

— Aš nekalbu apie jus, mano fiureri. 

Sukryžiavęs už nugaros rankas, Hitleris, nežiūrėdamas į 
bendražygius, prisiartino prie lango. 

— Turiu neblogą nuojautą ir žinojau, kad ši operacija pa- 
vyks. Tam reikėjo tik drąsių vyrų, pasiryžusių viskam. 

Fiureris staigiai atsisuko ir iškilmingai, lyg cituotų Bib- 
liją, užbaigė: 

— Jei ne aš, nebūtų buvę Gran Saso, nes nebūtų buvę 
Skorcenio. Nenorėčiau būti griežtas jūsų atžvilgiu, admirole, 
tačiau ką pastaruoju metu nuveikėte jūs ir jūsų vadovaujamas 
Abveras? Atrodo, kad viskas, ką sugebate — tik ruošti tokius 
išdavikus kaip Donanjį. 

Abverui tarnavęs Hansas fon Donanjis balandį buvo areš- 
tuotas už valstybės išdavimą. 

Kanaris, suprasdamas, į kokią pavojingą padėtį pateko, 
stovėjo mirtinai išbalęs. 

— Mano fiureri, — tarė jis, — aš tikrai neketinau... 

Nekreipdamas į jį dėmesio, Hitleris atsigręžė į Himlerį: 

— O ką jūs, reichsfiureri, manote? 

— Visiškai pritariu jums, mano fiureri, — atsakė Himle- 
ris. — Visiškai, tačiau kai kas man kelia šiokių tokių abejo- 
nių. Juk Skorcenis yra SS karininkas. Be to, aš linkęs manyti, 
kad Gran Saso operacijos turėjo imtis brandenburgiečiai. 

Jis turėjo galvoje Brandenburgo diviziją — karo pra- 
džioje suformuotą specialiosios paskirties dalinį, tiesiogiai 
pavaldų Abvero antrajam skyriui, kurio pagrindinė veiklos 
sritis buvo sabotažas. Nepaisant Kanario pastangų, šis eliti- 
nis dalinys dažniausiai eikvodavo jėgas staigioms, netikė- 
toms, tačiau mažai naudingoms operacijoms Rusijos kariuo- 
menės užnugaryje. 

— Iš tiesų, — tarė Hitleris, — ką gi tokio nuveikė jūsų 
brangieji brandenburgiečiai? Nieko, apie ką būtų verta kalbėti! 

Hitleris vėl įsiuto ir, kaip paprastai tokiais atvejais, pa- 
demonstravo savo puikią atmintį. 

— Kai buvo suformuotas Brandenburgo dalinys, jis buvo 
pavadintas specialiosios paskirties daliniu, o fon Hipelis, jo 
pirmasis vadas, pažadėjo, kad baigę apmokymus jie sugebės 
patį velnią iš pragaro ištraukti. Tai gana ironiška, pone admi- 
role, tačiau, kaip atsimenu, jie nesugebėjo atgabenti man du- 
čės. Aš pats turėjau tuo pasirūpinti. 

Jis kalbėjo vis garsiau, akys žaibavo, veidą išpylė pra- 
kaitas. 

— Nieko! — šaukė jis. — Nieko nenuveikėte, nors turė- 
jote tokius vyrus ir tokias galimybes atgabenti man iš Angli- 
jos Čerčilį! Ar ne taip? 

Musolinis stovėjo priblokštas, Gebelsas pritariamai link- 
sėjo. Himleris dar įpylė žibalo į ugnį, kai tyliai parbilo: 

— Kodėl gi ne, mano fiureri. Juk viskas įmanoma, net ir 
tai, kas atrodo neįtikėtina. Jūs tai įrodėte, išvaduodamas dučę 
iš Gran Saso. 

— Visiškai teisingai, — Hitleris aprimo. — Yra nuosta- 
bi proga parodyti, ką gali Abveras, pone admirole. 

Jis nusišypsojo, o Kanaris stovėjo kaip perkūno trenktas. 

— Mano fiureri, jeigu aš teisingai supratau, jūs turite 
omeny..? 

— Beje, anglų specialiosios paskirties parašiutininkų būrys 
užpuolė Romelio vadavietę Afrikoje, — priminė Hitleris, — pa- 
našūs būriai surengė keletą tokių antpuolių Prancūzijos pakran- 
tėje. Argi vokiečių vaikinai to neįstengia? 

Hitleris uždėjo ranką Kanariui ant peties ir draugiškai pri- 
dūrė: 

— Pagalvokite apie tai, pone admirole, ir imkitės darbo. 
Tikiuosi, jums pasiseks. 

Fiureris pasisuko į Himlerį: 

— Neprieštaraujate, pone reichsfiureri? 

— Žinoma, — nedvejodamas pritarė Himleris, — gera 
proga patikrinti, ar Abveras tai pajėgs. 

Himleris vos pastebimai šyptelėjo Kanariui, kuris tebesto- 
vėjo kaip stabo ištiktas. Šis, liežuviu suvilgęs išdžiūvusias lū- 
pas, kimiu balsu tarė: 

— Kaip įsakysite, mano fiureri. 

— Puiku. Visada žinojau, kad galiu jumis pasitikėti, — 
apkabinęs Kanarį per pečius, tarė Hitleris, paskui mostelėjo 
ranka, tarsi norėdamas stumtelėti visus į priekį, ir palinko prie 
žemėlapio. — O dabar, ponai, apie padėtį Italijoje. 


* * * 


Kanaris ir Himleris tą naktį grįžo į Berlyną dorneriu. Į oro 
uostą, esantį už 7 mylių, iš Rastenburgo jie išvyko tuo pačiu 
metu, tačiau skirtingais automobiliais. Kanaris vėlavo penkio- 
lika minučių ir kai pagaliau trapu pakilo į lėktuvą, jo nuotaika 
buvo ne per geriausia. Himleris jau buvo prisisegęs diržus, ir 
Kanaris, akimirką padvejojęs, klestelėjo šalia. 

— Problemos? — paklausė Himleris, kai lėktuvas, trink- 
sėdamas pakilimo taku, pasuko prieš vėją. 

— Pradūrėme padangą, — Kanaris atsilošė sėdynėje. — 
Turėčiau būti be galo dėkingas jums, jūs labai man padėjote. 

— Visuomet džiaugiuosi galėdamas padėti, — atsakė 
Himleris. 

Lėktuvas jau kilo, ir variklių gausmas vis stiprėjo. 

— Viešpatie, tai bent sugalvojo jis šį vakarą, — neišlai- 
kė Kanaris. — Pagrobti Čerčilį! Ar jūs kada esate girdėjęs ką 
nors beprotiškesnio? 

— Viskas pasikeitė, kai Skorcenis išlaisvino Musolinį iš 
Gran Saso. Fiureris įtikėjo, kad gali būti stebuklų, 0 tai gero- 
kai apsunkina ir mano, ir jūsų gyvenimą, pone admirole. 

— Musolinio išvadavimas — ypatingas atvejis, — vėl pra- 
bilo Kanaris. — Jokiu būdu nenoriu sumenkinti to, ką padarė 
Skorcenis, tačiau pagrobti Vinstoną Čerčilį — tai jau visai 
kas kita. 

— Nežinau, — tarė Himleris. — Aš, kaip ir jūs, Žiūriu 
mūsų priešų dokumentines kino kronikas. Čerčilis vieną die- 
ną Londone, kitą — Mančesteryje arba Lidse. Jis vaikšto gat- 
vėmis, kalbasi su žmonėmis, įsikandęs tą savo cigarą. Manau, 
kad iš visų pasaulio galingųjų šiuo metu jis prasčiausiai sau- 
gomas. 

— Jeigu jūs tuo tikite, patikėsite bet kuo, — sausai atkir- 
to Kanaris. — Anglams daug ką galima prikišti, bet jie nėra 
kvaili. Karinėje žvalgyboje dirba daug gerai kalbas mokančių 

jaunų vyrų, baigusių Kembridžą arba Oksfordą, ir jūs net ne- 
spėsite mirktelėti, kai jie paleis jums kulką į pilvą. Be to, se- 
nukas tikriausiai turi pistoletą apsiausto kišenėje ir, galiu la- 
žintis, meistriškai šaudo. 

Pasiuntinys atnešė kavos. 

— Tai jūs nemanote imtis šio reikalo? — paklausė Him- 
leris. 

— Jūs žinote ne blogiau negu aš, kaip viskas klostysis, — 
atsakė Kanaris. — Šiandien trečiadienis. Iki penktadienio jis 
pamirš savo beprotišką sumanymą. 

Himleris, gerdamas kavą, iš lėto linktelėjo. 

— Manau, jūs teisus. 

Kanaris atsistojo. 

— Atsiprašau, bet norėčiau truputį numigti. 

Jis nuėjo prie kitos sėdynės ir, patogiai įsitaisęs, užsiklojo 
apklotu — juk skrydis truks dar 3 valandas. Himleris liko sė- 
dėti kitoje lėktuvo pusėje ir iš ten įdėmiai stebėjo admirolą šal- 
tu, veriamu žvilgsniu. Kanario veidas buvo sustingęs, be jo- 
kios išraiškos — galėtum pagalvoti, jog tai lavonas, jeigu ne 
pasikartojantys dešiniojo skruosto raumenų traukuliai. 


* * * 


Jau švito, kai Kanaris pasiekė Abverą, įsikūrusį 74—76 
pastatuose Tirpic Uferio gatvėje Berlyne. Vairuotojas, atve- 
žęs admirolą iš Tempelhofo oro uosto, buvo pasiėmęs ir du jo 
mėgstamus šunis, kurie puldinėjo šeimininkui po kojų ir glaus- 
tėsi, Kai šis, išlipęs iš automobilio, greitu žingsniu praėjo pro 
sargybinius ir pasuko tiesiai į savo kabinetą. Pakeliui atsisags- 
tė jūrų karininko apsiaustą, kuriuo vilkėjo, ir padavė jį atida- 
riusiam duris adjutantui. 

— Kavos, — trumpai tarstelėjo. — Daug kavos. 

Adjutantas buvo beuždarąs duris, kai Kanaris dar šūkte- 
lėjo: | 

— Gal žinote, ar yra pulkininkas Radlis? 

— Manau, kad šią naktį jis miegojo savo kabinete, pone 
admirole. 

— Pasakykite, kad noriu jį matyti. 

Durys užsidarė. Likęs vienas, admirolas staiga pasijuto 
labai pavargęs ir susmuko kėdėje prie rašomojo stalo. Kanaris 

nebuvo prabangos mėgėjas. Kabinetas, neperkrautas senama- 
diškas baldais, gerokai apsitrynęs kilimas. Ant sienos kabėjo 
Franko portretas su autografu. Ant stalo — marmurinis pres- 
papjė su trimis bronzinėmis beždžionėmis. Tarsi norėdamos 
apsisaugoti nuo bet kokio blogio, viena iš jų buvo užsidengu- 
si akis, kita — ausis, trečia — burną. 

— Taip, kaip aš, — tyliai pratarė admirolas glostydamas 
beždžionėms galvas. | 

Stengdamasis nurimti giliai įkvėpė: šiame beprotiškame pa- 
saulyje jis buvo nuolat verčiamas vaikščioti peilio ašmenimis. 

Įtarė esant tokių dalykų, apie kuriuos verčiau jau nežino- 
tų. Kad ir tas metų pradžioje planuotas dviejų karininkų pasi- 
kėsinimas susprogdinti Hitlerio lėktuvą, skridusį iš Smolens- 
ko į Rastenburgą, ir ta nuolatinė baimė, kad atsitiks kas nors 
baisaus, jeigu fon Donanjis arba jo draugai neišlaikys ir pra- 
sitars. 

Įėjo pasiuntinys nešinas padėklu su kavinuku, dviem puo- 
dukais ir mažu grietinėlės, kuri šiuo metu Berlyne buvo retas 
dalykas, indeliu. 

— Palikite, — tarė Kanaris. — Aš pats susitvarkysiu. 

Pasiuntinys išėjo. Tuo metu, kai Kanaris pylėsi kavos, 
kažkas pasibeldė į duris. Įėjęs vyras buvo pasitempęs, jo uni- 
forma — be mažiausių priekaištų, atrodė, tarsi jis būtų ką tik 
grįžęs iš karinio parado. Tai buvo kalnų šaulių pulkininkas. 
Juostelė ant jo krūtinės — apdovanojimas už nuopelnus Žie- 
mos kare, sidabrinis ženklelis liudijo apie sužeidimus fronte, 
prie pat smakro ant stačios munduro apykaklės — Riterio kry- 
žius. Netgi raištis, dengiantis dešiniąją akį, nekenkė jo išvaiz- 
dai, kaip ir juoda odinė pirštinė ant kairiosios rankos. 

— O, tai tu, Maksai, — pasisveikino Kanaris. — Išgerk 
su manim kavos ir padėk atgauti pusiausvyrą. Kai grįžtu iš 
Rastenburgo, kaskart vis labiau man reikia kieno nors para- 
mos ar kažko panašaus. 

Maksas Radlis buvo trisdešimtmetis, tačiau atrodė dešim- 
čia ar penkiolika metų vyresnis — tai priklausė nuo dienos ir 
oro. Jis neteko dešiniosios akies ir kairiosios rankos 1941-ųjų 
žiemos kampanijos metu ir nuo to laiko, kai buvo atleistas iš 
karinės tarnybos, dirbo pas Kanarį. Jis vadovavo 3-ajam sky- 
riui, priklausančiam Z departamentui, — tai buvo pagrindinis 
Abvero departamentas, pavaldus tiesiogiai Kanariui. | 

Trečiajam skyriui tekdavo atlikti ypač sudėtingas užduo- 
tis, todėl Radliui buvo leidžiama kaišioti nosį į kitų skyrių 
reikalus, kai tik prireikdavo, o tai sukeldavo jo kolegų nepa- 
sitenkinimą, netgi antipatiją. 

— Ar jau taip blogai? 

— Blogiau negali būti, — prisipažino Kanaris. — Muso- 
linis elgiasi kaip vaikščiojantis robotas, Gebelsas trypčioja nuo 
kojos ant kojos kaip dešimtmetis vaikėzas, norintis siusioti. 

Radlis susiraukė, nes visada jausdavosi nejaukiai, kai ad- 
mirolas taip kalbėdavo apie įžymius valstybės vyrus. 

Tiesa, kasdien buvo tikrinama, ar kabinetuose nėra įrengtų 
slaptųjų mikrofonų, tačiau niekada negali būti tikras. 

Kanaris tęsė toliau: 

— Himleris buvo malonus kaip numirėlis, o fiureris... 

Radlis staiga jį nutraukė: 

—- Gal dar kavos, admirole? 

Kanaris aprimo ir tęsė: 

— Jis kalbėjo vien tik apie Gran Sasą — koks tai nepapras- 
tas stebuklas ir kodėl Abveras nesugebąs ko nors panašaus. 

Admirolas pakilo ir, priėjęs prie lango, pažvelgė pro užuo- 
laidas į pilką rytmečio dangų. 

— Žinai, Maksai, ką mums pasiūlė padaryti? Pagrobti 
Čerčilį. 

Radlis staigiai pašoko. 

— Dėl Dievo meilės, jis tikriausiai pajuokavo? 

— Kas žino. Vieną dieną taip, kitą dieną ne. Jis nepatiks- 
lino, ar pristatyti gyvą, ar mirusį. Tas įvykis su Musoliniu tik- 
rai stuktelėjo jam per galvą. Dabar jis mano, kad nieko nėra 
negalima. “Jeigu reikia, ir patį velnią iš pragaro privalote ati- 
tempti", — šiuos žodžius jis pasakė giliai įsitikinęs, kad ki- 
taip ir būti negali. 

— O kiti — kaip jie reagavo? — paklausė Radlis. 

— Gebelsas, kaip paprastai, buvo malonus ir simpatiš- 
kas, dučė nustebęs. Himleris sugebėjo pridaryti mums pro- 
blemų. Pritarė kiekvienam fiurerio Žodžiui, atseit mažų ma- 
žiausiai privalome pradėti bent teoriškai nagrinėti, ar tokia 
akcija galima. 

— Suprantu, — Radlis dvejojo. — Jūs tikrai manote, kad 
fiureris kalbėjo rimtai? 

— Žinoma, ne, — Kanaris priėjo prie sulankstomos ka- 

riškos lovos kambario kampe, nutraukė antklodę, atsisėdo ir 
pradėjo mautis batus. — Jau tikriausiai užmiršo tai. Aš žinau, 
kaip jis elgiasi, kai būna tokios nuotaikos. Prikalba visokių 
kvailų dalykų. 

Įsitaisęs lovoje, užsiklojo. 

— Na, mane jaudina tiktai Himleris. Jis labai norėtų nu- 
sukti man sprandą, todėl būtinai primins tai fiureriui, vos tik 
pasitaikys patogi proga, — o visa tik tam, kad parodytų, jog 
aš nevykdau fiurerio įsakymų. 

— Tai ką darysime? 

— Būtent tai, ką pasiūlė Hitleris. Aiškinamės, ar tokia 
akcija įmanoma. Sakykime, parengsime ilgą puikų praneši- 
mą, kad atrodytų, jog mes iš tikrųjų rengiamės tai daryti. Pa- 
vyzdžiui, Čerčilis šiuo metu Kanadoje, ar ne? Galbūt atgal jis 
grįš laivu. Sudarykite įspūdį, kad svarstote galimybę mūsų po- 
vandeniniam laivui atsirasti reikiamoje vietoje reikiamu lai- 
ku. Pagaliau fiureris mažiau nei prieš šešias valandas asme- 
niškai užtikrino mane, kad stebuklai įvyksta, bet tik tada, kai 
aplanko dieviškasis įkvėpimas. Pasakyk Krogeliui, kad paža- 
dintų mane po pusantros valandos. 

Admirolas užsidengė antklode galvą, o Radlis išeidamas 
išjungė šviesą. Žinoma, jis nesijautė laimingas grįždamas į 
savo kabinetą, tačiau ne todėl, kad gavo idiotišką užduotį. To- 
kios užduotys nebuvo retos ar neįprastos. Tiesą sakant, jis daž- 
nai pavadindavo 3-iąjį skyrių absurdų skyriumi. Jam kėlė įta- 
rimą ne tai, ką kalbėjo Kanaris. Būdamas be galo sąžiningas, 
Radlis turėjo pakankamai drąsos pripažinti, kad admirolas jam 
dabar mažiausiai rūpi. Jis galvojo apie save ir savo šeimą. 

Formaliai kariškiai nuo gestapo buvo juridiškai nepriklau- 
somi, tačiau pernelyg daug Radlio pažįstamų dingdavo nuo 
žemės paviršiaus, kad jis tuo tikėtų. Gėdingas įsakas dėl pi- 
liečių judėjimo laisvės apribojimo tamsiuoju paros metu, ku- 
riuo remiantis daug nelaimingųjų dingdavo naktimis, neva tu- 
rėjo būti taikomas užkariautų šalių gyventojams, tačiau Rad- 
lis puikiai žinojo, kad daugiau nei penkiasdešimt tūkstančių 
Vokietijos piliečių, netgi ne žydų tautybės, kali koncentraci- 
jos stovyklose. Nuo 1933-ųjų beveik du šimtai tūkstančių to- 
kių kalinių žuvo. 

Grįžęs į savo kabinetą, rado seržantą Hoferį, savo asis- 
tentą, besklaidantį ką tik gautą naktinį paštą. Tai buvo ramus 

tamsiaplaukis keturiasdešimt aštuonerių metų vyras, smuklės 
savininkas iš Harco kalnų, puikus slidininkas, pateikęs mela- 
gingas žinias apie savo amžių, kad galėtų kartu su Radliu ka- 
riauti Rusijoje. 

Radlis atsisėdo prie rašomojo stalo ir niūriai įsistebeilijo 
į savo Žmonos ir trijų dukterų nuotraukas. Hoferis, kuris ge- 
rai žinojo, ką tai reiškia, padavė jam papirosą ir iš butelio, 
slepiamo apatiniame rašomojo stalo stalčiuje, įpylė taurelę 
“Courvoisier" brendžio. | 

— Ar taip jau blogai, pulkininke? 

— Taip, Karlai, — atsakė Radlis ir, išgėręs brendžio, pa- 
pasakojo jam tai, kas blogiausia. 


* * * 


Viskas gal būtų tuo ir pasibaigę, jeigu ne stulbinantis ap- 
linkybių sutapimas. Rugsėjo dvidešimt antrosios rytą, praėjus 
lygiai savaitei po pokalbio su Kanariu, Radlis sėdėjo už savo 
darbo stalo ir vartė daugybę dokumentų, susikaupusių per tris 
dienas, kurias jis praleido Paryžiuje. 

Jis buvo ne per geriausiai nusiteikęs, tad kai pro duris 
įėjo Hoferis, nepatenkintas metė žvilgsnį į jį ir nekantriai su- 
murmėjo: 

— Dėl Dievo meilės, Karlai, aš prašiau man netrukdyt. 
Tai kas dabar atsitiko? 

— Atsiprašau, pulkininke. Ką tik gavau pranešimą, ku- 
ris, man regis, jus sudomins. 

— Iš kur jis? 

— Iš Abvero 1-ojo skyriaus. 

Tas skyrius tvarkė užsienio žvalgybos reikalus, todėl Rad- 
lis, nors ir nenoromis, turėjo prisipažinti, kad tai jį sudomino. 
Hoferis stovėjo priglaudęs prie krūtinės kartoninį aplanką ir 
laukė. Radlis atsiduso ir padėjo plunksną. 

— Na, gerai, apie ką jis? 

Hoferis atvertė aplanką ir padėjo priešais Radlį. 

— Tai paskutinis pranešimas iš Anglijoje dirbančios agen- 
tės. Slapyvardis — Varnėnas. 

Radlis žvilgtelėjo į aplanko viršelį ir išsiėmė iš dėžutės 
papirosą. 

— Ponia Joana Grėj? 

— Gyvena šiaurės Norfolke, pačioje pakrantėje, Stadli 
Konsteblio kaime, pone pulkininke. 

— Nagi, žinoma, — tarė Radlis, staiga apimtas entuziaz- 
mo. — Ar tai ne ta moteris, kuri pateikė informaciją apie Obo- 
jės įrenginius? 

Permetęs akimis pirmus du ar tris puslapius, pulkininkas 
susiraukė: 

— Velniškai daug. Kaip ji taip sugeba? 

— Turi puikių ryšių Ispanijos ambasadoje, todėl siunčia 
pranešimus diplomatiniais kanalais. Tai geriau negu paštu. Pra- 
nešimas pasiekia mus per tris dienas. 

— Nuostabu, — pripažino Radlis. — Kaip dažnai ji tai 
daro? 

— Kartą per mėnesį. Turi ir radijo ryšį, nors juo retai 
naudojasi, tačiau, laikydamasi nustatytos tvarkos, įjungia im- 
tuvą valandai tris kartus per savaitę turėdama omeny, kad jos 
gali prireikti. Ryšius su ja palaiko kapitonas Mejeris. 

— Puiku, Karlai, — tarė Radlis. — Atnešk kavos, o aš 
paskaitysiu. 

— Pažymėjau raudonai įdomiausią pastraipą, pone pul- 
kininke. Rasite ją trečiame puslapyje. Be to, įdėjau į aplanką 
ir tos vietovės stambaus mastelio anglų karinį žemėlapį, — 
pridūrė Hoferis ir išėjo. 

Pranešimas buvo gerai parengtas, žinoma, jame buvo ne- 
maža vertingos informacijos. Išsamiai aprašyta vietovė, ku- 
rioje neseniai dislokuotos dvi amerikiečių eskadrilės: B17 — 
į pietus nuo Vošo ir B24 — netoli Šeringamo. Tai buvo iš tie- 
sų puikus pranešimas, be jokio nereikalingo jausmingumo. 

Kai Radlis perskaitė raudonai pažymėtą pastraipą trečia- 
me puslapyje, jo skrandis iš susijaudinimo ėmė spazmuoti. 

Informacija labai paprasta. Seštadienį, lapkričio šeštąją, 
Britanijos ministras pirmininkas Vinstonas Čerčilis žada at- 
vykti apžiūrėti RAF* bombonešių grupės, dislokuotos prie Vo- 
šo. Tą pačią dieną, šiek tiek vėliau, jo darbotvarkėje numaty- 
ta aplankyti gamyklą netoli Kings Lino ir pasakyti trumpą kal- 
bą darbininkams. 

Tai, kas buvo čia parašyta, sudomino Radlį labiausiai. 
Čerčilis planuoja negrįžti į Londoną ir praleisti savaitgalį se- 


* Karališkosios oro pajėgos — Royal Air Force. 

ro Henrio Vilougbio namuose, Stadli Greindže, už penkių my- 
lių nuo Stadli Konsteblio. Šio absoliučiai privataus vizito de- 
talės turi būti kruopščiai slepiamos. Tikriausiai kaime niekas 
net neįtaria apie tokį sumanymą, tačiau seras Henris, karinio 
jūrų laivyno atsargos vadas, neatsispyrė pagundai papasakoti 
apie tai Joanai Grėj, kuri tikriausiai yra artima jo draugė. 

Radlis kurį laiką sėdėjo žiūrėdamas į pranešimą ir galvo- 
damas, paskui išskleidė Hoferio paliktą karinį žemėlapį. At- 
sidarė durys ir nešinas kava įėjo Hoferis. Padėjęs padėklą ant 
stalo ir pripylęs puoduką, abejingai stovėjo laukdamas. Rad- 
lis pažvelgė į jį. | 

— Na, gerai, po velnių. Parodyk, kur ta vieta. Neabejoju, 
kad žinai. 

— Be abejo, pone pulkininke, — Hoferis bakstelėjo į Vo- 
šą, paskui jo pirštas nuslydo pakrante į pietus. 

— Stadli Konsteblis, o čia, pakrantėje, Bleiknėjus ir Klė- 
jus. Šios vietovės sudaro trikampį. Apžvelgiau ponios Grėj 
dar prieš karą parengtą pranešimą apie šias vietoves. Užkam- 
pis, tipiška kaimo vietovė. Tuščia pakrantė su plačiais paplū- 
dimiais ir druskingomis pelkėmis. 

Radlis dar kurį laiką žiūrėjo į žemėlapį, paskui apsi- 
sprendė. 

— Pakviesk Hansą Mejerį. Noriu pasikalbėti su juo. Tik- 
tai neprasitark, dėl ko kviečiu. 

— Suprantama, pone pulkininke. 

Hoferis pasuko durų link. 

— Karlai, — pridūrė Radlis, — atnešk visus jo praneši- 
mus, viską, kas susiję su šia vietove. 

Durys užsidarė, ir kabinete stojo mirtina tyla. Radlis 1š- 
sitraukė papirosą. Jis rūkė tiktai rusiškus iš storo kartoninio 
popieriaus pagamintus papirosus, kurių viena pusė prikimšta 
tabako, o kita tuščia. Savotiškas prisirišimas prie visų karių, 
kurie kariavo Rytų fronte. Radliui šie papirosai paprasčiau- 
siai patiko, nors buvo pernelyg stiprūs ir sukeldavo kosulį. 
Jis nekreipė į tai dėmesio, nes žinojo, kad gavęs tokią daugy- 
bę žaizdų, vis tiek ilgai negyvens — gydytojai ne sykį buvo 


įspėję. 
Jis priėjo prie lango jausdamasis keistai sugniuždytas. 
Viskas — tikras farsas. Fiureris, Himleris, Kanaris — kaip 


šešėliai už baltos uždangos kino teatre. Nieko patikimo. Nie- 
ko tikro, ir dar ta idiotiška istorija su Cerčiliu. 

Tuomet, kai Rytų fronte žūva tūkstančiai šaunių vyrų, jis 
žaidžia velniškai kvailą ir nieko gera nežadantį žaidimą. 

Radlis jautėsi siaubingai nepatenkintas savimi, pyko ant 
savęs, nors pats nežinojo, ko. Beldimas į duris staiga nutrau- 
kė jo mintis. Įėjęs vyras buvo vidutinio ūgio, vilkėjo vilnoniu 
kostiumu. Žili susivėlę plaukai, akiniai raginiais rėmeliais — 
visa tai atrodė gana keistai ir neįprastai. 

— O, tai jūs, pone Mejeri. Labai gerai, kad atėjote. 

Šis penkiasdešimtmetis vyras per Pirmąjį pasaulinį karą 
buvo povandeninio laivo vadas, pats jauniausias vokiečių lai- 
vyne. Nuo 1922 metų — etatinis žvalgybos darbuotojas, beje, 
kur kas įžvalgesnis ir nuovokesnis negu atrodė. 

— Pone pulkininke, — kreipėsi oficialiai. 

— Sėskite, žmogau, sėskite, — Radlis mostelėjo kėdės 
pusėn. — Ką tik perskaičiau paskutinį jūsų agentės, slapyvar- 
džiu Varnėnas, pranešimą. Jis puikus. 

— O, taip, — Mejeris nusiėmė akinius ir ėmė juos valyti 
nešvaria nosine. — Joana Grėj. Nepaprasta moteris. 

— Papasakokite apie ją. 

Mejeris, šiek tiek suraukęs antakius, kurį laiką susimąstė. 

— Ką jūs norėtumėte sužinoti, pone pulkininke? 

— Viską, — atsakė Radlis. 

Mejeris akimirką dvejojo, tikriausiai jam knietėjo pa- 
klausti, kam to reikia, tačiau tučtuojau suprato, kad neverta. 
Užsidėjo akinius ir ėmė pasakoti. 


* * * 


Joana Grėj, mergautinė pavardė van Osten, gimė 1875- 
ųjų kovą Vierskopo miestelyje, Oranžijos valstijoje. Jos tė- 
vas, fermeris ir olandų reformatų bažnyčios pastorius, tuo 
metu, kai buvo dar vos dešimtmetis berniukas, dalyvavo va- 
dinamajame Didžiajame žygyje, kai dešimtys tūkstančių bū- 
rų, siekiančių išvengti britų jungo, 1836— 1838 m. kraustėsi 
iš Keipo kolonijos į naujas vietas, esančias į šiaurę nuo Oran- 
žinės upės. 

Sulaukusi dvidešimties, Joana ištekėjo už fermerio Dir- 
ko Janseno. Susilaukė su juo tik vieno vaiko — mergaitės. Ji 
gimė 1895-aisiais, belikus metams iki karinio konflikto su an- 
glais, vėliau pavadinto Būrų karu. 

Jos tėvas vadovavo raitelių būriui ir žuvo prie Blumfon- 
teino 1900-ųjų gegužę. Tuo, galima sakyti, karas praktiškai ir 
baigėsi, nors ateinantys dveji metai buvo tragiškiausias viso 
konflikto laikotarpis. 

Dirkas Jansenas tapo partizanu ir kartu su savo tautie- 
čiais tęsė kovą nedidelėmis grupelėmis, naudodamiesi atokiau 
gyvenančių fermerių teikiama pastoge ir parama. 1901 m. bir- 
želio vienuoliktąją Jansenų fermoje pasirodė Dirko Janseno 
ieškąs britų kavalerijos patrulis. Likimo ironija, tačiau net 
žmona nežinojo, jog Dirkas jau prieš du mėnesius buvo miręs 
nuo žaizdų kalnų stovykloje. Tuo metu namuose buvo tiktai 
Joana kartu su motina ir vaiku. Ji nepageidauja atsakyti į kap- 
ralo klausimus, todėl buvo nuvesta į svirną tardyti, o ten du 
kartus išprievartauta. 

Skundas, kurį moteris. įteikė vietos komendantui, buvo 
atmestas, o britai, bandydami palaužti partizanus ir priversti 
juos paklusti, degino fermas, didžiulius plotus paversdami 
dykra, o žmones perkeldavo į vietas, kurios greit buvo pava- 
dintos koncentracijos stovyklomis. 

Stovyklos buvo prastai aprūpinamos — ne tiek dėl sąmo- 
ningo priešiškumo, kiek dėl netikusio administravimo. Epi- 
demijos protrūkis per keturiolika mėnesių pasiglemžė daugiau 
kaip dvidešimt tūkstančių žmonių, tarp jų ir Joanos motiną 
bei dukterį. 

Ir Joana būtų neišgyvenusi, jeigu ne rūpestinga anglų gy- 
dytojo Čarlso Grėjaus globa, priežiūra, nors ir kaip atrodytų 
keista ir neįtikėtina. Šis žmogus buvo atsiųstas į stovyklą pa- 
dėties taisyti, kai Anglijos visuomenei tapo žinoma, kas ten iš 
tikrųjų dedasi, ir kilo protesto banga. 

Moters neapykanta britams tapo tiesiog patologiška, ji nė 
akimirką negalėjo užmiršti to, kas buvo atsitikę. Ir vis dėlto 
ištekėjo už Grėjaus, kai tik jis pasipiršo. Nors Joanai buvo tik 
dvidešimt aštuoneri, ji buvo jau visiškai palūžusi, netekusi 
vyro, vaiko, visų savo artimųjų, be skatiko kišenėje. 

Grėjus ją, be abejo, mylėjo. Jis buvo penkiolika metų vy- 
resnis, ne itin reiklus, geraširdis ir elgėsi su ja pagarbiai. Jo- 
ana prisirišo prie jo. Tai buvo savotiškas jausmas — nuolati- 
nis nepasitenkinimas ir nekantrumas, kartu kažkoks vaikui bū- 
dingas mielas nepaklusnumas. 

Grėjus, pakviestas dirbti Londono Biblijos draugijoje, 
daugelį metų buvo gydytojas misionierius Rodezijoje, Keni- 

joje, o vėliau — zulusų gyvenamose žemėse. Joana niekada 
nesuprato jo pasiaukojimo Žmonėms, kurie jai buvo tiktai kaf- 
rai, bet susitaikė su tuo, kaip ir su sunkiu mokymusi, kurio 
ėmėsi, kad galėtų padėti jam. 

1925 m. kovą Grėjus staiga mirė nuo širdies smūgio, ir 
Joanai tapo aišku, kad visas jos, jau sulaukusios penkiasde- 
šimties metų, turtas — šimtas penkiasdešimt svarų, ir kad teks 
pačiai galvoti, kaip gyventi toliau. Likimas sudavė dar vieną 
smūgį, bet ji nepasidavė ir susirado guvernantės vietą pas an- 
glų tarnautoją Keiptaune. 

Tuo metu ji pradėjo domėtis būrų nacionalinio išsivada- 
vimo sąjūdžiu, dalyvauti susirinkimuose, kuriuos rengdavo 
viena ekstremistinė organizacija, siekianti Pietų Afrikos atsi- 
skyrimo nuo Britų imperijos. 

Viename iš tokių susirinkimų ji susipažino su vokiečių 
inžinieriumi Hansu Mejeriu. Jis buvo dešimčia metų jaunes- 
nis, tačiau tarp jų netrukus užsimezgė romanas. Nuo pat savo 
pirmųjų vedybų ji dar niekam nebuvo jautusi tokio fizinio po- 
traukio. 

Iš tikrųjų Mejeris buvo Vokietijos karinio jūrų laivyno 
žvalgybos darbuotojas, renkantis informaciją apie Pietų Afri- 
kos uostų įrengimus. Taip jau sutapo, kad Joanos Grėj darb- 
davys dirbo admiralitete, ir ji per daug nerizikuodama iš jo 
namuose stovinčio seifo galėjo paimti Mejerį dominančius do- 
kumentus, kuriuos jis nukopijavęs vėl grąžindavo. 

Joana jautėsi laiminga, nes buvo susižavėjusi Mejeriu, bet 
ne tik dėl to. Ji pirmą kartą pajuto galinti pakenkti Anglijai. Tai 
savotiškas kerštas už viską, ką ji buvo priversta išgyventi. 

Mejeris grįžo į Vokietiją, tačiau vis tiek rašė jai iki pat 
1929-ųjų, kai Europoje kilo krizė. Daugelio žmonių gyveni- 
mas tada subyrėjo į šipulius, o Joanai Grėj nusišypsojo laimė. 

Ji gavo laišką iš vienos advokatų firmos Noridže, kad jos 
vyro teta mirdama paliko namą netoli Stadli Konsteblio šiau- 
rės Norfolke ir visas pajamas — truputį daugiau kaip keturis 
tūkstančius svarų per metus, tačiau su ta sąlyga, kad Joana 
Grėj apsigyvens čia. Mat senoji ledi buvo labai sentimentali 
ir, kaip buvo matyti iš testamento, prisirišusi prie to namo. 

Gyventi Anglijoje. Nuo tos minties jos kūnas nuėjo pa- 
gaugais. Tačiau ar ji turi iš ko rinktis? Nejaugi geriau likti 
tarnaite ir senatvėje skursti? 

Pasiėmusi iš bibliotekos knygą apie Norfolką, atidžiai ją 
perskaitė, ypač tas vietas, kur buvo aprašoma šiaurinė pakran- 
tė. Pavadinimai stebino ją. Pačiame pajūry prigludę Stifkė- 
jus, Morstonas, Bleiknėjus, Klėjus, šalia druskingos pelkės, 
akmeningi paplūdimiai. Nežinodama, kaip pasielgti, parašė 
laišką Hansui Mejeriui, o jis patarė nedelsiant važiuoti ir pa- 
žadėjo ją kuo skubiau aplankyti. 

Tai buvo sėkmingiausias žingsnis jos gyvenime. Karaliaus 
Jurgio laikų stiliaus penkių miegamųjų kambarių namas buvo 
nuostabus, aplink jį — pusės akro sodas, apjuostas akmenine 
tvora. Norfolko grafystė, tuo metu visoje Anglijoje garsi žem- 
dirbyste, nuo devynioliktojo šimtmečio išliko beveik nepasi- 
keitusi, todėl tokiame mažame kaimelyje, kaip Stadli Kon- 
steblis, Joana buvo laikoma turtinga moterimi, jai buvo rodo- 
ma derama pagarba. Ir dar vienas keistas dalykas atsitiko. Ji 
buvo priversta prisipažinti, kad jai patinka akmenuoti paplū- 
dimiai ir druskingosios pelkės. Joana pamėgo šią vietovę ir 
pasijuto laiminga kaip niekada. 

Mejeris atvažiavo į Angliją tų pačių metų rudenį ir kele- 
tą kartų ją aplankė. Jie ilgai vaikščiodavo, ir ji parodė jam 
viską: beribius paplūdimius, nusidriekiančius į neįžvelgiamas 
tolumas, sūrias pelkes, Bleiknėjaus kyšulio kopas. Padėdama 
gauti norimą informaciją, ji niekada neužsimindavo jam apie 
gyvenimą Keiptaune ir niekada neklausinėdavo, ką jis veikia 
dabar. 

Jie ir toliau susirašinėjo. Joana aplankė Mejerį Berlyne, 
o 1935-aisiais jis parodė, ką nacionalizmas nuveikė Vokieti- 
jos labui. Joaną stebino viskas, ką išvydo: didžiuliai mitin- 
gai, visur uniformos, šaunūs vyrai, besijuokiančios laimingos 
moterys ir vaikai. Ji įtikėjo, kad kuriama nauja tvarka. Kitaip 
ir negalėjo būti. 

Vieną vakarą, kai jie Unter den Lindeno gatve grįžo iš ope- 
ros, kur Joana išvydo ložėje sėdinį fiurerį, Mejeris ramiu balsu 
pasakė, kad dirba Abvere, ir paklausė, ar nenorėtų būti jų agentė 
Anglijoje. Ji nė kiek nedvejojusi iškart sutiko, virpėdama iš 
susijaudinimo, kokio niekada gyvenime nebuvo patyrusi. Štai 
taip, sulaukusi šešiasdešimties metų, tapo šnipe. Ji, anglų da- 
ma iš aukštųjų sluoksnių — tokia buvo laikoma, — malonaus 
veido, mėgstanti vaikščioti po apylinkes vilkėdama megztiniu 
ir vilnoniu sijonu, lydima juodo medžioklinio šuns. 

Maloni žila moteris turėjo siųstuvą ir imtuvą mažame pa- 
stogės kambarėlyje, į kurį buvo galima patekti pro slaptąsias 
duris, ir ryšininką Ispanijos ambasadoje Londone, kuris iš- 
siųsdavo dideles diplomatines siuntas į Madridą, o iš ten jos 
patekdavo į vokiečių žvalgybos rankas. 

Joana dirbo puikiai. Kaip Moterų savanorių tarnybos na- 
rė, ji turėjo teisę lankytis daugelyje karinių objektų, todėl ga- 
lėjo perduoti nemažai duomenų apie RAF sunkiųjų bombone- 
šių dislokacijos vietas Norfolke ir kitokios svarbios informa- 
cijos. Tačiau didžiausias jos laimėjimas buvo tas, kad 1943 
metų pradžioje RAF pasinaudojo dviem jos pasiūlymais dėl 
naktinio bombardavimo pasikliaujant vien prietaisais, mat bu- 
vo tikimasi, kad tai gerokai padidins naktinių antskrydžių į 
Vokietiją sėkmę. 

Obojės, svarbiausio Karališkosios aviacijos sunkiųjų 
bombonešių dislokacijos punkto veiklą koordinavo antžemi- 
nės Anglijos stotys. Viena jų, Doverio stotis, buvo vadinama 
slaptažodžiu "Pelė" kita, įsikūrusi šiaurinėje Norfolko pakran- 
tėje, Kromeryje, — “Katė". 

Neįtikėtina, kiek daug informacijos RAF darbuotojai su- 
teikdavo maloniai, visur suspėjančiai moteriai savanorei, iš- 
duodančiai knygas bibliotekoje ar dalijančiai arbatos puode- 
lius. Keletą kartų lankydamasi Obojės stotyje Kromeryje ji 
sugebėjo sėkmingai pasidarbuoti miniatiūriniu fotoaparatu. 
Paskui ji skambindavo sinjorui Lorkai, Ispanijos ambasados 
darbuotojui, savo ryšininkui, kitą dieną vykdavo į Londoną, į 
susitikimą Grin Parke — štai kaip visa tai buvo daroma. 

Po dvidešimt keturių valandų informacija apie Oboję iš- 
keliaudavo iš Anglijos Ispanijos diplomatiniu paštu. Po tris- 
dešimt šešių valandų švytintis iš džiaugsmo Mejeris dėdavo 
ją ant admirolo Kanario stalo Tirpic Uferio gatvėje įsikūru- 
siame kabinete. 


Kai Hansas Mejeris baigė, Radlis padėjo plunksną, kuria 
žymėjosi trumpas pastabas. 

— Nuostabi moteris, — nusistebėjo Radlis. — Nepakar- 
tojama. Pasakykite man viena — kiek laiko ji to mokėsi? 

— Tiek, kiek reikėjo, pone pulkininke, — atsakė Meje- 

ris. — Ji atostogavo Reiche 1936 ir 1937 metais. Kiekvieną 
kartą ją mokydavo tam tikrų svarbiausių dalykų. Šifravimas, 
naudojimasis radijo ryšiu, fotografavimas, sabotažo techni- 
kos pagrindai. Nieko ypatinga, išskyrus Morzės abėcėlę, ku- 
rią išmoko puikiai. Antra vertus, jai niekada nebūdavo skiria- 
mos užuotys, kurioms atlikti reikėtų specialaus fizinio pasi- 
rengimo. 

— Aišku. Ar išmoko naudotis ginklu? 

— To jai nereikėjo. Ji užaugo savanoje. Dar būdama de- 
šimtmetė mergaitė galėjo pataikyti elniui į akį iš šimto metrų 
atstumo. 

Kai Radlis linktelėjo galvą ir suraukęs antakius įsiste- 
beilijo į kažkokią tik jam vienam matomą erdvę, Mejeris at- 
sargiai paklausė: 

— Jūs norite skirti jai kokią nors ypač svarbią užduotį? 
Gal aš galėčiau padėti? 

— Dabar dar ne, — atsakė Radlis, — tačiau galbūt man 
prireiks jūsų pagalbos artimiausioje ateityje. Aš jums prane- 
šiu. Šįsyk būtų puiku, jeigu atneštumėte man visus dokumen- 
tus, susijusius su Joana Grėj. Ir jokio radijo ryšio su ja, kol 
neduosiu naujų nurodymų. 

Mejeris visiškai sutriko ir nebepajėgė valdytis: 

— Pone pulkininke, jeigu Joanai gresia koks nors pavo- 
jus... 

— Nėra nė mažiausio, — atsakė Radlis. — Aš suprantu 
Jūsų rūpestį, tačiau, tikėkite manimi, šiuo metu nieko daugiau 
negaliu pasakyti. Ypač slaptas reikalas, Mejeri. 

Mejeris susitvardė ir ėmė teisintis: 

— Žinoma, pone pulkininke. Prašau man atleisti, bet kaip 
senas šios ponios draugas... 

Jis išėjo, o netrukus pasirodė Hoferis, nešinas keliais seg- 
tuvais ir pora susuktų žemėlapių po pažastimi. 

— Informacija, kurios jūs prašėte, pone pulkininke. Taip 
pat atnešiau du Britanijos admiraliteto jūros pakrančių žemė- 
lapius su vietovėmis, pažymėtomis 108-uoju ir 106-uoju nu- 
meriais. 

— Įsakiau Mejeriui pristatyti visus dokumentus, susiju- 
sius su Joana Grėj, ir uždraudžiau radijo ryšį su ja, — paaiš- 
kino Radlis. — Dabar to imsimės mes. 

Jis išsitraukė vieną iš nepakeičiamų rusiškų papirosų, o 

Hoferis ištiesė žiebtuvėlį, padarytą iš rusiško 7,62 mm kalib- 
ro šovinio gilzės. 

— Ar imsimės šio reikalo, pone pulkininke? 

Radlis išpūtė dūmų kamuolį ir pažvelgė į lubas. 

— Ar esi susipažinęs su Jungo veikalais, Karlai? 

— Pone pulkininke, jūs žinote, kad prieš karą aš parda- 
vinėjau gerą vyną ir alų. 

— Jungas kalba apie tai, kas vadinama sinchroniškumu. 
Kartais tam tikrų įvykių laikas sutampa, todėl nenoromis per- 
šasi mintis, kad reikėtų ieškoti gilesnių to priežasčių. 

— Pone pulkininke? — klustelėjo Hoferis mandagiai. 

— Na, kad ir šis reikalas. Fiureriui, kurį pats dangus glo- 
boja, staiga užeina proto užtemimas, ir jam šauna į galvą gana 
absurdiška ir komiška mintis, kad mes galime pakartoti Skor- 
cenio žygį į Gran Sasą, kitaip tariant, pagrobti Cerčilį, nesvar- 
bu, gyvą ar mirusį — tai nebuvo patikslinta. Ir staiga — bjau- 
rus sinchroniškumas — ta mintis tiesiog prikišamai išryškėja 
įprastiniame Abvero pranešime. Trumpa užuomina, kad Čerči- 
lis praleis savaitgalį arčiau nei už septynių ar aštuonių mylių 
nuo jūros, nuošaliame kaimo name, ramioje, retai gyvenamoje 
vietovėje, kokios tik galima trokšti. Supranti, apie ką kalbu? 
Kitu laiku ponios Grėj pranešimas būtų nereikšmingas. 

— Tai vis dėlto imamės reikalo, pone pulkininke? 

— Atrodo, kad pats likimas taip lemia, Karlai, — atsakė 
Radlis: — Per kiek laiko, sakei, ponios Grėj pranešimai Ispa- 
nijos diplomatiniu paštu pasiekia mus? 

— Per tris dienas, jeigu kas nors laukia Madride ir tuoj 
pat paima. Ne daugiau kaip savaitę, jeigu aplinkybės nepa- 
lankios. 

— O kito radijo ryšio laikas? 

— Šiandien vakare, pone pulkininke. 

— Gerai, išsiųsk tokį pranešimą. 

Radlis, žiūrėdamas į lubas ir stengdamasis susikoncen- 
truoti, įtemptai svarstė: 

— Mus ypač domina svečias, kurio laukiate lapkričio šeš- 
tąją. Norime pasiųsti keletą draugų, kad įtikintų jį grįžti kar- 
tu. Laukiame skubaus pranešimo kartu su jūsų pastabomis ir 
būtina informacija. Siųskite visa tai įprastu būdu. 

— Tai viskas, pone pulkininke? 

— Manau, kad taip. 

Šis pokalbis įvyko trečiadienį. Tada Berlyne lijo. Tačiau ki- 
tą rytą, kai tėvas Filipas Verekeris, išklibikščiavęs pro didžią- 
sias Švč. Mergelės Marijos ir Visų Šventųjų bažnyčios duris, 
pasuko per Stadli Konsteblio kaimą, vėl švietė saulė. Tai bu- 
vo pats nuostabiausias iš visų dalykų — puiki rudens diena. 

Filipas Verekeris buvo aukštas, liesas trisdešimtmetis vy- 
ras, 0 juoda sutana dar labiau pabrėžė jo liesumą. Kai jis, pa- 
siramsčiuodamas lazda, šlubčiojo, jo veidas įsitempdavo ir 
persikreipdavo iš skausmo. Jis vos prieš ketvertą mėnesių iš- 
ėjo iš karo ligoninės. 

Filipas Verekeris buvo jauniausias chirurgo, dirbusio Har- 
lėjaus gatvėje, sūnus. Jo nepaprasti gabumai išryškėjo dar ta- 
da, kai mokėsi Keimbridže. Jam buvo pranašaujama puiki at- 
eitis. Deja, visos šeimos nusivylimui, jis nusprendė tapti ku- 
nigu, išvyko į Anglų akademiją Romoje ir tapo jėzuitu. 

Pašauktas į armiją kapelionu 1940-aisiais, buvo paskirtas 
į parašiutininkų pulką. Mūšyje dalyvavo tiktai kartą — 1942- 
ųjų lapkritį Tunise, kai desantu buvo išmestas su specialiosios 
paskirties parašiutininkų kuopa, turėjusia užimti Oudnos oro 
uostą už dešimties mylių nuo Tuniso miesto, tačiau priversta 
trauktis penkiasdešimt mylių atvira vietove, be paliovos apšau- 
doma iš oro ir puolama sausumos kariuomenės. 

Gyvi iš jų liko tik šimtas aštuoniasdešimt. Du šimtai še- 
šiasdešimt žuvo. Verekeris buvo iš tų laimingųjų, jeigu nemi- 
nėsime kulkos, suknežinusios kairiosios kojos kulkšnies kau- 
14. Kol pasiekė ligoninę, prasidėjo sepsis. Kairiąją koją am- 
putavo, ir Verekerį išrašė iš ligoninės. 

Tomis dienomis Verekeriui buvo sunku neprarasti geros 
nuotaikos ir būti maloniam. Nors kunigą nuolat kamavo įky- 
rus skausmas, vis dėlto jis prisivertė nusišypsoti, kai artinda- 
masis prie Park Kotidžo pamatė Joaną Grėj, stumiančią dvi- 
ratį, ir šalia bėgantį medžioklinį šunį. | 

— Kaip laikotės, Filipai? — paklausė ji. — Nemačiau 
jūsų keletą dienų. 

Joana dėvėjo vilnonį sijoną, po geltonu neperšlampamu 
apsiaustu vilkėjo megztinį, žilus plaukus gaubė medvilninė 
skarelė. Ji atrodė nuostabiai, nes Pietų Afrikos saulės nurus- 
vinta oda niekada neišblukdavo. 

— Visiškai gerai, — atsakė Verekeris, — tiktai velniškai 
nuobodu. Per tą laiką, kol nesimatėme, gavau žinią. Atsime- 
ni, pasakojau apie savo seserį Pamelą? Ji dešimčia metų jau- 
nesnė už mane, Moterų aviacijos pagalbos tarnybos kapralė. 

— Žinoma, atsimenu, — atsakė ponia Grėj. — Kas atsi- 
tiko? 

— Ją paskyrė į bombonešių bazę Pangburne, už penkio- 
likos mylių nuo čia. Ji atvažiuos savaitgalį, ir aš jus supažin-=- 
dinsiu. 

— Man labai malonu, — Joana Grėj sėdo ant dviračio. 

— Šachmatų partija šįvakar? — vildamasis paklausė Ve- 
rekeris. 

— Kodėl ne? Ateikite apie aštuntą, pavakarieniausime. 
Dabar turiu grįžti. 

Ji nuvažiavo upelio pakrante, o šuo Pačas nušuoliavo pas- 
kui. ją. Moters veidas surimtėjo. Radijo pranešimas, gautas va- 
kar vakare, ją tiesiog pribloškė. Tris kartus šifravo jį norėda- 
ma įsitikinti, kad nesuklydo. 

Naktį prastai miegojo, neužmigo iki penktos valandos, 
vis klausėsi, kaip lankasteriai* skrenda per jūrą į Europą ir 
po kelių valandų grįžta. Keisčiausia, kad vis dėlto pagaliau 
užmigo ir atsibudo apie pusę aštuonių pailsėjusi, kupina jėgų. 

Tai buvo pirmas kartas, kai jai buvo pavesta iš tikro svarbi 
užduotis. Neįtikėtina! Pagrobti Cerčilį — tiesiog iš panosės 
sargybinių, įsitikinusių, kad saugo jį. Joana garsiai nusijuo- 
kė. O, tiems prakeiktiems anglams tai nepatiks! Jiems tikrai 
tai nepatiks, o jų apstulbusiuose veiduose atsispindės viso pa- 
saulio nuostaba. 

Kai moteris nuo kalvelės nusileido į pagrindinį kelią, iš- 
girdo automobilio signalą. Pro šalį pravažiavo mažas auto- 
mobilis ir, pasukęs į kelkraštį, sustojo. UŽ vairo sėdėjo vyras, 
apžėlęs vešliais baltais ūsais, išpurtęs nuo kasdien dideliais 
kiekiais geriamo viskio. 

Jis vilkėjo pulkininko leitenanto uniformą. 

— Labas rytas, Joana! — linksmai šūktelėjo. 

Susitikta pačiu laiku, nebereikės lankytis Stadli Grein- 
dže su vizitu. 

— Labas rytas, Henri, — atsakė ji ir nulipo nuo dviračio. 

Jis išlipo iš automobilio. 

— Šeštadienio vakare pas mus susirinks keletas žmonių. 


* Lėktuvas “ Lancaster". 

Sulošim bridžą ir panašiai. Paskui pavakarieniausime. Nieko 
ypatinga. Džina tikisi, kad tu prisidėsi prie mūsų. 

— Ji labai maloni. Mielai atvyksiu, — atsakė Joana 
Grėj. — Tikriausiai dabar, kai ruošiamasi tam svarbiam įvy- 
kiui, ji turi daug darbo? 

Seras Henris susijaudinęs tyliai paklausė: 

— Tu niekam neprasitarei, tiesa? 

Joana Grėj sugebėjo suvaidinti nustebusią: 

— Žinoma, ne. Juk atsimenu, kad visa tai sakei man kon- 
fidencialiai. 

— Nereikėjo iš viso sakyti, bet aš žinau, kad galiu tavi- 
mi pasitikėti, — jis apkabino ją per liemenį. — Šeštadienio 
vakare nė žodžio apie tai, mano mieloji. Padaryk tai dėl ma- 
nęs. Jeigu kas nors iš tos draugijos suuos, ko laukiame, tuo- 
jau skambės visa apylinkė. 

—- Žinai, kad viską dėl tavęs padarysiu, — tyliai atsakė 
ji. — Laukdamas premjero, tu labai jaudiniesi, — pridūrė. 

— Be abejo, taip. Man didelė garbė, — nusijuokė seras 
Henris. — Jis tikisi šiek tiek patapyti, juk Žinai, kokie puikūs 
vaizdai atsiveria nuo Greindžo. 

Jis atidarė dureles ir įsėdo į automobilį. 

— Tarp kitko, kur važiuoji? 

Ji laukė tokio klausimo. 

— Kaip paprastai — stebėti paukščių. Gal į Klėjų arba į 
pelkes. Dar nenusprendžiau. Dabar apylinkėse pilna retų mig- 
ruojančių sparnuočių. 

— Turi būti velniškai atsargi, — jo veidas surimtėjo. — 
Ir atmink, ką tau sakiau. 

Kaip vietos savigynos būrio vadas, jis turėjo gynybinius 
pakrantės planus, kuriuose buvo smulkiai pažymėti laukai, už- 
minuoti paplūdimiai ir, svarbiausia, tie paplūdimiai, kurie tik 
buvo laikomi užminuotais. Vieną kartą, rūpindamasis jos sau- 
gumu, porą valandų studijavo žemėlapius ir parodė jai, kur 
negalima eiti, kai išsiruošia stebėti paukščių. 

— Žinai, kad padėtis visą laiką keičiasi, — pasakė ji. — 
Gal kurią nors dieną vėl užsuktum pas mane su tais savo že- 
mėlapiais ir parodytum man. 

— Ar norėtum? — jo akys sužibo. 

— Žinoma. Šiandien po pietų būsiu namuose. 

— Gerai, po priešpiečių, — sutiko. — Būsiu apie antrą. 

Vyriškis atleido rankinį stabdį ir skubiai nuvažiavo. 

Joana Grėj sėdo ant dviračio ir nusileido nuo kalvelės į 
pagrindinį kelią, o Pačas nubėgo iš paskos. Vargšas Henris. 
Jinai tikrai mėgo jį. Buvo kaip vaikas, kurį lengva valdyti. 

Po pusvalandžio ji pasuko iš pagrindinio kelio ir toliau 
riedėjo pylimu pro pelkes į vietovę, aplinkinių gyventojų va- 
dinamą Hobs Endu. Tai buvo keista, tarsi nežemiška vieta su 
nedideliais jūros užutekiais, didžiuliais, blyškiais, tarytum sie- 
na kylančiais aukštais, už žmogų aukštesniais pilkais nendry- 
nais ir paukščių — čiurlių, raudonkojų tulikų ir žąsų, atskren- 
dančių iš Sibiro žiemoti pelkėse, — viešpatija. 

Ties kelio, vedančio palei pylimą, viduriu už irstančio 


titnago sienos kelių skurdžių pušų prieglobstyje glaudėsi na- 


mas. Šalia pakankamai masyvaus su primūrytais priestatais 
namo buvo daržinė. Tačiau langinės buvo uždarytos, ir viską 
tarsi gaubė nuošalumo nuotaika. Tai pelkių sargo sodyba, bet 
nuo 1940 metų sargas čia nebegyveno. 

Moteris pasuko aukštos kalvos ketera, apaugusia pušų 
giraite. Toliau plytėjo smėlio kopos, už jų — platus lygus pa- 
plūdimys, po atoslūgio nusitęsęs ketvirtį mylios jūros link. 
Tolumoje ji įžvelgė kitą įlankos kyšulį, nusitęsusį nelyginant 
smilius, juosiantis kanalus, smėlio sąnašas ir seklumas, ku- 
rios per potvynius, ko gero, būdavo mirtinai pavojingos kaip 
niekur kitur Norfolko pakrantėje. 

Joana, paėmusi aparatą, nufotografavo visa tai daugybę 
kartų įvairiausiais rakursais. Kai baigė, šuo atnešė kelis pa- 
galius, kad mėtytų jam, ir atsargiai prigludo prie jos kojų. 

Pasilenkusi ji paglostė šuns ausis. 

— Taip, Pačai, — švelniai tarė. — Manau, kad padirbėta 
gerai. 

Ji metė pagalį per spygliuotos vielos užtvarą, saugantį 
įėjimą į paplūdimį, ir Pačas nubėgo prie jo pro lentelę su už- 
rašu ,„ Atsargiai, minos!'' Henrio Vilougbio dėka ji žinojo, kad 


paplūdimys neužminuotas. Į kairę nuo jos buvo betoninis bun- 


keris su kulkosvaidžio lizdu, tačiau ir vienas, ir kitas gerokai 
apgriuvę. Tarp pušų — prieštankinė duobė, pribyrėjusi smė- 
lio. Prieš trejus metus, kai vyko Diunkerko mūšis, čia būta 
kareivių. 

Prieš metus čia glaudėsi parašiutininkų būrys. Dabar bu- 
vo tuščia. 1940-ųjų birželį nuo Vošo iki Rėjaus į krašto gilu- 

mą besitęsianti teritorija buvo paskelbta apsaugine. Nebuvo 
jokių apribojimų, draudžiančių čia gyventi, bet pašaliečiai be 
svarbios priežasties negalėjo lankytis. Dabar, trejiems metams 
praslinkus, visa tai buvo iš esmės pasikeitę, ir iš tikrųjų nie- 
kas reikalavimų nepaisė, nes, atvirai sakant, jokio reikalo tai 
daryti nebuvo. 

Joana pasilenkė norėdama vėl paglostyti šuns ausis. 

— Ar žinai, Pačai, ką tai reiškia? Tai reiškia, kad anglai 
tiesiog nebesitiki dar sykį būti užpulti. 


3 skyrius 


Joanos Grėj pranešimas pasiekė Tirpic Uferį antradienį. 
Hoferis nedelsdamas įteikė jį Radliui, kuris atplėšė voką ir 
čia pat susipažino su pranešimo turiniu. 

Jame buvo Hobs Endo pelkės ir takų į pajūrį nuotraukos. 
Takų vieta buvo šifrais pažymėta žemėlapio priede. Radlis grą- 
žino Hoferiui pranešimą: 

— Reikalas ypač skubus. Duokite iššifruoti ir laukite, kol 
tai bus padaryta. 

Abveras jau buvo pradėjęs naudoti “Sonlar" tipo dešifra- 
torių, kuris per keletą minučių atlikdavo užduotį, o anksčiau 
tam būdavo sugaištamos kelios valandos. Dešifratoriaus kla- 
viatūra buvo tokia pat, kaip rašomosios mašinėlės. Operato- 
rius paprasčiausiai perrašo užkoduotą pranešimą, ir jis auto- 
matiškai iššifruojamas bei pateikiamas užantspauduotame ri- 
tinėlyje. Net operatorius negali pamatyti pranešimo turinio. 

Po dvidešimties minučių Hoferis grįžo ir tylėdamas lau- 
kė, kol pulkininkas baigs skaityti. Radlis šypsodamasis pa- 
žvelgė į jį ir pastūmė pranešimą Hoferiui. 

— Skaityk, Karlai, tu turi perskaityti! Puiku — tikrai pui- 
ku! Kokia moteris! 

Radlis užsirūkė papirosą ir nekantriai laukė, kol Hoferis 
baigs skaityti. Pagaliau seržantas pakėlė akis: 

— Tai teikia daug vilčių. 

— Daug vilčių? Tik taip gali įvertinti? Dieve mano, žmo- 
gau, tai puiki galimybė! Neabejotina galimybė. 

Jau keletą mėnesių Radlis nebuvo taip susijaudinęs, o tai 
buvo labai pavojinga jam, ypač jo širdžiai, daugybės sužeidi- 
mų iškankintai. 

Maudė tuščią akiduobę po juodu raiščiu, aliuminis ran- 
kos protezas, apmautas pirštine, atrodė, atgijo, kiekviena saus- 
gyslė įsitempė kaip lanko templė. Gaudydamas kvapą, pulki- 
ninkas susmuko į kėdę. 

Hoferis išėmė iš apatinio rašomojo stalo stalčiaus butelį 

“Courvoisier" ir, įpylęs pusę stiklinės, pakėlė prie pulkininko 
lūpų. Radlis išgėrė beveik viską, giliai atsikosėjo ir, atrodo, 
pagaliau atgavo pusiausvyrą. 

— Negaliu sau to dažnai leisti, ar ne, Karlai? — nusišypso- 
jo Radlis. — Liko tik du buteliai. Dabar tas skystis kaip auksas. 

— Pone pulkininke, jūs neturėtumėte taip jaudintis, — 
tarė Hoferis ir niūriai pridūrė: — Jūs negalite sau to leisti. 

Radlis išgėrė brendžio. 

— Žinau, Karlai, bet tik pagalvok. Viskas prasidėjo tarsi 
juokais, įsiutęs fiureris pakišo pasiūlymą, kuris penktadienį 
jau turėjo būti užmirštas. Himleris pasiūlė svarstyti, ar tokį 
pasiūlymą įmanoma įvykdyti, ir padarė tai vien norėdamas 
įkąsti admirolui. Admirolas įsakė man pateikti ką nors raštu, 
bet irgi tiktai tam, kad parodytų, jog dirbame savo darbą. 

Jis atsikėlė ir priėjo prie lango. 

— Bet dabar viskas kitaip, Karlai. Dabar nebejuokauja- 
me. Tai turi būti padaryta. 

Hoferis stovėjo kitoje stalo pusėje visiškai abejingas. 

— Taip, pone, tai bus padaryta. 

— Ir tokia perspektyva tavęs nejaudina? — Radlis suvir- 
pėjo. — Dieve, bet tai gąsdina mane. Paduok man karinius 
admiraliteto žemėlapius ir smulkų tos vietovės sausumos ir 
jūros pakrantės žemėlapį. | 

Hoferis išskleidė juos ant stalo. Radlis surado Hobs En- 
dą ir nagrinėjo vietovę žiūrėdamas į nuotraukas. 

— Ko daugiau norėti? Ideali vietovė parašiutininkų desan- 
tui išmesti, nes savaitgalio potvynis nuplaus visus pėdsakus. 

— Tačiau net nedidelį būrį teks nugabenti transporto lėk- 
tuvu arba bombonešiu, — suabejojo Hoferis. — Ar jūs įsi- 
vaizduojate dornerį arba junkerį*, skrendantį Norfolko pakran- 
te, kai ten dabar tiek bombonešių bazių, kurias nuolat saugo 
naktimis patruliuojantys naikintuvai. 

— Problema, — sutiko Radlis, — tačiau išsprendžiama. 
Kaip matyti iš Liuftvafės** žemėlapių, šioje pakrantės zonoje 
nėra lokatorių, fiksuojančių žemai skrendančius objektus, taigi 
lėktuvas, skrendantis žemiau negu šeši šimtai pėdų, nebus pa- 
stebėtas. Tačiau kol kas tokios smulkmenos neturi reikšmės. 
Tai išspręsime vėliau. Dabar, Karlai, svarbiausia — teorinė ana- 
lizė. Sutik, kad teoriškai išmesti desantą į paplūdimį įmanoma. 


* Lėktuvas "Junkers". 
** Luftwaffe — fašistinės Vokietijos karinės oro pajėgos. 

— Sutinku, — neprieštaravo Hoferis, — tačiau kaip vė- 
liau juos iš ten paimsim? Povandeniniu laivu? 

Radlis, akimirką tyrinėjęs žemėlapį, papurtė galvą. 

— Ne, tai nerealu. Per didelė grupė. Zinoma, ji kaip nors 
sutilptų povandeniniame laive, bet susitikimas turėtų įvykti 
toliau nuo pakrantės, todėl kiltų nemaža problemų norint pa- 
siekti laivą. Reikia kažko paprastesnio. Gal torpedinis kate- 
ris? Tame pakrantės rajone zuja daug tokių katerių. -Tikriau- 
siai vienas iš jų galėtų prasmukti tarp paplūdimio ir kyšulio. 
Tai geriausia padaryti per potvynį. Pranešime pažymėta, kad 
kanalas neužminuotas, taip būtų gerokai paprasčiau. 

— Reikia pasikonsultuoti su laivyno pareigūnais, — at- 
sargiai tarė Hoferis, — ponia Grėj pranešime mini, kad tai 
pavojingi vandenys. 

— O, mes turime gerų jūrininkų. Kas dar tave jaudina? 

— Atleiskite, pone pulkininke, bet, mano supratimu, dar 
reikia aptarti operacijos laiką, nes nuo to bene labiausiai pri- 
klausys jos sėkmė. Atvirai kalbant, nematau jokios išeities, — 
Hoferis parodė žemėlapyje Stadli Greindžą. — Štai mūsų tiks- 
las, už aštuonių mylių nuo parašiutininkų nusileidimo vietos. 
Turint omenyje, kad tai nežinoma teritorija ir kad operacija 
vyks tamsiu paros metu, manau, kad grupei prireiks dviejų 
valandų atsirasti ten ir tiek pat truks sugrįžti, jeigu užduotis 
bus skubiai atlikta. Apytikriais skaičiavimais, operacijai pri- 
reiks šešių valandų. Tarkime, kad saugumo sumetimais de- 
santas bus išmestas apie vidurnaktį. Tokiu atveju torpedinį ka- 
terį jis pasiektų švintant arba truputį vėliau, o tai jau visai 
nepriimtina. Kateris turėtų išplaukti atgal, kol dar tamsu, po- 
ra valandų prieš prašvintant. 

Radlis sėdėjo patogiai atsilošęs kėdėje, užmerkęs akis, 


pakėlęs galvą. 

— Sauniai pasakyta, Karlai. Greit mokaisi, — jis atsisto- 
jo. — Tu visiškai teisus. Būtent dėl šių priežasčių desantas 
turi būti išmestas ne tą pačią naktį, o diena anksčiau. 

— Pone pulkininke, — Hoferis atrodė nustebęs. — Ne- 
suprantu. 


— Tai paprasta. Čerčilis pasirodys Stadli Greindže lap- 
kričio šeštąją po pietų arba vakare ir liks ten nakvoti. Mūsų 
grupė nusileis anksčiau, lapkričio penktosios naktį. 

Hoferis susiraukęs svarstė tokią galimybę. 

— Žinoma, tada būtų privalumų. Jeigu iškiltų nenumaty- 
tas pavojus, liktų laiko manevrams. 

— Tokiu atveju nebebūtų jokių problemų dėl katerio, — 
pridūrė Radlis. — Grupę galima būtų paimti šeštadienį apie de- 
šimtą arba vienuoliktą. Sutinki, kad tai visiškai įmanoma? — 
jis nusišypsojo ir paėmė iš dėžutės dar vieną papirosą. 

— Šeštadienio problema — kaip paslėpti grupę, — nuri- 
mo Hoferis, — ypač kai ji didelė. 

— Tu absoliučiai teisus, — Radlis atsistojo ir pradėjo 
žingsniuoti po kambarį pirmyn ir atgal. — Tačiau yra papras- 
tas sprendimas. Štai klausiu tavęs, Karlai, kaip seno miški- 
ninko, — kur būtų saugiausia vieta pušiai, jeigu tu sumany- 
tum ją paslėpti? 

— Pušyne, aš manau? 

— Teisingai. Tokioje tolimoje ir nuošalioje vietoje kiek- 
vienas pašalietis krinta visiems į akis, o tuo labiau karo metu. 
Atmink, nėra jokių atostogaujančių. Britai, kaip ir padorūs vo- 
kiečiai, atostogas praleidžia namuose ir tikisi tuo prisidėsią 
prie pergalės. Tačiau ponios Grėj pranešime pasakyta, kad pa- 
šalinių Žmonių nuolat galima pamatyti keliuose ir kaimeliuo- 
se, ir tai nieko nestebina. — Hoferis žiūrėjo apstulbęs, o Rad- 
lis tęsė: — Kareiviai dalyvauja manevruose, žaidžia karą. Šau- 
do vieni į kitus iš už gyvatvorių. 

Jis paėmė nuo stalo Joanos Grėj pranešimą, pavartė jį ir 
aiškino toliau: 

— Štai, trečiame puslapyje, pavyzdžiui, ji rašo apie 
Meltam Hauzo vietovę, esančią aštuonios mylios nuo Stadli 
Konsteblio. Per pastaruosius ketverius metus ten aštuoniskart 
vyko specialiųjų parašiutininkų dalinių kariniai mokymai. Du 
kartus šioje vietovėje buvo apsistoję britų specialiosios pa- 
skirties parašiutininkai, kartą — jungtinis lenkų ir čekų bū- 
rys, vadovaujamas anglų karininkų, o sykį — amerikiečių de- 
santininkai. 

Radlis padavė pranešimą Hoferiui, ir šis apžvelgė jį. 

— Kad pavojus būtų mažesnis, vykstantiems per šią vie- 
tovę būtina britų karinė apranga. Lenkų specialiosios paskir- 
ties parašiutininkų dalinys — štai puikiausia išeitis. 

— Tai tikrai išspręstų kalbos problemą, — patvirtino Ho- 
feris. — Tačiau lenkų būrio, kurį mini ponia Grėj, karininkai 
yra anglai, o ne šiaip angliškai kalbantys žmonės. Prašau at- 

leisti, pone pulkininke, kad drįstu tai sakyti, tačiau čia yra 
nemažas skirtumas. 

— Taip, tavo tiesa, — sutiko Radlis. — Tai visai kas ki- 
ta. Jeigu vadas būtų anglas ar galėtų apsimesti anglu, viskas 
būtų daug geriau. 

Hoferis žvilgtelėjo į laikrodį. 

— Norėčiau priminti, pone pulkininke, kad lygiai po de- 
šimties minučių admirolo kabinete prasidės savaitinis skyrių 
viršininkų pasitarimas. 

— Ačiū, Karlai, — Radlis atsistojo ir pasitaisė diržą. — 
Manau, kad numatėme viską. 

— Išskyrus galbūt svarbiausią dalyką, pone pulkininke. 

Beišeinąs Radlis stabtelėjo. 

— Gerai, Karlai, nustebink mane. 

— Šios grupės vadas. Jis turi būti nepaprastai įžvalgus ir 
sumanus. 

— Kitas Otas Skorcenis, — pasiūlė Radlis. 

— Būtent, — pritarė Hoferis, — tačiau to nepakanka. Jis 
turi sugebėti apsimesti anglu. 

Radlis linksmai nusijuokė. 

— Surask jį man, Karlai. Duodu tau dvidešimt keturias 
valandas. 

Jis greitai atidarė duris ir išėjo. 


* * * 


Taip jau atsitiko, kad kitą dieną Radlis turėjo netikėtai 
išvykti į Miuncheną ir tik ketvirtadienį prieš pietus vėl pasi- 
rodė savo kabinete Tirpic Uferio gatvėje. Po beveik bemie- 
gės nakties Miunchene jis buvo siaubingai pervargęs. Visas 
Karališkosios-aviacijos dėmesys buvo nukreiptas į Miunche- 
ną, ir anglų kariniai lėktuvai ypač smarkiai bombardavo šį 
miestą. 

Hoferis tuojau pat padavė jam kavos ir įpylė brendžio. 

— Sėkminga kelionė, pone pulkininke? 

— Pakenčiama, — atsakė Radlis. — Tiesą sakant, kai kas 
labai įdomaus nutiko vakar leidžiantis Miunchene. Šalia mū- 
sų junkerio ėmė zvimbti amerikiečių mustangas. Prisipažin- 


siu, kilo šiokia tokia panika. Paskui pamatėme svastiką ant 


mustango uodegos. Tikriausiai tai buvo vienas dėl avarijos pri- 

verstų nusileisti lėktuvų. Mūsų lakūnai sutaisė jį ir išbandė, 
kaip skrenda. 

— Neįtikėtina, pone pulkininke. 

Radlis linktelėjo. 

— Man šovė viena mintis, Karlai. Klausei, kas būtų, jei- 
gu dorneris arba junkeris pasirodytų prie Norfolko pakrantės. 

Tada jis pastebėjo ant stalo žalią aplanką: 

— Kas čia? 

— Užduotis, kurią man pavedėte. Karininkas, galintis 
apsimesti anglu. Turiu pasakyti, kad buvo nelengva tokį iš- 
kapstyti. O čia — pranešimas apie karo lauko teismo proce- 
są. Paprašiau, kad visą bylą atsiųstų man, tikiuosi, po pietų 
jau gausime. 

— Karo lauko teismas, — pakartojo Radlis. — Nekenčiu 
net užuominos apie jį. Kas, po velnių, tas žmogus? 

— Jo pavardė Steineris. Pulkininkas leitenantas Kurtas 
Šteineris, — atsakė Hoferis. — Palieku jus, kad galėtumėte 
ramiai viską perskaityti. Tai įdomi istorija. 


* * * 


Istorija pasirodė esanti daugiau negu įdomi — ji buvo 
tiesiog kvapą gniaužianti. 

Šteineris buvo vienturtis generolo majoro Karlo Šteine- 
rio, tuometinio Bretanės komendanto, sūnus. Jis gimė 1916- 
aisiais, tada, kai jo tėvas dar buvo artilerijos majoras. Motina 
— amerikietė, turtingo vilnos pirklio iš Bostono, dėl preky- 
bos reikalų persikėlusio į Londoną, duktė. Tą patį mėnesį, kai 
gimė sūnus, vienintelis jos brolis, Jorkširo pėstininkų pulko 
kapitonas, žuvo prie Somos. 

Kol tėvas dirbo Vokietijos ambasadoje Londone karo ata- 
šė, berniukas mokėsi — ištisus penkerius metus lankė Šv. 
Pauliaus koledžą, tad laisvai kalbėjo angliškai. Motinai tra- 
giškai Žuvus autoavarijoje, 1931 metais kartu su tėvu grįžo į 
Vokietiją, tačiau iki 1938-ųjų ir toliau lankydavo giminai- 
čius Jorkšire. 

Kurį laiką tėvo remiamas Paryžiuje studijavo meną, bet 
jiedu buvo sutarę, kad jeigu mokslas nesiseks, jis taps kariš- 
kiu. Taip ir atsitiko. Neilgai pabuvęs artilerijos jaunesniuoju 
leitenantu, 1936-aisiais, kai buvo telkiami savanoriai dalyvauti 

parašiutininkų mokymuose Štendalyje, atsiliepė į kvietimą — 
labiausiai dėl to, kad pagaliau tikėjosi išsivaduosiąs iš kari- 
nio gyvenimo nuobodulio, o ne dėl ko nors kita. 

Netrukus tapo aišku, kad Kurtas turi neabejotiną talentą 
tokiam kareivystės menui. Jis dalyvavo sausumos kautynėse 
Lenkijoje, buvo desantu išmestas prie Narviko Norvegijoje. 
Jau tapęs leitenantu, 1940-aisiais, prasidėjus Belgijos puoli- 
mui, kartu su būriu turėjo užimti Alberto kanalą, tačiau paty- 
rė sklandytuvo avariją ir susižeidė ranką. 

Toliau kariauta Graikijoje — Korinto kanalas ir naujas 
pragaras. 1941m. gegužės mėnesį, jau tapęs kapitonu, buvo 
sunkiai sužeistas įnirtinguose mūšiuose dėl Maleno oro uos- 
to, kai su desantu nusileido Kretoje. 

Ir pagaliau Žiemos karas. Vien tik jį paminėjus, Radlio 
kaulus staiga nugeldavo. “Dieve, — klausdavo mintyse pats 
savęs, — ar kada nors mes, buvusieji Rusijoje, pagaliau už- 
miršime ją?" 

"Tapęs majoru, Šteineris vadovavo specialiajai trijų šim- 
tų savanorių grupei, turėjusiai surasti ir išvesti iš apsup- 
ties dvi divizijas, atkirstas mūšiuose prie Leningrado. Už- 
duotį įvykdė, tačiau gavo kulką į koją ir dėl to liko šiek 
tiek šlubas, pelnė Riterio kryžių ir tokių operacijų vykdy- 
tojo šlovę. 

Vėliau dalyvavo dar dviejose panašiose operacijose ir 
prieš pat perkėlimą į Stalingrado frontą gavo pulkininko lei- 
tenanto laipsnį. Prie Stalingrado neteko pusės savo vyrų ir bu- 
vo atšauktas iš ten likus vos kelioms savaitėms iki visiškos 
apsupties, kai dar skraidė lėktuvai. Sausį su likusiais gyvais 
šimtu šešiasdešimt septyniais savo vyrais nusileido prie Kije- 
vo, kad ir čia pabandytų išvesti iš apsupties dvi pėstininkų 
divizijas. Tris šimtus mylių jie traukėsi, tai buvo kruvinų mū- 
šių paženklintas atsitraukimas. Pagaliau paskutinę balandžio 
savaitę jis pasiekė vokiečių apkasus su trisdešimčia likusių 
gyvų Savo grupės vyrų. 

Už tai, be jau turėto Riterio kryžiaus, Šteineris buvo ap- 
dovanotas Ąžuolo lapų vainiku ir skubiai kartu su savo vyrais 
įsodintas į traukinį, vykstantį į Vokietiją per Varšuvą, kurią 
pasiekė gegužės pirmąją. Tą patį vakarą jis ir jo bendražygiai 
policijos generolo majoro ir SS brigados vado Jurgeno Štropo 
buvo išsiųsti iš Varšuvos, bet prieš tai areštuoti. 

Kitą savaitę įvyko karo lauko teismas. Byloje nebuvo smul- 
kių detalių, tik nuosprendis. Šteineris ir jo vyrai buvo pasiųsti 
į bausmės batalioną, vykdžiusį operaciją ,,Kardžuvė'' Older- 
nyje, vokiečių okupuotose Lamanšo sąsiaurio salose. 

Radlis dar kurį laiką sėdėjo žiūrėdamas į dokumentus, 
paskui paspaudė skambutį ir tučtuojau įėjo Hoferis. 

— Pone pulkininke? 

— Kas įvyko Varšuvoje? 

— Tiksliai nežinau. Tikiuosi, kad karo tribunolo bylą gau- 
sime šiandien po pietų. 

— Gerai, — pasakė Radlis. — Ką jie veikia tose Laman- 
šo salose? 

— Kaip suprantu, operaciją ,,Kardžuvė'' vykdo savižu- 
džių komanda. Jos tikslas — nęleisti sąjungininkų laivams 
plaukioti sąsiauryje. 

— Kaip jie tai daro? 

— Sėda ant torpedos, kurios užtaisas išimtas, o stiklinis 
gaubtas įtaisytas taip, kad tik šiek tiek apsaugo ant jos esantį. 
Apačioje pritvirtinta kita torpeda, su užtaisu. Atakos metu rei- 
kia spėti paleisti ją ir pačiam paskutiniu momentu pabėgti. 

— Didis Dieve! — baisėdamasis šūktelėjo Radlis. — Nie- 
ko nuostabaus, kad tai bausmės batalionas. 

Kurį laiką sėdėjo tylėdamas ir žiūrėjo į bylą. Hoferis su- 
kosėjo ir atsargiai paklausė: 

— Manote, kad jis tiktų? 

— Kodėl ne? — atsakė Radlis. — Manau, kad geriau daryti 
bet ką, tik ne tai, ką jis dabar daro. Ar admirolas neišvykęs? 

— Sužinosiu, pone pulkininke. 

— Jeigu yra, susitark, kad priimtų šiandien popiet. Rei- 
kia parodyti jam, ką esame nuveikę. Parenk man trumpą pra- 
nešimą. Tiktai vieną puslapį ir spausdink jį pats. Nenoriu, kad 
kas nors žinotų apie tai. Netgi ir mūsų skyriuje. 


* * * 


Kaip tik tuo pat metu pulkininkas leitenantas Kurtas Štei- 
neris buvo iki juostos paniręs į šaltą Lamanšo sąsiaurio vande- 
nį, šaltesnį, negu kada nors gyvenime jam buvo tekę, netgi dar 
šaltesnį negu Rusijoje. Kai susikūprinęs prigludo po torpedos 
kupolu, jam pasirodė, kad šaltis skverbiasi į pačias smegenis. 

Jis buvo už dviejų mylių į šiaurės rytus nuo Brei Har- 
boro Oldernio saloje ir į šiaurę nuo toliau esančios Burhou 
salos, kurią visada dengdavo toks tirštas rūkas, jog neįmano- 
ma buvo ką nors įžiūrėti — galėjai pamanyti, kad kažkur ten 
ir turėtų būti pasaulio pabaiga. Na, bent jau jis buvo ne vie- 
nas. Iš abiejų pusių rūke pradingstantys kanapiniai gelbėjimo 
lynai tarsi naujagimio virkštelė jungė jį su seržantu Otu Lem- 
ke kairėje ir leitenantu Riteriu Noimanu dešinėje. 

Šteineris nustebo iškviestas po pietų, o dar labiau apstul- 
bo išvydęs, kad lokatoriaus rodmenys netoli kranto užfiksavo 
laivą, nes pagrindinis laivų kelias ėjo daug toliau į šiaurę. Kaip 
vėliau paaiškėjo, tas laivas, aštuonių tūkstančių tonų talpos 
„Joseph Johnson'', gabeno iš Bostono į Plimutą sprogmenų 
krovinį. 

Prieš tris dienas kilo didelė audra, kurios metu netoli 
Lends Endo sugedo laivo vairas. Dėl šio gedimo ir tirštos mig- 
los jis nukrypo nuo kurso. 

Į šiaurę nuo Burhou salos Šteineris sumažino greitį ir truk- 
telėjo lyną įspėdamas savo draugus. Po kelių minučių jie išniro 
iš rūko ir priartėjo prie jo. Riterio Noimano veidas po juodu 
guminio kombinezono gaubtu buvo pamėlęs nuo šalčio. 

— Mes esame visiškai arti, pone pulkininke, — pasakė 
jis. — Man atrodo, kad girdžiu juos. 

Seržantas Lemkė priplaukė prie jų. Kadangi jo smakras 
buvo smarkiai sudarkytas rusų sprogstamosios kulkos, Štei- 
neris leido jam nešioti garbanotą juodą barzdą, kuria šis labai 
didžiavosi. Seržantas buvo labai susijaudinęs, akys žibėjo, ir 
visa, ką jie darė, jam atrodė didžiulis nuotykis. 

— Aš taip pat girdžiu, pone pulkininke. 

Šteineris pakėlė ranką duodamas ženklą nutilti ir atidžiai 
įsiklausė. Buvo girdėti prislopintas variklio stuksenimas, iš 
to galėjai spręsti, kad “Joseph Johnson" iš lėto artėja. 

— Paprastas reikaliukas, pone pulkininke, — Lemkė nu- 
sišypsojo, nors dantys barškėjo nuo šalčio. — Geras taikinys 
mums tenka. Jie net nesupras, kas jiems smogė. 

— Kalbėk tik už save, Lemke, — tarė Riteris Noima- 
nas. — Jeigu per savo trumpą ir nelaimingą gyvenimą aš ko 
nors išmokau — tai vieno dalyko: niekada nesitikėti, kad bus 
lengva, ir ypač atsargiai Žiūrėti į tai, kas tau pateikiama tie- 
siai ant lėkštutės. 

Tarsi patvirtindamas šiuos žodžius, staigus vėjo gūsis pra- 
plėšė rūko maršką, ir sušvito properša. Už jų ryškėjo pilkai 
žali Oldernio kontūrai, senas karinio laivyno molas, tarsi gra- 
nito pirštas, kyšantis už tūkstančio jardų nuo Brei Harboro, ir 
stiebėsi gerai matomi Viktorijos laikų Alberto forto įtvirtini- 
mai. 

Laivas “Joseph Johnson" buvo ne daugiau kaip už kokių 
šimto penkiasdešimties jardų. Jis plaukė šiaurės vakarų kryp- 
timi į atvirus sąsiaurio vandenis maždaug aštuonių ar dešim- 
ties mazgų greičiu. Dar akimirka, ir jie gali būti pastebėti, 
todėl Šteineris žaibiškai nusprendė: 

— Ką gi, tiesiai pirmyn, paleiskite torpedas už penkias- 
dešimties jardų ir dinkite. Žiūrėk, Lemke, nepradėk vaidinti 
didvyrio. Atmink, kad bausmės batalione neduoda jokių me- 
dalių. Tiktai karstus. | 

Jis padidino greitį ir šovė į priekį slėpdamasis už kupo- 
lo, nes bangos tiško tiesiai į galvą. Jis žinojo, kad Riteris Noi- 
manas yra dešinėje, visai šalia jo, tačiau Lemkė išsiveržė į 
priekį ir atsidūrė už penkiolikos ar dvidešimties jardų. 

— Kvailas jaunas šunsnukis, — sumurmėjo Šteineris. — 
Jis turbūt įsivaizduoja, kad tai smogiamosios brigados ataka. 

Du vyrai, stovintys laivo denyje šalia turėklų, rankose 
laikė šautuvus. Iš vairinės išėjęs karininkas užkopė ant tilte- 
lio ir, priėjęs prie Tompsono kulkosvaidžio su būgnine dėtu- 
ve, ėmė šaudyti. Padidinęs greitį, laivas nėrė pro išretėjusią 
miglą, bet tuoj pat vėl ėmė driektis tiršta rūko marška. Netru- 
kus ji užklojo viską aplinkui. Šauliai šalia turėklų nebegalėjo 
įžiūrėti taikinio Žemai ant vandens, kulkos, paleistos nuo siū- 
buojančio denio, skriejo kur pakliuvo. Iš Tompsono netgi ge- 
riausiomis sąlygomis sunku pataikyti, taigi sviediniai, kelda- 
mi didžiulį triukšmą, bergždžiai skriejo pro šalį. 

Lemkė, nemažindamas greičio, dūmė priekyje, ir buvo 
gal tik už kokių penkiasdešimties jardų nuo laivo. Šteineris 
nieko nebegalėjo padaryti. Šauliai pradėjo šaudyti taikliau, ir 
viena kulka, atsimušusi į torpedos korpusą visai priešais ku- 
polą, atšoko rikošetu. Šteineris atsisuko į Noimaną ir moste- 
lėjo jam. 

— Dabar! — suriko ir paleido torpedą. 

Ta, ant kurios sėdėjo Šteineris, sumažėjus svoriui, smar- 
kiai šovė į priekį. Jis staigiai pasuko į dešinę ir nusekė paskui 

Noimaną, kuris darė didžiulę kilpą, kad kuo greičiau nutoltų 
nuo laivo. 

Lemkė, atsidūręs ne daugiau kaip už dvidešimt penkių 
jardų nuo “Joseph Johnson“, taip pat jau buvo apsisukęs, ta- 
čiau šalia turėklų stovintys vyrai šaudė be paliovos ir tikriau- 
siai kuris nors iš jų pataikė, nors Šteineris nebuvo tuo tikras. 
Tik viena buvo neabejotina. Sprunkantis nuo pavojaus Lemkė 
kurį laiką dar sėdėjo raitas ant torpedos, bet po akimirkos jo 
ten nebebuvo matyti. 

Dar sekundė, ir viena iš torpedų pataikė į laivo galą, kur 
buvo sukrauta šimtai tonų bombų su galingu sprogstamuoju 
užtaisu, skirtų Amerikos karinių oro pajėgų pirmosios aviaci- 
jos divizijos aštuntojo bombonešių dalinio, dislokuoto Didžio- 
joje Britanijoje, didiesiems naikintuvams. Kai laivas išnyko 
migloje, pasigirdo sprogimas. Jo garsas, atsimušęs nuo salos, 
aidėjo kaskart pasikartodamas. Šteineris vos spėjo pasilenkti, 
kai viską pakeliui šluodama atūžė sprogimo sukelta banga ir 
tiesiai prieš jį bloškė į jūrą didžiulį metalo gabalą. Laivo nuo- 
laužos krito aplinkui. Jų buvo pilna visur, viena skeveldra pa- 
taikė Noimanui į galvą. Šaukdamas jis iškėlė rankas ir atbu- 
las krito į jūrą, o jo torpeda nuplaukė šalin. Užlieta atlėkusios 
bangos, ji dingo iš akių. 

Gelbėjimosi liemenė laikė vandens paviršiuje sąmonės 
netekusį Noimaną, kurio kaktoje žiojėjo didelė, gili kraujuo- 
janti žaizda. Šteineris priplaukė prie jo, apjuosė vienu lyno 
galu ir nuskubėjo prieplaukos ir Brėjaus salos link, kuri vėl, 


(“1 


sios galimybės pasiekti Brei Harboro uostą ir žinojo tai, vis 
dėlto iš paskutiniųjų grūmėsi su atoslūgio banga, nešančia jį 
tolyn į sąsiaurį, iš kur grįžti nebūtų jokios vilties. 

Staiga Šteineris pamatė, kad Riteris Noimanas atgavo są- 
monę ir žiūri į jį. 

— Palik mane, — tarė silpnu balsu. — Atrišk lyną. Gel- 
bėkis vienas. 

Iš pradžių Šteineris neatsakė jam, tik iš visų jėgų stengė- 
si pasukti torpedą į dešinę. Kažkur ten, už nepermatomos mig- 
los, slepiasi Brėjaus sala. Šiokia tokia, nors ir nedidelė, tiki- 
mybė yra, bet juk tai geriau negu būti nuneštiems atoslūgio. 

Susitvardęs paklausė: 

— Kiek laiko mes kartu, Riteri? 

— Tu gerai žinai, — atsakė Riteris. — Pirmą kartą susidū- 
rėm prie Narviko, kai aš bijojau šokti iš lėktuvo su parašiutu. 

— Dabar prisimenu, — atsakė Steineris. — Man pasise- 
kė įtikinti tave. 

— Buvo vienintelis būdas priversti mane iššokti, — tarė 
Riteris, — išmesti iš lėktuvo, taip tu ir padarei. 

Noimano dantys barškėjo, jis buvo siaubingai sušalęs. 
Šteineris pasilenkė patikrinti lyno. “Taip, tai buvo snarglėtas 
aštuoniolikmetis berlynietis, tiesiai iš universiteto, visada kel- 
nių kišenėje besinešiojantis poezijos tomelį. Profesoriaus sū- 
nelis, kuris šliaužė penkiasdešimt metrų apšaudomas, kad at- 
neštų man vaistinėlę, kai buvau sužeistas prie Alberto sąsiau- 
rio", — prisiminė Šteineris. 

— Reikėjo tave ten palikti, — sumurmėjo Riteris. — Pa- 
žiūrėk, į ką tu mane įvėlei. Kreta, vėliau paskyrimas, kurio 
nenorėjau, Rusija, o dabar čia. Kas toliau?! — Užsimerkęs 
tyliai sušnabždėjo: — Gaila, Kurtai, bet nieko gero. 

Staiga juos pagavo didžiulė banga ir nunešė prie uolų Bur- 
hou salos pakrantėje. Ten buvo laivas, tiksliau, pusė jo. Tiek 
teliko iš prancūzų pakrantės laivo, prieš keletą mėnesių aud- 
ros nusviesto ant rifo. Užpakalinio denio liekanos buvo pani- 
rusios giliai po vandeniu. 

Atskriejusi banga sviedė torpedą aukštyn, ir Šteineris nu- 
šoko nuo jos. Viena ranka tebelaikydamas lyną, juosiantį Noi- 
mano gelbėjimosi liemenę, antrąja griebė už laivo turėklų. 
Banga atslūgdama nusinešė torpedą. Steineris atsistojo temp- 
damas paskui save Žygio draugą, pasvirusiu laivo deniu pasu- 
ko prie patalpos, kuri kažkada buvo vairininko kabina, ir pra- 
sispraudė pro sulaužytas duris. Tada abu susirangė be stogo 
likusios vairininko kabinos griaučiuose. Pradėjo iš lėto lyti. 

— Kas dabar bus? — silpnu balsu paklausė Noimanas. 

— Liksime čia, — nusprendė Šteineris. — Kai tik rūkas 
išsisklaidys, gelbėjimosi valtimi atplauks Brantas. 

— Užsirūkyčiau, — tarė Noimanas ir staiga sustingo. Jis 
rodė į kažką anapus sulaužytų durų. — Žvilgtelėk ten. 

Šteineris nuėjo prie turėklų. Atoslūgis stiprėjo, ir van- 
dens srautas visu greičiu veržėsi atgal sukeldamas sūkurius, 
vingiuodamas tarp uolų, nešdamas praėjusio mūšio liekanas 
1r tą plaukiojantį nuolaužų kilimą — viską, kas liko iš laivo 
“Joseph Johnson". 

— Vis dėlto sutvarkėme jį, — stengdamasis pasikelti ta- 
rė Noimanas. — Kurtai, žiūrėk, ten Žmogus su geltona gelbė- 
jimosi liemene. Ten, laivo priekyje. 

Šteineris nučiuožė deniu iki vandens ir nuplaukė po lai- 
vo priekiu, stengdamasis pro daugybę lentgalių prasibrauti iki 
žmogaus. Jis užsimerkęs plūduriavo ant nugaros vandens pa- 
viršiuje. Tai buvo labai jaunas šviesiaplaukis vyras. Šteineris 
sugriebė jį už gelbėjimosi liemenės ir pradėjo tempti sudužu- 
sio laivo pirmagalio pusėn į saugesnę vietą. Jaunuolis atsi- 
merkė, pažvelgė į Šteinerį ir, pajudinęs galvą, bandė kažką 
pasakyti. Šteineris stabtelėjo. 

— Kas yra? — paklausė angliškai. 

— Prašau leisti man numirti, — sušnabždėjo jaunuolis ir 
vėl užmerkė akis. Šteineris jį tempė, ko! pasiekė laivo priekį. 

Noimanas iš vairinės matė, kaip Šteineris bando užtraukti 
išgelbėtąjį ant pasvirusio denio, paskui ilgokai stovėjo ir ga- 
lop atsargiai vėl paleido jį į vandenį. Srovė pagavo jaunuolį 
ir nunešė atgal už uolų. 

Šteineris, įtempęs jėgų likučius, užkopė ant denio. 

— Kas atsitiko? — tyliai paklausė Noimanas. 

— Jo abi kojos nutrauktos iki kelių, — Šteineris atsar- 
giai atsisėdo atsiremdamas kojomis į turėklus. — Ar atsimeni 
Elioto eilėraštį, kurį dažnai kartodavai prie Stalingrado? Na, 
tą, kuris man taip nepatikdavo. 

“Manau, kad mes esame žiurkių alėjoje, kur mirusieji ne- 
teko kaulų", — padeklamavo Noimanas. 

— Dabar suprantu, — tarė Šteineris. — Dabar puikiai 
suprantu, ką norėjo pasakyti poetas. 

Jiedu sėdėjo tylėdami. Dar labiau atvėso, lietus vis smar- 
kėjo sparčiai sklaidydamas miglą. Po kokių dvidešimties mi- 
nučių netoliese pasigirdo variklio gausmas. Šteineris iš deši- 
nės kelnių kišenės išsitraukė mažą signalinį pistoletą, užtaisė 
jį vandeniui atspariu užtaisu ir iššovė mažą signalinę raketą. 

Po kelių akimirkų iš rūko išniro gelbėjimosi valtis ir su- 
mažinusi greitį leidosi srovės nešama jų pusėn. Priekyje sto- 
vėjo vyresnysis seržantas Brantas, pasirengęs mesti lyną. Tai 
buvo plačiapetis, tvirtas, daugiau kaip šešių pėdų ūgio vyras, 
kuriam visiškai netiko geltonas neperšlampamas apsiaustas su 
užrašu ant nugaros “Karališkoji nacionalinė vandens gelbėji- 
mo tarnyba". Kiti įgulos nariai buvo Šteinerio vyrai. Prie vai- 

ro — seržantas Šturmas, šalia — jaunesnysis kapralas Brygelis 
ir eilinis Bergas, einą jūreivių pareigas. Brantas užšoko ant su- 
dužusio laivo denio ir pririšo lyną prie turėklų, o Šteineris ir 
Noimanas nušliaužė žemyn, kad kartu su juo pasiektų valtį. 

— Tai bent smūgis, pone pulkininke. O kas atsitiko Lem- 
kei? 

— Kaip visada, vaidino didvyrį, — atsakė Šteineris. — 
Tiktai šį kartą nuėjo per toli. Atsargiai su leitenantu Noima- 
nu. Jis smarkiai sužeistas į galvą. 

— Seržantas Altmanas su Rydeliu ir Mejeris plaukia kita 
valtimi. Galbūt jie pastebės Lemkę. Jam paprastai velniškai 
sekasi. 

Brantas neįtikėtinai lengvai perkėlė per turėklus Noimaną. 

— Nuveskite jį į kajutę. 

Tačiau Noimanas nebegalėjo paeiti ir susmuko ant denio, 
atsitrenkdamas į turėklus valties priešakyje. Šteineris atsisėdo 
greta ir, kai motorlaivis pajudėjo, Brantas davė jiems cigare- 
čių. Šteineris pasijuto pavargęs ir visiškai netekęs jėgų — to- 
kio nuovargio jau seniai nebuvo jautęs. Penkeri karo metai. Kar- 
tais jam atrodydavo, jog karas vyko visada — ne tik tuos me- 
tus, — ir vyksta iki šiol. 

Aplenkę karo laivų prieplauką, pasileido tūkstančio jar- 
dų ilgio pakrante į Brei Harborą. Ten stovėjo daugybė laivų, 
daugiausia prancūzų pakrantės laivai, gabenantys iš žemyno 
statybines medžiagas naujiems kariniams įtvirtinimams, sta- 
tomiems visoje saloje. 

Nedidelėje praplatintoje prieplaukoje stovėjo prisišvar- 
tavęs torpedinis kateris. Kai motorlaivis lenkė jį, ant denio 
buvę jūreiviai džiugiai pasisveikino, jaunas barzdotas leite- 
nantas, dėvįs storą megztinį ir jūros druska įmirkusią kepurę, 
sustingo įsitempęs ir atidavė pagarbą. 

— Šauniai pasidarbavote, pone pulkininke! 

Šteineris, pralindęs pro turėklus, taip pat atidavė pagarbą. 

— Dėkoju, Kėnigai. 

Jis ėmė kilti laiptais į viršutinį prieplaukos aukštą, pas- 
kui jį, prilaikydamas Noimaną, sekė Brantas. 

Kai jie užkopė į patį viršų, didelis juodas limuzinas, se- 
nas volslėjus, įriedėjo į prieplauką ir staigiai sustojo. Iššokęs 
vairuotojas atidarė užpakalines dureles. Pirmas iš mašinos iš- 
lipęs Žmogus buvo tuo metu salos komendanto pareigas ėjęs 

Hansas Noihofas, artilerijos pulkininkas. Kaip ir Šteineris, 
Žiemos karo veteranas. Sužeistas į krūtinę prie Leningrado, 
dėl sužalotų plaučių niekada nebeatgavo sveikatos. Jo veidas 
bylojo, kad jis po truputį artėja prie mirties ir žino tai. Paskui 
jį iš automobilio išlipo jo žmona Ilzė Noihof, dvidešimt sep- 
tynerių metų grakšti aristokratiškos išvaizdos šviesiaplaukė 
didelėmis geraširdiškomis lūpomis ir ryškiais skruostikauliais. 
Daugelis žmonių atsisukdavo į ją ne vien todėl, kad ji buvo 
graži, bet paprasčiausiai jiems atrodydavo, kad pažįsta ją. 
Dirbdama UFA studijoje Berlyne, Ilzė Noihof padarė sėkmin- 
gą karjerą ir tapo kino žvaigžde. Kadangi buvo iš tų žmonių, 
kurie visiems patinka, tapo itin pageidaujama aukštuosiuose 
Berlyno sluoksniuose. Gebelsas laikė ją drauge. Netgi fiure- 
ris žavėjosi ja. Ištekėjo už Hanso Noihofo, nes nuoširdžiai 
žavėjosi šituo vyru, ir tas jausmas buvo jai daug svarbesnis 
už seksualinę meilės pusę, apie kurią jis jau nebegalėjo gal- 
voti. Slaugė jį, grįžusį iš Rusijos, pastatė ant kojų, palaikė jį 
kiekviename žingsnyje ir panaudojo visą savo įtaką, kad jis 
gautų dabartinį postą. Gebelso padedama, gavo leidimą ap- 
lankyti jį. Jie puikiai suprato vienas kitą, tai buvo nepaprastai 
nuoširdi abipusė santarvė — tokia, kad ji galėjo prieiti prie 
Šteinerio ir visiems matant pabučiuoti jam į skruostą. 

— Mes buvome susirūpinę dėl tavęs, Kurtai. 

Noihofas, nuoširdžiai džiaugdamasis, paspaudė ranką. 

— Nuostabus darbas, Kurtai. Aš tuoj pat informuosiu Ber- 


lyną. 

— Dėl Dievo meilės, nedaryk to, — sustabdė jį Šteineris 
dėdamasis išsigandęs. — Dar sugalvos pasiųsti mane atgal į 
Rusiją. 


Ilzė paėmė jam už parankės. 

— Tavo kortos to nerodė, kai paskutinį kartą būriau, bet 
aš galiu jas dar kartą išmesti šį vakarą. 

Apatinėje prieplaukos dalyje pasigirdo sveikinimo šūks- 
niai. Prisiartinę prie krašto, jie pamatė grįžtantį antrą motor- 
laivį. 

Laivo gale ant denio gulėjo užtiesalu apdengtas kūnas. Ser- 
žantas Altmanas, vienas iš Šteinerio vyrų, išėjo iš vairinės. 

— Pone pulkininke? — kreipėsi jis į Šteinerį laukdamas 
įsakymo. 

Šteineris linktelėjo galvą, ir Altmanas trumpam pakėlė 
užtiesalą. Noimanas priėjo prie Šteinerio ir tyliai tarė: 

— Lemkė. Kreta, Leningradas, Stalingradas... Tiek sun- 
kiausių metų — ir tokia baigtis. 

— Kam skirta kulka, tas jos neišvengs, — atsiduso Brantas. 

Šteineris pasisuko ir pažvelgė į susirūpinusį Ilzės Noi- 
hof veidą. 

— Mano vargšele Ilze, verčiau palikime tas tavo kortas 
dėžutėje. Dar keletas tokių dienų kaip ši, ir nebereikės klaus- 
ti, ar gali būti baisiau, liks tik vienas klausimas — kada. 

Pasiūlęs moteriai parankę, Šteineris, maloniai šypsoda- 
masis, palydėjo ją iki automobilio. 


* * * 


Kanario susitikimas su Ribentropu ir Gebelsu įvyko die- 
ną, ir tik šeštą valandą jis galėjo priimti Radlį. Šteinerio do- 
kumentai iš karo tribunolo dar nebuvo gauti. 

Buvo penkios minutės po šešių, kai Hoferis pabeldė į du- 
ris ir įžengė į Radlio kabinetą. 

— Ar jie jau gauti? — nekantriai paklausė Radlis. 

— Manau, kad dar ne, pone pulkininke. 

— Dėl Dievo meilės, kodėl ne? — įširdo Radlis. 

— Atrodo, kad incidentą apskundė SS, todėl dokumentai 
yra Princo Alberto gatvėje. 

— Ar parengėte pranešimą, kurio prašiau? 

— Štai, — Hoferis įteikė jam kruopščiai išspausdintą lapą. 

Radlis greitai jį apžvelgė. 

— Nuostabu, Karlai. Iš tiesų puikiai, — nusijuokė, paskui 
pasitaisė ir taip jau nepriekaištingai atrodantį mundurą. — Bai- 
gei darbą, tiesa? 

— Aš norėčiau palaukti, kol jūs grįšite, — tarė. 

Radlis nusišypsojo ir paplojo jam per petį. 

— Puiku. Manau, kad mes nesustosime pusiaukelėje. 


* * * 


Kai Radlis įėjo, pasiuntinys buvo ką tik atnešęs admiro- 
lui kavos. 

— O, tai tu, Maksai, — linksmai pasitiko admirolas. — 
Gal ir tu norėtum kavos? 

— Ačiū, pone admirole. 


Erelis nusileido 


Pasiuntinys pripylė antrą puoduką, atitraukė maskuoja- 
mąsias užuolaidas ir išėjo. 

Kanaris atsiduso ir patogiau įsitaisė krėsle, kad galėtų 
paglostyti savo medžioklinio šuns ausis. Admirolas atrodė ge- 
rokai išsekęs, tai liudijo raukšlelės apie akis ir lūpas. 

— Atrodote pavargęs, — tarė Radlis. 

— Ir tau taip būtų, jeigu visą popietę praleistum su Ri- 
bentropu ir Gebelsu. Kiekvieną kartą man vis sunkiau ben- 
drauti su jais. Gebelso nuomone, mes vis dar laimime karą. 
Ar begali būti didesnis absurdas? 

Radlis nežinojo, ką atsakyti, bet admirolas, nelaukdamas 
atsakymo, paklausė: 

— Taigi, kodėl norėjai su manimi susitikti? 

Radlis padėjo ant stalo Hoferio parengtą pranešimą, ir 
Kanaris pradėjo skaityti. Po kurio laiko pakėlė akis, nuošir- 
džiai nustebęs: 

— Ką tai, dėl Dievo meilės, reiškia? 

— Pranešimas, kurį prašėte parengti, pone admirole. Jūs 
liepėte raštu informuoti, ar įmanoma atlikti tokią užduotį. Tu- 
rėjote omeny Čerčilį. 

— O, taip, — admirolo veido išraiška rodė, kad prisime- 
na, apie ką buvo kalbama. Jis dar kartą pažvelgė į dokumentą 
ir nusišypsojo. 

— Taip, labai gerai, Maksai. Tikras absurdas, tačiau vis- 
kas parengta vadovaujantis velniška logika. Laikyk po ranka, 
jeigu Himleris primintų fiureriui, kad reikia pasiteirauti, ar 
mes ką nors esame padarę. 

— Manote, kad tai viskas, pone admirole? — paklausė 
Radlis. — Jūs nenorite, kad aš toliau tuo užsiimčiau? 

Kanaris tebelaikė aplanką ir atrodė be galo nustebęs. 

— Mano mielas Maksai, tu nesupratai. Kuo absurdiškes- 
nes šio žaidimo sąlygas siūlo tavo viršininkai, tuo didesnį en- 
tuziazmą tu turi rodyti stengdamasis realizuoti pačias bepro- 
tiškiausias jų idėjas. Imkis tų užduočių su užsidegimu — su- 
prantama, apsimestiniu. Netrukus iškils sunkumų, ir tavo vir- 
šininkai patys supras, kad nieko iš to neišeis. Kadangi niekas 
nenori pralaimėti, jie, kad to išvengtų, patys atsisakys savo 
sumanymo, — Kanaris linksmai nusijuokė ir bakstelėjo pirš- 
tu į pranešimą. — Įsidėmėk, fiureris turėjo būti labai prastai 
nusiteikęs, kad patikėtų, jog tokia beprotybė įmanoma. 

— Tačiau tai įvykdoma, — paprieštaravo Radlis. — Aš 
net turiu tokiam reikalui tinkamą žmogų. 

— Esu tikras, kad ir šiuo atveju tu, kaip visada, padarei 
viską, Maksai, — admirolas nusišypsojo ir pastūmė pranešimą 
per stalą. — Matau, tu rimtai ėmeisi šios užduoties. Gal mano 
pastabos dėl Himlerio sukėlė tau nerimą. Užtikrinu, nėra ko 
jaudintis. Aš su juo susitvarkysiu. Pakankamai išsamiai viskas 
išdėstyta popieriuje, kad jie liktų patenkinti, jeigu prireiks. Da- 
bar gali imtis kitų, iš tikrųjų svarbių, reikalų. 

Kanaris linktelėjo atsisveikindamas ir paėmė plunksna- 
kotį. Radlis užsispyręs laikėsi savo: 

— Bet iš tikrųjų, pone admirole, jeigu fiureris nori... 

Kanaris numetė plunksnakotį ir piktai pratrūko: 

— Dieve aukščiausias! Užmušti Čerčilį, kai mes beveik 
pralaimėjome karą? Ką tai mums duos? 

Jis pašoko, pasilenkė virš stalo, suspaudęs kumščius. Rad- 
lis stovėjo išsitempęs, lyg būtų gavęs komandą „ramiai“, 
įsmeigęs bejausmį žvilgsnį maždaug per pėdą virš admirolo 
galvos. Kanaris paraudo supratęs, kad per toli nueita, kad jo 
piktus žodžius galima suprasti kaip išdavystę ir kad per vėlu 
trauktis. 

— Laisvai, — pasakė jis. 

Radlis pakluso. 

— Pone admirole? 

— Mes seniai pažįstame vienas kitą, Maksai. 

— Taip, pone admirole. 

— Patikėk manim. Aš žinau, ką darau. 

— Labai gerai, pone admirole, — lakoniškai tarė Radlis. 

Jis žengė žingsnį atgal, sumušė kulnais, pasisuko ir i1š- 
ėjo. Kanaris liko stovėti kumščiais pasirėmęs į stalą, rodos, 
per akimirksnį dar labiau susenęs ir išvargęs. 

— Dieve mano, — sušnabždėjo. — Kiek dar tai truks? 

Kai jis atsisėdo ir paėmė kavą, jo ranka virpėjo taip, kad 


„puodelis judėjo lėkštutėje. 


Kai Radlis grįžo į kabinetą, Hoferis tvarkė jo stalą. Ser- 
žantas susidomėjęs pasisuko ir pamatė Radlio veido išraišką. 
— Admirolui tai nepatiko, pone pulkininke? 


Erelis nusileido 


— Pasakė, kas viskas velniškai logiška, Karlai. Atrodė 
visiškai patenkintas. 

— O toliau, pone pulkininke? 

— Nieko, Karlai, — niūriai pasakė Radlis ir atsisėdo už 
stalo. — Gali būti, kad pranešimas, kurį mes paruošėme, taip 
ir liks popieriuje, ir niekas niekada jo nebeprisimins. Tiek iš 
mūsų ir tereikėjo. Dabar imsimės ko nors kito. 

Jis paėmė vieną iš savo rusiškų papirosų, o Hoferis pri- 
degė. 

— Gal jums ką nors atnešti, pone pulkininke? — manda- 
giai paklausė Hoferis. Balse buvo girdėti užuojauta. 

— Ne, ačiū, Karlai. Eik dabar namo. Pasimatysime rytą. 

— Pone pulkininke, — Hoferis kaukštelėjo kulnais ir aki- 
mirką dvejojo. 

— Eikite, Karlai, jūs — šaunus vyras, ačiū, — padėko- 
jo Radlis. 

Hoferiui išėjus, Radlis perbraukė ranka veidą. Tuščia aki- 
duobė degė, ranką, lyg nebūtų jos netekęs, skaudžiai maudė. 
Kartais jam atrodydavo, kad jį blogai susiuvo, kai bandė vėl 
sulipdyti iš gabalų. Tiesiog stebėtina, koks nusivylęs jautėsi. 
Tarsi būtų patyręs didžiausią asmeninę nesėkmę. 

„. .„— Gal taip ir geriau, — tyliai ištarė jis. — Aš pradėjau 
per daug rimtai įsijausti į šį reikalą. 

Atsisėdo, atsivertė Joanos Grėj dokumentus ir pradėjo 
juos skaityti. Paskui pasiėmė karinį žemėlapį, iš lėto ėmė jį 
skleisti ir staiga stabtelėjo. Šiandien jau visko per akis — ir 
šio mažo kabineto, ir Abvero. Jis ištraukė iš pastalės savo port- 
felį, įdėjo aplankus, žemėlapį ir nusikabino už durų kabėjusį 
apsiaustą. 

Karališkosios aviacijos antskrydžiai dar nebuvo prasidė- 
ję, ir kai Radlis išėjo pro pagrindines duris, miestas atrodė lyg 
išmiręs. Norėjo pasimėgauti ta trumpa ramybės akimirka ir, 
užuot važiavęs tarnybiniu automobiliu, nutarė grįžti į savo ma- 
žą butuką pėsčiomis. Galva plyšo, o lengvi lėtai krintantys lie- 
taus lašai iš tikrųjų gaivino. Jis nusileido laiptais ir, atsakęs į 
sargybinio atiduodamą pagarbą, pasuko gatve pro pritemdytą 
žibintą. Tuo pat metu pajudėjo kažkur toliau Tirpic Uferio gat- 
vėje laukęs automobilis ir priartėjęs sustojo šalia jo. 

Tai buvo mersedesas, toks pat juodas, kaip ir dviejų ges- 
tapininkų, kurie pakilo nuo priekinių sėdynių ir išlipę laukė, 

uniformos. Kai Radlis pamatė arčiau stovėjusio vyro mundu- 
ro rankogalių antsiuvus, jo širdis apmirė. RFSS. SS reichsfiu- 
reris. Tai Himlerio asmeninės apsaugos tarnybos antsiuvai. 

Jaunas vyras, išlipęs pro užpakalines duris, dėvėjo skry- 
bėlę nuleistais kraštais ir juodą odinį apsiaustą. Jo šypsena, 
nors iš pažiūros maloni, prastai slėpė žiaurų būdą — taip gali 
šypsotis tiktai nejaučiantys jokių skrupulų žmonės. 

— Pulkininkas Radlis? — paklausė jis. — Džiaugiuosi, 
kad spėjome jus surasti, kol neišėjote. Reichsfiureris siunčia 
jums sveikinimus. Būtų labai dėkingas, jeigu skirtumėte jam 
truputį laiko. 

Jis vikriai paėmė Radlio portfelį. 

— Leiskite, aš panešiu. 

Radlis aplaižė išdžiūvusias lūpas ir pabandė nusišypsoti. 

— Taip, žinoma, — pasakė jis ir atsisėdo ant užpakalinės 
mersedeso sėdynės. 

Jaunasis vyras įsitaisė Šalia jo, kitas atsisėdo priekyje, ir 
automobilis pajudėjo. Radlis pastebėjo, kad greta vairuotojo 
sėdintis vyriškis ant kelių laiko automatą. Jis giliai atsiduso, 
stengdamasis neparodyti kylančios baimės. 

— Cigaretę, pone pulkininke? 

— Ačiū, — atsakė Radlis. — Beje, kur važiuojame? 

— Į Princo Alberto gatvę, — atsakė jaunasis vyras pri- 
degdamas jam cigaretę. — Į gestapo būstinę. 


4 skyrius 


Kai jie pasiekė būstinę Princo Alberto gatvėje, Radlis bu- 
vo palydėtas į kabinetą, kuriame už didelio stalo sėdėjo Him- 
leris. Priešais jį gulėjo bylų šūsnis. Apsirengęs SS reichsfiu- 
rerio uniforma, blausioje šviesoje atrodė juodas kaip velnias. 
Kai jis pakėlė akis, žvilgsnis pro sidabrinį pensnė buvo šaltas 
ir bejausmis. 

Radlį atlydėjęs juodu odiniu apsiaustu vilkįs jaunasis vy- 
ras pakėlė ranką, kad pasisveikintų kaip dera naciui, ir padėjo 
portfelį ant stalo. 

— Jūsų įsakymu, pone reichsfiureri. 

— Dėkoju, Rosmanai, — tarė Himleris. — Palaukite už 
durų. Man gali jūsų prireikti. 

Rosmanas išėjo, o Radlis laukė, kol Himleris itin skru- 
pulingai sukilnojo bylas į kitą stalo pusę, lyg norėdamas pa- 
ruošti darbo vietą. Tada pastūmė portfelį į priekį ir mįslingai 
pažvelgė į Radlį. Keista, tačiau Radlis susitvardė ir pajuto, 
kad vėl galės pasitelkti juodąjį humorą, kuris dažnai jį gelbė- 
davo. 

— Net pasmerktasis turi teisę surūkyti paskutinę cigare- 
tę, pone reichsfiureri. 

Sunku tuo patikėti, tačiau Himleris iš tikrųjų nusišypso- 
jo, nors tabako jis pakęsti negalėjo. 

— Kodėl gi ne? — jis mostelėjo ranka. — Jie man sakė, 
kad esate drąsus vyras. Jūs gavote Riterio kryžių už pasižy- 
mėjimą Žiemos kare? 

— Taip, pone reichsfiureri, — Radlis viena ranka išsiė- 
mė portsigarą ir vikriai jį atsidarė. 

— Ir nuo to laiko dirbate pas admirolą Kanarį? 

Radlis, stengdamasis rūkyti kiek galima ilgiau, delsė, o 
Himleris vėl įsispoksojo į portfelį. Prietemoje kabinetas atro- 
dė jaukus. Virš skaisčiai liepsnojančio atviro židinio paauk- 
suotuose rėmuose kabėjo Hitlerio portretas su autografu. 

Himleris tarė: 

— Nedaug kas dabar įvyksta Tirpic Uferio gatvėje, ko aš 
nežinočiau. Tai jus stebina? Pavyzdžiui, aš Žinau, kad šio mė- 
nesio dvidešimt antrą dieną jums buvo parodytas Abvero agen- 
tės Anglijoje Joanos Grėj pranešimas, kuriame paminėtas ma- 
giškas Vinstono Čerčilio vardas. 

— Nežinau, ką ir besakyti, pone reichsfiureri, — neprieš- 
taravo Radlis. 

— Dar įdomiau, kad jūs įsakėte visus dokumentus, susi- 
jusius su Joana Grėj, patikėti jums ir nušalinote kapitoną Me- 
jerį, daugelį metų iki šiol palaikiusį ryšį su ja. Kaip aš su- 
prantu, jis be galo nusiminė. 

Himleris padėjo ranką ant portfelio. 

— Na, gerai, pone pulkininke, mes per seni Žaisti žaidi- 
mus. Jūs suprantate, apie ką aš kalbu. Taigi ką jūs pats man 
pasakysite? 

Radlis buvo realistas. Jis neturėjo jokio pasirinkimo, to- 
dėl net nebandė išsisukinėti: 

— Šiame portfelyje jūs rasite viską, išskyrus vieną da- 
lyką. 

— Karo tribunolo nagrinėtos parašiutininkų pulkininko 
leitenanto Kurto Šteinerio bylos dokumentus. 

Himleris paėmė aplanką nuo gulinčių ant stalo dokumentų 
krūvos viršaus ir padavė Radliui. 

— Sąžiningi mainai. Siūlau pasiskaityti ne kabinete. 

Jis atsegė portfelį ir ėmė jį tuštinti. 

— Aš jus pakviesiu, kai man jūsų prisireiks. 

Radlis buvo bepakeliąs ranką, tačiau staiga sukilo pas- 
kutiniai savigarbos likučiai, ir jis apsiribojo pagarbos atida- 
vimu. Pasisukęs ant kulno, pravėrė duris ir išėjo į laukiamąjį. 
Rosmanas, atsidrėbęs fotelyje, skaitė Vermachto žurnalą “Sig- 
nal''. Jis pažvelgė nustebęs. 

— Jau paliekate mus? 

— Tokia laimė dar nenusišypsojo, — Radlis numetė ap- 
lanką ant žemo kavos staliuko ir atsisegė diržą. — Regis, tu- 
riu šį bei tą perskaityti. 

Rosmanas draugiškai nusišypsojo. 

— Paieškosiu mums kavos. Atrodo, šiek tiek užsibūsite 
pas mus. ) 

Jis išėjo, o Radlis užsidegė kitą cigaretę ir atvertė ap- 
lanką. 


Erelis nusileido 


Galutinai likviduoti Varšuvos getą buvo nuspręsta balan- 
džio devynioliktą dieną. Hitlerio gimtadienis — balandžio dvi- 
dešimtą, ir Himleris tikėjosi, kad gera žinia bus tinkama do- 
vana. Deja, kai vadovaujantis operacijai SS oberfiureris fon 
Zamern-Frankeėnegas su savo vyrais įžengė į getą, žydų kari- 
nė organizacija, vadovaujama Mordechajaus Anielevičiaus, iš- 
vijo juos iš ten. 

Himleris tuoj pat paskyrė naują vadą — SS brigados va- 
dovą, policijos generolą majorą Jurgeną Štropą, kurio vado- 
vaujami jungtiniai SS daliniai kartu su lenkų ir ukrainiečių 
išdavikais rimtai ėmėsi užduoties nepalikti nė vienos sveikos 
plytos, nė vieno gyvo žydo. Idant galėtų raportuoti asmeniš- 
kai Himleriui, kad Varšuvos geto nebėra. Tam Štropas sugai- 
šo dvidešimt aštuonias dienas. 

Šteineris su savo vyrais pasiekė Varšuvą tryliktos die- 
nos rytą ligoninės traukiniu, iš Rytų fronto vykstančiu į Ber- 
lyną. Buvo numatyta čia stovėti valandą arba dvi — viskas 
priklausysią nuo to, per kiek laiko bus suremontuota garve- 
Žio aušinimo sistema. Per garsiakalbius buvo skelbiamas įsa- 
kymas, draudžiantis išeiti iš stoties. Prie durų stovėjo karo 
policija, kuriai buvo pavesta prižiūrėti, kad įsakymo būtų lai- 
komasi. 

Daugelis Šteinerio vyrų liko vagone, tačiau jis pats išli- 
po pamankštinti kojų, o Riteris Noimanas pasekė juo. Šteine- 
ris avėjo sudėvėtais batais, jo odinis apsiaustas buvo matęs ir 
geresnių laikų, baltas šalikas murzinas, o kepurė labiau pana- 
Ši į puskarininkio negu į karininko. 

Žandaras, saugantis pagrindines duris, šautuvu jas užtvėrė 
ir griežtai paklausė: 

— Girdėjote įsakymą ar ne? Grįžkite! 

— Dėl kažkokių priežasčių jie nori nuslėpti nuo mūsų, 
kas čia vyksta, pone pulkininke, — tarė Noimanas. 

Žandaro žandikaulis iš nuostabos atvėpo, tačiau jis greit 
susiorientavo: 

— Atsiprašau, pone pulkininke. Nepastebėjau. 

Užpakalyje pasigirdo greiti Žingsniai, ir griežtas balsas 
pasiteiravo: | 

— Kas atsitiko, Šulcai? 

Šteineris ir Noimanas, nekreipdami dėmesio, išėjo iš sto- 
ties. Virš miesto tvyrojo juodų dūmų uždanga, tolumoje buvo 
girdėti artilerijos kanonada ir automato šūvių papliūpos. Kaž- 
kas uždėjo ranką Šteineriui ant peties ir privertė jį atsigręžti. 
Prieš save jis pamatė majorą, vilkintį netvarkingu munduru. 
Ant jo kaklo kabėjo grandinė su blizgančia varine plokštele 
— žandarmerijos ženklas. Šteineris atsiduso ir, praskleidęs 
baltą šaliką, atidengė ne tik spalvotus jo laipsnį liudijančius 
apykaklės antsiuvus, bet ir ant kaklo kabantį Riterio kryžių 
su ąžuolo lapais, kuriuo buvo apdovanotas jau antrą kartą. 

— Šteineris, — prisistatė jis. — Parašiutininkų dalinys. 

Majoras mandagiai atidavė pagarbą, tačiau tik todėl, kad 
privalėjo taip pasielgti. 

— Atleiskite, pone pulkininke, bet įsakymai yra įsaky- 
mai. 

— Kuo jūs vardu? — pasiteiravo Šteineris. 

Nors jis šypsojosi, balse jautėsi įtampa ir nepasitenkinimas. 

— Otas Frankas, pone pulkininke. 

— Gerai, kai jau taip atsitiko, gal malonėtumėte paaiš- 
kinti, kas čia vyksta? Maniau, kad lenkų kariuomenė pasida- 
vė trisdešimt devintaisiais? 


— Jie šluoja Varšuvos getą nuo Žemės paviršiaus, — at- 
sakė Frankas. 
— Kas — jie? 


— Specialiosios pajėgos ir įvairūs kiti būriai. Jiems va- 
dovauja brigados vadovas Jurgenas Štropas. Žydų banditai, 
pone pulkininke, jau trylika dienų kaunasi traukdamiesi iš na- 
mo į namą, kovoja rūsiuose, kanalizacijos kanaluose. Geriau- 
sias būdas sunaikinti utėles. 

Kai Šteineris, sužeistas prie Leningrado, gavo atostogų, 
kad atsigautų ir visiškai pasveiktų, aplankė savo tėvą Prancū- 
zijoje ir rado jį labai pasikeitusį. Generolas jau senokai abe- 
jojo naująja tvarka. Prieš šešetą mėnesių jis lankėsi Osvenci- 
mo koncentracijos stovykloje Lenkijoje. 

— Stovyklos komendantas Rudolfas Hėsas — tikras kiau- 
lė, Kurtai. Ar patikėsi, jis buvo nuteistas kalėti iki gyvos gal- 
vos ir paleistas iš kalėjimo po dvidešimt devintųjų amnesti- 
jos, o dabar tūkstančiais žudo žydus specialiai sukonstruoto- 
se dujų kamerose ir degina jų kūnus didelėse krosnyse. Prieš 
tai išlupa auksinius dantis ir taip toliau. 


Erelis nusileido 


Senasis generolas buvo išgėręs, tačiau negirtas. 

— Ar už tai mes kovojome, Kurtai? Kad būtų išlaisvintas 
toks kiaulė kaip Hėsas? Ką pasakys pasaulis, kai išmuš atpildo 
valanda? Kad mes visi kalti? Kad kalta visa Vokietija, nes mes 
tam nepasipriešinome? Garbingi ir šaunūs vyrai nepajudino nė 
piršto? Bet ne aš, dėl Dievo! Negalėčiau savęs pakęsti! 

Prie Varšuvos stoties durų Kurtas Šteineris prisiminė tuos 
žodžius, ir jo veidas taip pasikeitė, kad majoras nusprendė 
verčiau pasitraukti keletą žingsnių atgal. 

— Taip geriau, — pasakė Šteineris, — būčiau dėkingas, 
jeigu atsistotumėte dar ir pavėjui. 

Majoro Franko nuostabą pakeitė pyktis, kai Šteineris su 
Noimanu praėjo pro jį. 

— Ramiau, pone pulkininke. Ramiau, — tarė Noimanas. 

Ant platformos, kitoje bėgių pusėje, prie mūrinės tvoros 
SS smogikų grupė išrikiavo būrį nešvarių Žmogystų. Neįma- 
noma buvo atskirti jų lyties. Kol Šteineris žvelgė laukdamas, 
kas bus toliau, jie pradėjo nusirenginėti. 

Žandaras stovėjo prie platformos krašto ir taip pat žiūrė- 
jo. Šteineris paklausė jo: 

— Kas čia vyksta? 

— Žydai, pone pulkininke, — atsakė jis. — Šio ryto siunta 
iš geto. Išveš į Treblinką ir baigs su jais dar šiandien. Jiems 
liepta išsirengti prieš patikrinimą, labiausiai dėl moterų, mat 
kai kurios gali savo kelnaitėse laikyti užtaisytus pistoletus. 

Iš kitos bėgių pusės pasigirdo juokas, o kažkas suklykė 
iš skausmo. Šteineris šlykštėdamasis pasisuko į Noimaną ir 
pamatė, kad šis Žiūri tolyn, ten, kur perono gale stovi karinis 
ešelonas. Po paskutiniu sąstato vagonu buvo palindusi ketu- 
riolikos penkiolikos metų mergaitė sutaršytais plaukais, suo- 
dinu veidu, apsirengusi nukirptu vyrišku apsiaustu, sujuostu 
virve. Tikriausiai paspruko iš kitoje bėgių pusėje išrikiuotos 
grupės tikėdamasi išsigelbėti. Pakibusi po sanitariniu trauki- 
niu, laukė, kol jis pradės važiuoti. 

Tada ją pamatė perono pakrašty stovėjęs žandaras, sukė- 
lė aliarmą ir, nušokęs ant bėgių, taikėsi sučiupti ją. Mergaitė 
klykdama išsprūdo iš žandaro rankų, užsiropštė ant perono, 
nulėkė prie išėjimo ir pakliuvo tiesiai į policijos majoro Fran- 
ko, ką tik išėjusio iš savo būstinės, glėbį. Majoras čiupo ją už 
plaukų ir papurtė kaip žiurkę. 

— Purvina maža žydo kale! Aš tave pamokysiu, kaip 
elgtis! 

Šteineris šoko pirmyn. 

— Ne, pone pulkininke! — spėjo šūktelti Noimanas, bet 
jau buvo per vėlu. 

Šteineris sučiupo Franką už apykaklės taip, kad šis nete- 
ko pusiausvyros ir vos nepargriuvo, sugriebė mergaitę už ran- 
kos ir stumtelėjo už savo nugaros. 

Majoras Frankas sunkiai atsistojo. Jo veidas persikreipė 
iš pykčio, ranka jau siekė dėkle prie diržo kabojusio valterio, 
tačiau Šteineris išsitraukė iš odinio apsiausto kišenės liugerį 
ir nusitaikė jam į tarpuakį. 

— Tik pabandyk, — šūktelėjo, — ir aš sutrupinsiu tau 
makaulę! Manau, kad tuo labai pasitarnaučiau žmonijai. 

Keliolika žandarų su automatais ir šautuvais rankose me- 
tėsi pirmyn ir sustingo pusračiu per tris keturis jardus nuo jų. 
Aukštaūgis seržantas pakėlė šautuvą ir pradėjo taikytis, tada 
Šteineris čiupo Franką už munduro ir, pritraukęs prie savęs, 
įbedė į jį liugerio vamzdį: 

— Nepatarčiau taip elgtis. 

Tuo metu pro stotį kokių penkių ar šešių mylių per va- 
landą greičiu važiavo anglių pakrautas sąstatas. Nežiūrėda- 
mas į mergaitę Šteineris paklausė: 

— Kuo tu vardu? 

— Brana, — atsakė ji. — Brana Lecemnikof. 

— Na, ką gi, Brana, — tarė jis. — Jeigu tu esi nors perpus 
tokia, kokia man atrodai, kabinkis už tų anglių vagonų ir laiky- 
kis, kol neišvažiuosi iš čia. Tai viskas, kuo galiu tau padėti. 

Ji žaibiškai nulėkė, o Šteineris garsiai suriko: 

— Jeigu kas nors bandys šauti į ją, kita kulka teks majorui. 

Mergaitė puolė prie vagono ir užsiropštė ant jo. Trauki- 
nys palengva nutolo. Stojo mirtina tyla. 

— Ją suims pirmoje stotyje, — tarė Frankas. — Aš tuo 
pats pasirūpinsiu. | 

Steineris pastūmė Franką ir įsidėjo liugerį į kišenę. Zan- 
darai nedelsdami apsupo jį, ir Noimanas riktelėjo: 

— Ne šiandien, ponai! 

Šteineris atsisuko ir pamatė leitenantą su automatu M-40 
rankose. Už jo buvo išsirikiavę iki dantų ginkluoti kiti Štei- 
nerio vyrai. 

Nežinia, kas būtų atsitikę, jeigu ne ūmus sambrūzdis prie 
pagrindinio įėjimo. Staiga įsiveržė pasirengusi pulti ginkluo- 
ta SS grupė ir užėmė raidės V poziciją. Dar po minutės pasi- 
rodė SS brigadefiureris ir policijos generolas majoras Jurge- 
nas Štropas, lydimas trijų ar keturių skirtingo rango SS kari- 
ninkų su užtaisytais pistoletais rankose. Štropas, dėvintis spor- 
tinę Kepurę ir tarnybinę uniformą, atrodė nenusakomai. 

— Kas atsitiko, Frankai? 

— Prašom paklausti jo, vade, — atsakė Frankas pykčio 
iškreiptu veidu. — Šis vyras, vokiečių armijos karininkas, lei- 
do pabėgti žydų teroristei. 

Štropas įdėmiai nužvelgė Šteinerį, jo karinį laipsnį liu- 
dijančius ženklus ir Riterio kryžių su ąžuolo lapais. 

— Kas jūs? — paklausė jis. 

— Kurtas Šteineris. Parašiutininkų dalinys, — atsakė 
Šteineris. — O kas jūs? 

Jurgenas Štropas garsėjo tuo, kad niekada neprarasdavo 
savitvardos, todėl ir dabar ramiai tarė: 

— Jums nereikėtų taip su manimi kalbėti, pone pulkinin- 
ke. Jūs puikiai žinote, kad aš — generolas majoras. 

— Kaip ir mano tėvas, — atsakė Šteineris, — štai kodėl 
tai man nedaro ypatingo įspūdžio. O jeigu jau palietėme šią 
temą, tai ar ne jūs ir esate brigadefiureris Štropas, atsakingas 
už šias žudynes? 

— Taip, aš vadovauju. 

Šteineris suraukė nosį: 

— Taip ir galvojau. Žinote, ką jūs man primenate? 

— Ne, pone pulkininke, — atsakė Štropas. — Gal pasa- 
kysite? 

— Tą daiktą, kuris prilimpa prie batų einant per kanali- 
zacijos griovį, — tarė Šteineris. — Labai nemalonu karštą va- 
saros dieną. 

Jurgenas Štropas vis dar tokia pat ledine veido išraiška 
ištiesė ranką. Šteineris išsiėmė iš kišenės liugerį ir padavė jam, 
paskui pažvelgė per petį į savo vyrus. 

— Gana, vyrai, pakaks. 

Paskui vėl atsisuko į Štropą. 

— Nežinia dėl kokių priežasčių jie jaučia man tam tikrą 
prielankumą. Ar įmanoma, kad jūs pasitenkintumėte manim 
ir nekreiptumėte dėmesio į jų dalyvavimą šioje istorijoje? 

— Negali būti jokios kalbos, — atsakė Štropas. 
— Taip ir galvojau, — tarė Steineris. — Didžiuojuosi tuo, 
kad neklysdamas užuodžiu šunsnukius iš tolo! 


* * * 


Baigęs skaityti karinio tribunolo ataskaitą, Radlis ilgai 
sėdėjo, tebelaikydamas dokumentus ant kelių. Šteineriui pa- 
sisekė išvengti mirties nuosprendžio — pagelbėjo tėvo ryšiai, 
be to, jis ir jo vyrai buvo karo didvyriai. Apdovanoto Riterio 
kryžiumi su ąžuolo lapais kario sušaudymas galėjo blogai pa- 
veikti armijos moralę. Operacija ,,Kardžuvė'', vykdoma La- 
manšo sąsiauryje, buvo tinkamas būdas pamažu pasiųsti juos 
į aną pasaulį. Tikrai genialus kažkieno sprendimas. 

Rosmanas sėdėjo atsilošęs fotelyje priešais, atrodė mie- 
gąs. Juoda plačiakraštė skrybėlė buvo užmaukšlinta iki pat 
akių, tačiau kai virš durų užsidegė lemputė, jis staiga pašoko. 
Nepasibeldęs įėjo į vidų ir tuoj pat grįžo. 

— Kviečia jus. 

Reichsfiureris tebesėdėjo už rašomojo stalo. Priešais jį 
gulėjo išskleistas karinis žemėlapis. Žvilgtelėjęs į Radlį, pa- 
klausė: 

— Kaip vertinate Šteinerio poelgį Varšuvoje? 

— Nepaprasta istorija, — atsargiai atsakė Radlis. — Tai 
nepaprastas žmogus. 

— Sakyčiau, pats šauniausias, kokį tik galima sutikti, — 
ramiai konstatavo Himleris. — Nepaprastai inteligentiškas, 
drąsus, ryžtingas, puikus karys... ir romantiškas kvailys. Aš 
manau, jog toks yra todėl, kad jis — pusiau amerikietis. 

Reichsfiureris palingavo galvą. 

— Riterio kryžius su ąžuolo lapais. Po tų įvykių Rusijoje 
fiureris norėjo asmeniškai pamatyti jį. O ką jis padarė? Metė 
velniop viską — karjerą, ateitį, ir tik dėl kažkokios žydų ka- 
lės, kurios iki tol gyvenime nebuvo matęs. 

Himleris pažvelgė į Radlį laukdamas atsakymo, o šis ne- 
ryžtingai pralemeno: 

— Tai neįtikėtina. 

Himleris linktelėjo, tarsi norėdamas pakeisti pokalbio te- 
mą, patrynė rankas ir pasilenkė prie žemėlapio. 

— Ponios Grėj pranešimas puikus. Gera agentė. 

Dar labiau palinkęs prie žemėlapio paklausė: 

— Ar tai pasiseks? 

— Aš manau, kad taip, — atsakė Radlis. 

— O admirolas? Ką jis galvoja? 

Radlis įtemptai mąstė ieškodamas tinkamo atsakymo: 

— Tai sunkus klausimas. 

Himleris vėl atsisėdo ir susinėrė rankas. Kurį laiką Rad- 
lis jautėsi kaip mokinukas trumpomis kelnėmis, stovintis prieš 
savo seną kaimo mokyklos mokytoją. 

— Nebūtina atsakyti, manau, jog aš galiu atspėti. Verti- 
nu jūsų lojalumą, bet šiuo atveju pirmiausia turėtumėte gal- 
voti apie lojalumą Vokietijai ir savo fiureriui. 

— Žinoma, pone reichsfiureri, — skubiai atsakė Radlis. 

— Deja, pasitaiko manančių kitaip, — tęsė Himleris. — 
Kiekviename mūsų visuomenės sluoksnyje yra destruktyvių 
elementų. Netgi tarp aukščiausiosios vadovybės generolų. Ar 
tai jus stebina? 

Radlis, visiškai priblokštas, sumurmėjo: 

— Bet, pone reichsfiureri, aš negaliu patikėti... 

— Kad žmonės, iškilmingai prisiekę fiureriui, gali taip 
niekšiškai elgtis? — Himleris palingavo galvą. — Aš turiu 
pagrindo manyti, kad šių metų kovą aukšto rango Vermachto 
karininkai padėjo bombą fiurerio lėktuve. Ji turėjo sprogti jam 
skrendant iš Smolensko į Rastenburgą. 

— Dieve aukščiausias! — negalėjo atsitokėti Radlis. 

— Tačiau bomba nesprogo, o piktadariai patys ją vėliau 
pašalino. Taigi kaip niekad anksčiau galime būti tikri, kad ga- 
lutinė pergalė bus mūsų. Akivaizdu, kad fiurerį saugo Dievo 
apvaizda. Manęs tai, žinoma, nestebina. Aš visada tikėjau, kad 
yra kažkokia galingesnė už mus antgamtinė jėga, sutinkate? 

— Žinoma, pone reichsfiureri, — atsakė Radlis. 


— Taip, jeigu mes nepripažintume to, būtume ne geresni už 


marksistus. Aš reikalauju, kad visi SS nariai tikėtų Dievą, — jis 
nusiėmė pensnė, švelniai patrynė pirštu nosies gūbrelį ir pažvel- 
gė į Radlį. — Aš turiu pakankamai priežasčių galvoti, jog Kanaris 
jūsų planui nepritars. 

Radlis žiūrėjo į jį netekęs žado. Kraujas sustingo jam gys- 
lose. Himleris tyliai paaiškino: 

— Tai neatitinka jo pagrindinių tikslų, nes jis netrokšta 
Vokietijos reicho pergalės šiame kare, galiu jus užtikrinti. 

Abvero vadovas veikia prieš valstybę? Absurdiška min- 
tis. Tačiau Radlis prisiminė kandžias admirolo pastabas apie 
aukštus valstybės pareigūnus ir netgi patį fiurerį. Arba jo re- 
akcija šiandien: “Mes pralaimėjome karą". Ir tai sako Abvero 
vadovas! 

Himleris paspaudė skambutį ir įėjo Rosmanas. 

— Manęs laukia svarbus telefono pokalbis. Parodykite 
ponui pulkininkui mūsų įstaigą ir po dešimties minučių grįž- 
kite, — jis pasisuko į Radlį. — Ar jūs matėte mūsų požemius? 

— Ne, pone reichsfiureri. 

Radlis norėjo pasakyti, kad gestapo požemiai Princo Al- 
berto gatvėje yra ta vieta, kurios tikrai nenorėtų pamatyti, ta- 
čiau žinojo, kad turi eiti, kad ir kaip nenorėtų. Iš Rosmano 
šypsenos suprato, kad viskas buvo sumanyta iš anksto. 


* * * 


Jie pasuko pirmojo aukšto koridoriumi, vedančiu į pasta- 
to gilumą, prie geležinių durų, saugomų dviejų šalmuotų ges- 
tapininkų su automatais rankose. 

— Laukiate užpuolimo ar karo? — paklausė Radlis. 

Rosmanas išsišiepė: 

— Sakykime, tai greičiau noras padaryti įspūdį lankyto- 
jams. 

Atrakinęs duris, nuvedė Radlį žemyn. Koridorius apačioje 
buvo ryškiai apšviestas, plytų siena nudažyta baltai, dešinėje 
ir kairėje — durys. Ir visur nepaprastai tylu. 

— Galime pradėti nuo čia, — pasiūlė Rosmanas ir, atida- 
ręs artimiausias duris, uždegė šviesą. 

Baltai išdažyta rūsio patalpa atrodė įprastai, išskyrus vie- 
ną labai grubią ir nelygią betoninę sieną. Netoli šios sienos 
palubėje buvo pritvirtinta sija, o nuo jos nukarusios grandi- 
nės, kurių galai baigiasi spyruoklių pavidalo kilpomis. 

— Kai kas mano, kad šitokiu būdu pastaruoju metu ne- 
mažai pasiekta, — tarė Rosmanas ir, išsitraukęs pakelį ciga- 
rečių, pasiūlė vieną Radliui. — Mano nuomone, tai tik laiko 
gaišinimas. Kokia iš to nauda, jei kažkas neteks sąmonės, o 
mes norime priversti jį prabilti? 

— Kaip tai daroma? 

— Įtariamasis pakabinamas šiose kilpose ir įjungiama 

elektros srovė. Paskui ant betoninės sienos pilamas vanduo, kad 
elektra geriau tekėtų, ar panašiai. Neįtikėtina, kas darosi žmo- 
gui. Jeigu iš arčiau pasižiūrėsite, suprasite, apie ką kalbu. 

Kai Radlis priėjo prie sienos, pamatė, kad tai, ką jis pa- 
laikė paviršiaus nelygumais, iš tikrųjų buvo rankų atspaudai 
betoninės sienos paviršiuje, kuriuos agonijos apimti paliko įta- 
riamieji. 

— Inkvizicija galėtų jumis didžiuotis! — nesusilaikė 
Radlis. 

— Nebūkite kandus, pone pulkininke. Tik ne čia. Aš ma- 
čiau netgi generolus, ant kelių maldaujančius pasigailėjimo, — 
Rosmanas nuoširdžiai nusijuokė. — Tačiau dabar tai nesvarbu. 

Rosmanas nuėjo prie durų. 

— Ką dar norėtumėte pamatyti? 

— Nieko, ačiū jums, — atsakė Radlis. — Jūs leidote man 
kai ką suprasti, ar ne? Dabar galime eiti atgal. 

— Kaip norite, pone pulkininke, — trūktelėjo pečiais Ros- 
manas ir išjungė šviesą. 


Kai Radlis grįžo į kabinetą, Himleris kažką susikaupęs 
rašė ant popieriaus lapo. Jis pakėlė akis ir ramiai tarė: 

— Baisūs dalykai, tačiau juos reikia padaryti. Man nuo 
to pradeda mausti skrandį. Nekenčiu jokios prievartos. Pra- 
keikta lemtis, pone pulkininke. Esi priverstas žengti per lavo- 
nus, kad sukurtume naują gyvenimą. 

— Pone reichsfiureri, — paklausė Radlis, — ko jūs iš 
manęs norite? 

Himleris vos pastebimai nusišypsojo ir dėl to atrodė dar 
atgrasesnis. 

— Kodėl klausiate? Tai labai paprasta. Čerčilio proble- 
ma. Norėčiau, kad ją išspręstumėt. 

— Tačiau admirolas to nenori. 

— Bet jums duota didelė veikimo laisvė, ar ne? Jūs turite 
savo skyrių? Daug važinėjate? Miunchenas, Paryžius, Antver- 
penas per pastarąsias dvi savaites? — Himleris truktelėjo pe- 
čiais. — Aš nežinau, kodėl negalėtumėt to padaryti be admi- 
rolo žinios. Viską galima suderinti — ir atlikti įprastinius dar- 
bus, ir pasirūpinti tuo, kas šiuo metu ypač svarbu. 

— Bet, pone reichsfiureri, kodėl tai taip svarbu ir kodėl 
reikia imtis tokių neįprastų priemonių? 

— Pirmiausia todėl, kad admirolas nepritaria tam. Jeigu 
viskas klostysis taip sėkmingai, kaip Skorceniui Gran Sase, 
jūsų planas turėtų pavykti. Sėkmės atveju, jeigu Čerčilis būtų 
nužudytas arba pagrobtas — aš asmeniškai jau verčiau išvys- 
čiau jį negyvą, — tai būtų pasaulinė sensacija. Neįtikėtinas 
žygdarbis! 

— Kurio, jeigu admirolas ir toliau laikytųsi savo nuosta- 
tos, niekada neįvykdytume, — replikavo Radlis. — Aš supran- 
tu, kad tai būtų dar viena vinis į admirolo karstą. 

— Ar norite paneigti, kad jis šiuo metu to nenusipelno? 

— Negalėčiau prieštarauti. 

— Ar manote, kad tokiems žmonėms viskas turėtų taip 
lengvai baigtis? Ar jūs, kaip Vokietijai lojalus karininkas, to 
trokštate, Radli? 

— Bet jūs mane verčiate nepatogiai jaustis, — pasakė 
Radlis. — Mano santykiai su admirolu visada buvo puikūs. 

Pulkininkas per vėlai suprato, kad šiuo atveju jo pastaba 
nebuvo tinkama, todėl paskubomis pridūrė: 

— Be abejo, aš pasirengęs imtis reikalo ir įvykdyti šį pla- 
ną, tačiau kieno nurodymu galėčiau tai daryti? 

Himleris ištraukė iš stalčiaus storo popieriaus voką ir 1š- 
ėmęs iš jo lapą, tuoj pat tylom padavė Radliui. Lapo viršuje 
buvo paauksuoti Vokietijos erelio ir Geležinio kryžiaus ant- 
spaudai. 


VADO IR VALSTYBĖS KANCLERIO VARDU 
VISIŠKAI SLAPTAI 


Pulkininkas Radlis vykdo mano asmeninius įsa- 
kymus dėl Reichui ypač svarbių problemų sprendi- 
mo ir yra tiesiogiai atsakingas tiktai man. Visi bet 
kokio rango civiliai ir kariškiai turi teikti jam viso- 
keriopą pagalbą, kokios tik jis pareikalaus. 

Adolfas Hitleris 


Radlis buvo apstulbintas. Jis niekada nelaikė rankose to- 
kio neįtikėtino dokumento. Tai raktas, atveriantis jam bet ku- 
rias duris šioje valstybėje, ir niekas negalės nepaklusti. Šiur- 
pas ir Keistas virpulys perbėgo kūnu. 


Erelis nusileido 


— Kaip matote, asmuo, kuris pabandys prieštarauti tam, 
kas parašyta šiame dokumente, turi būti pasirengęs turėti rei- 
kalų su pačiu fiureriu, — Himleris energingai patrynė ranko- 
mis. — Taigi viskas tvarkoj. Ar jūs pasirengęs imtis užduoties, 
kurią jums paveda fiureris? 

Atsakymas galėjo būti tik vienas: 

— Be abejo, pone reichsfiureri! 

— Puiku, — Himleris buvo aiškiai patenkintas. — Dabar 
prie reikalo. Jūs teisus dėl Šteinerio. Tai tinkamas šiam dar- 
bui vyras. Siūlyčiau jums kuo greičiau su juo susitikti. 

— Man atrodo, — atsargiai paprieštaravo Radlis, — kad 
po to, kas atsitiko, tokia užduotis gali nebedominti jo. 

— Deja, šiuo atveju jis neturi pasirinkimo, — pareiškė 
Himleris. — Prieš keturias dienas areštuotas jo tėvas, įtaria- 
mas valstybės išdavimu. 

— Generolas Šteineris? — nustebo Radlis. 

— Taip, tas senas kvailys bendrauja su netinkamais žmo- 
nėmis. Jį greitai atveš į Berlyną. 

— Į... į Princo Alberto gatvę? 

— Žinoma. Priminkite Šteineriui, kad jo tarnyba Reichui 
dabar jau ne tik asmeninis reikalas — nuo pulkininko lojalu- 
mo gali priklausyti jo tėvo bylos baigtis. 

Radlis baisėdamasis klausėsi, o Himleris lyg niekur nie- 
ko tęsė: 

— O dabar keletas faktų. Norėčiau nuodugniai aptarti mū- 
sų Žmonių maskavimosi reikalus, kuriuos minite savo rapor- 
te. Tai domina mane. 

Radliui atrodė, kad iš po kojų sprūsta žemė. Niekas ne- 
gali būti saugus. Niekas. Jis pažinojo nemaža žmonių, ištisas 
šeimas, kurios dingdavo gestapui apsilankius. Jis prisiminė 
Trudę, tris mylimas mergaites, ir staiga jį vėl užplūdo begali- 
nė drąsa, kaip tuomet, kai reikėjo ištverti Žiemos karą. ,,Dėl 
jų, — pagalvojo jis, — dėl jų privalau išgyventi. Bet kokia 
kaina." 

Ir jis prabilo, pats stebėdamasis savo balso ramybe: 

— Kaip jūs, pone reichsfiureri, žinote, britai turi specia- 
liuosius dalinius, bet geriausiai sekėsi britų karininko Stirlin- 
go vadovaujamam specialiajam parašiutininkų daliniui. 

— O taip, žmogus, žinomas kaip ,,nematomasis majoras''. 
Riomelis jį labai vertino. 

— Jį paėmė į nelaisvę šių metų sausį, pone reichsfiureri. 
Manau, kad dabar jis Koldice, tačiau jo pradėtas darbas nenu- 
trūko, jis tęsiamas netgi didesniu mastu. Turime žinių, kad 
pirmasis ir antrasis specialiojo desantininkų dalinio pulkai, 
taip pat trečiasis ir ketvirtasis prancūzų parašiutininkų bata- 
lionai jau dabar yra pasirengę grįžti į Britaniją, o paskui tik- 
riausiai planuoja išsilaipinti Europoje. Taip pat yra suformuo- 
tas atskiras lenkų parašiutininkų dalinys. 

— Kur jūs sukate? 

— Paprastai mažai žinoma apie tokius specialiuosius ka- 
riuomenės dalinius. Turint omeny, kad jų užduotys slaptos, 
mažai tikėtina, jog kas nors imtų juos tikrinti. 

— Jūs manote, kad mūsiškiai galėtų apsimesti tokio da- 
linio lenkų kariais? 

— Iš tikrųjų taip, pone reichsfiureri. 

— O uniformos? 

— Daugelis iš jų per operacijas dėvi maskuojamąsias uni- 
formas, panašias į SS vyrų, ir raudonas anglų parašiutininkų 
beretes su specialiais ženkliukais, vaizduojančiais sparnuotą 
durklą, ant kurio parašyta: “Drąsieji nugali". 

— Kaip dramatiška, — nusišaipė Himleris. 

— Abveras turi pakankamai tokių uniformų dar iš tų lai- 
kų, kai vykdant specialiųjų oro pajėgų operacijas buvo paim- 
ta nemaža belaisvių Graikijos salose, Jugoslavijoje ir Albani- 
joje. 

— O technika? 

— Jokių problemų. Britų specialiųjų tarnybų vadovybė 
dar nė neįsivaizduoja, kaip giliai mes esame įsiskverbę į Da- 
nijos pasipriešinimo judėjimą. 

— Teroristinį judėjimą, — pataisė Himleris, — bet tęskite. 

— Beveik kasnakt jie išmeta ginklų, radijo ryšio bei sa- 
botažo priemonių, netgi pinigų, nes dar iki šiol nesuprato, kad 
visi jų gaunami radijo pranešimai atkeliauja iš Abvero. 

— Dieve, — neišlaikė Himleris, — o mes ir toliau pra-- 
laimime karą. 

Jis atsistojo, nuėjo prie židinio ir pasišildė rankas. 

— Priešo uniformos dėvėjimas yra subtilus dalykas, Že- 
nevos konvencija draudžia tai. Jei to nepaisoma, taikoma vie- 
nintelė bausmė — sušaudymas. 

— Teisybė, pone reichsfiureri. 

— Šiuo atveju, mano nuomone, galimas kompromisas: sa- 
vo uniformas apsivilkti po maskuojamosiomis britiškomis. Ta- 
da mūsiškiai kovotų kaip vokiečių kariai, o ne gangsteriai. Prieš 
pat ataką galėtų nusimesti britų uniformas. Ar sutinkate su tuo? 

Radlis pagalvojo, kad tai pati kvailiausia mintis, kokią 
kada nors yra girdėjęs, bet nusprendė, kad ginčytis bepras- 
miška. 

— Kaip įsakysite, pone reichsfiureri. 

— Gerai. Visa kita tik organizaciniai reikalai. Liuftvafė 
ir jūrų laivynas — ne problema. Fiurerio direktyva atvers jums 
visas duris. Ar dar ką nors norėtumėte aptarti su manimi? 

—- Dėl Čerčilio, — paklausė Radlis. — Ar reikia jį paim- 
ti gyvą? 

— Jeigu bus įmanoma, — atsakė Himleris. — Jeigu pasi- 
rodys, kad kitos išeities nėra, — mirusį. 

— Supratau. 

— Gerai, vadinasi, visa kita palieku spręsti jums. Ryšiui 
palaikyti Rosmanas paskirs jums specialų telefono numerį. 
Prašau kasdien pranešti, ką nuveikėte. 

Himleris įdėjo žemėlapį ir pranešimą į portfelį ir pastū- 
mė Radliui. 

— Klausau, pone reichsfiureri! 

Radlis sulankstė fiurerio raštą, įkišo į voką ir paslėpė 
munduro kišenėje. Pasiėmęs portfelį ir apsiaustą, pasuko du- 
rų link. 

Himleris, kuris buvo vėl pradėjęs rašyti, sustabdė jį: 

— Pulkininke Radli! 

— Taip, pone reichsfiureri?7 — atsisuko Radlis. 

— Esate davęs vokiečių kario priesaiką savo fiureriui ir 
valstybei. Ar atsimenate ją? 

— Be abejo, pone reichsfiureri. 

Himleris nužvelgė jį šaltu paslaptingu žvilgsniu. 

— Pakartokite ją. 

— “Dievo akivaizdoje šventai prisiekiu ištikimai tarnauti 
fiureriui Adolfui Hitleriui, Vokietijos reicho, mūsų tautos ir Vy- 
riausiųjų karo pajėgų vadui, pasižadu būti drąsus karys, vyk- 
dyti duotą priesaiką, jeigu reikia, dėl to paaukoti gyvybę." 

Tuščia Radlio akiduobė degė, amputuotą ranką gėlė. 

— Puiku, pulkininke Radli. Atsiminkite vieną dalyką. Ne- 
sėkmė — silpnumo požymis. 


79 


Jack Higgins 


80 


Himleris palenkė galvą ir rašė toliau. Radlis Kaip galėda- 
mas greičiau atidarė duris ir veik klupdamas išėjo lauk. 


* * * 


Jis nusprendė negrįžti namo. Paprašė Rosmano, kad nu- 
vežtų į Tirpic Uferio gatvę. Įžengęs į savo kabinetą, atsigulė 
ant mažos kariškos lovos, laikomos dėl tokių nenumatytų at- 
vejų, tačiau miegojo neilgai. Vos tik užmerkdavo akis, tuojau 
išvysdavo sidabrinį pensnė, plienines akis, girdėdavo bejaus- 
mį balsą, kartojantį vieną už kitą baisesnius dalykus. 

Apie penktą valandą ryto, kai pasijuto galutinai sugniuž- 
dytas, siekdamas “Courvoisier" butelio Radlis nusprendė, kad 
nėra išeities — jis turi imtis šio darbo — ne dėl savęs, bet dėl 
Trudės ir vaikų. Jeigu kuo gestapas susidomėdavo, tam daž- 
niausiai blogai baigdavosi. 

— O aš, — sumurmėjo ir vėl užgesino šviesą. — Aš turiu 
ant sprando patį Himlerį. 

Paskui užmigo ir miegojo iki aštuntos ryto, kol jį pažadi- 
no Hoferis, atnešęs kavos su karštomis bandelėmis. Rytas bu- 
vo apsiniaukęs, lijo smarkus lietus. 

— Smarkus antskrydis, Karlai? 

— Ne toks i1r smarkus. Girdėjau, kad numušė aštuonis 
anglų lankasterius. 

— Vidinėje mano munduro kišenėje rasi voką, — pasakė 
Radlis. — Norėčiau, kad perskaitytum jame esantį raštą. 

Jis laukė, žiūrėdamas į lietų už lango, netrukus atsigrę- 
žė. Labai susijaudinęs Hoferis padėjo raštą. 

— Ką tai reiškia, pone pulkininke? 

— Čerčilio problema, Karlai. Reikia veikti. Fiureris to 
nori. Vakar vakare man tai pasakė Himleris. 

— O admirolas, pone pulkininke? 

— Jis neturi nieko žinoti. 

Hoferis pažvelgė į jį nuoširdžiai nustebęs, tebelaikyda- 
mas rankoje raštą. Radlis paėmė jį. 

— Mes esame maži žmogeliai — tu ir aš, patekę į didelį 
voratinklį, todėl turime veikti atsargiai. Šis raštas — viskas, 
ko mums reikia. Tai paties fiurerio įsakymas. Supranti, ką tu- 
riu omeny? 

— Manau, kad taip. 

— Ir tiki manim? 

Hoferis suakmenėjo. 

— Aš niekada neabejojau jumis, pone pulkininke. Niekada. 

Radlis pasijuto be galo sujaudintas. 

— Gerai, tvarkysime šį reikalą toliau. Kaip sakiau, turi- 
me laikyti tai griežčiausioje paslaptyje. 

— Klausau, pone pulkininke. 

— Gerai, Karlai, atnešk man viską. Viską, ką turime. Pa- 
žiūrėsime dar kartą. 

Radlis nuėjo prie lango, pravėrė jį ir giliai įkvėpė. Ore 
dar jautėsi erzinantis praėjusios nakties gaisrų dūmų kvapas. 
Dalis miesto buvo virtusi Žmonių apleista griuvėsių krūva. Jis 
stebėjosi, kad taip jaudinasi. 


* * * 


— Jai reikia pagalbininko, Karlai. 

— Apie ką jūs, pone pulkininke? — nesuprato Hoferis. 

Jie stovėjo pasilenkę virš stalo, ant kurio buvo išdėstyti 
žemėlapiai ir pranešimai. 

— Poniai Grėj, — paaiškino Radlis, — reikalingas vyras. 


— Suprantu, — atsakė Hoferis. — Plačiapetis. Bukas 
įrankis? 

— Ne, — susiraukė Radlis ir paėmė vieną iš savo rusiškų 
papirosų. — Smegenys taip pat — tai netgi svarbiausia. 


Hoferis pridegė papirosą. 

— Reta kombinacija. 

— Visada taip. Kas šiuo metu dirba Anglijoje 1-ajame 
skyriuje ir galėtų padėti? Kas iš jų tikrai patikimas? 

— Galima išvardyti septynis ar aštuonis tinkamus agen- 
tus, tarp jų, pavyzdžiui, Snieguolė. Jau dveji metai dirba Ka- 
ro laivyno departamente Portsmute. Reguliariai gauname iš 
jo vertingą informaciją apie karo laivus, Šiaurės Atlante sau- 
gančius nuo priešo keleivinius ir prekinius laivus. 

Radlis nekantriai papurtė galvą. 

— Ne, ne to reikia. Šitas darbas pernelyg svarbus, kad 
galėtume rizikuoti. Dėl Dievo, gal yra kitų? 

— Mažiausiai penkiasdešimt, — Hoferis patraukė pe- 
čiais. — Turiu pranešti, kad pastaruosius aštuoniolika mė- 
nesių BIA* skyriui, priklausančiam MI5**, labai sekėsi. 


* Britanijos žvalgybos agentūra (British Intelligence agency). 
** Karinė žvalgyba — Military Intelligence. 

Radlis pakilo, priėjo prie lango ir stovėjo, nekantriai bels- 
damas pakulniu. Nejautė pykčio, tik buvo susirūpinęs labiau 
negu bet kada. Šešiasdešimt aštuonerių metų Joanai Grėj, ne- 
paisant to, kad ji visų gerbiama ir veikli, reikia pagalbininko. 
Kaip sakė Hoferis, instrumento. Antraip visas darbas nueis 
niekais. 

Skaudėjo kairiąją ranką — tą, kurios jau neturėjo. Tai bu- 
vo streso ženklas. Galva plyšo. Nesėkmė — silpnumo ženklas, 
pulkininke. Himleris ištarė tuos žodžius žiūrėdamas tamsio- 
mis plieninėmis akimis. Radlis nevalingai suvirpėjo, prisimi- 
nęs Princo Alberto gatvės rūsius, ir pajuto, kad iš baimės su- 
suko vidurius. 

— Beje, dar yra Airijos skyrius, — dvejodamas tarė Ho- 
feris. | 

— Ką pasakei? 

— Airijos skyrius. Airijos respublikonų armijos. 

— Tai visiškai beviltiška, — nusprendė Radlis. — Visi 
santykiai su IRA nutraukti, kai Gėrcas ir kiti agentai patyrė 
nesėkmę. Visiškas pralaimėjimas, žlugę reikalai. 

— Ne visai, pone pulkininke. 

Hoferis pravėrė vieną dokumentų spintelę, greit apžvel- 
gė jos turinį ir, paėmęs aplanką, padėjo ant stalo. Radlis atsi- 
sėdo, suraukė kaktą ir ėmė sklaidyti aplanką. 

— Nejaugi jis dar čia? Universitete? 

— Atrodo, kad taip. Jis šiek tiek verčia, kai prireikia. 

— Ir kokia dabar jo pavardė? 

— Devlinas. Liamas Devlinas. 

— Pristatyk jį! 

— Dabar, pone pulkininke? 

— Girdėjai, ką pasakiau? Noriu matyti jį po valandos, 
net jei tau reikėtų apversti Berlyną aukštyn kojomis. Gali netgi 
kreiptis į gestapą, aš neprieštarauju. 

Hoferis trinktelėjo užkulniais ir skubiai išėjo. Radlis dre- 
bančiomis rankomis užsidegė kitą papirosą ir pradėjo skaityti 
aplanke esančius dokumentus. 


*X * * 


Pasirodė, kad Radlis beveik neklydo: visos nuo pat karo 
pradžios Vokietijos dedamos pastangos užmegzti ryšius su IRA 


Erelis nusileido 


nedavė rezultatų, o dokumentų, kurie liudytų patirtas nesėk- 
mes, Abvero kartotekoje nebuvo. 

Nė vienas vokiečių į Airiją nusiųstas agentas nieko gero 
nenuveikė. Tiktai kapitonas Gėrcas išsilaikė kiek ilgiau. 1940 
metų gegužę parašiutu išmestas iš lėktuvo viršum Mito, jis 
išbuvo nesuimtas devyniolika mėnesių, tačiau ir jo veikla jo- 
kių rezultatų nedavė. 

Gėrcas įsitikino, kad IRA nelinkusi klausyti jokių patari- 
mų, o jos veikla beviltiškai neprofesionali. Kaip jis prisiminė 
po daugelio metų, IRA nariai mokėjo mirti už Airiją, bet ne- 
mokėjo kovoti dėl jos. Vokiečių viltys, kad airiai galėtų nuo- 
lat puldinėti britų karinius objektus, neišsipildė. 

Radlis žinojo viską, todėl iš tikrųjų jį domino tik žmo- 
gus, pasivadinęs Liamu Devlinu. Abveras buvo nuleidęs Dev- 
liną parašiutu Airijoje. Ten jis ne tik sugebėjo išlikti gyvas, 
bet ir grįžti į Vokietiją, o tai buvo nepaprastas laimėjimas. 

Liamas Devlinas gimė Lismore Kaunti Daune, Šiaurės 
Airijoje, 1908 metų liepą. Jis buvo nedidelio ūkio savinin- 
ko, IRA kovotojo, sušaudyto 1921-aisiais per anglų ir airių 
konfliktą, sūnus. Berniuko motina persikėlė į Fols Roudo ra- 
joną Belfaste tvarkyti savo brolio, katalikų kunigo, namų 
ūkio. Iš pradžių įtaisytas į jėzuitų mokyklą, prie kurios vei- 
kė internatas, vėliau Devlinas persikėlė į Svenčiausiosios 
Trejybės koledžą Dubline, kur puikiai baigė anglų literatū- 
ros studijas ir gavo diplomą. 

Devlinas išleido poezijos kūrinių, dirbo žurnalistu ir gal- 
būt būtų tapęs žinomu rašytoju, jeigu ne įvykis, pakeitęs visą 
jo gyvenimą. 1931 metais jis atvyko į Belfastą, kur buvo pra- 
sidėję religiniai neramumai, ir tapo liudininku riaušių, kurių 
metu "apelsinai" nusiaubė jo dėdės bažnyčią. Senasis kuni- 
gas buvo žiauriai sumuštas ir neteko akies. Nuo to karto Dev- 
linas visiškai atsidavė respublikonams. 

1932-aisiais dalyvavo Derio banko apiplėšime, kurio tiks- 
las buvo parūpinti sąjūdžiui pinigų, tačiau per susišaudymą 
su policija buvo sužeistas ir nuteistas 10 metų kalėti. 1934- 
aisiais pabėgęs iš Kramlin Roudo kalėjimo, slapstėsi ir, kilus 
1935 metų neramumams, vadovavo Belfasto katalikų rajonų 
gynybai. 

Vėliau tais pačiais metais buvo pasiųstas į Niujorką nu- 
žudyti informatoriaus, kurį policija, siekdama atsikratyti juo, 

kai jis perdavė informaciją apie jauną IRA savanorį Maiklą 
Reilį ir šis buvo pakartas, laivu išsiuntė į Ameriką. 

Devlinas sėkmingai įvykdė šią užduotį ir tapo legendine 
asmenybe. Po metų savo žygį pakartojo. Paskui buvo Londo- 
nas ir vėl Amerika, tik tąkart veiksmas vyko jau Bostone. 

1936 m. jis atsidūrė Ispanijoje, tarnavo Linkolno Vašing- 
tono brigadoje, buvo sužeistas ir pateko į italų kareivių ran- 
kas. Šie nesušaudė jo, nes tikėjosi galėsią iškeisti jį į vieną iš 
savo karininkų, tačiau taip neįvyko, tad galiausiai Devlinas 
Ispanijos karo metus praleido Franko valdžios nuteistas ka- 
lėti iki gyvos galvos. 

1940 metų rudenį įsikišo Abveras ir parsivežė jį į Berly- 
ną — turėta vilčių, jog šis vyras dar gali būti naudingas vo- 
kiečių žvalgybai. Deja, netrukus reikalai pakrypo į blogąją 
pusę. Kaip liudijo bylos dokumentai, Devlinas nejautė sim- 
patijų komunistams, tačiau buvo absoliutus antifašistas — tai 
paaiškėjo apklausos metu. Išgyvenęs rizikingą laikotarpį, bu- 
vo pasiųstas versti mažesnės svarbos dokumentų ir dėstyti an- 
glų literatūros Berlyno universitete. 

Staiga padėtis pasikeitė. Abveras keletą kartų pabandė iš- 
vaduoti Gėrcą, tačiau nesėkmingai. Kadangi kitos išeities ne- 
buvo, Airijos skyrius pakvietė Devliną ir pasiūlė nusileisti pa- 
rašiutu Airijoje su suklastotais dokumentais, surasti Gėrcą ir 
išgabenti portugalų arba kitos neutralios šalies laivu. 1941 me- 
tų lapkričio 18-ąją jis nusileido prie Kaunti Mito, tačiau po 
keleto savaičių, dar nespėjusį susisiekti su Gėrcu, jį suėmė 
Airijos specialiosios tarnybos. 

Devlinas, pabėgęs iš kalėjimo, keletą mėnesių slapstėsi, 
buvo ne sykį išduotas, o Airijos vyriausybei internavus daugelį 
IRA rėmėjų Karage, beliko vos keletas patikimų ryšio kanalų. 
1942 metų birželį apsuptas Keryje esančioje fermoje, sužeidė 
du policininkus ir pats buvo sunkiai sužeistas — kulka pataikė 
į kaktą, ir jis prarado sąmonę. Pabėgęs iš ligoninės, spruko į 
Dan Logerį ir pateko į brazilų laivą, plaukiantį į Lisaboną. Vė- 
liau nė kiek nesislapstydamas pervažiavo visą Ispaniją ir galų 
gale pasiekė Abvero būstinę Tirpic Uferio gatvėje. 

Abveras nusprendė, kad airis Liamas Devlinas pateko į 
visišką aklavietę ir nebėra ko tikėtis iš jo, todėl — likimo iro- 
nija — pasiuntė jį atgal nuobodžiauti verčiant dokumentus ir 
toliau dėstyti Berlyno universitete anglų literatūrą. 


Erelis nusileido 


Jau buvo po pietų, kai Hoferis vėl įžengė į kabinetą. 

— Radau jį, pone pulkininke! 

"Radlis padėjo plunksną ir pakėlė akis: 

— Devliną? 

Jis atsistojo ir, priėjęs prie lango, pasitaisė mundurą, gal- 
vodamas, kaip reikės pradėti pokalbį. Turi pasisekti, būtinai. 
Tačiau bendrauti su Devlinu reikia atsargiai ir, žinoma, nepa- 
miršti, kad jis iš neutralios šalies. Išgirdęs veriant duris, Rad- 
lis atsisuko. 

Liamas Devlinas buvo žemesnis, negu Radlis įsivaizda- 
vo, — ne daugiau kaip penkių pėdų ir šešių colių. Plaukai tam- 
sūs, garbanoti, veidas išbalęs, akys mėlynos — tokių mėlynų 
akių Radlis niekados nebuvo matęs, o lūpų kampučiuose žai- 
dė vos pastebima ironiška šypsena. Visa Devlino išvaizda ro- 
dė, kad jis laiko gyvenimą nevykusiu pokštu, todėl yra įsiti- 
kinęs, jog tokiu atveju vienintelė išeitis — juoktis iš visko. 
Jis buvo apsirengęs diržu sujuostu juodu apsiaustu, kairėje 
kaktos pusėje buvo matyti bjaurus kulkos paliktas pėdsakas 
— jo paskutinės kelionės į Airiją Ženklas. 

— Pone Devlinai, — Radlis išėjo iš užstalės ir ištiesė 
ranką, — mano pavardė Radlis, Maksas Radlis. Džiaugiuosi 
jus matydamas. 

— Malonu girdėti, — taisyklinga vokiečių kalba atsakė 
Devlinas, — tačiau man susidarė įspūdis, kas aš neturiu pasi- 
rinkimo. 

Segiodamasis apsiaustą jis prisiartino prie Radlio. 

— Tai čia tas 3-iasis skyrius, kuriame gimsta visi planai? 

— Prašau, pone Devlinai, — Radlis pastūmė jam kėdę ir 
pasiūlė papirosą. Devlinas pasilenkė prisidegti. Įtraukęs ašt- 
rių dūmų, užsikosėjo dusdamas. 

— Švenčiausioji Marija! Pone pulkininke, esu matęs pras- 
tų dalykų, bet tokių prastų! Ar galiu paklausti, iš kur jie? 

— Rusiški, — atsakė Radlis, — pripratau prie jų per Žie- 
mos karą. 

— Galite daugiau nieko neaiškinti, — tarė Devlinas. — 
Tai buvo vienintelis dalykas, neleidęs užmigti sniege amžinu 
miegu. 

Suvokęs, kad šis vyras iš tikrųjų kelia jam simpatiją, Rad- 
lis nusijuokė. 

— Tikriausiai taip, — išėmė dvi taures ir butelį “Cour- 


voisier"“. — Konjako? 
— Jūs labai malonus, — Devlinas paėmė taurę, nugėrė 
gurkšnį ir akimirką pabuvo užsimerkęs. — Ne airiškas, bet 


gerti galima. Kada pradėsime nemaloniausią pokalbio dalį? 
Kai paskutinįsyk lankiausi Tirpic Uferio gatvėje, man pasiūlė 
iššokti naktį iš dornerio, skrendančio penkių tūkstančių pėdų 
aukštyje virš Mito, o aš nežmoniškai bijau aukščio. 

— Gerai, pone Devlinai, — tarė Radlis. — Mes turime 
jums darbo, jeigu tai domina jus. 

— Aš turiu darbą. 

— Universitete? Na, ne, toks žmogus, kaip jūs, ten turė- 
tų jaustis kaip grynakraujis lenktyninis žirgas, įkinkytas į pieną 
vežantį vežimą. 

Devlinas atsilošė ir garsiai nusikvatojo. 

— Ak, pone pulkininke, jūs pataikėte į mano jautrią vie- 
tą. Tuštybė, tuštybė! Dar šiek tiek pagyrimų, ir aš murksiu 
kaip senas dėdės Šono katinas. Ar tai nėra subtili užuomina, 
kad turėčiau grįžti į Airiją? Jeigu taip iš tiesų, užmirškite šį 
sumanymą. Nejaučiu jokio noro rizikuoti ir penketą metų sė- 
dėti Karago kalėjime. Man visiškai pakanka to, ką esu paty- 
ręs kalėjime. 

— Airija — neutrali šalis. Ponas de Valera pakankamai 
aiškiai pareiškė, kad nerems nė vienos pusės. 

— O taip, žinau, — atsakė Devlinas. — Štai kodėl šimtas 
tūkstančių airių tarnauja britų armijoje. Be to, kiekvieną kar- 
tą, kai anglų karo lėktuvai būna priversti nusileisti Airijoje, 
po kelių dienų jų įgulos išsiunčiamos per sieną. Kiek vokie- 
čių lakūnų jie sugrąžino jums pastaruoju metu? — Devlinas 
šyptelėjo. — Tačiau atsižvelgiant į tai, kad sviestas ir grietinė 
geros kokybės, o merginos puikios, jie tikriausiai galvoja, kad 
jiems geriausia ten, kur jie yra. 

— Ne, pone Devlinai, — pasakė Radlis. — Mes nenori- 
me siųsti jūsų atgal į Airiją. Norime pasiūlyti kitką. 

— Tai ką, po galais, siūlote? 

— Pirmiausia norėčiau paklausti, ar ir toliau esate IRA 
rėmėjas? 

— Esu IRA kovotojas, — pataisė Devlinas. — Pas mus 
tokiu atveju sakoma, kad galima įeiti, bet jeigu sykį tai pada- 
rei, atgal kelio nebėra. Štai kaip, pone pulkininke. 


Erelis nusileido 


— Taigi jūsų pagrindinis tikslas — nugalėti Angliją? 

— Jeigu jūs turite galvoje suvienytą Airiją, tvirtai sto- 
vinčią ant abiejų kojų, pritarsiu jums, tačiau tuo patikėsiu, 
kai tai įvyks, ne anksčiau. 

— Tai kodėl kovojate? — nustebęs paklausė Radlis. 

— Dėl Dievo meilės, ar ne per daug klausimų? — Devli- 
nas patraukė pečiais. — Tai geriau nei šeštadieniais prie Mer- 
fio baro kumščiuotis. O gal man paprasčiausiai patinka toks 
žaidimas? 

— Ir kas tai per Žaidimas? 

— Jūs dirbate šioje srityje — argi nežinote? 

Radlis kažkodėl pasijuto nejaukiai ir skubiai paklausė: 

— Nepritariate savo tautiečių veiklai, pavyzdžiui, Lon- 
done? 

— Šlaistytis po Beisvoterį, ruošti paksą* savo žmonų puo- 
duose? — patikslino Devlinas. — Mane tai juokina. 

— Paksą? — vėl nusistebėjo Radlis. 

— Juokauju. Paksas — tai populiarus iš miltelių gamina- 
mas padažas. Taip vyrukai vadina savo gamybos sprogstamą- 
jį mišinį. Potašo chloratas, sieros rūgštis ir dar keletas kitų 
gerų dalykų. 

— Nieko sau mišrainė. 

— Ypač jeigu patenka ant veido. 

— Sprogdinimų kampanija prasidėjo nuo ultimatumo, ku- 
rį jūsų Žmonės išsiuntė Britanijos premjerui 1939 metų sau- 
Sį... 

Devlinas nusijuokė. 

— Taip pat Hitleriui, Musoliniui, neišskiriant Dėdės To- 
mo Koblėjaus. 

— Dėdės Tomo Koblėjaus? 

— Vėl juokauju, — tarė Devlinas. — Tai mano silpnybė. 
Niekada nieko nevertinu rimtai. 

— Kodėl, pone Devlinai? Tai man įdomu. 

— Klausykite, pone pulkininke, — surimtėjo Devlinas. — 
Pasaulis tėra nevykęs pokštas, kurį Visagalis sugalvojo vieną 
dieną, kai buvo prastai nusiteikęs. Man visada atrodo, kad tą 
rytą jis buvo pagiringas. Bet kodėl jūs klausiate apie sprogdi- 
nimus? 

— Ar jūs pritariate tam? 


* Patiekalas Paxo. 

— Ne, man nepatinka, kai puolami beginkliai. Moterys, 
vaikai, praeiviai. Jeigu rengiatės kovoti, jeigu esate įsitiki- 
nęs, kad jūs teisus, turite kautis, kaip pridera vyrui. 

Jo veidas pabalo nuo didžiulės įtampos, galvos randas pa- 
raudo kaip nudegintas, tačiau staiga jis atsipalaidavo ir nusi- 
juokęs pasakė: 

— Na, ką gi, jūs stengiatės atkapstyti, kam aš labiausiai 
tinkamas, tačiau toks ankstus rytas — netinkama metas rim- 
toms kalboms. 

— Jūs dar ir moralistas, — nesusilaikė Radlis. — Anglai 
nesutiktų su jumis. Jie kasnakt bombarduoja reicho širdį. 

— Aš apsiverksiu, jeigu jūs tęsite toliau. Atsiminkite, 
aš buvau Ispanijoje ir kovojau už šią respubliką. Kaip jūs 
manote — ką, po velnių, veikė tie vokiečių tipai, skraidę į 
Franko šalį? Girdėjote kada nors apie Barseloną arba Ger- 
niką? | 

— Tai keista, pone Devlinai. Akivaizdu, kad nemėgstate 
mūsų, o aš vyliausi, kad neapkenčiate anglų. 

— Anglų, — nusijuokė Devlinas. — Iš tikrųjų jie prime- 
na uošvę. Prie jų reikia priprasti. Ne, aš nejaučiu neapykan- 
tos anglams. Nekenčiu prakeiktosios Britų imperijos. 

— Taigi norite matyti Airiją nepriklausomą? 

— Taip, — atsakė Devlinas siekdamas dar vieno rusiško 
papiroso. 

— Ar jums neatrodo, kad norint tai pasiekti, geriausia 
išeitis būtų Vokietijos pergalė šiame kare? 

— Gal kurią nors dieną ir kiaulės pradės skraidyti, — 
atšovė Devlinas, bet aš tuo nelabai tikiu. 

— Tai kodėl likote Berlyne? 

— Neturėjau kitos išeities. 

— Turite, pone Devlinai, — ramiai pasakė Radlis. — 
Jums teks vykti į Angliją. 

Devlinas pažvelgė į jį nustebęs, pirmą kartą gyvenime 
išmuštas iš vėžių. 

— Dieve, apsaugok, tas vyras išprotėjo! 

— Ne, pone Devlinai, užtikrinu, esu visiškai sveiko pro- 
to, — Radlis pastūmė jam butelį konjako ir padėjo šalia ap- 
lanką. — Išgerkite dar taurę ir perskaitykite, o paskui pasi- 
kalbėsime. 

Tai pasakęs, Radlis pakilo ir išėjo. 


Erelis nusileido 


Kai Devlinas ir po pusvalandžio nepasirodė, Radlis ati- 
darė duris ir įėjo. Devlinas sėdėjo užsikėlęs kojas ant stalo, 
vienoje rankoje laikydamas Joanos Grėj pranešimus, kitoje — 
konjako taurę. Butelis buvo beveik tuščias. 

Jis pakėlė akis. 

— O, tai jūs. Jau buvau bepradedąs bijoti, ar jums ko 
nors neatsitiko. 

— Taigi, ką jūs apie tai galvojate? — griežtu balsu pasi- 
teiravo Radlis. 

— Tai primena man istoriją, kurią girdėjau vaikystėje, — 
atsakė Devlinas. — Kažkas panašaus įvyko anglų užnugaryje 
1921 metų gegužę, jeigu neapsirinku. Tai susiję su Emetu Dal- 
tonu, tuo, kuris vėliau tapo laisvos šalies generolu. Gal jūs ka- 
da nors girdėjote šią istoriją? 

— Ne, tikriausiai ne, — atsakė Radlis nekantraudamas. 

— Tokius vyrus mes, airiai, vadiname šaunuoliais. Karo 
metais Emetas Daltonas buvo britų armijos majoras, apdova- 
notas kryžiumi “Už drąsą kare". Paskui jis prisidėjo prie IRA. 

— Atsiprašau, pone Devlinai, bet ar tai kaip nors susiję 
su mūsų aptariamu reikalu? 

Devlinas, regis, jo negirdėjo. 

— Mauntžojaus kalėjime Dubline sėdėjo toks Makeoinas, 
taip pat šaunus vyras, tačiau vis dėlto jo laukė kartuvės, — Dev- 
linas dar įsipylė konjako. — Emetas Daltonas manė kitaip. Jis 
pavogė britų šarvuotį, apsivilko savo majoro mundurą, aprengė 
porą vyrukų maskuojamąja anglų uniforma, pateko į kalėjimą ir 
patraukė tiesiai į komendanto kabinetą. Ar galite tuo patikėti? 

Radlis pajuto, kad norom nenorom šis pasakojimas sudo- 
mino jį. 

— Ir ką — išvadavo tą Makeoiną? 

— Deja, ne, pas komendantą jo neįleido. 

— O tie vyrai? Kaip jiems baigėsi? 

— Įvyko susišaudymas, tačiau jie sugebėjo pasprukti. 
Reikia pripažinti, tai buvo velniška nesėkmė. 

Jis šyptelėjo ir paėmė Joanos Grėj pranešimą. 

— Čia panašus atvejis. 

— Manote, kad nepasiseks? — nekantriai paklausė Rad- 
lis. — Manote, kad tai neįmanoma? 

— Tai pakankamai rizikinga, — Devlinas numetė prane- 
šimą ant stalo. — Aš manau, kad airius laiko idiotais. Ištrauk- 
ti vidurnaktį iš lovos Vinstoną Čerčilį ir dingti, — jis garsiai 
nusijuokė. — Tai bent vaizdelis. Visas pasaulis išsižiotų iš 
nuostabos. 

— Ar norėtumėte to? 

— Iš tikrųjų būtų šaunu, — nusikvatojo Devlinas ir vis 
dar juokdamasis pridūrė: — Žinoma, karo baigčiai tai neturė- 
tų jokios reikšmės. Anglai paprasčiausiai paskirtų į laisvą pos- 
tą Etlį. Lankasteriai ir toliau tęstų antskrydžius naktimis, o 
dienomis bombarduotų „,skraidančiąsias tvirtoves". 

— Taigi jūs įsitikinęs, jog karą pralaimėjome? 

— Statau penkiasdešimt markių bet kuriuo metu, — nu- 
sijuokė Devlinas. — Antra vertus, nenorėčiau prarasti malo- 
nios ekskursijos, jeigu jūs kalbate rimtai. 

— Ar tai reiškia, kad jūs pasirengęs skristi? — nuošir- 
džiai nustebęs paklausė Radlis. — Nesuprantu! Kodėl? 

— Žinau, kad esu kvailys, — pasakė Devlinas. — Tik 
paklausykite, ko netenku. Malonus, nepavojingas darbas Ber- 
lyno universitete, anglų antskrydžiai naktį, jankiai dieną, mais- 
to trūkumas ir aižėjantis Rytų frontas. 

Radlis pakėlė aukštyn rankas ir nusikvatojo. 

— Gerai, daugiau nebeklausinėsiu. Be abejo, airiai be- 
pročiai. Man tai jau sakė, tačiau dabar ir pats pripažįstu. 

— Taip jums geriausia, bet, Žinoma, mes neturime pa- 
miršti dvidešimties tūkstančių svarų, kuriuos turėsite perves- 
ti į Zenevos banko, kurį aš pasirinksiu, sąskaitą. 

Radlis pasijuto smarkiai nusivylęs. 

— Vadinasi, jūs, kaip ir mes visi, turite savo kainą, pone 
Devlinai? 

— Sąjūdis, kuriame aš dalyvauju, nuolat turi finansinių 
problemų, — nusijuokė Devlinas. — Tiesa, kai kurios revo- 
liucijos įvyko, nors nebuvo nė dvidešimt tūkstančių svarų, po- 
ne pulkininke. 

— Gerai, — tarė Radlis, — sutvarkysiu tai. Dar prieš iš- 
vykdamas gausite raštą, patvirtinantį, kad pinigai pateko į 54- 
skaitą. 

— Puiku, — tarė Devlinas. — Kada išvykstame? 

— Šiandien — spalio pirma. Turime lygiai penkias sa- 
vaites. 

— Koks bus mano vaidmuo? 


Erelis nusileido 


— Ponia Grėj yra puiki agentė, tačiau jai jau Šešiasde- 
šimt aštuoneri, todėl neišsivers be pagalbininko. 

— Tokio, kuris galėtų rinkti informaciją ir atliktų juodus 
darbus? 

— Būtent. 

— O kaip aš ten pakliūsiu? Tiktai nesakykite, kad to dar 
nesvarstėte. 

Radlis nusijuokė. | 

— Turiu prisipažinti, kad visa tai gerai apsvarsčiau. Pa- 
žiūrėsime, kokia bus jūsų nuomonė. Jūs esate Airijos pilietis, 
tarnavęs britų armijoje. Buvote pavojingai sužeistas ir atleistas 
iš karo tarnybos. Tas randas ant jūsų kaktos puikiai padės. 

— O ką tai turi bendra su ponia Grėj? 

— Ji — sena jūsų šeimos draugė ir surado jums darbą Nor- 
folke. Pamėginsime visa tai pasiūlyti jai ir žiūrėsime, kaip ji 
reaguos. Sukursime istoriją, nepraleisdami nė vienos smulkme- 
nos, duosime jums reikalingus dokumentus, pradedant airišku 
pasu ir baigiant atleidimo iš armijos įsakymu. Ką jūs į tai? 

— Skamba pakenčiamai, — sutiko Devlinas, — bet kaip 
aš ten pateksiu? 

— Nuleisime parašiutu Šiaurės Airijoje, kiek įmanoma 
arčiau Olsterio sienos. Neabejoju, kad lengvai pereisite sieną 
aplenkdamas muitinę. 

— Tai ne problema, — atsakė Devlinas. — O kas toliau? 

— Naktį — laivu iš Belfasto į Heišamą, paskui — visiš- 
kai ramiai ir nesislapstydamas — traukiniu į Norfolką. 

Devlinas prisitraukė artyn karinį žemėlapį ir pažvelgė į jį. 

— Gerai, perku tai. Kada turiu išvykti? 

— Po savaitės. Vėliausiai — po dešimties dienų. Kol kas 
viskas, suprantama, turite griežtai visa tai laikyti paslaptyje. 
Taip pat privalote atsisakyti darbo universitete ir dabartinio bu- 
to. Visiškai išnykti 1š akiračio. Hoferis suras jums kitą butą. 

— O toliau? 

— Turiu susitikti su žmogumi, kuris tikriausiai bus šios 
grupės vadas. Pasimatysime rytoj arba poryt — priklausys nuo 
to, kaip man pasiseks sutvarkyti skrydžio į sąsiaurio salas rei- 
kalus. Galėtumėt ir jūs skristi kartu. Surastumėt bendrą kal- 
bą. Sutinkate? 

— Kodėl ne, pone pulkininke? Argi ne visi seni blogi ke- 
liai galų gale nuveda į pragarą? — Devlinas, pakėlęs taurę, 
išgėrė konjako likučius. 

Aldernėjus — toliausiai į šiaurę ir arčiausiai Prancūzijos 
krantų esanti Lamanšo sąsiaurio sala. 1940 metų vasarą vo- 
kiečių armijai nesulaikomai veržiantis į vakarus, salos gyven- 
tojai nusprendė pasitraukti. Kai tų metų liepos 2-ąją pirmasis 
vokiečių pilotas nusileido nedideliame pievos take prie sta- 
taus šlaito, terado apleistą vietovę, o siaurose grįstose Sv. Onos 
gatvėse tvyrojo tyla. 

Iki 1942-ųjų rudens čia jau buvo beveik trys tūkstančiai 
kariškių — pėstininkų, jūreivių ir lakūnų, taip pat keletas mir- 
ties stovyklų, kuriose vergiškomis sąlygomis dirbo iš žemyno 
atvežti Žmonės — jiems buvo įsakyta statyti didžiulių betoni- 
nių gynybinių įtvirtinimų pabūklų platformas. Čia buvo kon- 
centracijos stovykla, pavaldi SS ir gestapui, — vienintelė to- 
kia įstaiga, kada nors buvusi britų Žemėje. 

Sekmadienio popietę Radlis ir Devlinas išskrido žvalgy- 
biniu “gandru" iš Džersio. Skrydis truko tik pusvalandį, todėl 
lėktuvas nebuvo apginkluotas, lakūnas visą laiką skrido že- 
mai virš jūros, tik paskutiniu momentu pakilo į septynių šim- 
tų pėdų aukštį. 

Skrisdami viršum milžiniško molo, jie tarsi išskleistame 
žemėlapyje išvydo Oldernėjų. Brėjaus įlanka, uostas, Šv. Onos 
miestelis ir pati sala — kokių trijų mylių ilgio, pusantros plo- 
čio, padengta vešlia augalija, didžiulės uolos, kitoje salos pu- 
sėje pamažu Žemėjančios ir užsibaigiančios jaukia žemuma 
su daugeliu smėlėtų įlankėlių ir prieplaukų. 

Lėktuvas pasuko prieš vėją į apaugusį žole uolų papėdė- 
je įrengto aerodromo taką. Šis aerodromas buvo pats mažiau- 
sias iš visų, kokį kada nors Radliui buvo tekę matyti, vargu ar 
iš viso jį būtų galima vadinti aerodromu. Nedidelis skrydžių 
valdymo bokštas, keletas iš surenkamųjų konstrukcijų pasta- 
tytų pastatų, jokių angarų. 

Prie bokšto stovėjo juodas volslis. Kai Radlis ir Devli- 
nas prisiartino, vairuotojas, artilerijos seržantas, išlipo ir ati- 
darė užpakalines dureles. 


Erelis nusileido 


— Pulkininkas Radlis? — pasitikslino atiduodamas pa- 
garbą. — Komendantas prašė perduoti jo pasveikinimą. Aš tu- 
riu nuvežti jus tiesiai į komendantūrą. 

— Puiku, — atsakė Radlis. 

Jie įsėdo, automobilis pajudėjo iš vietos ir netrukus pa- 
suko į lauko keliuką. Buvo graži, šilta ir saulėta diena, labiau 
primenanti vėlyvą pavasarį negu ankstyvą rudenį. 

— Atrodo, tai maloni vieta, — tarė Radlis. 

— Kai kuriems, — Devlinas linktelėjo galva į kairę, kur 
tolumoje buvo matyti šimtai mirtininkų stovyklos darbinin- 
kų, dirbančių prie didžiulio betoninio gynybinio įtvirtinimo. 

Šv. Onos miestelio pastatai buvo prancūzų provincialio- 
j0 ir anglų karaliaus Jurgio laikų stiliaus mišinys: grįstos gat- 
velės, dideli sodai, aptverti aukštomis mūrinėmis plytų tvo- 
romis, saugančiomis nuo be paliovos pučiančio vėjo. Karas ir 
čia paliko daugybę pėdsakų: į akis krito betoninės slėptuvės, 
spygliuotų vielų užtvaros, kulkosvaidžių lizdai, bombų su- 
griauti pastatai uosto teritorijoje, tačiau angliška šios vietovės 
dvasia sužavėjo Radlį. Deja, visa tai niekaip nesiderino su dviem 
esesininkais, kuriuos Radlis pastebėjo kariškame automobilyje 
Konoto skvere, nei su eiliniu, stovinčiu šalia Karališkojo pašto 
iškabos ir pridegančiu savo draugui cigaretę. Lauko komendan- 
tūra 515, arba civilinė Lamanšo sąsiaurio salų administracija, 
buvo sename Loido banko pastate Viktorijos gatvėje. 

Kai automobilis stabtelėjo prie įėjimo, tarpduryje pasi- 
rodė pats Noihofas. 

— Pulkininkas Radlis? — paklausė šis tiesdamas ranką. — 
Aš Hansas Noihofas. Laikinai einu vado pareigas. Malonu jus 
matyti. 

— Šitas džentelmenas — mano kolega, — Radlis neturė- 
jo jokio noro kaip nors kitaip pristatyti Devliną, ir Noihofo 
akyse šmėkštelėjo baimė. 

Vilkėdamas civiliais drabužiais, juodu karišku odiniu ap- 
siaustu, kurį surado Radlis, Devlinas atrodė neįprastai. Lo- 
giškai mąstant, buvo galima įtarti, kad jis yra gestapo dar- 
buotojas. Pakeliui iš Berlyno į Bretanę, o paskui į Gernsį ai- 
ris matydavo tą patį nerimą daugelio veiduose, ir tai teikė jam 
tam tikro pasitenkinimo. 

— Pone pulkininke, — pasisveikino jis, bet nepadavė 
rankos. 

— Prašau, ponai, į vidų, — skubiai tarė Noihofas, sumi- 
šęs kaip niekad. | 

Patalpoje prie stalo dirbo trys tarnautojai. Už jų ant sie- 
nos kabėjo Propagandos ministerijos plakatas, vaizduojantis 
erelį su svastika naguose, išdidžiai pakilusį virš užrašo: Am 
ende steht der Sieg' — „„Mes nugalėsime!" 

— Dieve mano, — tyliai tarė Devlinas. — Yra žmonių, 
kurie patikėtų bet kuo. + 

Prie durų, kurios tikriausiai veda į buvusio direktoriaus 
kabinetą, stovėjo žandaras. Noihofo pakviesti, suėjo į vidų. 
Baldų kambaryje buvo nedaug, viskas labiau priminė darbo 
kabinetą negu ką nors kita. 

Noihofas pastūmė į priekį dvi kėdes. Radlis atsisėdo, o 
Devlinas užsidegė cigaretę ir atsistojo prie lango. 

Noihofas pažvelgė į airį šiek tiek abejodamas ir pabandė 
nusišypsoti. 

— Gal norėtumėt išgerti? Degtinės ar konjako? 

— Tiesą sakant, aš labiau norėčiau imtis reikalo, — tarė 
Radlis. 

— Ką gi, gerai, pone pulkininke. 

Radlis atsisagstė mundurą ir iš vidinės kišenės ištraukė 
raštą. 

— Prašau tai perskaityti. 

Noihofas paėmė jį, truputį susiraukė ir perbėgo žvilgsniu. 

— Tai asmeninis fiurerio įsakymas, — jis nustebęs įsmeigė 
akis į Radlį. — Bet aš nesuprantu, ko jūs norėtumėt iš manęs. 

— Absoliutaus bendradarbiavimo, pulkininke Noihofai, — 
atsakė Radlis. — Ir jokių klausimų. Čia turite drausmės bata- 
lioną. Operacija ,,Kardžuvė". 

Nuo Devlino žvilgsnio nepasislėpė Noihofo akyse blysk- 
telėjusi abejonė. Atrodė, kad pulkininkas akimirką sustingo. 

— Taip, pone pulkininke, yra toks. Tai pulkininko Štei- 
nerio vadovaujama parašiutininkų grupė. 

— Žinau, — tarė Radlis. — Pulkininkas Šteineris, leite- 
nantas Noimanas ir dvidešimt devyni parašiutininkai. 

Noihofas "pataisė" jį: 

— Pulkininkas Šteineris, Riteris Noimanas ir keturiolika 
parašiutininkų. 

Radlis nustebęs pažvelgė į jį. 

— Ką jūs pasakėte? Kur kiti? 


Erelis nusileido 


— Žuvo, pone pulkininke, — be užuolankų atsakė Noi- 
hofas. — Girdėjote apie operaciją ,„Kardžuvė“? Žinote, ką tie 
vyrai daro? Sėda raiti ant torpedos ir... 

“ — Žinau, — atsakė Radlis, paėmė fiurerio nurodymą ir 
įdėjo jį atgal į voką. — Ar šiandien operacija taip pat planuo- 
jama? 

— Tai priklauso nuo radaro — ar jis užfiksuoja taikinį. 

— Operacija tuojau pat nutraukiama! — Radlis pakėlė 
voką. — Tai pirmas mano įsakymas remiantis šiuo nurodymu. 

Noihofas vos pastebimai nusišypsojo: 

— Mielai įvykdysiu jį. 

— Suprantu, — tarė Radlis. — Pulkininkas Šteineris — 
jūsų draugas? 

— Man teko tokia garbė, — atsakė Noihofas. — Jeigu 
pažinotumėt jį, suprastumėt, ką aš turiu galvoje. Galima ir ki- 
taip Žiūrėti į šį reikalą: žmogus, apdovanotas nepaprastais ga- 
bumais, labiau reikalingas reichui gyvas, o ne žuvęs. 

— Būtent todėl aš čia, — atsakė Radlis. — Kur galėčiau 
jį rasti? 

— Visiškai šalia uosto yra smuklė. Tai, galima sakyti, 
Šteinerio ir jo vyrų vadavietė. Palydėsiu jus. 

— Nereikia, — atsakė Radlis. — Noriu pats vienas su 
juo susitikti. Ar toli? 

— Ketvirtis mylios. 

— Puiku, tada eisiu pėsčias. 

Noihofas atsistojo. 

— Gal galėtumėt pasakyti, kiek laiko būsite čia? 

— Lėktuvas atskris mūsų pasiimti anksti rytą, — paaiš- 
kino Radlis. — Turime būti Džersio oro uoste ne vėliau kaip 
vienuoliktą, kad suspėtume į lėktuvą, išskrendantį į Britaniją. 

— Paruošiu nakvynę jums ir jūsų... jūsų draugui, — Noi- 
hofas vėl pažvelgė į Devliną. — Gal ponai pavakarieniautu- 
mėt su manim? Mano žmona būtų sužavėta, ir pulkininkas Štei- 
neris galbūt galėtų prisidėti prie mūsų. 

— Nuostabu, — nudžiugo Radlis. — Mielai. 

Kai jie ėjo Viktorijos gatve pro parduotuves uždarytomis 
langinėmis ir ištuštėjusius namus, Devlinas paklausė: 

— Kas jus šiandien apsėdo? Truputį perlenkiate. Turite 
per daug energijos? 

Radlis, šiek tiek sutrikęs, nusijuokė. 

— Kiekvieną kartą, kai ištraukiu tą velnišką raštą, Keis- 
tai jaučiuosi. Mane apima kažkoks — gal valdžios — jaus- 
mas. Jaučiuosi kaip Biblijoje minimas centurionas, kuris ei- 
na, kur jam liepiama, ir daro tai, kas įsakyta. 

Kai jie pasuko Brėjaus keliu, juos aplenkė to paties arti- 
lerijos seržanto, kuris vežė juos iš aerodromo, vairuojamas 
automobilis. 

— Turbūt pulkininkas Noihofas nori įspėti, kad mes at- 


vykstame, — nusprendė Radlis. — Kažin, ar jis tai padarys. 
— Tikriausiai pagalvojo, kad aš iš gestapo, — pasakė 
Devlinas. — Buvo išsigandęs. 


— Gali būti, — pripažino Radlis. — O jūs, pone Devli- 
nai? Jūs niekada nebijote? 

— Neatsimenu, kad būčiau bijojęs, — nusijuokė Devli- 
nas, bet nelinksmai. — Pasakysiu jums tai, ko nesu sakęs 
niekam. Netgi didžiausio pavojaus akimirką, — o vienas Die- 
vas težino, kiek tokių buvo, kai mirtis žvelgė tiesiai į akis, 
— man atrodė, kad noriu ištiesti jai ranką ir paspausti kau- 
lėtą plaštaką. Keistas jausmas. Ar girdėjote kada ką nors juo- 
kingesnio? 


Riteris Noimanas, įlindęs į guminį skafandrą, raitas sė- 
dėjo ant torpedos, pritvirtintos prie gelbėjimosi katerio Nr. I, 
ir litavo kažkokią jo variklio detalę, kai ant molo garsiai iiau- 
modamas užvažiavo automobilis ir staigiai sustojo. Noima- 
nas, ranka pridengęs akis nuo saulės, pažvelgė į viršų ir išvy- 
do vyresnįjį seržantą Brantą. 

— Kas per skuba?! — riktelėjo Noimanas. — Gal karas 
baigėsi? 

— Problemos, pone leitenante, — atsakė Brantas. — Iš Džer- 
sio atskrido kažkoks štabo karininkas. Pulkininkas Radlis. Jam 
reikia mūsų pulkininko. Gavome žinutę iš Viktorijos gatvės. 

— Štabo karininkas? — pakartojo Noimanas, lipdamas 
per gelbėjimosi katerio turėklus. Paskui paėmė rankšluostį, 
kurį jam padavė eilinis Rydelis. — Iš kur jis? 

— Iš Berlyno, — niūriai atsakė Brantas. — Su juo dar 
vienas, atrodo kaip civilis, tačiau toks nėra. 

— Gestapas? 


Erelis nusileido 


— Labai panašu. Jie ateina čia pėsčiomis. 

Noimanas apsiavė batus ir kopėtėlėmis užlipo ant molo. 

— Ar vyrai žino? 

Brantas linktelėjo galvą. Jo veidas buvo paniuręs. 

— Man tai visai nepatinka. Jeigu paaiškėtų, kad tas tipas 
atvažiavo daryti spaudimo mūsų pulkininkui, atsiras vyrukų, 
pasišovusių pririšti prie jo kojų šešiasdešimt svarų geležies 
gabalą ir numesti jį nuo molo kartu su jo sėbru. 

— Gerai, — tarė Noimanas. — Kiek galėdamas greičiau 
grįžk į smuklę ir sulaikyk juos. Aš paimsiu automobilį ir nu- 
važiuosiu pulkininko. Jis vaikštinėja molu su ponia Noihof. 

Šteineris ir Ilzė Noihof buvo pačiame molo gale. Ponia 
Noihof sėdėjo ant sienelės, nuleidusi savo ilgas kojas, o jūros 
vėjas kedeno jos plaukus ir plaikstė sijoną. Ji juokėsi, žiūrė- 
dama į Šteinerį. Jis atsisuko į staiga prie jų sustojusį automo- 
bilį, iš kurio išlipo Noimanas. 

Šteineris žvilgtelėjo į jo veidą ir pašaipiai nusijuokė. 

— Blogos žinios, Riteri, ir dar tokią gražią dieną. 

— Jūsų ieško štabo pulkininkas iš Berlyno, pulkininkas 
Radlis, — niūriai tarė Noimanas, — jį lydi kažkas iš gestapo. 

Ši žinia neišmušė Šteinerio iš pusiausvyros. 

— Diena tikriausiai bus įdomi. 

Jis pakėlė rankas norėdamas padėti Ilzei nušokti nuo siene- 
lės ir akimirką palaikė ją apkabinęs. Jos veide pasirodė siaubas. 

— Dėl Dievo meilės, Kurtai, ar tu niekada į nieką nežiū- 
ri rimtai? 

— Tikriausiai jis atvyko patikrinti, kiek mūsų liko. Turė- 
tume būti jau žuvę. Tie iš Princo Alberto gatvės bus labai nu- 
sivylę. 


Sena smuklė stovėjo šalia kelio, vedančio į uostą, netoli 
smėlėtos Brėjaus įlankos. Kai Radlis su Devlinu pasiekė ją, 
viduje tvyrojo keista tyla. 

— Simpatiška smuklė, — pareiškė airis. — Ar manote, 
kad čia bus galima ko nors išgerti? 

Radlis truktelėjo duris, ir jie įėjo į tamsų koridorių. Pasi- 
girdo veriamų durų girgžtelėjimas, ir švelnus balsas manda- 
giai pakvietė: 

— Prašome čia, pone pulkininke. 

Seržantas Hansas Altmanas atsirėmė į duris, lyg norėda- 
mas užtverti jiems kelią. Radlis pamatė Žiemos karo juostelę, 
pirmojo ir antrojo laipsnių Geležinius kryžius, sidabrinį su- 
žeidimo ženklą, rodantį, kad būta ne mažiau kaip trijų sužei- 
dimų, desantininko ženklelį ir garbingiausią parašiutininkų žy- 
menį — Kretos antsiuvą ant rankovės, pagrindinį pirmųjų įsi- 
veržusiųjų į Kretą 1941-aisiais, pasididžiavimą. 

— Jūsų pavardė? — lakoniškai paklausė Radlis. 

Altmanas nieko neatsakė, tik taip spyrė koja į duris, ant 
kurių puikavosi užrašas “Baras", kad jos triukšmingai atsida- 
rė. Radlis pajuto kažką, ko negalėjo apibūdinti, ir, atstatęs 
smakrą, įžengė į vidų. 

Tai buvo nedidelė patalpa. Kairėje buvo baro bufetas, už 
j0 — tuščios lentynos, ant sienų kabojo įrėmintos sudužusių 
laivų fotografijos, kampe stovėjo pianinas. Keliolika parašiu- 
tininkų, išsibarsčiusių po visą smuklę, sužiuro į jį neslėpdami 
neapykantos. Radlis šaltai apžvelgė visus ir pasijuto gerokai 
apstulbintas. Niekada nebuvo matęs taip gausiai apdovanotų 
karių. Visi turėjo po pirmojo laipsnio Geležinį kryžių, 0 to- 
kias smulkmenas, kaip sužeidimų ar tanko sunaikinimo žen- 
kleliai, buvo galima skaičiuoti tuzinais. 

Radlis, neištraukdamas rankų iš kišenių, atsistojo pačia- 
me viduryje, pasikišęs portfelį po pažastimi, vis dar pasista- 
tęs apsiausto apykaklę. 

— Noriu pasakyti, — tyliai tarė, — kad už tokį elgesį 
anksčiau Žmones sušaudydavo. 

Pasigirdo garsus juokas. Seržantas Šturmas, už bufeto va- 
ląs liugerį, atkirto: 

— Labai gerai, pone pulkininke! Norite išgirsti ką nors 
juokinga? Kai prieš dvidešimt savaičių pradėjome operaciją, 
mūsų buvo trisdešimt vienas, įskaitant ir pulkininką. Dabar 
teliko penkiolika, nors mums dažnai pasisekdavo. Ar galite 
jūs ir tas šiknius iš gestapo pasiūlyti ką nors blogesnio? 

— Manęs čia nepainiokite, — įsiterpė Devlinas. — Aš 
neutralus. 

Šturmas, kuris nuo dvylikos metų dirbo baržose Hambur- 
ge ir buvo įpratęs rėžti be užuolankų, tęsė toliau: 

— Klausykite, pone pulkininke, nes daugiau nekartosiu. 
Pulkininkas niekur neis. Nei su jumis, nei su kuo nors kitu, — 


Erelis nusileido 


jis papurtė galvą. — Viskas labai gražu, pone pulkininke, ta- 
čiau jūs taip seniai trinate užpakaliu krėslą Berlyne, kad jau 
būsite užmiršęs, ką jaučia tikri kariai. Blogai pataikėte, jeigu 
tikėjotės išgirsti čia Harsto Veselio giesmę. 

— Puiku, — atsakė Radlis. — Jūs klaidingai vertinate 
situaciją, o tai rodo inteligencijos stoką, ir, manyčiau, visiš- 
kai nesiderina su jūsų aukštu laipsniu. 

Metęs portfelį ant bufeto, sveikąja ranka atsisegė apsiaus- 
tą ir praskleidė jį įprastu judesiu. 

Apatinis Šturmo žandikaulis atvėpo, kai jis išvydo Rite- 
rio kryžių ir Žiemos karo juostelę. Radlis tuojau pat perėjo į 
puolimą. 

— Dėmesio! — riktelėjo jis. — Visiems stot! 

Kilo bruzdesys, tuo pat metu sugirgždėjo durys, ir į vidų 
įlėkė Brantas. 

— Jūs taip pat, seržante, — burbtelėjo Radlis. 

Stojo mirtina tyla. Visi stovėjo sustingę pagal komandą 
"ramiai". Devlinas, patenkintas nauju įvykių posūkiu, atsisė- 
do ant baro ir užsidegė cigaretę. 

— Galvojate, kad esate vokiečių kariai, tačiau klystate, — 
pareiškė Radlis. — Pakanka pamatyti jūsų mundurus, — jis ėjo 
nuo vieno prie kito, lyg norėdamas įsiminti kiekvieno veidą. — 
Norite, kad pasakyčiau, kas jūs esate? 

Radlis taip ir padarė, tačiau taip tiesmukai ir aiškiai, kad 
net Šturmas sutriko kaip pradinukas. 

Kai po dviejų ar trijų minučių jis stabtelėjo įkvėpti oro, 
tarpdury pasigirdo mandagus kostelėjimas. Atsisukęs pamatė 
Šteinerį, o už j0 — Ilzę Noihof. 

— Aš taip gerai nebūčiau susitvarkęs, pulkininke Radli. 
Tikiuosi, kad jūs viską, kas čia vyko, palaikysite tiesiog ne- 
tinkamu poelgiu ir užmiršite. Pažadu jums, jog, kai aš jais 
užsiimsiu, jie nebejaus savo kojų, — maloniai šypsodamasis 
vyras ištiesė ranką. — Kurtas Šteineris. 

Radlis visam laikui įsiminė tą pirmąjį susitikimą. Šteine- 
ris turėjo keistą visų šalių desantininkams būdingą bruožą — 
kažkokį nepriklausomybės jausmą, kuris atsiranda nuolat susi- 
duriant su šios profesijos Žmonėms neišvengiamais pavojais. 
Jis dėvėjo plieno spalvos palaidinę su geltonais apykaklės ant- 
siuvais, kuriuose pavaizduotas vainikas ir du stilizuoti spar- 
nai — jo laipsnio simboliai, parašiutininko kelnes ir kepurę, 

vadinamą ,,šifu" — tokias mėgo vyresnės kartos kariai. Visa ki- 
ta atrodė taip, kaip ir dera Žmogui, turinčiam visus įmanomus 
apdovanojimus. Tai antsiuvai už pasižymėjimą Kretoje, Žiemos 
karo juostelė, parašiutininko kvalifikaciją liudijantys auksiniai 
ir sidabriniai ereliai. Nerūpestingai apie kaklą apvyniotas šilki- 
nis šalikas šiek tiek dengė Riterio kryžių su ąžuolo lapais. 

— Atvirai kalbant, pulkininke Šteineri, man buvo malo- 
nu priversti jūsų mušeikas paklusti ir laikytis tvarkos. 

Ilzė Noihof nusijuokė. 

— Geras spektaklis, pone pulkininke, jeigu leisite taip 
pasakyti. 

Šteineris pristatė Ilzę pagal statuto reikalavimus, o Rad- 
lis pabučiavo jai ranką. 

— Man labai malonu, ponia Noihof, — pasakė raukda- 
mas kaktą. — Ar mes nebuvome anksčiau susitikę? 

— Be abejo, — tarė Šteineris stumtelėdamas į priekį lei- 
tenantą Riterį Noimaną, kuris stovėjo už visų kitų, apsirengęs 
šlapiu guminiu apdaru. — O čia, pone pulkininke, ne sugau- 
tas Atlanto ruonis, kaip jums gali pasirodyti, o vyresnysis lei- 
tenantas Riteris Noimanas. 

— Labai malonu, pone leitenante, — Žžvilgtelėjo į Noi- 
maną Radlis, prisiminęs, kad Noimano apdovanojimą Riterio 
kryžiumi karo tribunolas panaikino, ir suabejojo, ar leitenan- 
tas žino tai. 

— O šis džentelmenas? — Šteineris atsisuko į Devliną, 
kuris striktelėjo nuo baro bufeto ir priėjo prie jų. 

— Atrodo, visi mano, jog aš esu jūsų draugas iš gestapo, — 
tarė Devlinas. — Nepasakyčiau, kad tai mane džiugintų, — jis 
ištiesė ranką pasisveikinti. — Mano pavardė Devlinas, pulkinin- 
ke. Liamas Devlinas. 

— Ponas Devlinas — mano kolega, — skubiai paaiškino 
Radlis. | 

— O jūs? — mandagiai paklausė Šteineris. 

— Iš Abvero centro. Ir jeigu galima, aš norėčiau asme- 
niškai pasikalbėti su jumis labai skubiu klausimu. 

Stojo mirtina tyla. Šteineris suraukė kaktą, o po akimir- 
kos kreipėsi į Ilzę. 

— Riteris palydės jus namo. 

— Ne, aš noriu palaukti, kol tu su pulkininku baigsi tvar- 
kyti reikalus. 


Erelis nusileido 


Jos akyse matėsi išgąstis. 

— Tai tikriausiai ilgai neužtruks, — tyliai pasakė Štei- 
tė: — Prašom čia, pone pulkininke. 

Radlis linktelėjo Devlinui, ir abu nuėjo paskui Šteinerį. 

— Ką gi, sėskitės jūs, prakeikti kvailiai, — tarė Noi- 
manas. 

Įtampa atslūgo. Altmanas atsisėdo prie pianino ir pradė- 
jo skambinti populiarios dainos, kurios žodžiai tikino, kad vis- 
kas eina vis geryn ir geryn, melodiją. 


— Ponia Noihof, — paprašė jis. — Gal jūs padainuotu- 
mėt? 

Ilzė sėdėjo ant senos kėdės prie baro. 

— Neturiu nuotaikos, — atsakė. — Žinote ką, vyru- 


čiai? Man jau gana to prakeikto karo. Norėčiau geros ciga- 
retės ir išgerti, tačiau žinau, kad neįmanoma, nebent įvyk- 
tų stebuklas. 

— Na, nežinia, ponia Noihof, — Brantas peršoko per ba- 
rą ir atsistojo priešais ją. — Dėl jūsų viską padarysime. Ciga- 
retės, Londono džinas. 

Jis persisvėrė per barą ir ištraukė cigarečių ,„Gold Fla- 
ke“ pakelį ir butelį “Beefeater"". 

— Dabar prašome padainuoti, ponia Noihof, — šūktelė- 
jo Hansas Altmanas. 


Devlinas ir Radlis stovėjo atsirėmę į parapetą ir žiūrėjo 
į vandenį, tokį gilų ir švarų besileidžiančios saulės spindu- 
liuose. Šteineris sėdėjo ant parapeto molo gale ir aiškinosi 
Radlio portfelio turinį. Kitoje įlankos pusėje ant skardžio 
stūksojo Alberto fortas, žemėliau stačiame šlaite margulia- 
vo spąstai paukščiams gaudyti. Būriais nardė kirai, kormo- 
ranai, alkos. 

— Pulkininke Radli! — šūktelėjo Šteineris. 

Radlis priėjo prie jo, paskui jį nusekė ir Devlinas, bet jis 
už keleto žingsnių nuo Šteinerio stabtelėjo ir atsirėmė į sieną. 

— Baigėte? — paklausė Radlis. 

— Taip, — Šteineris įdėjo pluoštą dokumentų į Radlio 
portfelį. — Manau, kad jūs rimtai? 

— Žinoma. | 

Šteineris ištiesė ranką ir smiliumi bakstelėjo į Radlio Žie- 
mos karo juostelę. 

— Galėčiau pasakyti viena — Rusijos speigai paveikė 
jūsų smegenis, bičiuli. | 

Radlis ištraukė iš vidinės munduro kišenės voką ir, iš- 
ėmęs fiurerio įsakymą, ištiesė Šteineriui. 

— Geriau žvilgtelėkite į tai. 

Šteineris visiškai abejingai perskaitė ir truktelėjęs pečiais 
grąžino jį Radliui. 

— Ir kas iš to? 

— Pulkininke Šteineri! — pyktelėjo Radlis. — Jūs esate 
vokiečių karys. Mes abu davėme tą pačią priesaiką. Juk tai 
paties fiurerio įsakymas! 

— Regis, jūs pamiršote labai svarbų dalyką, — paprieš- 
taravo Šteineris. — Aš esu drausmės batalione, oficialiai pa- 
smerktas, tik mirties nuosprendžio vykdymas atidėtas. Tiesą 
sakant, laipsnis buvo paliktas atsižvelgus į vykdomų opera- 
cijų svarbą, — išsiėmęs iš kišenės sulamdytą prancūziškų 


cigarečių pakelį, išsitraukė vieną, įsikando ir pridūrė: — Be 
to, aš nemėgstu Adolfo, nes jis garsiai rėkia ir skleidžia bjau- 
rų kvapą. 


Radlis dėjosi neišgirdęs šios pastabos. 

— Mes neturime kitos išeities. 

— Iki paskutinio kario? 

— O ką kita mes galime daryti? 

— Mes neturime šansų laimėti. 

Nepaprastai susijaudinęs Radlis suspaudė sveikosios ran- 
kos kumštį. 

— Bet turime priversti juos pakeisti požiūrį. Tegul su- 
pranta, kad taika geriau nei besitęsiančios Žudynės. 

— Ir Čerčilio žūtis padės tai išspręsti? — gana skeptiš- 
kai paklausė Šteineris. 

— Parodysime, kad dar galime įkąsti. Prisimenate, koks 
triukšmas kilo, kai Skorcenis ištraukė Musolinį iš Gran Saso? 
Tai buvo pasaulinė sensacija! 

— Girdėjau, kad ten nagus prikišo generolas Študentas 
ir keletas desantininkų, — nusišaipė Šteineris. 

— Dėl Dievo meilės, — nekantriai pertraukė Radlis. — 
Įsivaizduokite, kaip tai atrodys. Vokiečių kareiviai nusileidžia 


Erelis nusileido 


anglų žemėje — ir dar atlikti tokios užduoties! O gal jūs pa- 
prasčiausiai netikite, kad tai įmanoma? 

— Kodėl ne? — ramiai atsakė Šteineris. — Jeigu planas, 
kurį ką tik perskaičiau, tikslus, ir jūs laikysitės jo, viskas bus 
kaip pagal šveicarišką laikrodį. Užkluptume tomius* dar be 
kelnių. Kol susiorientuotų, kas juos užpuolė, jau būtume iš- 
nykę. Bet ne tai svarbiausia. 

— O kas dar? — nervingai paklausė Radlis, išvestas iš 
pusiausvyros. — Ar jums ypač rūpi parodyti fiureriui špygą 
dėl tribunolo nuosprendžio? Dėl to, kad patekote čia? Jeigu 
liksite čia — ir jūs, ir jūsų vyrai būsite pasmerkti. Prieš aš- 
tuonias savaites jūsų buvo trisdešimt vienas. O kiek beliko? 
Penkiolika? Tai paskutinis šansas ir jums, ir jūsų vyrams — 
turite pasinaudoti juo. 

— Arba, jeigu pasinaudosime, žūti Anglijoje. 

Radlis truktelėjo pečiais. 

— Tai būtų trumpalaikis Žygis ten ir atgal. Kaip šveica- 
riško laikrodžio švytuoklės švystelėjimas, anot jūsų. 

— Liūdniausia, kad jeigu sugenda nors ir mažiausia de- 
talė, visas prakeiktas mechanizmas nustoja veikti, — įsikišo 
Devlinas. 

— Puikiai pasakyta, pone Devlinai, — pagyrė Šteineris. — 
Paaiškinkite man vieną dalyką. Kodėl jūs sutikote? 


— Tai labai paprasta, — atsakė Devlinas. — Esu vienas 
paskutinių didelių nuotykių ieškotojų. 
— Šaunu! — linksmai nusijuokė Šteineris. — Jeigu dėl 


to, suprantu. Svarbiausia dalyvauti žaidime. Bet, matote, nie- 
kas nepasikeis. Pulkininkas Radlis teigia, kad to ėmęsi, aš ir 
mano vyrai galėtume likti gyvi. Atvirai kalbant, nesijaučiu tu- 
rįs būti kam nors dėkingas. 

— Netgi savo tėvui? — paklausė Radlis. 

Stojo tokia tyla, kad galėjai girdėti, kaip apačioje į uolas 
plakasi bangos. Steineris išbalo, skruostai įsitempė, akys pa- 
tamsėjo. 

— Gerai, pasakykite. 

— Gestapas laiko jį Princo Alberto gatvėje. Įtariamas iš- 
davyste. 

Šteineris prisiminė savaitę, praleistą tėvo bute Prancūzi- 


* Tomis — anglų kareivio pravardė. 

joje keturiasdešimt antraisiais, senuko žodžius, ir iškart su- 
prato, kad tai tiesa. 

— O, dabar aš suprantu, — tyliai pasakė. — Jeigu būsiu 
paklusnus ir darysiu, kas liepta, galiu padėti sutvarkyti šį rei- 
kalą, — Šteinerio veidas pasikeitė. Čiupęs Radlį apimtas be- 
galinio įniršio, sušvokštė: — Jūs niekšas! Jūs visi niekšai! 

Visa tai atrodė nerealu ir priminė sulėtintą filmą. Sučiu- 
pęs už gerklės, Šteineris laikė Radlį, kol atbėgęs Devlinas 
vargais negalais atplėšė jį. 

— Tai ne jo kaltė, kvaily! Jis po padu, daro, kas įsakyta, 
kaip ir tu. Jeigu nori ką nors nušauti, nušauk Himlerį. Juk tau 
reikia būtent jo. 

Atsirėmęs į parapetą, Radlis stengėsi atgauti kvapą. At- 
rodė apgailėtinai. 

— Atsiprašau, — Šteineris uždėjo ranką jam ant peties, 
nuoširdžiai apgailestaudamas. — Turėjau tai Žinoti. 

Radlis pakėlė rankos protezą. 

— Matote, Šteineri? O mano akis? Ir tai dar ne viskas, 
yra nematomų žaizdų. Gydytojai duoda man dvejus metus, jei- 
gu pasiseks. Ne dėl savęs tai darau — dėl žmonos ir trijų duk- 
terų. Atsibundu naktį šalto prakaito išpiltas ir svarstau, kas 
gali joms atsitikti. Štai kodėl aš čia. 

Šteineris linktelėjo galva. 

— Taip, žinoma, suprantu. Visi ieškome, kaip išeiti iš šios 
tamsios alėjos, — jis giliai įkvėpė. — Gerai, grįžtame. Pasa- 
kysiu vyrams. 

— Akcijos tikslo neaiškinkite, — įspėjo Radlis. — Da- 
bar dar ne. 

— Bet kur — turiu pasakyti. Jie turi teisę tai žinoti. Apie 
kitką pakalbėsiu tik su Noimanu. 

Kai jie pasisuko eiti, Radlis tarė: 

— Šteineri, noriu būti atviras, — Šteineris atsisuko į 1j]. — 
Manau, kad nepaisant to, ką sakiau, verta pabandyti. Devlinas 
teisus: paėmę Čerčilį gyvą ar mirusį, karo nelaimėsime, bet 
nors sudrebinsime juos. Gal priversime pagalvoti apie taikos 
derybas. 

— Mielas Radli, — atsakė Šteineris, — jeigu jūs tikite 
tuo, patikėsite bet kuo. Galiu pasakyti, ką pasiūlys mums bri- 
tai, net jeigu akcija pasiseks: prasmegti velniop! 

Jis nusisuko ir nuėjo molu. 


Erelis nusileido 


Užeiga buvo pilna dūmų. Hansas Altmanas skambino pia- 
ninu, kiti vyrai buvo susibūrę apie Ilzę, sėdinčią prie baro su 
stikline džino rankoje ir kelintą kartą pasakojančią istoriją apie 
meilės nuotykius su reichsmaršalu Hermanu Gėringu. Kaip tik 
tuo metu, kai Šteineris su Radliu ir Devlinu iš paskos įžengė į 
vidų, pasigirdo griausmingas juokas. Šteineris nustebęs įsi- 
stebeilijo į šią sceną, ypač į akis krito daugybė išrikiuotų ant 
bufeto butelių. 

— Kas čia, po velnių, vyksta? 

Vienas vyriškis pasitraukė nuo baro, o Riteris Noimanas, 
stovįs su Brantu už baro, paaiškino: 

— Altmanas šįryt po storu kilimu už baro rado įėjimą į 
rūsį, apie kurį nežinojome. Dvi dar neatidarytos dėžės cigare- 
čių. Kiekvienoje — po penkis tūkstančius, — jis mostelėjo 
ranką į barą: — “Gordon's"' džinas, konjakas “Beefeater", ita- 
liškas viskis “White Horse", “Haig and Haig", — pakėlęs vieną 
butelį, paskiemeniui sunkiai perskaitė anglišką etiketę: — 
“Bushmills Irish Whiskey. Pot distilled".* 

Liamas Devlinas sustaugė iš pasitenkinimo ir čiupo butelį. 


— Nušausiu tą, kuris bandys išgerti bent lašą, — pareiš- 


kė jis. — Prisiekiu. Tai tiktai man. 

Visi pradėjo juoktis. Šteineris pakėlė ranką ir nutildė juos. 

— Ramiai, turime dėl kai ko pasitarti. Reikalai, — jis pa- 
sisuko į Ilzę Noihof. — Atsiprašau, mieloji. Tai ypač slapta. 

Kaip kariškio žmona, Ilzė suprato, jog ginčytis neverta. 

— Palauksiu lauke, bet džino nepaliksiu. 

Ji išėjo, vienoje rankoje laikydama butelį “Beefeater", 
kitoje — stiklinę. Bare pasidarė tylu. Laukdami, ką Šteineris 
pasakys, visi staiga išsiblaivė. 

— Reikalas paprastas, — pradėjo jis. — Turime galimy- 
bę iš čia ištrūkti. Speciali užduotis. 

— Ką reikės daryti, pone pulkininke? — paklausė ser- 
žantas Altmanas. 

— Ką paprastai darėte. Tai, ko jus mokė. 

Kilo šurmulys, visus apėmė entuziazmas. Kažkas sušnibž- 
dėjo: 

— Ar tai reiškia, kad vėl turėsime leistis parašiutais? 


* Airiškas viskis. Distiliuotas. 

— Būtent tai, — atsakė Šteineris, — tačiau reikia tik sava- 
norių. Kiekvienas apsisprendžia pats. 

— Rusija, pone pulkininke? — paklausė Brantas. 

Šteineris papurtė galvą. 

— Tai vieta, kur vokiečių kariai dar niekada nėra kariavę. 

Veiduose, kuriuos jis iš lėto apžvelgė, buvo matyti susi- 
domėjimas, įtampa ir laukimas. 

— Kiek iš jūsų kalba angliškai? — tyliai paklausė. 

Stojo visiška tyla, tik Riteris Noimanas užsimiršęs gar- 
siai leptelėjo: 

— Dėl Dievo, Kurtai, tikriausiai juokauji? 

Šteineris papurtė galvą. 

— Niekada nekalbėjau taip rimtai. Tai, ką jūs dabar iš- 
girsite, yra didžiausia paslaptis. Trumpai kalbant, po penkių 
savaičių turime pakilti iš Olandijos ir, kirtę Šiaurės jūrą, nu- 
sileisti retai gyvenamoje Anglijos pakrantėje. Jeigu viskas 
vyks pagal planą, kitą naktį mus iš ten paims. 

— O jeigu ne? — paklausė Noimanas. 

— Būsi žuvęs, tačiau tau tai jau neberūpės, — jis apžvel- 
gė visus. — Kas dar? 

— Gal galėtumėte pasakyti, koks užduoties tikslas, pone 
pulkininke, — paklausė Altmanas. 

— Kažkas panašaus į Skorcenio ir parašiutininkų moko- 
mojo bataliono vyrukų, nusileidusių Gran Sase, reikalus. Tik 
tiek galiu pasakyti. 

— Ką gi, man to pakanka, — Brantas spindinčiomis aki- 
mis apsidairė. — Jeigu skrisime, galime žūti, jeigu čia liksi- 
me, neišvengiamai žūsime. Jėigu jūs skrendate, mes taip pat. 

— Aš sutinku, — pritarė jam Riteris Noimanas ir atsisto- 
jo poza "ramiai". 

Visi buvę patalpoje pasekė juo. Šteineris ilgai stovėjo ne- 
judėdamas, tarsi mėgintų pažvelgti į giliausią ir slapčiausią 
savo sielos kertelę, paskui linktelėjo galva. 

— Tegul bus taip. Ar aš gerai nugirdau — kažkas minėjo 
viskį ,, White Horse"? 

Visi puolė prie bufeto, o Altmanas atsisėdo prie pianino 
ir pradėjo skambinti “Žygį į Angliją". Kažkas metė į jį kepu- 
rę, 0 Šturmas šūktelėjo: 

— Baik skalambyti tą iškilmingą muziką. Pagrok tai, ko 
verta pasiklausyti. 


Erelis nusileido 


Atsidarė durys ir tarpduryje pasirodė Ilzė Noihof. 

— Ar dabar galiu įeiti? 

Kilo didžiulis triukšmas, po akimirkos ji buvo užkelta ant 
baro. 

— Dainą! — choru reikalavo visi. 

— Gerai, — nusijuokė. — Kokios pageidaujate? 

Pirmasis tvirtu, ryžtingu balsu atsiliepė Šteineris. 

— Alles ist verrūckt*. 

Stojo staigi tyla. Ilzė pažvelgė į Šteinerį, ir jos veidas 
išbalo. 

— Ar tu tikras? 

— Tai labiausiai tinka, — atsakė Šteineris. — Patikėk 
manim. 

Pasigirdo įžanginiai akordai, 17 Hansas Altmanas ėmė 
skambinti vis labiau įsijausdamas, lyg norėdamas išlieti visa, 
kas susikaupę, o Ilzė, nuleidusi rankas, iš lėto ėjo per barą ir 
dainavo keistą melancholišką dainą, kurią mokėjo kiekvienas 
vokietis, dalyvavęs Žiemos kare: Ką mes čia veikiame? Kam 
to reikia? Alles ist verrūckt. Visi išprotėjo. Viskas eina vel- 
niop. 


Jai iš akių tekėjo ašaros. Ji ištiesė rankas, lyg norėdama 


visus apkabinti, ir staiga visi, žvelgdami į ją, pradėjo dainuo- 
ti, lėtai, žemais balsais: Šteineris, Riteris — visi be išimties, 
netgi Radlis. 

Devlinas nustebęs pažvelgė į jų veidus, pasisuko, atidarė 
duris ir išėjo šnabždėdamas: 

— Kas išprotėjo — aš ar jie? 


* * * 


Užtemdytoje terasoje tvyrojo prieblanda. Radlis ir Štei- 
neris pasitraukė čia, kad niekieno netrukdomi po pietų surū- 
Kkytų po cigarą. Už storų užuolaidų, dengiančių langus, girdė- 
josi Liamo Devlino balsas ir linksmas Ilzės Noihof bei jos 
vyro juokas. 

— Nuostabus Žmogus, — tarė Šteineris. 

Radlis linktelėjo. 

— Jis turi ir kitų sugebėjimų. Daugiau tokių žmonių — 
ir britai seniai būtų pasitraukę iš Airijos. Tikiuosi, jūsų po- 


* Visi išprotėjo (vok.). 

pietinis susitikimas, kai mes išsiskyrėme, buvo abipusiškai 
naudingas? 

— Manau, mes supratome vienas kitą, — atsakė Šteine- 
ris. — Be to, atidžiai išstudijavome žemėlapį. Patikėkite, bū- 
tų labai puiku, jeigu jis atsidurtų ten anksčiau už mus. 

— Ar dar yra kas nors, ką turėčiau žinoti? 

— Taip, jaunasis Verneris Brygelis pažįsta tą vietovę. 

— Brygelis? — nustebo Radlis. — Kas jis toks? 

— Kapralas. Jam dvidešimt vieneri. Treji metai armijo- 
je. Jo gimtinė — Bartas prie Baltijos. Jis sako, kad ten pa- 
krantė labai panaši į Norfolko. Didžiuliai tušti paplūdimiai, 
smėlio kopos ir daugybė paukščių. 

— Paukščių? — nustebo Radlis. 

Šteineris nusijuokė tamsoje. 

— Turėčiau paaiškinti, kad paukščiai — jo aistra. Kartą ne- 
toli Leningrado išvengėme partizanų pasalos, nes jie išgąsdino 
didžiulį būrį varnėnų. Kulkoms zvimbiant, gulėjome su Verne- 
riu atvirame lauke, įmerkę veidus į purvą. Visą laiką jis man skaitė 
paskaitą apie Žiemoti į Angliją skrendančius varnėnus. 

— Nuostabu, — ironiškai tarė Radlis. 

— Ką gi, jums gal ir juokinga, tačiau mums besikalbant tas 
nelemtas pusvalandis prabėgo gana greitai. Beje, galiu pridurti, 
kad kaip tik dėl jų, dėl paukščių, jis kartu su tėvu 1937-aisiais 
lankėsi Norfolke. Visa pakrantė jiems puikiai pažįstama. 

— Na, gerai, — tarė Radlis. — Kiekvienas turi savo po- 
mėgių. Ar jau išsiaiškinote, kas iš jų kalba angliškai? 

— Leitenantas Noimanas, seržantas Altmanas ir jaunasis 
Brygelis kalba pakankamai gerai, žinoma, su akcentu. Jokios 
vilties, kad galėtų apsimesti vietiniais. Brantas ir Kliuglis kal- 
ba laužyta anglų kalba. Pakankamai gerai, kad išsiaiškintų. 
Tarp kitko, Brantas jaunystėje plaukiojo prekybiniais laivais 
iš Hamburgo į Halį. 

Radlis linktelėjo. 

— Galėjo būti ir blogiau. Sakykite, ar Noihofas ko nors 
jūsų klausė? 

— Ne, tačiau matyti, kaip dega smalsumu. Ir vargšė Ilzė 
labai nerimauja. Reikės pasirūpinti, kad nesumanytų nueiti pas 
Ribentropą, kad apgintų mane nežinia nuo ko. 

— Tvarka, — pritarė Radlis. — Sėdėkite ir laukite įsa- 
kymo. Jį gausite po savaitės, vėliausiai po dešimties dienų — 

priklausys nuo to, kaip man pasiseks surasti tinkamą bazę 
Olandijoje. Devlinas, kaip žinote, tikriausiai išvyks po savai- 
tės. Aš manau, mums laikas grįžti. 

— O kaip mano tėvas? — paklausė Šteineris uždėdamas 
Radliui ranką ant peties. 

— Elgčiausi negarbingai, jeigu sakyčiau, kad turiu kokios 
nors įtakos šiam reikalui sutvarkyti. Tuo asmeniškai rūpinasi 
Himleris. Viena, ką aš galiu, — ir tai tikrai padarysiu, — pasa- 
kysiu jam, kad jūs sutikote bendradarbiauti. 

— Ir jūs manote, kad to pakaks? 

— O jūs? — paklausė Radlis. 

Šteineris nelinksmai nusijuokė. 

— Jis neturi jokio supratimo apie garbę. 

Pastaba buvo neįtikėtinai senamadiška, ir Radlį tai sudo- 
mino. 

— O jūs? — paklausė. — O jūs turite? 

— Gal ir ne. Gal tai per skambus žodis apibūdinti tai, ką 
turiu galvoje. Tokie įprasti dalykai, kaip laikytis žodžio arba 
nepalikti draugo nelaimėje. Ar požiūris į visa tai nėra garbės 
supratimas? 

— Nežinau, bičiuli, — prisipažino Radlis. — Galiu tik 
patvirtinti, kad jūs reichstiurerio aplinkai neabejotinai per ge- 
ras. Patikėkite manimi, — Radlis apkabino Šteinerį. — O da- 
bar iš tikrųjų būtų geriau grįžti į vidų. 

Ilzė, pulkininkas Noihofas ir Devlinas sėdėjo prie apva- 
laus stalo šalia židinio. Ilzė, kairėje rankoje laikydama Taro 
kortų kaladę, susikaupusi dėliojo iš kortų keltų ratą. 

— Prašau mane kuo nors nustebinti! — paprašė Devlinas. 

— Betgi jūs tuo netikite, pone Devlinai? — pasitikslino ji. 

— Ponia Noihof, toks garbingas katalikas, kaip aš, di- 
džiulio jėzuitų darbo vaisius? — jis plačiai nusišypsojo. — 
Ką jūs sau manote? 

— Manau, kad jūs labai prietaringas, pone Devlinai, — jos 
šypsena prigeso. — Matote, pone, — pridūrė ji, — aš pati turiu 
aiškiaregystės dovaną. Kortos nieko nereiškia, tai tik įrankis. 

— Prašau tęsti. 

— Puiku, jūsų ateitį rodo viena korta, pone Devlinai. Sep- 
tinta iš eilės. 

Ilzė skubiai suskaičiavo ir atvertė septintą iš eilės kortą. Kor- 
ta iškrito aukštyn kojomis — tai buvo giltinė su dalgiu. 

— Ar tai ne žavu? — paklausė Devlinas, veltui stengda- 
masis, kad tai skambėtų abejingai. | 

— Taip, mirtis, — pripažino ji. — Tačiau apverstos kor- 
tos reikšmė būna kita. 

Kokią pusę minutės ji žiūrėjo į kortą, paskui paskubomis 
pasakė: 

— Gyvensite ilgai, pone Devlinai. Netrukus prasidės il- 
gas neveiklumo, tiksliau — stagnacijos laikotarpis, vėliau, 
paskutiniais gyvenimo metais, jūsų laukia sukrėtimas, galbūt 
net žmogžudystė. 

Ji ramiai pakėlė akis: 

— Ar tai jus tenkina? 

— Ilgas gyvenimas — taip, — linksmai atsakė Devlinas. — 
Dėl kitko... pabandysiu rizikuoti. 

— Ar aš galėčiau, ponia Noihof? — paklausė Radlis. 

— Jeigu turite noro... 

Ji vėl sumaišė kortų kaladę. Šį kartą septintoje kortoje 
buvo pavaizduota aukštyn kojomis apversta žvaigždė. Vėl kurį 
laiką Žiūrėjo į ją. 

— Jūsų sveikata, pone pulkininke, nėra gera. 

— Tai tiesa, — sutiko Radlis. 

— Manau, kad žinote, ką turiu omenyje, — pasakė Ilzė 
žiūrėdama į jį. 

— Dėkoju, tikriausiai taip, — atsakė Radlis ramiai šyp- 
sodamasis. 

Ore pakibo nemaloni įtampa, padvelkė šalčiu, ir Šteine- 
ris paklausė: 

— Na, gerai, Ilze, o kas laukia manęs? 

Ji ištiesė ranką norėdama surinkti kortas. 

— Ne, Kurtai, ne dabar. Gal šį vakarą pakaks. 

— Niekai, — atsakė Šteineris. — Aš reikalauju. 

Jis pakėlė kortas. 

— Aš perkeliu kaladę kairiąja ranka. Ar taip darau? 

Smarkiai dvejodama ji paėmė kortas ir, pažvelgusi į jį 
tylaus priekaišto kupinu žvilgsniu, pradėjo skaičiuoti. Atver- 
tė septintą kortą, akimirką — tik tiek, kad žvilgtelėtų, palaikė 
ją ir padėjo ant kaladės viršaus. 

— Atrodo, Kurtai, kad tau sekasi ir kortos. Ištraukei jė- 
gą. Tai reiškia, kad tavęs laukia pergalė nežiūrint lemties prie- 
šiškumo, netikėta sėkmė, — Ilzė linksmai nusijuokė. — O da- 

bar, džentelmenai, jei leisite, paruošiu kavos, — ji atsiprašiu- 
si paliko juos. 

Šteineris ištiesė ranką ir atvertė viršutinę kortą. Ten bu- 
vo pakaruoklis. Jis sunkiai atsiduso. 

— Moterys kartais būna kvailos. Ar ne tiesa, ponai? 


* * * 


Rytą tvyrojo rūkas. Vos prašvitus, Noihofas pažadino Rad- 
lį ir jiems geriant kavą pranešė blogų naujienų. 

— Tai įprasta čia, — tarė jis, — tačiau bijau, kad nieko 
neįmanoma padaryti. Apskritai nekas. Jokios vilties, kad iki 
vakaro padėtis pasikeistų. Ar galėsite taip ilgai laukti? 

Radlis papurtė galvą. | 

— Iki vakaro turiu pasiekti Paryžių, todėl man būtina su- 
spėti į laivą, išvykstantį iš Džersio apie vienuoliktą — dar turiu 
su kai kuo susisiekti Anglijoje. Ką dar galėtumėte pasiūlyti? 

— Jeigu taip reikia, galiu parūpinti torpedinį katerį, — 
pasiūlė Noihofas, — tačiau turiu įspėti, kad plaukti juo, kaip 
rodo mano patirtis, gana pavojinga. Siame regione daugiau 
problemų kelia Karališkasis laivynas negu Karališkoji avia- 
cija. Jeigu norite suspėti į Sent Heljerį, turite tuojau pat iš- 
vykti. 

— Puiku, — atsakė Radlis. — Prašau sutvarkyti, kas bū- 
tina, 0 aš pažadinsiu Devliną. 


* * * 


Tuoj po septynių Noihofas pats nuvežė juos į uostą tarny- 
biniu automobiliu. Devlinas, kamuojamas sunkių pagirių, sė- 
dėjo susigūžęs ant užpakalinės sėdynės. Torpedinis kateris lau- 
kė prie žemutinio molo. Nusileidę laipteliais, jie išvydo Štei- 
nerį, avintį jūrininko batais ir vilkintį striuke. Persisvėręs per 
turėklus, jis kalbėjosi su jaunu barzdotu laivyno leitenantu, vil- 
kinčiu storu megztiniu, ant galvos užsidėjusiu dėmėtą nuo drus- 
kos kepurę. Noihofas pasisuko, kad pasisveikintų su vyrais: 

— Puikus rytas išvykai. Pasitikslinau, ar Kėnigas žino, 
kokį brangų krovinį jis išveža. 

— Pone pulkininke, — atidavė pagarbą leitenantas. 

Devlinas, įbrukęs rankas giliai į kišenes, atrodė apgai- 
lėtinai. 

— Nekaip jaučiatės, pone Devlinai? — pasiteiravo Štei- 
neris. 

— Vynas — vieni niekai. Pribaigė stipresnis gėrimas, — 
suaimanavo Devlinas. 

— Tai ir šito nebenorite? — paklausė Šteineris, pakėlęs 
butelį. — Brantas rado dar vieną butelį ,„,Bushmills". 

Devlinas tuoj pat pačiupo jį. 

— Negaliu leisti, kad kam nors kitam taip atsitiktų, — 
jis paspaudė Šteineriui ranką. — Tikiuosi, kad kol jūs nutol- 
site, aš dar pajėgsiu lydėti jus žvilgsniu, ir mano galva dar 
nebus nusvirusi. — Perlipęs turėklus, jis atsisėdo laivo gale. 

Radlis atsisveikino su Noihotfu, tada pasisuko į Šteinerį. 

— Aš greitai atsiųsiu Žinutę. O dėl kitų reikalų — pada- 
rysiu viską, ką galiu. 

Šteineris tylėjo. Netgi nebandė paduoti Radliui rankos, 
ir šis padvejojęs perlipo per turėklus. Pasigirdo lakoniškas per 
vairinės langą persisvėrusio Kėnigo įsakymas atrišti lynus, ir 
laivas išnyko uosto rūke. 


Aplenkęs molą, laivas padidino greitį. Radlis susidomė- 
jęs dairėsi aplinkui. Įgulos nariai buvo gana įtartini: kas ant- 
ras barzdotas, visi dėvėjo palaidines arba storus Žvejų megz- 
tinius, džinsines kelnes ir jūreiviškus batus. Tiesą sakant, jie 
nebuvo panašūs į jūreivius, 0 ir pats laivas, apnarpliotas keis- 
tomis antenomis, gerai įsižiūrėjus, nebuvo panašus į įprastą 
torpedinį katerį. 

Kai Radlis užlipo ant tiltelio, pamatė ties žemėlapiu pa- 
linkusį Kėnigą. Prie vairo stovėjo tvirtas juodabarzdis jūrei- 
vis išblukusia striuke su puskarininkio antsiuvais. Dantyse įsi- 
kandęs cigarą, jis, Radlio nuomone, visiškai nebuvo panašus 
į tikrą jūreivį. 

Kėnigas rūpestingai atidavė pagarbą. 

— O, tai jūs, pone pulkininke. Ar viskas gerai? 

— Tikiuosi, kad taip, — Radlis palinko prie žemėlapio. — 
Ar dar toli? 

— Maždaug penkiasdešimt mylių. 

— Ar spėsime laiku? 

Kėnigas žvilgtelėjo į laikrodį. 


Erelis nusileido 


— Sent Heljerį turime pasiekti prieš dešimtą, pone pulki- 
ninke, žinoma, jeigu pakeliui nesutiksime Karališkojo laivyno. 

Radlis pažvelgė pro langą. 

— Leitenante, ar jūsų vyrai visada apsirengę kaip žvejai? 
Kiek žinau, torpediniai kateriai — laivyno pasididžiavimas. 

— Tai ne torpedinis kateris, pone pulkininke. Tik priski- 
riamas prie jų. 

— Tai koks tada jis yra, po galais? — paklausė nustebęs 
Radlis. 

— Iš tikrųjų nelabai ir patys žinome, ar ne, Miuleri? — 
puskarininkis nusišiepė, o Kėnigas tęsė: — Kaip pats matote, 
pone pulkininke, tai kanonierė, pastatyta Didžiojoje Britani- 
joje turkams ir Karališkojo laivyno rekvizuota. 

— Kokia tai istorija? 

— Atoslūgio metu Bretanės pakrantėje, netoli Morlė, pa- 
teko ant seklumos. Kapitonas neįstengė jos nuskandinti, to- 
dėl, prieš palikdamas denį, uždegė sprogmenį. 

— Na, ir? 

— Sprogimas neįvyko. Įgula dar nespėjo grįžti į laivą 
klaidos atitaisyti, kai atplaukė torpedinis kateris, paėmė ir lai- 
vą, ir įgulą į nelaisvę. 

— Vargšas, — tarė Radlis, — man iš tiesų gaila jo. 

— Bet įdomiausia tai, pone pulkininke, — tęsė Kėnigas, — 
kad paskutiniame pranešime, kurį kapitonas išsiuntė, sakoma, 
kad jis palieka laivą ir jį susprogdina. Britų admiralitetas manė, 
kad taip ir įvyko. 

— Todėl galite plaukioti šiuo laivu tarp salų, ir visiems 
atrodo, kad tai britų laivas. Dabar suprantu. 

— Būtent taip. Jūs matėte mūsų vėliavas ir, be abejo, su- 
prantate, kad mes esame pasirengę, jeigu reikės, iškelti Kara- 
liškojo laivyno vėliavą. 

— Ar tai jus jau gelbėjo? | 

— Daugelį kartų. Iškeliame vėliavą, pasiunčiame tinka- 
mą signalą ir nieko netrukdomi plaukiame toliau. 

Radlis pajuto, kad pradeda jaudintis, tarsi kūną šiurpintų 
šalti pirštai. 

— Papasakokite apie laivą, — tarė jis. — Koks jo greitis? 

— Iš pradžių tesiekdavo dvidešimt penkis mazgus, o pas- 
kui, kai Bresto dokuose prie jo buvo gerokai padirbėta, gali 
plaukti trisdešimties mazgų greičiu. Jis neprilygsta torpedi- 
niam kateriui, tačiau tai jau neblogai. Šimto septyniolikos pėdų 

ilgio, apginkluotas vienu šeštojo, vienu antrojo, dviem miš- 
raus kalibro kulkosvaidžiais ir dvidešimties milimetrų prieš- 
lėktuviniu pabūklu. 

— Puiku, — nutraukė Radlis. — Tikras plaukiojantis gin- 
klų arsenalas. Ir kaip toli gali plaukti? 

— Tūkstantį mylių dvidešimt vieno mazgo greičiu. Ži- 
noma, jei tenka naudoti duslintuvus, reikia daugiau degalų. 

— O kam tokia daugybė šitų? — paklausė Radlis, rody- 
damas į iškeltas antenas. 

— Kai kurios navigacinės. Kitos — radijo ryšio. O šios — 
trumpabangių radijo siųstuvų. Galime laivui plaukiant susisiekti 
su krante esančiu agentu. Sunku rasti ką nors geresnio. Pa- 
prastai agentai naudojasi šiuo ryšiu prieš prisišvartavimą, kad 
susitartų dėl susitikimo vietos. Man net silpna darosi — aš šį 
įrenginį taip liaupsinu laivyno vadavietėje Džersyje. Nieko 
tai nė trupučio nedomina. Nenuostabu, kad... 

Jis stabtelėjo pačiu laiku. Radlis pažvelgė į jį ir ramiai 
paklausė: 

— Koks šio nuostabaus įrenginio veikimo nuotolis? 

— Geresniu oru — iki penkiolikos mylių, perpus mažes- 
niu atstumu veikia taip gerai, kaip telefonas. 

Radlis ilgai stovėjo nejudėdamas, svarstydamas tai, ką 
išgirdo, o paskui, staigiai linktelėjęs galvą ir trumpai padėko- 
jęs Kėnigui, pasišalino. 

Jis rado Devliną Kėnigo kajutėje gulintį aukštielninką už- 
merktomis akimis, abiem rankomis apsikabinusį ,,Bushmills" 
butelį. Radlis sunerimęs, netgi išsigandęs suraukė antakius, 
tačiau pamatęs, kad butelis neatkimštas, nurimo. 

— Viskas tvarkoj, brangusis pulkininke, — tarė Devli- 
nas neatmerkdams akių. — Raguotasis dar nesugundė manęs. 

— Ar turite mano portfelį? 

Devlinas pasivertė, kad ištrauktų jį iš po savęs. 

— Laikau pridengęs jį savo kūnu, — pasakė. 

— Gerai, — Radlis nuėjo prie durų. — Jie vairinėje turi 
radijo siųstuvą. Noriu, kad pamatytumėt prieš išlipdamas į 
krantą. 

— Radijo ryšys? — burbtelėjo Devlinas. 

— Tiek to, — tarė Radlis, — paaiškinsiu vėliau. 

Kai jis grįžo ant tiltelio, Kėnigas sėdėjo ant sukamosios 
kėdės ir gėrė kavą iš skardinio puoduko. Miuleris tebebuvo 
prie vairo. Kėnigas, akivaizdžiai nustebęs, atsistojo. 

— Kuo vardu laivyno vadas Džersyje? — pasiteiravo 
Radlis. 

— Jūrų kapitonas Hansas Olbrichtas. 

— Ar galime atplaukti į Sent Heljerį pusvalandžiu anks- 
čiau, negu numatyta? 

Kėnigas abejodamas pažiūrėjo į Miulerį. 

— Nežinau, pone pulkininke. Galime pabandyti. Ar tai 
svarbu? 

— Nepaprastai. Man reikia laiko susitikti su Olbrichtu ir 
sutvarkyti jūsų perkėlimo reikalus. 

Kėnigas nustebęs pažvelgė į Radlį. 

— Perkėlimo, pone pulkininke? Kam būčiau pavaldus? 

— Man, — Radlis ištraukė iš kišenės voką ir išėmė iš jo 
fiurerio įsakymą. — Perskaitykite tai. 

Pulkininkas nekantraudamas nusisuko ir užsidegė ciga- 
retę. Kai atsisuko, Kėnigas, žvelgdamas išplėstomis akimis, 
šnabždėjo: “Dieve mano!" 

— Nemanau, kad jis turi ką nors bendra su šiuo reikalu, — 
Radlis paėmė įsakymą ir vėl įkišo į voką. — Ar galima pasitikėti 
šiuo jaučiu? — paklausė linktelėdamas galva į Miulerio pusę. 

— Visiškai, pone pulkininke. 

— Puiku, — tarė Radlis. — Dieną arba dvi būsite Džer- 


syje, kol gausite įsakymą. Paskui plauksite palei krantą į Bu- * 


lonę, kur turėsite laukti mano nurodymų. Ar dėl to gali kilti 
kokių problemų? | 

Kėnigas papurtė galvą. 

— Nemanau. Tokiam laivui, kaip šis, plaukti pakrante — 
jokia problema, — šiek tiek paabejojęs dar paklausė: — O 
kur vėliau, pone pulkininke? 

— Vėliau — į šiaurinę Olandijos pakrantę prie Den Helde- 
rio. Kol kas nerandu tinkamos vietos. Jūs pažįstate tas vietas? 

— Atsiprašau, pone pulkininke, aš tą pakrantę pažįstu 
kaip savo kišenę, — tarė Miuleris, iš susijaudinimo sunkiai 
nurydamas seilę. — Buvau kapitono padėjėjas Olandijos pre- 
kybiniame laive Roterdame. 

— Puiku! Nepaprastai gerai! 

Palikęs juos, pulkininkas Radlis nuėjo į laivo priekį, ir, 
atsistojęs prie šeštojo kalibro patrankos, užsirūkė cigaretę. 

— Reikalai pajudėjo, — tyliai sušnabždėjo. — Pajudėjo. 

Jo skrandis iš susijaudinimo susitraukė. 

Trečiadienį, spalio šeštąją, tuojau po vidurdienio, Joana 
Grėj gavo didelį voką. Jis buvo įdėtas į laikraštį ,, Times“, ku- 
rį jos nuolatinis ryšininkas iš Ispanijos ambasados paliko ant 
suoliuko Grinparke. 

Pasiėmusi jį, nuėjo tiesiai į King Kroso stotį, sėdo į pir- 
mą pasitaikiusį ekspresą, važiuojantį į šiaurę. Peterbore ji per- 
sėdo į vietinį traukinį, vykstantį į Kings Liną — ten, taupyda- 
ma benziną, kurį gaudavo kaip Moterų tarnybos savanorė, bu- 
vo palikusi automobilį. 

Kai ji įsuko į Park Kotidžą, buvo beveik šešta valanda. 
Jautėsi pavargusi kaip šuo. Įėjo pro virtuvę, kur ją džiaugs- 
mingai pasveikino Pačas. Jis neatsilikdamas sekė iš paskos į 
svetainę, kur ji įsipylė škotiško viskio stiklinaitę — jo, ačiū 
serui Henriui Vilougbiui, turėjo nemažas atsargas. Tada paki- 
lo laiptais į mažytį darbo kambarėlį šalia miegamojo. 

Kambario sienos buvo jakobinų stiliaus, iškaltos medžiu. 
Slaptas dureles kampe sugalvojo ne ponia Grėj — įrengtos 
seniai, jos buvo tipiškas epochos kūrinys ir atrodė kaip vie- 
nas iš sienos dekoro fragmentų. Ponia Grėj nusikabino raktą 
nuo grandinėlės ant kaklo ir atsirakino duris. Siauri laiptai 
vedė į slėptuvę pastogėje. Čia ji laikė radijo siųstuvą. Atsisė- 
dusi prie seno darbo stalo, pravėrė stalčių ir, pastūmusi į šalį 
užtaisytą liugerį, susirado pieštuką. Tada išsitraukė šifrų knygą 
ir ėmėsi darbo. 

Kai po valandos atsirėmė į kėdės atlošą, jos veidas degė 
iš susijaudinimo. “Dieve mano, — tarė pati sau afrikanso tar- 
me. — Jie galvoja apie tai — jie tikrai svarsto tai." 

Giliai įkvėpusi oro, virpėdama iš susijaudinimo, nusilei- 
do laiptais žemyn. Pačas kantriai laukė prie durų ir nusekė iš 
paskos į svetainę. Ten ji, pakėlusi telefono ragelį, surinko Stad- 
li Greindžo numerį. Atsiliepė pats seras Henris. 

— Tai aš, Joana Grėj, Henri, — tarė Joana. 

Jo balsas sušvelnėjo: 

— Kaip laikaisi, mano mieloji? Tikiuosi, kad skambini 
man ne dėl to, kad pasakytum, jog neatvažiuosi lošti bridžo 
ar panašiai. Neužmiršai? Aštuntą trisdešimt. 

Ji buvo pamiršusi, tačiau prisipažinti nevertėjo. 

— Žinoma, atsimenu, Henri. Skambinu, nes turiu tokį pra- 
šymėlį ir norėčiau pasikalbėti apie tai asmeniškai. 

Jis surimtėjo. 

— Na, tai sakyk, mieloji. Padarysiu viską, ką galėsiu. 

— Matai, gavau žinutę iš savo mirusio vyro draugų Airi- 


joje. Jie prašo padėti jų sūnėnui. Tiesą sakant, jie jau pasiuntė 


jį čia. Turi atvažiuoti už poros dienų. 

— Kuo galėčiau padėti? 

— Jis vardu Devlinas. Liamas Devlinas. Reikalas tas, 
Henri, kad jis tarnavo britų armijoje ir buvo sunkiai sužeistas 
Prancūzijoje. Dėl sveikatos atleistas iš karinės tarnybos, be- 
veik metus gydėsi. Dabar jau pasveikęs ir gali dirbti, tačiau 
darbas turėtų būti gryname ore. 

— Ir pagalvojai, kad galėčiau padėti jam? — linksmai 
paklausė seras Henris. — Jokių problemų, mieloji. Žinai, kaip 
sunku dabar rasti darbininkų. 

— Iš pradžių jis neįstengs daug dirbti, — įspėjo Joa- 
na. — Tiesą sakant, ar negalėtų jis padirbėti Hobs Ende pel- 
kių prižiūrėtoju? Ši vieta laisva nuo tada, kai jaunasis To- 
mas Kingas prieš dvejus metus išėjo į kariuomenę. Namas 
ten tebėra tuščias? Būtų gerai, jeigu kas nors apsigyventų, 
kol jis dar nesugriuvo. 

— Žinai, Joana, tu teisi. Reikia apie tai rimtai pagalvoti. 
Nėra prasmės kalbėti apie reikalus lošiant bridžą, kai šalia 
yra pilna žmonių“ Ar tu rytoj po pietų laisva? 

— Žinoma, — atsakė ji. — Žinai, Henri, tai nuostabu, 
kad tu man padedi. Nuolat sukeliu tau problemų su savo pra- 
šymais. 

— Niekai, — griežtai pertraukė jis. — Tam aš ir esu. Mo- 
teriai reikia vyro, kuris pašalintų kliūtis jai iš po kojų, — jo 
balsas truputį virpėjo. 

— Netrukdysiu, — tarė ji. — Greitai pasimatysime. 

— Iki pasimatymo, brangioji. 

Padėjusi ragelį, Joana patapšnojo per galvą Pačui. Jis nu- 
sekė paskui ją atgal į viršų. Atsisėdusi prie siųstuvo, olandų 
švyturio dažniu pasiuntė šaukiamuosius signalus ir trumpą pra- 

nešimą, kuris vėliau bus perduotas į Berlyną. Patvirtino, kad 
instrukcijas gavo, ir pasinaudojusi slaptažodžiu pranešė, jog 
Devlino įdarbinimo klausimas išspręstas. 


* * * 


Berlyne lijo. Tamsūs debesys slinko viršum miesto, ge- 
nami tokio šalto ir skvarbaus vėjo, tarsi jis būtų atlėkęs nuo 
paties Uralo. Himlerio laukiamajame Princo Alberto gatvėje 
vienas prieš kitą jau ilgiau kaip valandą sėdėjo Radlis ir Dev- 
linas. 

— Kas čia dabar, po velnių? — pyko Devlinas. — Ar jis 
žada priimti mus, ar ne? 

— Kodėl nepabeldus ir nepaklausus? — pasiūlė Radlis. 

Tuo metu atsidarė durys, ir įėjo Rosmanas kiaurai per- 
mirkusiu apsiaustu, purtydamas sulytą skrybėlę. Jis linksmai 
nusišypsojo. 

— Jūs dar čia? 

— Jis, pasirodo, tikrai sąmojingas, argi ne? — tarė Dev- 
linas Radliui. 

Rosmanas pasibeldė ir įėjo. Jis net nepasirūpino uždaryti 
durų. 

— Aš turiu jį, pone reichsfiureri! 

— Gerai, — atsakė Himleris. — Pakvieskite Radlį ir tą airį. 

— Kas čia darosi? — sumurmėjo Devlinas. — Sureži- 
suotas spektaklis? 

— Laikyk liežuvį už dantų ir leisk kalbėti man, — atsakė 
Radlis ir pirmas žengė į kabinetą. 

Devlinas nusekė jam iš paskos, ir Rosmanas uždarė du- 
ris. Viskas buvo taip pat, kaip ir pirmąjį vakarą. Kabinete prie- 
tema, židinyje degė ugnis, o Himleris sėdėjo prie rašomojo 
stalo. 

Reichsfiureris tarė: 

— Jūs gerai dirbate, Radli. Esu ypač patenkintas pasi- 
rengimu operacijai. Ar tai ponas Devlinas? 

— Juo buvau visada, — linksmai atsakė Devlinas. — 
Vargšas senas airis valstietis, tiesiai iš pelkių, jūsų šviesy- 
be, — tai aš. 

Himleris nesuprasdamas suraukė kaktą. 

— Ką, po velnių, tas vyras tauškia? — paklausė jis Radlio. 

— Airiai yra kitokios rūšies žmonės, pone reichsfiureri, — 
tyliai atsakė Radlis. 

— Tai dėl lietaus, — patikslino Devlinas. 

Himleris pažiūrėjo į jį nustebęs, paskui kreipėsi į Radlį: 

— Ar jis tinka tokiam reikalui? 

— Visiškai. 

— Kada jis išvyksta? 

— Sekmadienį. 

— O kiti pasirengimo darbai? Ar sėkmingai vyksta? 

— Iki šiol — taip. Savo kelionę į Oldernėjų manau de- 
rinti su Abvero reikalais Paryžiuje, be to, turiu svarbią prie- 
žastį vykti į Amsterdamą kitą savaitę. Admirolas nieko neži- 
no. Jis užsiėmęs kitais reikalais. 

— Gerai, — Himleris sėdėjo žvelgdamas į tolį ir kažką 
svarstė. 

— Kas dar, pone reichsfiureri? — paklausė Radlis maty- 
damas, kaip nekantrauja Devlinas. 

— Taigi aš pasikviečiau jus dėl dviejų priežasčių. Pirma, 
norėjau asmeniškai pamatyti poną Devliną. Ir antra — Štei- 
nerio grupės sudėtis. 

— Gal man išeiti? — paklausė Devlinas. 

— Nesąmonė, — šiurkščiai atkirto Himleris. — Aš bū- 
čiau dėkingas, jeigu atsisėstumėt į kampą ir patylėtumėt. O 
gal airiai negali atlikti tokio žygio? 

— Kartais pavyksta, — atsakė Devlinas, — tačiau labai 
retai. 

Jis nuėjo prie židinio ir atsisėdęs užsidegė cigaretę. Him- 
leris piktai pasižiūrėjo į jį, norėjo kažką pasakyti, tačiau ap- 
sigalvojo. Jis vėl atsisuko į Radlį. Šis paklausė: 

— Jūs kažką norėjote pasakyti, pone reichsfiureri? 

— Taip. Atrodo, kad Steinerio grupėje yra silpna vieta. 
Keturi ar penki vyrai šiek tiek kalba angliškai, tačiau tik Štei- 
neris gali apsimesti anglu. To nepakanka. Mano nuomone, rei- 
kia dar vieno Žmogaus, turinčio tokių galimybių. 

— Tokių žmonių reta. 

— Aš galiu pasiūlyti jums išeitį, — tarė Himleris. — Tai 
Ameris, Džonas Ameris, žinomo anglų politiko sūnus. Aprū- 
pindavo Franką ginklais. Nekenčia bolševikų. Jau kuris lai- 
kas dirba mums. 

— Ar kam nors tiktų? 

— Abejoju, tačiau būtent jis pasiūlė iš užverbuotų karo 
belaisvių anglų įkurti Britų legioną, kuris labiausiai pravers- 
tų Rytų fronte. Ir pavadinimą jam sugalvojo — Šv. Jurgio bri- 
tų legionas. 

— Rado tokių? 

— Taip, tačiau nedaug, nemaža dalis — niekšai. Šiuo me- 
tu Ameris neturi su tuo nieko bendra. Iš pradžių dalinys buvo 
pavaldus Vermachtui, o dabar — SS. 

— Kiek yra tų savanorių? 

— Pastaruoju metu — penkiasdešimt ar šešiasdešimt. Iš 
jų sudarytas vadinamasis Nepriklausomas britų korpusas. 

Himleris atsivertė aplanką, gulintį priešais, ir ištraukė 
kortelę. 

— Tokie žmonės kartais reikalingi. Pavyzdžiui, Harvė- 
jus Prestonas. Kai jį suėmė Belgijoje, jis dėvėjo britų gvardi- 
jos kapitono mundurą. Kadangi kalba ir elgiasi kaip anglų aris- 
tokratas, kurį laiką niekas neabejojo jo asmenybe. 

— Jis nėra tas, kuriuo dedasi? 

— Spręskite pats. 

Radlis žvilgtelėjo į kortelę. Harvėjus Prestonas gimė ge- 
ležinkelio kroviko šeimoje Havogeite, Jorko grafystėje, 1916 
metais. Keturiolikos paliko namus ir pradėjo dirbti keliaujan- 
čio reviu teatro rekvizitoriumi. Aštuoniolikos dirbo sandėliuo- 
se Sautporte. 1937-aisiais už keturias apgavystes nuteistas dve- 
jus metus kalėti Vinčesteryje. 

1939 metų sausį išleistas, tačiau po mėnesio vėl areštuo- 
tas. Gavo devynis mėnesius kalėjimo už tai, kad apsimetęs 
Karališkosios aviacijos karininku, reikalaudavo pinigų už ne- 
va padarytus pažeidimus. Nuosprendžio vykdymas atidėtas su 
sąlyga, kad įstos į kariuomenę. Išvyko į Prancūziją kaip trans- 
porto ir aprūpinimo dalinio kanceliarijos darbuotojas. Kai vėl 
buvo suimtas, jau turėjo kapralo laipsnį. Jo elgesį belaisvių 
stovykloje galima vertinti įvairiai — atsižvelgiant į tai, kurią 
pusę jūs pats palaikote. Mažiausiai penkis kartus pranešė apie 
rengiamus pabėgimus. Paskutinį sykį kalėjimo draugai išsi- 
aiškino, kieno tai darbas, ir jeigu Harvėjus nebūtų įstojęs į 
Nepriklausomą korpusą, jį būtų reikėję perkelti kitur jo as- 
meninio saugumo sumetimais. 

Radlis priėjo prie Devlino ir padavė jam kortelę, tada krei- 
pėsi į Himlerį: 

— Ir jūs norite, kad Šteineris priimtų tą... tą... 

— Niekšą, kurio gyvybė mums nerūpi ir kuris puikiai ap- 
simeta anglų aristokratu? Tokiems žmonėms policininkai sku- 
ba atiduoti pagarbą, kai tik jie praveria burną. Ne sykį įsitiki- 
nau, kad anglų proletarai iš tolo atskiria karininką ir džentel- 
meną. Prestonas puikiai tam tinka. 

— Bet Šteineris ir jo vyrai yra kariai, tikri kariai, pone 
reichsfiureri. Jūs žinote jų praeitį. Ar toks Žmogus gali jiems 
tikti? Ar vykdys jų įsakymus? 

— Darys tai, kas jam liepta, — atsakė Himleris. — Gali- 
te tuo neabejoti. Galime jį pakviesti? 

Jis paspaudė skambutį, ir po akimirkos tarpduryje pasi- 
rodė Rosmanas. 

— Noriu matyti Prestoną. 

Rosmanas išėjo, palikęs praviras duris, netrukus į kabi- 
netą įžengė Prestonas. Uždaręs duris, jis pakėlė ranką pasisvei- 
kinti nacių maniera. 

Tai buvo aukštas gražus dvidešimt septynerių metų vy- 
ras, apsirengęs pilka gerai pasiūta uniforma, kuri padarė Rad- 
liui didelį įspūdį. Ant aukštos kepurės buvo matyti SS žen- 
klas — kaukolė, ant apykaklės — antsiuvai su trim leopar- 
dais. Ant kairės rankovės po erelio ženklu buvo Britanijos vė- 
liavos emblema ir užrašas juodai sidabrinėmis raidėmis go- 
tiškuoju šriftu: Nepriklausomas britų korpusas. 

— Labai šaunu, — tarė Devlinas taip tyliai, kad tik Rad- 
lis girdėtų. 

"Himleris supažindino: 

— Unteršturmfiureris Prestonas — pulkininkas Radlis iš 
Abvero ir ponas Devlinas. Iš dokumentų, su kuriais leidau jums 
susipažinti šiandien rytą, žinote, koks vaidmuo kiekvienam iš 
šių džentelmenų skirtas rengiamoje akcijoje. 

Prestonas pasisuko į Radlį, linktelėjo galva ir trinktelėjo 
užkulniais. Atrodė lyg kariškis, vaidinantis teatre Prūsijos ka- 
rininką. 

— Taigi jūs galėjote-visapusiškai apsvarstyti šį reikalą, — 
pareiškė Himleris. — Ar suprantate, ko tikimės iš jūsų? 

— Kaip supratau, pulkininkas Radlis renka savanorius 
tai užduočiai vykdyti? — atsargiai paklausė Prestonas. Jis vo- 
kiškai kalbėjo gerai, tačiau su pastebimu akcentu. 

Himleris nusiėmė pensnė, švelniai patrynė smiliumi tar- 

puakį ir atsargiai užsidėjo ją vėl. Tame judesyje galėjai įžvelgti 
kažką labai grėsmingo. Jo balsas priminė tylų lapų šiurenimą 
vėjui pučiant: 

— Ką jūs tuo norite pasakyti, unteršturmfiureri? 

— Matot, mano padėtis šiuo atveju gana kebli. Kaip jūs, 
reichsfiureri, žinote, Nepriklausomo korpuso nariams buvo ga- 
rantuota, kad jiems niekada nereikės kautis su Didžiąja Brita- 
nija, t.y. Jungtine Karalyste, ar dalyvauti kokiose nors akci- 
jose, kurios galėtų pakenkti britams. 

— Gal jis būtų laimingas tarnaudamas Rytų fronte, pone 
reichsfiureri? — pasiteiravo Radlis. — Pietų armijoje, vado- 
vaujamoje feldmaršalo fon Manšteino. Ten yra daug karštų 
vietų tokiems, kurie trokšta tikros veiklos. 

Prestonas suprato, kad padarė didžiulę klaidą ir karštli- 
giškai suskubo ją taisyti: 

— -Užtikrinu jus, pone reichsfiureri, kad... 

Himleris pertraukė jį, nepalikdamas jokios galimybės la- 
viruoti: 

— Jūs kalbate apie savanorius, o aš čia regiu savo šven- 
tos pareigos vykdymą. Galimybę pasitarnauti fiureriui ir 
Reichui. 

Prestonas stovėjo pagal komandą „ramiai“. Tai buvo pui- 
kus spektaklis, kuris linksmino Devliną. 

— Suprantama, pone reichsfiureri. Tai svarbiausias ma- 
no tikslas. 

— Jeigu neapsirinku, jūs esate davęs tokią priesaiką? 
Šventą priesaiką? 

— Taip, pone reichsfiureri. 

— Tada nebėra reikalo dar ką nors pridurti. Nuo šios aki- 
mirkos jūs pavaldus pulkininkui Radliui. 

— Kaip įsakysite, pone reichsfiureri. 

— Pulkininke Radli, norėčiau su jumis asmeniškai pasi- 
kalbėti, — Himleris žvilgtelėjo į Devliną. — Pone Devlinai, 
gal palauktumėt laukiamajame su unteršturmfiureriu Prestonu? 

Prestonas atsisveikino mostu ,,„Heil Hitler" ir, pasisukęs 
ant kulno taip preciziškai, kad nebūtų padaręs gėdos net gvar- 
dijos grenadieriams, išėjo iš kabineto. Devlinas nepatenkin- 
tas nusekė paskui jį ir uždarė duris. 

Rosmano nebuvo nė kvapo. Prestonas įsiutęs spyrė į fo- 
telį ir numetė kepurę ant stalo. Pabalęs iš pykčio, drebančio- 

mis rankomis išsitraukė sidabrinį portsigarą ir išsiėmė ciga- 
retę. Devlinas priėjo prie jo ir, Prestonui dar nespėjus uždary- 
ti portsigaro, taip pat paėmė cigaretę. 

— Dieve mano, senasis šunsnukis sučiupo tave už jaut- 
riausios vietos, — pasakė ir plačiai išsišiepė. 

Devlinas prabilo angliškai, ir Prestonas, piktai stebeily- 
damasis į jį, atsakė taip pat angliškai: 

— Ką, po velnių, tai reiškia? 

— Neapsimesk, sūnuti, — atsakė Devlinas. — Aš šiek 
tiek žinau apie tave. Šv. Jurgio legionas, Nepriklausomas bri- 
tų korpusas. Kaip jie tave nupirko? Gėrimų — kiek širdis gei- 
džia, moterų — kiek pajėgsi, jeigu nesi labai išrankus. Dabar 
laikas už viską sumokėti. 

Daugiau negu metro aštuoniasdešimties ūgio Prestonas iš 
aukšto išdidžiai žvelgė į airį, kairioji jo nosies šnervė virpėjo. 

— Dieve mano, su kokiais žmonėmis turiu dirbti. Smar- 
vė tiesiog iš pelkių. Dabar dink ir pabandyk kur nors kitur 
suvaidinti sumanų airį. Arba būsi geras vaikinas, arba aš iš- 
persiu tau kailį. 

Degdamasis cigaretę, Devlinas taikliai spyrė į Prestono 
kairiojo kelio girnelę. 


Tuo metu Himlerio kabinete Radlis baigė pranešimą apie 
pasirengimą operacijai. 

— Puiku, — pagyrė Himleris. — Airis išskrenda sekma- 
dienį? 

— Taip, dorneriu iš Liuftvafės karinės bazės Lavilyje, 
netoli Bresto. Laikydamiesi šiaurės vakarų krypties, pasieks 
Airiją, aplenkę Angliją. Didelę kelio dalį įveiks be rūpesčių, 
skrisdami dvidešimt penkių tūkstančių pėdų aukštyje. 

— O Airijos aviacija? 

— Kokia aviacija, pone reichsfiureri? 

— Aišku, — atsakė Himleris ir užvertė aplanką. — Ma- 
tau, kad reikalai juda į priekį. Esu jumis labai patenkintas, 
Radli. Prašau ir toliau nuolat informuoti mane. 

Reichsfiureris pakėlė plunksnakotį duodamas suprasti, 
kad pokalbis baigtas, tačiau Radlis stabtelėjo. 

— Dar vienas reikalas. 

— Koks? — paklausė Himleris pakeldamas akis. 

— Generolas majoras Šteineris. | 

Radlis nežinojo, kaip tinkamiau pasiteirauti, tačiau su- 
prato, kad pamėginti privalo — juk buvo pažadėjęs Šteine- 
riui. Žinoma, tokiomis aplinkybėmis ir pats stebėjosi, kad jam 
dar rūpi ištesėti duotą žodį. 

— Jūs pats siūlėte, pone reichsfiureri, aiškiai pasakyti 
pulkininkui Steineriui, kad jo elgesys nulems tėvo likimą. 

— Taip, sakiau, — šaltai patvirtino Himleris. — Kodėl 
apie tai prakalbote? 

— Pažadėjau pulkininkui Šteineriui, pone reichsfiureri, — 
netvirtai tarė Radlis, — užtikrinau jį, kad... kad... 

— Jūs neturėjote tokios teisės, — nutraukė jį Himleris, — 
tačiau, atsižvelgdamas į tai, kaip šiuo metu klostosi aplinky- 
bės, galite pažadėti Šteineriui, kad tai bus sutvarkyta, mano var- 
du, — jis vėl paėmė plunksną. — Dabar jūs laisvas. Prašau pa- 
sakyti Prestonui, kad neišeitų, nes dar noriu su juo pasikalbėti. 
Įsakysiu jam, kad rytoj prisistatytų jums. 

Kai Radlis išėjo į laukiamąjį, Devlinas stovėjo prie lan- 
go žiūrėdamas pro užuolaidų tarpą, o Prestonas sėdėjo viena- 
me iš fotelių. 

— Lyja kaip iš kibiro, — linksmai pasakė pulkininkas. — 
Tikriausiai Anglijos karališkoji aviacija nepajudės iš vietos. Ga- 
lime eiti? — paskui jis linktelėjo ir kreipėsi į Prestoną: 

— Jūs liekate. Jis nori pasikalbėti. Ir prašau rytoj į Ab- 
verą neiti. Aš pats susirasiu jus. 

Prestonas pašoko ir iškėlė ranką pagarbai atiduoti. 

— Klausau, pone pulkininke. Heil Hitler! 

Radliui ir Devlinui einant pro duris, Devlinas šypsoda- 
masis pakėlė kumštį. 

— Tegyvuoja Respublika, mano senasis bičiuli! 

Prestonas nuleido ranką ir piktai nusikeikė. Devlinas už- 
darė duris ir nusekė paskui Radlį laiptais žemyn. 

— Kur jie ir surado tokį, velniai griebtų? Himleris visai 
neteko proto. 

— Dievai žino, — atsakė Radlis, kai jie stabtelėjo šalia 
SS sargybinių, budinčių prie durų, pasistatyti apykaklių, kad 
nors kiek prisidengtų nuo lietaus. — Nebloga mintis turėti dar 
vieną karininką, galintį apsimesti anglu. Tačiau Prestonas... — 
jis pakraipė galvą. — Sugadintas žmogus. Antraeilis aktorius 

ir smulkus aferistas. Žmogus, didžiąją gyvenimo dalį pralei- 
dęs savo paties susikurtame pasaulyje. 

— O mes pasmerkti būti su juo, — pasakė Devlinas. — 
Įdomu, ką Šteineris darys su juo? 

Jie nuskubėjo per lietų į privažiavusį Radlio tarnybinį au- 
tomobilį ir klestelėjo ant užpakalinės sėdynės. 

— Šteineris susitvarkys, — atsakė Radlis. — Tokie žmo- 
nės, kaip jis, visada padaro tvarką. Tačiau imkimės reikalo. 
Rytoj po pietų išskrendame į Paryžių. 

— O kas paskui? 

— Turiu sutvarkyti svarbų reikalą Olandijoje. Kaip mi- 
nėjau, visa operacija bus vykdoma iš Landsvorto. Tai tinka- 
ma vieta pasaulio pakraštyje. Kol viskas vyks, būsiu ten, tai- 
gi, mielas drauge, siųsdamas pranešimus žinosite, kas juos 
gauna. Na, kaip jau norėjau pasakyti, jus paliksiu Paryžiuje ir 
skrisiu į Amsterdamą. Jūs keltu nuplauksite į Lavilį, netoli 
Bresto. Išplauksite sekmadienį dešimtą vakaro. 

— Jūs atvyksite ien? — paklausė Devlinas. 

— Pasistengsiu, tačiau nežinau, ar pasiseks. 

Netrukus jie pasiekė Tirpic Uferio gatvę ir, stengdamiesi 
nepermirkti, nuskubėjo prie įėjimo. Tuo metu išėjo Hotferis, 
užsidėjęs kepurę, apsivilkęs storą apsiaustą. Kai jis atidavė 
pagarbą, Radlis paklausė: 

— Baigei budėjimą, Karlai? Yra kas nors man? 

— Taip, pone pulkininke. Žinutė iš ponios Grėj. 

Radlį apėmė pakili nuotaika. 

— Kas tokio, vyruti? Ką praneša? 

— Kai perskaičiau gautą pranešimą, supratau, pone pul- 
kininke, kad pono Devlino įdarbinimo problema išspręsta. 

Radlis triumfuodamas atsigręžė į Devliną. Nuo jo kepu- 
rės snapelio lašėjo vanduo: 

— Ir ką tu apie tai pasakysi, drauguži? 

— Tegyvuoja Respublika! — skubiai atsakė Devlinas. — 
Tegyvuoja! Ar tai jums skamba pakankamai patriotiškai? Jei- 
gu taip, ar galiu užeiti ir ko nors išgerti? 


* * * 
Kai kabineto durys atsidarė, Prestonas sėdėjo kampe ir 


skaitė anglų kalba leidžiamą žurnalą “Signal". Pakėlęs nuo 
žurnalo akis ir pamatęs, kad į jį žiūri Himleris, pašoko. 

— Atsiprašau, pone reichsfiureri! 

— Už ką? — atsakė Himleris. — Eikite su manim. Aš 
jums kai ką parodysiu. 

Nustebęs ir šiek tiek išsigandęs Prestonas nusekė paskui 
jį laiptais žemyn, o paskui pirmojo aukšto koridoriumi iki ge- 
ležinių durų, kurias saugojo du gestapininkai. Vienas iš jų ati- 
darė duris, tada vėl abu atsistojo pagal komandą ,„Ramiai!“. 
Himleris linktelėjo galva ir ėmė leistis laiptais žemyn. 

Baltai išdažytame koridoriuje buvo gana tylu, tik staiga 
Prestonui pasirodė, kad jis girdi bukus, ritmingus, keistai dus- 
lius, tarsi aidinčius iš kažkur toli, smūgius. Himleris sustojo 


prie kameros durų ir pakėlė metalinį užtvarą. Už jo buvo lan- 


gelis iš nedužiojo stiklo. 

Žilas kokių šešiasdešimties metų vyras suplėšytais marš- 
kiniais ir kariškomis kelnėmis gulėjo ištemptas ant suolo, o 
du esesininkai ritmiškai mušė jį guminėmis lazdomis per nu- 
garą ir sėdmenis. Rosmanas, atsiraitojęs marškinių rankoves, 
stebėjo šią sceną rūkydamas cigaretę. 

— Nekenčiu tokio beprasmiško žiaurumo, — pasakė Him- 
leris. — O jūs, pone unteršturmfiureri? 

Prestonui išdžiūvo gerklė, jis vos nenualpo. 

— Taip, pone reichsfiureri. Tai siaubinga. 

— Jeigu tie kvailiai klausytų, kas jiems sakoma. Tai ne- 
malonu, tačiau kaip kitaip elgtis su valstybės išdavikais? Rei- 
chas ir fiureris reikalauja absoliutaus beatodairiško paklus- 
numo, ir tie, kurie nepaklūsta, susilaukia štai tokių pasekmių. 
Jūs suprantate mane? 

Prestonas puikiai suprato. Reichsfiureris pasuko atgal, o 
Prestonas, skubėdamas laiptais iš paskos, laikė prie burnos 
nosinę, kad neapsivemtų. 

Tuo metu apačioje tamsioje kameroje artilerijos genero- 
las majoras Karlas Šteineris dejuodamas nušliaužė į kampą ir 
susirangė sukryžiavęs rankas, tarsi bijotų subyrėti į gabalus. 

— Nė žodžio, — sušnabždėjo vos girdimai ištinusiomis 
lūpomis. — Nė žodžio, prisiekiu... 


* * * 


Šeštadienio naktį, spalio devintąją, tiksliai antrą valandą 
dvidešimt minučių kapitonas Pėteris Gėrikė iš 7-0sios nakti- 

nių naikintuvų grupės, dislokuotos Olandijos pakrantėje, ga- 
vo pranešimą, patvirtinantį, kad jis numušė jau trisdešimt aš- 
tuntą lėktuvą. Jo pilotuojamas ,,Junkers 88“ turėjo įveikti sun- 
kius debesis, bet iš pažiūros gana nemanevringas juodas dviejų 
variklių lėktuvas buvo visas apraizgytas keistomis antenomis, 
todėl galėjo sėkmingai atakuoti Karališkosios aviacijos nai- 
kintuvus, naktimis bombarduojančius Europos miestus. 

Gėrikei šiąnakt nesisekė — kaip niekados anksčiau. Už- 
sikimšus vamzdeliui, kuriuo degalai patekdavo į kairįjį va- 
riklį, visą pusvalandį negalėjo pakilti, kai kiti naikintuvai jau 
skubėjo pasitikti grupės britų bombonešių, grįžtančių į bazę 
Olandijoje po Hanoverio bombardavimo. 

Kol Gėrikė pasiekė nurodytą vietą, daugelis jo draugų jau 
suko atgal į bazę. Kadangi paprastai pasitaikydavo atsiliekan- 
čių pilotų, nusprendė dar neskubėti. 

Gėrikė buvo gražus mažakalbis dvidešimt trejų metų vai- 
kinas degte degančiomis nekantrumu tamsiomis akimis. Visa 
jo povyza rodė, kad gyvenimas slenka pernelyg lėtai. Jis tyliai 
pro dantis švilpavo pirmuosius Pastoralinės simfonijos taktus. 

Staiga už jo nugaros pasigirdo džiugus radaro operato- 
riaus Haupto, naršiusio po Lichtenšteino tinklą, šūktelėjimas: 

— Turiu vieną! 

Tuo pat metu įsijungė iki tol tylėjusi bazė, ir per traškesį 
ausinėse Gėrikę pasiekė majoro Hanso Bergerio, skrydžių val- 
SMS centro NJG7 kontrolieriaus Žemėje, balsas: 

— Klajokli keturi, tai Juodasis kunigaikštis. Turiu tau kur- 
jerį. Ar girdi mane? 

— Garsiai ir aiškiai, — atsakė Gėrikė. 

— Kryptis nulis—aštuoni—septyni laipsniai. Taikinys už 
dvidešimties kilometrų. 

Po poros sekundžių junkeris išniro iš debesies, ir žvalgas 
Bomleris palietė Gėrikės petį. Gėrikė tuojau pat išvydo savo 
auką. “Lancaster" tipo bombonešis mėnuliui šviečiant lėtai 
skrido, nelyginant šliaužė, į savo bazę, o paskui jį iš kairiojo 
vidinio variklio driekėsi dūmų šleifas. 

— Juodasis kunigaikšti, čia Klajoklis keturi, — raporta- 
vo Gėrikė. — Matau taikinį, toliau išsiversiu be pagalbos. 

Jis vėl įlindo į debesį, nusileido į penkių šimtų pėdų aukš- 
tį, paskui staigiai pasuko į kairę ir išniro už dviejų mylių nuo 
pašauto lankasterio, tačiau šiek tiek žemėliau. Tai buvo pui- 

kus taikinys — tarytum virš jo pakibusi šmėkla, skleidžianti 
dūmų šleifą. 

Antroje 1943 metų pusėje daugelis vokiečių naktinių nai- 
kintuvų pradėjo naudoti slaptąjį ginklą, vadinamą “Schraege 
Musik". Tai buvo pora ant fiuzeliažo sumontuotų dvidešim- 
ties milimetrų kalibro patrankų, galinčių šaudyti į viršų de- 
šimties—dvidešimties laipsnių kampu. Naikintuvai, kuriuose 
buvo įtaisytas toks ginklas, galėjo pulti iš apačios. Tąkart bom- 
bonešis buvo didelis ir — tiesiog neįtikėtina — visiškai be- 
ginklis taikinys. Kadangi trasuojamieji šaudmenys nebuvo 
naudojami, daugelio numuštų bombonešių įgulos nesužinoda- 
vo, kas jas pašovė. 

Taip buvo ir tada. Tik dalelytę sekundės Gėrikė taikikly- 
je matė lankasterį, o tada, kai pasuko į bazę, šis staiga pasvi- 
ro ir iš trijų tūkstančių pėdų aukščio ėmė kristi į jūrą. Po aki- 
mirkos pasirodė vienas parašiutas, paskui kitas. Netrukus nu- 
aidėjo sprogimas, ir lėktuvą apsiautė oranžinis ugnies kamuo- 
lys. Korpusas nukrito į jūrą, vienas parašiutas užsiliepsnojo 
ir tuoj pat sudegė. 

— Dieve mano, — baisėdamasis sušnabždėjo Bomleris. 

— Ko tau reikia iš Dievo? — šiurkščiai paklausė Gėri- 
kė. — Pranešk bazei šio vargšo niekšelio koordinates, tegul 
kas nors paima jį, o mes grįžtame namo. 


* * * 


Kai Gėrikė ir du jo vyrai įžengė į operatyvinio skyriaus 
žvalgybos būstinę, ten rado tik majorą Adlerį, vyresnįjį žval- 
gybos karininką, linksmą penkiasdešimtmetį, kurio nušalęs 
veidas labiau buvo panašus į smarkiai apdegusį. 

Pirmojo pasaulinio karo metais Adleris buvo fon Rich- 
thofeno eskadrilės pilotas ir nuo tada nesiskyrė su Žydrojo 
Makso ordinu, prisegtu prie apykaklės. 

— O, tai tu, Pėteri, — pasisveikino jis. — Geriau vėliau 
negu niekad. Torpedinis kateris pranešė per radiją, kad tu pa- 
taikei. 

— O kaip tas pilotas, kuris iššoko? — paklausė Gėrikė. — 
Rado jį? 

— Dar ne, tačiau ieško. Ten yra gelbėjimo kateris. 

Majoras pastūmė į kitą stalo pusę dėžutę iš santalmedžio, 

kurioje buvo ilgi, ploni kaip pieštukai olandiški cigarai. Gė- 
rikė paėmė vieną. 

— Atrodai nuliūdęs, Pėteri, — pasakė Adleris. — Nieka- 
da nemaniau, kad esi toks jautrus. 

— Aš ir nesu, — atsakė Gėrikė, prikišęs degtuką prie ci- 
garo, — tačiau rytoj taip gali atsitikti ir man. Norėčiau žinoti, 
ar tie niekšai iš gelbėjimo tarnybos dirba. 

Kai jis nusisuko, Adleris tarė: 

— Prageris nori tave matyti. 

Pulkininkas leitenantas Otas Prageris buvo Grandjeimo 
divizijos vadas, jam priklausė trys eskadrilės, taip pat ir ta, 
kurioje tarnavo Gėrikė. Buvo griežtos disciplinos šalininkas 
ir karštas nacionalsocialistas. Nė viena iš šių savybių nebuvo 
Gėrikei priimtina, tačiau nepasitenkinimą kompensavo tai, kad 
Prageris buvo aukščiausios klasės pilotas, nuoširdžiai besirū- 
pinantis savo divizijos lėktuvų įgulų interesais. 

— Ko jam reikia? — paklausė Gėrikė. 

Adleris truktelėjo pečiais. 

— Negaliu pasakyti, tačiau kai jis skambino, leido su- 
prasti, kad atvyktum kuo skubiau. 

— Aš žinau, — atsakė Bomleris. — Skambino Geringas. 
Savaitgalį esi kviečiamas į Karinhalą. 

— Visi žinojo, kad reichsmaršalas, pats buvęs lakūnas, 
mėgsta asmeniškai įteikti lakūnams Riterio kryžių. 

— Galbūt kada nors, — atsakė Gėrikė nenoromis. Daly- 
kas tas, kad šį visų vertinamą apdovanojimą jau buvo gavę 
vyrai, numušę mažiau lėktuvų. Gėrikė dėl to labai krimtosi. 

— Nenusimink, Pėteri, — šūktelėjo pavymui Adleris 
jiems einant. — Ateis laikas. 

— Jeigu ilgai gyvensiu, — tarė Gėrikė Bomleriui, kai jie 
stabtelėjo ant laiptų prie pagrindinio įėjimo į operatyvinį sky- 
rių. — Gal norėtum išgerti? 

— Ne, ačiū, — atsakė Bomleris. — Karštos vonios ir aš- 
tuonių valandų miego — tai viskas, ko dabar norėčiau. Žinai, 
kad nesu gėrimo nuo pat ryto šalininkas. 

Hauptas jau žiovavo, ir Gėrikė niūriai burbtelėjo: 

— Prakeiktas liuteronas! Apskritai jūs abu geri niekšeliai! 

Kai jis ketino išeiti, išgirdo Bomlerio žodžius: 

— Neužmiršk — Prageris nori tave matyti! 

— Vėliau, — atsakė Gėrikė. — Vėliau su juo pasimatysiu. 

— Labai to prašė, — pridūrė Hauptas ir matydamas, kad 
Gėrikė nekreipia dėmesio, nusistebėjo: — Kas jam pastaruo- 
ju metu pasidarė? 

— Kaip ir visiems mums — pernelyg dažnai tenka pakil- 
ti ir vėl leistis, — atsiduso Bomleris. 

Gėrikė sunkiais žingsniais traukė į karininkų valgyklą, 
kaukšėdamas batais į pakilimo juostą. Buvo keistai nusimi- 
nęs, pavargęs, tarsi praradęs bet kokį gyvenimo džiaugsmą. 
Keista, bet kažkodėl nesiliovė galvojęs apie tą tomį, kuris iš- 
sigelbėjo iš numušto lėktuvo. Jam būtinai reikėjo ko nors iš- 
gerti. Puodelio labai karštos kavos ir didelės taurės degtinės, 
o gal ,,Steinhager". 

Jis įėjo į laukiamąjį, ir pirmas Žmogus, kurį pamatė, buvo 
pulkininkas Prageris, sėdintis tolimame kampe su kažkokiu ka- 
rininku. Jie kalbėjosi pusbalsiu, jų galvos buvo palinkusios vie- 
na prie kitos. Gėrikė neryžtingai stabtelėjo svarstydamas, ar 
nevertėtų apsisukti ir eiti lauk, nes divizijos vadas ypač griež- 
tai reikalaudavo nesirodyti valgykloje su skraidymo drabužiais. 
Tačiau Prageris pakėlė žvilgsnį ir pamatė jį. 

— O, čia tu, Pėteri. Ateik pas mus. 

Spragtelėjo pirštais netoli besisukiojančiam kelneriui, ir 
kai Gėrikė prisiartino prie staliuko, užsakė kavos. Alkoholį 
geriančių pilotų Prageris netoleravo. 

— Laba diena, pone pulkininke, — Žžvaliai pasisveikino 
Gėrikė, susidomėjęs šalia Pragerio sėdinčiu pulkininku leite- 
nantu kalnų šaulio uniforma su Riterio kryžiumi. Jo akį den- 
gė juodas raištis. 

— Sveikinu, — tarė Prageris. — Girdėjau, gautas dar vie- 
nas pranešimas, patvirtinantis, kad vėl numušei lėktuvą. 

— Taip, lankasterį. Vienas lakūnas išsigelbėjo, mačiau, 
kad parašiutas išsiskleidė. Dabar jo ieško. 

— Pulkininkas Radlis, — pristatė Prageris. 

Radlis ištiesė sveikąją ranką, ir Gėrikė spūstelėjo ją. 

— Pone pulkininke! — pasisveikino jis. 

Prageris atrodė prislėgtas kaip niekad. Buvo kažkoks įsi- 
tempęs, ir kai kelneris atnešė ant padėklo kavinuką ką tik už- 
plikytos kavos ir tris puodukus, vis bandė patogiau įsitaisyti 
fotelyje, tarytum jį kamuotų skausmas. 

— Palik tai, vyruti, palik! — griežtai įsakė jis. 

Kai kelneris nuėjo, kurį laiką tvyrojo įtempta tyla. Ją nu- 
traukė divizijos vadas. 

— Ponas pulkininkas — iš Abvero. Turi tau naują įsakymą. 

— Naują įsakymą? 

Prageris atsistojo. 

— Pulkininkas Radlis žino daugiau negu aš, tačiau atro- 
do, kad turėsi nepaprastą progą pasitarnauti reichui. — Gėri- 
kė irgi atsistojo, o Prageris, akimirką padvejojęs, padavė jam 
ranką. — Gerai padirbėjai čia, Pėteri. Aš didžiuojuosi tavimi. 
Dėl to kito reikalo, tai aš jau tris kartus pristačiau tavo kandi- 
datūrą, daugiau nieko negaliu padaryti. 

— Žinau, pone pulkininke, — mandagiai atsakė Gėrikė. — 
Aš jums dėkingas. 

Prageris nuėjo, ir Gėrikė vėl atsisėdo prie staliuko. 

— Įskaitant šį lankasterį, turite trisdešimt aštuonis pra- 
nešimus, patvirtinančius apie numuštus lėktuvus, ar ne? — 
paklausė Radlis. 

— Jūs, atrodo, gerai informuotas, pone pulkininke, — tarė 
Gėrikė. — Išgersite su manim? 

— Kodėl ne? Manau, konjako. 

Gėrikė pakvietė kelnerį ir užsakė degtinės. 

— Trisdešimt aštuoni pranešimai, patvirtinantys lėktuvų 
numušimą, ir dar negavote Riterio kryžiaus? — pasiteiravo 
Radlis. — Ar nekeista? 

Gėrikė neramiai sujudėjo. 

— Kartais taip būna. 

— Žinau, — atsakė Radlis. — Reikia atsižvelgti į tai, 
kad 1940 metų vasarą, kai skraidėte ME-109 tipo lėktuvais iš 
bazės netoli Kalė, reichsmaršalas Gėringas, kuris inspektavo 
jūsų lėktuvą, nugirdo, kad ,,Spitfire“, jūsų nuomone, yra ge- 
resnis lėktuvas, — Radlis patenkintas nusijuokė. — Tokie 
žmonės nepamiršta jaunų karininkų, drįstančių reikšti pana- 
šias pastabas. 

— Labai pagarbiai norėčiau pareikšti jums, pone pulki- 
ninke, — tarė Gėrikė, — kad dirbdamas tokį darbą, galiu pa- 
sitikėti tik šia diena, nes nežinau, ar rytoj dar būsiu gyvas. 
Būčiau dėkingas, jeigu trumpai paaiškintumėte, kokiu reika- 
lu čia atvykote. 

— Tai labai paprasta, — atsakė Radlis. — Man reikia pi- 
loto ypač sudėtingai operacijai atlikti. 

— Jums reikia? 

— Na, gerai, reichui, — pasitaisė Radlis. — Ar taip jums 
labiau patinka? | 

— Ne itin, — Gėrikė parodė kelneriui tuščią degtinės tau- 
rę — tai buvo ženklas, kad pageidauja dar vienos. — Taip jau 
susiklostė, kad man visai patinka čia. 

— Ir dėl to ketvirtą ryto tokiais kiekiais geriate degtinę? 
Keista. Tačiau šiuo atveju jūs neturite pasirinkimo. 

— Argi? — piktai paklausė Gėrikė. 

— Jūs galite bet kada pasiklausti divizijos vado, — atsa- 
kė Radlis, — jis patvirtins tai. 

Kelneris atnešė antrą taurę degtinės. Gėrikė vienu mau- 
ku ištuštino ją ir susiraukė. 

— Dieve, kaip aš nemėgstu to šlamšto! 

— Tai kodėl geriate? — paklausė Radlis. 

— Nežinau. Gal per daug būnu tamsoje, o gal per daug 
skraidau, — nusijuokė pagiežingai. — Gal paprasčiausiai man 
reikia ko kito, pone pulkininke. 

— Neperdėsiu, kad būtent tai noriu pasiūlyti. 

— Puiku, — Gėrikė pabaigė gerti kavą. — Kas toliau? 

— Devintą turiu susitikimą Amsterdame. Paskui turime 
pasiekti vietą, kuri yra už kokių dvidešimties mylių į šiaurę 
nuo miesto, pakeliui į Den Helderį, — Radlis pažvelgė į laik- 
rodį. — Reikia išvykti iš čia vėliausiai septynios trisdešimt. 

— Tai dar spėsiu papusryčiauti ir nusimaudyti, — nu- 
sprendė Gėrikė. — Pamiegosiu automobilyje, jeigu jūs ne- 
prieštarausite. 

Kai jis atsistojo, atsidarė durys, ir įėjo pasiuntinys. Ati- 
davė pagarbą ir padavė jaunajam kapitonui trumpą praneši- 
mą. Gėrikė perskaitė ir nusijuokė. 

— Kas nors svarbaus? — paklausė Radlis. 

— Rado tą tomį iš lankasterio, kurį numušiau. Iššoko su 
parašiutu. Tai karininkas šturmanas. 

— Jam pasisekė, — tarė Radlis. 

— Geras ženklas, — patvirtino Gėrikė. — Tikėkimės, kad 
ir man pasiseks. 


Landsvortas buvo nedidelė nuošali vietovė apie dvide- 
šimt mylių nuo Amsterdamo, tarp Sageno ir jūros. Gėrikė vi- 


są kelią kietai miegojo ir atsibudo tik tada, kai Radlis papurtė 


petį. | 

Ten buvo senas namas ir daržinė, du angarai aprūdiju- 
siais metaliniais stogais, vienas aptrupėjęs betoninis pakili- 
mo takas, kurio plyšiuose žėlė žolė. 

Visa tai buvo apjuosta paprasčiausiu spygliuotos vielos 
užtvaru, o prie naujų — bent jau taip atrodė — vartų, paga- 
mintų iš metalo ir vielos, stovėjo vyresnysis seržantas, segįs 
karinės žandarmerijos ženklą pakaklėje. Apsiginklavęs auto- 
matiniu šmaiseriu, viena ranka laikė plieninės grandinės, prie 
kurios buvo pririštas plėšrus vilkšunis, galą. Abejingai per- 
metė akimis jų dokumentus. Šuo visą laiką piktai lojo. Prava- 
žiavęs pro vartus, Radlis sustabdė mašiną prie angaro. 

— Na ką, atrodo, čia, — pareiškė jis. 

Lygumos tęsėsi iki tolumoje nusidriekusių kopų ir už jų 
plytinčios Šiaurės jūros. Kai Gėrikė atidarė duris ir išlipo iš 
automobilio, nuo jūros pusės dulkė smulkus sūrokas lietus. 
Priėjęs prie trupančio pakilimo tako, porą kartų paspyrė koja, 
ir gabalas betono atskilo. 

— Prieš dešimt ar dvylika metų šį taką savo reikmėms 
paklojo kažkoks laivų magnatas iš Roterdamo, — paaiškino 
Radlis, lipdamas iš automobilio, kad palydėtų jį. — Ką jūs 
apie tai pasakysite? 

— Trūksta tik brolių Raitų, — Gėrikė pažvelgė į jūros 
pusę ir, sudrebėjęs nuo šalčio, giliai susikišo rankas į odinio 
apsiausto kišenes. 

— Koks šiukšlynas! Dievas visai užmiršo šią vietą! 

— Būtent dėl to mums ji ir tinka, — pasakė Radlis. — O 
dabar prie reikalo. 

Jis nuvedė Gėrikę prie pirmojo angaro, kurį saugojo dar 
vienas žandaras su vilkšuniu. Radlis linktelėjo galva, ir sar- 
gybinis atvėrė stumdomąsias duris. 

Viduje buvo drėgna ir ganėtinai šalta. Pro skylę stoge li- 
jo lietus. Viduryje stovintis dvimotoris lėktuvas atrodė tarsi 
paklydėlis, atsidūręs toli nuo namų ir toks vienišas. Gėrikė 
šiaip jau didžiavosi tuo, kad jo jau seniai niekas gyvenime 
nestebino, tačiau tik ne tą kartą. 

Lėktuvas, kurį išvydo, buvo “Duglas DC3", garsioji da- 
kota, galbūt vienas geriausių lėktuvų apskritai. Sąjungininkai 
karo metais jais skraidė taip dažnai, kaip vokiečių armijos la- 
kūnai “Junkers 52". Tačiau ant šio lėktuvo sparnų buvo Liuf- 
tvafės ženklai, o ant uodegos — svastika. 

Pėteris Gėrikė žavėjosi lėktuvais taip, kaip kai kurie vy- 
rai arkliais, — tiesiog aistringai. Ištiesęs ranką, jis palietė lėk- 
tuvo sparną ir švelniai tarė: 

— Tikra grožybė. 

— Jūs susipažinęs su tokiais lėktuvais? — paklausė 
Radlis. 

— Geriau negu su kokia nors moterimi. 

— Šeši mėnesiai Landroso oro transporto bendrovėje Bra- 
zilijoje — nuo 1932-ųjų birželio iki lapkričio. Devyni šimtai 
trisdešimt skrydžio valandų. Pakankamai daug, kai tau tik de- 
vyniolika. Tai buvo sunkus darbas. 

— Ar todėl pasirinkote mane? 

— Jūs geriausiai tam tinkate. 

— Iš kur jį gavote? 

— Iš RAF transporto padalinio. Prieš keturis mėnesius 
skrido numesti krovinių Olandijos pasipriešinimo judėjimui. 
Jį numušė vienas iš jūsų draugų, naktimis skraidančių naikin- 
tuvais. Buvo tik truputį pažeistas variklis, kažkas atsitiko de- 
galų siurbliui. Žvalgas buvo sunkiai sužeistas ir negalėjo iš- 
šokti su parašiutu, todėl pilotas ryžosi leistis suartame lauke. 
Jo nelaimė, šalia buvo SS kareivinės. Kai ištraukė draugą, ne- 
beužteko laiko lėktuvui susprogdinti. 

Durelės buvo praviros, ir Gėrikė įlindo į vidų. Atsisėdęs 
kabinoje prie vairo, akimirką pasijuto vėl esąs Brazilijoje. 
Apačioje driekiasi žalios džiunglės, per kurias tarsi didelė si- 
dabrinė gyvatė nuo Manauso iki pat jūros vingiuoja Amazo- 
nė. Radlis atsisėdo ant kitos sėdynės. Išsiėmęs sidabrinį port- 
sigarą, pavaišino Gėrikę rusiškais papirosais. 

— Taigi skristumėt šiuo lėktuvu? 

— Kur? 

— Netoli. Į Norfolką, per Šiaurės jūrą. Tik ten ir atgal. 

— Kokiu tikslu? 

— Reikia išmesti šešiolika parašiutininkų. 

Gėrikė apstulbintas taip giliai įkvėpė oro, kad vos neuž- 
duso, kai stipraus rusiško papiroso dūmas pateko į gerklę. 

Jis nusijuokė nežmonišku juoku. 

— Pagaliau operacija ,,Jūrų liūtas". Ar nemanote, kad įsi- 
veržimas į Angliją šiame kare truputį pavėluotas? 

— Kaip tik šiame pakrantės ruože lokatoriai nefiksuoja 
objektų, skrendančių nedideliame aukštyje, — ramiai tęsė Rad- 

lis. — Jeigu skrisite žemiau negu šeši šimtai pėdų, neturėsite 
jokių problemų. Žinoma, reikės sutvarkyti lėktuvą ir vėl už- 
dėti Karališkosios aviacijos ženklą. Jeigu kas ir pastebės, pa- 
laikys britų lėktuvu, atliekančiu įprastą skrydį. 

— Tačiau kuriems velniams visa tai? — paklausė Gėri- 
kė. — Ką jie veiks, ten patekę? 

— Tai jau ne jūsų reikalas, — griežtai atkirto Radlis. — 
Jūs tik autobuso vairuotojas, bičiuli. 

Radlis išlipo iš lėktuvo, o Gėrikė pasekė juo. 

— Paklausykite, aš manau, kad jūs galite nuveikti kai ką 
daugiau, — pasakė Radlis. 

Jis tylėdamas pasuko prie mersedeso. Sustojęs kuri laiką 
žvelgė tolyn, kur anapus aerodromo ošė jūra. 

— Gal tai jums per sudėtinga? — paklausė. 

— Nebūkite kvailas! — piktai atkirto Gėrikė. — Papras- 
čiausiai noriu žinoti, kur kišu galvą, tai ir viskas. 

Radlis praskleidė paltą, iš vidinės munduro kišenės iš- 
traukė storo rusvo popieriaus voką, kuriame buvo neįkainoja- 
mas raštas, ir padavė jį Gėrikei. 

— Perskaitykite tai, — paliepė jis. 

Kai Gėrikė vėl pažvelgė į Radlį, jo veidas buvo išbalęs. 

— Tai svarbu? Nieko stebėtina, kad Prageris taip nervi- 
nosi. 

— Taigi. 

— Gerai. Kiek turime laiko? 

— Apie keturias savaites. 

— Norėčiau, kad su manimi skristų Bomleris, mano žval- 
gas. Niekad nesu turėjęs geresnio šturmano. 

— Gausite viską, ko panorėsite. Tik pasakykite. Žinoma, 
reikalas ypač slaptas. Galiu duoti jums savaitę atostogų, jei- 
gu norite. Paskui turite būti čia, fermoje, griežtai prižiūrimas. 

— Ar galiu atlikti bandomąjį skrydį? . 

— Jeigu reikia, tačiau tik naktį ir tik kartą. Gausite pa- 
čius geriausius mechanikus, kokių tik mūsų aviacija turi. Ir 
viską, ko jums prireiks. Žinoma, būsite už tai atsakingas. Ne- 
noriu girdėti apie jokius variklio gedimus dėl kokių nors 
kvailų mechaninių priežasčių, kai būsite pakilę į keturių šim- 
tų pėdų aukštį viršum Norfolko pelkių. O dabar grįžtame į 
Amsterdamą. 

Kitą rytą, lygiai antrą keturiasdešimt penkios, Šeimas 
O'Broinas, avių augintojas iš Konrojaus, Monagano grafys- 
tėje, bandė pataikyti į namus pasukęs tiesiai per atvirą vir- 
žiais apaugusią dykynę. Tai buvo visiškai netikęs sumanymas. 

Kai tau septyniasdešimt šešeri metai, nieko nuostabaus, 
kad tave vienas po kito apleidžia draugai, — ir Šeimas O'Broi- 
nas kaip tik buvo begrįžtąs namo iš laidotuvių, nes dar vienas 
draugas paliko šią ašarų pakalnę. Budėjimas prie pašarvotojo 
truko septyniolika valandų. Ta proga O'Broinas išgėrė — ne 
truputį, o, pasak šmaikščiųjų airių, išmaukė tiek, kad nelabai 
žinojo, kur esąs: ar šiame pasaulyje, ar jau aname. Todėl kai 
tamsoje virš jo galvos kažkas be garso praskriejo ir nutūpė 
lauke už antrosios tvoros, senis pamanė, kad tai didelis baltas 
paukštis, tad nepajuto jokios baimės, tik lengvą nuostabą. 

Devlinas nusileido meistriškai. Prie diržo buvo pritvir- 
tintas dvidešimties pėdų ilgio lynas, kurio gale kabojo kelion- 
maišis su daiktais. Tas kelionmaišis pasiekė Žemę pirmiau ir 
įspėjo Devliną, kad būtų pasirengęs. Jis nusileido akimirką 
vėliau. Kelissyk apsivertęs ant minkšto airiško durpžemio, tuo- 
jau pat pašoko ir atsegė parašiutą. 

Tuo metu debesys išsisklaidė, pasirodė mėnulio delčia, 
ir jos šviesoje Devlinas galėjo sutvarkyti tai, ką privalėjo. At- 
rišęs kelionmaišį, išsitraukė kareivišką kastuvėlį, tamsų ne- 
peršaunamą apsiaustą, vilnonę kepurę, batų porą ir didelį odinį 
firmos “Gladstone" krepšį. 

Netoliese žėlė erškėčių gyvatvorė, šalia jos driekėsi grio- 
vys. Nė sekundės nedelsdamas Devlinas jo dugne iškasė duobę. 
Tada nusivilko parašiutininko kombinezoną, po kuriuo buvo vil- 
nonis kostiumas, ir, ištraukęs iš už diržo valterį, įsidėjo į deši- 
niąją kišenę. Persiavė, o avėtus aulinius batus kartu su kombine- 
zonu ir parašiutu sukišo į krepšį, įmetė jį į duobę ir paskubomis 
užpylė žemėmis. Baigęs darbą, uždengė viską sausais lapais ir 
šakomis, tada nusviedė kastuvėlį į netoliese augusius krūmus. 

Apsivilkęs apsiaustą, pakėlė kelionmaišį ir staiga išvydo 
Šeimą O'Broiną, kuris, atsirėmęs į tvorą, stebėjo jį. Devlinas 
žaibiškai čiupo už valterio rankenos, tačiau kai jis užuodė ai- 
riško viskio kvapą ir išgirdo neaiškų murmėjimą, griežtų prie- 
monių atsisakė. 


Erelis nusileido 


— Kas tu esi — Žmogus ar velnias? — pasiteiravo sena- 
sis ūkininkas, iš lėto tardamas kiekvieną žodį. — Iš šio pa- 
saulio ar ano? 

— Tegul Dievas mus saugo, seneli, tačiau, sprendžiant iš 
tavo skleidžiamo kvapo, mes abu greit patektume į pragarą, 
jeigu kuris nors iš mudviejų brūkštelėtų degtuką. Kai dėl pir- 
mojo tavo klausimo, tai esu truputį ir vienas, ir kitas. Prieš 
tave stovi paprastas airių vaikinas, kuris mėgina nauju būdu 
patekti namo po daugelio svetur praleistų metų. 

— Tikrai? — paklausė O'Broinas. 

— Juk sakau tau. 

Senukas džiugiai nusijuokė ir pasveikino airiškai: 

— Cead mile failte sa bhaile romhat,* — tarė airiškai. 

— Go raibh maith agat,** — atsakė šypsodamasis Dev- 
linas. 

Paėmęs krepšį, peršoko tvorą ir nuėjo per pievą, tyliai 
švilpaudamas. Malonu atsidurti manuose — nors ir trumpam. 

Kiekvienas vietovę pažįstantis žmogus sienoje su Olste- 
riu visada rasdavo spragų. Dvi su puse valandos greito ėjimo 
kaimo keliukais ir lauko takeliais — ir tu jau Armago grafys- 
tėje, stovi ant britų Žemės. Sunkvežimis, gabenąs pieną, pa- 
vėžėjo Devliną, ir prieš šešias ryto jis jau buvo Armago mies- 
te. Dar po pusvalandžio įlipo į Belfastą važiuojančio rytinio 
traukinio trečios klasės vagoną. 


* Šimtą tūkstantį kartų sveikas grįžęs namo (air.). 
** Ačiū! (air.). 

Trečiadienį visą dieną lijo, o po pietų nuo Šiaurės jūros 

atslinkęs rūkas užklojo pelkes šalia Klėjaus, Hobs Endo ir 
Bleiknėjaus. 
į daržą. Ji kasė bulves daržovėms skirtame žemės plotelyje 
netoli vaismedžių, kai sugirgždėjo varteliai. Pačas skalyda- 
mas kaip strėlė puolė pro juos. Pasisukusi Joana išvydo take- 
lio gale niekuo neišsiskiriantį išbalusį plačiapetį vyrą, vilkin- 
tį juodu apsiaustu, sujuostu diržu, užsidėjusį vilnonę kepurę. 
Kairėje rankoje jis laikė “Gladstone" krepšį. Niekada gyveni- 
me moteris nebuvo mačiusi Žmogaus tokiomis ryškiai mėly- 
nomis akimis. 

— Ponia Grėj? — pasiteiravo jis minkštu airio balsu. — 
Ponia Joana Grėj? 

— Taip, tai aš, — jos skrandis iš susijaudinimo susitrau- 
kė. Akimirką jai užgniaužė kvapą. 

Jis nusišypsojo ir tarė: 

— Uždegsiu širdyje supratimo liepsną, kurios niekas ne- 
užgesins. 

— Magna est veritas et praevalet. 

— Svarbiausia tiesa — ji svarbesnė už viską, — nusijuo- 
kė Devlinas. — Su malonumu išgersiu arbatos puodelį, ponia 
Grėj. Kelionė buvo pragariška. 


* * * 


Devlinui nepavyko gauti bilieto į pirmadienio naktinį lai- 
vą iš Belfasto į Heišamą. Padėtis Glazgo maršrutu buvo ne 
geresnė. Laimė, malonus kasininkas patarė jam vykti į Larną. 
Ten pavyko gauti bilietą antradienio rytiniu laivu į Stranraje- 
rį Škotijoje. 

Karo metu traukinių eismo apribojimai pasmerkė Devli- 
ną ilgai kelionei iš Stranrajerio į Karlailį, kad ten persėstų į 

Lidso traukinį. Ilgai laukęs, tiktai trečiadienio rytą pagaliau 
išvyko iš Lidso į Piterborą, ten paskutinį sykį persėdo į vieti- 
nį traukinį, važiuojantį į Kings Liną. 

Prisiminė visa tai, kai Joana Grėj, atsigręžusi nuo viryk- 
lės, ant kurios virė arbatą, pasiteiravo: 

— Kaip sekėsi? 

— Ne per blogiausiai, — atsakė Devlinas, — tačiau pora 
dalykų mane nustebino. 

— Pavyzdžiui, kas? 

— Na, žmonės ir visa padėtis. Ne to tikėjausi. 

Prisiminė restoranėlį Lidse, kuriame kiaurą naktį knibž- 
dėjo įvairiausių žmonių, besiviliančių sulaukti nors kokio 
traukinio, ir plakatą su užrašu, kuris jam pasirodė gana iro- 
niškas: Privalai rimčiau nei kada nors pamąstyti, ar ši kelio- 
nė tikrai būtina? Šiurkštoką, tačiau šaunų tų žmonių humorą, 
jų nesenkantį optimizmą, ir tai visiškai nesiderino su vaizdu, 
matytu centrinėje Berlyno geležinkelio stotyje. | 

— Jie pernelyg tikri, kad laimės šį karą, — pasakė jis, 
kai ponia Grėj padėjo ant stalo padėklą su arbata. 

— Kvailių rojus, — šaltai tarė ji. — Jie niekada nepasi- 
mokys. Matote, jiems visada stigo organizuotumo, discipli- 
nos, už kurią Vokietija turi būti dėkinga fiureriui. 

Prisiminęs, kaip pastarąjį sykį atrodė apgriauta Reicho 
kanceliarija, ir Berlyno griuvėsius po sąjungininkų aviacijos 
antskrydžių, Devlinas buvo beveik tikras, kad turi pasakyti, 
jog nuo senų gerų laikų daug kas pasikeitė. Tačiau jis instink- 
tyviai jautė, kad tokia pastaba nesulauks pritarimo. 

Taigi gėrė arbatą ir žiūrėjo, kaip ponia Grėj eina prie kam- 
pe stovinčios spintelės, atidaro ją ir ištraukia butelį škotiško 
viskio. Jį stebino, kad ši maloni žilaplaukė moteris, dėvinti 
skoningą vilnonį sijoną ir guminius batus, gali būti tas, kas 
yra. Pripylusi dvi sklidinas taures, iškilmingai pakėlė vieną 
iš jų ir paskelbė tostą. | 

— Už mūsų angliškąją ekspediciją*. 

Jos akys žėrėjo. Devlinas galėjo pasakyti jai, kad Ispani- 
jos Nenugalimosios armados žygis irgi buvo taip įvardytas, 
tačiau prisiminęs, kaip nesėkmingai jis baigėsi, nusprendė dar 
kartą susilaikyti nuo komentarų. 


* English Enterprise. 

— Už mūsų angliškąją ekspediciją, — iškilmingai pakar- 
tojo jis. 

— Gerai, — tarė pastatydama taurę. — Dabar parodykite 
savo dokumentus. Noriu įsitikinti, ar viską turite. 

Jis išsiėmė pasą, atleidimo iš karo tarnybos pažymėjimą, 
neva kažkada buvusio viršininko jam išduotą charakteristiką, 
panašaus turinio laišką iš jo parapijos kunigo ir būtinus svei- 
katos būklės dokumentus. 

— Puiku, — pagyrė ponia Grėj. — Labai geri dokumen- 
tai. O dabar paklausykite, kas toliau. Suradau jums darbą pas 
vieną vietos žemvaldį. Tai seras Henris Vilougbis. Jis norėjo 
jus pamatyti, kai tik atvyksite, taigi šį reikalą sutvarkysime 
dar šiandien. Rytoj nuvešiu jus į Fakenhamą. Tai prekybinis 
miestas, apie dešimt mylių nuo čia. 

— Ką aš ten veiksiu? 

— Užsiregistruosite policijoje. Gausite svetimšalio re- 
gistracijos kortelę, kurią privalo užpildyti visi Airijos pilie- 
čiai. Reikės jūsų nuotraukos pasui, tačiau tai nesukels rūpes- 
čių. Be to, reikės draudimo kortelės, asmens pažymėjimo, mai- 
tinimosi knygelės ir drabužių talonų. 

Kai Joana Grėj išvardijo visa tai, lenkdama rankos pirš- 
tus, Devlinas nusišaipė: 

— Jau pakanka. Atrodo, kad dėl to turėsiu velniškai daug 
rūpesčių. Būsiu čia tiktai tris savaites, iki šeštadienio, o pas- 
kui tuoj pat išnyksiu, ir niekas nė neprisimins, kad čia buvau. 

— Tuos reikalus būtina sutvarkyti, — tarė ponia Grėj. — 
Visi taip daro, todėl privalote ir jūs. Užtektų kokiam nors var- 
ganam valdininkėliui iš Fakenhamo arba Kings Lino pastebė- 
ti, jog ko nors neįvykdėte, ir pateikti paklausimą — nedel- 
siant būtų pradėtas tyrimas. 

Devlinas linksmai atkirto: 

— Ką gi, jūs čia viršininkė. Koks bus darbas? 
ta. Ten yra namas. Nieko ypatinga, tačiau gyventi galima. 

— O ką turėsiu dirbti? 

— Visų pirma eigulio darbas. Be to, reikės prižiūrėti už- 
tvankas — jas nuolat reikia tikrinti. Prieš porą metų čia dirbęs 
prižiūrėtojas išėjo į armiją ir iki šiol jo vieta laisva. Taip pat 
reikia prižiūrėti plėšrūnus. Lapės pjauna laukinius paukščius. 

— Ir ką aš turiu daryti? Mėtyti į jas akmenis? 

— Ne, seras Henris duos jums šratinį šautuvą. 

— Jis labai malonus. O kaip su transportu? 

— Padariau viską, ką galėjau. Pasisekė serą Henrį įtikin- 
ti, kad duotų vieną iš savo motociklų. Tai visai normalu, kai 
dirbate kaime. Autobusai nebevažinėja, daugelis žmonių kas 
mėnesį gauna šiek tiek benzino, kad galėtų sutvarkyti reika- 
lus mieste. 
svetainę ir netrukus grįžo atgal. 

— Tai seras Henris. Kalbėsiu aš. Jūs pasistenkite elgtis 
kuo paslaugiau, tiktai atsakinėkite į klausimus. Tai jam pa- 
tiks. Aš tuojau atsivesiu jį čia. 

Ji išėjo. Po akimirkos Devlinas išgirdo, kaip atsidarė du- 
rys, ir ponia Grėj, apsimetusi nustebinta, pasveikino svečią. 

— Kaip tik vykstu į vadovybės susitikimą Holte, — tarė 
seras Henris. — Norėjau sužinoti, ar tau ko nors nereikia? 

Ji atsakė labai tyliai, taip, kad Devlinas neišgirdo jos žo- 
džių. Be to, ir seras Henris ėmė kalbėti tyliau, netrukus jie 
baigė pokalbį ir įžengė į virtuvę. | 

Seras Henris dėvėjo valstybės gynybos dalinių pulkinin- 
ko'mundurą. Medalių juostelės ant krūtinės, virš kairiosios 
kišenės, iš Pirmojo pasaulinio karo ir tarnybos Indijoje laikų 
atrodė lyg spalvota dėmė. 

Permetė Devliną žvilgsniu laikydamas vieną ranką už nu- 
garos, kita glostydamas savo didelius ūsus. 

— Tai jūs esate Devlinas? 

Devlinas pašoko ir atsistojo priešais jį maigydamas vil- 
nonę kepurę. 

— Norėčiau padėkoti jums, sere, — tarė Devlinas, — pa- 
stebimai pabrėždamas savo airišką akcentą. — Ponia Grėj man 
pasakojo, kiek daug jūs dėl manęs padarėte. Jūs pernelyg ma- 
lonus. 

— Niekai, vyruti, — šiurkštokai nutraukė seras Henris, 
nors buvo aiškiai matyti, kaip išdidžiai jis išsitiesė ir atsisto- 
jo plačiau išsižergdamas. — Jūs atlikote savo pareigą senajai 
šaliai, tiesa? Kaip Žinau, jums kliuvo Prancūzijoje? 

Devlinas pritariamai linktelėjo, o seras Henris pasilen- 
kė norėdamas apžiūrėti randą, likusį kairėje Devlino kak- 
tos pusėje nuo Airijos specialiosios tarnybos darbuotojo 
kulkos. 

— O Dieve! — tyliai ištarė. — Jeigu jums įdomi mano 
nuomonė, sakyčiau, kad jums velniškai pasisekė, jog esate čia. 

— Pagalvojau, kad galėčiau ir aš supažindinti jį su pa- 
reigomis, — tarė Joana Grėj. — Ar tu nieko prieš, Henri? Zi- 
nau, kad tu labai užsiėmęs. 

— Na, taip, ar tikrai galėsi, mano mieloji? — jis žvilgte- 
lėjo į laikrodį. — Už pusvalandžio turiu būti Holte. 

— Neverta apie tai daugiau kalbėti. Aš aprodysiu jam na- 
mą, pelkes ir visa kita. 

— Tiesą sakant, tu tikriausiai geriau negu aš žinai apie 
tai, kas vyksta Hobs Ende, — seras Henris užsimiršęs akimir- 
ką apkabino ją per liemenį, tačiau greit atitraukė ranką ir krei- 
pėsi į Devliną: — Jūs privalote kuo greičiau užsiregistruoti 
policijoje Fakenhame. Ar viską žinote apie tai? 

— Taip, sere. 

— Ar norite dar ko nors manęs paklausti? 

— O kaip šautuvas, sere? — pasiteiravo Devlinas. — Kaip 
supratau, turėsiu šiek tiek pamedžioti. 

— O, taip. Jokių problemų. Rytoj po pietų ateikite į Grein- 
džą, ir aš paieškosiu jums tinkamo. Taip pat galite paimti mo- 
tociklą. Ponia Grėj tikriausiai jau minėjo jums, tiesa? Atsi- 
minkite, kad gausite tiktai tris galonus benzino per mėnesį, ta- 
čiau teks kaip nors išsiversti. Visi turime šiek tiek aukotis, — 


jis paglostė ūsus. — Vienas lankasteris sunaudoja du tūkstan- 
čius galonų benzino, kad nuskristų iki Rūro. Ar žinote tai? 
— Ne, sere. 


— Taigi. Visi privalome būti pasirengę aukotis. 

Joana Grėj paėmė jam už parankės. 

— Henri, pavėluosi. 

— Taip, iš tikrųjų, mano mieloji, — linktelėjo galva ai- 
riui. — Gerai, pone Devlinai. Pasimatysime rytoj po pietų. 

Devlinas nubraukė ant kaktos krintančius plaukus, palau- 
kė, kol jie išėjo pro paradines duris, ir tik tada įžengė į sve- 
tainę. Jis žiūrėjo, kaip seras Henris išvažiuoja, o kai Joana 
Grėj sugrįžo, jau rūkė cigaretę. 

— Prašau pasakyti, — paklausė, — ar jis yra Čerčilio 
draugas? 

— Kiek žinau, jie niekada nebuvo susitikę. Stadli Grein- 
džas garsėja karalienės Elžbietos sodais. Ministrui pirminin- 
kui šovė mintis, kad prieš grįždamas į Londoną, galėtų pra- 
leisti ten ramų savaitgalį ir nutapyti kokį nors peizažą. 

— O seras Henris, draugiškas ir paslaugus, suksis apie 
jį? Puikiai įsivaizduoju tai. 

Ji papurtė galvą. 

— Taip ir maniau, kad jūs visada esate pasirengęs pasa- 
kyti nešvankybę. Jūs piktas žmogus, pone Devlinai. 

— Liamas, — tarė jis. — Vadinkite mane Liamu. Tai 
skambės geriau, ypač jei aš į jus kreipsiuosi “ponia Grėj". Taigi 
jis, nepaisant amžiaus, meilinasi jums? 

— Pasitaiko romantikų ir gyvenimo rudenį. 

— Manau, kad labiau panašu į žiemą. Šiaip ar taip, tai 
bus velniškai naudinga. 

— Pasakysiu daugiau — tai sėkmės pagrindas, — pripa- 
žino ji. — Na, kad ir kaip ten būtų, atsinešk krepšį, o aš pasi- 
imsiu automobilį ir nuvešiu tave į Hobs Endą. 


* * * 


Šaltas vėjas nešė nuo jūros lietų, pelkes dengė tiršta mig- 
la. Kai Joana Grėj sustabdė automobilį prižiūrėtojui skirto seno 
namo kieme, Devlinas išlipo ir susimąstęs apsidairė. Tai bu- 
vo keista, paslaptinga vieta, viena iš tų, kur apima nerimas ir 
plaukai stojasi piestu. Jūros įlankos ir seklumos, aukšti balkšvi 
meldai, ištirpstantys rūke, kažkur tolumoje — paukščių klyks- 
mas, nematomas sparnų šlamesys. 

— Dabar suprantu, ką turėjote omenyje, kai sakėte, kad 
tai nuošali vieta. 

Joana paėmė raktą iš po plokščio akmens, gulinčio prie 
pagrindinių durų, ir, atrakinusi jas, įėjo į akmeninėmis plokš- 
tėmis išklotą koridorių. Čia buvo drėgna, dažai atsilupę nuo 
sienų. Durys kairėje vedė į didelę virtuvę, sujungtą su svetai- 
ne. Ir čia grindys buvo išklotos akmeninėmis plokštėmis, ta- 
čiau Devlinas iš karto pastebėjo didžiulį židinį, iš meldų pin- 
tus kilimėlius ir geležinę viryklę, taip pat apdaužytą kriauklę 
su vienu čiaupu kitoje patalpos pusėje. Baldų buvo nedaug — 
didelis pušinis stalas su dviem suolais ir senas krėslas prie 
židinio. 

— Noriu jums pasakyti, ponia, — tarė Devlinas, — kad 
aš augau kaip tik tokiame name Kaunti Daune Šiaurės Airijo- 
je. Norėdamas šią patalpą išdžiovinti, turėsiu gerokai pakū- 
renti. 

— Didžiausias šio būsto privalumas — jo nuošalumas, — 
pasakė ponia Grėj. — Čia niekada nesutiksi nė gyvos dvasios. 

Devlinas pravėrė krepšį ir išsitraukė keletą asmeninių 
daiktų, drabužius ir tris ar keturias knygas. Tada užkišo pirštą 
už krepšio pamušalo, surado slaptą įtaisą ir kilstelėjo slaptą 
dugną. Po juo gulėjo valteris P38, į tris dalis išnarstytas senas 
automatas su duslintuvu ir mažas radiotelefonas. Ten dar buvo 
ir du tūkstančiai svarų. Vieną tūkstantį sudarė vieno svaro, kitą 
— penkių svarų banknotai. 

— Tai pinigai akcijai vykdyti, — paaiškino. 

— Automobiliams pirkti? 

— Tikrai taip. Gavau reikiamų Žmonių adresus. 

— Iš kur? 

— Abveras turi tokių dalykų savo kartotekoje. 

— Kur ta vieta? 

— Birmingame. Galvoju ten nuvažiuoti artimiausią sa- 
vaitgalį. Ką turėčiau žinoti? 

Ponia Grėj sėdėjo prie stalo krašto ir žiūrėjo, kaip jis tvir- 
tina steno vamzdį ir prideda buožę. 

— Nieko sau kelias, — tarė ji. — Kokie trys šimtai my- 
lių į abi puses. 

— Zinoma, turėdamas tris benzino galonus toli nenuva- 
žiuosi. Kaip tai būtų galima sutvarkyti? 

— Juodojoje rinkoje benzino yra pakankamai, tik kainuo- 
ja triskart brangiau. Tačiau reikia žinoti, kurioje remonto dirb- 
tuvėje galima jo gauti. Oficialiai pardavinėjamą benziną dažo 
raudonai, kad policijai būtų lengviau nustatyti pažeidėją, ta- 
čiau tą spalvą galima panaikinti perfiltravus benziną per pa- 
prasčiausią dujokaukės filtrą. 

Devlinas įdėjo steno apkabą, patikrino ginklą, tada vėl jį 
išardė ir sudėjo ant krepšio dugno. 

— Technika — nuostabus dalykas, — pareiškė jis. — Šau- 
dant į ką nors iš nedidelio atstumo, girdėti tik spynos barškė- 
jimas. Beje, tai angliškas ginklas. Sąjungininkai naiviai ma- 
no, kad išmetė juos iš lėktuvo olandų pogrindžiui, — jis išsi- 
ėmė cigaretę ir įsikando ją. — Ką dar turėčiau žinoti, kai vyk- 
siu kelionėn? Kokie pavojai gali tykoti? 

— Nedaug, — atsakė ponia Grėj. — Reikalaujama, kad 
automobilių šviesos būtų pritemdytos, tačiau dėl to nebus pro- 
blemų. Keliai, ypač už miesto, beveik tušti. Daugumos jų vi- 
duriu nubrėžta balta linija. Tai palengvina eismą. 

— O policija ar saugumo tarnyba? 

Ji abejingai pažvelgė į Devliną. 

— Dėl to neverta sukti galvos. Kariškiai sulaikytų tiktai 
tada, jeigu bandytumėt įvažiuoti į uždraustą zoną. Formaliai 
čia ir dabar tebėra gynybos zona, tačiau šiuo metu niekas į 
reikalavimus nebekreipia dėmesio. O policija turi teisę sustab- 
dyti ir patikrinti asmens dokumentus, taip pat apžiūrėti pa- 
grindiniu keliu važiuojantį automobilį, nes vyksta kuro tau- 
pymo kampanija. 

Visa tai ji išdėstė gerokai pasipiktinusi. Žinodamas, kas 
dedasi Vokietijoje, Devlinas sunkiai atsispyrė pagundai atverti 
jai akis, tačiau tik paklausė: 

— Tai ir viskas? 

— Manau, kad taip. Gyvenvietėse greitis ribojamas iki 
dvidešimt mylių ir, žinoma, niekur nerasite jokių kelio žen- 
klų, vasaros pradžioje pradėtos įrengti vietovardžių rodyklės. 

— Taigi galiu tikėtis, kad rūpesčių pavyks išvengti? 

— Manęs dar niekas nėra sulaikęs. Niekam tai neberū- 
pi, — ponia Grėj truktelėjo pečiais. — Jokių problemų. Vie- 
tiniame Moterų savanorių tarnybos, teikiančios pagalbą vi- 
suomenei, centre turime dar nuo gynybos zonos laikų užsili- 
kusių įvairiausių tarnybinių dokumentų blankų. Vienas jų — 
leidimas aplankyti giminaičius ligoninėje. Paruošiu tau tokį 
pažymėjimą, leidžiantį, sakykim, aplankyti brolį Birminga- 
mo ligoninėje. Tokio pažymėjimo ir atleidimo iš karo tarny- 
bos dėl gautų žaizdų lapelio turėtų pakakti. Šiais laikais did- 
vyriai ypač gerbiami. 

„Devlinas plačiai nusišypsojo. 

— Noriu kai ką jums pasakyti, ponia Grėj. Manau, drau- 
ge mes daug pasieksime. 

Jis priėjo prie spintelės po kriaukle ir, panaršęs joje, iš- 
traukė aprūdijusį plaktuką ir vinį. 

— Būtent tai, ko man reikia. 

— Kam? — nustebusi paklausė ji. 

Pasilenkęs į Židinio vidų, įkalė vinį į aprūkusią siją, lai- 
kančią židinio prieškaktį. Tada pakabino valterį už gaiduko 
apsauginio įtaiso. 

— Tai mano slaptoji korta. Man patinka turėti jį šalia dėl 
viso pikto. Dabar aprodykite ūkį. 

Pastatai buvo apleisti ir pradėję griūti, tik svirnas neblo- 

gai išsilaikęs. Už jo, visai šalia pelkės, stovėjo dar vienas pa- 
statas, labai senas, nežinia nuo kokių laikų. Ant jo sienų augo 
žalios samanos. Devlinas sunkiai atidarė didelių durų pusę. 
Viduje buvo šalta ir drėgna. Daugelį metų šiuo statiniu niekas 
nesinaudojo. 

— Kaip tik tinkamas, — pareiškė Devlinas. — Net jeigu 
senukas Vilougbis panorėtų pašniukštinėti, vargu ar ateitų iki 
šios vietos. 

— Jis labai užsiėmęs, — tarė Joana Grėj. — Grafystės 
reikalai, darbas magistrate, vadovavimas vietos savisaugos 
skyriams. Viską vertina labai rimtai. Nedaug teturi laiko kam 
nors kitam. 

— Tačiau yra viena išimtis, — paprieštaravo Devlinas. — 
Tas malonus senukas visada turi pakankamai laiko jums, ponia. 

Ji nusišypsojo. 

-— Taip, bijau, kad tai tiesa, — atsakė ir paėmė jam už 
parankės. — Eime, parodysiu, kur nusileisti. 

Jie pasuko per pelkes pylimo viršuje vingiuojančiu ke- 
liu. Gana smarkiai lijo, vėjas nešė drėgną pūvančių augalų 
tvaiką. Laukinių žąsų būrys, išsirikiavęs nelyginant skrendanti 
užduoties atlikti bombonešių eskadra, akimirką išniro iš mig- 
los ir tuoj pat vėl pradingo pilkame rūke. 

Netrukus jie pasiekė pušis, bunkerius, smėliu užpiltą 
prieštankinį griovį ir įspėjamąjį užrašą Atsargiai — minos, kurį 
Devlinas gerai prisiminė iš nuotraukų. Joana Grėj sviedė ak- 
menį į paplūdimio pusę, o Pačas peršoko per vielinę tvorą, 
kad atneštų jį. 

— Ar jūs tikra? — paklausė Devlinas. 

— Visiškai. 

Jis ironiškai nusijuokė: 

— Jeigu kas nors atsitiktų, žinokite — aš katalikas. 

— Toks, kaip ir visi čia. Pasirūpinsiu, kad tinkamai pa- 
laidotų. 

Liamas Devlinas perlipo spygliuotos vielos užtvarą, stab- 
telėjo paplūdimio pakraštyje, tada patraukė pajūriu. Netrukus 
vėl stabtelėjo, paskui pasileido bėgti, palikdamas pėdsakus dar 
drėgname po neseniai pasibaigusio atoslūgio smėlyje. Apsi- 
sukęs grįžo bėgte atgal ir vėl sėkmingai įveikė vielų užtvarą. 

Jis buvo toks patenkintas, kad net apkabino ponią Grėj. 

— Jūs buvote teisi nuo pat pradžių. Tai pasiseks. Pama- 
tysite, — pažvelgė į jūrą, kur už įlankėlių ir smėlio kauburių 

rūke skendėjo pusiasalis. — Gražu čia. Tikriausiai, ponia, jū- 
sų širdis plyšta, kad visa tai teks palikti. 

— Palikti? — ji abejingai pažvelgė į jį. — Apie ką jūs 
kalbate? 

— Po visų šių įvykių jūs nebegalėsite čia pasilikti, — 
pareiškė Devlinas. — Tai visiškai aišku. 

Moteris pažvelgė į pusiasalį, tarsi matytų jį paskutinį kar- 
tą. Keista, ji niekada iki tol nebuvo pagalvojusi, kad teks iš- 
vykti. Nuo jūros papūtė vėjas, pradėjo dar smarkiau lyti, ir ji 
visa sudrebėjo. 


Maksas Radlis, tą dieną iki devynioliktos keturiasdešimt 
išsėdėjęs savo kabinete Tirpic Uferio gatvėje, nusprendė, kad 
jau pakaks. Sugrįžęs iš Bretanės, jautėsi nekaip, ir gydytojui, 
pas kurį apsilankė, jo būklė pasirodė siaubinga. 

— Jeigu taip ir toliau elgsitės, pribaigsite save. Aš jums 
tai pažadu, pone pulkininke, — griežtai pareiškė jis. 

Radlis sumokėjo, kiek reikia, ir gavo trijų skirtingų rū- 
šių tablečių, kurios, jeigu sėkmė nenusigręš, galės dar kurį 
laiką padėti. Kol nepatekai į karo gydytojų rankas, dar gali 
kažko tikėtis, tačiau jeigu jie dar kartą imtųsi tikrinti sveika- 
tos būklę, tada jau baigta. Nė nesusiorientuotum, kai pervilk- 
tų civiliniais drabužiais. 

Atidaręs stalčių, ištraukė buteliuką su tabletėmis ir įsi- 
dėjo dvi į burną. Tai buvo nuskausminamosios tabletės, ta- 
čiau pulkininkas, norėdamas būti tikras, kad padės, dar įsipy- 
lė pusę taurės “Courvoisier" joms užgerti. Pasigirdo beldimas 
į duris ir įėjo Hoferis. Paprastai ramus, dabar jis neįstengė 
nuslėpti susijaudinimo, jo akys blizgėjo. 

— Kas atsitiko, Karlai? — paklausė Radlis. 

Hoferis padavė jam pranešimo tekstą. 

— Ką tik gautas, pone pulkininke. Nuo Varnėno, tai yra 
ponios Grėj. Devlinas atvyko sėkmingai. Dabar yra pas ją. 

Radlis neramiai pažvelgė į pranešimą. 

— Dieve mano, — sušnabždėjo jis. — Devlinai, tu pa- 
siekei ją. Pasisekė! 

Pajuto, kad įtampa atslūgo. Pasilenkė prie apatinio stal- 
čiaus ir ištraukė dar vieną taurę. 

— Ta proga turime išgerti, Karlai! 

Atsistojo apimtas laukinio džiaugsmo, kokio nebuvo jau- 
tęs jau daugelį metų, tiksliau nuo 1940 metų vasaros, kai ne- 
nusakomo entuziazmo genamas, savo būrio priekyje veržėsi į 
Prancūzijos pakrantę. 

Pakėlęs taurę, kreipėsi į Hoferį: 

— Keliu tostą, Karlai. Už Liamą Devliną ir “už Respub- 
liką"! 


Devlinas, dar tarnaudamas Linkolno Vašingtono štabo ka- 
rininku Ispanijoje, spėjo įsitikinti, kad motociklas yra patiki- 
miausia transporto priemonė kalnuotoje vietovėje, kai reikėjo 
palaikyti ryšį tarp atokiai vienas nuo kito išsidėsčiusių dali- 
nių, kuriems jis vadovavo. Norfolke viskas kitaip, tačiau, va- 
žiuodamas iš Stadli Greindžo kaimo vietovėmis tuščiais lau- 
kais, pajuto, kad jį užplūsta toks pat laisvės jausmas, tarsi bū- 
tų nutrūkęs nuo pavadžio. 

Rytą Holte visiškai lengvai gavo vairuotojo teises ir ki- 
tus dokumentus. Kur tik ėjo — ar į policiją, ar į darbo biržą, 
— istorija apie buvusį pėstininką, dėl sužeidimų atleistą iš 
kariuomenės, veikė kaip burtažodis. Valdininkai tiesiog nėrė- 
si iš kailio, kad jam padėtų. Tai, ką jam sakė Joana Grėj ir čia 
pasiuntusieji, buvo tiesa. Karo metu visi rūpinasi kareiviais, 
O ypač sužeistais didvyriais. 

BSA markės motociklas su 350 kubinių cm varikliu buvo 
prieškarinis, be abejo, matęs ir geresnių laikų. Tačiau kai Dev- 
linas surizikavo ir pirmame tiesiame kelio ruože spūstelėjo, 
spidometro rodyklė lengvai pašoko iki 60 mylių padalos. Jis 
tuojau pat sulėtino greitį įsitikinęs, kad prireikus galės pasi- 
naudoti tuo, o be reikalo rizikuoti neverta. Stadli Konsteblyje 
policininko nebuvo, tačiau Joana Grėj įspėjo jį, kad kartais 
vienas atvažiuoja motociklu iš Holto. 

Devlinas nusileido nuo kalvos į kaimą ir pravažiavo seną 
vandens malūną, kurio ratas, rodos, nesisuko. Pamatęs mer- 
giną, dviračiu vežimu, į kurį buvo įkinkytas ponis, vežančią 
tris bidonus pieno, sulėtino greitį. Mergina buvo užsidėjusi 
mėlyną beretę, vilkėjo labai seną dviem dydžiais per didelį, 
dar Pirmojo pasaulinio karo laikų, apsiaustą. Jis pastebėjo jos 

išsišovusius skruostikaulius, dideles akis ir plačią burną. Iš 
skylėtos vilnonės pirštinės kyšojo išlindę trys pirštai. 

— Laba diena, panele, — linksmai šūktelėjo laukdamas, 
kol ji pervažiuos tiltą. — Padėk Dieve! 

Jos akys išsiplėtė iš nuostabos, o burna truputį prasižio- 
jo. Regis, ji neteko amo. Čiaukštelėjusi liežuviu paragino po- 
nį per tiltelį ir ristele pavarė į kalniuką už bažnyčios. 

— Miela bjauri mažoji valstiete, — tyliai sumurmėjo Dev- 
linas, — tu apsukai man galvą... — ir šyptelėjęs tarė sau: — 
Na, ne, Liamai, tik ne tai, mano mielasis. Ne dabar. 

Pasuko motociklą į smuklę ir staiga pastebėjo, kad pro 
langą kažkas stebi jį. Tai buvo tvirtas trisdešimtmetis vyras 
susivėlusia juoda barzda, senu apsiaustu, ant galvos užsivo- 
žęs vilnonę kepurę. 

“Ką aš tokio, po galais, tau padariau, sūnau?" — tyliai 
nusistebėjo Devlinas. 

Vyras žvilgsniu nulydėjo merginą ir dviratį vežimą, jau 
besiropščiantį į kalną bažnyčios link, o paskui pažvelgė į jį. 
To jau per daug. Devlinas sustojo, atrėmė motociklą, nusika- 
bino nuo kaklo brezentinį dėklą su šautuvu, pasikišo jį po pa- 
žastimi ir įėjo į vidų. 

Čia nebuvo baro, tik patogi erdvi patalpa. Lubas rėmė 
žemos sijos, stovėjo keletas suolų su aukštomis atkaltėmis ir 
pora medinių stalų. Malkomis kūrenamame židinyje skaisčiai 
liepsnojo ugnis. 

Patalpoje buvo trys vyrai: vienas sėdėjo prie židinio ir 
grojo armonikėle, kitas, barzdočius, stovėjo prie lango, ir dar 
buvo vienas neaukštas tvirtas vienmarškinis vyras, bebaigian- 
tis trečią dešimtį. 

— Telaimina jus Dievas, — pasisveikino Devlinas kaip 
tikras airis. 

Jis padėjo ant stalo brezentinį dėklą su šautuvu, ir vien- 
marškinis vyras šypsodamasis ištiesė ranką. 

— Aš Džordžas Vaildas, smuklės savininkas. O jūs tik- 
riausiai naujasis sero Henrio pelkių prižiūrėtojas? Žinome apie 
jus viską. 

— Ką, taip greit? — nusistebėjo Devlinas. 

— Žinote, kaip yra kaime. 

— Bet arjis tai supranta? — gaižiai drėbė prie lango sto- 
vintis milžinas. 

— Aš augau valstiečių šeimoje, — atsakė Devlinas. 

Vaildas atrodė sumišęs, tačiau ėmėsi pristatyti svečiui lan- 
kytojus: 

— Arturas Seimuras, o tas senas ožys prie židinio — Lei- 
keris Armsbis. 

Kaip Devlinas vėliau sužinojo, Leikeriui buvo apie pen- 
kiasdešimt, tačiau atrodė vyresnis. Jis buvo neįtikėtinai ap- 
skuręs, užsimaukšlinęs suplyšusią vilnonę kepurę, apsiaustą 
susijuosęs virve, kelnės ir batai — purvini. 

— Gal ponai su manimi išgertų? — pasiūlė Devlinas. 

— Aš neatsisakyčiau, — atsiliepė Leikeris. — Pinta tam- 
siojo alaus būtų ne pro šalį. 

Seimuras ištuštino savo bokalą ir trenkė jį į stalą. 

— Aš pats užsimokėsiu, — pakėlė šautuvą ir pasvėrė ran- 
ka. — Šeimininkas rūpinasi jumis. Šautuvas ir motociklas... 
Norėčiau žinoti, kodėl atvykėliai taip gerbiami, o mūsiškiai, 
dirbę dvare daugelį metų, turi tenkintis tuo, kas lieka. 

— Tikriausiai pasirodžiau to vertas, — atsakė Devlinas. 

Seimuro akys iš įsiūčio sužaibavo. Tai buvo šėtono žvilgs- 
nis — laukinis ir deginantis. Seimuras stvėrė Devliną už ap- 
siausto atlapų ir prisitraukė prie savęs. 

— Nesišaipyk iš manęs, žmogiūkšti. Niekada to nedaryk, 
nes sutrinsiu kaip slieką. 

Vaildas čiupo jį už rankos. 

— Išeik, Arturai! 

Tačiau Seimuras atstūmė Devliną. 

— Laikykis atokiau nuo manęs ir nelįsk į akis, kad neuž- 
kliūtum. Supratai? 

Devlinas nusišypsojo sunerimęs. 

— Puikiausiai, atsiprašau, jeigu įžeidžiau jus. 

— Taip geriau, — Seimuras atleido gniaužtus ir paplekš- 
nojo jam per skruostą. — Taip jau geriau. Tačiau ateityje at- 
mink vieną dalyką. Kai aš įeinu — tu nešdiniesi lauk. 

Jis išėjo, ir vos tik durys trinktelėjo paskui jį, Leikeris 
garsiai sukriokė: 

— Na ir niekšas tas Arturas! 

Džordžas Vaildas akimirką dingo galiniame kambaryje ir 
netrukus grįžo nešinas buteliu škotiško viskio ir stiklinėmis. 

— Sunku dabar gauti tokių dalykų, tačiau esu jums sko- 
lingas, pone Devlinai. | 


Erelis nusileido 


— Liamas, — pataisė jis. — Mano vardas Liamas. Ar jis 
visada taip elgiasi? — paklausė imdamas stiklinaitę viskio. 

— Kiek jį pažįstu, visada. 

— Kai ėjau į vidų, dviračiu vežimu, traukiamu ponio, pra- 
važiavo mergina. Gal jis domisi ja? 


— Jam atrodo, kad jis turi šansų, — tarė Leikeris, — ta- 
čiau nieko iš to neišeis. 
— Tai Molė Prajer, — paaiškino Vaildas. — Gyvena su 


motina fermoje už poros mylių nuo Hobs Endo. Jos ten šeimi- 
ninkauja dviese nuo tada, kai praėjusiais metais mirė Molės 
tėvas. Leikeris kartais šiek tiek padeda joms, kai neturi darbo 
bažnyčioje. 

— Seimuras taip pat truputį padeda. Nudirba sunkesnius 
darbus. 

— Ir jam atrodo, kad jau šeimininkas? Kodėl jis ne ka- 
riuomenėje? 

— Tai dar viena jautri vieta. Jį atleido, nes pažeisti ausų 
būgneliai. 

— Tikriausiai jam pasirodė, kad tai didžiausias jo vyriš- 
kos savimeilės įžeidimas? — pašaipiai paklausė Devlinas. 

Vaildas pasijuto nejaukiai ir pamanė turįs pasiaiškinti. 

— Aš taip pat buvau sužeistas. 1940 metų balandį prie 
Narviko, kai tarnavau Karališkojoje artilerijoje. Netekau de- 
šiniosios kojos kelio girnelės, ir tuo man karas baigėsi. Tau, 
kaip Žinau, tai atsitiko Prancūzijoje? 

— Taip, — ramiai atsakė Devlinas. — Prie Araso. Išga- 
beno mane per Diunkerką neštuvais. Net nesuvokiau, kas 
vyksta. 

— O paskui, pasak ponios Grėj, beveik metai ligoninėje? 

Devlinas linktelėjo galva. 

— Tai puiki moteris. Aš jai labai dėkingas. Prieš daugelį 
metų jos vyras buvo mūsų šeimos draugas. Jeigu ne ji, nebū- 
čiau to darbo gavęs. 

— Tai ledi, — pareiškė Vaildas. — Tikra ledi. Labiausiai 
gerbiamas asmuo apylinkėje. 


— O man, — pridūrė Leikeris Armsbis, — pirmą sykį. 


kliuvo prie Somos 1916-aisiais. Tarnavau Velso gvardijoje. 

— O, ne! — Devlinas ištraukė iš kišenės šilingą ir, dėda- 
mas ant stalo, mirktelėjo Vaildui. — Įpilkite jam pintą, o man 
gana. Dar turiu reikalų. 

Pasiekęs pajūriu einantį kelią, Devlinas pirmuoju taku, 
vingiuojančiu šiauriniu Hobs Endo pelkių pakraščiu, pasuko 
per pelkes ir atsidūrė pačiame pušyno pakrašty. Buvo šalta 
giedra rudens diena, balti debesys plaukė mėlynu dangumi, 
lenkdami vienas kitą. Jis padidino greitį ir siauru taku nudū- 
mė per pelkes. Tai buvo velniškai rizikinga: vienas netikslus 
judesys — ir atsidursi liūne. Elgėsi tikrai kvailai, tačiau ne- 
pajėgė atsispirti jį apėmusiai nuotaikai ir svaiginančiam lais- 
vės pojūčiui. 

Truputėlį pristabdė norėdamas pasukti į pakrantėn vedantį 
taką, perkirto visą takų tinklą, tik staiga dešinėje, už kokių tris- 
dešimties ar keturiasdešimties jardų iš meldų išniro raitelė. Tai 
buvo Molė Prajer, kurią jis jau matė kaime ponio traukiamame 
dviračiame vežime. Kai jis sulėtino greitį, Molė palinko prie 
arklio kaklo, ir gyvulys pasileido šuoliais gretimu taku. 

Devlinas atsakė tuo pačiu. Padidinęs greitį, šovė į priekį. 
Purvas iš po ratų tiško į pelkę. Merginai viskas klostėsi pa- 
lankiau: takas, kuriuo ji lėkė, vedė tiesiai prie pušų, o Devli- 
nas turėjo įveikti visą takų labirintą, tad niekaip negalėjo jos 
pavyti. 

Molė buvo beveik prie medžių, kai Devlinas slysdamas 
pasuko į kitą taką ir pagaliau atsidūrė tiesiame kelyje. Tada ji 
paragino žirgą, ir šis, kirsdamas kampą, pasileido per vande- 
nį, pelkės purvyną ir nendres pačiu tiesiausiu keliu. Arklys 
pakluso jai ir po kelių akimirkų jau dūmė šuoliais, galop iš- 
nyko pušyne. 

Devlinas padidino greitį, išsukęs iš tako užlėkė ant smė- 
lio kauburio, nuskriejęs keletą metrų oru nusileido ant žemės 
ir kurį laiką vienu keliu dar slydo per minkštą, baltą smėlį. 

Molė Prajer sėdėjo po pušimi ir, parėmusi smakrą keliais, 
žvelgė į jūrą. Vilkėjo taip pat, kaip ir tada, kai jis matė ją 
anksčiau, tik buvo nusiėmusi beretę, vienplaukė — jos plau- 
kai buvo rusvi, trumpai kirpti. Arklys skabė pro smėlį prasi- 
kalusios žolės kuokštus. 

Devlinas pastatė motociklą ir atsisėdo šalia jos. 

— Graži diena, ačiū Dievui. 

Ji atsisuko ir ramiai paklausė: 

— Kas jus sulaikė? 


Erelis nusileido 


Devlinas nusiėmė kepurę, kad nubrauktų nuo kaktos pra- 
kaitą, ir nustebęs pažvelgė į ją. 

— Kas mane sulaikė, ar taip? Kodėl tu, mažoji... 

Tada ji nusišypsojo. Negana to, atmetusi galvą ėmė kva- 
toti, ir Devlinas nusijuokė. 

— Dėl Dievo, neužmiršiu tavęs iki Paskutinio teismo die- 
nos, tikrai. 

— O ką tai turėtų reikšti? — pasidomėjo ji tardama žo- 
džius ryškiu, jam neįprastu Norfolko grafystės akcentu. 


— Taip sakoma mano gimtinėje, — išsitraukė pakelį ci- 
garečių ir įsidėjo vieną iš jų į burną. — Rūkai ? 
— Ne. 


— Tai gerai. Rūkymas stabdo augimą, o tau prieš akis — 
visa jaunystė. 

— Man septyniolika metų ir, jeigu nori žinoti, — pridūrė 
ji, — vasarį sukaks aštuoniolika. 

Devlinas kyštelėjo degtuką prie cigaretės ir atsigulė aukš- 
tielninkas. Po galva pasikišo rankas, kepure prisidengė akis. 

— Kelintą vasario? — paklausė. 

— Dvidešimt antrą. 

— O, tai tu esi mažoji Žuvis, ar ne? Gimusi po Žuvų žen- 
klu. Turėtume gerai suprasti vienas kitą, nes aš — Skorpio- 
nas. Iš anksto turiu įspėti, kad netekėtum už Mergelės. Mer- 
gelė ir Žuvys negali kartu gyventi nesipykdami. Kad ir Artu- 
ras. Turiu blogą nuojautą, kad jis — Mergelė. Tavim dėtas 
būčiau atsargus. 

— Arturas? — paklausė nustebusi. — Ar tai Arturas Sei- 
muras? Gal išprotėjai? 

— Aš ne, bet jis — tikriausiai, — atsakė Devlinas ir tęsė 
toliau: — Nekalta, tvarkinga, dorovinga, ne itin aistringa. Man 
atrodo, turiu apgailestauti, kad tokia esi. 

Kai mergina pasisuko, kad pažiūrėtų į jį iš viršaus, seno 
apsiausto skvernai prasiskleidė. Jos pilnos ir standžios krūtys 
vos tilpo medvilninėje palaidinėje, kurią vilkėjo. 

— O mergužėle, jeigu neribosi maisto, po metų ar dvejų 
gerokai nutuksi. 

Molės akys sužaibavo, žvilgtelėjusi žemyn, ji instinkty- 
viai suglaudė apsiausto skvernus. 

— Niekšas, — pasakė, kažkaip sunkiai išspausdama tą 
žodį. 

Tada pastebėjo, kad Devlino lūpų kampučiai virpa, ir pa- 
silenkė, kad žvilgtelėtų po kepure. 

— Kodėl juokiatės iš manęs?! — sušuko ir, nutraukusi 
jam kepurę, nusviedė į šalį. 

— O ką dar galėčiau, Mole Prajer? — jis prisidengė ran- 
ka lyg gindamasis. — Ne, neatsakyk! 

Molė vėl atsisėdo prie medžio, susikišusi rankas į kišenes. 

— Iš kur žinai mano vardą? 

— Smuklėje sužinojau, Džordžas Vaildas pasakė. 

— Aišku. Ir Arturas ten buvo? 

— Galima sakyti ir taip. Susidarė įspūdis, kad jis laiko 
tave savo nuosavybe. 

— Tegul eina po velnių! — staiga pyktelėjo ji. — Aš ne- 
priklausau niekam. 

Gulėdamas ant nugaros, tebestyrant cigaretei burnos kam- 
pe, jis pažvelgė į ją ir nusišypsojo: 

— Ar tau kas nors sakė, kad tu riestanosė? O kai pyksti, 
lūpų kampučiai nusvyra žemyn. 

Jis per daug sau leido, užkabino jautriąsias stygas. Molė 
paraudo ir priekaištaujamai tarė: 

— Žinau, kad esu negraži, pone Devlinai. Labai dažnai 
per vakarėlius Holte ištisai sėdžiu, nes niekas nepakviečia šok- 
ti, taigi Žinau, ko esu verta. Tačiau šeštadienio vakarą, lietui 
lyjant, neišmestumėte manęs už durų, tiesa? Vis Žmogus ša- 
lia. Geriau šis tas negu nieko. 

Kai ji pabandė atsistoti, Devlinas čiupo jai už kojos ir 
parvertė. Molė priešinosi, tačiau Devlinas prispaudė ją prie 
žemės. 

— Iš kur žinai mano pavardę? 

— Nemanykite, kad esate kuo nors ypatingas. Visi apie 
jus žino. Aš žinau tai, ką reikia žinoti. 

— Paklausyk, ką tau pasakysiu, — jis, palinkęs viršum 
jos, pasirėmė alkūne. — Nežinai apie mane to, kas svarbiau- 
sia. Jei būtų kitaip, žinotum, kad man labiau patinka giedros 
rudens popietės po pušimis negu lietingi šeštadienio vakarai. 
Gaila tik, kad smėlio visur pribyra. 

Molė nepajudėjo. Devlinas pabučiavo jai į lūpas ir atsi- 
traukė. 

— O dabar jok iš čia, velniai rautų, nes man kyla bepro- 
tiška aistra. 


Erelis nusileido 


Molė čiupo beretę, pašoko ir pagriebė už apynasrio ar- 
klį. Atsigręžė surimtėjusiu veidu norėdama dar kartą pažvelgti 
į Devliną. Kai pagaliau apsukusi arklį sėdo į balną, Devlinas 
pamatė, kad ji šypsosi. 

— Girdėjau, kad airiai pamišę. Dabar tikiu. Sekmadienio 
vakare būsiu mišiose. Ar ateisi? 

— Ar panašu, kad to norėčiau? 

Arklys trypė kojomis ir nenustygdamas judėjo puslankiu, 
tačiau ji laikėsi tvirtai. 

— Taip, — rimtai atsakė ji. — Manau, kad taip. 

Atleidusi pavadžius, nulėkė šuoliais. 

— Liamai, idiote, — sumurmėjo Devlinas, nustumdamas 
motociklą nuo kojelės, paskui išvilko jį per smėlį į taką tarp 
pušų. — Niekada nieko nepasimokai. 

Jis pasuko atgal didžiuoju pylimu, važiuodamas šiek tiek 
aprimo ir, pasiekęs klėtį, įstūmė motociklą į vidų. Suradęs rak- 
tą po plokščiu akmeniu prie durų, kur buvo jį palikęs, atsira- 
kino duris ir įėjo į vidų. 

Pastatė šautuvą stove ir, sagstydamasis apsiaustą, įėjo į 
virtuvę. Ten sustojo kaip įbestas. Ant stalo stovėjo pieno ąs0- 
tis, baltame dubenėlyje gulėjo keliolika kiaušinių. 

— Švenčiausioji Marija! — tyliai sušnabždėjo. — Ar esi 
mačiusi ką nors panašaus? 

Atsargiai pirštu palietė dubenėlį, bet kai galų gale pa- 
sitraukė, norėdamas nusivilkti apsiaustą, jo veidas buvo 
liūdnas. 

Birmingame pūtė šaltas vėjas, taškydamas lietaus lašus į 
metalinėmis grotomis apkaustytus Beno Garvaldo buto langus 
virš dirbtuvių Soltlėjuje. Apsivilkęs medvilninį švarką, apsi- 
vyniojęs šaliką ant kaklo, kruopščiai sušukuotais garbanotais 
plaukais Garvaldas atrodė įspūdingai, o sulaužyta nosis teikė 
jo povyzai kažkokio didingumo. Tačiau atidžiau įsižiūrėjus, šis 
įspūdis išblėsdavo, nes mėsingame arogantiškame veide buvo 
aiškiai pastebimi audringo gyvenimo pėdsakai. 

Tą rytą, slegiamas didžiulio rūpesčio, jis pyko ant viso 
pasaulio. Praėjusią naktį, apie pusę dvyliktos, Birmingamo 
miesto policija, demaskavusi nedidelį nelegalų kazino respek- 
tabilioje Astono gatvėje, padarė didelių nuostolių. Garvaldui 
negrėsė suėmimas — pinigus gaudavo fiktyvus savininkas. Vė- 
liau jis turėtų kaip nors padėti šiam žmogui. Daug labiau rū- 
pėjo konfiskuoti trys su puse tūkstančio svarų, kuriuos poli- 
cija susišlavė nuo lošimo staliukų. 

Atsidarė virtuvės durys ir įėjo septyniolikos aštuonioli- 
kos metų mergina. Ji buvo apsigaubusi rožiniu nėriniuotu pe- 
niuaru. Jos peroksidu dažyti šviesūs plaukai buvo susivėlę, 
veidas išmėtytas dėmėmis, akys užtinusios nuo ašarų. 

— Ar jums dar ko nors reikia, pone Garvaldai? — tyliai 
paklausė ji. 

— Dar ko nors? — supyko jis. — Kur jau ne! Tai pašėlu- 
siai puiku, jeigu turėsime omeny, kad nieko, po velnių, iš ta- 
vęs dar nesu gavęs! 

Garvaldas kalbėjo nusigręžęs nuo jos. Mat jis žiūrėjo į 
motociklininką, kuris, įvažiavęs į kiemą, sustojo šalia vieno 
iš ten stovinčių sunkvežimių. Mergina, praėjusią naktį nesu- 
gebėjusi patenkinti kai kurių ypač rafinuotų Garvaldo reika- 
lavimų, pro ašaras tarė: 

— Labai apgailestauju, pone Garvaldai. 

Žmogus perėjo kiemą ir kažkur išnyko. Garvaldas atsi- 
suko ir piktai iškošė: 


Erelis nusileido 


— Apsirenk ir čiuožk iš čia! 

Mergina mirtinai išsigando. Drebėdama iš baimės ji Žiū- 
rėjo į Garvaldą kaip užhipnotizuota. 

Garvaldą apėmė svaiginantis valdžios jausmas. Pojūtis 
buvo toks stiprus, kad beveik prilygo aistrai. Griebė merginai 
už plaukų ir šiurkščiai patraukė. 

— Ir išmok daryti tai, kas tau sakoma! Supratai?! 

Kai mergina išėjo, atsidarė durys ir įžengė Rubenas Gar- 
valdas, jaunesnysis Beno brolis. Būdamas smulkaus kūno su- 
dėjimo, jis atrodė ligotas. Vienas petys buvo aukštesnis, vei- 
das išblyškęs, tačiau akys nepaliaujamai judėjo, ir pro jas ne- 
praslydo niekas. 

Paniekinamai nužvelgė merginą, sprunkančią už miega- 
mojo durų. 

— Nereikėjo to daryti, Benai. Ne su tokia murzina merg- 
še, kaip ši. Dar ką nors susigriebsi. 

— Tam išrastas penicilinas, — atsakė Garvaldas. — Tai- 
gi ko norėjai? 

— Kažkoks tipas nori su tavimi pasimatyti. Atvažiavo mo- 
tociklu. 

— Mačiau. Ko jam reikia? 

— Nežinau! Kažkoks įžūlus airis, — Rubenas rankoje lai- 
kė perplėšto penkių svarų banknoto pusę. — Pasakė, kad ati- 
duočiau tau, ir pridūrė, kad antrą pusę gausi, jeigu priimsi jį. 

Garvaldas nuoširdžiai nusijuokė ir ištraukė iš brolio ran- 
kos perplėšto banknoto pusę. 

— Tai man patinka. Iš tiesų patinka, — priėjo prie lango, 
apžiūrėjo banknotą prieš šviesą. — Atrodo, nepadirbtas, — ir 
atsisuko išsišiepęs, — įdomu, ar turi daugiau? Tuoj pamatysime. 

Rubenas išėjo iš kambario, o puikiai nusiteikęs vyresnė- 
lis Garvaldas priėjo prie servanto ir įsipylė škotiško' viskio. 
Atrodo, kad rytas nebus praleistas tuščiai. Gal bus galima ir 
ką nors nebloga išpešti. Jis patogiai įsitaisė krėsle prie lango. 

Atsidarė durys, ir Rubenas į kambarį įvedė Devliną. Ai- 
ris buvo permirkęs iki paskutinio siūlo, nuo apsiausto varvė- 
j0 vanduo. Nusitraukęs nuo galvos vilnonę kepurę, išgręžė ją 
į kiniško porceliano vazą. 

— Pažiūrėkite tiktai, — tarė. 

— Na, gerai, — nukirto Garvaldas. — Žinojau, kad pra- 
keikti airiai idiotai. Nereikia to priminti. Kaip jūsų pavardė? 

— Merfis, pone Garvaldai, — prisistatė Devlinas. — Kaip 
bulvė. 

— Tuo galiu patikėti, — pasakė Garvaldas. — Dėl Dievo 
meilės, nusivilkite apsiaustą. Sugadinsite tą prakeiktą kilimą. 
Tai tikras Aksminsterio kilimas. Šiais laikais kainuoja milži- 
niškus pinigus. 

Devlinas nusivilko apsiaustą, nuo kurio varvėjo vanduo, 
ir padavė jį Rubenui. Šis buvo įsiutęs, tačiau paėmė ir padėjo 
apsiaustą ant kėdės prie lango. 

— Na, gerai, mielasis, — prašneko Benas. — Turiu ne- 
daug laiko, taigi prie reikalo. 

Devlinas nusišluostė ranką į švarką ir išsitraukė pakelį 
cigarečių. 

— Man sakė, kad, be kita ko, dar dirbate ir transporto 
srityje, — pareiškė jis. 

— Kas tau sakė? 

— Girdėjau iš Žmonių. 

— Na, ir? 

— Man reikia sunkvežimio. Tritonio bedfordo. Karinio 
modelio. 

— Ir tai viskas? — Garvaldas vis dar šypsojosi, tačiau 
akimis atidžiai sekė airį. 

— Ne, taip pat norėčiau džipo, kompresoriaus su dažymo 
įrenginiu ir dviejų galonų chaki spalvos dažų. Taip pat reika- 
lingi abiejų automobilių karinės registracijos dokumentai. 

Garvaldas garsiai nusijuokė. 

— Kam tu rengiesi — atidaryti antrą frontą ar kažką pa- 
našaus? 

Devlinas ištraukė iš vidinės švarko kišenės didelį voką ir 
parodė jam. 

— Viduje yra penki šimtai svarų, sakau, kad žinotum, jog 
veltui tavo laiko negaišinu. 

Benas linktelėjo broliui. Šis paėmė voką ir pažiūrėjo, kas 
yra viduje. 

— Jis sako tiesą, Benai. Viduje vien nauji penkių svarų 
banknotai. 

Rubenas pastūmė pinigus Garvaldui, šis pasvėrė juos 
rankoje, paskui numetė ant kavos staliuko, stovinčio prieš jį, 
ir patogiai atsisėdo. 

— Gerai, pasikalbėkime. Kam tu dirbi? 


Erelis nusileido 


— Sau, — atsakė Devlinas. 

Benas nė sekundės nepatikėjo juo, tačiau į diskusijas ne- 
sileido. 

— Matyt, turi vilčių neblogai uždirbti, jeigu tiek daug 
dirbi. Gal tau reikia pagalbos? 

— Pasakiau tai, ką turėjau pasakyti, pone Garvaldai, — 
pareiškė Devlinas. — Tritonis bedfordas, džipas, kompreso- 
rius su dažymo įranga ir du galonai chaki spalvos dažų. Jeigu 
negalite man padėti, aš galiu pamėginti kitur. 

— Kas tu toks būsi, po velnių? — piktai šūktelėjo Rube- 
nas. — Čia lengva įeiti, tačiau ne visada lengva išeiti. 

— Tikrai? — paklausė Devlinas. 

Airio veidas buvo labai išbalęs, ir kai jis atsisuko į Ru- 
beną, atrodė, kad mėlynos šaltos ir tuščios akys žvelgia į kaž- 
kokį tašką tolumoje. 

Laikydamas kairę ranką kišenėje ant valterio rankenos, 
siekė banknotų pluošto. Benas stipriai prispaudė pinigus 
ranka. 

— Tai tau kainuos, — tyliai prakošė. — Apskritą sumelę. 
Sakykim, du tūkstančius svarų. 

Kurį laiką jie žiūrėjo vienas į kitą, kol Devlinas juokda- 
masis pasakė: 

— Garantuoju, kad jaunystėje jūsų kairioji gerai dirbo. 

— Ir dabar dirba, berneli, — Garvaldas suspaudė kumš- 
tį. — Kai tik prireikia — puikiai. 


— Gerai, — nutraukė Devlinas. — Pridėkit penkiasde- 
šimt galonų benzino kariniuose kanistruose — ir reikalas su- 
tvarkytas. 


Garvaldas ištiesė ranką. 

— Sutarta. Reikėtų tai aplaistyti. Ką gersi? 

— Airišką viskį, jeigu turite. Geriausia “Bushmills". 

— Visko turiu, vyruti. Ko tik širdis geidžia, — jis sprag- 
telėjo pirštais, — Rubenai, stiklinę viskio mūsų bičiuliui. 

Rubenas suabejojo, jo veidas buvo paniuręs ir piktas. 

— “Bushmills", Rubenai! — grėsmingai pakartojo Gar- 
valdas. 

Jo brolis nuėjo prie spintelės ir pravėrė ją. Devlinas iš- 
vydo daugybę butelių. 

— Esate gerai apsirūpinęs, — tarė Devlinas. 

— Taip reikia, — trumpai nukirto Garvaldas ir iš dėžu- 

tės, gulinčios ant kavos staliuko, paėmė cigarą. — Prekes at- 
siimsi Birmingame ar kur nors kitur? 

— Norėčiau kur nors netoli Piterboro, kelyje Al, — at- 
sakė Devlinas. 

Rubenas padavė jam stiklinę. 

— Tu velniškai išrankus, tiesa? 

— Ne, viskas tvarkoje, — nutraukė jį Benas. — Žinai, 
kur yra Norman Krosas? Tai kokios penkios mylios nuo Piter- 
boro, prie kelio Al. Už dviejų mylių — Fogarčio dirbtuvė. 
Šiuo metu ji uždaryta. 

— Rasiu, — atsakė Devlinas. 

— Kada pristatyti? 

— Ketvirtadienį, dvidešimt aštuntą, ir penktadienį, dvi- 
dešimt devintą. Pirmą vakarą paimsiu sunkvežimį, kompre- 
sorių ir kanistrus, o kitą dieną — džipą. 

Garvaldas šiek tiek nustebo. 

— Tai reiškia, kad viską darai pats? 

— Būtent. | 

— Gerai. Kuriuo laiku pasiimsi? 

— Kai sutems. Sakykim, devintą ar pusę dešimtos. 

— O pinigai? 

— Gavote penkis šimtus užstato. Septynis šimtus pen- 
kiasdešimt atiduosiu, kai pasiimsiu bedfordą, ir tiek pat — 
pasiimdamas džipą, taip pat ir dokumentus. 

— Tai labai paprasta, — pasakė Garvaldas, — tačiau rei- 
kia įrašyti, kam jie bus naudojami ir registracijos vietą. 

— Tai padarysiu pats, kai juos turėsiu. 

Garvaldas iš lėto linktelėjo galva svarstydamas. 

— Tegul bus taip. Reikalas sutvarkytas. O gal dar po vieną? 

— Ne, ačiū, — atsakė Devlinas. — Turiu dar keletą vietų 
aplankyti. 

Jis greitai apsivilko šlapią apsiaustą ir užsisagstė jį. Gar- 
valdas atsistojo, priėjo prie spintelės ir grįžo su ką tik atkimštu 
“Bushmills" buteliu. 

— Paimk tai iš manęs mūsų sandėrio proga, kad nesu- 


sirgtum. 

— Tai dalykai, apie kuriuos mažiausiai galvoju, — pa- 
reiškė Devlinas. — Vis dėlto labai ačiū. O čia maža smul- 
kmena mainais, — jis ištraukė iš kišenės pusę penkių svarų 


banknoto. — Bene jūsų? 


Erelis nusileido 


Garvaldas paėmė banknotą šypsodamasis. 

— Esi velniškai įžūlus, Merfi, ar žinai? 

— Man tai jau yra sakę. 

— Na, gerai, dvidešimt aštuntą susitinkame Norman Kro- 
se. Palydėk jį, Rubenai. Ir elkis, kaip pridera. 

Rubenas paniuręs nuėjo prie durų, atidarė jas ir išėjo. 
Devlinas nusekė iš paskos, tačiau prieš išeidamas pasisuko ir 
tarė jau atsisėdusiam Benui. 

— Dar vienas dalykas, pone Garvaldai. 

— Kas tokio? 

— Aš laikausi duoto žodžio. 

— Malonu žinoti. 

— Jūs taip pat pasistenkite. 

Devlinas nebesišypsojo, tik akimirką įdėmiai pažvelgė į 
Garvaldą, atlaikęs jo žvilgsnį, nusisuko ir išėjo. 

Garvaldas atsistojo ir priėjęs prie spintelės dar įsipylė stik- 
linę škotiško viskio, paskui priėjo prie lango ir žvilgtelėjo į 
kiemą. Devlinas užlenkė motociklo stovą ir užvedė variklį. 

Durys atsidarė ir į kambarį įėjo Rubenas. 

Jis buvo labai susijaudinęs. 

— Kas tau atsitiko, Benai? Nieko nesuprantu. Tas airis 
ką tik išlindo iš pelkių, dar purvas nuo batų nenudžiūvęs, o tu 
jau leidi, kad liptų ant galvos! Niekam iki šiol taip nenuolai- 
džiaudavai. 

Garvaldas stebėjo, kaip Devlinas įsuka į pagrindinį kelią 
ir nuvažiuoja lietui pliaupiant. 

— Jis kažką daro, Rubenai, — tyliai pasakė. — Kažką 
nenuspėjamo ir įdomaus. 

— Bet kam kariškos mašinos? 

— Čia gali būti daugybė variantų. Visokiausių. Pavyz- 
džiui, tas atvejis Šropšire prieš porą savaičių. Kažkoks persi- 
rengęs kariškiu vyrukas atvažiavo į didelį karinių pajėgų ins- 
tituto sandėlį ir išsivežė trisdešimt tūkstančių svarų sterlingų 
vertės škotiško viskio krovinį. Įsivaizduoji, kiek kainuoja toks 
krovinys juodojoje rinkoje? 

— Galvoji, kad jis rengia ką nors panašaus? 

— Tikriausiai, — atsakė Garvaldas. — Ir, kad ir kas ten 
būtų, aš dalyvausiu šitoje aferoje, nė nesiklausęs, ar patinka 
jam tai, ar ne. 

Jis pakraipė galvą, tarsi būtų šiek tiek sutrikęs. 

— Žinai, Rubenai, jis man grasino! Man! Mes jam to ne- 
dovanosime, ar ne? 


Kai Kėnigas pasuko torpedinį katerį į tolumoje dūluo- 
jantį krantą, jau temo, nors dar buvo ankstyva popietė. Dan- 
gumi plaukė dideli juodi, pakraščiuose paraudę debesys, visa 
pranašavo audrą. 

— Atrodo, kad artėja didelė audra, pone leitenante, — 
pasakė Miuleris. 

Kėnigas pažvelgė pro langą. 

— Prasidės ne anksčiau kaip po penkiolikos minučių. Mes 
jau būsime saugioje vietoje. 

Nuaidėjo smarkus griaustinis, dangus aptemo, tačiau įgu- 
la, stovinti ant denio ir laukianti, kada išvys prieplauką, buvo 
keistai rami. 

Kėnigas tarė: 

— Aš nesmerkiu jų. Kokia siaubinga vieta, palyginti su 
Sent Heljeriu. 

Už smėlio kopų juostos vietovė buvo lygi ir tuščia, nuo- 
lat užpučiama vėjų. Tolumoje buvo matyti ferma, šalia paki- 
limo tako blyškiame horizonte juodavo aerodromo angarų kon- 
tūrai. Vėjas lyg pašėlęs blaškė bangas, ir Kėnigas, artėdamas 
prie įlankos, sumažino greitį. 

— Pakeisk mane, Ėrichai. 

Miuleris paėmė vairą. Kėnigas užsivilko seną lakūno ap- 
siaustą, užlipo ant denio ir atsistojęs prie turėklų užsirūkė. 
Buvo labai nusiminęs. Ganėtinai sunki kelionė, o prieš akis 
naujos problemos. Kad ir Žmonės, su kuriais jam teks dirbti. 
Tai nepaprastai svarbu. Iš savo liūdnos patirties žinojo, ką reiš- 
kia atsidurti panašioje padėtyje. 

Atrodė, kad dangus prakiuro, lietus pliaupė šuorais. Kai 
jie prisišvartavo prie betoninės prieplaukos, kelyje tarp kopų 
pasirodė karinis automobilis. Miūleris užgesino variklį ir per- 
sisvėręs per langą garsiai įsakinėjo. Tuo metu, kai įgula jau 
rengėsi išmesti į krantą lyną, automobilis atvyko į prieplauką 
ir sustojo. Išlipo Šteineris su Riteriu Noimanu ir prisiartino 
prie krantinės. 

— Sveikas, Kėnigai, tai atvykai? — linksmai šūktelėjo 
Šteineris. — Sveiki atvykę į Landsvortą. 


Erelis nusileido 


Kėnigas tada leidosi trapu. Jis nustebo, kad blogai pasta- 
tė koją ir vos neįkrito į vandenį. 

— Tai jūs, pone pulkininke? — staiga suvokęs, kas čia 
dedasi, pradėjo kvatoti. — O aš vis galvojau, su kuo teks dirbti. 

Nusileidęs trapu, paspaudė Šteineriui ranką. 


* * * 


Buvo pusė penkių, kai Devlinas, aplenkęs smuklę, važia- 
vo per kaimą. Pravažiavęs tiltą išgirdo vargonų skambesį. 
Švelnioje prieblandoje degančių žvakių blykčiojimas buvo vos 
karinės mišios bus laikomos po pietų, kad nereikėtų užtem- 
dyti bažnyčios. 

Kildamas į kalvą Devlinas prisiminė Molės Prajer žodžius 
ir šypsodamasis stabtelėjo prie bažnyčios. Žinojo, kad Molė 
jau yra bažnyčioje, nes matė pakinkytą ponį, kuris kantriai 
stovėjo įkišęs snukį į maišą su ėdesiu. Šalia stovėjo du auto- 
mobiliai, sunkvežimis be bortų ir keli dviračiai. 

Kai Devlinas pravėrė duris, tėvas Verekeris ėjo per baž- 
nyčią su trimis berniukais, apsirengusiais raudonomis suta- 
nomis ir baltomis kamžomis, o vienas iš jų nešė indą su šven- 
tintu vandeniu. Verekeris šlakstė tikinčiuosius ir nuplaudamas 
jų nuodėmes giedojo: Asperges me. Devlinas susirado klaup- 
tą dešinėje navos pusėje. 

Bažnyčioje buvo ne daugiau kaip septyniolika ar aštuo- 
niolika parapijiečių, tarp jų seras Henris ir moteris, tikriausiai 
jo Žmona, 0 greta sėdinti jauna tamsiaplaukė, vos dvidešimt 
metų perkopusi mergina, vilkinti Oro pajėgų moterų pagalbi- 
ninkių uniformą, matyt, buvo Pamela Vereker. Džordžas Vail- 
das su žmona taip pat buvo čia, šalia jų sėdėjo Leikeris Arm- 
sbis, išsipustęs, baltais marškiniais su kieta apykakle ir sena- 
madišku juodu kostiumu. Molė Prajer sėdėjo kitoje pusėje su 
savo motina, simpatiška vidutinio amžiaus malonaus veido mo- 
terimi. Molė buvo užsidėjusi šiaudinę dirbtinėmis gėlėmis pa- 
puoštą skrybėlaitę, kurios kraštas dengė akis, apsivilkusi med- 
vilninę gėlėtą, aklinai užsagstytą, šiek tiek per trumpą suknelę. 
Rūpestingai sulankstytas apsiaustas gulėjo ant suolo. 

“Galiu lažintis, kad šią suknelę dėvi ne mažiau kaip trejus 

metus", — pagalvojo Devlinas. Tuo metu Molė atsisuko ir pa- 
matė jį. Nusišypsojo, sekundę ar dvi žiūrėjo į jį ir vėl nusisuko. 

Verekeris stovėjo prie altoriaus, užsivilkęs rožinę kapą, 
sudėjęs rankas maldai: 

— Prisipažįstu Visagaliui Dievui ir jums, broliai ir sese- 
rys, kad labai nusidėjau... 

Jis mušėsi į krūtinę, o Devlinas, žinodamas, kad Molė 
Prajer stebi jį iš po savo skrybėlaitės atbrailos, karštai meldė- 
si kartu su visais prašydamas Švenčiausiosios Mergelės, an- 
gelų ir šventųjų, ir visų čia susirinkusių parapijiečių, kad už- 
tartų jį prieš Viešpatį Dievą. 

Molė klaupėsi iš lėto, gal kokiais šešiais coliais aukščiau 
nei reikia kilstelėdama sijoną. Devlinas vos susilaikė nenusi- 
juokęs, prisiminęs jos apsimestinį kuklumą. Tačiau labai grei- 
tai jis surimtėjo, pastebėjęs, kad piktu žvilgsniu jį seka navos 
gilumoje prie kolonos stypsantis Seimuras. 

Po mišių Devlinas pirmas nuskubėjo prie išėjimo. Jis jau 
sėdėjo ant motociklo ir rengėsi važiuoti, kai išgirdo šaukian- 
čią Molę: 

— Pone Devlinai, luktelėkit. 

Atsisukęs jis pamatė, kad mergina, iškėlusi virš galvos 
skėtį, skuba prie jo, o motina, atsilikusi per keletą jardų, eina 
iš paskos. 

— Neskubėkite taip, — paprašė Molė. — Nejaukiai jau- 
čiatės? 

— Velniškai džiaugiuosi, kad atvažiavau, — atsakė jai 
Devlinas. 

Sunku pasakyti, paraudo ji ar ne, nes jau buvo pradėję 
temti. Šiaip ar taip kaip tik tada jos motina atsidūrė šalia jų. 

— Tai mano mama, — pristatė Molė. — O čia ponas Dev- 
linas. 

— Viską žinau apie jus, — linktelėjo ponia Prajer. — Jei 
galėtume kuo nors jums padėti, prašom sakyti. Vienišam vy- 
rui nėra lengva. 

— Pasikviestume jus arbatos, — pasiūlė Molė. 

Devlinas pamatė Arturą Seimurą, stovintį prie pagrindi- 
nių vartų ir iš padilbų stebintį juos. 

— Labai malonu, tačiau turiu prisipažinti, kad nesu tam 
pasirengęs. 

Ponia Prajer palietė jo drabužius. 


Erelis nusileido 


— Dieve mano, jūs visas šlapias! Tuojau grįžkite namo 
ir nedelsdamas išsimaudykite karštoje vonioje, nes galite su- 
sirgti. 

— Ji teisi, — energingai pritarė Molė. — Tai geras pata- 
rimas, paskubėkite. 

Devlinas spūstelėjo motociklo starterį. 

— Saugok mane, Dieve, nuo šio košmariško moterų noro 
vadovauti, — tarė jis ir nuvažiavo. 


* * * 


Apie maudymąsi nebuvo ko ir galvoti. Sušildyti virtuvė- 
je katilą vandens būtų užtrukę labai 11gai. Jis pasitenkino pri- 
metęs į didžiulį akmeninį židinį malkų ir užkūręs didžiulę ug- 
nį. Paskui nusirengė, paskubom nusišluostęs rankšluosčiu, ap- 
sivilko flanelinius marškinius ir užsitempė juodas vilnones 
kelnes. 

Buvo išalkęs, tačiau per daug pavargęs, kad ką nors pasi- 
darytų valgyti. Paėmė stiklinę ir butelį, kurį buvo gavęs iš Gar- 
valdo, įsitaisė ant seno fotelio prie židinio ir įniko skaityti vie- 
ną iš savo knygų, atkišęs kojų pėdas į židinio pusę. Po pusva- 
landžio pajuto, kad į sprandą pūstelėjo šalto vėjo gūsis. Negir- 
dėjo, kaip atsidarė durys, tačiau žinojo, kad Molė yra čia. 

— Kas tave sulaikė? — tarė neatsigręždamas. 

— Labai gudrus. Tikėjausi geresnio priėmimo, nes ėjau 
patamsy daugiau kaip mylią laukais, lyjant lietui, kad atneš- 
čiau tau valgyti. 

Mergina prisiartino prie židinio. Dėvėjo seną neperšlam- 
pamą apsiaustą, avėjo guminiais batais, buvo užsirišusi ska- 
relę, o rankose laikė krepšį. 

— Atnešiau mėsos ir bulvių troškinį, bet jau tikriausiai 
spėjai pavalgyti? 

Devlinas garsiai nusijuokė: 

— Nekalbėk daugiau. Kuo greičiau sėsk prie židinio. 

Padėjusi krepšį, nusitraukė batus ir atsisegė apsiaustą. 
Buvo apsirengusi gėlėta suknele. Nusirišusi skarelę, papur- 
tė plaukus. 

— Taip geriau. Ką skaitai? 

— Eiles, — atsakė ir ištiesė jai knygą. — Rafterio, aklo 
airių poeto, gyvenusio prieš daugelį metų. 

Molė žvilgtelėjo židinio šviesoje į atverstą knygos pus- 
lapį. 

— Tačiau aš nesuprantu, — pasakė ji. — Tai parašyta sve- 
tima kalba. 

— Airių, — atsakė jis. — Tai karalių kalba. 

Vėl prisitraukęs knygą pradėjo skaityti: 


Anois, teacht an Earraigh, beidh an la dul chun sineadh, 
is tar eis feile Bride, ardochaidh me mo sheol... 
„„„Dabar, kai pavasario metas ir dienos ilgėja, 

Per šventę Šventosios Brigitos ir aš pakelsiu bures. 
Žinau, tikrai iškeliausiu — jaučiu, kaip žingsniai tvirtėja, 
Ir vienąsyk žemumą Majo pajusiu po kojomis vėl... 


— Kaip gražu, — atsiduso Molė. — Išties gražu, — pri- 
dūrė ji ir atsisėdo ant plaušinio kilimėlio šalia jo. Atsirėmė į 
krėslą, kairiąja ranka lietė jo petį. 

— Tu iš ten kilęs, iš tos Majo vietovės? 

— Ne, — atsakė sunkiai slėpdamas jaudulį. — Esu iš pa- 
čios šiaurės, bet Rafteris puikiai perteikia nuotaiką. 

— Liamas. Ar tai airiškas vardas? — pasiteiravo ji. 

— Taip. 

— Ką jis reiškia? 

— Viljamas. 

Ji susiraukė. 

— Ne, man mielesnis Liamas. Aš manau, kad Viljamas 
skamba pernelyg kasdieniškai. 

Devlinas, kairiąja ranka laikydamas knygą, dešiniąją iš- 
tiesė prie jos pakaušio ir suėmė už plaukų. 

— Jėzau, Juozapai ir Marija, padėkite man! 

— Ir ką tai turėtų reikšti? — paklausė Molė labai nai- 
viai. 

— Tai reiškia, mano brangioji, kad jeigu tuojau pat neiš- 
trauksi iš krosnies to troškinio ir neįdėsi į lėkštę, aš už nieką 
neatsakau. 

Molė staiga garsiai nusikvatojo ir, palenkusi galvą, atsi- 
rėmė į jo kelį. 

— Iš tikrųjų tu man patinki! — pareiškė ji. — Ar žinai 
tai? Patikai man tada, kai pirmą kartą susitikome, kai sėdėjai 
ant to savo motociklo šalia smuklės. 


Erelis nusileido 


Devlinas atsiduso ir užmerkė akis, o Molė atsistojo, pa- 
sitaisė suknelę ir ištraukė iš krosnies troškinį. 


* * * 


Kai Devlinas lydėjo Molę per laukus namo, jau nebelijo, 
debesys išsisklaidė ir danguje sušvito žvaigždės. Jie ėjo pla- 
čiu taku, šaltas vėjas siūbavo medžių viršūnes virš jų galvų ir 
nuo šakų purtė lietaus lašus. Devlinas nešėsi ant peties šautu- 
vą, o Molė laikė jo kairiąją ranką. 

Po vakarienės kalbėjosi nedaug. Ji paprašė, kad jis per- 
skaitytų keletą eilėraščių, ir sėdėjo prisiglaudusi prie jo, su- 
lenkusi kojas per kelius. Buvo blogiau, negu Devlinas įsivaiz- 
davo. To jis tikrai nenumatė. Teturi tris savaites — ir nė aki- 
mirkos pramogoms. Priėję kiemą juosiančią tvorą, juodu su- 
stojo prie vartelių. 

— Kai ką sugalvojau. Trečiadienį popiet, jeigu neturi jo- 
kių planų, mums reikėtų pagalbos svirne. Turime sutvarkyti 
padargus prieš žiemą. Mudviem su mama tai truputį per sun- 
ku. Na, ir kartu su mumis papietausi. 

Būtų buvę nemandagu atsisakyti. 

— Kodėl gi ne? — atsakė. 

Molė apkabino jį per kaklą, prisitraukė prie savęs ir pa- 
bučiavo jį taip karštai, aistringai ir taip skubiai, kad Devlinas 
susijaudino iki širdies gelmių. Ji buvo pasikvėpinusi kažko- 
kiais aitriais levandos kvepalais. Tikriausiai neįstengė nusi- 
pirkti kitokių. Jis tai atsimins iki pat gyvenimo pabaigos. 

Molė prisiglaudė prie Devlino, ir jis sušnabždėjo į ausį: 


— Tau septyniolika metų, o aš jau senas — trisdešimt. 


penkerių. Ar tu pagalvojai apie tai? 

Pažvelgė į jį nustebusiomis akimis. 

— Oi, tu esi žavus, — pareiškė. — Tiesiog nuostabus. 

Kvaila, banali frazė, kitomis aplinkybėmis būtų tiesiog 
juokinga, tačiau ne dabar. Ir niekada. Jis pabučiavo ją vėl 1a- 
bai švelniai į lūpas. 

— Dabar eik! 

Nė kiek neprieštaraudama ji pakluso. Kai pasuko per kie- 
mą, pabudo viščiukai, kažkur kitoje namo pusėje amtelėjo 
šuo, paskui trinktelėjo durys. Devlinas pasisuko ir patraukė 
namo. 

Kai pasiekė paskutinę pievelę šalia pagrindinio kelio ir 
pasuko į taką, vingiuojantį per pelkes iš priešingos pusės, pra- 
dėjo lyti. Šalia tako buvo sena rodyklė su užrašu “Hobs Endo 
ferma" — niekam niekada nešovė į galvą nuplėšti ją. 

Devlinas ėjo sunkiai, žemai nuleidęs galvą, kad nors kiek 
apsisaugotų nuo lietaus. Staiga dešinėje pusėje melduose kaž- 
kas sušlamėjo ir ant tako iššoko Žmogus. 

Nors smarkėjo lietus, bet pro debesis dar švietė mėnulis, 
ir jo Šviesoje Devlinas išvydo Arturą Seimurą. 

— Aš tau sakiau, — grėsmingai prabilo jis. — Aš tave 
įspėjau, bet tu nekreipei dėmesio. Dabar pamokysiu tave. 

Devlinas skubiai nusiėmė nuo peties šautuvą. Jis buvo 
neužtaisytas, bet tai neturėjo reikšmės. Atlaužęs gaidukus, ku- 
rie garsiai trakštelėjo, pridėjo vamzdį Seimurui prie kaklo. 

— Verčiau saugokis pats, — tarė. — Šeimininkas leido 
šaudyti kenkėjus, 0 tu esi jo teritorijoje. 

Seimuras atšoko atgal. 

— Aš tave pričiupsiu, pamatysi. Ir tą murziną kalytę. Aš 
jums abiem parodysiu! 

Nusisuko ir dingo tamsoje. Devlinas užsikabino šautuvą 
ant peties ir pasuko namų link įtraukęs galvą, nes pradėjo smar- 
kiai lyti. Seimuras elgėsi kaip pamišėlis, nepajėgus atsakyti 
už savo veiksmus. Pats Devlinas nebijojo Seimuro grasinimų, 
tačiau kai staiga pagalvojo apie Molę, pajuto, kad susitraukė 
skrandis. 

— O Dieve... — sušnabždėjo. — Jeigu jis nuskriaus ją, 
užmušiu tą niekšą. Užmušiu jį! 


9 skyrius 


Stenas, vienas iš karabinų, tikriausiai buvo geriausias iš 
Antrojo pasaulinio karo metais masiškai gamintų ginklų, juo 
buvo aprūpinama dauguma britų pėstininkų. Iš pažiūros pra- 
stas ir netobulas, net sunkiausiomis sąlygomis buvo patiki- 
mesnis už bet kurį kitą tokio tipo ginklą. Jį galėjai per keletą 
sekundžių išardyti ir įsidėti į moterišką rankinę ar apsiausto 
kišenę, dėl to šis ginklas buvo ypač vertinamas daugelio Eu- 
ropos pasipriešinimo grupių, kurioms britai išmesdavo gin- 
klų. Numesk jį į purvą, atsistok ant jo — o jis toliau veiks be 
sutrikimų, kaip ir brangusis tompsonas*. 

MK IIS buvo pagamintas galvojant apie specialiuosius 
dalinius. Uždėjus duslintuvą, šūvio garsas neįtikėtinai suma- 
žėdavo, būdavo girdėti tiktai spynos traškesys, ir tai ne toliau 
kaip už dvidešimt jardų. 

Vieną tokį steną improvizuotoje šaudykloje kopose prie 
Landsvorto trečiadienį, spalio dvidešimtosios rytą, laikė ran- 
kose štabo seržantas Vilis Šeidas. Pačiame šaudyklos gale iš- 
rikiuoti į eilę stovėjo taikiniai — natūralaus dydžio “puolan- 
tys" tomiai. Vilis ištuštino visą apkabą taikydamas į pirmuo- 
sius penkis kairėje pusėje. Apima nenusakomas jausmas, kai 
matai, kaip kulkos drasko taikinį, o girdi tik spynos traškesį. 
Šteineris ir pusračiu stovintys kiti jo nedidelės grupės nariai 
neslėpė nuostabos. 

— Puikus ginklas! — Šteineris ištiesė ranką, ir Šeidas 
padavė jam steną. — Iš tikrųjų puikus, — apžiūrėjęs automa- 
tą, padavė jį Noimanui. 

Noimanas staiga susikeikė: 

— Po velnių, vamzdis karštas! 

— Taip, pone vyresnysis leitenante, — patvirtino Šei- 
das. — Turite nepamiršti, kad reikia laikyti tik už apsaugi- 
nės brezentinės dangos. Kai šaudoma ilgomis serijomis, 
vamzdis greitai įkaista. 


* “Thompson". 

Šeidas buvo iš aprūpinimo pulko, dislokuoto Hamburge. 
Smulkus neišvaizdus žmogelis su akiniais metaliniais rėme- 
liais. Jo uniforma buvo tokia apšiurusi, kokios Šteineris dar 
niekados nebuvo matęs. Šeidas pasuko prie ištiesto ant žemės 
audeklo, kur buvo išdėstyti įvairių rūšių ginklai. 

— Čia stenas su duslintuvu ir be jo, taip pat kiti ginklai, 
kuriais jūs naudositės. Iš lengvųjų automatinių siūlyčiau bre- 
ną*. Jis nėra toks patogus, kaip mūsų MG-42, tačiau labai pra- 
verčia vykdant specialiąsias užduotis. Iš jo galima paleisti pa- 
vienius šūvius arba trumpas keturių penių šūvių serijas, jis 
geras tuo, kad šaudo ypač taikliai. 

— O karabinai? — paklausė Šteineris. 

Šeidui dar nespėjus atsakyti, Noimanas palietė Šteinerio 
petį, ir pulkininkas atsisuko kaip tik laiku, kad spėtų pamaty- 
ti, kaip nuo Eisermerio pusės Žemai atskridęs "gandras" ima 
žemai virš aerodromo sukti pirmą ratą. 

— Atsiprašau, kad jus pertraukiu, seržante, — tarė Štei- 
neris ir atsisuko į savo vyrus. — Nuo šios minutės vykdysite 
seržanto Šeido nurodymus. Turite dvi savaites, o kai baigsite 
apmokymus, tikiuosi, kad sugebėsite visa tai išardyti ir su- 
rinkti užmerktomis akimis. 

Jis pažiūrėjo į Brantą. 

— Jeigu reikės kokios nors pagalbos, turite suteikti, aišku? 

Brantas atsistojo poza „ramiai“. 

— Klausau, pone pulkininke! 

— Gerai, — atrodė, kad Šteineris tiria kiekvieną iš jų. — 
Didelę laiko dalį vyresnysis leitenantas Noimanas ir aš būsi- 
me kartu su jumis. Nenusiminkite. Pažadu, kad netrukus su- 
žinosite, ką veiksime. 

Brantas visiems sukomandavo „ramiai“. Šteineris atida- 
vė pagarbą ! ir nusisukęs skubiu žingsniu nuėjo prie netoli sto- 
vinčio automobilio. Noimanas nusekė iš paskos. Šteineris at- 
sisėdo į priekinę keleivio sėdynę, o Noimanas — prie vairo, 
ir jiedu nuvažiavo. Kai prisiartino prie pagrindinių aerodro- 
mo vartų, budintis žandaras atvėrė metalinius vartus ir nevik- 
riai atidavė pagarbą, kita ranka laikydamas lojantį šunį. 

— Kurią nors dieną tas gyvulys nutrūks, — tarė Noima- 
nas, — atvirai kalbant, nemanau, kad jis žino, kieno pusėje yra. 


* “Bren". 


Erelis nusileido 


“Gandras" nusileido meistriškai. Keturi ar penki vyrai iš 
Liuftvafės nedideliu sunkvežimiu skubėjo jo pasitikti. Noi- 
manas važiavo paskui juos ir sustojo už poros metrų nuo lėk- 
tuvo. Laukdamas, kol Radlis išlips iš kabinos, Šteineris užsi- 
rūkė. | 

— Kažkas atvyko su juo, — pastebėjo Noimanas. 

Šteineris suraukė antakius, kai Radlis, maloniai šypso- 
damasis, prisiartino prie jo. 

— Kaip sekasi, Kurtai? — paklausė ištiesdamas ranką. 

Šteinerį labiau domino jo bendrakeleivis, aukštas elegan- 
tiškas jaunas vyras su SS kaukole ant kepurės. 

— Kas tas tavo bičiulis, Maksai? — tyliai paklausė. 

Radlis dirbtinai nusišypsojo ir pristatė vyrus vienas ki- 
tam laikydamasis visų formalumų: 

— Pulkininkas Kurtas Šteineris — vyresnysis leitenan- 
tas Harvėjus Prestonas iš Nepriklausomo britų korpuso. 


*k * * 


Šteineris fermos gyvenamojo namo svetainę pavertė va- 
daviete. Viename kampe buvo pastatytos sulankstomosios l0- 
vos jam su Noimanu, viduryje stovėjo du dideli stalai, ant jų — 
Hobs Endo ir Stadli Konsteblio žemėlapiai bei nuotraukos. Ten 
buvo ir puikus trimatis maketas, tačiau dar tik įpusėtas. Radlis, 
laikydamas stiklinę brendžio, susidomėjęs palinko prie jo. Ri- 
teris Noimanas stovėjo kitoje stalo pusėje, o Šteineris, nervin- 
gai traukdamas cigaretę, žingsniavo pirmyn ir atgal. 

— Maketas iš tikrųjų puikus, — tarė Radlis. — Kas jį 
padarė? 

— Eilinis Kliuglis, — atsakė Noimanas. — Atrodo, prieš 
karą buvo dailininkas. 

Nekantraudamas įsikišo Šteineris: 

— Aptarkime svarbiausią dalyką, Maksai. Negi tu rimtai 
tikiesi, kad aš paimsiu tą... tą subjektą? 

— Tai reichsfiurerio idėja, ne mano, — ramiai atsakė Rad- 
lis. — Tokiais atvejais, mielasis Kurtai, aš neįsakau, tik vyk- 
dau įsakymus. 

— Jis tikriausiai išprotėjo. 

Radlis linktelėjo galva ir nuėjo prie spintelės, kad įsipil- 
tų konjako. 

— Tokia mintis jau buvo pareikšta. 

— Gerai, — pasakė Šteineris. — Pažvelkime į tai iš prak- 
tiškosios pusės. Kad operacija pavyktų, grupė turi būti nepa- 
prastai disciplinuota, judėti, veikti ir galvoti kaip vienas žmo- 
gus — tai mes turime. Mano vyrai perėjo ugnį ir pragarą ir 
sugrįžo iš ten. Kreta, Leningradas, Stalingradas ir pakeliui dar 
keletas vietų — aš visur buvau su jais. Maksai, būna akimir- 
kų, kai man nereikia duoti žodinių įsakymų. 

— Visiškai sutinku. 

— Ar tu, dėl Dievo meilės, tiki, kad jie darniai veiks kar- 
tu su pašaliniais, ypač tokiais, kaip Prestonas? — Šteineris, 


paėmęs Radlio atneštus dokumentus, pamojavo jais. — Už- 
kietėjęs nusikaltėlis, pozuotojas, vaidinantis nuo pat gimimo, 
vaidinantis net sau, — ir paniekinamai juos nusviedė. — Jis 


net nežino, ką iš tiesų reiškia būti kareiviu. 

— Dabar yra svarbesnių problemų, bent man taip atro- 
do, — įsiterpė Riteris Noimanas. — Jis niekada gyvenime 
nėra šokęs su parašiutu. 

Radlis išsitraukė rusišką papirosą ir Noimanas pridegė jį. 

— Pagalvok, Kurtai, ar ne per daug tam skiri dėmesio — 
emocijos tik atitraukia tave nuo svarbiausio dalyko. 

— Gerai, — sutiko Šteineris. — Kaip pusiau amerikie- 
tis, negaliu pakęsti to niekšo, nes jis — išdavikas ir perbėgė- 
lis, tačiau verda net ir mano vokiškas kraujas, — susierzinęs 
papurtė galvą. — Klausyk, Maksai, ar tu nors kiek nusimanai 
apie parašiutininkų treniravimą? — paskui kreipėsi į Noima- 
ną. — Paaiškink jam, Riteri. 

— Kad gautum parašiutininko ženklą, privalai atlikti še- 
šis šuolius, taip pat būtini ne mažiau kaip šeši šuoliai per me- 
tus, kad neprarastum formos, — paaiškino Noimanas. — Tai 
privaloma visiems — ir eiliniams, ir karininkams. Už šuolius 
gausi nuo šešiasdešimt penkių iki šimto dvidešimt markių per 
mėnesį, tai priklauso nuo laipsnio. 

— Na, ir kas? 

— Kad pajėgtum vienas iššokti šešių šimtų pėdų aukšty- 
je, privalai du mėnesius treniruotis žemėje. Toliau — penki 
grupiniai šuoliai skirtingu paros metu, taip pat ir naktį, kas- 
kart vis iš mažesnio aukščio. Ir pagaliau viską apvainikuo- 
jantis finalas: parašiutininkai kovinėmis sąlygomis vienu me- 
tu šoka iš devynių lėktuvų, skrendančių žemiau negu keturių 
šimtų pėdų aukštyje. 


Erelis nusileido 


— Tai iš tikrųjų įspūdinga, — tarė Radlis, — tačiau Pres- 
tonas atliks tik vieną šuolį ir tikriausiai naktį, leisis į didelį 
tuščią paplūdimį. Ideali vieta nusileisti — jūs pats tai pripa- 
žinote. Gal galime paruošti tam vienam šuoliui? | 

Noimanas beviltiškai nusiminęs atsisuko į Šteinerį. 

— Ką dar galėčiau pridurti? 

— Nieko, — atsakė Radlis, — nes Prestonas vis tiek skris. 
Skris, nes reichsfiureris mano, kad tai geras sumanymas. 

— Dėl Dievo meilės, — prieštaravo Šteineris. — Tai ne- 
įmanoma. Negi tu, Maksai, to nesupranti? 

— Rytoj grįžtu į Berlyną, — pareiškė Radlis. — Skrisk 
su manim ir pasakyk tai jam pats, jeigu nori. O gal verčiau 
nereikia? 

Šteineris stovėjo išblyškęs. 

— Eik po velnių, Maksai! Tu puikiai Žinai, kad negaliu 
to padaryti, taip pat puikiai žinai, kodėl, — akimirką jis ne- 


galėjo ištarti žodžio. — Mano tėvas... kaip jis jaučiasi? Ar 
matei jį? 
— Ne, — atsakė Radlis. — Tačiau reichsfiureris liepė 


pažadėti tau, kad šiuo atveju jis “,asmeniškai garantuoja". 

— Ką tai, po velnių, reiškia? — Šteineris įkvėpė oro ir 
ironiškai nusišypsojo. — Žinau viena: jeigu pasiseks pagrob- 
ti Čerčilį, — o jį aš asmeniškai labai vertinu, ir ne vien dėl to, 
kad mūsų abiejų motinos buvo amerikietės, — paskui kartu 
galėtume sėkmingai įsiveržti į gestapo vadavietę Princo Al- 
berto gatvėje ir pričiupti tą mažą šiknių. Tiesą sakant, tai ne- 
bloga idėja, — Steineris žvilgtelėjo į Noimaną. — Ką manai, 
Riteri? | 

— Tai tu paimsi jį? — primygtinai paklausė Radlis. — 
Turiu galvoje Prestoną. 

— O taip, mielai jį paimsiu, — tarė Šteineris. — Tačiau 
kai visa tai baigsis, jis pasigailės, kad gimė, — tai pasakęs 
atsigręžė į Noimaną. — Gerai, Riteri. Atvesk jį. Parodysiu 
jam, kaip maždaug atrodo pragaras. 


* * * 


Kai Harvėjus Prestonas dirbo teatre, tuo metu populia- 
riame spektaklyje ,,Kelionės pabaiga“ jis vaidino jauną šau- 
nų britų karininką, Pirmojo pasaulinio karo metais atsidūrusį 

apkasuose, — bebaimį karo išvargintą jauną veteraną, iš pa- 
žiūros vyresnį, negu turėtų būti iš tikrųjų, dešine ranka — nors 
ir simboliškai — keliantį taurę ir su šypsena Žžvelgiantį mir- 
čiai į akis. Kai slėptuvės stogas įgriūdavo ir uždanga nusileis- 
davo, jam užtekdavo paprasčiausiai atsistoti ir grįžti į drabužinę 
nusiplauti netikro kraujo. 

Tačiau Olandijoje buvo kitaip. Viskas tikra ir pakanka- 
mai grėsminga. Prestonas staiga pajuto panišką baimę, tačiau 
ne dėl to, kad būtų liovęsis tikėti, jog vokiečiai laimės karą. 
Jis be jokių išlygų tikėjo tuo, tiesiog norėjo išnešti sveiką kailį, 
kad sulauktų tos nuostabios dienos. 

Sode buvo šalta, jis vaikštinėjo tai pirmyn, tai atgal rū- 
kydamas cigaretę ir nekantriai laukė ženklo iš namo. Nervai 
buvo įtempti. Pagaliau virtuvės duryse pasirodė Šteineris. 

— Prestonai! — šūktelėjo ir pridūrė angliškai: — Įeik! 

Ir nusisuko, daugiau nieko netaręs. Kai Prestonas įžengė 
į kambarį, Šteineris, Radlis ir Noimanas spietėsi prie stalo su 


žemėlapiais. 
— Pone pulkininke, — kreipėsi Prestonas. 
— Tylėt! — lediniu balsu nukirto Šteineris. Linktelėjo 


galva Radliui: — Duok jam įsakymą. 

Radlis oficialiu tonu pasakė: 

— Nepriklausomo britų korpuso unteršturmiiureri Har- 
vėjau Prestonai, nuo šiol jūs visiškai pavaldus būrio vadui lei- 
tenantui Šteineriui. Tai asmeninis reichsfiurerio Himlerio į 1sa- 
kymas. Supratote? 

Prestonas pasijuto taip, lyg Radlis būtų užsidėjęs ant gal- 
vos juodą gobtuvą, nes jo Žodžiai nuskambėjo kaip mirties 
nuosprendis. Unteršturmfiurerio kaktą išpylė prakaitas, vis 
dėlto jis atsisuko į Šteinerį ir išlemeno: 

— Bet, pone pulkininke, aš niekada nešokau su parašiutu... 


— Tai mažiausias iš jūsų trūkumų, — šiurkščiai atkirto 
Šteineris. — Tačiau, patikėkite manimi, pasirūpinsiu, kad at- 
sikratytumėt visais trūkumais. 

— Pone pulkininke, aš protestuoju... — vėl prabilo Pres- 


tonas, tačiau Steineris kaip kirviu nukirto jo Žodžius: 

— Užsičiaupk ir suglausk kojas. Ateityje paprašysiu tik 
atsakinėti į klausimus, — jis apėjo įsitempusį Prestoną. — 
Šiuo metu jūs esate tik balastas. Net ne kareivis, o tik dėvin- 
tis gražų mundurą žmogelis. Turėsime įsitikinti, ar įmanoma 
tai pakeisti, taip? 


Erelis nusileido 


Prestonas tylėjo, ir Šteineris tyliai pakartojo klausimą į 
kairiąją Prestono ausį. 

— Ar taip? 

Jis pasistengė paklausti kuo grėsmingesniu balsu, ir Pres- 
tonas paskubėjo atsakyti: 

— Taip, pone pulkininke! 

— Puiku. Manau, kad suprantame vienas kitą, — Šteine- 
ris vėl atsistojo priešais jį. — Pirmas punktas: šiuo metu vi- 
same Landsvorte niekas nežino operacijos tikslo. Jei leptelėsi 
ir kas nors apie tai sužinos, nė prasižioti nespėsi, kai aš pats 
nudėsiu tave. Aišku? 

— Taip, pone pulkininke! 

— Dabar dėl laipsnio. Kol kas neturite jokio. Leitenan- 
tas Noimanas suras kombinezoną ir parašiutininko striukę. At- 
rodysite taip, kaip ir kiti vyrai, su kuriais dalyvausite moky- 
muose. Suprantama, jums teks papildoma užduotis, bet apie 
tai vėliau. Ar turite klausimų? 

Prestono akys degė pykčiu, iš įsiūčio jis vos kvėpavo. 

— Žinoma, pone unteršturmfiureri, — ramiai tęsė Rad- 
lis, — jeigu jūsų tai netenkina, galime kartu grįžti į Berlyną, 
ir savo nuomonę asmeniškai galėsite pasakyti reichsfiureriui. 

* — Neturiu jokių klausimų, — atsakė Prestonas prislopu- 
siu balsu, beveik pašnibždomis. 

— Gerai, — Steineris kreipėsi į Riterį Noimaną. — Ap- 
rūpinkite jį viskuo, kuo reikia, ir siųskite pas Brantą. Apie jo 
treniruočių tvarkaraštį pasikalbėsime vėliau, — linktelėjo gal- 
va Prestonui. — Viskas, jūs laisvas. 

Prestonas neatsisveikino fašistiniu būdu, nes staiga jam 
šovė į galvą, kad tai gali būti blogai suprasta. Atidavęs pagar- 
bą, pasisuko ir išėjo netvirtu žingsniu. Riteris Noimanas šyp- 
sodamasis nusekė paskui jį. 

Kai durys užsidarė, Šteineris tarė: 

— Dabar turiu ko nors išgerti, — jis priėjo prie spintelės 
ir įsipylė konjako. 

— Ar pasiseks, Kurtai? — paklausė Radlis. 

— Kas žino? — niūriai nusijuokė Šteineris. — Jeigu 
jam šiek tiek seksis, gali nusilaužti koją per mokymus, — 
nugėrė gurkšnį brendžio. — Šiaip ar taip, imsimės svarbes- 
nių reikalų. Kaip sekasi Devlinui? Ar yra naujų praneši- 
mų? 

Mažame senojo fermos namo, stovinčio šalia pelkių Hobs 
Ende, miegamajame Molė Prajer laukė pažadėjusio atvykti pietų 
ir galinčio bet kurią minutę pasirodyti Devlino. Ji stengėsi kaip 
įmanydama, kad atrodytų kuo geriau. Skubiai nusirengusi, ku- 
rį laiką stovėjo prieš senos raudonmedžio spintos veidrodį kri- 
tiškai apžiūrinėdama save. Jos apatiniai drabužiai — kelnaitės 
ir liemenėlė — buvo švarūs ir tvarkingi, nors jau ne sykį adyti. 
Tai nieko bloga. Visi taip daro. Talonų drabužiams nuolat stin- 
ga. Tačiau tai, kas yra po drabužiais, atrodo visai neblogai. Gra- 
žios standžios krūtys, apvalūs sėdmenys ir dailios šlaunys. 

Uždėjusi ranką ant pilvo, pamėgino įsivaizduoti, kad Dev- 
linas taip liečia, ir pajuto, kaip ėmė spazmuoti skrandis. Ati- 
darė viršutinį tualetinio staliuko stalčių, išsitraukė vienintelę 
jau daugelį kartų adytų prieškarinių šilkinių kojinių porą ir 
atsargiai užsimovė jas. Paskui pasiėmė iš spintos medvilninę 
suknelę, kurią vilkėjo šeštadienį. 

Kai vilkosi ją per galvą, kieme pasigirdo automobilio sig- 
nalas. Pažvelgė pro langą kaip tik tuo metu, kai į kiemą įrie- 
dėjo senas morisas*. Už vairo sėdėjo tėvas Verekeris. Molė 
tyliai nusikeikė, per stipriai timptelėjo suknelę, ir po pažasti- 
mi truputį prairo siūlės. Pagaliau apsiavė sekmadieninius ba- 
tus su dviejų colių aukščio kulniukais. 

Leisdamasi žemyn šukavosi plaukus, vietomis taip susi- 
vėlusius, kad net raukėsi iš skausmo. Verekeris su motina bu- 
vo virtuvėje. Jis pasisuko į merginą ir neįprastai šiltai nusi- 
šypsojo. 

— Sveika, Mole. Kaip laikaisi? 

— Per mažai turiu laiko ir per daug darbo, tėve, — ji 
užsijuosė prijuostę ir paklausė motinos: — Ar valgis paruoš- 
tas? Netrukus jis bus čia. 

— O, tai jūs laukiate svečių? — Verekeris atsistojo pasi- 
remdamas lazda. — Atsiprašau, kad pataikiau ne laiku. 

— Ne, kodėl gi, tėve, — paprieštaravo ponia Prajer. — 
Tai tik ponas Devlinas, naujasis Hobs Endo prižiūrėtojas. Pa- 
pietaus su mumis, 0 popiet padės mums ūkyje. Jūs kokiu nors 
svarbiu reikalu? 


* Automobilis “Morris". 


Erelis nusileido 


Verekeris tiriamai nužvelgė Molę, jos batus, suknelę. Jo 
veidas paniuro, lyg jis nepritartų tam, ką išvydo. Molė užsi- 
plieskė. Įsirėmusi kairiąja ranka į šoną, karingai pažvelgė į jį. 

— Ar norėjote su manimi pasišnekėti, tėve? — paklausė 
ji. Balsas nuskambėjo neįprastai ramiai. 

— Ne, tik norėjau persimesti keletu žodžių su Arturu. Ar- 
turas Seimuras juk padeda jums antradieniais ir trečiadieniais, 
tiesa? 

Molė pajuto, kad Verekeris sako netiesą. 

— Arturas Seimuras čia jau nebedirba, tėve. Maniau, kad 
jūs tai žinote. Ar nesakė, kad jį atleidau? 

Verekeris išbalo. Jis nepagalvojo, kad nebuvo įpratęs me- 
luoti. | 

— Kodėl taip atsitiko, Mole? — paklausė. 

— Nes nenoriu, kad jis čia trainiotųsi. 

Verekeris klausiamai pažvelgė į ponią Prajer. Ji jautėsi 
nejaukiai ir tiktai truktelėjo pečiais. 

— Jis netinka į draugiją nei žmonėms, nei galvijams. 

Tada Verekeris padarė didelę klaidą tardamas Molei: 

— Kaime kalbama, kad su juo blogai elgiamasi. Tai, kad 
tau patinka kas nors iš atvykėlių, nėra pasiteisinimas. Nerei- 
kėjo taip elgtis su žmogumi, kuris kantriai laukė ir padėjo tau 
kiek galėdamas, Mole. 

— Žmogumi?! — suriko Molė. — Ar tai žmogus, tėve? 
Niekada to nepastebėjau. Galėtumėt, tėve, jiems pasakyti, kad 
jis tik ir stengdavosi pakišti ranką man po sijonu ir mane pa- 
čiupinėti. 

Verekerio veidas dar labiau išbalo, o Molė be gailesčio 
tęsė toliau: 

— Žinoma, jie kaime gali kalbėti, kad nieko neatsitiko, 
nes jis taip elgiasi su visomis moterimis, nuo tada, kai jam 
sukako dvylika metų, ir niekam nė motais. Ir jūs, tėve, ne ge- 
resnis. 

— Mole! — riktelėjo persigandusi motina. 

— Suprantu, — atrėžė mergina. — Negalima įžeisti ku- 
nigo, nors tai ir teisybė, ar ne taip? — ji pažvelgė į Verekerį 
neslėpdama paniekos. — Ir nepasakokit, tėve, kad jūs nieko 
apie tai nežinojote! Jis niekada nepraleidžia sekmadienio mi- 
šių, taigi jo išpažinčių klausotės dažnai. 

Ji nusisuko, sugavusi piktą Verekerio žvilgsnį, ir kaip tik 

tuo metu pasigirdo beldimas į duris. Išlyginusi šiek tiek ant 
šlaunų susigarankščiavusią suknelę, nuskubėjo jų atidaryti. Bet 
kai pravėrė duris, už jų išvydo ne Devliną, o Leikerį Armsbį. 
Jis stovėjo šalia traktoriaus su priekaba, iki pat kraštų pri- 
krauta ropių, ir suko rankose suktinę. 

Išvydęs Molę, išsišiepė. 

— Kur jas išversti, Mole? 

— Velniai tave griebtų, Leikeri. Visada pasirenki tokį lai- 
ką, ar ne? Į klėtį. Palauk, verčiau pati parodysiu, nes tuoj pat 
ką nors pridirbsi. 

Ji pasileido per kiemą aplenkdama balas, saugodama sa- 
vo gražiuosius batelius. Leikeris nusekė paskui ją. 

— Pasipuošei kaip į balių, Mole. Kokia proga? 

— Rūpinkis savais reikalais, Leikeri, — atkirto Molė. — 
Ir atidaryk tas duris. 

Leikeris pakėlė kablį ir ėmė stumti vieną didžiųjų svirno 
durų pusę. Už jų stovėjo Arturas Seimuras. Viršum jo pykčiu 
degančių akių buvo užmaukšlinta kepurė, o platūs pečiai vos 
tilpo į seną apsiaustą. 

— Nurimk, Arturai, — atsargiai prabilo Leikeris. 

Seimuras pastūmė jį į šalį, čiupo Molę už dešinės rankos 
riešo ir patraukė ją prie savęs. 

— Eikš, kale. Turiu su tavim pasikalbėti. 

Leikeris beviltiškai bandė jį sulaikyti. 

— Klausyk, Arturai, taip negalima. 

Seimuras atgalia ranka trenkė jam į nosį, pasipylė kraujas. 

— Pasitrauk! — riktelėjo stumdamas Leikerį, ir šis atbu- 
las griuvo į purvą. 

Molė iš visų jėgų bandė ištrūkti. 

— Paleisk mane! 

— O ne! — burbtelėjo Seimuras. Jis užvėrė duris ir už- 
stūmė sklendę. — Užteks, Mole, — čiupo ją kairiąja ranka už 
plaukų. — Jei būsi gera, nieko tau neatsitiks. Tačiau turiu gauti 
tai, ką davei tam prakeiktam airiui. 

Jis apgraibomis bandė pakišti ranką po suknele. 

— Dvoki, — priešinosi Molė. — Ar žinai? Kaip sena pur- 
ve išsivoliojusi kiaulė. 

Ji pasilenkė ir negailestingai suleido dantis į jo rankos 
riešą. Seimuras iš skausmo suriko ir paleido jos ranką, bet 
antrąja vėl čiupo Molę ir perplėšė suknelę, tačiau ji sugebėjo 
išsisukti ir užsikabaroti kopėčiomis į pakraigę. 


Erelis nusileido 


Devlinas tuo metu ėjo per lauką iš Hobs Endo ir, atsidū- 
ręs ant pievos aukštumėlės, spėjo pamatyti, kaip Leikeris 
Armsbis ir Molė eina per kiemą į klėtį. Po akimirkos Leike- 
ris, išsviestas iš ten, drėbėsi aukštielninkas į purvą, o klė- 
ties durys užsidarė. Devlinas metė nebaigtą rūkyti cigaretę 
ir pasileido bėgti. Dar nespėjęs peršokti kiemo tvoros, pa- 
matė tėvą Verekerį ir ponią Prajer prie svirno. Kunigas dau- 
žė lazda duris. 

— Arturai! — suriko jis. — Atidaryk duris, baik kvailioti. 

Vienintelis atsakas buvo Molės spiegimas. 

— Kas čia vyksta? — sunerimęs paklausė Devlinas. 

— Tai Seimuras, — atsakė Leikeris spausdamas prie no- 
sies kruviną skepetaitę. — Įsitempė Molę ir užstūmė sklendę. 

Devlinas pabandė atidaryti duris pečiais, tačiau beregint 
suprato, kad tai tik laiko gaišinimas. Kai vėl pasigirdo Molės 
klyksmas, beviltiškai apsidairė aplink ir pamatė traktorių, kurį 
Leikeris paliko prie namo durų. Variklis buvo įjungtas. Dev- 
linas žaibiškai perbėgo kiemą, užsiropštė ant aukštos sėdy- 


nės, sėdo už vairo, įjungė pavarą ir taip beprotiškai spūstelė- 


jo akceleratorių, kad traktorius šokte šoko į priekį. Priekaba 
siūbavo į šalis, ropės, nelyginant patrankos sviediniai, skrai- 
dė po kiemą. Verekeris, ponia Prajer ir Leikeris spėjo laiku 
pasitraukti, o traktorius, atsitrenkęs į klėties duris ir išlaužęs 
jas, nesustodamas įlėkė į vidų. 

Sustabdęs traktorių, Devlinas pamatė į pakraigę užlipu- 
sią Molę ir Seimurą, bandantį pastatyti kopėčias, kurias ji tik- 
riausiai buvo nustūmusi. Kai Devlinas išjungė variklį, Sei- 
muras atsisuko ir dėbtelėjo į jį keistu beprotišku žvilgsniu. 


— Na, niekše! — riktelėjo Devlinas. 
Tuo metu atšlubavo Verekeris. 
— Ne, Devlinai, palik tai man! — šūktelėjo jis ir atsisu- 


ko į Seimurą. — Arturai, taip negalima, supranti? 

Seimuras nekreipė į juos nė mažiausio dėmesio. Tarsi čia 
jų nė nebūtų. Nusisukęs jis ėmė lipti kopėčiomis. Devlinas 
nušoko nuo traktoriaus ir išmušė kopėčias iš po Seimuro ko- 
jų. Seimuras visu svoriu krito ant žemės. Kurį laiką gulėjo 
purtydamas galvą. Jo žvilgsnis šiek tiek prablaivėjo. 

Kai atsistojo, tėvas Verekeris nukrypavo prie jo: 

— Klausyk, Arturai, aš sakiau tau... | 

Tik tiek ir spėjo pasakyti, nes Seimuras taip stumtelėjo 
kunigą, kad šis pargriuvo. 

— Aš užmušiu tave! — įtūžęs šaukė Seimuras ir puolė 
prie Devlino norėdamas sutraiškyti savo dideliais kumščiais. 
Devlinas metėsi į šalį, ir Seimuras visu svoriu trenkėsi į trak- 
torių. Devlinas smogė jam į dešinį, paskui į kairį šoną, tiesiai 
į inkstus, ir atšoko, o Seimuras sustaugė iš skausmo. 

Jis atsistojo vis dar rėkdamas, ir Devlinas, smogęs jam 
kairiuoju, paskui dešiniuoju kumščiu į purviną snukį, iki krau- 


jo prakirto lūpas. Tada dar kartą lyg kirviu į medį kirto deši- 


niąja po šonkauliais. 

Pasilenkė, kad išvengtų baisaus Seimuro smūgio, ir vėl 
smogė jam į paširdžius. 

— Sėkmės paslaptis — darbas kojomis, koordinacija ir 
taiklūs smūgiai. Tai Švenčiausioji Trejybė, tėve. To išmokęs 
žmogus gali būti tikras, kad žemė neišslys iš po kojų ir dvasia 
neapleis. Žinoma, jeigu kartkartėmis nepatingėsi smarkiai pa- 
dirbėti. 

Paskui dar spyrė Seimurui į dešinį kelią, o kai milžinas 
susirietė iš skausmo, trenkė keliu į veidą. Seimuras išlėkė pro 
duris ir drėbėsi į purvą. Tada iš lėto atsistojo ir stovėjo lyg 
apsvaigęs bulius viduryje arenos. Veidu tekėjo kraujas. 

Devlinas vėl šoko prie jo. 

— Tu nežinai, kada derėtų nusileisti, tiesa, Arturai? Nėra 
ko stebėtis, nes tavo smegenys — žirnio dydžio... 

Žengtelėjęs dešiniąja koja Devlinas paslydo purve ir su- 
klupo. Tuo pasinaudojęs Seimuras taip stipriai smogė į kaktą, 
kad Devlinas visu ūgiu išsitiesė aukštielninkas. Molė spieg- 
dama prilėkė prie jų ir įsikabino nagais į Seimurą. Šis atstū- 
mė ją ir, norėdamas spirti Devlinui, pakėlė koją. Tačiau airis 
čiupo ją, pasuko ir vėl įstūmė Seimurą į klėtį pro duris. 

Kai šis atsisuko, Devlinas, nebesišypsodamas ir mirtinai 
išbalęs, palietė jį. 

— Gerai, Arturai, baikim. Aš alkanas. 

Tačiau Seimuras vėl ėmė pulti. Devlinas sukiojosi vers- 
damas tąsytis priešininką po kiemą, neleisdamas jam atsikvėp- 
ti. Pats lengvai išvengdamas smūgių kaskart tėkšdavo 
priešininkui į veidą, kol šis pavirto kruvina kauke. 


Erelis nusileido 


Prie užpakalinių durų stovėjo senas cinkuotas lovys van- 
deniui, ir Devlinas pamažu stūmė Seimurą jo link. 

— O dabar paklausyk manęs, niekše! Jeigu dar kartą pa- 
liesi merginą, jeigu ją kaip nors nuskriausi, aš pats nudirsiu 
tau kailį. Ar supratai? 

Taip grasindamas darsyk smogė Seimurui į paširdžius, ir 
šis sustaugęs nuleido rankas. 

— Ir vėliau, jei tu kur nors būsi, ir ateisiu aš, turėsi atsi- 
stoti ir dingti. Ar ir šitai supratai? 

Dešiniąja ranka Devlinas dar du kartus užvožė į nepri- 
dengtą Seimuro žandikaulį, ir šis, persiritęs per lovį, virto 
aukštielninkas. 

Devlinas pasilenkė ir įkišo galvą į vandenį. Kai ištraukė 
ją, kad įkvėptų oro, greta pamatė Molę, o tėvas Verekeris bu- 
vo pasilenkęs prie Seimuro. 

— Dieve mano, Devlinai, galėjai užmušti jį! — tarė ku- 
nigas. 

— Tik ne jį, — atsakė Devlinas. — O gaila. 

Lyg patvirtindamas jo žodžius, Seimuras suvaitojo ir pa- 
bandė atsikelti. Tuo metu nešina dvivamzdžiu iš namo išėjo 
ponia Prajer. 

— Tėve, išgabenkite jį iš čia, — kreipėsi į Verekerį. — Ir 
prašau mano vardu pasakyti jam, kad jeigu atsigavęs dar grįš 
ir gąsdins mano dukrą, nušausiu kaip šunį, nors ir tektų už tai 
atsakyti. 

Leikeris Armsbis panėrė seną emaliuotą kibirą į lovį ir, 
pasėmęs vandens, išvertė jį ant Seimuro. 

— Prašau, Arturai, — džiugiai tarė. — Neabejoju, kad 
tai tavo pirmoji maudynė nuo Šv. Mykolo. 

Seimuras sudejavo, griebė ranka už lovio krašto, vis dar 
bandydamas atsistoti. 

— Padėk jam, Leikeri, — paprašė tėvas Verekeris, ir jie 
dviese nulydėjo Seimurą iki moriso. 

Staiga Devlinas pajuto, kad žemė slysta jam iš po kojų, 
tarsi būtų prasidėjęs atoslūgis. Jis užmerkė akis. Dar spėjo 
išgirsti Molės šauksmą ir pajuto, kad ji laiko jį, pakišusi savo 
jauną tvirtą petį jam po ranka. Iš kitos pusės jį prilaikė moti- 
na, ir abi nuvedė jį į namą. 

Atsipeikėjęs pamatė, kad sėdi virtuvėje prie židinio, jo 
veidas — prie pat Molės krūtinės, o ji deda jam ant kaktos 
šlapią rankšluostį. 

— Dabar galiu eiti. Jau viskas gerai, — tarė jis. 

Susirūpinusi ji pažvelgė iš viršaus. 

— Dieve, galvojau, kad jis vienu smūgiu sutrupins tau 
galvą. 

— Tai mano silpniausia vieta, — paaiškino Devlinas, ži- 
nodamas, kad Molė tikrai nusiminusi, bet tuojau surimtėjo. — 
Jeigu tik didesnė įtampa, alpstu ir netenku sąmonės. Dėl psi- 
chologinės priežasties. 

— Kas tai yra? — paklausė ji. 

— Nesvarbu, — atsakė Devlinas. — Tik leisk man vėl 
padėti galvą taip, kad matyčiau tavo dešinįjį spenelį. 

Ji paraudo ir ranka pridengė suplėšytą liemenėlę. 

— Tu velnias! 

— Matai, — tarė jis, — nedidelis skirtumas tarp manęs 
ir Arturo, kai reikalai pakrypsta į tą pusę. 

Ji švelniai patapšnojo jam pirštu per kaktą. 

— Niekada gyvenime negirdėjau, kad suaugęs vyras 
taukštų tokius niekus. 

Į virtuvę rišdamasi švarią prijuostę įėjo motina. 

— Dėl Dievo, vyruti, turi būti velniškai alkanas po šito- 
kio susirėmimo. Ar norėtum bulvių su mėsa? 

Devlinas pažvelgė į Molę ir nusišypsojo. 

— Labai dėkoju jums, ponia. Nepameluosiu sakydamas, 
kad norėčiau visko. 

Mergina užgniaužė juoką, pagrasė jam prieš nosį kumš- 
teliu ir nuėjo padėti motinai. 


* * * 


Devlinas grįžo į Hobs Endą vėlai vakare. Pelkėse buvo 
tylu ir ramu kaip prieš audrą. Dangus niaukėsi, tolumoje gru- 
mėjo griaustinis. 

Jis ėjo aplinkiniu keliu, norėdamas patikrinti užtvankų 
uždorius, įrengtus vandens tėkmei į kanalus reguliuoti, o kai 
pagaliau įsuko į kiemą, pamatė prie durų stovintį Joanos Grėj 
automobilį. Joana, vilkinti savanorių moterų pagalbininkių 
uniformą, buvo atsirėmusi į sieną ir žiūrėjo į jūrą. Prie jos 
kantriai tupėjo medžioklinis šuo. Kai Devlinas priartėjo, pa- 
žvelgė į jį. Toje kaktos vietoje, į kurią trenkė Seimuro kumš- 
tis, švietė didoka mėlynė. 

— Atrodai bjauriai, — pareiškė ji. — Ar dažnai mėgini 
nusižudyti? 

Jis nusišypsojo. 

— Reikėtų poniai pamatyti tą kitą vyruką. 


— Mačiau, — linktelėjo galva. — Tai turėtum baigti, 
Liamai. 

Jis, pridengdamas degtuką delnu, prisidegė cigaretę. 

— Ką baigti? 


— Kalbu apie Molę Prajer. Ne tam čia esi. Turi įvykdyti 
užduotį. 

— Jūs perdedate, — atšovė. — Dvidešimt aštuntą turėsiu 
susitikti su Garvaldu, o iki tol esu laisvas. 

— Nebūk kvailas. Gerai žinai, kad čionykščiai žmonės 
tokie pat, kaip visose pasaulio atokiose vietovėse. Nepasitiki 
atvykėliais ir palaiko saviškius. Jiems nepatiko, kaip tu pasi- 
elgei su Arturu Seimuru. 

— O man nepatiko tai, ką jis bandė padaryti Molei, — 
Devlinas trumpai, lyg būtų nustebęs, nusijuokė. — Dėl Dievo 
meilės, moteriške, jeigu bent pusė to, ką šiandien pasakė Lei- 
keris apie Seimurą, yra tiesa, tai jį prieš daugelį metų reikėjo 
uždaryti ir išmesti raktą. Daugybė lytinių pasikėsinimų ir ma- 
žiausiai dviejų Žmonių sužalojimas. 

— Tokiose vietose policija nekviečiama. Viską tvarko pa- 
tys, — ji nekantriai papurtė galvą. — Tačiau taip mes nieko 
nelaimėsim. Negalima erzinti žmonių, taigi būk protingas. Pa- 
lik Molę ramybėj. 

— Ar tai įsakymas? 

— Nebūk kvailas. Stengiuosi pasitikėti-tavo blaiviu protu. 

Joana nuėjo prie automobilio, patupdė šunį ant užpakali- 
nės sėdynės, o pati sėdo prie vairo. 

— Ar yra kokių nors naujienų iš sero Henrio fronto? — 
paklausė Devlinas, kai ji užvedė variklį. 

Joana nusijuokė: 

— Nesirūpink, viskas parengta. Penktadienį vakare — ra- 
dijo ryšys su Radliu. Jei bus naujienų, pranešiu. 

Kai ji nuvažiavo, Devlinas atsirakino duris, įėjo į vidų ir 
ilgai apie kažką mąstė, paskui užstūmė sklendę ir įžengė į sve- 
tainę. Užtraukė užuolaidą, užkūrė nedidelę ugnį ir atsisėdo 
prie židinio, įsipylęs stiklinę airiško viskio, kurio buvo gavęs 
iš Garvaldo. 

Tai skandalas, tikras skandalas. Joana Grėj teisi. Kvailai 
pasielgė įsivėlęs į tą bėdą. Akimirką prisiminė Molę, bet tuč- 
tuojau iš nedidelio savo knygų rinkinio išsitraukė airišką lei- 
dinį “Vidurnakčio teismas" ir pabandė susikaupti skaitydamas. 

Pradėjo lyti, vanduo sruvo lango stiklu. Buvo beveik pu- 
sė aštuonių, kai kažkas ėmė bergždžiai klebenti išorinių durų 
rankeną. Po akimirkos pasigirdo beldimas į langą, ir jis išgir- 
do, kaip Molė tyliai šaukia jį vardu. Nesiliovė skaitęs, nors 
sunkiai įžiūrėjo tekstą silpnoje židinio ugnies šviesoje. Ne- 
trukus Molė nuėjo. 

Liamas tyliai nusikeikė, apimtas liūdesio trenkė į sieną 
knygą ir vos susilaikė nepuolęs prie durų, kad pasivytų Molę. 
Tačiau tik įsipylė didelį stiklą viskio, atsistojo prie lango, ir 
klausydamasis, kaip virš pelkių šėlsta liūtis, pasijuto toks be 
galo vienišas, koks niekada gyvenime nebuvo jautęsis. 


* * * 


Ir Landsvorte pūtė stiprus vėjas, nešantis nuo jūros įky- 
rų, kiaurai merkiantį lietų, kertantį skaudžiau nei chirurgo pei- 
lis. Prie senosios fermos sodo vartų sargyboje stovėjo Har- 
vėjus Prestonas. Atsirėmęs į tvorą, keikė Steinerį, Radlį, Him- 
lerį ir visus, kuriuos tik prisiminė, dėl savo likimo, kad taip 
žemai puolė. 


10 skyrius 


Antrojo pasaulinio karo metais vokiečių parašiutininkus 
nuo britų kolegų skyrė vienas esminis dalykas — jie naudojo 
skirtingo tipo parašiutus. 

Netgi vokiškojo tipo parašiutai skyrėsi nuo-tų, kurie bu- 
vo gaminami Liuftvafės pilotams ir lėktuvų įguloms. Jie ne- 
turėjo juostų, vadinamojo keliamojo tinklo, tvirtinamo prie 
diržų, apjuosiančių parašiutininko kūną. Kupolo lynai buvo 
tiesiogiai sujungti su parašiutininko maišu. Todėl buvo skir- 
tinga ir šuolio technika, tad sekmadienio rytą Šteineris suren- 
gė tipinio britų parašiuto demonstravimą netoli Landsvorto, 
senoje daržinėje. 

Vyrai buvo susispietę pusračiu, o Harvėjus Prestonas sto- 
vėjo viduryje, kaip ir kiti, apsirengęs parašiutininko kombi- 
nezonu, apsiavęs parašiutininko batais. Šteineris stovėjo prieš 
juos, o Riteris Noimanas ir Brantas — šalia, vienas kairėje, 
kitas dešinėje. 

Šteineris tarė: 

— Kaip jau sakiau, operacijos esmė ta, kad apsimesime esą 
specialiųjų britų oro pajėgų lenkų būrys ar dalinys. Dėl to būsite 
aprūpinti ne tik tokia ginkluote kaip britų, bet ir šuolį atliksite 
kitokiais parašiutais, tokiais, kokius naudoja britų aviacija. 

Tada jis kreipėsi į Riterį Noimaną: 

— Dabar tavo eilė. 

Brantas paėmė supakuotą parašiutą ir pakėlė jį aukštyn. 
Noimanas aiškino: 

— Tokie X tipo parašiutai naudojami britų aviacijoje. 
Sveria apie dvidešimt aštuonis svarus ir, kaip sakė ponas pul- 
kininkas, labai skiriasi nuo mūsiškių. 

Brantas truktelėjo už lyno, ir pakuotė atsidarė, išmesda- 
ma chaki spalvos parašiuto kupolą. Noimanas dėstė toliau: 

— Pažiūrėkite, kokiu būdu kupolo lynai yra tvirtinami 
prie kūną juosiančių diržų, — paaiškino Noimanas. — Taip 
pat, kaip ir Liuftvafės naudojamų parašiutų. 

— Svarbiausia, — įsiterpė Šteineris, — šiuos parašiutus 
lengviau valdyti, pakeisti skrydžio kryptį, taikytis prie kin- 
tančios situacijos. Tai nebūdinga parašiutams, prie kurių jūs 
esate įpratę. 

— Dar vienas dalykas, — pasakė Riteris. — Mūsų para- 
šiuto svorio centras yra aukščiau, todėl galima įsipainioti į 
kupolo lynus, jeigu neiššoksite iš lėktuvo pasvirę, ką visi ži- 
note. Su X tipo parašiutu galite šokti stati, ir tai dabar paban- 
dysime. 

Jis linktelėjo galva Brantui, ir šis paliepė: 

— Dabar stokite čia visi. 

Kitame daržinės gale, šalia palapinės, kokių penkiolikos 
pėdų aukštyje, buvo sija, per kurią permesta virvė su X tipo 
parašiuto kūną apgaubiančiais diržais. 

— Truputį primityvų, — abejingai pasakė Brantas, — bet 
gerai. Šokate nuo palėpės, o keli iš mūsų stovės apačioje ir pri- 
žiūrės, kad ne per smarkiai atsitrenktumėte į žemę. Kas pirmas? 

— Jeigu man suteiksite garbę, — pasakė Šteineris, — ta- 
čiau vien dėl to, kad dar turiu reikalų kitur. 

Riteris padėjo jam prisitvirtinti diržus, tada Brantas ir kiti 
keturi vyrai užtraukė jį iki palėpės. Šteineris truputį pastovė- 
jo prie palėpės krašto ir, gavęs Riterio ženklą, šoko. Kitas vir- 
vės galas lėkė į viršų traukdamas jį laikiusius tris vyrus, ta- 
čiau Brantas ir seržantas Šturmas keikdamiesi pajėgė sulai- 
kyti. Šteineris pasiekė žemę, apsivertė keletą kartų ir pašoko 
ant kojų. 

— Gerai, — pasakė Riteriui. — Dabar iš eilės. Dar turiu 
laiko pažiūrėti jūsų visų šuolius. Paskui turėsiu išeiti. 

Jis atsistojo eilės gale ir užsižiebė cigaretę, o Noimanas 
tvirtinosi diržus. Kai jį užtraukė iki palėpės, nuo daržinės ga- 
lo vaizdas atrodė grėsmingai, tačiau po nevykusio šuolio, kai 
jis nukrito ant užpakalio, daržinėje nugriaudėjo juokas. 

— Matai, — juokais Kliuglis pasakė Verneriui Bryge- 
liui, — ką padaro sėdėjimas raitam ant tų prakeiktų torpedų. 
Ponas leitenantas užmiršo viską, ką mokėjo. 

Po jo šoko Brantas. Šteineris tuo metu atidžiai stebėjo 
Prestoną. Anglas buvo išbalęs, jo veidas, išpiltas prakaito, rodė 
1išgąstį. 

Nepasisekė ir kitiems vyrams. Kartą vyrai, laikę virvės 
galą, neteisingai suprato ženklą ir paleido ją netinkamu mo- 

mentu, taigi eilinis Haglis krito kaip bulvių maišas iš penkio- 
likos pėdų aukščio. Tačiau atsistojo visai nenukentėjęs. 

Artėjo Prestono eilė. Gera nuotaika dingo. 

Šteineris linktelėjo Brantui. 

— Į viršų jį. 

Penki vyrai taip energingai patraukė virvę, kad Presto- 
nas išlėkė į viršų ir atsimušė į siją beveik prie stogo. Paskui 
nuleido tiek, kad jis galėtų atsistoti ant palėpės krašto. Presto- 
nas žiūrėjo į juos nuo viršaus išsigandęs. 

— Gerai, angle, — riktelėjo Brantas. — Atsimink, ką sa- 
kiau. Šoksi, kai duosiu ženklą. 

Jis pasisuko į vyrus, laikančius virvę, norėdamas juos in- 
struktuoti, kai staiga Brygelis suriko pamatęs, kaip Prestonas 
krinta žemyn. Riteris Noimanas šoko prie virvės. Prestoną vy- 
rai sulaikė per tris pėdas nuo žemės. Jis siūbavo kaip švy- 
tuoklė, jo rankos nukaro, o galva nusviro ant krūtinės. 

Brantas čiupo anglą už smakro ir pažiūrėjo jam į veidą. 

— Apalpo! — pasakė jis. 

— Regis, taip, — pripažino Šteineris. 

— Ką darysime, pulkininke? — paklausė Riteris Noi- 
manas. 

— Nuleiskite jį, — pasakė Šteineris. — Paskui vėl už- 
traukite į viršų. Tegul šokinėja tol, kol išmoks arba susilau- 
žys koją, — jis atidavė pagarbą ir, pasakęs “tęsti toliau“, nu- 
sisuko ir nuėjo. 


Kai Devlinas įžengė į smuklę, ten jau buvo keliolika vy- 


rų. Leikeris Armsbis buvo įsitaisęs su armonika savo įprasto- 
je vietoje prie židinio, o visi kiti, susėdę apie du didelius sta- 
lus, žaidė domino. 

Arturas Seimuras su alaus bokalu rankoje žvalgėsi pro 
langą. 

— Tegu bus pagarbintas! — maloniai pasisveikino Dev- 
linas. Atsakas buvo tyla. Visi, išskyrus Seimurą, sužiuro į jo 
pusę. 

— Į tai atsakoma “Per amžių amžius", — pamokė Devli- 
nas. — Na, gerai... 


Išgirdęs žingsnius, jis atsisuko ir pamatė iš pagalbinės 

patalpos išeinantį Džordžą Vaildą, besišluostantį į prijuostę 
rankas. Jo neįskaitomas veidas buvo susikaupęs. 

— Mes užsidarome, pone Devlinai, — mandagiai prane- 
šė jis. 

— Kaip tik dabar laikas išgerti. 

— Deja, ne. Jūs turėsite iš Čia išeiti, pone. 

Smuklėje tvyrojo mirtina tyla. Devlinas susikišo rankas į 
kišenes, nudelbė galvą ir šiek tiek susikūprino atkišdamas į 
priekį pečius. Kai jis pakėlė akis ir apsidairė, Vaildas neju- 
čiom žengė žingsnį atatupstas. Airio veidas buvo mirtinai iš- 
balęs, veido oda įsitempusi, mėlynos akys svaidė žaibus. 

— Kai kas iš čia esančiųjų tuojau pat išeis, — ramiai pa- 
reiškė Devlinas, — tačiau ne aš. 

Seimuras atsisuko nuo lango. Vienos jo akies nesimatė 
išvis, lūpos buvo sutinusios, o visas persikreipęs veidas pasi- 
dengęs raudonai žaliomis mėlynėmis. Buku žvilgsniu pažvel- 
gęs į Devliną, paliko nebaigtą gerti alų ir pasuko durų link. 

Devlinas vėl kreipėsi į Vaildą: 

— Dabar išgersiu, pone Vaildai. Gurkšnelį škotiškojo, nes 
apie airišką viskį čia, šio mažo savo pasaulėlio pakrašty, jūs 
niekados negirdėjote. Niekaip nepatikėsiu, kad neturite pa- 
slėpęs poros butelių škotiškojo po prekystaliu savo ypatin- 
giems svečiams. 

Vaildas žiobtelėjo, lyg norėdamas kažką pasakyti, bet ap- 
sigalvojo. Nuėjęs į pagalbinę patalpą, sugrįžo nešinas buteliu 
“White Horse" ir maža stiklinaite. Įpylė vieną normą ir pasta- 
tė ant lentynos šalia Devlino. 

Devlinas išsitraukė saują monetų. 

— Šilingas ir šeši pensai, — tarė jis, atskaičiuodamas pi- 
nigus prie gretimo stalo. — Tai įprasta kaina už ką nors stip- 
resnio. Kertu lažybų, kad toks pavyzdingas bažnyčios rams- 
tis, kaip jūs, neprekiauja juodojoje rinkoje svaigalais. 

Vaildas nieko neatsakė. Visi apmirę laukė. Devlinas pa- 
kėlė stiklą, patyrinėjo jo turinį prieš šviesą, tada apvertė, ir 
auksinė srovė išsiliejo ant grindų. 

— Puiku! Man patiko, — pasakė ir atsargiai pastatė stik- 
14 ant stalo. 

Leikeris Armsbis pradėjo kikenti, Devlinas irgi nusišiepė. 

— Ačiū, Leikeri. Aš tave myliu, senuk, — pasakė išei- 
damas. 

Kai Šteineris atviru automobiliu važiavo nusileidimo ta- 
ku, smarkiai lijo. Sustojęs prie pirmo angaro, nulėkė slėptis 
jame nuo lietaus. Pėteris Gėrikė, apsivilkęs seną kombinezo- 
ną, iki alkūnių išsitepalavęs, kartu su Liuftvafės seržantu ir 
trim mechanikais plušėjo prie išmontuoto dešiniojo dakotos 
variklio. 

— Pėteri, ar turi šiek tiek laiko?! — paklausė Šteineris. — 
Noriu išgirsti, kaip vyksta pasiruošimas. 

— Pakankamai gerai. 

— Jokių problemų dėl variklių? 

— Nė mažiausių. Tai devynių šimtų arklio jėgų galingu- 
mo varikliai. Kaip suprantu, iš tikrųjų puikūs, pirmos klasės, 
be to, beveik nauji. Išmontavome tik dėl viso pikto. 

— Esi įpratęs dirbti su varikliais? 

— Kai tik man leidžia, — Gėrikė nusijuokė. — Kai 
skraidžiau tokiais lėktuvais Pietų Amerikoje, teko pačiam 
juos remontuoti, nes nebuvo nė vieno, kuris galėtų tai pa- 
daryti. 

— Ir viskas gerai? 

— Manau, kad taip. Kitą savaitę lėktuvas turi būti perda- 
žytas. Nereikia skubėti. Bomleris sumontuos Lichtenšteino 
įrangą, mes turėsime galingą radarą. Viskas eina kaip sviestu 
patepta. Valanda skrydžio Šiaurės jūra ir valanda atgal. Nie- 
ko ypatinga. 

— Lėktuvu, kurio greitis dvigubai mažesnis negu dauge- 
lio Karališkosios aviacijos arba Liuftvafės naikintuvų? 

Gėrikė truktelėjo pečiais. 

— Svarbu ne tai, kokiu greičiu skrendama, bet kaip skren- 
dama. 

— Nori atlikti bandomąjį skrydį? 

— Taip. 

— Kai kas man šovė į galvą, — pareiškė Šteineris. — Ne 
pro šalį būtų ir kartu atlikti keletą šuolių. Geriausia kurią nors 
naktį, atoslūgio metu. Galėtume pasinaudoti paplūdimiu, esan- 
čiu į šiaurę nuo smėlėtojo molo. Vyrams būtų gera proga iš- 
mėginti angliškus parašiutus. 

— Iš kokio aukščio siūlote? 

— Gal 1š keturių šimtų pėdų. Norėčiau, kad greičiau nu- 

sileistų, o iš tokio aukščio tai truks ne daugiau kaip penkioli- 
ka sekundžių. 

—- Gerai, kad man nereikia šokti. Nusileidau tik tris kar- 
tus ir iš gerokai didesnio aukščio, — Gėrikė pasipurtė nuo šal- 
čio, nes viršum nusileidimo tako kaukdamas lėkė vėjas, tėkš- 
damas tiesiai į jį lietaus šuorus. — Kas per velniška vieta! 

— Užduočiai vykdyti — gera. 

— Ir kokia tai užduotis? 

Šteineris nusijuokė. 

— Klausi manęs mažiausiai penkis kartus per dieną. Ka- 
da liausiesi? 

— Norėčiau žinoti, koks tai reikalas. 

— Gal kurią dieną sužinosi. Tai priklauso nuo Radlio. 
Kol kas esame čia, nes taip reikia. 

— O Prestonas? — paklausė Gėrikė. — Įdomu, kodėl jis 
čia? Kas verčia jį taip elgtis? 

— Įvairios priežastys, — atsakė Šteineris. — Šiuo at- 
vejų — elegantiška uniforma, karininko statusas. Pirmą sykį 
gyvenime pasijuto kažkuo, o tai daug reiškia, nes buvo nulis. 
Kita priežastis — asmeninis Himlerio įsakymas atvykti čia. 

— O jūs? — paklausė Gėrikė. — Galvojate apie Trečiojo 
reicho ateitį? Paaukoti gyvybę už fiurerį? 

Šteineris vėl nusijuokė. | 

— Dievai žino. Karas — sąlygiškas dalykas. Jeigu mano 
tėvas būtų buvęs amerikietis, o motina vokietė, būčiau atsi- 
dūręs kitoje barikadų pusėje. O dėl parašiutininkų pulko — 
įstojau, nes man tuo metu atrodė, kad tai visiškai nebloga min- 
tis. Paskui Žmogus, žinoma, pripranta. 

— O aš darau tai, nes esu linkęs verčiau skraidyti, negu 
iš viso neskraidyti, — prisipažino Gėrikė. — Ir tikriausiai 
taip pat galvoja dauguma tų Karališkosios aviacijos vyrukų 
kitoje Šiaurės jūros pusėje. Tačiau jūs... — pakraipė galvą. — 
Nelabai suprantu. Gal jums visa tai atrodo tik žaidimas ir dau- 
giau nieko? 

— Kažkada maniau, kad žinau, ką darau, bet dabar jau 
nesu tikras, — atsakė Šteineris tyliai. — Mano tėvas buvo 
senosios prūsų mokyklos kareivis. Ten vyravo kraujo ir gin- 
klo kultas, tačiau taip pat — ir garbės. 

— O kaip užduotis, kuri jums pavesta, — tęsė Gėrikė, — 
tas reikalas Anglijoje — kaip ji? Ar jums nekyla jokių abejonių? 

— Absoliučiai jokių. Patikėk manim, tai garbinga karinė 
operacija. Net pats Čerčilis neturėtų pastabų dėl jos. 

Gėrikė bandė nusijuokti, tačiau jam nesisekė. Šteineris 
uždėjo jam ranką ant peties. 

— Žinai, kad būna dienų, kai ir aš noriu verkti... dėl mū- 
sų visų, — tai pasakęs, nusisuko ir nuėjo per lietų. 


* * * 


Radlis stovėjo priešais rašomąjį stalą asmeniniame reich- 
sfiurerio Himlerio kabinete, kol šis skaitė jo pranešimą. 


— Puiku, pone pulkininke, — pagaliau pratarė Himle- 


ris. — Iš tiesų puiku, — jis padėjo pranešimą ant stalo. — 
Atrodo, ir toliau viskas vyksta gerai. Ar turi Žinių iš airio? 

— Ne, tik iš ponios Grėj. Taip buvo sutarta. Devlinas tu- 
ri puikų radiotelefoną. Iš britų specialiųjų tarnybų gavome 
įrangą, galėsime palaikyti ryšį su atplaukiančiu torpediniu ka- 
teriu. Toje operacijos fazėje Devlinas bus atsakingas už ryšį. 

— Ar admirolas ko nors neįtaria? Jokių užuominų apie 
tai, kas vyksta? Ar jis ramus? 

— Visiškai, pone reichsfiureri. Kai važiavau į Prancūzi- 
ją ir Olandiją, kartu sutvarkiau ir Abvero reikalus Paryžiuje, 
Antverpene ir Roterdame. Kaip žinote, pone reichsfiureri, ad- 
mirolas palieka visišką vadovavimo savo skyriui laisvę. 

— Kada vėl važiuosite į Landsvortą? 

— Artimiausią savaitgalį. Palanku ir tai, kad lapkričio 
pirmą ar antrą admirolas išvyksta į Italiją. Taigi pasistengsiu 
būti Landsvorte ne tik likusias, svarbiausias pasiruošimo ope- 
racijai dienas, bet ir per pačią operaciją. 

— Užtikrinu jus, kad admirolo kelionė į Italiją nėra atsi- 
tiktinumas, — Himleris nusišypsojo. — Užsiminiau apie tai 
fiureriui tinkamu momentu. Po penkių minučių jis jau buvo 
tikras, kad tai jo sumanymas, — Himleris paėmė į rankas 
plunksnakotį. — Taigi pasiruošimas vyksta gerai, Radli. Po 
dviejų savaičių viskas bus baigta. Prašau nuolat informuoti 
mane. 

Himleris vėl ėmėsi darbo. Radlis aplaižė iš susijaudini- 
mo sukepusias lūpas ir žinodamas, kad dar privalo kai ką išsi- 
aiškinti, prabilo: 

— Pone reichsfiureri. 

Himleris sunkiai atsiduso. 

— Aš turiu daug darbo. Kas dar? 

— Generolas Šteineris, pone reichsfiureri. Ar jis gerai 
jaučiasi? 

— Žinoma, — ramiai atsakė Himleris. — Kodėl klausiate? 

— Pulkininkas Šteineris, — paaiškino Radlis, pajutęs kaip 
jo skrandis spazmuoja, — labai susirūpinęs, suprantama... 

— Nėra jokio reikalo, — tvirtai atsakė Himleris. — Aš 
jums laidavau asmeniškai, tiesa? 

— Aišku, — Radlis pasuko durų link. — Dar kartą ačiū, — 
pasisuko ir išėjo kaip galėdamas greičiau. 

Himleris pakraipė galvą, susierzinęs atsiduso ir vėl ėmė- 
si rašyti. 


Kai Devlinas įžengė į bažnyčią, mišios jau buvo besibai- 
giančios. Jis šiek tiek pasislinko dešine nava ir tyliai atsisėdo 
klaupte. Molė klūpėjo šalia savo motinos apsirengusi taip pat, 
kaip ir aną sekmadienį. Ant jos suknelės nesimatė jokių šiurkš- 
taus Arturo Seimuro elgesio pėdsakų. Seimuras taip pat buvo 
bažnyčioje, savo įprastoje vietoje, ir, žinoma, iškart pamatė 
Devliną. Jis apsimetė, kad nieko neįvyko, tačiau atsistojo, pa- 
suko per navą tr išslinko iš bažnyčios. 

Devlinas žvelgė į besimeldžiančią Molę, kuri žvakių švie- 
soje atrodė tikras nekaltybės įsikūnijimas. Netrukus ji atsi- 
merkė ir iš lėto atsisuko lyg pajutusi, kad jis čia. Kurį laiką 
žiūrėjo į jį plačiai atvertomis akimis, paskui nusigręžė. 

Devlinas išėjo iš bažnyčios prieš pat mišių pabaigą. Kai 
airiu pasekė pirmieji parapijiečiai, jis jau buvo prie savo mo- 
tociklo. Dulkė lietus, tad jis pakėlė apsiausto apykaklę ir lau- 
kė sėdėdamas ant motociklo sėdynės. Pagaliau ant takelio jis 
išvydo Molę su motina. Mergina apsimetė nepastebinti jo. Abi 
įsėdo į dviratį vežimą, motina sugriebė vadžias ir jos nuva- 
žiavo. 

— Ak taip, — tyliai pats sau sušnabždėjo Devlinas. — 
Negaliu jos kaltinti. 

Jis spustelėjo motociklo starterį ir išgirdo, kaip kažkas 
šaukia jį vardu. Atsisukęs pamatė besiartinančią Joaną Grėj. 
Ji tyliai šnekėjo: 


Erelis nusileido 


— Šiandien po pietų dvi valandas pas mane išsėdėjo Fi- 
lipas Verekeris. Jis norėjo tave apskųsti serui Henriui. 

— Aš neturiu jam jokių pretenzijų. 

— Ar tu negali pabūti rimtas nors penkias minutes? — 
paklausė ji. 

— Tai reikalauja daug pastangų, — atsakė Devlinas. To- 
lesnį jų pokalbį sutrukdė ponai Vilougbiai. 

Seras Henris dėvėjo uniformą. 

— Kaip sekasi darbai, Devlinai? 

— Labai gerai, sere, — atsakė Devlinas su airišku ak- 
centu. — Nežinau kaip ir dėkoti jums už galimybę dirbti. 

Jis nerimavo dėl Joanos Grėj, kuri stovėjo sukandusi dan- 
tis, tačiau serui Henriui patiko jo atsakymas. 

— Jūs puikiai dirbate. Girdžiu apie jus tik gerus atsiliepi- 
mus. Šaunu! Dirbkite taip ir toliau. Jis atsisuko į Joaną Grėj no- 
rėdamas pasikalbėti, o Devlinas pasinaudojo tuo ir nuvažiavo. 

Kai jis pasiekė namus, lijo kaip iš kibiro, tačiau pastatęs 
motociklą artimiausiame svirne, apsiavė guminius batus, už- 
simetė neperšlampamą apsiaustą ir pasiėmęs šautuvą pasuko 
į pelkes. Šitaip lietui pliaupiant būtinai reikėjo patikrinti už- 
tvankos šliuzus, be to, varginantis ėjimas per pelkes buvo pui- 
kus pastangų nereikalaujantis būdas atitraukti mintis nuo kitų 
reikalų. 

Deja, tai nepadėjo. Jis niekaip negalėjo pamiršti Molės 
Prajer. Vis prisimindavo ją tokią, kokią matė praėjusį sekma- 
dienį — suklupusią ant kelių ir besimeldžiančią, lėtu judesiu 
kilstelinčią sijoną, po kuriuo švysteli nuogos šlaunys. Nie- 
kaip neįstengė nuvaryti šalin tų minčių. 

— Švenčiausioji Mergele ir visi šventieji, — sušnibždė- 
jo tyliai. — Liamai, jeigu ji iš tiesų tokia meili, kokia atrodo, 
tai tikrai ilgai teko laukti, kad tai sužinotum. 

Grįždamas namo pagrindiniu taku pajuto drėgnu oru 
sklindantį degančio medžio kvapą. Vakaro prietemoje buvo 
matyti lange deganti šviesa, ji skverbėsi pro nediduką užuo- 
laidų plyšį. Kai atidarė duris, pajuto ruošiamo maisto kvapą. 
Pastatęs šautuvą į kampą, pakabino neperšlampamą apsiaustą 
džiūti ir įėjo į kambarį. 

Molė, priklaupusi ant kelio, kišo į židinį dar vieną pliaus- 
ką. Atsisuko ir susirūpinusi pažvelgė į jį: 

— Tikriausiai esi peršlapęs iki paskutinio siūlo? 

— Pasėdėsiu pusvalandį prie židinio, išgersiu dvigubą 
viskio — ir viskas bus gerai. 

Ji nuėjo prie spintelės, ištraukė butelį “Bushmills" ir stik- 
linaitę. | 

— Neišpilk ant grindų, šį kartą pabandyk išgerti. 

— Tu jau ir tai Žinai? 

— Tokioje vietoje nieko nepaslėpsi. Ruošiu airišką troš- 
kinį. Norėsi? 

— Labai. 

— Po pusvalandžio bus. 

Ji nuėjo prie kriauklės ir paėmė stiklinę lėkštę. 

— Kas atsitiko Liamai? Tu manęs vengi? 

Jis atsisėdo į seną krėslą, išskėtė kojas priešais ugnį taip, 
kad nuo šlapių kelnių pradėjo kilti garas. 

— Manau, taip bus geriau. 

— Kodėl? 

— Tam turiu savų priežasčių. 

— Kas atsitiko šiandien? 

— Viskas dėl to prakeikto sekmadienio. Žinai, kaip būna. 

— Velniai griebtų, — ji artinosi šluostydamasi rankas į 
pašluostę ir žiūrėjo į garą, kylantį nuo Devlino kelnių. 

— Susirgsi, jeigu nepersirengsi. Arba, geriausiu atveju, 
pasičiupsi reumatą. 

— Neverta, — atsakė jis. — Tuojau krisiu į lovą. Aš pa- 
vargęs, — ji dvejodama ištiesė ranką ir paglostė Devlinui plau- 
kus. Jis paėmė jos ranką ir pabučiavo. 

— Ar tu žinai, kad tave myliu? 

Mergina pajuto karštį — tarsi ugnis plykstelėjo viduj. Ji 
visa nušvito, iš jos ėmė sklisti kažkokia energija, akimirką ji 
visa pasikeitė. | 

— Ačiū Dievui. Taigi ramia sąžine galiu eiti su tavim į 
lovą. 

— Aš netinku tau, miela mergaite, nieko nebus iš to. Įspė- 
ju, kad tai neturi ateities. Virš miegamojo durų turėtų būti toks 
užrašas: “Praraskite visas viltis, kurie čia įeinate". 

— Pamatysime. Paduosiu tau troškinį, — tarė ji ir nuėjo 
prie viryklės. 

Vėliau, kai Liamas gulėjo senoje metalinėje lovoje apka- 
binęs ją ir Žiūrėjo į židinio liepsnos atšvaitus ant lubų, jautė 
nepaprastą džiaugsmą ir vidinę ramybę. Taip nesijautė jis jau 
daugelį metų. 


Erelis nusileido 


Ant staliuko prie lovos Molės pusėje stovėjo radijo apa- 
ratas. Įjungusi jį ir prisiglaudusi prie Devlino, Molė atsiduso 
ir užmerkė akis. 

— O, tai buvo nuostabu. Ar galėsime tai kada nors pa- 
kartoti? 

— Neduodi žmogui nė atsikvėpti! 

„Ji nusijuokė ir paglostė jam pilvą. 

— Vargšas senukas. Tik paklausyk jo... 

Iš radijo sklido daina: 

Kai šis vyras jau bus iškeliavęs, 

Vieną dieną apstulbins žinia netikėta, 

Kad po antkapio akmeniu ilsis ne jis, 

O tik kipšas ūsuotas surado ten vietą... 

— Džiaugsiuosi, kai tai įvyks, — mieguistai sumurmėjo 
Molė. 

— Kas? 

— Kai kipšas su mažais ūsiukais užmigs po antkapio akme- 
niu. Tai reiškia — Hitleris. Na, tada viskas baigsis, tiesa? — ji 
dar stipriau prisiglaudė prie jo. — Kas bus tada su mumis, Lia- 
mai? Tada, kai karas baigsis? 

— Dievai žino. 

Devlinas gulėjo įsmeigęs akis į ugnį. Netrukus Molės kvė- 
pavimas tapo ramus ir lygus — ji užmigo. Kai viskas baigsis? 
Koks karas? Jau dvylika metų, kai jis dėl vienos ar kitos prie- 
žasties vis barikadose. Kaip jai tai paaiškinti? Maža puiki fer- 
ma. Joms reikia vyriškų rankų. Dieve, pasigailėk! Devlinas 
stipriai priglaudė ją, nes seno namo langai sudrebėjo nuo smar- 
kių vėjo gūsių. 


Berlyne Princo Alberto gatvėje Himleris dar tebesėdėjo 
prie stalo ir vartė daugybę pranešimų ir statistinių lentelių, 
pateikiančių duomenų apie specialiuosius dalinius, Rytų Eu- 
ropoje ir Rusijoje naikinančius žydus, čigonus, psichinius li- 
gonius ir invalidus, taip pat visus kitus Žmones, kurie dėl įvai- 
riausių priežasčių neatitiko reichsfiurerio reikalavimų, susi- 
jusių su Didžiosios Europos vizija. 

Pasigirdo tylus beldimas ir įėjo Karlas Rosmanas. Him- 
leris metė žvilgsnį į jį. 

— Kaip sekėsi? 

— Gaila, pone reichsfiureri, jis neprisipažino, o išban- 
dėme jau viską. Pradedu galvoti, kad gal jis iš tiesų nekaltas. 

— To negali būti, — Himleris parodė jam lapą. — Gavau 
šį dokumentą tik šiandien vakare. Tai artilerijos seržanto, ku- 
ris dvejus metus buvo generolo majoro Karlo Šteinerio pa- 
siuntinys ir tiesioginiu jo įsakymu veikė prieš valstybės sau- 
gumą, liudijimas. 

— Ką darysime, pone reichsfiureri? 

— Norėčiau gauti paties generolo Šteinerio pasirašytą pri- 
sipažinimą. Taip užbaigtume šį reikalą, — Himleris suraukė 
antakius. — Pabandykime paveikti psichologiškai. Nupraus- 
kite jį, pakvieskite SS gydytoją, duokite gerai pavalgyti. Ži- 
note, kaip tai daroma. Viskas tėra kažkieno baisi klaida. Gai- 
la, kad turime jį sulaikyti, tačiau mums rūpi rasti atsakymą į 
keletą klausimų. 

— O toliau? 

— Po kokių dešimties tokių dienų reikia vėl kietai spus- 
telėti. Netikėtai, be jokio įspėjimo. Šokas gali padėti. 

— Padarysiu taip, kaip patariate, pone reichsfiureri, — 
linktelėjo Rosmanas. 


11 skyrius 


Ketvirtadienį, spalio dvidešimt aštuntąją, ketvirtą valan- 
dą po pietų į kiemą priešais namą Hobs Ende įvažiavo Joana 
Grėj ir svirne rado tvarkantį motociklą Devliną. 

— Jau savaitė, kaip negaliu su tavimi susitikti, — prie- 


kaištingai tarė ji: — Kur prapuolei? 
— Sukinėjuosi po apylinkes, — linksmai atsakė jis, senu 
skuduru valydamasis tepaluotas rankas. — Tai šen, tai ten. 


Sakiau, kad iki susitikimo su Garvaldu neturiu ką veikti, to- 
dėl žvalgausi po apylinkes. 


— Girdėjau, — niūriai atkirto ji. — Vežioji Molę Prajer 
ant galinės motociklo sėdynės. Antradienį jus matė vakarėly- 
je Holte. 


— Labai rimtas dalykas. Pergalės sparnai! Buvo net ir 
jūsų bičiulis Verekeris, rėžęs ugningą kalbą apie tai, kaip Die- 
vas padės mums nugalėti prakeiktas hunus. Tai skambėjo la- 
bai ironiškai, nes Vokietijoje, kur tik pasisukdavau, visur ma- 
čiau užrašus: Dievas su mumis. 

— Sakiau, kad paliktum ją ramybėje. 

— Bandžiau, bet nepavyko. Ir apskritai ko jūs iš manęs 
norite? Esu užsiėmęs. Turiu bėdų su elektromagnetiniu gene- 
ratoriumi, o motociklas turi būti idealiai parengtas šios nak- 
ties kelionei į Piterborą. 

— Meltam Hauze yra kareivių, — įspėjo ponia Grėj. — 
Atvyko antradienį vakare. 

Devlinas suraukė antakius. 

— Meltam Hauze? Ar ne ten ruošiami vyrai specialie- 
siems daliniams? 

— Būtent. Aštuonios mylios nuo Stadli Konsteblio pa- 
krantės keliu. 

— Kas jie tokie? 

— Amerikos desantininkai. 

— O, taip. Ar tai ką nors keičia, kad jie ten? 

— Tikrai ne. Kariai, kurie ten mokosi, niekur neišleidžia- 

mi. Vietovė labai miškinga, daug druskingų pelkių ir puikių 
paplūdimių. Reikia tik neužmiršti, kad jie ten, tai ir viskas. 

Devlinas linktelėjo galva. 

— Gerai. Kai siųsite kitą pranešimą, prašau informuoti 
apie tai Radlį — tai jūsų pareiga. O dabar aš turiu grįžti prie 
darbo. 

Ponia Grėj jau buvo beeinanti prie automobilio, tačiau 
akimirką padvejojo. 

— Tas Garvaldas man nepatinka. 

— Man taip pat, tačiau dėl to nesirūpinkit, susitiksim ne 
šiandien, o tiktai rytoj. 

Ji sėdo į automobilį ir nuvažiavo, o Devlinas vėl palinko 
prie motociklo. Po kokių dešimties minučių nuo pelkės pusės 
atjojo Molė su pritvirtintu prie balno krepšiu. Nušoko nuo ar- 
klio ir pririšo jį prie metalinio žiedo sienoje netoli lovio. 

— Atnešiau tau piemenų kepsnio. 

— Tavo ar mamos iškeptas? — Molė metė į Devliną laz- 
dą, tačiau jis pasilenkė ir išvengė smūgio. — Turėsi palaukti. 
Šiandien vakare man reikia išvykti. Įdėk į orkaitę, kai grįšiu, 
pasišildysiu. 

— Gal galiu važiuoti su tavim? 

— Ne. Per toli. Be to, tai reikalai, — jis pliaukštelėjo jai 
per užpakalį. — Svajoju apie stiklinę arbatos arba dvi, gal 
ponia šeimininkė paskubėtų užkaisti virdulį? 

Jis pabandė sugriebti Molę, tačiau ji išsisuko, pagriebė 
krepšį ir nubėgo į namą. Devlinas nesivijo jos. Įėjusi į svetai- 
nę, padėjo krepšį ant stalo, kurio kitame gale gulėjo Devlino 
kelionės krepšys. Kai ji pasisuko ir žengė prie viryklės, ranka 
užkliudė jį ir numetė ant grindų. Krepšys prasidarė, ir iš jo 
iškrito pinigų pakeliai ir steno dalys. 

Priklaupė, akimirką apstulbusi, ir pasijuto krečiama šal- 
čio, nes staiga suvokė, kad nuo šios akimirkos niekada nebu- 
bus taip, kaip buvo. 

Tarpduryje pasigirdo žingsniai ir ramus Devlino balsas: 

—- Sudėk viską atgal, kaip daro geros mergaitės, supratai? 

Pakėlė į jį žvilgsnį. Buvo išbalusi, tačiau jos balsas skam- 
bėjo griežtai. 

— Kas čia? Ką tai reiškia? 

— Nieko, — atsakė. — Tai ne mažoms mergaitėms. 

— O tie pinigai... — pakėlė penkių svarų banknotą. 


Erelis nusileido 


Devlinas paėmė iš jos krepšį, sugrūdo į jį pinigus, vėl 
paslėpė ginklą po dvigubu dugnu. Tada pravėrė spintelę po 
langu ir, ištraukęs didelį voką, sviedė į Molės pusę. 

— Dešimtas numeris. Gerai pataikiau? 

Ji pradarė voką, pažvelgė į vidų, ir jos veide pasirodė 
nuostaba. 

— Šilkinės kojinės! Tikro šilko, ir net dvi poros. Iš kur, 
po galais, jas gavai? 

— Gavau iš žmogaus, kurį sutikau smuklėje Fakenhame. 
Viską galima gauti, jeigu Žinai, kur ieškoti. 

— Juodoji rinka. Tu su ja susijęs? 

Jos akyse blykstelėjo palengvėjimas, ji nusišypsojo. Dev- 
linas nusijuokė. 

— Ta spalva man patinka. Gal galėtum greitai paruošti 
arbatos? Turiu išvažiuoti prieš šešias, o dar reikia padirbėti 
prie motociklo. 

Ji, spausdama rankoje kojines, akimirką dvejojo, paskui 
prisiglaudė prie jo. 

— Liamai, viskas gerai, ar ne? 

— Kodėl neturėtų būti? — jis skubiai pabučiavo ją, nusi- 
gręžė ir išėjo keikdamas savo neapdairumą. 

Eidamas į svirno pusę širdies gilumoje jautė, kad kažkas 
ne taip. Pirmą kartą iš tikrųjų suvokė, kaip skriaudžia tą mer- 
gaitę. 

Po kelių dienų visas jos pasaulis grius. Tai neišvengia- 
ma, ir niekas pasaulyje negali padėti jam. Privalo palikti ją ir 
kentėti vienišas. | 

Staiga pajuto tokį silpnumą, kad net spyrė iš pykčio į me- 
dinę dėžę. 

— Ei tu, niekše! — suriko. — Tu tikras niekšas, Liamai! 


* * * 


Rubenas Garvaldas atidarė Fogarčio remonto dirbtuvių 
didžiųjų vartų slaptąsias dureles ir apsižvalgė. Lietus žliaugė 
per suskilinėjusį betonuotą kiemą, kur stovėjo vieniši aprūdi- 
ję benzino bakeliai. Rubenas skubiai uždarė dureles ir grįžo į 
vidų. Dirbtuvės, įrengtos sename svirne, buvo ypač erdvios. 
Mediniai laiptai vedė į palėpę. Nors viename kampe stovėjo 
pusiau išardytas limuzinas, dar buvo pakankamai vietos trito- 

niam bedfordui ir sunkvežimiui, kuriuos jiedu su broliu at- 
vairavo iš Birmingamo. Benas Garvaldas nekantraudamas 
vaikštinėjo pirmyn ir atgal plodamas delnais. Jis dėvėjo storą 
apsiaustą ir šaliką, bet buvo visiškai sustiręs. 

— Kristau, kas per daržinė, — sumurmėjo jis. — Ir to 
mažo airių šunsnukio nė ženklo! 

— Juk dar tik be penkiolikos devynios, Benai, — ramino 
jį Rubenas. 

— Man nerūpi, kiek šiuo metu to prakeikto laiko, — Gar- 
valdas pasisuko į tvirtą vyrą, vilkintį odine lakūno striuke, 
kuris, atsirėmęs į sunkvežimį, skaitė laikraštį. — Jeigu iki ry- 
tojaus vakaro nepasirūpinsi šildymu, aš tau nurausiu kiau- 
šinius, Semai. Supratai? 

Į akį krito ilgos juodos Semo žandenos, šaltas ir žiaurus 
veidas. Jis nė nekrustelėjo ir abejingai atkirto: 

— Gerai, pone Garvaldai. Bus padaryta. 

— Sutvarkyk tai, mielasis, o jei ne — išsiųsiu tave atgal 
į kariuomenę, — Garvaldas paplekšnojo jam per veidą. Tu to 
nelabai nori, tiesa? 

Benas, pasiėmęs pakelį cigarečių “Gold Flake", išsitraukė 
vieną, o Semas, šypsodamasis sustingusia šypsena, pridegė ją. 

— Jūs esate pokštininkas, pone Garvaldai. Nepakartoja- 
mas pokštininkas. 

Nuo durų pasigirdo įspėjamas Rubeno šūktelėjimas: 

— Ką tik įriedėjo į kiemą! 

Benas kilstelėjo petį. 

— Atidaryk duris ir įleisk tą niekšą. 

Kartu su Devlinu į vidų įsiveržė smarkus vėjo ir lietaus 
gūsis. Devlinas buvo apsiavęs guminiais batais, apsivilkęs ap- 
siaustą, užsimaukšlinęs seną odinį lakūno šalmą ir užsidėjęs 
akinius, kuriuos nusipirko padėvėtų daiktų parduotuvėje Fa- 
kenhame. Veidas buvo aptaškytas purvu, o kai išjungė variklį 
ir nusiėmė akinius, apie akis sušvito dideli balti ratilai. 

— Bjauri naktis, pone Garvaldai, — pasisveikino staty- 
damas motociklą. 

— Naktis visada bjauri, sūnau, — linksmai atsiliepė Gar- 
valdas. — Malonu tave matyti, — jie paspaudė vienas kitam 
rankas. — Rubeną jau pažįsti, o čia Semas Džeksonas, vienas 
iš mano vyrų. Atvarė tau bedfordą. 

Tai skambėjo taip, lyg Džeksonas būtų padaręs Devlinui 


Erelis nusileido 


didelę asmeninę paslaugą, tačiau Devlinas atsakė mandagiai 
ir, kaip paprastai, airišku stiliumi: 
— Matau ir esu be galo dėkingas. Tai velniškai puiku iš 


jūsų pusės, — ir paspaudė Semui ranką. 

Džeksonas paniekinamai nužvelgė jį, tačiau pasistengė 
nusišypsoti. 

— Gerai, — įsiterpė Benas Garvaldas. — Aš dar turiu 


reikalų, manau, kad ir pats nenori gaišti laiko. Tai tavo sunk- 
vežimis. Kaip tau patinka? 

Bedfordas buvo regėjęs ir geresnių laikų. Dažai seni, dau- 
gelyje vietų nutrupėję, tačiau padangos naujos, o brezentinis 
kėbulo uždangalas taip pat nesenas. 

Kai Devlinas užsikabino už galinio borto ir persisvėręs 
pažvelgė į kėbulo vidų, ten pastebėjo karišką kanistrą, kom- 
presorių ir dėžę dažų — tai, ko ir buvo prašęs. 

— Viskas, ko prašei, — Garvaldas pasiūlė jam cigaretę. — 
Patikrink degalus, jei nori. 

— Nėra reikalo. Aš tikiu jūsų žodžiu. 

Buvo tikras, kad Garvaldas nebandys krėsti jokių kiau- 
lysčių, nes jam turėjo rūpėti, kad Devlinas kitą vakarą sugrįž- 
tų. Priėjęs prie kabinos, pakėlė variklio dangtį. Atrodė, kad 
variklis neblogas. 

— Išbandyk, — pasiūlė Garvaldas. 

Devlinas užvedė variklį, paspaudė akceleratorių, ir va- 
riklis, kaip jis ir tikėjosi, ėmė lygiai gausti. Garvaldui perne- 
lyg rūpėjo Devlino reikalai, kad jis būtų rizikavęs pakišti pras- 
tą prekę. 

Devlinas nušoko ant žemės, dar kartą apžiūrėjo sunkve- 
žimį ir pastebėjo karinės registracijos žymę. 

— Viskas gerai? — pasiteiravo Garvaldas. 

— Atrodo, taip, — atsakė Devlinas ir linktelėjo galva. — 
Bet iš jo dabartinės būklės galima spręsti, kad gerokai nuken- 
tėjo prie Tobruko ar kur nors kitur. 

— Gali būti, sūnau, — Garvaldas spyrė į ratą. — Tačiau 
šios mašinos geros. 

— Turite vežėjo licenciją, kurios prašiau? 

— Be abejo, — Garvaldas spragtelėjo pirštais. — Duok 
tuos popierius, Rubenai. 

Rubenas ištraukė iš piniginės dokumentą ir tyliai burbte- 
lėjo: 

— Kada pamatysime jo pinigus? 

— Nebūk toks, Rubenai. Pono Merfio firma solidi. | 

— Ne, jis sako teisybę, viskas turi vykti pagal susitari- 
mą, — Devlinas ištraukė iš kišenės storą voką ir padavė jį 
Rubenui. — Čia septyni šimtai penkiasdešimt svarų, kaip bu- 
vo sutarta, — žvilgtelėjo į dokumentą, kurį padavė Rubenas, 
ir paslėpė jį kišenėje. 

— Ar nenori jo užpildyti? — paklausė Benas Garvaldas. 

Devlinas pabaksnojo pirštu sau per nosį ir nutaisė gudrią 
išraišką. 

— Kad pamatytumėt, kur aš važiuosiu? To aš nedarysiu, 
pone Garvaldai. | 

Garvaldas linksmai nusijuokė ir uždėjo ranką Devlinui 


ant peties. 
— Jeigu kas nors padėtų įkelti motociklą į sunkvežimį, 
galėčiau jau išvažiuoti, — pridūrė airis. 


Garvaldas linktelėjo galva Džeksonui, ir šis nuleido ga- 
linį bedfordo bortą ir surado seną lentą. Kartu su Devlinu įstū- 
mė motociklą ir paguldė jį ant šono. Devlinas užkėlė bortą ir 
kreipėsi į Garvaldą: 

— Viskas sutvarkyta, pone Garvaldai. Rytoj tuo pačiu 
laiku. 

— Vienas malonumas tvarkyti reikalus su tavimi, sūnau, — 
atsakė Garvaldas spausdamas Devlinui ranką. — Atidaryk duris, 
Semai. 

Devlinas sėdo prie vairo, užvedė variklį ir iškišo galvą 
pro langą. 

— Dar vienas dalykas, pone Garvaldai. Tikiuosi, kad ka- 
ro policija neseks man iš paskos? 

— Argi aš taip galėčiau pasielgti, sūnau? — Garvaldo 
veidas paraudo. — Aš tavęs klausiu, — jis trenkė plaštaka per 
sunkvežimio šoną. — Pasimatysim rytoj vakare. Pakartosim 
tą patį. Ta pati vieta, tas pats laikas ir duosiu dar vieną butelį 
“Bushmills". 

Devlinas nudūmė į tamsą, o Semas Džeksonas ir Rube- 
nas uždarė duris. Šypsena išnyko iš Beno veido. 

— Dabar viskas Fredžio rankose. 

— O jeigu jis pražiopsos? — paklausė Rubenas. 

— Tada dar lieka rytojaus vakaras, ar ne? — Benas pa- 
plekšnojo broliui per skruostą. — Kur tas butelis brendžio, 
kurį atsinešei? 


Erelis nusileido 


— Pražiopsoti jį? — atsiliepė Džeksonas. — Tą mažą šik- 
nių? — paniekinamai nusijuokė. — Dieve mano, jis pats ne- 
rastų kelio į tualetą, jeigu neparodytum. 


* * * 


Nuvažiavęs ketvirtį mylios, Devlinas pastebėjo prislopin- 
tas jį sekančio automobilio, vos prieš minutę išsukusio iš šo- 
ninio kelio, šviesas. Reikia pasakyti, kad jis to ir tikėjosi. 

Kairėje kelio pusėje iš rūko išniro seno vėjo malūno griu- 
vėsiai. Priekyje per atvirą lauką vedė lygi išvažinėta juosta. 
Jis staiga išjungė visas šviesas, užgulė vairą, pasuko tamsoje 
į tuščią lauką ir sustojo. Jį sekęs automobilis didindamas greitį 
pralėkė pro šalį. Devlinas šoko ant žemės ir nuėjęs prie sunk- 
vežimio galo išsuko galinio žibinto lemputę. Paskui vėl sėdo 
už vairo, išvažiavo į kelią, bet šviesas įjungė tik tada, kai pa- 
siekė Norman Krosą. 

Už ketvirčio mylios nuo Fogarčio dirbtuvių pasuko į de- 
šinę šalutiniu keliu B 660, vedančiu per Holmą, ir po penkio- 
likos minučių sustojo Dodingtone vėl įsukti lemputės. Grįžęs 
į kabiną, išsitraukė kelionlapį ir pasišviesdamas prožektoriu- 
mi užpildė jį. Ant dokumento buvo Transporto korpuso dali- 
nio, dislokuoto prie Birmingamo, antspaudas, taip pat dalinio 
vado, majoro Trašo, parašas. Garvaldas buvo tikras, kad nu- 
matė viską. Tačiau ne visai. Devlinas nusišypsojo ir įrašė ke- 
lionės tikslą — Karališkosios aviacijos radarų stotis netoli Še- 
ringamo, už dešimties mylių nuo Hobs Endo. 

Paskui vėl sėdo už vairo ir pajudėjo tolyn. Pravažiavo 
Svofhamą, paskui Fakenhamą. Kelionės maršrutą jis buvo ge- 
rai išstudijavęs žemėlapyje. Sėdėjo patogiai atsilošęs, vaira- 
vo neskubėdamas, nes pritemdyti mašinos žibintai silpnai ap- 
švietė kelią. Skubėti jau nėra reikalo. Jis turi daug laiko. Už- 
sirūkęs cigaretę pagalvojo, kaip jaučiasi Garvaldas. 


* * * 


Buvo jau po vidurnakčio, kai jis įsuko į kiemą prie namo 
Hobs Ende. Kelionė pasirodė labai monotoniška, nors jis ir 
išdrįso važiuoti pagrindiniais keliais, kuriuose pasitaikė vos 
keletas automobilių. Privažiavęs prie senojo svirno šalia pel- 

kės, iššoko iš mašinos tiesiai į pliaupiantį lietų ir atrakino spy- 
ną. Atidaręs duris, įvažiavo į vidų. Jam nesunkiai pavyko už- 
temdyti porą apvalių langų svirno pastogėje. Pripylęs dvi lem- 
pas žibalo, papumpavo, kol jos pradėjo ryškiai šviesti, ir iš- 
ėjo apsidairyti, ar tikrai nieko nėra, paskui sugrįžo ir nusivil- 
ko apsiaustą. 

Po pusvalandžio sunkvežimis buvo iškrautas. Pasinaudo- 
jęs sena lenta, nurideno motociklą ir nutempė kompresorių. 

Pastatęs kanistrus į kampą, pridengė senu brezentu. Tada 
nuplovė sunkvežimį ir, kai šis buvo jau pakankamai švarus, 
atsinešė iš anksto paruoštų laikraščių, lipnios juostos ir pra- 
dėjo klijuotos langus. Dirbo labai kruopščiai ir atsargiai, o 
baigęs nuėjo į namą truputį užkasti Molės atnešto kepsnio ir 
išgerti stiklinės pieno. 

Kai vėl išėjo į svirną, vis dar smarkiai lijo, lietaus šuo- 
rai, skrosdami nakties tylą, piktai kapojo pelkių vandens pa- 
viršių. Geresnių sąlygų nė nenorėk. Jis pripildė siurblio purš- 
kimo įrenginį praskiestų dažų ir įjungė kompresorių. 

Pradėjo nuo galinio borto. Dažė neskubėdamas, tačiau se- 
kėsi gerai, ir po penkių minučių bortas jau buvo padengtas 
blizgančiu chaki spalvos dažų sluoksniu. 

— Dieve, saugok mus, — tyliai tarė jis. — Gerai, kad 
nesu linkęs į nusikaltimus, nes tikrai galėčiau 1š to gyventi. 

Jis priėjo prie kairiosios kėbulo pusės ir pradėjo dažyti 
sunkvežimio šoną. 


Ankstyvą penktadienio popietę Devlinas, kai stengėsi bal- 
tais dažais atnaujinti sunkvežimio numerius, išgirdo atvažiuo- 
jantį automobilį. Jis nusišluostė rankas ir skubiai išėjo iš svir- 
no, bet kai išlindo iš už namo kampo, pamatė, kad tai Joana 
Grėj. Ji mėgino atidaryti namo duris. Apsirengusi žalios spal- 
vos Moterų pagalbininkių dalinio uniformą, atrodė pasitem- 
pusi ir itin jaunatviška. 

— Dėvėdama šią uniformą jūs atrodote puikiai, — tarė 
Devlinas. — Galiu lažintis, kad senukas Henris lips sienomis 
iš susižavėjimo. 

Ji nusišypsojo. 

— Tu, atrodo, esi geros nuotaikos. Tikriausiai viskas se- 
kėsi gerai. | 


Erelis nusileido 


— Pažiūrėkite pati. 

Jis pravėrė svirno duris ir įleido ją. Šviežiai chaki spal- 
vos dažais nudažytas bedfordas atrodė puikiai. 

— Kiek žinau, specialiųjų dalinių automobiliai neturi jo- 
kių ypatingų ženklų. Ar tiesa? 

— Taip, tiesa, — atsakė ji. — Iš Meltam Hauzo išvažiuo- 
jančios mašinos niekada neturi specialiųjų ženklų, — ji ste- 
bėjosi Devlino darbu. — Visa tai puiku, Liamai. Ar turėjai 
kokių nors problemų? 

— Pasiuntė kažką sekti mane, tačiau aš sugebėjau pa- 
sprukti. Pagrindinis “raundas" bus šiandien vakare. 

— Sugebėsi susitvarkyti? 

— Šitas padės, — jis pakėlė audeklą, gulintį ant skry- 
nios šalia teptukų ir dažų, ir paėmė mauzerį keistu storu 
vamzdžiu. — Ar kada nors matėte tokį? | 

— Tikriausiai ne, — Joana, skatinama profesinio susido- 
mėjimo, pakilnojo mauzerį kairiąja ranka ir prisitaikė. 

— SS saugumo tarnybos kartais naudoja juos, — paaiš- 
kino Devlinas, — tačiau tai sunkiai gaunamas ir iš tiesų ge- 
riausias tokios rūšies ginklas, kokį esu matęs. 

— Turėsi pasikliauti tik savimi, — jos balse pasigirdo 
abejonė. 

— Tai ne naujiena, — jis įvyniojo mauzerį į audeklo ga- 
balą ir palydėjo Joaną iki durų. — Jeigu viskas vyks, kaip 
suplanuota, atvažiuosiu džipu vidurnaktį, o anksti rytą būsiu 
pas jus. 

— Negalvojau, kad turėsiu taip ilgai laukti. 

Jos veide atsispindėjo įtampa ir susirūpinimas. Ji impul- 
syviai ištiesė ranką, ir Devlinas akimirką laikė ją tvirtai su- 
spaudęs. 

— Nesirūpinkit. Viskas bus gerai. Turiu aiškiaregystės do- 
vaną ir galiu numatyti ateitį. Taip jau bent sakė mano senelė. 

— Netikėli tu, — tarė ji ir pasilenkusi pabučiavo jam į 
skruostą nuoširdžiai susižavėjusi. — Kartais pagalvoju, kaip 
tu iki šiol dar gyvas. 

— Tai paprasta, — atsakė jis. — Taip yra todėl, kad aš į 
nieką nekreipiu dėmesio. 

— Kalbi lyg iš tiesų taip galvotum. 

— Iki rytojaus, — nusišypsojo jis. — Būsiu rytą. Pama- 
tysite. 


205 


Jack Higgins 


206 


Jis sekė žvilgsniu išvažiuojančią Joaną, paskui spyriu už- 
darė svirno duris ir įsikando cigaretę. 

— Gali jau išlįsti, — šūktelėjo. 

Po kelių sekundžių iš už krūmo kitoje kiemo pusėje pasi- 
rodė Molė. Buvo per toli, kad galėtų ką nors girdėti, todėl 
luktelėjo. Uždaręs duris, užrakino spyną ir nuėjo pasitikti jos. 
Sustojo viduryje kiemo. Rankas laikė kišenėse. 

— Mano mieloji mergaite, — tarė jis švelniai. — Aš my- 
liu tave, brangioji, bet jeigu tu taip elgsiesi, išpersiu tave, kad 
atsimintum. 

Ji apkabino Devliną per kaklą. 

— Pažadi? 

— Tu neturi nė trupučio gėdos. 

Vis dar apkabinusi Liamą Molė pažvelgė į jį. 

— Ar galiu ateiti šiąnakt? 

— Negali, nes manęs nebus, — atsakė jis, ir tai buvo be- 
veik tiesa. — Važiuoju į Piterborą su reikalais ir grįšiu tik 
šiąnakt, — jis patapšnojo pirštų galais jos nosies galiuką. — 
Ir niekam nesakyk, tegu tai lieka tarp mūsų. 

— Dar šilkinių kojinių? — paklausė ji. — Ar škotiško 
viskio šį kartą? 

— Jankiai moka po penkis svarus už butelį. 

— Aš nenoriu, kad tu taip gyventum, — jos veide šmės- 
telėjo nerimas. — Kodėl negali būti šaunus ir normalus, kaip 
visi? 

— Norėtum mane kuo greičiau nuvaryti į kapus? — jis 
apsuko ją aplink. — Eik ir užkaisk virdulį, jeigu būsi gera 
mergaitė, leisiu išvirti man pietus ar dar ką nors padaryti. 

Ji šyptelėjo per petį — tą akimirką atrodė žavingai — ir 
nubėgo per kiemą namo. 

Devlinas įsikando cigaretę, bet neprisidegė jos. Tolumo- 
je pranašaudamas lietų sudundėjo perkūnas. “Dar viena ke- 
lionė per lietų“, — atsiduso ir nusekė kiemu paskui Molę. 


* * * 


Fogarčio dirbtuvėje buvo dar šalčiau, negu aną vakarą, nors 
Semas Džeksonas stengėsi kaip įmanydamas sušildyti patalpas: 
iškalė skyles senoje statinėje nuo tepalo ir, pridėjęs į ją kokso, 
pakūrė. Iš statinės kylantys dūmai atrodė įspūdingai. 


Erelis nusileido 


Benas Garvaldas stovėjo šalia statinės laikydamas pusiau 
nugertą brendžio butelį vienoje rankoje ir plastikinę stikli- 
naitę kitoje. Staiga jis atsitraukė: 

— Ką ten, po velnių, darai? Nori mane nunuodyti?! 

Džeksonas, sėdėjęs ant dėžės kitoje pusėje, padėjo nu- 
pjautavamzdį šautuvą ir atsistojo. 

— Atsiprašau, pone Garvaldai. Kaltas koksas. Jis velniš- 
kai šlapias, todėl blogai dega. 

Prie durelių stovėjęs Rubenas staiga sukluso. 

— Atrodo, jis atvyksta. 

— Pasitrauk iš kelio, — sukruto Benas Garvaldas. — Ži- 
nok, kad turi laukti, kol aš tau pasakysiu. 

Jis įsipylė dar brendžio į plastikinę stiklinaitę ir nusišiepė. 

— Aš noriu gauti iš to malonumo, Semai. Pamatysi, ką 
padarysiu. 

Semas padėjo nupjautavamzdį šautuvą ant maišo, gulin- 
čio šalia dėžės, ir skubiai prisidegė cigaretę. Klausėsi atva- 
žiuojančios mašinos ūžimo, kuris girdėjosi vis garsiau, tačiau 
mašina pravažiavo ir išnyko tamsoje. 

— Dėl Dievo meilės, — sunerimo Benas. — Tai ne jis. 
Kiek dabar valandų? 

— Jau beveik devynios. Turi netrukus pasirodyti, — at- 
sakė Rubenas, žvilgtelėjęs į laikrodį. 

Jie neįtarė, kad Devlinas jau atvykęs ir stovi lietui lyjant 
už pastato, prigludęs prie išdaužto lango. Pro lentų, kuriomis 
jis buvo gana negrabiai apkaltas, plyšius ne ką tegalėjai ma- 
tyti, tačiau bent jau Garvaldas ir Džeksonas prie kokso stati- 
nės buvo kaip ant delno. Viską, kas buvo kalbama pastarąsias 
penkias minutes, Devlinas girdėjo puikiai. 

— Klausyk, Semai, kol mes laukiame, galėtum padaryti 
kai ką naudinga, — pasiūlė Benas Garvaldas. — Supilk į dži- 
pą tuos du kanistrus, kad turėtum kuo grįžti į Brumą. 

Devlinas pasitraukė, nusėlino per kiemą, atsargiai apėjo 
sunkvežimius, kurie tiko tik metalo laužui, pasiekė pagrindi- 
nį kelią ir nubėgo daugiau negu ketvirtį mylios iki savo pa- 
likto motociklo. 

Atsisegęs apsiaustą, išsitraukė mauzerį ir apžiūrėjo jį Ži- 
binto šviesoje. Paskui patenkintas įsikišo atgal ir, neužsise- 
gęs apsiausto, sėdo ant motociklo. Devlinas nejautė nė ma- 
žiausios baimės. Tiesa, buvo šiek tiek susijaudinęs, tačiau dėl 
to tik daugiau drąsos įgavo. Paspaudęs starterį pasuko į kelią. 

Tuo metu dirbtuvėse Džeksonas kaip tik baigė pildyti dži- 
po baką, o pro duris stebėjęs kelią Rubenas atsisuko ir susi- 
jaudinęs šūktelėjo: 

— Tai jis! Sį kartą tikrai. Jau įvažiavo į kiemą. 

— Gerai, atidaryk duris, tegu jis įvažiuoja, — įsakė Be- 
nas Garvaldas. 

Pūtė stiprus vėjas, tad kartu su Devlinu į vidų įsiveržė 
toks staigus gūsis, kad degantis koksas ėmė traškėti tarsi iš- 
džiūvęs medis. Devlinas išjungė variklį ir atrėmė motociklą į 
stovą. Jo veidas buvo aplipęs purvu ir atrodė dar blogiau ne- 
gu praėjusį vakarą. Tačiau kai nusiėmė akinius, visi pamatė, 
kad jis šypsosi. 

— Sveiki, pone Garvaldai! 

— Vėl susitinkame, — Garvaldas padavė jam pusę bute- 
lio brendžio. — Atrodo, kad gurkšnis stipresnio gėrimo bus 
tau į sveikatą. 

— Jūs neužmiršote “Bushmills"? 

— Žinoma, ne. Rubenai, ištrauk porą butelių airiško vis- 
kio ponui Merfiui. | 

Devlinas gurkštelėjo brendžio, o tuo metu Rubenas nuė- 
jo prie sunkvežimio ir grįžo nešinas dviem buteliais “Bus- 
hmills". 

— (Gausi, kas pažadėta, — tarė Garvaldas ir priėjęs prie 
džipo padėjo butelius ant priekinės keleivio sėdynės. — Ar 
vakar viskas pasisekė? 

— Jokių problemų, — atsakė Devlinas ir pasuko prie 
džipo. 

Jo kėbulą jau reikėjo dažyti, kaip ir bedfordo, tačiau visa 
kitą atrodė tvarkingai: kėbulo viršus brezentinis, šonai atviri, 
įtaisyta vieta kulkosvaidžiui pritvirtinti. Džipo registracijos 
lentelė, skirtingai nei visa mašina, buvo neseniai perdažyta, 
ir kai Devlinas atidžiai apžiūrėjo ją, pastebėjo, kad pro naują 
dažų sluoksnį galima įžiūrėti ankstesnį numerį. ' 

— Vienas klausimas, pone Garvaldai, — kreipėsi Devli- 
nas į Beną. — Ar kartais netyčia panašus automobilis nedin- 
go iš kurio nors jankių aerodromo? 

— Paklausyk, tu... — piktai pradėjo Rubenas. 

Devlinas nutraukė jį: 

— Tiesą sakant, pone Garvaldai, vakar vakare man atro- 
dė, kad kažkas mane seka. Tikriausiai nervai. Na, pakaks tų 
įtarinėjimų. 

Vėl pasisukęs į džipą dar sykį truktelėjo iš butelio. Gar- 
valdas, kuris iki tol tvardėsi, nebeišlaikė. 

— Žinai, ko tau reikia? 

— Ko? — tyliai paklausė Devlinas. Atsigręžė nepaleis- 
damas butelio, tačiau dešiniąja ranka laikė apsiausto skverną. 


— Gero elgesio pamokos, mielasis, — sumaurojo Gar- 
valdas. — Tave reikia pamokyti, ir aš tai padarysiu, — jis kres- 
telėjo galvą. — Verčiau būtum likęs tose savo pelkėse. 


Jis ėmė segiotis apsiaustą, ir Devlinas paklausė: 

— Iš tikrųjų taip manote? Na, gerai, tačiau kol jūs pradė- 
site, norėčiau, kad mūsų bičiulis Semas pasakytų, ar tas šau- 
tuvas, kurį jis laiko pridengęs maišu, užtaisytas. Nes jeigu ne, 
tai gali kilti didelių problemų. 

Tą akimirką Benas Garvaldas staiga suprato, kad padarė 
neabejotinai didžiausią savo gyvenime klaidą. 

— Sutvarkyk jį, Semai! — riktelėjo. 

Džeksonas buvo pakankamai greitas, nes spėjo sugriebti 
po maišu gulėjusį savo nupjautvamzdį, tačiau jau buvo per 
vėlu. Kol jis paskubom bandė atlenkti šautuvo gaiduką, Dev- 
linas spėjo įkišti ranką po apsiaustu ir išsitraukti ginklą. Mau- 
zeris su duslintuvu iššovė beveik be garso, kulka kliudė kai- 
rįijį Džeksono petį. Šis kažkaip nevikriai apsisuko aplink, o 
po antrojo šūvio krito ant išardyto sunkvežimio — kulka pa- 
taikė į stuburą. Mirties agonijos tampomas jo pirštas nevalin- 
gai spustelėjo šautuvo gaiduką, ir kulkos iš abiejų vamzdžių 
kirto tiesiai į žemę. 

Broliai Garvaldai pradėjo trauktis prie durų. Rubenas dre- 
bėjo iš baimės, o Benas susikaupęs galvojo, kaip išsisukti iš 
padėties. 

— Nė žingsnio toliau! — įsakė Devlinas. 

Nors neaukštas, tačiau užsimaukšlinęs seną šalmą ant gal- 
vos, užsidėjęs akinius, vilkintis neperšlampamu apsiaustu, 
Devlinas kitoje liepsnojančios statinės pusėje atrodė grėsmin- 
gai, ginkluotas mauzeriu su duslintuvu. 

— Gerai, padariau klaidą, — pasakė Benas Garvaldas. 

— Blogiau. Sulaužei duotą Žodį, — atrėžė Devlinas. — 
Mano gimtinėje turime gerą būdą išdavikams nubausti. 

— Dėl Dievo meilės, Mertfi... 

Daugiau nespėjo pasakyti nieko, nes pasigirdo duslus šūvio 
garsas. Devlino kulka sutrupino dešinįjį Beno kelį. Dusliai kriok- 
damas, jis metėsi durų link ir nugriuvo ant žemės. Susirietęs 
abiem rankomis ėmė spausti kelį, pro pirštus sruvo kraujas. 

Rubenas susigūžė, palenkė galvą ir instinktyviai užsiden- 
gė ją rankomis. Tai buvo pačios baisiausios jo gyvenimo aki- 
mirkos, o kai pagaliau išdrįso pakelti galvą, pamatė, kad Dev- 
linas bando į džipo šoną atremti seną lentą. Paskui airis įstū- 
mė per ją mMotociklą ir pastatė mašinos gale. 

Tada nuėjo prie garažo durų ir atidarė vieną jų pusę. 
Spragtelėjo pirštais Rubenui. 

— Dokumentus. 

Rubenas drebančiomis rankomis išsitraukė juos iš pini- 
ginės ir padavė Devlinui. Šis skubiai apžiūrėjo, ar jie tvarkin- 
gi, išsitraukė voką ir metė Garvaldui prie kojų. 

— Septyni šimtai penkiasdešimt svarų, kad suvestume są- 
skaitas. Aš laikausi žodžio, tu taip pat galėjai laikytis. 

Devlinas įlipo į džipą, paspaudė starterį ir nuriedėjo į 
tamsą. 

— Duris! — riktelėjo Benas Garvaldas broliui pro su- 
kąstus dantis. — Uždaryk tas prakeiktas duris, nes kitaip vi- 
sos apylinkės policija sulėks aiškintis, kodėl dega šviesa. 

Rubenas padarė, kas liepta, ir atsisukęs apsižvalgė. Ore 
tvyrojo melsvas dūmo debesėlis, kvepėjo korditu. 

Rubenas drebėjo: 

— Kas tas niekšas, Benai? 

— Nežinau ir Žinoti nenoriu, — Benas nusitraukė baltą 
medvilninį šaliką, kurį nešiojo ant kaklo. — Aprišk man tą 
prakeiktą kelį. 

Rubenas išsigandęs Žiūrėjo į žaizdą. 7,63 milimetrų kul- 
ka, kiaurai pervėrusi kelį, sutrupino kaulą. Kraujuojančioje 
žaizdoje buvo matyti balti kaulo gabaliukai. 

— Dėl Dievo, Benai, tai baisu. Tu turi važiuoti į ligoninę. 

— Po galais! Tik nuvežk mane į traumatologijos skyrių 
su šautine žaizda, ir jie taip greitai pašauks policininkus, kad 
ir mirktelėti nespėsi, — jo veidą išpylė prakaitas. — Sutvars- 
tyk kelį, dėl Dievo meilės! 

Rubenas vos neverkdamas pradėjo vynioti šaliką apie su- 
žeistą brolio kelį. 

— O ką darysim su Semu, Benai? 

— Paliksime jį čia. Kol kas uždenk brezentu. Ateisi rytoj 
su vyrais ir išneši. 

Benas nusikeikė, kai Rubenas suveržė koją. 

— Paskubėk, mums reikia iš čia išnykti. 

— Kur, Benai? 

— Tiesiai į Birmingamą. Tu nuveši mane į ligoninę As- 
tone, tą, kuriai vadovauja gydytojas indas. Kuo jis vardu? 

— Ar turi galvoje Dasą? — Rubenas pakraipė galvą. — 
Jis — abortų specialistas. Tau jis netinka. 

— Jis gydytojas, ar ne? — suirzo Benas. — Padėk man 
atsikelti ir dingstam iš čia. 


Kai Devlinas įsuko į kiemą Hobs Ende, buvo pusvalandis 
po vidurnakčio. Naktis pasitaikė tikrai siaubinga, pūtė stiprus 
vėjas ir lijo kaip iš kibiro. Atidaręs svirno duris, įvažiavo į vi- 
dų, o paskui turėjo iš visų jėgų darbuotis, kad jas uždarytų. 

Uždegęs žibalines lempas, išstūmė motociklą iš džipo. 
Buvo pavargęs ir velniškai sušalęs, tačiau ne tiek, kad užmig- 
tų. Prisidegęs cigaretę, ėmė žingsniuoti pirmyn ir atgal nega- 
lėdamas rasti vietos. 

Svirne buvo tylu, tiktai lietus beldė į stogą ir šnypštė ži- 
balinės lempos. 

Staiga vėjo gūsis bloškė duris. Įėjo Molė, užverdama jas 
paskui save. Ji buvo apsivilkusi seną apsiaustą, apsiavusi gu- 
miniais batais, ryšėjo skarelę. Visa kiaurai peršlapusi drebėjo 
nuo šalčio, tačiau nekreipė į tai dėmesio. Kai prisiartino prie 
džipo, iš nuostabos jos antakiai kilstelėjo. 

Tylėdama žvelgė į Devliną. 

— Liamai, — ištarė. 

— Tu pažadėjai, — tarė jis. — Juk neturėjai ateiti čia. 
Štai kaip tu laikaisi žodžio! 

— Atsiprašau, bet buvau taip išsigandusi. Visa tai, — ji 
mostelėjo į automobilius, — ką tai reiškia? 

— Ne tavo reikalas, — šiurkščiai atkirto jis. — Gali dingti 
iš čia. Jei nori, paskambink į policiją. Daryk, kaip nori. 

Ji žiūrėjo į jį išplėtusi akis. Jos lūpos be garso judėjo. 

— Pirmyn! — riktelėjo jis. — Atrodo, tu to nori. Nagi! 

Ti puolė jam į glėbį apsipylusi ašaromis. 

— Ne, Liamai, neatstumk manęs. Jokių klausimų. Aš pa- 
žadu, kad daugiau niekada nieko neklausiu ir nesikišiu į tavo 
reikalus. Tik leisk man pasilikti! 

Dar niekada gyvenime jis nesijautė taip bjauriai. Laiky- 
damas ją apkabinęs jautė beveik fizinį pasibjaurėjimą savimi. 
Tačiau tai padėjo. Jis buvo tikras, kad Molė daugiau rūpesčių 
jam nesukels. 

Pabučiavo jai į kaktą. 

— Tu sušalusi. Eik į vidų ir užkurk ugnį. Ateisiu po kelių 
minučių. 

Molė tiriamai pažvelgė į jį, pasisuko ir nuėjo. Devlinas 
atsiduso ir čiupo “Bushmills"' butelį. Atkimšęs truktelėjo ne- 
mažą gurkšnį. 

— Į tavo sveikatą, Liamai! — tarė. Jo balsas buvo neap- 
sakomai liūdnas. 


Benas Garvaldas gulėjo užsimerkęs ant nedidelio Astono 
klinikos operacinio stalo. Rubenas stovėjo šalia, kol Dasas, 
aukštas išbalęs indas, vilkįs akinamai baltu chalatu, kirpo chi- 
rurginėmis žirklėmis jo kelnes. 

— Ar tai blogai? — drebančiu balsu paklausė Rubenas. 

— Taip, labai blogai, — ramiai atsakė Dasas. — Reikia 
labai gero chirurgo, jeigu nenori likti invalidas. Be to, nega- 
rantuoju dėl sepsio. 

— Paklausyk, tu prakeiktas tamsiaodi niekše, — atsimer- 
kes iškošė Benas Garvaldas. — Ant tavo durų kabo varinė len- 
telė su užrašu Gydytojas chirurgas, argi ne? 

— Teisingai, pone Garvaldai, — ramiai atsakė Dasas. — 
Aš turiu Bombėjaus ir Londono universitetų diplomus, bet dir- 
bu ne toje srityje. Čia reikia gero specialisto pagalbos. 

Benas pasirėmė alkūne. Jis kentė nežmonišką skausmą ir 
prakaitas Žžliaugte žliaugė jo veidu. 

— Paklausyk manęs atidžiai. Prieš tris mėnesius čia mi- 
rė mergina. Priežastis — tai, ką įstatymas vadina nelegalia 
operacija. Žinau ir apie kitus dalykus. Pakankamai daug, kad 
gautum septynerius metus, taigi, jei nenori turėti reikalų su 
policija, pasirūpink mano koja. 

Dasas nė kiek nesutriko. 

— Gerai, pone Garvaldai, jūs prisiimate atsakomybę. Rei- 
kia suleisti nuskausminamųjų. Supratote mane? 

— Daryk, po velnių, ką nori, tik greičiau! 

Garvaldas užsimerkė. Dasas atidarė spintelę, ištraukė 
marlinę kaukę ir chloroformo butelį. 

— Jūs turėsite man padėti, — tarė jis Rubenui. — Pa- 
prašysiu lašinti chloroformą ant vatos, kai pasakysiu. Suge- 
bėsite? 

Rubenas, neįstengęs ištarti žodžio, tiktai linktelėjo galva. 

Kai ankstyvą kitos dienos rytą Devlinas važiavo lankyti 
Joanos Grėj, vis dar lijo. Jis pastatė motociklą prie garažo ir 
nuėjo prie galinių durų. Ponia Grėj tuojau atidarė jas ir trauk- 
te įtraukė jį į vidų. Moteris dar vilkėjo chalatu. Atrodė įsi- 
tempusi, pikta. 

— Ačiū Dievui, Liamai, — ji suėmė jo galvą rankomis ir 
papurtė. — Beveik nesudėjau akių. Nuo penktos ryto nemie- 
gojau, gėriau pakaitomis viskį ir arbatą. Tokiu paros metu tai 
mirtinas mišinys, — nuoširdžiai pabučiavo jį. — Džiaugiuosi 
tave matydama, netikėli. 

Šuo it pašėlęs krutino pasturgalį stengdamasis atkreipti 
dėmesį į save. Joana Grėj sukosi prie viryklės, o Devlinas sto- 
vėjo priešais židinį. 

— Kaip sekėsi? — paklausė Joana. 

— Nieko, gerai. 

Devlinas pasakodamas sąmoningai praleido smulkmenas, 
nes buvo beveik tikras, kad jai nepatiktų tai, kaip jis sutvarkė 
reikalus. 

Ji nustebusi atsisuko. 

— Ar jie nesiėmė kokių nors triukų? 

— Žinoma, ėmėsi, — atsakė jis. — Bet aš juos nuraminau. 

— Be jokių šūvių? 

— Nebuvo reikalo, — ramiai atsakė. — Užteko pamatyti 
mano mauzerį. Anglų plėšikų gaujos nepratusios prie šauna- 
mojo ginklo. Jų stilius — skustuvas. 

Joana atnešė ir padėjo ant stalo padėklą su arbata. 

— Dieve mano, anglai. Jie kartais varo mane į neviltį. 

— Nepaisant ankstaus ryto, norėčiau išgerti. Kur padė- 
tas viskis? 

Ji nuėjo atnešti butelio ir dviejų stiklinaičių. 

— Ką darysime toliau? 

— Lauksime, — atsakė Devlinas. — Turiu sutvarkyti dži- 
pą, tačiau tai ir viskas. Jūs privalote iki paskutinės minutės 

nepalikti senojo sero Henrio ramybėje ir išspausti iš jo kiek 
galima daugiau, tai tiek. Likusias šešias dienas belieka nagus 
kramtyti. 

— Pati žinau, — atsakė ji, — tačiau dabar galime palin- 
kėti sau laimės, — ji pakėlė stiklinę. — Tegu Dievas laimina 
tave, Liamai. Ilgiausių metų! 

— Ir tau, mieloji! 

Ji pakėlė stiklą ir išgėrė. Ir staiga Devlinas pajuto, tarsi 
kažkas jam į pilvą smeigtų peilį. Tai buvo ženklas, kad visas 
prakeiktas reikalas baigsis taip blogai, kaip tik galima įsivaiz- 
duoti, ir jis tuo ženklu nė kiek neabejojo. 


k * * 


Pamela Vereker tą savaitgalį baigė darbą septintą valan- 
dą po pietų ir turėjo trisdešimt šešias valandas galiojantį lei- 
dimą. Jos brolis atvyko į Pangburną paimti jos. Įėjusi į klebo- 
niją, Pamela tučtuojau nusivilko uniformą, užsitempė kelnes 
ir megztinį. Nepaisant to, kad kelionė buvo greičiau simbo- 
liška, o išvykimas laikinas ir trumpas, buvo susinervinusi ir 
jautėsi velniškai pavargusi nuo siaubingos kasdienybės sun- 
kiųjų bombonešių bazėje. Po pietų ji nusprendė dviračiu pa- 
siekti už šešių mylių esančią Meltam Veilio fermą, kurios šei- 
mininkas, Verekerio parapijietis, turėjo neišjodinėtą trejų metų 
žirgą. Pamela riedėjo keliuku jūros pakrante išjodinėti jo. 

Kopose už fermos Pamela atleido pavadį ir pavarė žirgą 
risčia taku, vingiuojančiu per susiraizgiusius prožirnius, ku- 
riais buvo apaugusi miškingos kalvos ketera. Lietaus lašai kri- 
to ant veido, ir ji jautėsi puikiai, tarsi būtų atsidūrusi kitoje, 
visiškai saugioje vietoje, savo vaikystės pasaulyje, kurio ne- 
teko 1939 metų rugsėjo pirmosios rytą be penkiolikos pen- 


kios, kai Pietų armijos grupė, vadovaujama generolo Gerdo . 


fon Rundštedo, įžengė į Lenkiją. 

Netrukus Pamela atsidūrė tarp medžių ir jojo nenuklys- 
dama nuo senojo girininkijos nutiesto tako. Netoli kalvos vir- 
šūnės žirgas sulėtino greitį. UŽ vieno ar dviejų jardų kelio vi- 
dury gulėjo vėjo nuversta pušis. Kliūtis buvo ne aukštesnė kaip 
trijų pėdų ir žirgas lengvai įveikė ją. Kai jis pasiekė kojomis 
žemę, staiga dešinėje pusėje iš už medžių išniro kažkokia fi- 
gūra. Žirgas pasibaidęs metėsi į šalį, ir Pamela Vereker, neiš- 

silaikiusi balne, nukrito ant žemės. Nors rododendro krūmas 
sušvelnino smūgį, akimirką ji gulėjo gaudydama kvapą ir klau- 
sėsi balsų netoliese. 

— Krukovski, kretine tu! Norėjai ją užmušti, ar ką? 

Tai buvo amerikiečiai. Atmerkusi akis, Pamela Vereker 
pamatė ją Žiedu apsupusius kareivius, dėvinčius Žygio uni- 
formas ir plieninius šalmus. Jie buvo ginkluoti iki dantų, vei- 
dai išteplioti maskuojamaisiais dažais. Prie jos palinko milži- 
niško ūgio negras geraširdišku veidu. Ant rankovių ji paste- 
bėjo seržanto juosteles. 

— Ar viskas gerai, panele? — susirūpinęs paklausė. 

Pamela suraukė antakius, pajudino galvą ir staiga pasiju- 
to daug geriau. 

— Kas jūs tokie? 

Pakėlęs ranką prie šalmo, negras atidavė pagarbą. 

— Seržantas Garvėjus. Dvidešimt pirmas specialiojo pulko 
dalinys. Dislokuoti Meltam Hauze. Dviejų savaičių manevrai. 

Tuo metu pravažiavo džipas ir slystelėjęs purvyne susto- 
jo. Ji pamatė, kad už vairo sėdi karininkas, nors nebuvo tikra 
dėl jo laipsnio, nes karinės tarnybos metu retai susidurdavo 
su amerikiečiais. Jis buvo apsivilkęs įprastą uniformą, užsi- 
dėjęs pėstininko kepurę, neatrodė, kad būtų pasirengęs ma- 
nevrams. 

— Kas čia, po galais, vyksta? — griežtai pasiteiravo. 

— Ta mergina nukrito nuo arklio, majore, — atsakė Gar- 


vėjus. — Krukovskis netinkamu momentu iššoko iš už krūmų. 
“Majoras", — pagalvojo Pamela nustebusi, kad jis toks 
jaunas. 


Sukaupusi visas jėgas, atsistojo: 

— Jau viskas gerai, iš tikrųjų. 

Tačiau Pamela tuoj pat susvyravo ir majoras sugriebė jai 
už rankos. 

— Tikriausiai ne visai taip. Ar jūs toli gyvenate? 

— Stadli Konsteblyje. Mano brolis — tos parapijos kle- 
bonas. 

Majoras nuvedė ją prie džipo tvirtai prilaikydamas. 

— Jūs turite važiuoti su manimi. Meltam Hauze yra karo 
gydytojas. Norėčiau įsitikinti, ar jūs negavote traumos. 

Ant jo peties buvo užrašas “Rangers", ir ji prisiminė, kad 
tai maždaug tas pats, kas anglų komandosai. 

— Į Meltam Hauzą? 

— Atsiprašau. Turėjau prisistatyti. Majoras Haris Kei- 
nas, dvidešimt pirmoji specialioji puolimo grupė, vadovauja- 
ma pulkininko Roberto Safto. Mes čia atliekame manevrus. 

— O, taip, — atsakė ji. — Man brolis minėjo, kad Mel- 
tam Hauze dabar vyksta manevrai, — ji užsimerkė. — Atsi- 
prašau, man šiek tiek silpna. 

— Prašau atsipalaiduoti. Aš jus tuojau ten I nuvešiu. 

Jo balsas buvo malonus. Dėl kažkokios kvailos priežas- 
ties jai buvo sunku kvėpuoti. Atsilošė ant sėdynės ir padarė 
taip, kaip jis patarė. 


Penkių akrų sodą Meltam Hauze supo Norfolko grafystė- 
je įprasta mūrinė kokių aštuonių pėdų aukščio tvora. Jos vir- 
šuje buvo ištempta spygliuota viela — papildoma apsaugos 
priemonė. Meltam Hauzo dvaro rūmai buvo kuklūs, nedidelis 
ankstyvo septynioliktojo amžiaus pastatas. Kaip ir tvora, rū- 
mai buvo sumūryti iš skaldytų akmenų, 0 pastato konstrukci- 
ja, ypač jo frontonas, liudijo būdingos to laikotarpio olandų 
architektūros įtaką. 

Haris Keinas ir Pamela ėjo ne taku, o tiesiai per krūmokš- 
nius, nusidriekusius iki pat dvaro pastato. Majoras nusprendė 
parodyti jai dvarą, ir gal jau visą valandą jie, vaikštinėjo. Pa- 
mela buvo sužavėta. 

— Kiek čia jūsų yra? 

— Šiuo metu apie devyniasdešimt. Daugelis miega sto- 
vykloje palapinėse, ten, už krūmų, kur jums rodžiau. 

— Kodėl jūs manęs ten nenuvedate? Tai slaptos pratybos 
ar dar kas nors? 

— Ne, dėl Dievo meilės, — jis nusijuokė. — Jūs papras- 
čiausiai per graži. 

Jaunas kareivis skubiai nusileido terasos laiptais ir pri- 
ėjęs prie jų atidavė pagarbą. 

— Pulkininkas jau grįžo. Pas jį dabar seržantas Garvėjus. 

— Labai gerai, Eplbi. 

Keinas atidavė pagarbą, kareivis taip pat ir nusisukęs nu- 
bėgo. 

— Galvojau, kad amerikiečiai į viską žiūri labai pavir- 
šutiniškai, — tarė Pamela. 

Keinas plačiai nusišypsojo. 

— Jūs nepažįstate pulkininko Šafto. Manau, kad žodis 
“despotas"' buvo sukurtas specialiai jam apibūdinti. 

Kai jie lipo terasos laiptais, pro įstiklintas duris išėjo ka- 
rininkas. Jis žvelgė į juos ir plekšnojo lazdele sau per koją, 
trykšte trykšdamas nepanaudota energija. Keinas atidavė pa- 
garbą. 

— Pulkininke Šaftai, leiskite pristatyti jums panelę Ve- 
reker. 

Pulkininkui Šaftui tuo metu buvo keturiasdešimt ketve- 
ri. Gražus, išsipustęs, arogantiškas vyras avėjo išblizgintus 
batus, dėvėjo jojimo kelnes, kepurę, kuri buvo nusmaukta į 
kairiąją pusę; dvi eilės apdovanojimo juostelių virš kairio- 
sios kišenės blykčiojo visomis vaivorykštės spalvom. Gal la- 
biausiai neįprastai atrodė 45-ojo kalibro koltas su puikiai in- 
krustuota rankena, kurį jis nešiojo atvirame dėkle prie kai- 
riosios šlaunies. Lazdele palietęs savo kaktą, pulkininkas 
rimtu balsu tarė: 

— Aš labai apgailestauju dėl to, kas jums atsitiko, pane- 
le Vereker. Jeigu galėčiau kaip nors atsilyginti už mano vyrų 
žioplumą... 

— Jūs labai mielas, — atsakė Pamela. — Majoras Kei- 
nas maloniai pasiūlė nuvežti mane į Stadli Konsteblį, jeigu 
jūs galėtumėt apsieiti be jo. Mano brolis ten kunigas. 

— Tai bus tik menkutė mūsų paslauga jums. 

Ji norėjo dar kartą pamatyti Keiną ir pasinaudojo vienin- 
tele galimybe. 

— Rytoj vakare klebonijoje bus mažytis susibūrimas. Nie- 
ko ypatinga. Keletas bičiulių, sumuštiniai ir ko nors išgerti. 
Gal judu su majoru Keinu apsilankytumėte? 

Šaftas suabejojo. Pajutusi, kad jis nori surasti priežastį 
atsisakyti, skubiai pridūrė: 

— Ten bus ir Henris Vilougbis. Vietinis skvairas. Ar jau 
buvote su juo susitikęs? 

Šafto akys sublizgėjo. 

— Ne, neturėjau tokio malonumo. 

— Panelės Vereker brolis buvo Pirmosios parašiutininkų 
brigados kapelionas, — įsiterpė Keinas. — Praėjusiais metais 
leidosi su jais prie Oudnos Tunise. Jūs atsimenate tą desantą, 
pulkininke? 


— 

— Žinoma, — atsakė Šaftas. — Ten buvo pragaras. Jūsų 
brolis turėjo būti labai energingas, jeigu liko gyvas. 
— Apdovanotas Karo kryžiumi, — atsakė ji. — Aš juo 


labai didžiuojuosi. 

— Suprantama, taip ir turi būti. Aš būčiau labai laimin- 
gas galėdamas dalyvauti jūsų pobūvyje, ir man būtų labai ma- 
lonu su juo susitikti. Hari, pasirūpink viskuo, kuo reikia, — 
Šaftas vėl atidavė pagarbą. — O dabar turiu atsiprašyti ir grįžti 
prie darbų. 


— Nair ką, padarė jums įspūdį? — paklausė Keinas, kai 
jie važiavo džipu jūros pakrante. 

— Nežinau, — atsakė ji. — Vis dėlto Šaftas — gana spal- 
vinga asmenybė. 

— Jūs labai subtiliai apibūdinote jį, — tarė Keinas. — To- 
kius kaip Šaftas vadiname kovotojais. Tai vyras, kuris kažkada 
pakėlė iš apkasų į mūšį savo vyrus būdamas ginkluotas tiktai 
lazdele. Kaip kažkada pasakė vienas prancūzų generolas prie 
Balaklavos, nuostabu, tačiau ką tai turi bendra su karu? 

— Kitaip tariant, mąstymas nėra jo privalumas? 

— Kariniu požiūriu jam galima velniškai daug ką prikišti. 
Kovotojas Bobas Šaftas — pėstininkų pasididžiavimas. Praėju- 
sių metų balandį jam pasisekė pasitraukti iš Batango, kai ten 
įsiveržė japonai. Vienintelė problema, kad jis paliko ten pėsti- 
ninkų pulką. Pentagone tuo nebuvo sužavėti. Niekas jo nenorė- 
jo, todėl išsiuntė į Londoną dirbti Jungtinių operacijų štabe. 

— O tai jam visai nepatiko? 

— Suprantama. Pasinaudojo kaip laipteliu į šlovės paky- 
lą. Sužinojęs, kad anglai turi Riboto nuotolio puolamąjį dali- 
nį, kurio kareiviai žaidžia skautus ir rengia naktinius išpuo- 
lius į kitą sąsiaurio pusę, padarė išvadą, kad amerikiečių ar- 
mija turi turėti ką nors panašaus. Deja, kažkoks kvailys Jung- 
tinių operacijų štabe tą idėją palaikė. 

— Ojūs kitaip galvojate? — pasmalsavo Pamela. 

Keinas pasistengė išvengti atsakymo į tą klausimą. 

— Per pastaruosius devynis mėnesius vyrai iš Dvidešimt 
pirmojo jungtinio dalinio mažiausiai keturiolika kartų perplau- 
kė sąsiaurį. 

— Tai neįtikėtina. 

— Tarp kitko, — tęsė jis, — ten sunaikino vieną nevei- 
kiantį švyturį Normandijoje, dar keletas desantų buvo išmes- 
ta ir negyvenamose prancūzų salose. 

— Atrodo, kad esate ne geriausios nuomonės apie jį. 

— Deja, didžioji Amerikos visuomenės dalis mano ki- 
taip. Prieš trejetą mėnesių kažkoks karo žurnalistas, neturė- 
damas ką rašyti, išgirdo, kad Šaftas Belgijos pakrantėje pač- 
mė į nelaisvę švyturio tarnybą. Ją sudarė šeši žmonės. Ka- 
dangi taip jau atsitiko, kad tai buvo vokiečių kareiviai, viskas 
atrodė neblogai, ypač nuotraukose. Jose matyti auštant į Do- 
verį išplaukiantis laivas, ant denio — Šaftas ir jo vyrai, Šafto 
šalmo dirželis laisvai kabo, o belaisviai išsigandę. Scena tar- 
si iš Metro-Goldvin-Mejerio filmavimo aikštelės, — jis pa- 
purtė galvą. — Kaip mūsų žmonės tuo patikėjo?! Šafto ko- 
mandosai! “Life", “Colliers", “Saturday Evening Post" — vi- 
si rašė apie jį. Tautos didvyris! Dukart apdovanotas Kryžiumi 
už gerą tarnybą ir Sidabrine žvaigžde su ąžuolo lapais. Jis ga- 
vo viską, išskyrus Kongreso Garbės medalį, kurį ko gero gaus, 
nors daugelį iš mūsų pražudytų, kad tik jam pasisektų. 

— Kodėl jūs įstojote į šį dalinį, majore? — šaltai paklau- 
sė ji. 

— Man nusibodo sėdėti prie rašomojo stalo, — atsakė 
jis. — Tai svarbiausia priežastis. Padariau viską, kad tik iš 
ten išeičiau. Taip ir įvyko. 

— Tai jūs nedalyvavote nė vienoje iš tų operacijų, apie 
kurias pasakojote? 

— Ne. 

— Vis dėlto turėtumėt ateityje gerai pagalvoti prieš 
smerkdamas drąsų Žmogų, ypač atsižvelgiantį į tai, kad leido- 
te laiką už rašomojo stalo. 

Jis pasuko į kelio pakraštį ir sustabdė automobilį. Pasi- 
suko į ją linksmai šypsodamasis: 

— O, tai man patinka. Ar galiu užsirašyti jūsų Žodžius ir 
panaudoti juos nuostabioje apysakoje, kurią mes, žurnalistai, 
tikimės parašyti? 

— Eikite velniop, Hari Keinai! 

Ji pakėlė ranką, lyg norėdama trinktelėti jam, bet Haris 
tuo metu išsitraukė pakelį “Camel" ir pakratė jį taip, kad iš- 
krito viena cigaretė. 

— Vaišinkitės. Tai labai ramina nervus. 

Ji paėmė cigaretę ir prisidegusi giliai įtraukė, žvelgdama 
kažkur tolyn už druskėtųjų pelkių į jūros pusę. 

— Atsiprašau, kad taip smarkiai sureagavau — tas karas 
mane asmeniškai labai pakeitė. 

— Jūsų brolis? 

— Ne tik tai. Mano darbas. Kai budėjau vakar po pietų, 
man teko palaikyti radijo ryšį su naikintuvo pilotu, kuris bu- 
vo numuštas virš Šiaurės jūros. Jo krintantis lėktuvas degė, o 
jis atsidūrė spąstuose, nes negalėjo atidaryti kabinos. Rėkė 
tol, kol lėktuvas nukrito. 

— Ši diena prasidėjo nepaprastai puikiai, — tarė Kei- 
nas. — Ir staiga darosi nepakenčiama. 

Buvo besiekiąs vairo, bet Pamela paėmė jam už rankos. 

— Atsiprašau, man labai nemalonu. 

— Neverta apie tai kalbėti. 

Jos veide pasirodė nuostaba ir ji atitraukė ranką. 

— Kas atsitiko jūsų pirštams? Keli kreivi. Jūsų panagės... 
Dieve visagali, Hari, kas atsitiko jūsų nagams?! 

— Nagams? — paklausė jis. — Man juos nuplėšė. 

Pamela, siaubo apimta, pažvelgė į jį. 

— Tai buvo... ar tai vokiečiai, Hari? — sušnabždėjo. 

— Ne, — jis įjungė variklį. — Tiesą sakant, tai buvo pran- 
cūzai, tik tarnaujantys kitai pusei. Tai vienas iš liūdniausių 
atradimų mano gyvenime: pasaulį sudaro labai skirtingos bū- 
tybės. | 

Haris kreivai nusišypsojo ir jie nuvažiavo toliau. 


*X * * 


Tos pačios dienos vakare Beno Garvaldo, gulinčio atski- 
roje Astono klinikos palatoje, būklė labai pablogėjo. Apie šeštą 
valandą jis prarado sąmonę. Visą valandą niekas to nepaste- 
bėjo. Tik aštuntą, slaugės įspėtas telefonu, atvažiavo gydyto- 
jas Dasas, o po dešimties minučių atėjo Rubenas ir pamatė, 
kas įvyko. 

Beno nurodymu jis dar kartą buvo nuvažiavęs į Fogarčio 
dirbtuves — nuvežė katafalką su karstu. Paėmė juos iš laido- 
jimo biuro, priklausančio, kaip ir daugelis kitų įvairaus ver- 
slo įmonių, broliams Garvaldams. Nelaimingąjį Džeksoną su- 

degino vietiniame privačiame krematoriume, kuris taip pat bu- 
vo siejamas su brolių veiklos interesais; beje, taip jau ne kar- 
tą buvo atsikratyta nepageidaujamų lavonų. 

Beno veidas buvo išpiltas prakaito. Jis dejuodamas blaš- 
kėsi nuo šono ant šono. Ore tvyrojo šleikštus gendančios mė- 
sos tvaikas. Kai Dasas nuėmė tvarstį, Rubenas staigiai Žžvilg- 
telėjo į žaizdą ir išsigandęs nusisuko pajutęs, kaip baimė lyg 
besiveržianti tulžis užgniaužia gerklę. 

— Benai? — pašaukė brolį. 

Garvaldas atmerkė akis.ir pažvelgė karščiuojančiu žvilgs- 
niu. Akimirką atrodė, jog nepažįsta brolio, tačiau netrukus nu- 
sišypsojo. 

— Ar viską sutvarkei, ką reikia, Rubenai? Ar atsikratei jo? 

— Pelenai prie pelenų, Benai. 

Benas užmerkė akis, ir Rubenas kreipėsi į Dasą: 

— Ar jo būklė labai bloga? 

— Labai. Gali būti, kad tai gangrena. Aš įspėjau jį. 

— O Dieve! — sudejavo Rubenas. — Žinojau, kad jis 
turi važiuoti į ligoninę. 

Benas Garvaldas atsimerkė ir vėl pakėlė karščiuojančias 
akis. Griebė brolį už rankos. 

— Jokios ligoninės, girdi? Ką tu sumanei? Nori, kad po- 
licininkai pagaliau susektų tai, ko daugelį metų ieškojo? 

Jis vėl užsimerkė. 

— Yra tik vienas šansas, — tarė Dasas. — Vaistai, vadi- 
nami penicilinu. Girdėjote apie tokį? 

— Be abejo. Atrodo, gydo viską. Juodojoje rinkoje kai- 
nuoja brangiai. 

— Tokiais atvejais, kaip šis, jis daro stebuklus. Galite jo 
gauti? Tuoj pat. Vėliausiai iki vakaro. 

— Jeigu jo yra Birmingame, turėsite už valandos, — Ru- 
benas žengė prie durų ir atsiduso. — Bet jeigu jis mirs, ke- 
liausi paskui jį, sūnau. Pažadu tai. 

Jis išėjo, ir durys paskui jį užsivėrė. 


* * * 


Tuo pat metu Landsvorte nuo žemės pakilo dakota ir pa- 
suko į jūros pusę. Gėrikė negaišo laiko. Kildamas į tūkstan- 
čio pėdų aukštį, lėktuvas pasisuko dešinėn ir pradėjo leistis į 

pakrantę. Lėktuve buvę Šteineris ir jo vyrai pasirengė šuo- 
liui. Jie visi dėvėjo britų parašiutininkų uniformas, ginklai ir 
visa įranga buvo sukrauti į prikabintus maišus, kaip tai daro 
britai. 

— Laikas, — tarė Šteineris. 

Visi atsistojo, prikabino parašiuto karabinus prie lyno ir 
kiekvienas patikrino prieš jį stovinčio draugo parašiutą. Štei- 
neris stebėjo Harvėjų Prestoną, stovintį eilės gale. Anglas vi- 
sas drebėjo. Šteineris pajuto tai, kai veržė jo diržus. 

— Penkiolika sekundžių, — įspėjo Šteineris. — Jūs turi- 
te nedaug laiko, aišku? Atsiminkite: jeigu kuris nors iš jūsų 
norite nusilaužti koją, padarykite tai čia, o ne Norfolke. 

Visi pradėjo juoktis, o Steineris nuėjo į priekį, kur Rite- 
ris Noimanas patikrino jo diržus. 

Kai tik virš jų galvos pradėjo žybčioti raudona lemputė, 
truktelėjo durys, ir į lėktuvą įsiveržė stiprus vėjo gūsis. Pilo- 
to kabinoje sėdintis Gėrikė sulėtino variklio apsisukimus ir 
nusileido žemiau. Buvo atoslūgis, ir platus dar drėgnas visiš- 
kai tuščias paplūdimys, blyškiai pilkšvas mėnulio šviesoje, 
driekėsi į neaprėpiamą tolybę. Salia Gėrikės sėdėjęs Bomle- 
ris susikaupęs sekė aukštį. 

— Dabar! —riktelėjo Gėrikė, ir Bomleris, tik to ir telau- 
kęs, pašoko. ž 

Zalia šviesa Žybtelėjo viršum Steinerio galvos, ir jis pa- 
plojo per petį Riteriui. Jaunas vyresnysis leitenantas iššoko, po 
jo paskubomis tai padarė visi kiti, kol galiausiai iššoko Bran- 
tas. Tik Prestonas stovėjo išsižiojęs, įsistebeilijęs į tamsą. 

— Pirmyn! — riktelėjo Šteineris čiupdamas jam už peties. 

Prestonas atatupstas traukėsi laikydamasis plieninės at- 
ramos. Jis purtė galvą be garso judindamas lūpas. 

— Negaliu, — išstenėjo. — Negaliu šoki! 

Šteineris atsivėdėjęs trenkė jam per veidą, čiupo už deši- 
niojo peties ir pastūmė prie pravirų durų. Prestonas pakibo 
jose laikydamasis abiem rankomis. Šteineris spyrė jam į už- 
pakalį ir išstūmė iš lėktuvo. Tada pritvirtino parašiuto karabi- 
ną prie lyno ir iššoko paskui Prestoną. 


/ 
* * * 


Kai šokama iš keturių šimtų pėdų aukščio, baimei nelie- 
ka laiko. Prestonas jautė, kaip krisdamas verčiasi kūliais, au- 

tomatiškai timpteli parašiuto diržą, ir nustebo, kad parašiuto 
kupolas skleidžiasi. Dar akimirka — ir išvydo virš galvos be- 
sisupantį chaki spalvos skėtį. 

Tai buvo fantastiška. Blyškus mėnulis horizonte, kremi- 
nės spalvos pakrantės bangų juosta. Jis aiškiai matė torpedinį 
katerį šalia molo, ant jo denio stovinčius žmones, stebinčius, 
kaip toli pakrantėje nusileidę parašiutininkai tvarko parašiu- 
tus. Pažvelgęs į viršų kairėje virš savęs išvydo Šteinerį, bet 
staiga jam pasirodė, kad pernelyg greitai krinta. Maišas su 
daiktais kabėjo dvidešimt pėdų žemiau, lyno, kurio kitas ga- 
las buvo pritvirtintas prie diržo, gale, ir pirmas atsitrenkė į 
smėlį įspėdamas, kad parašiutininkas būtų pasirengęs. 

Prestonas stipriai atsitrenkė į žemę, bent taip jam atrodė, 
paskui keletą kartų persivertė ir nežinia kaip atsistojo ant ko- 
jų. Parašiutas pleveno viršum jo ir mėnulio šviesoje atrodė 
tarsi balta gėlė. 

Paskubomis truktelėjo jį žemyn, kaip buvo mokomas, ta- 
čiau staiga sustingo keturpėsčias, apimtas nepaprasto džiaugs- 
mo, pajutęs savo jėgą, ko niekada iki tol gyvenime nebuvo buvę. 

— Aš padariau tai! — garsiai suriko. — Aš parodžiau 
tiems niekšams. Pasisekė! Aš padariau tai! Aš padariau tai! 


* * * 


Astono klinikos lovoje nejudėdamas gulėjo Benas Gar- 
valdas. Gydytojas Dasas stetoskopu klausėsi jo širdies. 

— Kaip jis? — paklausė Rubenas. 

— Dar gyvas, bet tik kol kas. 

Rubenas apsisprendė ir pradėjo veikti. Jis čiupo Dasą už 
peties ir patraukė prie durų. 

— Tuojau pat kvieskite greitąją. Aš vešiu jį į ligoninę. 

— Tokiu atveju neišvengsite policijos, — priminė Dasas. 


— Manai, kad aš to nežinau?! — riktelėjo Rubenas. — 
Noriu, kad jis liktų gyvas, supranti? Tai mano brolis. Judinkis 
greičiau! 


Jis atidarė duris ir išstūmė Dasą. Kai grįžo prie lovos, jo 
akys buvo pilnos ašarų. 

— Pažadu tau, Benai, — tarė trūkčiojamu balsu, — kad 
pričiupsiu tą mažą niekšą airį, nors man dėl to reikėtų paau- 
koti gyvybę. 

Džekui Roganui buvo keturiasdešimt penkeri, ir beveik 
dvidešimt penkerius jis dirbo policininku. Nelengva tiek lai- 
ko dirbti trimis pamainomis ir būti nemėgstamam kaimynų, 
tačiau toks jau policininkų likimas, ir sunku tikėtis ko nors 
kito. Tai jis dažnai kartodavo savo Žmonai. 

Lapkričio antrąją, antradienį, devintą trisdešimt jis įžen- 
gė į savo kabinetą Skotlend Jarde. Iš tiesų neprivalėjo čia pa- 
sirodyti. Po visą naktį trukusio airių klubo narių tardymo Mas- 
vel Hile turėjo teisę keletą valandų pamiegoti, tačiau norėjo 
sutvarkyti dokumentus. | 

Roganas kaip tik sėdėjo prie savo rašomojo stalo, kai pa- 
sigirdo beldimas į duris ir įėjo jo asistentas, inspektorius de- 
tektyvas Fergiusas Grantas. Jis buvo jauniausias Indijos ka- 
riuomenės atsargos pulkininko sūnus, baigęs mokyklą Vinčes- 
teryje ir Hendono policijos aukštesniąją mokyklą. Tai buvo 
naujosios kartos atstovas, tos kartos, kuri turėjo pertvarkyti 
policiją. Nepaisant to, jie puikiai sutarė. 

Roganas pakėlė ranką, lyg norėdamas prisidengti. 

— Fergiusai, norėjau pasirašyti keletą laiškų, išgerti ar- 
batos ir eiti namo numigti. Natis buvo siaubinga. 

— Žinau, sere, — atsakė Grantas. — Reikalas tas, kad 
gavome skubų pranešimą iš Birmingamo policijos. Pamaniau, 
kad jis gali jus dominti. 

— Mane ar airių skyrių? 

— Ir vieną, ir kitą. 

— Na, ką gi, — Roganas pastūmė kėdę ir išsitraukęs se- 
ną odinį maišelį pradėjo kimšti į pypkę tabaką. — Neturiu 
nuotaikos skaityti, todėl pasakyk tu, koks reikalas. 

— Ar jums ką nors sako Garvaldo pavardė, sere? 

Roganas sustingo. 

— Benas Garvaldas. Daug metų vargstu su juo. Tai di- 
džiausias nenaudėlis Midlende. 

— Mirė šiandien rytą. Gangrena — šautinės žaizdos pa- 
sekmė. Pavėluotai atvežtas į ligoninę. | 


Jack Higgins 


RRO 


Roganas brūkštelėjo degtuką. 

— Pažįstu Žmonių, kurie pasakytų, kad tai geriausia pas- 
tarųjų metų naujiena. Tačiau ką tai turi bendra su mumis? 

— Pašovė jį kažkoks airis. Į dešinįjį kelią. 

Roganas nustebęs pažvelgė į jį. 

— Įdomu. Airijos respublikonų armija tokiu būdu bau- 
džia žmones, stojančius skersai kelio. 

Roganas nusikeikė, nes degtukas, kurį laikė kairiąja ran- 
ka, nudegino pirštus, ir jis numetė jį. 

— Kuo vardu tas airis? 

— Merfis, sere. 

— Gal tai tikroji pavardė, o gal ir ne. Ar kas nors dau- 
giau žinoma? 

— Galima sakyti — taip, — atsakė Grantas. — Garval- 
das turi brolį, kurį taip paveikė Beno mirtis, kad viską paukš- 
telis išgiedojo. Jis pasirengęs mūsų brangųjį Mertį prikalti vi- 
nimis prie durų. 

Roganas linktelėjo galvą. 

— Pažiūrėsim, ar galėsime jam padėti. Kaip tai įvyko? 

Grantas smulkiai papasakojo viską, o kai baigė, Roganas 
susimąstęs suraukė antakius. 

— Karinis sunkvežimis, džipas, chaki spalvos dažai? Ką 
jis su tuo veiks? 

— Gal nori užpulti kokį nors karinį dalinį, kad gautų 
ginklų? 

Roganas atsistojo ir priėjo prie lango. 

— Nepatikėsiu tuo, jeigu nebus rimtų įrodymų. Jie nepa- 
jėgūs vykdyti tokio masto operacijų, tu tai gerai Žinai, — jis 


sugrįžo prie stalo. — Anglijoje Airijos respublikonų armija 
sumušta, ir de Valera internavo daugelį jos narių Karage, — 
jis papurtė galvą. — Šiuo metu tokia operacija jiems nieko 


neduos. O ką sako Garvaldo brolis? 

— Jis galvoja, kad Merfis ruošiasi užpulti karinį sandėlį 
ar kažką panašaus. Jūs žinote, kaip tai daroma? Įvažiuoja ap- 
sirengę karine uniforma kariniu sunkvežimiu... 

— Ir išvažiuoja prisikrovę škotiško viskio ir cigarečių 
už kokį penkiasdešimt tūkstančių svarų. Nieko nauja, — atsa- 
kė Roganas. 

— Taigi manot, kad Merfis paprasčiausias plėšikas? O 
ką jūsų nuojauta sako? 

— Manyčiau taip pat, jeigu jis nebūtų peršovęs kelio. Tai 
neabejotinai Airijos respublikonų armijos kareivio darbas. Jau- 
čiu, kad kažkas rezgama, Fergiusai. Atrodo, kad ant kažko pa- 
taikėme. 

— Gerai, tai ką darysime? 

Roganas priėjo prie lango mąstydamas apie tai. Oras bu- 
vo rudeniškas. Rūkas slinko per stogus nuo Temzės, lietaus 
lašai krito nuo platanalapių klevų. 

Roganas atsisuko. 

— Zinau viena. Nenoriu, kad tie iš Birmingamo sugadin- 
tų mums reikalą. Užsiimk tuo pats. Trauk automobilį iš gara- 
žo ir važiuok ten šiandien. Pasiimk kartoteką, nuotraukas ir 
viską, ko reikia. Duomenis apie visus žymesnius IRA veikė- 
jus, kurie netupi už grotų. Gal Garvaldas jų nurodys? 

— O jeigu ne? 

— Tada pabandysime ieškoti kitais būdais. Įprastais kana- 
lais. Padės specialiosios Dublino tarnybos. Po to, kai praėju- 
siais metais buvo nušautas seržantas O' Brajenas, jie nekenčia 
IRA dar labiau. Visuomet taip būna, kai žūva savas žmogus. 

— Gerai, sere, — pasakė Grantas. — Pradėsiu nedels- 
damas. 


Aštuntą valandą vakaro generolas majoras Karlas Štei- 
neris baigė vakarienę, kuri buvo paruošta jam gestapo pasta- 
to, esančio Princo Alberto gatvėje, kambaryje. Vištos šlaune- 
lė, aliejuje keptos bulvės — tokios, kokias jis mėgo, salotos 
ir atšaldytas rislingo butelis. Neįtikėtina! O paskui dar ir tik- 
ros kavos puodelis. 

Be abejo, daug kas pasikeitė nuo tos baisios nakties, kai 
jis, kankinamas elektra, neteko sąmonės. Kitą rytą atsibudo 
patogioje lovoje su švaria patalyne. To niekšo Rosmano ir jo 
gestapo pastumdėlių nebuvo. Atėjo tiktai oberšturmbanfiure- 
ris Ceidleris, visai padorus Žmogus, nors ir esesininkas. Jis 
buvo džentelmenas. 

Atsiprašinėjo kaip galėdamas. Įvykusi baisi klaida. Kaž- 
kas iš piktavališkų paskatų pateikė klaidingą informaciją. Pats 
reichsfiureris įsakęs kiek įmanoma nuodugniau ištirti. Kal- 
tieji, be abejo, būsią surasti ir nubausti. Labai apgailestavo, 

kad ponas generolas dar turėsiąs pabūti areštuotas, tačiau tai 
tik keleto dienų klausimas. Jis esą tikras, kad generolas su- 
pranta susiklosčiusią padėtį. 

Žinoma, generolas Šteineris puikiai suprantąs. Jie neturi 
jokių konkrečių įrodymų, viskas grindžiama vien įtarimais. 
Iš jo neištraukė nė žodžio, nors Rosmanas visaip stengėsi, tad 
atrodė, tarsi visagalis Dievas būtų nežinia ko ant jo užsirūsti- 
nęs. Jo dar nepaleidžia, nes neva nori įsitikinti, kad jis, kai 
atsidurs laisvėje, nepasakos, kaip su juo buvo elgtasi. Mėly- 
nės jau beveik išnyko. Jeigu ne užtinusios akys, atrodytų vi- 
sai neblogai. Jie net atnešė jam naują mundurą. 

Kava iš tikrųjų buvo puiki. Generolas jau norėjo įsipilti 
antrą puoduką, kai spynoje sugirgždėjo raktas ir durys už jo 
nugaros atsidarė. Stojo mirtina tyla. Pajuto, kad plaukai šiau- 
šiasi piestu. 

Jis iš lėto atsisuko ir pamatė tarpduryje Karlą Rosmaną 
— su plačiakrašte skrybėle, odiniu apsiaustu ant pečių. Lūpų 
kamputyje kyšojo cigaretė. Salia jo iš abiejų pusių stovėjo uni- 
formuoti gestapininkai. 

— Sveiki, pone generole, — iškošė Rosmanas. — Manė- 
te, kad pamiršome jus? 

Šteineris pajuto, kad kažkas jo viduje nutrūko. Jis staiga 
suprato savo padėtį. 


— Niekše tu! — riktelėjo jis ir paleido kavos puoduką 
Rosmanui į galvą. 
— Labai negražu, — nusišaipė Rosmanas. — Jums ne- 


reikėjo taip elgtis. 

Vienas gestapininkas prišoko prie Šteinerio ir iš visų jė- 
gų gumine lazda smogė jam į paslėpsnius. Šteineris pargriuvo 
ant kelių rėkdamas iš nežmoniško skausmo. Po antrojo smū- 
gio — Šįsyk per galvą — jis neteko sąmonės. 

— Į kamerą, — įsakė Rosmanas ir išėjo. 

Du gestapininkai čiupo generolą už kojų ir nusekė pas- 
kui Rosmaną. Vilkdami Steinerį veidu žemyn, kaukšėjo ka- 
rišku rikiuotės žingsniu net ir tada, kai pasiekė laiptus. 


* * * 
Maksas Radlis pabeldė į reichsfiurerio kabineto duris ir 


įėjo į vidų. Himleris jau sėdėjo prie židinio ir gėrė kavą. Pa- 
dėjęs puoduką, prisiartino prie stalo. 

— Aš maniau, kad jūs išvykote? 

— Išskrendu į Paryžių šiąnakt, — atsakė Radlis. — Kaip 
žinote, pone reichsfiureri, admirolas Kanaris šiandien rytą iš- 
skrido į Italiją. 

— Deja, — atsakė Himleris, — tačiau jums dar liko pa- 
kankamai daug laiko, — jis nusiėmė pensnė ir, kaip papras- 
tai, rūpestingai ją išvalė. — Aš perskaičiau jūsų pranešimą, 
kurį įteikėte Rosmanui šį rytą. Kaip ten su amerikiečių de- 
santininkais, kurie pasirodė toje teritorijoje? Paaiškinkite man. 

Jis išskleidė priešais Radlį karinį žemėlapį, ir šis pirštu 
parodė į Meltam Hauzą. 

— Kaip matote, pone reichsfiureri, Meltam Hauzas yra 
pakrantėje už aštuonių mylių į šiaurę nuo Stadli Konsteblio, 
dvylika ar trylika — nuo Hobs Endo. Ponia Grėj paskutinia- 
me pranešime tvirtino, kad tai neturi sukelti jokių problemų. 

Himleris linktelėjo galva. 

— Jūsų airis, atrodo, uždirbo savo pinigus. Visa, kas li- 
ko, priklauso nuo Šteinerio. 

— Nemanau, kad jis neįvykdytų užduoties. 

— Taip, vos nepamiršau, — sausai pridūrė Himleris. — 
Jis, tarp kitko, dar turi asmeninių interesų. 

— Ar galėčiau paklausti, kaip generolo majoro Šteinerio 
sveikata? — pasiteiravo Radlis. 

— Paskutinį kartą mačiau jį vakar vakare, — atsakė Him- 
leris, ir tai buvo tiesa, — tačiau turiu prisipažinti, kad jis ma- 
nęs nematė. Tuo metu kaip tik valgė keptas bulves, daržovių 
salotas ir gana didelį romšteksą, — Himleris atsiduso. — Kad 
tie mėsėdžiai žinotų, kaip blogai toks valgis veikia organiz- 
mą. Ar jūs valgote mėsą, pone pulkininke? 

— Deja, taip. 

— Be to, surūkote kasdien šešiasdešimt ar septyniasde- 
šimt tų bjaurių rusiškų papirosų ir geriate alkoholį. Kiek bren- 
džio išgeriate dabar? — tvarkingai dėdamas į krūvą popie- 
rius, jis pakraipė galvą. — Ką gi, manau, jums tai didelės reikš- 
mės neturi. 

“Ar yra kas nors, ko tas kiaulė nežinotų?" — pagalvojo 
Radlis, o garsiai teištarė: 

— Ne, pone reichsfiureri. 

— Kuriuo laiku penktadienį jie išskrenda? 

— Prieš pat vidurnaktį. Viena valanda skrydžio, jeigu oras 
leis. 

Himleris staigiai pažvelgė į jį šaltu žvilgsniu. 

— Pulkininke Radli, noriu, kad jūs mane suprastumėt tei- 
singai. Šteineris su savo vyrais turi vykdyti operaciją nepai- 
sydamas oro sąlygų. Jos negalima atidėti kitai nakčiai. Tai šan- 
sas, kuris pasitaiko sykį gyvenime. Viena ryšio su vadovybe 
linija visą laiką bus laisva. Nuo penktos ryto turite kas valan- 
dą pranešinėti man iki tol, kol operacija bus sėkmingai už- 
baigta. 

— Klausau, pone reichsfiureri! — Radlis jau buvo beei- 
nąs durų link, bet Himleris pridūrė: — Ir dar vienas dalykas. 
Dėl daugelio priežasčių aš neinformavau fiurerio apie mūsų pa- 
sirengimą. Laikai sunkūs, Radli, o ant jo pečių gula atsakomy- 
bė už visos Vokietijos likimą. Noriu padaryti jam staigmeną. 

Vieną akimirką Radliui pasirodė, kad jis išprotėjo, tačiau 
netrukus suprato, kad Himleris kalba rimtai. 

— Svarbu dabar neapvilti jo, — tęsė reichsfiureris. — 
Mes visi dabar Šteinerio rankose. Prašau tai pasakyti jam. 

— Klausau, pone reichsfiureri, — Radlis vos susilaikė 
nenusikvatojęs. 

Himleris pakėlė dešiniąją ranką ir nerūpestingu nacisti- 
niu mostu atsisveikino: 

— Heil Hitler! 

Radlis padarė tai, ką vėliau, pasakodamas žmonai, prisi- 
minė kaip drąsiausią žingsnį savo gyvenime: tik kariškai ati- 
davė pagarbą, padarė tai ypač pedantiškai, paskui nusisuko ir 
kiek galėdamas greičiau išėjo pro duris. 


* * * 


Kai Radlis įžengė į savo kabinetą Tirpic Uferio gatvėje, 
Hoferis dėjo į krepšį jo daiktus, reikalingus naktinei kelionei. 
Pulkininkas pasiėmė butelį konjako ir negailėdamas įsipylė. 

— Ar nieko blogo neatsitiko, pone pulkininke? — pasi- 
teiravo sunerimęs Hoferis. 

— Žinai, Karlai, ką man paporino mūsų gerbiamas reich- 
sfiureris? Kad jis nepasakė fiureriui, jog mes esame pasiren- 
gę šiai operacijai. Nori padaryti jam staigmeną! Ar ne žavu? 

— Pone pulkininke, dėl Dievo meilės... 

Radlis pasakė tostą: 

— Už mūsų draugus, Karlai, už tuos tris šimtus dešimtį 

karių, kurie žuvo Žiemos kare, nors nežinau, už ką. Pasakyk 
man, jeigu sužinosi. 

Hoferis žiūrėjo į jį netekęs žado, o Radlis nusijuokė. 

— Gerai, Karlai, būsiu geras. Ar pasiteiravai, kada mano 
reisas į Paryžių? 

— Dešimtą trisdešimt iš Tempelhofo oro uosto. Užsakiau 
automobilį devintą penkiolika. Turime daug laiko. 

— O kitas — į Amsterdamą? 

— Rytoj rytą, valanda dar tiksliai nenustatyta. Tikriau- 
siai apie vienuoliktą, tačiau jie nėra tikri. 

— Nieko sau! Man tik to ir tetrūksta — bjauraus oro, kad 
aš nespėčiau ketvirtadienį į Landsvortą. Kokia oro prognozė? 

— Nepalanki. Iš Rusijos atslenka šalti orai. 

— Kaip paprastai, — niūriai pasakė Radlis ir ištraukė iš 
stalčiaus užantspauduotą voką. — Tai mano žmonai. Pasistenk, 
kad pasiektų ją. Gaila, kad negali su manimi skristi, tačiau tu 
privalai būti čia, supratai? 

Hoferis išsigandęs pažvelgė į laišką. 

— Pone pulkininke, jūs tikriausiai negalvojate, kad... 

— Mano brangusis, gerasis Karlai, — nutraukė jį Rad- 
lis. — Nieko negalvoju. Esu pasirengęs bet kokiam netikė- 
tumui. Jeigu operacija nepasiseks, į ją įtraukti Žmonės — kaip 
čia pasakius? — rūmuose bus persona non grata. Tokiu atve- 
ju privalai sakyti, kad neturi nė mažiausio supratimo apie tai, 
kas įvyko, kad visa tai — mano vieno darbas. 

— Pone pulkininke, prašau... — sunkiai ištarė Hoferis. 
Jo akyse sužibo ašaros. 

Radlis paėmė kitą taurę ir pripylęs ją padavė Hoferiui. 

— O dabar pakelkime taurę. Už ką gersime? 

— Dievas žino, pone pulkininke. | 

— Ką gi, aš tau pasakysiu. Už gyvenimą, Karlai, už mei- 
lę, draugystę ir viltį, — jis ironiškai nusišypsojo. — Žinai, 
man atrodo, kad reichsfiureris neturi nė mažiausio supratimo 
apie tokius dalykus. Na, gerai... 

Atsilošęs Radlis vienu gurkšniu išmaukė konjaką. 


* * * 


Džekas Roganas, kaip ir daugelis senųjų Skotlend Jardo 
karininkų, laikė kabinete karišką lovą, kurioje miegodavo, jei- 

gu dėl antskrydžių negalėdavo grįžti namo. Trečiadienį prieš 
pusiaudienį grįžęs iš kassavaitinio skyrių viršininkų pasitari- 
mo pas Specialiojo skyriaus komisarą, rado toje lovoje mie- 
gantį Grantą. 

Roganas, iškišęs galvą pro duris, paprašė budinčio poli- 
cininko atnešti arbatos. Paskui lengvai stuktelėjo Grantui ir 
nuėjęs prie lango pradėjo kimšti pypkę. Rūkas buvo tirštas 
kaip niekad. Specifinis Londono rūkas, kaip kažkada jį taik- 
liai apibūdino Dikensas. Grantas atsikėlė ir pasitaisė kakla- 
raištį. Jo drabužiai buvo suglamžyti, barzda neskusta. 

— Kelionė atgal buvo tikras pragaras. O jau rūkas! 

— Sužinojai ką nors? 

Grantas atsegė portfelį, ištraukė aplanką, išėmė iš jo korte- 
lę ir padėjo Roganui ant stalo. Prie kortelės buvo prisegta Liamo 
Devlino nuotrauka. Keista, bet nuotraukoje jis atrodė vyresnis. 
Apačioje buvo keletas mašinėle išspausdintų pavardžių. 

— Tai Merfis, sere. 

Roganas švilptelėjo. 

— Jis? Ar tikrai? 

— Rubenas Garvaldas tvirtina, kad taip. 

— Bet to negali būti, — paprieštaravo Roganas. — Kai 
paskutinį kartą girdėjau apie jį, turėjo problemų Ispanijoje, 
nes kariavo ne toje pusėje. Įkalintas iki gyvos galvos, sėdėjo 
kažkokiame kalėjime. 

— Tačiau, atrodo, nebesėdi. 

Roganas greit pakilo nuo stalo ir priėjo prie lango. Kurį 


laiką stovėjo susikišęs rankas į kišenes. 


— Zinai, tai vienas iš tų kelių IRA aktyvistų, su kuriais 
niekada nebuvau susitikęs. Paslaptinga asmenybė. Ir dar tie 
jo velniški slapyvardžiai. 

— Sprendžiant iš dokumentų, jis mokėsi Šventosios Tre- 
jybės universitete — o katalikams tai nėra įprasta, — infor- 
mavo Grantas. — Diplominis darbas iš anglų literatūros. Įver- 
tintas gerai. Ironiška, bet dabar jis — IRA karys. 

— Tokie jau jie yra, tie prakeikti airiai, — Roganas atsi- 
suko išraiškingai belsdamas sau į kaktą pirštu. — Nuo pat gi- 
mimo pamišę. Neranda vietos gyvenime. Pažiūrėk, jo dėdė — 
kunigas. Jis pats baigė universitetą... O kuo tapo? Saltakrau- 
jiškiausias to sąjūdžio žudikas nuo Kolinso ir jo Mirties es- 
kadrono laikų. 

— Taigi, sere, — pasiteiravo Grantas, — ką darysime to- 
liau? 

— Pirmiausia susisiek su Specialiuoju skyriumi Dubli- 
ne. Išsiaiškink, ką ten jie turi. 

— O toliau? 

— Jeigu jis ten yra legaliai, turi būti įsiregistravęs kuria- 
me nors policijos skyriuje. Taigi turėtų būti registracijos kor- 
telė su nuotrauka. 

— O kortelė siunčiama į to regiono komendantūrą. 

— Būtent, — Roganas trinktelėjo į stalą. — Jau dveji me- 
tai reikalauju, kad visa tai turėtume ir centrinėje kartotekoje. 
Pas mus dirba septyniasdešimt penki tūkstančiai airių, bet nie- 
kam tai nerūpi. 

— Teks išsiuntinėti nuotraukas į visus grafystės komisa- 
riatus ir paprašyti, kad kas nors patikrintų visas registracijos 
korteles, — Grantas paėmė kortelę. — Tai ilgokai užtruks. 

— Ką kita mes galime padaryti? Įdėti nuotrauką į laik- 
raštį su užrašu po ja: “Kas esate matęs šitą žmogų?"' Noriu 
žinoti, ką jis rezga, Fergiusai. Noriu jį sučiupti su įkalčiais, o 
ne išgąsdinti. 

— Suprantama, sere. 

— Taigi prie darbo. Sis reikalas dabar svarbiausias. Sa- 
kykime, kad tai užduotis, susijusi su valstybės saugumu. To- 
kiu atveju tie vyrai mikliau imsis darbo. 

Grantas išėjo, o Roganas, patogiai įsitaisęs krėšle, pasiė- 
mė Devlino bylą ir pradėjo skaityti. 


* * * 


Rūkas buvo toks tirštas, kad iš Paryžiaus neskrido nė vie- 
nas lėktuvas, o išėjęs iš Orli oro uosto laukiamojo Radlis nie- 
ko nematė ištiestos rankos atstumu. Grįžęs į vidų, paklausė 
budinčio karininko: 

— Kas dabar, jūsų nuomone, bus? 

— Gaila, pone pulkininke, bet paskutiniai meteorologi- 
niai pranešimai nežada pokyčių iki ryto. Turiu jums atvirai 
pasakyti, kad oras gali nepasitaisyti ir dar ilgiau. Sitas rūkas 
gali išsilaikyti keletą dienų, — jis draugiškai nusišypsojo. — 
Užtai tomiai priversti tupėti namuose. 

Radlis apsisprendė ir pasiėmė kelionkrepšį. 

— Turiu būti Roterdame vėliausiai rytoj popiet — tai 
svarbiausia. Kur galėčiau gauti automobilį? 

Po dešimties minučių jis pakišo transporto dalinio kapi- 
tonui, vidutinio amžiaus vyrui, panosėn fiurerio raštą, o dar 
po dvidešimties minučių dideliu juodu citroenu išriedėjo pro 
pagrindinius Orli oro uosto vartus. 


* * * 


Tuo pat metu seras Henris Vilougbis žaidė beziką su tėvu 
Verekeriu ir Joana Grėj jos namo svetainėje Stadli Konstebly- 
je. Jis buvo šiek tiek padauginęs, todėl jo nuotaika buvo puiki. 

— Tuojau, tuojau... Turėjau karališką porą, tai yra dvi- 
dešimt taškų, o dabar koziriai. 

— Kiek iš viso? — pasiteiravo Verekeris. 


— Dvidešimt penki, — atsakė Joana Grėj. — Su kara- 
lium ir karaliene — du šimtai devyniasdešimt. 

— Atsiprašau truputėlį, — sukruto tėvas Verekeris. — 
Jis išmetė dešimtakę prieš karalienę. 

— Tačiau aš jau aiškinau, — pasakė Joana. — Bezike 


dešimtakė svarbesnė už karalienę. 

Filipas Verekeris nepatenkintas papurtė galvą. 

— Tai negerai. Niekaip nesuprantu to prakeikto žaidimo. 

Seras Henris linksmai nusijuokė. 

— Tai džentelmenų žaidimas, mano sūnau. Tikras aris- 
tokratiškas kortų žaidimas, — jis staiga pašoko taip, kad nu- 
vertė kėdę ir turėjo ją pakelti. — Galiu dar įsipilti, Joana? 

— Žinoma, ne, mano mielasis, — atsakė ji šypsodamasi. 

— Šiandien jūs labai patenkintas savimi, — tarė tėvas 
Verekeris. 

Seras Henris plačiai nusišypsojo. Jis šildėsi nugarą prieš 
židinį. 

— Tikrai taip, Filipai, ir turiu tam priežastį, — išpyški- 
no. — Iš tiesų galiu tau pasakyti. Vis tiek greit sužinotum. 

“Viešpatie, tikras senas kvailys!" — pagalvojo Joana ir 
ne juokais išsigandusi nutraukė jį: 

— Henri, ar tu manai, kad privalai pasakyti? 

— Kodėl gi ne? — nustebo jis. — Reikalas tas, kad šeš- 
tadienį savaitgaliui atvažiuoja ministras pirmininkas. 

— O dangau! Girdėjau, kad jis turi pasakyti kalbą Kings 
Line, — Verekeris neslėpė nuostabos. — Atvirai kalbant, ne- 
žinojau, kad jūs pažįstamas su Čerčiliu. 

— Nesu pažįstamas, — prisipažino seras Henris. — Pa- 
prasčiausiai jis nori truputį patapyti ir pailsėti gamtoje prieš 
grįždamas į miestą. Žinoma, jis yra girdėjęs apie Stadlėjaus 
sodus — kas jų nežino? Jie pasodinti Armados žuvimo lai- 
kais. Kai Dauning Stritas* susisiekė su manimi ir paklausė, 
ar jis galėtų čia apsistoti, buvau sužavėtas. 

— Be abejo, — pritarė Verekeris. | 

— Tai turi likti paslaptis, — pareiškė seras Henris. — 
Niekas kaime neturi apie tai žinoti, kol jis iš čia neišvažiuos. 
Labai to prašė. Patys suprantate — tai susiję su saugumo klau- 
simais. Atsarga gėdos nedaro. 

Seras Henris buvo gerokai apgirtęs ir kalbėjo neaiškiai. 

— Manau, kad jis bus gerai saugomas, — nusprendė Ve- 
rekeris. 

— Visai ne, — atsakė seras Henris. — Kuo mažiau triukš- 
mo. Su juo bus trys ar keturi žmonės. Paprašiau savo vyrų iš 
Krašto apsaugos, kad duotų būrį dvaro apylinkėms saugoti, 
kol jis bus čia. Tačiau net jie nežino, kam to reikia. Mano, 
kad pratybos. 

— Iš tikrųjų? — paklausė Joana Grėj. 

— Taip. Šeštadienį turim važiuoti į Kings Liną susitikti 
su juo. Grįšime automobiliu, — jis atsirūgo ir pastatė stikli- 
nę. — O dabar atsiprašau jūsų. Nekaip jaučiuosi. 

— Prašau, — tarė Joana Grėj. 

Priėjęs prie durų, atsisuko ir pridėjo pirštą prie lūpų. 

— Niekam nė žodžio! 

Kai jis išėjo, Verekeris neišlaikė: 

— Koks netikėtumas! | 

— Jis tikras netikėlis, — pyktelėjo Joana. — Neturėtų 
sakyti nė žodžio, tačiau panašiomis aplinkybėmis, kai buvo 
daug išgėręs, prasitarė ir man. Žinoma, jaučiau pareigą nie- 
kam nieko nesakyti. 

— Suprantama, — atsakė Verekeris. — Tu teisi, — jis 
atsistojo ir sugrabaliojo lazdą. — Verčiau parvešiu jį namo. 
Juk pats neįstengs. 

— Nėra reikalo, — paėmusi už parankės Joana palydėjo 
kunigą iki durų. — Tiesiog nueik į kleboniją ir atvaryk auto- 
mobilį. Aš pati jį parvešiu. 


* Downing Street — Londono gatvė, kurioje yra ministro pirmininko rezi- 
dencija ir Užsienio reikalų ministerija; čia — vyriausybė. 

Padėjo jam apsivilkti apsiaustą. 

— Ar pajėgsi susitvarkyti? — paklausė Verekeris. 

— Žinoma, — pabučiavo jam į skruostą. — Nekantrau- 
dama laukiu susitikimo su Pamela šeštadienį. 

Verekeris žengė į tamsą vilkdamas koją. Joana stovėjo 
tarpduryje klausydamasi tolstančių jo žingsnių garso. Buvo 
taip tylu ir ramu, kaip Pietų Afrikos savanoje, kur praleido 
savo vaikystę. Pati stebėjosi, kad prisiminė ją, juk daugelį me- 
tų nė negalvodavo apie tai. 

Grįžusi į vidų uždarė duris. Seras Henris išlindo iš tuale- 
to ir netvirtu žingsniu nusiūbavo prie židinio, kur stovėjo jo 
krėslas. 

— Turiu eiti, mieloji. 

— Kvailystė, — atsakė ji. — Juk rasi laiko išgerti dar 
stiklą, — ir įpylė jam į stiklinę per porą pirštų škotiško vis- 
kio, prisėdo ant krėslo atlošo, ėmė švelniai glostyti jam kak- 
lą. — Žinai, Henri, svajoju apie tai, kaip susitiksiu su minist- 
ru pirmininku. Atrodo, nieko pasaulyje taip netrokštu. 

— Tikrai, mano brangioji? — Henris įsistebeilijo į ją. Jo 
veido išraiška buvo kvailoka. 

Ji nusijuokė ir lūpomis palietė kaktą. 

— Na, beveik nieko... 


Kai Himleris leidosi laiptais į pastato Princo Alberto gat- 
vėje požemį, tvyrojo slogi tyla. Rosmanas laukė apačioje. Jo 
marškinių rankovės buvo atraitotos iki alkūnių, o veidas ne- 
žmoniškai išbalęs. 

— Na, ir kaip? — paklausė Himleris. 

— Deja, mirė, pone reichsfiureri. 

— Tai neleistinas aplaidumas, Rosmanai. Sakiau elgtis 
apdairiai. 

— Prašau atleisti, pone reichsfiureri, tačiau silpna širdis 
neišlaikė. Daktaras Prageris patvirtino tai. Aš tuojau pat iš- 
kviečiau jį. Jis kaip tik dabar ten. 

Rosmanas atidarė artimiausias duris. Kameros šone sto- 
gumines pirštines ir ryšėjo prijuostes. Smulkus, tačiau judrus 
žmogus, vilkįs vilnoniu kostiumu, pasilenkęs prie kūno, gu- 

linčio kampe ant geležinės lovelės, priglaudęs stetoskopą prie 
apnuogintos krūtinės, klausėsi. 

Įėjus Himleriui, jis atsisuko ir atidavė nacistinę pagarbą. 

— Pone reichsfiureri! 

Himleris akimirką žvelgė į Šteinerį. Generolas buvo nuo- 
gas iki juosmens ir basas. Sustingęs pravertų akių žvilgsnis 
įsmeigtas į amžinybę. | 

— Na, ir kaip? — paklausė Himleris. 

— Širdis, pone reichsfiureri. Jokių abejonių. 

Himleris nusiėmė pensnė ir patrynė tarpuakį. Visą popietę 
jam skaudėjo galvą ir skausmas nė kiek neatlėgo. 

— Gerai, Rosmanai, — tarė. — Šis žmogus buvo apkal- 
tintas išdavyste ir sąmokslu prieš fiurerį. Kaip žinote, fiure- 
ris nustatė bausmę už tokius nusikaltimus ir generolas majo- 
ras Šteineris neturi jos išvengti net miręs. 

— Supratau, pone reichsfiureri! 

— Prašau prižiūrėti, kad bausmė būtų įvykdyta. Negaliu 
dalyvauti, nes esu kviečiamas į Rastenburgą, tačiau prašau nu- 
fotografuoti ir atsikratyti kūno, kaip tai paprastai daroma. 

Visi trinktelėjo kulnais, atidavė nacistinę pagarbą ir išėjo. 


* * * 


Roganas apstulbęs paklausė: 

— Tai kur jį suėmė? 

Jau buvo penkta valanda ir pakankamai tamsu, tad reikė- 
j0 užtraukti temdomąsias užuolaidas. 

— Fermoje prie Karos ežero, Keryje, praėjusių metų bir- 
želį, po to, kai susišaudymo metu jis nukovė du policininkus 
ir pats buvo sužeistas. Kitą dieną pabėgo iš vietos ligoninės, 
ir jo pėdsakai dingo. 

— Dieve mano, ir jie laiko save policininkais! — nusi- 
stebėjo Roganas neslėpdamas nusivylimo. 

— Faktas, tačiau specialusis skyrius Dubline neturėjo nie- 
ko bendra su tuo. Identifikavo jį tiktai iš pirštų atspaudų ant 
pistoleto, o suėmė airių policijos patrulis, ieškojęs nelegaliai 
gaminamo alkoholio punktų. Ir dar kai kas. Dublinas infor- 
mavo, kad jie susisiekė su Ispanijos užsienio reikalų ministe- 
rija ir sužinojo, kad mūsų bičiulis tikriausiai uždarytas į kalė- 
jimą. Žinote, kaip nenoriai jie bendrauja tokiais klausimais. 

Paskui prisipažino, kad jis pabėgo iš kalėjimo Granadoje 1940- 
ųjų rudenį. Jų duomenimis, jis pasiekė Lisaboną ir išplaukė į 
JAV. 

— O dabar grįžo, tik klausimas, kodėl, — svarstė Roga- 
nas. — Ar turi kokių nors žinių iš vietos policijos? 

— Net septyni pranešimai. Deja, visuose tas pats: apie 
tokį asmenį jie nieko nežino. 

— Na, gerai. Šiuo metu belieka laukti ir tikėtis. Jeigu ką 
nors sužinosi, pranešk. Bet kuriuo metu. Kad ir kur būčiau. 

— Klausau, sere. 


14 skyrius 


„Penktadienį lygiai penkiolika minučių po vienuoliktos 
limui, buvo skubiai iškviestas pas Šaftą. Kai jis ss, į šta- 
bą, ten buvo visiška sumaištis. Tarnautojai atrodė išsigandę, 
o seržantas Garvėjus vaikštinėjo pirmyn ir atgal nervingai rū- 
kydamas cigaretę. 

— Kas atsitiko? — paklausė Keinas. 

— Neturiu supratimo, pone majore. Žinau tiktai, kad prieš 
kokį penkiolika minučių Šaftas gavo pranešimą iš štabo ir siau- 
bingai įsiuto. Išspyrė jaunąjį Džonsą iš kabineto. Tiesiog iš- 
spyrė. 

Keinas pasibeldė ir įėjo į vidų. Šaftas stovėjo prie lango 
vienoje rankoje laikydamas lazdelę, kitoje — stiklinę. Atsi- 
suko įsiutęs, tačiau netrukus jo veido išraiška pasikeitė. 

— O, tai tu, Hari. 

— Kas atsitiko? 

— Nieko tokio, tik tie niekšai iš Jungtinių operacijų šta- 
bo, kurie norėjo manimi atsikratyti, pagaliau rado mane. Kai 
kitą savaitę baigsime mokymus, Semas Viljamsas pats perims 
iš manęs vadovavimą. 

— O jūs, sere? 

— Grįžtu į Valstijas kaip pagrindinis karo mokslų inspek- 
torius Beningo forte, — tardamas tuos žodžius taip stipriai spyrė 
į šiukšlių dėžę, kad ji skriete nuskriejo per kambarį. 

— Ir nieko negalima padaryti, sere? — paklausė Keinas. 

Šaftas atsisuko į į jį įsiutęs. 

— Padaryti?! — paėmė į rankas įsakymą ir papurtė Kei- 
nui panosėje. — Matai, kas pasirašė. Pats Eizenhaueris! — 
suglamžė popierių ir išmetė. — O žinai ką, Keinai? Jis nieka- 
da nedalyvavo mūšyje. Nė karto per visą savo karjerą. 


* * * 


Devlinas gulėjo savo lovoje Hobs Ende ir kažką rašė į 

užrašų knygutę. Kieme lijo kaip iš kibiro, virš pelkių tarsi 
drėgna lipni marška kabojo rūkas. Atsidarė durys ir įėjo Mo- 
lė, apsivilkusi Devlino apsiaustu. Rankose ji atsinešė padėklą 
ir pastatė ant staliuko šalia lovos. 

— Prašau, mano valdove ir šeimininke. Arbata, džiūvė- 
siai, du kiaušiniai, virti keturias su puse minutės, kaip tu no- 
rėjai, dar sumuštiniai su sūriu. 

Devlinas liovėsi rašęs ir nustebęs pažvelgė į padėklą. 

— Jeigu taip toliau tęsis, susigundysiu pasilikti tave vi- 
sam laikui. 

Ji nusimetė apsiaustą ir liko tiktai su liemenėle ir kelnai- 
tėmis. Pasiėmė savo megztinį, gulėjusį lovos galukojyje, ir 
užsivilko per galvą. 

— Jau turiu eiti. Pažadėjau mamai grįžti pietų. 

Devlinas įsipylė stiklinę arbatos ir pasiėmė bloknotą. 

— Kas tai? — atvertė jį Molė. — Eilės? 

Jis plačiai nusišypsojo. 

— Viskas priklauso nuo to, kaip į tai pažiūrėsi. 

— O kaip žiūri tu? — paklausė nuoširdžiai nustebusi. At- 
sivertė bloknotą toje vietoje, kur jis ką tik rašė. “Kai sutemos 
apgaubė girią, neliko nė pėdsako, netgi menkiausio, kad čia 
aš buvau, kad čia vaikštinėjau..." — ji pakėlė akis. 

— Tai labai gražu, Liamai. 

— Žinau, — atsakė jis. — Tu visą laiką kartoji, kad esu 
nuostabus vyrukas. 

— O aš Žinau viena — norėčiau tave suvalgyti, — ji pri- 
šoko prie Devlino ir karštai jį pabučiavo. — Žinai, kokia šian- 
dien diena? Lapkričio penkta, tik gaila, kad dėl to prakeikto 
šlykštaus senio Adolfo negalime užkurti laužo. 

— Kaip apmaudu, — nusišaipė jis. 


— Nesisielok, — ji patogiai susiraitė, užsikėlusi ant jo 
kojas. — Vakare ateisiu, paruošiu vakarienę ir sukursime sa- 
vo mažytį laužą, kuris priklausys tik mums. 

— Nieko neišeis, — tarė jis. — Manęs čia nebus. 

Jos veidas apniuko. 

— Reikalai? 


Jis švelniai pabučiavo ją. 

— Prisimink, ką pažadėjai. 

— Gerai, — atsakė ji. — Būsiu gera. Pasimatysim rytą. 
— Ne, nes grįšiu tikriausiai ne anksčiau, kaip rytoj po 

pietų. Būtų geriausia, jeigu aš pats susirasčiau tave, neprieš- 
tarauji? 

Ji nenoriai linktelėjo galva. 

— Jeigu tu taip nori... 

— Noriu. 

Pabučiavo ją, ir tada pasigirdo automobilio signalas. Molė 
pribėgo prie lango ir greitai atšoko, sugriebusi savo kelnes. 

— O Dieve, ponia Grėj. 

— Taip, tai reiškia, kad būsiu užkluptas be kelnių, — 
juokdamasis tarė Devlinas. Jis apsivilko megztinį, o Molė pa- 
siėmė paltą. 

— Pamatysiu tave rytoj, mielasis. Ar galiu tai pasiimti? 
Ar galiu perskaityti ir kitus? 

Ji pakėlė jo eilėraščių sąsiuvinį. 

— Tu tikra Dievo rykštė, — švelniai tarė Devlinas. 

Molė stipriai pabučiavo Devliną, ir jis išleido ją pro už- 
pakalines duris į kiemą, paskui pastovėjo sekdamas akimis, 
kaip ji bėga per meldus į pelkės pusę. Žinojo, kad tai gali būti 
paskutinis kartas. 

— Na ką, — tyliai tarė. — Gal taip jai bus geriau. 

Tada nuėjo prie durų, į kurias Joana Grėj beldė jau kelin- 
tą sykį. Ji piktai nužvelgė Devliną, kišantį baltinius į kelnes. 

— Ką tik mačiau Molę, bėgančią taku per pelkę, — tarė 
praeidama pro jį. — Tau turėtų būti gėda. 

— Žinau, — atsakė Devlinas, kai jinai sekė paskui jį į 
svetainę. — Esu nežmoniškas niekšas. Ką gi, prieš akis nepa- 
prasta diena. Tai rimta priežastis ko nors IšEEpt Ar prisidėsi 
prie manęs? 

— Ketvirtį colio į stiklinę — ir nė lašo daugiau, — tarė 
ji griežtai. 

Devlinas atnešė butelį “Bushmills", dvi stiklines ir įpylė 
jai ir sau. 

— Už Respubliką! — pakėlė tostą. — Na, verčiau už abi — 
Airijos ir Pietų Afrikos! Kokios naujienos? 

— Praėjusią naktį išbandžiau naują ryšio liniją, kaip bu- 
vo liepta. Dabar perduoda tiesiogiai iš Landsvorto. Radlis šiuo 
metu ten. 

— Ir operacija neatidedama? — nustebo Devlinas. — Ne- 
paisant tokio oro? 

Jos akys sublizgėjo. 

— Kad ir koks pragaras ar didžiausias potvynis — Stei- 
neris su savo vyrais bus čia apie pirmą valandą nakties. 


* * * 


Instruktažą operacijos dalyviams Šteineris surengė savo 
būstinėje. Iš visų čia susirinkusių karių vienintelis Radlis tie- 
siogiai nepriklausė parašiutininkų grupei. Net Gėrikė nebuvo 
pakviestas. Visi stovėjo prie išskleisto ant stalo žemėlapio. 
Kai Šteineris, iki tol prie lango tyliai kalbėjęsis su Radliu, 
atsigręžė į susirinkusiuosius, kambaryje buvo juntama nervi- 
nė įtampa. Šteineris parodė Gerhardo Kliuglio padarytą ma- 
ketą, nuotraukas ir žemėlapius. 

— Gerai. Dabar visi žinote, kur skrendame. Pažįstate 
kiekvieną pagalį, kiekvieną akmenį — tam mes ir treniravo- 
mės pastarąsias dvi savaites. Tiktai nežinote, ką veiksime, kai 
atsidursime ten. 

Jis akimirką nutilo, apžvelgė visų iš eilės veidus, įsitempu- 
sius ir laukiančius. Net Prestonas, kuris apie operaciją jau žino- 
jo gerokai anksčiau, atrodė apstulbintas padėties dramatiškumo. 

Ir tada Šteineris išklojo jiems viską. 


* * * 


Pėteris Gėrikė net angare išgirdo kupinus entuziazmo 
šūksnius. 

— Kas, dėl Dievo meilės, atsitiko? — susirūpino Bomleris. 

— Neklausinėk manęs, — niūriai atrėžė Gėrikė. — Nie- 
kas man nieko nesako, — jį apėmė pyktis. — Jeigu jau esame 
tinkami ir rizikuojame savo galva skrisdami su tais vyrais tie- 
siai po velėna, galėtų bent pasakyti, koks reikalas. 

— Jeigu tai jau taip svarbu, — tarė Bomleris. — Nesu 
tikras, ar norėčiau žinoti. Eisiu apžiūrėti radarų. 

Jis įlipo į lėktuvą, o Gėrikė užsirūkė cigaretę ir, paėjėjęs 
toliau, dar sykį patikrino lėktuvą. Karališkosios aviacijos žen- 
klai — puikus seržanto Vito darbas. Pasisukęs Gėrikė išvydo 
karišką automobilį, riedantį pakilimo juosta į jo pusę. Už vai- 
ro sėdėjo Riteris Noimanas, šalia jo — Šteineris, o Radlis — 
ant galinės sėdynės. Automobilis sustojo už keleto jardų nuo 
j0. Visi kariškiai liko sėdėti automobilyje. 


Erelis nusileido 


— Neatrodai labai patenkintas gyvenimu, Pėteri, — pa- 
sišaipė Šteineris. 

— Kodėl turėčiau? — atkirto Gėrikė. — Visą mėnesį pra- 
leidau šiame šiukšlyne, nuo aušros ligi sutemų dirbau kaip 
pamišęs — ir kam visa tai? — jis mostelėjo į rūką, lietų ir 
dangų. — Visiškas mėšlas, vis tiek negalėsiu pakilti. 

— O ne, esame tikri, kad toks vyras, kaip tu, tai padarys. 

Jie išlipo iš automobilio, ir Riteris vos įstengė susilaiky- 
ti nenusijuokęs. 

— Kas yra? — nervingai paklausė Gėrikė. — Kas atsitiko? 

— Ką gi, reikalas labai paprastas, tu vargše, nelaimin- 
gas, nuskriaustas kalės vaike, — tarė Radlis. — Turiu garbės 
tau pranešti, kad esi apdovanotas Riterio kryžiumi. 

Gėrikė išsižiojęs sužiuro į Radlį, o Šteineris draugiškai 
pridūrė: 

— Kaip matai, mano brangus Pėteri, pagaliau galėsi pra- 
leisti savaitgalį Karinhale. 


Kėnigas kartu su Šteineriu ir Radliu palinko prie žemė- 
lapio, o vyresnysis puskarininkis Miuleris stovėjo pagarbiu 
atstumu, tačiau atidžiai-klausėsi. 

Jaunas leitenantas pasakojo: 

— Prieš keturis mėnesius mūsų povandeninis laivas, ku- 
riam vadovavo mano senas bičiulis Horstas Vengelis, prie Heb- 
ridų torpedavo ginkluotą britų tralerį. Anglų įgulą sudarė tik- 
tai penkiolika vyrų, taigi juos visus paėmė į nelaisvę. Jiems 
nepavyko sunaikinti dokumentų, tarp kurių buvo svarbūs jū- 
ros užminavimo palei Britanijos pakrantę žemėlapiai. 

— Tai kažkam turėjo būti labai didelė staigmena, — pa- 
sakė Šteineris. 

— Visiems mums, pone pulkininke, nes tai naujausi Že- 
mėlapiai iš Vilhelmshafeno. Matote tą vietovę į rytus nuo Vo- 
šo į laukus? Ten palei visą krantą minos — ar tam, kad apsau- 
gotų keletą pakrantės laivų? Zemėlapyje aiškiai pažymėtas ko- 
ridorius, kuriuo galima praplaukti. Britų laivynas pasižymėjo 
jį savo tikslams. Tačiau Aštuntosios karinės jūrų flotilės lai- 
vai, plaukiantys iš Roterdamo, jau kuris laikas sėkmingai nau- 
dojasi juo. Akivaizdu, kad laivai, jeigu jie yra patikimose ran- 
kose, gali plaukti dideliu greičiu. 

— Vadinasi, turime pagrindo tvirtinti, kad tokiomis ap- 
linkybėmis minų laukas bus jums gera priedanga, — apiben- 
drino Radlis. 

— Būtent, pone pulkininke. 

— O kaip pasieksite upės žiotis už Hobs Endo kyšulio? 

— Iš tikrųjų bus nelengva, tačiau mes su Miuleriu išstu- 
dijavome admiraliteto žemėlapius taip, kad mokame juos at- 
mintinai. Visas duobes, visas seklumas. Žinokite, kad jeigu 
norime paimti mūsų vyrus apie dešimtą, turime būti ten po- 
tvyniui prasidėjus. 

— Sakėte, apskaičiavote, kad iki tos vietos — aštuonios 
valandos kelio. Taigi iš čia išvyksite apie pirmą? 

— Dėl viso pikto pasilikome laiko. Kaip žinote, šis lai- 
vas nėra tipinis. Jis gali tokį atstumą įveikti ir per septynias 
valandas. Paprasčiausiai nenoriu rizikuoti. 

— Visiškai teisingai, — patvirtino Radlis. — Mudu su 
pulkininku Šteineriu šiek tiek pakeitėme nurodymus. Aš no- 
riu, kad būtumėte prie kyšulio pasirengęs paimti mūsų vyrus 
bet kuriuo laiku tarp devintos ir dešimtos. Paskutinius nuro- 
dymus gausite iš Devlino radiotelefonu. Privalote vykdyti juos. 

— Klausau, pone pulkininke. 

— Dengiamiems tamsos jums neturėtų kilti jokių ypatin- 
gų pavojų, — šypsodamasis pasakė Šteineris. — Be to, tai 
britų laivas. 

Kėnigas išsišiepė, atsidarė spintelę po apkrautu žemėla- 
piais stalu ir ištraukė iš jo baltą britų laivyno vėliavą. 

— Mes ją iškelsime. 

Radlis linktelėjo. 

— Jokio radijo ryšio, kai mus paliksite. Visiškai nesi- 
naudokite radijo ryšiu, kol neprabils Devlinas. Jūs, be abejo, 
žinote jo kodinį signalą. 

— Taip, pone pulkininke. 

Kėnigas buvo labai mandagus, ir Radlis paplojo jam per petį. 

— Suprantu, kad atrodau jums isteriškas senukas. Pasi- 
matysime rytoj, prieš jums išplaukiant. Dabar galite atsisvei- 
kinti su pulkininku Šteineriu. 

Šteineris paspaudė jiems abiem rankas. 

— Nelabai žinau, ką pasakyti. Gal tik tai, kad, dėl Dievo 
meilės, neturite vėluoti. 

Kėnigas šauniai atidavė jam jūreivišką pagarbą. 


Erelis nusileido 


— Susitiksime tame paplūdimyje, pone pulkininke. Pa- 

žadu jums. 
teineris kreivai šyptelėjo. 

— Aš irgi velniškai tikiuosi to, — jis pasisuko ir išėjo 
paskui Radlį. 

Kai jie abu smėlėtu molu ėjo iki kyšulio, Radlis paklausė: 

— Pasakyk, Kurtai, ar tai pasiseks? 

Tuo metu iš už kopų pasirodė Verneris Brygelis ir Ger- 
hardas Kliuglis. Jie buvo apsisiautę pončais, o Brygelis užsi- 
kabinęs ant kaklo karinius žiūronus. 

— Paklauskime jų nuomonės, — pasiūlė Šteineris ir šūk- 
telėjo angliškai: 

— Eilini Kunicki! Eilini Močarai! Prašau čionai! 

Brygelis ir Kliuglis nedvejodami pribėgo prie jų. Šteine- 
ris ramiai pažiūrėjęs į juos paklausė angliškai: 

— Kas aš esu? | 

— Pulkininkas leitenantas Hovardas Karteris. Specialiojo 
karinių oro pajėgų dalinio Lenkų nepriklausomo parašiutinin- 
kų būrio vadas, — taisyklinga anglų kalba atsakė Brygelis. 

Radlis žvilgtelėjo į Šteinerį šypsodamasis. 

— Aš sužavėtas. 

— Ką čia veikiate? 

— Vyresnysis seržantas Brantas... — pradėjo Brygelis, 
bet tuoj pat pasitaisė. — Vyresnysis seržantas Kručekas leido 
mums pailsėti, — jis suabejojo, paskui pridūrė vokiškai: — 
Ieškome urvinių varnėnų, pone pulkininke. 

— Urvinių? — paklausė Šteineris. 

— Taip, labai lengva juos pastebėti. Jų galva ir kaklas 
labai charakteringos juodos ir geltonos spalvos. 

Šteineris pratrūko kvatoti. 

— Matai, mano brangusis Maksai? Urviniai. Kaip gali 
mums nepasisekti? 


Tačiau gamtos jėgos iš tikrųjų sukilo prieš juos. Kai su- 
temo, rūkas apgaubė beveik visą Vakarų Europą. Landsvorte 
Gėrikė nuo šeštos valandos nuolat tikrino pakilimo taką, bet, 
nepaisant smarkaus lietaus, rūkas buvo tirštesnis negu bet 
kada. 

— Blogiausia tai, kad nėra vėjo, — paaiškino jis Šteine- 
riui ir Radliui apie aštuntą valandą. — Jo dabar mums ver- 
kiant reikia, kad išblaškytų tą prakeiktą rūką. Smarkaus vėjo! 


* * * 


Kitoje Šiaurės jūros pusėje, Norfolke, reikalai buvo ne 
geresni. Joana Grėj užsidėjusi ausines sėdėjo palėpės slėp- 
tuvėje prie radijo imtuvo ir stūmė laiką skaitydama iš Vere- 
kerio pasiskolintą knygą, kurioje Vinstonas Čerčilis rašė, 
kaip jis pabėgo iš nelaisvės Būrų karo metu. Knyga buvo 
labai patraukli, ir ji pastebėjo, kad nenoromis pradeda žavė- 
tis Čerčiliu. 

Hobs Ende Devlinas, kaip ir Gėrikė, vis išeidavo pasi- 
žiūrėti, ar negerėja oras, tačiau niekas nesikeitė, rūkas vis dar 
buvo tirštas ir nepermatomas. Apie dešimtą valandą jau ket- 
virtą kartą tą vakarą jis nuėjo per pelkę iki paplūdimio, tačiau 
buvo net nepanašu, kad rūkas sklaidytųsi. Patamsyje uždegė 
žibintą, papurtė galvą ir tyliai sumurmėjo: 

— Tinkamas laikas bjauriems darbams, tik tiek galima 
pasakyti. 


Atrodė visiškai akivaizdu, kad operacija baigsis nesėk- 
mingai, nes padaryti Landsvorte kitokią išvadą buvo sunku. 

— Nori pasakyti, kad negalėsi pakilti? — paklausė Rad- 
lis, kai jaunasis kapitonas grįžo į angarą ir vėl pranešė apie 
oro sąlygas. 

— Jokių problemų, — pasakė Gėrikė. — Galiu pakilti ir 
nieko nematydamas. Tokiame lygumų krašte tai jokia rizika. 
Sunkumai prasidės kitoje pusėje. Negaliu paprasčiausiai iš- 
mesti tų parašiutininkų ir tikėtis sėkmės. Juk gali būti, kad 
krantas dar už kilometro. Turiu nors akimirką pamatyti nusi- 
leidimo vietą. 

Bomleris pravėrė mažą vienų didžiųjų angaro durų angą 
ir pažvelgė į lauką. 

— Pone kapitone? 

Gėrikė priėjo prie jo. 

— Kas yra? 


Erelis nusileido 


— Prašom pasižiūrėti. 

Gėrikė išsekė paskui Bomlerį, ir jis uždegė lauke šviesą. 
Nors ji buvo gana blausi, vis dėlto galėjai įžiūrėti rūko sūku- 
rius. Gėrikė skruostu pajuto vėsą. 

— Vėjas! — šūktelėjo jis. — O Dieve, vėjas! Rūko marška 
staiga praplyšo, ir properšoje akimirką išvydo fermos pasta- 
tą. Tiesa, neaiškiai, tačiau matė jį. 

— Skrisime? — paklausė Bomleris. 

— Taip, — atsakė Gėrikė. Tuojau pat jis grįžo pro duris į 
vidų, kad praneštų naujienas Šteineriui ir Radliui. 


* * * 


Po dvidešimt minučių, lygiai vienuoliktą, Joana Grėj stai- 
ga atsitiesė išgirdusi ausinėse zvimbesį. Metusi knygą, čiupo 
pieštuką ir pradėjo kažką rašyti bloknote. Pranešimas buvo 
labai trumpas, iššifravo jį per keletą sekundžių. Akimirką kaip 
užhipnotizuota žiūrėjo į jį, tada pasiuntė atsakymą, patvirti- 
nantį, kad pranešimą gavo. 

Skubiai nusileido laiptais žemyn, nusikabino už durų ka- 
bėjusius kailinius. Šuo glaustėsi prie kojų. 

— Ne, Pačai, dabar ne laikas, — tarė ji. 

Važiavo lėtai, nes trukdė rūkas, ir tik po dvidešimties mi- 
nučių pasiekė namą Hobs Ende. Devlinas ant virtuvinio stalo 
dėliojo savo arsenalą, kai išgirdo atvažiuojantį automobilį. 

Skubiai pasičiupęs mauzerį, išėjo į koridorių. 

— Tai aš, Liamai! — pašaukė Joana. 

Devlinas atidarė duris, ir ji įėjo į vidų. 

— Kas atsitiko? 

— Gavau pranešimą ir Landsvorto. Išsiųstas lygiai vie- 
nuoliktą. Erelis išskrido. 

Jis susimąstęs pažvelgė į ją. 

— Jie sukvailiojo. Paplūdimyje siaubingai tirštas rūkas. 

— Kai važiavau pro pelkę, man pasirodė, kad po truputė- 
lį pradeda sklaidytis. 

Jis greit išėjo ir atidarė laukujes duris. Kai po akimirkos 
grįžo, jo veidas švytėjo. 

— Nuo jūros pučia vėjas, kol kas silpnas, bet gali sustip- 
rėti. 

— Manai, kad taip bus? 

— Dievai žino, — padavė jai ant stalo gulėjusį steną su 
duslintuvu. — Žinote, kaip su juo elgtis? 

— Taip, žinoma. 

Paėmęs išsipūtusią kuprinę, užsimetė ją ant peties. 

— Na, gerai, imkimės reikalo kartu. Turime įvykdyti už- 
duotį. Jeigu tiksliai nustatėt laiką, tai po keturiasdešimties 
minučių jie nusileis paplūdimyje, — išėjęs į koridorių, Dev- 
linas nelinksmai nusijuokė, — Dieve mano, jie ryžtingai ima- 
si reikalo. 

Abu išėjo į rūką. 


— Tavim dėtas užsimerkčiau, — pašaipiai šūktelėjo Gėri- 
kė Bomleriui, stengdamasis perrėkti šildomų variklių gaudesį. 
Buvo įjungęs juos, kad dar kartą patikrintų prieš startą. — Tai 
bus kraują stingdantis įvykis. 

Užsidegė šviesos, žyminčios pakilimo taką, tačiau buvo 
galima įžiūrėti tik pačias artimiausias. Matomumas buvo ne 
didesnis kaip keturiasdešimt— penkiasdešimt jardų. Už jų nu- 
garos atsidarė durys, ir Šteineris įkišo galvą į kabiną. 

— Viskas paruošta? — paklausė Gėrikė. 

— Viskas. Laukiame tik jūsų. 

— Tvarka. Nenoriu kelti panikos, tačiau turiu įspėti, kad 
visko gali būti ir tikriausiai neapsieisim.be netikėtumų. 

Variklis pradėjo suktis greičiau. Šteineris nusijuokė ir pro 
variklių gausmą šūktelėjo: 

— Mes tikime jumis! 

Jis išėjo ir uždarė duris. Gėrikė staiga paleido variklius 
suktis visa galia, ir dakota pajudėjo. Nerti aklai stačia galva į 
pilką rūko sieną — tikriausiai niekada gyvenime nieko bai- 
sesnio nebuvo patyręs. Reikėjo kelių šimtų jardų pakilimo 
juostos, kad lėkdamas aštuoniasdešimt mylių per valandą grei- 
čiū, galėtų pakilti. 

— Dieve mano, — tyliai pratarė jis, — ar jau? Ar jau 
atėjo ta akimirka? 

Varikliai sukosi visa galia, ir vibracija tapo nepakelia- 
ma. Kai truktelėjo vairalazdę į priekį, tiksliau — vos tik pa- 
lietė ją, lėktuvo uodega pakilo. Pūstelėjo lengvas šoninis vė- 
jas, lėktuvas metėsi į dešinę, ir Gėrikei teko išlyginti vairą. 


Erelis nusileido 


Atrodė, naktis prisipildė lėktuvo ūžesio. Gėrikė, lėkda- 
mas pakilimo taku aštuoniasdešimties mylių greičiu, šiek tiek 
atleido vairą. Tiktai tada, kai pajuto, kad jau laikas, kai staiga 
užplūdo tas keistas jausmas — šeštasis pojūtis, įgytas per ke- 
letą tūkstančių valandų skraidymo, kuris pakuždėjo, kad vis- 
kas gerai, jis patraukė vairalazdę atgal. 

— Dabar! — riktelėjo. 

Bomleris įsitempęs laukė tos komandos laikydamas ran- 
ką ant važiuoklės įtraukimo svirties ir žaibiškai įtraukė ratus. 

Jie jau skrido. Gėrikė nenukrypdamas nuo kurso lėkė tie- 
siai per rūko sieną stengdamasis nesumažinti variklio apsisu- 
kimų, delsdamas kiek įmanoma ilgiau, kol galop patraukė svir- 
tį iki pat galo. Penkių šimtų pėdų aukštyje, kai išniro iš rūko, 
paspaudė koja dešiniojo vairo pedalą ir pasuko jūros pusėn. 

Maksas Radlis sėdėjo šalia vairuotojo kariškame auto- 
mobilyje, stovinčiame prie angaro, ir nustebęs žvelgė į rūko 
aptrauktą dangų. 

— Viešpatie aukščiausias, — sušnabždėjo. — Jis pakilo! 

Dar kurį laiką pasėdėjo klausydamasis variklių gausmo 
naktyje, paskui linktelėjo sėdinčiam už vairo Vitui. 

— Atgal į fermą ir kuo greičiau, seržante. Aš dar turiu 
daug darbo. 


Dakotoje nesijautė, kad įtampa būtų sumažėjusi. Greičiau- 
siai dėl to, kad čia esantiems parašiutininkams tai nebuvo svar- 
biausia. Jie kalbėjosi tarpusavyje pusbalsiu, ramūs, kokie bū- 
na patyrę kariai, jau tiek daug kartų dalyvavę panašiose opera- 
cijose, ir tai buvo tapę antrąja jų prigimtimi. Vokiečių kariams 
nebuvo leidžiama rūkyti angliškų cigarečių, todėl Riteris Noi- 
manas ir Šteineris padalijo jų visiems, esantiems lėktuve. 

— Šaunus lakūnas tas kapitonas, taip aš jam ir pasaky- 
siu, — tarė Altmanas. — Tiktai tikras asas gali pakilti per to- 
kį rūką. 

Šteineris angliškai kreipėsi į Prestoną, sėdintį eilės gale. 

— Cigaretę, leitenante? 

— Dėkoju, pone, su malonumu užsirūkysiu, — atsakė 
Prestonas taip šauniai kapodamas žodžius, kad susidarė įspū- 
dis, jog vėl vaidina gvardijos kapitoną. 

— Kaip jaučiatės? — tyliai paklausė Šteineris. 

— Kuo puikiausiai, sere, — ramiai atsakė Prestonas. — 
Negaliu sulaukti, kada leisimės. 

Šteineris nusisuko ir nuėjo į piloto kabiną, kur Bomleris 
kaip tik pylė iš termoso kavos Gėrikei. Jie skrido dviejų tūks- 
tančių pėdų aukštyje. Kai retkarčiais išnerdavo iš debesų, pro- 
peršoje sušvisdavo žvaigždės ir blyškus mėnulio pjautuvas. 
Apačioje rūkas driekėsi viršum jūros, atrodė, tarsi dūmai deng- 
tų slėnį. Reginys buvo nuostabus. 

— Kaip sekasi? — pasiteiravo Šteineris. 

— Puikiai. Dar trisdešimt minučių. Kol kas vėjas silpnas. 
Manyčiau, kad gal kokie penki mazgai. 

Šteineris linktelėjo galvą žemyn. Vaizdas priminė garuo- 
jantį katilą. 

— Kaip manai, ar matomumas bus pakankamas, kai turė- 
si nusileisti žemiau? 

— Kas žino, — šyptelėjo Gėrikė. — Gal ir aš baigsiu 
kelionę tame paplūdimyje kartu su jumis. 

Tuo metu Bomleris, stebėjęs radarą, susijaudinęs šūkte- 
lėjo: 

— Kažką turiu, Pėteri! 

Lėktuvas pasislėpė nedideliame debesyje, ir Šteineris su- 
sidomėjo: 

— Kas tai galėtų būti? 

— Tikriausiai naktinis naikintuvas, nes skrenda vienas, — 
atsakė Gėrikė. — Pasimelskim, kad nebūtų mūsiškis ir nenu- 
pūstų mūsų nuo dangaus. 

Jie vėl išniro iš debesų. Aplink buvo giedras dangus, ir 
Bomleris palietė Gėrikės petį. 

— Skrenda dešinėje, kaip pragaro šikšnosparnis. 

Šteineris pakreipė galvą ir po akimirkos dešinėje išvydo 
dviejų variklių lėktuvą, išlyginantį pusiausvyrą. 

— Moskitas*, — tarė Gėrikė ir ramiai pridūrė. — Tikė- 
kimės, kad jis sugebės 1š tolo atpažinti savus. Moskitas kurį 
laiką skrido ta pačia kryptimi, paskui pamojavo sparnais ir, 
dideliu greičiu pasukęs į dešinę, dingo tirštuose debesyse. 

— Matote? — Gėrikė nusišypsojo Šteineriui. — Tik rei- 
kia viską daryti tinkamai. Grįžkite pas savo vyrus ir išsiaiš- 


* “Mosguito". 


Erelis nusileido 


kinkite, ar jie pasiruošę. Jeigu viskas bus gerai, turėtume ra- 
diotelefonu gauti ženklą iš Devlino už dvidešimties mylių nuo 
jo. Tada pašauksiu jus. O dabar eikite iš čia, po galais. Bom- 
lerio laukia nelengvas darbas. 

Šteineris grįžo į pagrindinę kabiną ir prisėdo šalia Rite- 
rio Noimano. . 

— Jau greitai, — tarė. 

Noimanas padavė jam cigaretę. 

— Labai ačiū, — padėkojo Šteineris. — Man kaip tik jos 
ir trūko. 


Paplūdimyje buvo šalta, potvynio banga jau dengė du 
trečdalius jo paviršiaus. Devlinas norėdamas sušilti susijau- 
dinęs Žžingsniavo pirmyn ir atgal. Dešinėje rankoje jis laikė 
įjungtą radiotelefoną. Buvo maždaug be dešimties minučių 
dvylika, ir Joana Grėj, kuri iki tol slėpėsi po medžiais nuo 
dulkiančio lietaus, priėjo prie jo. 

— Turėtų jau būti netoli. 


Tartum atsiliepdamas į jos žodžius, radiotelefonas sutraš- 


kėjo, ir pasigirdo stebėtinai aiškus Gėrikės balsas: 

— Klajokli, čia Erelis, ar girdi mane? 

Joana Grėj suspaudė Devlino petį. Atstūmęs jos ranką, 
Devlinas atsiliepė: 

— Garsiai ir aiškiai. 

— Koks oras viršum lizdo? 

— Matomumas silpnas, — atsakė Devlinas. — Šimtas— 
šimtas penkiasdešimt jardų. Vėjas vis šaltėsnis. 

— Ačiū. Numatomas atvykimo laikas — po šešių minučių. 

Devlinas padavė radiotelefoną Joanai. 

— Palaikykite, kol aš pažymėsiu nusileidimo aikštelę. 

Kuprinėje airis turėjo tuziną dviračio žibintų. Bėgdamas 
paplūdimiu pavėjui jis dėliojo juos kas penkiolika jardų ir 
kiekvieną iš eilės uždegdavo. Vėliau už dvidešimties jardų ly- 
giagrečiai išdėliojo dar vieną eilę. 

Kai Devlinas vėl atsidūrė šalia Joanos Grėj, vos pajėgė 
atgauti kvapą. Išsitraukęs didelį galingą prožektorių, ranka nu- 
braukė nuo kaktos prakaitą. 

— Tas prakeiktas rūkas, — tarė Joana. — Jie nepastebės 
mūsų. Aš žinau, kad nepamatys. 

Devlinas pirmą kartą patyrė, kad Joana palūžta, todėl ra- 
mindamas uždėjo ranką jai ant peties. 

— Ramiau, mano brangioji. 

Tolumoje pasigirdo variklių ūžesys. 


* * * 


Dakota skrido tūstančio pėdų aukštyje ir pamažu leidosi, 
panirdama į rūką ir vėl išnirdama. Gėrikė neatsisukdamas per 
petį įspėjo: 

— Tik vienas skrydis, daugiau negalime, todėl pasi- 
stenkite. 

— Bandysime, — atsakė Šteineris. 

— Sėkmės, pone pulkininke. Atminkite, kad Landsvorte 
turiu butelį atšaldyto “Dom Perignon". Išgersime kartu sek- 
madienio rytą. 

Šteineris paplojo jam per petį ir išėjo. Linktelėjo galva 
Riteriui, kad šis duotų įsakymą. Visi atsistojo, ėmė tvirtinti 
parašiutų karabinus prie išskleidimo žiedo ištraukiamojo ly- 
no. Brantas truktelėjo duris, ir į vidų įsiveržė rūko ir šalto oro 
srautas. Šteineris ėjo palei išsirikiavusių parašiutininkų gre- 
tą, pats tikrindamas, ar visi gerai užkabino karabinus. 

Gėrikė jau skrido visiškai Žemai, taip Žemai, kad Bomle- 
ris matė baltas bangų keteras, pradingstančias tamsoje. Prieš 
juos buvo tik rūkas ir tamsa. 

— Ne! — tyliai šaukė Bomleris daužydamas kumščiais 
sau per kelį. — Ne, po perkūnais! 

Ir tada, tarsi kažkokia nematoma jėga būtų nusprendusi 
ištiesti pagalbos ranką, stiprus vėjo gūsis praplėšė pilką rūko 
uždangą, ir šiek tiek dešiniau jie aiškiai išvydo Devlino dviem 
eilėmis išdėliotus dviračio žibintus. 

Gėrikė linktelėjo galva. Bomleris spustelėjo mygtuką, ir 
kabinoje virš Šteinerio galvos užsidegė raudona lemputė. 

— Pasiruošti! — šūktelėjo jis. 

Gėrikė pasuko į dešinę, sumažino greitį iki šimto mylių 
ir skrido kokių trijų šimtų penkiasdešimties pėdų aukštyje virš 
paplūdimio. Užsidegė žalia lemputė. Riteris Noimanas pirmas 
nėrė į tamsą, paskui jį — Brantas ir kiti vyrai. Šalto vėjo gū- 
sis siūbtelėjo Šteineriui į veidą. Įtraukęs sūraus jūros oro 
gurkšnį, galvojo, ar Prestonui vėl nepristigs drąsos. Tačiau 

anglas iššoko nė akimirkos nedvejojęs. Tai buvo geras žen-. 


klas. Šteineris pritvirtino karabiną prie lyno ir šoko paskui 
Prestoną. 

Bomleris pažvelgė per atidarytas kabinos duris ir palietė 
Gėrikės petį. 

— Jau visi, Pėteri. Eisiu uždaryti durų. 

Gėrikė linktelėjo galva ir pasuko lėktuvą į jūros pusę. Po 
sunkių minučių trakštelėjo radiotelefonas, ir Devlinas aiškiu 
balsu pranešė: 

— Visi paukščiai saugiai pateko į lizdą. 

Gėrikė čiupo mikrofoną. 

— Dėkoju tau, Klajokli. Sėkmės, — paskui! jis kreipėsi į 
Bomlerį;: — Pranešiu tai tuojau pat į Landsvortą, nes Radlis 
jau valandą laiko turbūt neranda sau vietos. 


* * * 


Himleris sėdėjo savo kabinete Princo Alberto gatvėje prie 
lempos apšviesto rašomojo stalo ir dirbo. Ugnis židinyje vos 
vos ruseno, todėl kabinete buvo šaltoka, tačiau jis, nekreip- 
damas į tai dėmesio, rašė neatsitraukdamas. Pasigirdo tylus 
beldimas į duris, ir įėjo Rosmanas. 

Himleris pakėlė akis. 

— Kas atsitiko? 

— Gavome pranešimą iš Radlio, iš Landsvorto, pone 
reichsfiureri. Erelis nusileido. 

Himlerio veido išraiška nepasikeitė. 

— Ačiū, Rosmanai, — tepasakė. — Nuolat informuokite 
mane. 

— Klausau, pone reichsfiureri. 

Rosmanas išėjo, o Himleris dirbo toliau. Kambaryje bu- 
vo girdėti tiktai monotoniškas plunksnos šiugždėjimas. 


* * * 


Devlinas, Šteineris ir Joana Grėj stovėjo prie stalo ir stu- 
dijavo smulkų apylinkės žemėlapį. 

— Prašom pažiūrėti. Ten, už Švenčiausiosios Mergelės 
Marijos bažnyčios, — aiškino Devlinas, — yra vieta, vadina- 
ma Senelės pieva. Priklauso bažnyčiai kartu su svirnu, kuris 
šiuo metu stovi tuščias. 

— Rytoj ten įsikursite, — tarė Joana Grėj. — Rytoj ir su 
tėvu Verekeriu susitiksite. Pasakykite jam, kad esate manevrų 
dalyviai ir norite apsinakvoti svirne. 

— Arjis sutiks? — paklausė Šteineris. 

Joana Grėj linktelėjo. 

— Jokių abejonių. Tokių dalykų nutinka kasdien. Karei- 
viai, Kurie dalyvauja manevruose arba Žygyje, pasirodo ir vėl 
dingsta. Niekas net nežino, kas jie. Prieš devynis mėnesius 
čia buvo būrys iš Čekoslovakijos. Net jų karininkai temokėjo 
vos po keletą žodžių angliškai. 

— Ir dar, — įsiterpė Devlinas. — Verekeris buvo para- 
šiutininkų kapelionas Tunise. Kai pamatys raudonas beretes, 
nersis iš kailio, kad padėtų jums. 

— Yra vienas dar svarbesnis dalykas, kuris padės palenkti 


Verekerį į mūsų pusę, — pridūrė Joana. — Jis žino, kad mi- 


nistras pirmininkas savaitgalį praleis Stadli Greindže, o tai 
mums labai padės. Seras Henris išplepėjo tai, kai vieną vaka- 
rą lankydamasis pas mane per daug išgėrė. Žinoma, Verekeris 
prisiekė saugoti paslaptį. Net savo seseriai nieko negali pasa- 
kyti, kol šis žymusis asmuo neišvyks iš čia. 

— Kaip tai mums padės? — paklausė Šteineris. 

— Labai paprastai, — atsakė Devlinas. — Jeigu kitomis 
aplinkybėmis pasakytumėt tėvui Verekeriui, kad norite per- 
nakvoti, jis apnakvydintų ir tiek, tačiau dabar, žinodamas, kad 
čia inkognito atvyksta Čerčilis, — kaip manote, kuo jis palai- 
kys specialųjį desantininkų dalinį? 

— Suprantu, — atsakė Šteineris. — Garbingojo svečio 
apsauga. 

— Būtent, — pritarė Joana Grėj. — Kitas taškas mūsų 
naudai — tai, kad seras Henris rytoj vakare rengia mažą pri- 
ėmimą ministro pirmininko garbei. Atsiprašau, šiandien va- 
kare, — pasitaisė juokdamasi. — Apie septintą trisdešimt aš- 
tuoniems asmenims. Ir aš esu pakviesta. Eisiu tik todėl, kad 
atsiprašyčiau, jog negaliu dalyvauti, ir pasakyčiau, jog Mote- 
rų savanorių tarnyba mane paskyrė budėti naktį. Jau taip yra 
buvę, todėl serui Henriui ir jo žmonai nekils jokių abejonių. 
Taigi, kai susitiksime prie dvaro, galėsiu tiksliai informuoti 
jus apie padėtį ten. 

— Puiku, — apsidžiaugė Šteineris. — Reikalas, rodos, 
darosi vis labiau įmanomas. 

— Jau turiu eiti, — atsiprašė Joana Grėj. 

Devlinas atnešė apsiaustą, o Šteineris, paėmęs jį, padėjo 
Joanai apsivilkti. 

— Ar tokį ankstyvą rytą jūs nebijote važinėti po apylin- 
kes? 

— Viešpatie! Žinoma, ne! — nusijuokė ji. — Aš esu Mo- 
terų savanorių tarnybos narė, dėl to man leidžiama važinėti 
po apylinkes. Be to, galiu būti iškviesta, jeigu kuriam nors 
kaime įvyktų nelaimingas atsitikimas. Dažnai naktį vežu ką 
nors į ligoninę. Mano kaimynai spėjo prie to priprasti. 

Atsidarė durys, ir įėjo Riteris Noimanas. Jis vilkėjo para- 
šiutininko uniformą, prie beretės buvo prisegtas Specialiųjų ka- 
rinių oro pajėgų ženklelis, vaizduojantis sparnuotą durklą. 

— Ar viskas gerai? — pasiteiravo Šteineris. 

Riteris linktelėjo galva. 

— Visi turi kur patogiai išsimiegoti. Skundžiasi tik ciga- 
rečių stygiumi. 

— Na, žinoma, taip ir maniau, kad kažką pražiopsojau. 
Liko automobilyje, — tarė Joana Grėj ir skubiai išėjo. 

Netrukus grįžo ir padėjo dvi pakuotes “Players" ant sta- 
lo. Abiejose buvo po penkis šimtus pakelių, o kiekviename iš 
jų — po dvidešimt cigarečių. 

— O Švenčiausioji Dievo Motina! — apstulbęs sušuko 
Devlinas. — Ar esate matę ką nors panašaus? Šiais laikais tai 
vertingiau už auksą. Iš kur jos? 

— Iš Moterų savanorių tarnybos sandėlių. Matot, prie visų 
kitų mano žygių galit pridėti ir vagystę, — ji nusijuokė. — O 
dabar turiu palikti jus. Rytoj vėl susitiksime, žinoma, atsitik- 
tinai, kai jūs būsite kaime. 

Šteineris ir Noimanas atidavė Joanai pagarbą, o Devli- 
nas palydėjo iki automobilio. Kol jis grįžo, abu vokiečiai, jau 
spėję praplėšti vieną pakuotę, 'rūkė prie židinio. 

— Pasiimsiu du pakelius sau, — pareiškė Devlinas. Štei- 
neris pridegė. 

— Ponia Grėj — nuostabi moteris. Ką palikai vadovauti, 
Riteri? Prestoną ar Brantą? 

— Žinau tik, kuris mano, kad vadovauja. 

Pasigirdo tylus beldimas į duris, ir įėjo Prestonas. Mas- 
kuojamoji apranga, revolveris dėkle prie diržo, raudona bere- 
tė įstrižai virš kairiosios akies — jis atrodė tikrai šauniai. 

— Prašau, — tarė Devlinas. — Tai man patinka. Kokia 
ištvermė! Kaip tavo savijauta, sūnau? Džiaugiesi, kad stovi 
ant tėvų žemės? 

Prestono veido išvaizda rodė, kad Devlinas — nelyginant 
daiktas, kurį reikėtų nukrapštyti nuo bato. 

— Jau Berlyne jūs man sudarėte nekokį įspūdį, Devlinai. 
Dar labiau nepatinkat dabar. Būčiau dėkingas, jeigu neskirtu- 
mėte man tiek dėmesio. 

— Apsaugok, Viešpatie! — nustebo Devlinas. — Kokį 
vaidmenį tas šaunuolis atlieka dabar, po galais? 

Prestonas kreipėsi į Šteinerį: 

— Ar dar ką nors įsakysite, sere? 

Šteineris paėmė abi cigarečių pakuotes ir padavė jam. 

— Būčiau dėkingas, jeigu išdalytumėte vyrams, — tarė. 

— Jie pamils jus už tai, — įsiterpė Devlinas. 

Prestonas, nekreipdamas į airį dėmesio, pasikišo cigare- 
tes po kairiąja pažastimi ir elegantiškai atidavė pagarbą. 

— Klausau, sere. 


Dakotos įgula džiūgavo. Grįždami jie nelaukė jokių neti- 
kėtumų. Kai buvo už trisdešimt mylių nuo Olandijos krantų, 
Bomleris, atsukęs termosą, įpylė Gėrikei dar vieną puodelį 
kavos. 


— Grįžtame sveiki, — ištarė jis. 
Gėrikė džiugiai linktelėjo, tačiau staiga nuo jo veido šyp- 
sena dingo. 


Ausinėse pasigirdo pažįstamas balsas. Tai buvo Hansas 
Bergeris, jų ankstesnio dalinio NJG 7 skrydžių vadovas. 

Bomleris palietė Gėrikės petį. 

— Tai Bergeris, tiesa? 

— O kas dar galėtų būti? — atsakė Gėrikė. — Girdėjai jį 
pakankamai dažnai. | 

— Kryptis nulis—aštuoni—trys laipsniai, — Bergerio 
balsą slopino traškesiai eteryje. 

— Atrodo, kad siunčia naktinį naikintuvą į taikinį, — ta- 
rė Bomleris. — Skrenda mūsų kryptimi. 

—-Taikinys už penkių kilometrų, — staiga Bergerio bal- 
sas suskambo lyg plaktuko smūgis, kalantis paskutinę vinį į 
karstą: liūdnai, aiškiai, negrįžtamai. 

Gėrikė pajuto, kad prasidėjo skrandžio traukuliai. Jie bu- 
vo labai intensyvūs. Jis visai nebijojo. Atrodė, tarsi daugelį 
metų ieškojęs akistatos su mirtimi, dabar galų gale pažvelgė 
tiesiai jai į veidą. 

Bomleris staiga čiupo jam už peties. 

— Tai mes, Pėteri! — riktelėjo. — Mes esame taikinys! 

Dakota siaubingai susiūbavo į šalis. Sviedinys pramušė 
kabinos dugną, sudaužė prietaisų skydą ir išmušė priekinį stik- 
lą. Šrapnelis išdraskė Gėrikės dešiniosios kojos šlaunį, stip- 
rus smūgis trinktelėjo į kairįjį petį. Kita smegenų pusė prane- 
šė jam, kas vyksta. Vienas 1š jo draugų siunčia jam Schraege 
Musik, tik šį kartą ji skirta jam. 

Gėrikė, grumdamasis su vairalazde, traukė ją iš visų jė- 
gų, kai Dakota pradėjo kristi. Bomleris bandė atsistoti. Jo vei- 
das buvo kruvinas 

— Šok! — Gėrikė stengėsi peršaukti vėjo, įsiveržusio į 
kabiną pro išdaužtus langus, staugimą. — Ilgai neišlaikysiu! 

Jis kaip pamišęs mojavo kairiąja ranka ir sudavė Bomle- 
riui per veidą. Skausmas buvo nepakeliamas, ir jis sušuko dar 
kartą: 

— Šok! Tai įsakymas! 

Bomleris pasisuko ir nuėjo į lėktuvo galą prie durų. Lėk- 
tuvas atrodė apgailėtinai: jo korpuse žiojėjo didžiulė skylė, 
atskilusios korpuso dalys siaubingai tarškėjo. Bomleris jautė 
dūmų ir degančio tepalo kvapą. Paniška baimė suteikė jėgų 
galynėtis su atšokusiomis liuko rankenomis. 

— Gerasis Dieve! Neleisk man sudegti, — maldavo jis. — 
Tik ne tai, — kaip tik tada liukas atsidarė, ir jis pakibo ore, o 
paskui krito į tamsą. 

Kairysis dakotos sparnas pakilo, ji pradėjo suktis. Bom- 
leris apsivertė ir, kai dešiniąja ranka konvulsiškai griebėsi už 
metalinio žiedo, smarkiai trenkėsi galva į lėktuvo uodegą. Mir- 
damas dar spėjo truktelėti parašiuto lyną. Parašiutas išsiskleidė 
kaip nuostabi balta gėlė ir švelniai nunešė jį į apačioje sken- 
dinčią tamsą. 

Dakota krisdama skrido tolyn. Kairysis variklis degė, 
liepsna apėmė sparną ir jau pasiekė lėktuvo korpusą. Gėrikė 
sėdėjo prie lėktuvo vairo stengdamasis išlaikyti jį ore. Jis ne- 
žinojo, kad jo ranka dviejose vietose lūžusi. 

Lakūno akis užliejo kraujas. Nusijuokė pamišėlio juoku, 

įtempė žvilgsnį, kad ką nors įžiūrėtų pro dūmų juostą. 

“Koks kvailas galas! Jau nenuvažiuosiu į Karinhalą, ne- 
gausiu Riterio kryžiaus. Tėvas dėl to smarkiai nusivils. Nors 
tą prakeiktą Kryžių duoda ir po mirties." 

Staiga dūmai išsisklaidė, ir per rūką Gėrikė išvydo jūrą. Iki 
Olandijos pakrantės turbūt netoli. Apačioje plaukė laivai, ma- 
žiausiai du. Trasuojamosios kulkos lėkė į jo pusę. Kažkoks ka- 
ringai nusiteikęs povandeninis laivas. Iš tiesų juokinga. 

Norėjo pakilti nuo sėdynės ir pamatė, kad atplyšusi kor- 
puso dalis užspaudusi kairiąją pėdą. Tai nebeturėjo didelės 
reikšmės, nes buvo per žemai, kad galėtų šokti. Skrido vos 
trijų šimtų pėdų aukštyje virš jūros ir žinojo, kad iš dešinės jį 
seka povandeninis laivas. Visi jo pabūklai varpė dakotą. 

— Niekšai! — šaukė Gėrikė. — Prakeikti niekšai! — Vėl 
tyliai nusijuokė ir tarė pusbalsiu, lyg Bomleris dar tebesėdėtų 
šalia iš kairės: 

— Su kuo aš, po perkūnais, kariauju? 

Staiga stiprus vėjo gūsis išsklaidė dūmus, ir Gėrikė iš- 
vydo, kad jūra yra ne toliau kaip už šimto jardų ir vis artėja 
prie jo. 

Tada, tą vienintelį kartą gyvenime, kai tai iš tikrųjų turė- 
jo reikšmės, jis įrodė esąs puikus lakūnas. Savisaugos instink- 
tas pradėjo veikti, ir jis įgavo jėgų. Nepaisydamas baisaus kai- 
riosios rankos skausmo, jis truktelėjo svirtį, kad sulėtėtų va- 
riklio sūkiai, ir nuleido apdraskytus posparnius. 

Dakota staiga prarado greitį, jos uodega pradėjo leistis. 
Gėrikė vėl pagreitino sūkius, kad išlygintų lėktuvą, besilei- 
džiantį ant bangų, paskui dar kartą stipriai patraukė svirtį. 

Lėktuvas, slysdamas vandeniu kaip didelė banglentė, tre- 
jetą kartų pašoko, paskui sustojo. Degantis variklis, užlietas 
bangos, smarkiai nušnypštė. 

Akimirką Gėrikė sėdėjo nejudėdamas. Viskas blogai, te- 
oriškai jis neturi jokių galimybių, tačiau, priešingai visoms 
teorijoms, jam pasisekė. Jo pėdas sėmė vanduo. Pabandė atsi- 
stoti, tačiau kairioji koja buvo užspausta. Čiupo dešinėje pu- 
sėje kabantį kirvuką ir, trenkęs per išlinkusią korpuso dalį ir 
savo kojos pėdą, sutrupino čiurnos kaulus. Tuo metu nelabai 
suvokė, kas įvyko. 

Nė kiek nenustebo, kai atsistojęs pamatė, kad koja išlais- 
vinta iš spąstų. Be jokio vargo atidarė liuką ir, nevykusiai šok- 
damas į vandenį, atsimušė į sparną, patraukė gelbėjimosi lie- 

menės žiedą. Kai ji prisipildė dujų, koja atsistūmė nuo lėktuvo 
sparno. Stengėsi nutolti nuo jo, nes lėktuvas pradėjo skęsti. 

Kai už jo nugaros išniro torpedinis kateris, jis net neatsi- 
suko. Tik žiūrėjo, kaip dakota dingsta po vandeniu. 

— Labai gerai pasirodei, senute. Labai gerai, — Gėrikė 
atsisveikino su lėktuvu. | 

Už jo nugaros į vandenį pliumptelėjo virvės galas, ir kaž- 
kas angliškai su ryškiu vokišku akcentu sušuko: 

— Gaudyk, angle, ištrauksim tave. Dabar tau niekas ne- 
gresia. 

Atsisukęs Gėrikė pažvelgė į jauną vokiečių laivyno lei- 
tenantą ir kelis prie turėklų įsitaisiusius jūreivius. 

— Niekas man negresia? — pasiteiravo vokiškai. — Jūs, 
kvaili niekšai, aš esu savas! 

Šeštadienio rytą, šiek tiek po dešimtos, Molė jojo per lau- 
kus į Hobs Endą. Smarkų praėjusios nakties lietų pakeitė smul- 
ki dulksna, tačiau virš pelkių tvyrojo rūkas. Molė kėlėsi anksti 
ir sunkiai visą rytą dirbo — šėrė gyvulius, melžė karves, nes 
Leikeris Armsbis turėjo iškasti kapo duobę. Nusprendė nujoti 
į pelkes, nors buvo Devlinui pažadėjusi, kad palauks, kol jis 
pats susiras ją, tačiau neištvėrė, nes baiminosi, kad kas nors 
galėjo jam atsitikti. Juodosios rinkos prekeiviams teismas ne- 
gailestingas — Molė žinojo, kad už tai gresia ilgas kalėjimas. 
Ji pasuko arklį į pelkes ir, leidusi jam pačiam pasirinkti kelią, 
pro meldų sieną prasibrovė prie pastato iš užpakalinės pusės. 
Pelkių vanduo siekė arklio pilvą ir vis šliukštelėdavo jai į gu- 
minius batus. Nekreipdama į tai dėmesio, palinkusi prie ar- 
klio kaklo ji stengėsi nors kai ką įžiūrėti pro rūką, nes buvo 
tikra, kad užuodžia degančio medžio kvapą. Tuo metu iš rūko 
pamažu išniro svirno ir namo kontūrai, ir ji iš tiesų pamatė iš 
kamino rūkstantį dūmą. Akimirką dvejojo nežinodama, ką da- 
ryti. Liamas namuose. Tikriausiai grįžo anksčiau, negu ji ti- 
kėjosi. Jeigu dabar nueitų pas Liamą, jis pagalvotų, kad ji vėl 
kišasi ne į savo reikalus. Spustelėjusi kulnais arklio šonus, 
Molė iš lėto pasuko atgal. 


Tuo metu kieme buvo rengiamasi operacijai. Brantas ir 
seržantas Altmanas stebėjo, kaip prie džipo kėbulo tvirtina- 
mas sunkusis kulkosvaidis. Prestonas stovėjo sukryžiavęs ran- 
kas už nugaros, tarsi jis vadovautų visam tam pasirengimui. 

Verneris Brygelis ir Kliuglis truputį pravėrė galinį svir- 
no langą, ir Verneris pro Ceiso* tipo lauko žiūronus stebėjo 
tą pelkių dalį, kurią galėjo aprėpti. Šalia pelkės augančiuose 


* Zeiss — vokiečių mechanikas, optikas. 

krūmuose ir meldų tankynėje klegėjo daugybė paukščių. Jų 
buvo tiek daug, kad netgi jis stebėjosi. 

— Žiūrėk, tai puikus egzempliorius, — tarė jis Kliug- 
liui. — Krantiniai tilvikai. Paprastai jie atskrenda į šias vie- 
tas rudenį ir iškeliauja tolyn, tačiau pasitaiko, kad ir žiemo- 
ja čia, — jis pakreipė žiūroną ir staiga jo regėjimo lauke at- 
sidūrė Molė. 

— Viešpatie, mus stebi! — šūktelėjo jis. 

Brantas ir Prestonas akimirksniu atsidūrė šalia jo. 

— Aš sučiupsiu ją, — įniršo Prestonas ir kaip mat išbėgo 
pro duris. 

Brantas bandė sulaikyti jį, tačiau buvo per vėlu. Presto- 
nas akimirksniu perbėgo kiemą ir puolė į meldus. Molė, ne- 
paleisdama vadžių, atsisuko. Iš pradžių ji pamanė, kad tai Dev- 
linas, ir labai nustebo, kai Prestonas čiupo arklį už apynasrio. 

— Na, gerai, nulipk! 

Norėjo sugriebti ją, tačiau Molė pabandė išlaisvinti arklį. 

— Palikite mane ramybėje, aš nieko nepadariau. 

Jis čiupo merginą už dešiniosios rankos riešo, truktelėjo 
iš balno ir sugavo ore krintančią. 

— Dabar pasikalbėsime, gerai? 

Molė stengėsi ištrūkti, tačiau Prestonas laikė ją suspau- 
dęs dar stipriau, paskui persimetė per petį ir nusinešė meldais 
į svirną, nors ji maskatavo kojomis ir klykė. 

Vos prašvitus Devlinas jau buvo paplūdimyje ir tikrino, 
ar potvynis sunaikino visus naktinės operacijos pėdsakus. 

Po pusryčių nuėjo ten dar kartą su Šteineriu — norėjo 
parodyti jam upės žiotis, tiksliau — būsimo jų paėmimo vietą 
ir kyšulį, kurį galėjai įžvelgti ir pro rūką. Dabar jie grįžo at- 
gal ir buvo už kokių 30 jardų nuo namų, kai iš pelkių išniro 
Prestonas, nešantis ant pečių Molę. 

— Kas čia vyksta? — nustebo Šteineris. 

— Tai Molė Prajer, mergina, apie kurią tau pasakojau, — 
atsakė Devlinas ir pasileido bėgti. Pasiekė kiemą tuo metu, 
kai Prestonas buvo jau prie durų. 

— Paleisk ją, po velnių! — sušuko Devlinas. 

— Jūsų įsakymo neprivalau klausyti, — atkirto grįžtelė- 
jęs Prestonas. | 

Šteineris, Devlino įkandin įlėkęs į kiemą, balsu, nelei- 
džiančiu prieštarauti, riktelėjo: 

— Leitenante Prestonai! Prašau tučtuojau paleisti šią ledi. 

Prestonas akimirką dvejojo, bet nenorom pastatė Molę 
ant žemės. Ši žaibiškai trenkė jam į veidą. 

— Valdyk rankas, valkata! — šaukė įnirtusi. 

Svirne pasigirdo juokas. Pasisukusi į atdaras duris, ji iš- 
vydo keletą išsišiepusių veidų, už jų — džipą su įmontuotu 
Brauningo kulkosvaidžiu. Devlinas priėjo prie jos ir pastū- 
męs Prestoną į šalį pasiteiravo: 

— Ar viskas gerai, Mole? 

— Ką tai reiškia? Kas čia vyksta, Liamai? — paklausė ji 
nustebusi. 

Šteineris įsikišo pačiu laiku ir labai subtiliai išgelbėjo 
padėtį. 

— Leitenante Prestonai! — ramiai tarė jis. — Prašau tuo- 
jau pat atsiprašyti jaunosios ledi. 

Prestonas abejojo, tačiau Šteineris iš tikrųjų nejuokavo. 

— Tuojau pat, leitenante! 

Prestonas atsistojo pagal komandą “ramiai". 

— Nuolankiausiai prašau jūsų atleisti, madam. Aš sukly- 
dau, — tarė jis kiek ironiškai, paskui pasisuko ir nuėjo į svirną. 

Šteineris atidavė pagarbą. 

— Jeigu žinotumėte, kaip man nemalonu dėl to nevyku- 
sio incidento. 

— Tai pulkininkas Karteris, Mole, — paaiškino Devlinas. 

— Iš Lenkų nepriklausomo parašiutininkų dalinio, — pri- 
dūrė Šteineris. — Šioje apylinkėje vyksta taktiniai lauko ma- 
nevrai, manyčiau, kad leitenantas Prestonas per daug uoliai 
rūpinasi mūsų saugumu. 

Molė atrodė nepaprastai nustebusi. 

— Bet, Devlinai... — prabilo ji. 

Devlinas paėmė jai už rankos. 

— Eime, sugausiu arklį ir užkelsiu tave į balną, — jis 
nusivedė ją prie pelkės, kur arklys ramiai kramsnojo žolę. 

— Pažiūrėk, ką padarei, — tarė jai. — Ar nesakiau, kad 
palauktum, kol aš pats pasirodysiu po pietų? Kada išmoksi 
nekaišioti nosies į reikalus, kurie tavęs neliečia? 

— Nieko nesuprantu, — sumurmėjo ji. — Parašiutinin- 
kai čia? Dar tas sunkvežimis ir jų perdažytas džipas. 

Devlinas stipriai apkabino ją. 

— Dėl Dievo meilės, Mole! Tai saugumo klausimas. Ar 

nesupratai, ką kalbėjo pulkininkas? Patikėk, Mole, kad kitu 


atveju leitenantas nebūtų taip sureagavęs. Jie čia dėl ypatingų 
priežasčių, viską sužinosi tada, kai jie išnyks. Tačiau šiuo metu 
tai ypač slaptas reikalas, nieko niekam negalima pasakoti, ką 
čia matei. Prižadėk man, jeigu tau rūpi mano gyvybė. 

Molė pažvelgė į jį pagaliau supratusi, kas vyksta. 

— Dabar supratau, — tarė ji. — Viskas, ką tu darei — 
tos nuolatinės išvykos ir visa kita. Galvojau, juodoji rinka, o 
tu leidai man klysti. Tačiau apsirikau. Tu ir toliau esi karei- 
vis, argi ne taip? 

— Taip, — atsakė jis, ir tai buvo beveik tiesa. — Deja, taip. 

Jos akys spindėjo. 

— O, Liamai, ar atleisi man kada nors, kad laikiau tave 
varganu spekuliantu, prekiaujančiu smuklėse šilkinėmis koji- 
nėmis ir viskiu? 

Devlinas giliai įkvėpė, tačiau prisivertė nusišypsoti. 

— Pagalvosiu apie tai, tačiau dabar būk gera, eik namo 
ir lauk manęs, nors tai truktų ilgai. 

— Gerai, Liamai. Aš lauksiu. 

Pabučiavo jį, ranka apkabinusi kaklą, ir šoko į balną. 

— Atsimink, nė žodžio! — priminė Devlinas. 

— Gali manimi pasitikėti, — spustelėjusi kulnais į ar- 
klio pilvą, Molė pasuko per meldus. 

Devlinas greitu žingsniu grįžo per kiemą. Tuo tarpu Ri- 
teris išėjo iš namo ir atsistojo šalia Steinerio. 

— Viskas gerai? — paklausė pulkininkas. 

Devlinas pro jį Įėjo į svirną. Vyrai stovėjo nedidelėmis 
grupelėmis ir kalbėjosi tarpusavyje. Prestonas, delnais priden- 
gęs degtuką, bandė prisidegti cigaretę. Jis pažvelgė į Devliną 
ir dviprasmiškai nusišypsojo: 

— Dabar pagaliau visi žinome, ką jūs veikėte pastarąsias 
savaites. Ar buvo malonu, Devlinai? 

Devlinas dešine ranka trenkė tikslų smūgį Prestonui į žan- 
dikaulį, ir anglas, užkliuvęs už kažkieno kojos, išsitiesė visu ūgiu. 

Šteineris nieko nelaukdamas čiupo Devlinui už rankos. 

— Užmušiu tą niekšą! — iškošė pro dantis Devlinas. 

Šteineris atsistojo priešais Devliną ir uždėjo abi rankas 
jam ant pečių. Devliną nustebino jo jėga. 

— Eik namo, — tarė ramiai. — Aš tai sutvarkysiu. 

Devlinas pažvelgė į jį. Veidas iš pykčio pabalęs kaip 

numirėlio, tačiau akyse jau nebuvo tokio priešiškumo. Iš pra- 
džių jis ėjo, paskui pasileido per kiemą bėgte. Prestonas atsi- 
stojo ir pridėjo ranką prie veido. Buvo taip tylu, kad net ausy- 
se spengė. 

— Tas vyras tave užmuš, kai tik ras progą, Prestonai, — 


tarė Steineris. — Saugokis. Bet jei dar kartą peržengsi ribą, 
aš pats tave nušausiu, jeigu jis to nepadarys, — tada jis link- 
telėjo galva Riteriui. — Perimk vadovavimą. 


Kai Šteineris įėjo į gyvenamojo namo vidų, Devlinas gė- 
rė “Bushmills". Atsisuko su vos pastebima šypsena lūpose. 

— Viešpatie, aš vos jo neužmušiau, matyt, nebeįstengiu 
tvardytis. 

— O kaip mergina? 

— Nėra ko jaudintis. Ji įsitikinusi, kad aš toliau tarnauju 
kariuomenėje ir esu iki kaklo pasinėręs į valstybines paslap- 
tis, — jo veide buvo matyti panieka sau pačiam. — Pavadino 
mane nuostabiu vaikinu. Toks jau aš, — jis jau norėjo įsipilti 
dar vieną viskio porciją, tačiau suabejojęs užkimšo butelį. 

— Na, gerai, — tarė Šteineriui. — Kas toliau? 

— Apie vidurdienį išvyksime į kaimą ir pradėsime mo- 
kymus. Manau, kad jūs turėtumėte laikytis nuošaliau nuo mū- 
sų, kol mes čia. Galime susitikti pavakary, sutemus, prieš pat 
operaciją. 

— Gerai, — sutiko Devlinas. — Po pietų Joana Grėj tik- 
riausiai susitiks su jumis kaime. Pasakykite jai, kad būsiu pas 
ją pusę septynių. Torpedinis kateris atplauks tarp devintos ir 
dešimtos. Atsinešiu radiotelefoną ir galėsit susitarti su Kėni- 
gu dėl paėmimo valandos ir suderinti veiksmus. 

— Puiku! — atsakė Šteineris, tačiau tuoj suabejojo ir pri- 
dūrė: — Dar vienas reikalas! 

— Kas tokio? 

— Įsakymas, susijęs su Čerčiliu. Ten viskas aiškiai pasa- 
kyta. Jie nori gauti jį gyvą, tačiau jeigu tai bus neįmanoma... 
— Turėsite paleisti į jį kulką? Kokia čia problema? 

— Nesu tikras, ar kas nors tam pasirengęs. 

— Visiškai, — atsakė Devlinas. — Šiuo atveju mes visi esa- 
me kariai ir vienodai rizikuojame. Taip pat ir senasis Čerčilis. 


* * * 


Tuo metu Londone Roganas kabinete tvarkė savo stalą 

ir galvojo apie priešpiečius, kai kažkas nepasibeldęs pravė- 
rė duris. Įėjo Grantas. Jo veidas buvo įsitempęs iš susijaudi- 
nimo. 

— Gavome tokį pranešimą telegrafu, sere, — padavė Ro- 
ganui lapelį. 

— Norfolko policijos komisariatas, Norvidžas, — per- 
skaitė Roganas. 

— Ten pateko jo registracijos kortelė, tačiau jis pats yra 
truputį toliau pakrantėje, šiaurės Norfolko pajūrio dalyje, ne- 
toli Stadli Konsteblio ir Bleiknėjaus. Labai nuošali vieta. 

— Ar tu pažįsti tą vietovę? — paklausė Roganas skaity- 
damas pranešimą. 

— Būdamas vaikas, du kartus atostogavau Šeringame, sere. 

— Vadinasi, šis žmogus, pasivadinęs Devlinu, dirba pel- 
kių prižiūrėtoju pas vietos žemvaldį, serą Henrį Vilougbį, net 
neįtariantį, kokie netikėtumai jo laukia. Ar toli ši vietovė? 

— Sakyčiau, apie du šimtus mylių, — Grantas pakraipė 
galvą. — Ką jis, po velnių, sumanė? 

— Greitai sužinosime, — atsakė Roganas ir pakėlė akis 
nuo pranešimo. 

— Ką darysime toliau? Ar pranešti Norfolko policijai, 
kad jį areštuotų? 

— Išprotėjai? — nustebęs paklausė Roganas. — Argi ne- 
pažįsti kaimo policininkų? Tai kopūstų galvos. Užsiimsime 
tuo patys, Fergiusai — tu ir aš. Jau seniai nebuvau savaitgalį 
kaime. Su malonumu pakeisčiau aplinką. 

— Po pietų jūsų laukia susitikimas su generaliniu proku- 
roru, — priminė Grantas. — Tikriausiai dėl daiktinių įrody- 
mų Halorano byloje. 

— Būsiu laisvas apie trečią, vėliausiai — pusę ketvirtos. 
Paimk iš garažo automobilį ir lauk, važiuosime tiesiai iš ten. 
— Ar reikia pranešti komisaro pavaduotojui, sere? 

Roganas neįstengė nuslėpti susierzinimo. 

— Dėl Dievo meilės, Fergiusai! Kas tau darosi? Argi jis 
ne Portsmute? Imkis darbo. 

Niekaip nesuvokdamas tokio keisto Rogano elgesio, 
Grantas prisivertė paklusti. 

— Klausau, sere. 

Kai jau buvo besiekiąs rankenos, Roganas pridūrė: 

— Ir dar vienas dalykas, Fergiusai. 

—- Klausau, sere! 

— Nueik į ginklų sandėlį ir gauk du greitašaudžius brau- 
ningus. Tas vaikinas turi įprotį pirmiau šauti ir tik tada pa- 
klausti, ko iš jo nori. 

Grantas garsiai nurijo seilę. 

— Sutvarkysiu tai, sere, — tarė vos pastebimai virpan- 
čiu balsu ir išėjo. 

Roganas pastūmė krėslą ir priėjo prie lango. Sunėręs ran- 
kų pirštus, stovėjo įsitempęs. 

— Na, niekše, — tyliai sumurmėjo. — Pažiūrėsim, ar tu 
iš tiesų toks šaunus, kaip apie tave kalbama. 


* * * 


Buvo po pusiaudienio, kai Filipas Verekeris pravėrė du- 
ris po laiptais pačiame vestibiulio pakraštyje ir nusileido į rū- 
sį. Jis kentė pragarišką kojos skausmą ir kiaurą naktį beveik 
nesumerkė akių. Ką gi, pats kaltas. Gydytojas paskyrė jam 
didelį kiekį morfijaus tablečių, tačiau Verekeris paniškai bi- 
jojo tapti priklausomas nuo jų. 

Taigi jis kankinosi. Gerai, kad savaitgalį prižadėjo atva- 
žiuoti Pamela. Ji paskambino anksti rytą ir ne tik pranešė at- 
važiuosianti, bet ir pasakė, kad Haris Keinas pasiūlęs atvežti 
ją iš Pangburno. Verekeris sutaupys galoną kuro, o tai jau šis 
tas. Be to, jam patiko Keinas. Nejučia pamėgo šį vyrą, o tai 
retai pasitaikydavo. Gerai, kad Pamela bent jau kuo nors su- 
sidomėjo. 

Rūsyje, šalia laiptų, vedančių į vestibiulį, ant virvės ka- 
bojo didelis žibintas. Verekeris nusikabino jį, pradarė prie- 
šais stovinčią seną juodą ąžuolinę spintą, Žengė į jos vidų ir 
uždarė duris. Uždegęs žibintą, užčiuopė slaptąją sklendę, ir 
užpakalinė spintos dalis pasistūmė atidengdama ilgą drėgną 
tamsų koridorių, sumūrytą iš vietinių Norfolko akmenų, bliz- 
gėte blizgančių nuo drėgmės. 

Tai buvo vienas geriausiai šiame krašte išsilaikiusių to- 
kio stiliaus statinių, jungiančių bažnyčią su klebonija, menan- 
čių tuos tolimus laikus, kai katalikus persekiojo karalienė Elž- 
bieta iš Tiudorų dinastijos. Kunigai iš kartos į kartą perduo- 
davo informaciją apie šį slaptąjį koridorių savo įpėdiniui. Ve- 
rekerio nuomone, tai buvo gana patogu. 

Kitoje tunelio pusėje stabtelėjo nustebęs ir sukluso. Ne, 
jis neklysta, kažkas groja vargonais ir, reikia pasakyti, pui- 
kiai. Verekeris užkopė laiptais ir pravėrė duris (tiesą sakant, 
tos durys atrodė kaip ąžuolinėmis lentomis apmuštų zakristi- 
jos sienų dalis). Uždaręs jas, pro tikrąsias duris įžengė į baž- 
nyčią. Laviruodamas tarp suolų, Verekeris nustebęs pamatė, 
kad prie vargonų sėdi seržantas, apsirengęs parašiutininko uni- 
forma, o šalia jo guli raudona beretė. Seržantas grojo Bacho 
choralo preliudiją. Tai buvo nepaprastai tinkama muzika šiems 
laikams, nors paprastai atliekama su advento giesme Gottes 
Sohn ist kommen*. Hansas Altmanas jautėsi septintame dan- 
guje. Koks nuostabus instrumentas, kokia nepakartojama baž- 
nyčia! Jis pakėlė akis ir veidrodyje virš vargonų išvydo šalia 
koplyčios laiptų stovintį Verekerį. Altmanas liovėsi groti ir 
atsisuko. 

— Aš labai atsiprašau jūsų, tėve, bet negalėjau atsispirti, — 
jis sudėjo rankas. — Šiuo metu man itin retai pasitaiko tokia 
proga. | 
Jis puikiai kalbėjo angliškai, tačiau akcentas jautėsi. 

— Kas jūs toks? — paklausė Verekeris. 

— Seržantas Emilis Janovskis, tėve. 

— Lenkas? 

— Taip, tėve, — Altmanas linktelėjo galva. — Atėjau pas 
jus su savo viršininku, bet kadangi jūsų nebuvo, jis liepė man 
palaukti, o pats nuėjo į kleboniją. 

— Jūs puikiai grojate, — pagyrė Verekeris. — Bachą rei- 
kia mokėti groti. Kiekvieną kartą galvoju apie tai nepaten- 
kintas, kai sėdu prie klaviatūros. 

— O, jūs irgi grojate? — paklausė Altmanas. 

— Taip, — linktelėjo Verekeris, — ypač man patinka tas 
kūrinys, kurį jūs ką tik grojote. 

— Tai mano mėgstamiausias, — prisipažino Atmanas ir 
pradėjo groti ir giedoti: Gott, durch deine Giūte, wolst uns ar- 
me Leute... 

— Bet juk tai Švenčiausiosios Trejybės sakramento gies- 
mė, — nustebo Verekeriš. 

— Bet ne Tiuringijoje, tėve. 

Tuo metu sugirgždėjo didžiosios ąžuolinės durys, ir įėjo 
Šteineris. 


* Dievo sūnus užgimė. 

Jis perėjo bažnyčią vienoj rankoj laikydamas odinę lazde- 
lę, o kitoje — beretę. Jo batai, apkaustyti geležimi, kaukšėjo 
akmeninėmis grindimis. Kai jis prisiartino prie Altmano ir Ve- 
rekerio, šviesos spinduliai, krintantys į vidų pro langus, palietė 
jo menkus pilkšvus plaukus, ir jie suliepsnojo tarytum ugnis. 

— Tėvas Verekeris? 

— Taip. 

— Aš esu Hovardas Karteris, Specialiųjų oro pajėgų pa- 
rašiutininkų pulko Lenkų specialiojo būrio vadas. 

Tada kreipėsi į Altmaną. 

— Jūs kaip visada pasielgėte savaip, Janovski? 

— Matote, pone pulkininke, jaučiu didelę silpnybę var- 
gonams. 

Šteineris plačiai nusišypsojo. 

— Na, gerai. Eikite ir palaukite lauke kartu su kitais. 

Altmanas išėjo, o Šteineris apmetė žvilgsniu centrinę navą. 

— Iš tiesų nuostabi bažnyčia. 

Verekeris žiūrėjo į jį susidomėjęs, nenuleisdamas akių nuo 
pulkininko leitenanto antpečių. 

— Mes didžiuojamės Specialiosiomis oro pajėgomis. Ar 
jūs ir jūsų Žmonės neatsidūrėte pernelyg nuošalioje vietoje, 
toli nuo jūsų įprastinės buveinės? Maniau, kad jus galima su- 
tikti tik Graikijos salose ar Jugoslavijoje. 

— Ką gi, prieš mėnesį aš pagalvojau tą patį, tačiau vado- 
vybė nusprendė protingiau ir pasiuntė mus namo į specialiuo- 
sius mokymus, nors žodis “namo" čia ne visai tinka, nes visi 
mano vyrai — lenkai. 

— Tokie, kaip Janovskis? 

— Visiškai ne. Jis iš tikrųjų gerai kalba angliškai. Dau- 
gelis iš jų tesugeba pasakyti "Sveiki" arba “Gal pasivaikščio- 
tumėte su manim vakare?“ ir nieko daugiau. Neatrodo, kad 
jie manytų, jog jiems reikia kažko daugiau, — Šteineris nusi- 
šypsojo. — Parašiutininkai ganėtinai arogantiški žmonės, tė- 
ve. Su elitiniais daliniais nuolatos iškyla problemų. 

— Žinau, — atsakė Verekeris. — Pats tokiame tarnavau, 
buvau Pirmosios parašiutininkų brigados kapelionas. 

— Dėl Dievo, nejaugi? — nustebo Šteineris. — Tai jūs 
tarnavote Tunise? 

— Taip. Prie Oudnos, ten kaip tik ir atsitiko šitas daly- 
kas, — Verekeris lazda patauškino į savo aliuminį protezą. — 
O dabar esu čia. 

Šteineris paėmė Verekerio ranką ir paspaudė ją. 

— Malonu buvo su jumis susipažinti. Nesitikėjau ko nors 
panašaus. 

Verekeris nusišypsojo, o tai atsitikdavo labai retai. 

— Kuo galėčiau jums padėti? 

— Būtų išties puiku, jeigu apnakvindintumėte. Jūs turite 
svirną, ir atrodo, kad jis jau buvo naudojamas panašiems tiks- 
lams. Ar įleisite mus vienai nakčiai? 

— Jūs — mokymų dalyviai? 

Šteineris nežymiai nusišypsojo. 

— Galima sakyti ir taip. Turiu tik keletą vyrų. Likusieji 
išsibarstę po šiaurinę Norfolko dalį. Rytoj nustatytą valandą 
visi turi susirinkti nurodytoje vietoje — norime patikrinti, kaip 
greitai galime tai padaryti. 

— Taigi jūs būsite čia tik šią popietę ir ligi ryto? 

— Tikrai taip. Žinoma, pasistengsime nesukelti jums rū- 
pesčių. Duosiu vyrams keletą užduočių kaimo apylinkėse, kad 
turėtų ką veikti. Ar niekas tam neprieštaraus? 

Atsitiko taip, kaip Devlinas ir buvo numatęs. Filipas Ve- 
rekeris nusišypsojo. 

— Stadli Konsteblyje jau daug sykių vyko įvairūs ma- 
nevrai, pulkininke. Visi mielai padėsime, kiek tik pajėgsime. 


* * * 


Išėjęs iš bažnyčios, Altmanas nuskubėjo prie vartų, su- 
ręstų iš penkių stulpelių, už kurių prasidedantis kelias veda 
tiesiai į svirną Senutės pievoje. Prie šių vartų stovėjo sunkve- 
žimis "Bedford", o šalia centrinių vartų lūkuriavo džipas. Prie 
j0 vairo sėdėjo Kliuglis, Verneris Brygelis buvo įsitaisęs už 
kulkosvaidžio “Browning M2" ir pro Ceiso žiūronus stebėjo 
bukuose klegantį kovų būrį. 

— Nepaprastai įdomu, — tarė jis Kliugliui. — Noriu pa- 
sižvalgyti į juos iš arčiau. Eisi su manim? 

Jie buvo vieni, tad jis kalbėjo vokiškai, ir Kliuglis atsakė 
ta pačia kalba. 

— Manai, kad reikėtų? 

— Kas čia bloga? — atsakė Verneris. 

Verneris išlipo iš automobilio ir įėjo pro kapinių vartus, 
o Kliuglis nenorom nusekė iš paskos. Leikeris Armsbis kasė 

duobę vakarinėje kapinių pusėje. Jie vinguriavo tarp antka- 
pių, o Leikeris, pastebėjęs juos besiartinančius, trumpam stab- 
telėjo ir išsitraukė iš už ausies pusiau surūkytą cigaretę. 

— Laba diena, — kreipėsi Verneris. 

Leikeris iš padilbų dėbtelėjo į juos. 

— Svetimšaliai? Iš aprangos palaikyčiau jus britais. 

— Lenkai, — paaiškino Verneris. — Atleiskite mano drau- 
gui. Jis nemoka angliškai. 

Leikeris demonstratyviai maigė rankoje cigaretės nuorū- 
ką, ir jaunasis vokietis, supratęs užuominą, ištiesė pakelį “Pla- 
yer“ cigarečių. 

— Prašom pamėginti. 

— Neatsisakysiu, — Leikerio akys sublizgo. 

— Paimkite dar. 

Leikerio nereikėjo raginti. Jis užkišo vieną cigaretę už 
ausies, o kitą prisidegė. 

— Kuo jūs vardu? 

— Verneris. 

Stojo nemaloni tyla, ir Verneris, supratęs savo klaidą, pri- 
dūrė: 

— Kunickis. 

— Ak, taip, — sumurmėjo Leikeris. — Visada galvojau, 
kad Verneris — vokiškas vardas. Kartą, tai buvo 1915-aisiais 
Prancūzijoje, paėmiau belaisvį. Jo vardas buvo Verneris. Ver- 
neris Šmitas. 

— Mano motina buvo vokietė, — paaiškino Verneris. 


— Ne tavo kaltė, — atsakė Leikeris. — Mes negalime 
pasirinkti tėvų. 
— Kovai, — pakeitė pokalbio temą Verneris. — Gal pa- 


sakytumėte, ar jie seniai čia? 

Leikeris nustebęs įsistebeilijo į jį, o paskui sužiuro į me- 
džius. 

— Pažįstu juos nuo vaikystės. Tave domina paukščiai? 

— Taip, — atsakė Verneris. — Tai žavingi padarai. Prie- 
šingai negu žmonės, jie retai kariauja, nežino valstybių sienų, 
jų namai — visas pasaulis. 

Leikeris pažvelgė į jį tarsi į nevisprotį ir nusijuokė. 

— Ką ten! Kam rūpi keli seni apšiurę kovai? 

— Jūs iš tikrųjų taip manote apie juos? — paklausė Ver- 
neris. — Tiesa, Norfolke, labai daug kovų, tačiau daugelis iš 
jų atskrenda rudenį žiemoti net iš Rusijos. 

— Juokiatės iš manęs? — paklausė Leikeris. 

— Ne, tai tiesa. Prieš karą čia būdavo daug kovų, žie- 
duotų Leningrado apylinkėse. 

— Tai reiškia, kad tos senos baidyklės, kurios tupi virš 
mano galvos, galėjo iš ten atskristi? — nustebo Leikeris. 

— Be abejo. 

— Štai kaip! 

— Taigi ateityje prašau elgtis su kovais pagarbiai, jie to nu- 
sipelno kaip daug pasaulio apkeliavę ledi ir džentelmenai, — 
tarė Verneris. 

Kažkas šūktelėjo: “Kunicki! Močarai!", ir pasisukę jie 
pamatė Šteinerį ir kunigą, stovinčius prie bažnyčios durų. 

— Važiuojam! — šūktelėjo Šteineris. 

Verneris ir Kliuglis nubėgo per kapines prie džipo. 

Šteineris ir Verekeris ėjo dviese taku. Pasigirdo automo- 
bilio signalas, ir nuo kaimo pusės į kalną užvažiavo dar vienas 
džipas. Jis sustojo priešingoje kelio pusėje. Iš jo išlipo Pamela 
Vereker, apsirengusi Aviacijos moterų savanorių tarnybos uni- 
forma. Verneris ir Kliuglis nustebę žvelgė į ją ir sustojo kaip 
įbesti, kai pro kitas automobilio dureles išlipo Haris Keinas. Į 
akis krito pistoletas, palaidinė ir desantininko batai. 

Kai Šteineris ir Verekeris pasiekė vartus, Pamela priėjo 
prie jų ir pabučiavo broliui į skruostą. 

— Atsiprašau, kad vėluoju, tačiau Haris norėjo apžiūrėti 
tą Norfolko dalį, kurios dar nebuvo matęs. 

— Važinėjote po apylinkes? — paklausė Verekeris. 

— Tačiau pagaliau atvežiau ją čia, tėve, — atsakė Keinas. 

— Norėčiau supažindinti jus su pulkininku Karteriu iš Len- 
kų nepriklausomo parašiutininkų būrio, — tarė Verekeris. — 
Jis čia su savo vyrais dalyvauja mokymuose. Jie apsistos Senu- 
tės pievoje svirne. O čia mano sesuo Pamela, pulkininke, ir ma- 
joras Haris Keinas. 

— Dvidešimt pirmas specialusis puolamasis dalinys, — 
prisistatė Keinas ir ištiesė Šteineriui ranką. — Mes dislokuoti 
truputį toliau, Meltam Hauze. Pakeliui mačiau jūsų vyrus, pul- 
kininke. Tie jūsų raudonberečiai puikiai veikia. Galiu garan- 
tuoti, kad merginos kraustosi dėl jų iš proto. 

— Pasitaiko, — atsakė Šteineris. 

„.— Lenkai? Pas mus taip pat yra keletas lenkų kilmės vy- 
rų. Pavyzdžiui, Krukovskis. Jis iš Čikagos. Ten gimė, mokė- 

si, tačiau lenkiškai kalba ne blogiau negu angliškai. Tai įdo- 
mūs žmonės. Galima suorganizuoti susitikimą. 

— Deja, nieko neišeis, — atsakė Šteineris. — Turiu spe- 
cialų įsakymą. Po pietų ir naktį mokymai, 0 rytoj vykstame 
toliau, kad susijungtume su kitais daliniais, kuriems aš vado- 
vauju. Žinote, kaip būna. 

— Suprantu, — atsakė Keinas. — Mano padėtis tokia pa- 
ti, — jis žvilgtelėjo į laikrodį. — Tiesą sakant, jeigu po dvide- 
šimties minučių nebūsiu Meltam Hauze, pulkininkas įsakys su- 
šaudyti mane. 

— Buvo malonu su jumis susipažinti, — mandagiai atsi- 
sveikino Šteineris. — Iki pasimatymo, panele Vereker. Sudie, 
tėve. 

Jis sėdo į džipą ir linktelėjo Kliugliui, šis atleido stabdį, 
ir jie pajudėjo. 

*. — Pasistenk nepamiršti, kad čia važiuojama kairiąja pu- 
se, Kliugli, — priminė Šteineris. 


* * * 


Svirno sienos vietomis buvo trijų pėdų storio. Tai buvo 
vienas iš tipiškų viduramžių dvaro pastatų. Jis visiškai atitiko 
jų poreikius. Viduje tvyrojo seno šieno ir pelių kvapas. Kam- 
pe stovėjo sulūžęs vežimas, o per apskritus pastogės langus 
be stiklų iš lauko sklido šviesa. 

Bedfordą jie paliko lauke, pastatę prie jo sargybinį, o dži- 
pą įvairavo į svirną. Čia Šteineris kreipėsi į vyrus: 

— Kol kas viskas vyksta kaip numatyta. Nuo šios minu- 
tės turime elgtis kuo atsargiau ir nepatraukti dėmesio. Pirmiau- 
sia įvežkite lauko virtuvę ir paruoškite pietus, — jis pažvelgė 
į laikrodį. — Tai užtruks iki trečios. Po pietų — lauko praty- 
bos. Dėl to mes čia esame, ir žmonės tikisi jų. Taktiniai pėsti- 
ninkų mokymai laukuose, prie upelio ir tarp namų. Ir dar — 
būkite atsargūs, kai kalbate vokiškai. Kalbėkite tyliai. Per 
pratybas, jei tik įmanoma, bendraukite rankų ženklais. Visi 
žodiniai įsakymai, be abejo, turi būti anglų kalba. Telefono 
ryšys — tik ypatingais atvejais. Noimanas duos grupių va- 
dams reikalingus šaukinius. 

— Ką daryti, jeigu Žmonės kalbins mus? — pasiteiravo 
Brantas. 

— Apsismeskite, kad nesuprantate, net jeigu ir gerai kal- 
bate angliškai. Geriau taip, negu į ką nors įsivelti. 

Šteineris atsigręžė į Noimaną: 

— Visus organizacinius reikalus pavedu tau. Žiūrėk, kad 
kiekvienoje grupėje būtų nors vienas kalbantis angliškai žmo- 
gus. Tu susitvarkysi. 

Tai pasakęs, kreipėsi į visus: 

— Atsiminkite, kad nuo šešių iki pusės septynių sutems. 
Tik iki to laiko turime dėtis esą labai užimti. 

Nušokęs nuo džipo, išėjo iš svirno ir, pasiekęs vartus ta- 
kelio gale, atsirėmė į juos. Joana Grėj dviračiu kilo į kalną. 
Prie vairo buvo pakabintas krepšys, o jame — didžiulė puokštė 
gėlių. Pačas bėgo šalia. 

— Laba diena, — ponia, — atidavė pagarbą Šteineris. 

Ji nušoko nuo dviračio ir prisiartino stumdama dviratį. 

— Kaip sekasi? 

— Puikiai. 

Padavė jam ranką, tarsi tai būtų buvęs susipažinimas. Iš 
šalies žiūrint tai turėjo atrodyti labai natūraliai. 

— O Filipas Verekeris? 

— Jis labai paslaugus. Devlinas neklydo. Mano nuomo- 
ne, Verekeris įsitikinęs, kad mūsų užduotis — saugoti svarbų 
asmenį. 

— Kaip toliau? 

— Pamatysite, ponia, kaip mes žaidžiame kareivius. Dev- 
linas sakė, kad bus pas jus apie pusę septynių. 

— Gerai, — padavė ranką ir atsisveikino: — Iki pasima- 
tymo. | 

Šteineris atidavė pagarbą, pasisuko ir nuėjo į svirną. 

Joana sėdo ant dviračio ir toliau riedėjo į kalną bažny- 
čios pusėn. Prie bažnyčios durų jos laukė Verekeris. Atrėmusi 
dviratį į sieną, moteris, nešina gėlėmis, nuėjo prie jo. 

— Labai gražios, — padėkojo jis. — Kur tu ir randi tokių? 

— (Gavau iš savo pažįstamos Holte. Tai vilkdalgiai, žino- 
ma, iš šiltnamio. Visiškai nepatriotiška. Juk turėtų auginti bul- 
ves arba kopūstus. 

— Niekai. Ne vien duona žmogus gyvas, — keista, kad 
Verekeris sugebėjo būti toks pompastiškas. — Ar matei serą 
Henrį prieš jam išvažiuojant? 

— Taip. Buvo pas mane užsukęs pakeliui. Vilkėjo uni- 
formą. Atrodė iš tiesų puikiai. 

— O vakare grįš su mūsų garbinguoju svečiu, — tarė Ve- 
rekeris. — Kada nors jo biografijoje bus eilutė — Nakvojo 
Stadli Greindže. Kaimo gyventojai nė nenutuokia, kad čia 
vyksta dalykai, įeisiantys į istoriją. 

— Be abejo, tu teisus, jeigu taip žiūrėsime į šį reikalą, — 
Joana linksmai nusijuokė. — Na, gerai, pastatykime gėles ant 
altoriaus. 

Jis atidarė duris, ir jie įėjo į bažnyčią. 


16 skyrius 


Kai Londono Big Benas išmušė tris, Roganas išėjo iš Ka- 
rališkųjų teisingumo rūmų ir nuskubėjo šaligatviu į tą vietą, 
kur Fergiusas Grantas, sėdįs automobilyje, kurį pastatė už li- 
muzino, laukė jo. Nepaisant smarkaus lietaus, vyriausiasis ins- 
pektorius įlipo į automobilį puikiai nusiteikęs. 

— Ar viskas sekėsi gerai, sere? — paklausė Fergiusas. 

Roganas patenkintas nusijuokė. 

— Jeigu mūsų bičiulis Holoranas gaus mažiau negu de- 
šimt metų, galėsi laikyti mane beždžionės dėde. Ar sutvarkei 
tai, ką prašiau? 

— Jie automobilio dėklėje, sere. 

Roganas atidarė ją ir ištraukė automatinį greitašaudį brau- 
ningą. Patikrinęs apkabą, vėl įstatė ją atgal į rankeną. Nejįti- 
kėtina, tačiau tas ginklas lipte limpa prie rankos. Net keista, 
kaip gera jausti jį savo rankoje. Iš tikrųjų gera. Palaikęs dar 
truputėlį, įsidėjo ginklą į vidinę švarko kišenę. 

— Gerai, Fergiusai, dabar imsimės mūsų bičiulio Dev- 
lino. 


Tuo metu Molė jojo lauko takeliu ir buvo jau netoli nuo 
Mergelės Marijos ir Visų Šventųjų bažnyčios. Dulkė smulkus 
lietus, todėl buvo apsivilkusi seną striukę, apsigaubusi galvą 
skarele; kuprinę, kurią buvo užsimetusi ant pečių, dengė seno 
maišo gabalas. 

Pririšusi arklį prie medžio, augančio už klebonijos, pro 
šoninius vartelius įžengė į kapines. Vos spėjo pasukti prie baž- 
nyčios durų, kai pasigirdo karinė komanda. Molė stabtelėjo ir 
pažvelgė į kaimo pusę. 

Gavę įsakymą pasirengti kautis, mažomis grupėmis seno 
malūno link bėgo parašiutininkai, jų raudonos beretės ryškiai 
skyrėsi žalios pievos fone. Ji pastebėjo, kad tėvas Verekeris, 

Džordžo Vaildo sūnus Grehemas ir Suzana Terner stovi ant 
liepto ir taip pat stebi mokymus. Pasigirdo dar viena garsi ko- 
manda, ir parašiutininkai griuvo ant žemės. 

Kai Molė įėjo į bažnyčią, ten rado Pamelą Vereker, klū- 
pinčią prie altoriaus ir šveičiančią varinius turėklus. 

— Sveika, Mole, — tarė ji. — Atėjai padėti? 

— Taip, šį savaitgalį mano motinai priklauso tvarkyti al- 
torių, tačiau ji smarkiai peršalo ir nusprendė šiandien verčiau 
nesikelti iš lovos, — atsakė Molė ir nusiėmė kuprinę. 

Iš kaimo pusės pasigirdo silpnas dar vienos komandos 
aidas. 

— Visą laiką tas pat, — tarė Pamela. — Ar tau neatrodo, 
kad jau pakankamai prisikariavome, bet jie niekaip nesiliauja 
žaidę tų kvailų žaidimų. Ar mano brolis vis dar ten? 

— Buvo, kai ėjau čia. 

Pamela paniuro. 

— Aš pradedu svarstyti, ar jis kartais nesigaili, jog nebega- 
li dalyvauti visuose šituose įvykiuose, — ji papurtė galvą. — 
Keistos būtybės tie vyrai. 


Kaimas atrodė kaip išmiręs. Tiktai šen bei ten iš kaminų 
kilo dūmai. Daugumai kaimiečių tai buvo įprasta darbo die- 
na. Riteris Noimanas išskirstė vyrus į tris grupes po penkis. 
Kiekviena grupė turėjo lauko telefoną. Kartu su Harvėjumi 
Prestonu jiedu paskirstė kareivius tarp namų: Abu vadovavo 
grupėms. Prestonui tai patiko. Prisiglaudęs prie smuklės sie- 
nos, ranka, kurioje laikė pistoletą, mostelėjo savo grupės vy- 
rams, kad jie eitų pirmyn. Džordžas Vaildas stebėjo visa tai 
atsirėmęs į sieną. Duryse, šluostydamasi rankas į prijuostę, 
pasirodė ir jo Žmona Betė. 

— Ar nori vėl pakariauti? 

Vaildas truktelėjo pečiais. 

— Gal. 

— Vyrai! — burbtelėjo ji nepatenkinta. — Niekada jų ne- 
suprasiu. 

Grupė, kurią sudarė Brantas, seržantas Šturmas, grandi- 
nis Bekeris, tai pat eiliniai Jansenas ir Haglis, buvo išsidėstę 
prie senojo malūno. Jis stovėjo nenaudojamas jau trisdešimt 

ar net daugiau metų, dėl to stoge vietomis jau nebebuvo čer- 
pių ir Žiojėjo skylės. 

Didžiulis vandens ratas paprastai nesisuko, tačiau naktį, 
kai upelio vanduo pakilo po smarkių, ilgai užsitęsusių liūčių, 
galinga srovė išlaužė rūdžių suėstą užtvankos sklendę, ratas 
išsijudino ir vėl pradėjo suktis nemaloniai girgždėdamas ir de- 
juodamas, plakdamas vandenį į putas. 

Šteineris susidomėjęs žiūrėjo iš džipo į besisukantį ratą, 
paskui atsisuko į Brantą, mokantį jaunąjį Janseną taikliai šau- 
dyti gulomis. 

Šiek tiek aukščiau prieš srovę, už užtvankos, tėvas Vere- 
keris ir du vaikai taip pat stebėjo juos. Vienuolikmetis Džor- 
džo Vaildo sūnus Grehemas sekė komandosų pratybas smar- 
kiai susijaudinęs. 

— Ką jie dabar daro, tėve? — paklausė jis Verekerio. 

— Matai, Grehemai, labai svarbu teisingai atsiremti al- 
kūnėmis, — paaiškino Verekeris. — Nuo to priklauso patai- 
kymo tikslumas. O tai, ko jis dabar moko, vadinama leopardo 
sėlinimu. 

Suzanos Terner visa tai nedomino. Penkerių metų mer- 
gaitė negalėjo atsidžiaugti savo lėle, kurią praėjusį vakarą jai 
padarė senelis. Suzana buvo graži šviesiaplaukė mergaitė, eva- 
kuota čia iš Birmingamo. Jos seneliai Tedas ir Agnė Terneriai 
dirbo kaimo pašte, turėjo parduotuvėlę ir prižiūrėjo nedidelę 
telefono stotelę. Jau metai laiko, kaip mergaitė gyveno pas 
senelius. 

Ji nuėjo į kitą liepto pusę, pritūpė šalia turėklų ir atsisė- 
do ant krašto. Rudo nešvaraus vandens srovė putojo gal per 
kokias dvi pėdas žemiau jos. Mergaitė, suėmusi lėlę už ran- 
kos, sūpavo ją virš vandens. Kai lėlės koja panirdavo į vande- 
nį, ji krykštaudavo. Paskui, laikydamasi už turėklų, pasilenkė 
dar žemiau, ir lėlės kojos atsidūrė giliai vandenyje. Tačiau 
turėklas neišlaikęs lūžo, ir mergaitė riktelėjusi stačia galva 
krito į vandenį. 

Tuo metu, kai Verekeris ir berniukas atsigręžė, Suzana 
kaip tik paniro į vandenį. Kunigui nespėjus net pajudėti iš vie- 
tos, srovė nunešė ją po lieptu. Grehemas daugiau instinkty- 
viai negu pagautas drąsos puolė į vandenį. Šioje vietoje pa- 
prastai būdavo ne giliau kaip dvi pėdos. Šią vasarą jis pats čia 
ieškojo buožgalvių. Tačiau dabar viskas buvo kitaip. Jis su- 

griebė Suzaną už apsiausto skverno ir laikė ją iš visų jėgų. 
Kojomis bandė pasiekti upelio dugną, tačiau neįstengė. Iš iš- 
gąsčio suriko, nes srovė jau pagavo jį ir pradėjo nešti užtvan- 
kos link. 

Verekeris iš siaubo neteko žado, jis nebepajėgė išspausti 
nė garso, tačiau Grehemo riksmas pasiekė Šteinerį ir jo vy- 
rus. Kai jie atsigręžė pažiūrėti, kas atsitiko, vanduo jau buvo 
nunešęs vaikus už užtvankos krašto, ir dabar jie betonine 
plokštuma slydo į vandens malūno telkinį. 

Seržantas Šturmas puolė bėgti prie telkinio ir pakeliui nu- 
simetė ginkluotę. Nusivilkti parašiutininko kombinezono ne- 
bebuvo kada. Grehemas mėšlungiškai laikė Suzaną, o srovė 
nenumaldomai nešė vaikus artyn prie malūno rato. 

Šturmas nedvejodamas nėrė į vandenį ir nuplaukė prie 
vaikų. Čiupo už rankos Grehemą, nes tuo metu jo galva jau 
paniro po vandeniu. Vaiką pagavo baimė, jis ėmė taškytis ko- 
jomis ir rankomis ir paleido Suzaną. Šturmas truktelėjo ber- 
niuką taip, kad jį galėtų pačiupti Brantas, ir puolė gelbėti mer- 
gaitės. 

Stipri vandens srovė laikė mergaitę vandens paviršiuje 
— tai buvo jos išsigelbėjimas. Suzana spiegė, kai Šturmas 
sugriebė ją už apsiausto. Prispaudęs prie savęs, bandė atsi- 
stoti. Paniro po vandeniu, o kai išnėrė, pajuto, kad srovė be 
gailesčio neša jį vandens rato link. Jam pasirodė, kad per 
didžiulį triukšmą girdi kažkieno riksmą, ir atsigręžęs pama- 
tė, kad jo draugai ant kranto laiko berniuką, o Brantas, vėl 
puolęs į vandenį, skuba padėti jam. Valteris Šturmas įtempė 
raumenis iš visų jėgų ir sviedė mergaitę Brantui. Po akimir- 
kos stipri srovė pagavo jį savo galingais gniaužtais ir nusi- 
nešė. Vandens ratas girgždėdamas smuko žemyn įtraukda- 
mas jį po savimi. 


Džordžas Vaildas buvo nuėjęs į smuklę kibiro vandens 
laiptams nuplauti ir išėjo į lauką kaip tik tuo metu, kai srovė 
nešė vaikus prie užtvankos. Metęs kibirą, riktelėjo žmonai 
ir nubėgo per kelią prie liepto. Harvėjus Prestonas ir jo gru- 
pės vyrai, kurie taip pat matė šį baisų įvykį, nuskubėjo pas- 
kui jį. 

Grehemas Vaildas, nors ir permirkęs iki paskutinio siūlo, 
visai nenukentėjo. Taip pat ir Suzana, kuri ėmė isteriškai klyk- 
ti. Brantas padavė mergaitę Vaildui ir nubėgo pakrante padėti 
Šteineriui ir jo vyrams ieškoti savo draugo vandenyje už ma- 
lūno rato. Šturmas staiga iškilo į paviršių toje vietoje, kur van- 
duo jau buvo visiškai ramus. Brantas panėrė ir ištraukė jį. 

Išskyrus mažą mėlynę kaktoje, daugiau nebuvo jokios Žy- 
mės, kad kas nors būtų jam atsitikę, tačiau akys buvo užmerk- 
tos, o burna pražiota. Brantas išnešė jį iš vandens ant rankų, 
ir visi susispietė aplink juos — Verekeris, Harvėjus Prestonas 
ir jo vyrai, netgi ponia Vaild, paėmusi Suzaną iš savo vyro. 

— Ar jam nieko neatsitiko? — paklausė Verekeris. 

Brantas perplėšė Šturmo kombinezoną ir įkišo ranką po 
palaidine, kad paklausytų, ar plaka širdis. Kai jis palietė ne- 
didelę mėlynę ant kaktos, per odą pasruvo kraujas. Kūnas ir 
kaulai buvo minkšti kaip drebučiai. Brantas tvardėsi, kad ne- 
užmirštų, kur jis yra. 

Pakėlė akis į Šteinerį ir taisyklinga anglų kalba pasakė: 

— Man labai gaila, sere. Jo kaukolė sutrupinta. 

Akimirką buvo girdėti tiktai garsus malūno rato girgžde- 
sys. Tylą pertraukė Grehemas Vaildas, garsiai sušukęs: 

— Tėti, pažvelk į tą mundurą. Ar lenkai dėvi tokius? 

Brantas padarė nedovanotiną klaidą. Po perplėštu Pau- 
liaus Šturmo kombinezonu buvo matyti vokiečių parašiutinin- 
ko palaidinė, o kairėje krūtinės pusėje — ženkliukas su Liuf- 
tvafės ereliu ir juodai, baltai ir raudonai išsiuvinėtas 2-ojo 
laipsnio Geležinio kryžiaus ženklas. Kairėje krūtinės pusėje 
buvo prisegtas 1-ojo laipsnio Geležinis kryžius, Žiemos karo 
juostelė, parašiutininko pasižymėjimo ženklas ir sidabrinis 
ženklas už sužeidimus. Himlerio nurodymu Šturmas po kom- 
binezonu dėvėjo visą vokišką uniformą. 

— O Dieve, — sušnabždėjo Verekeris. 

Vokiečiai sustojo pusračiu aplink. Šteineris vokiškai tarė 
Brantui: 

— Nuneškite Šturmą į džipą, — tada, spragtelėjęs pirš- 
tais, davė ženklą Jansenui, kuris turėjo vieną iš lauko telefo- 
nų. — Duok man jį. Erelis vienas Ereliui du, — pašaukė. — 
Prašau atsiliepti. 

Riteris Noimanas su savo grupe buvo kitoje pastatų pu- 
sėje, jų nesimatė, tačiau atsiliepė tuoj pat: 

— Erelis du, aš girdžiu jus. 

— Erelis žuvo, — tarė Šteineris. — Susitinkame ant tilto 
dabar. 

Jis grąžino telefoną Jansenui. Betė Vaild nustebusi pa- 
klausė: 

— Kas čia vyksta, Džordžai? Aš nieko nesuprantu. 

— Jie — vokiečiai, — atsakė Vaildas. — Aš jau mačiau 
tokias uniformas Norvegijoje. 

— Taip, — atsakė Šteineris. — Kai kurie iš mūsų buvo ten. 

— Ko jūs norite? — paklausė Vaildas. — Na, nesvarbu, 
čia jums vis tiek nėra ką veikti. | 

— Vargšas kvaily! — išrėkė Prestonas. — Nežinai, kas šią- 
nakt nakvoja Stadli Greindže? Jo didenybė sumautas Čerčilis! 

Vaildas nustebęs pažvelgė į jį ir pradėjo juoktis. 

— Jūs, matyt, esate nevispročiai. Aš dar gyvenime negir- 
dėjau didesnės nesąmonės. Ar ne taip, tėve? 

— Deja, jis sako teisybę, — iš lėto, tarytum prisiversda- 
mas, ištarė Verekeris. — Na, gerai, pulkininke. Pasakykite 
man, 0 kas toliau? Paskubėkite, nes šie vaikai bematant su- 
šals į ledą. 

Šteineris pasisuko į Betę Vaild. 

— Ponia Vaild, galite pasiimti savo sūnų ir tą mergaitę ir 
eiti namo. Kai berniukas persirengs, prašom atiduoti mergai- 
tę seneliams. Jie dirba pašte ir parduotuvėje, tiesa? | 

Betė apstulbusi pažvelgė į vyrą nesuprasdama, kas čia 
vyksta, ir linktelėjo: 

— Taip, gerai. 

— Kaimelyje yra tik šeši telefonai. Visi ryšiai tvarkomi 
pašte per centrinės stoties komutatorių, tai daro ponas Terne- 
ris arba jo žmona, — tarė Šteineris Prestonui. 

— Gal nutraukti ryšį? — pasiūlė Prestonas. 

— Ne, nes tai gali be reikalo patraukti dėmesį. Gali at- 
siųsti remonto meistrą. Kai mergaitė persirengs, tegul eina su 
senele į bažnyčią. Ternerį palikite pašte. Jeigu kas nors skam- 
bintų, tegul sako, kad tas abonentas neatsiliepia ir panašiai. Kol 
kas turėtų to pakakti. Imkis darbo ir pasistenk nekelti panikos. 

Prestonas atsigręžė į Betę Vaild. Suzana jau nebeverkė. 
Ištiesė į ją rankas ir meiliai šypsodamasis tarė: 

— Eikš, mažyle, panešiosiu tave ant pečių. 

Mergaitė irgi nevalingai nusišypsojo. 

— Malonėkite eiti su mumis, ponia Vaild, — mostelėjo 
Prestonas. 

Betė Vaild metė į savo vyrą nevilties kupiną žvilgsnį ir, 
paėmusi sūnų už rankos, nuėjo paskui jį. Likusieji Prestono 
grupės vyrai — Dinteris, Mejeris, Rydelis ir Bergas nusekė iš 
paskos atsilikę per keletą jardų. 

Vaildas garsiai tarė: 

— Jeigu kas nors atsitiks mano žmonai... 

Atrodė, kad Šteineris nė negirdi jo žodžių. Jis paliepė 
Brantui: 

— Palydėk tėvą Verekerį ir poną Vaildą į bažnyčią, tegu 
jie būna ten. Bekeris ir Jansenas gali eiti su tavimi. Hagli, tu 
eisi su manimi. 

Riteris Noimanas ir jo grupė jau buvo ant tilto. Prestonas 
priėjo prie jų ir papasakojo, kas atsitiko. 

Filipas Verekeris kreipėsi į Šteinerį: 

— Norėčiau išsiaiškinti, ar jūs nedumiate akių, pone pul- 
kininke. Jeigu bandyčiau pabėgti, juk negalėtumėt šaudyti. Tai 
sukeltų ant kojų visą kaimą. 

Šteineris atsisuko į ji. 

— Stadli Konsteblyje yra šešiolika namų, tėve. Iš viso 
gyvena keturiasdešimt septyni žmonės, daugelio vyrų nėra na- 
muose. Dirba kurioje nors fermoje penkių mylių spinduliu nuo 
čia. Bet... — atsigręžė į Brantą. — Parodyk, kaip jis veikia. 

Brantas paėmė iš grandinio Bekerio automatą steną “Mk 
IIS" ir šovė į malūno tvenkinio paviršių. Vandens fontanai pa- 
kilo aukštai į orą, tačiau vienintelis pasigirdęs garsas buvo 
automato spynos barkštelėjimas. 

— Turėtumėt pripažinti, kad tai puikus ginklas, — tarė 
Šteineris. — Beje, tai britų išradimas. Yra ir dar geresnių bū- 
dų, tėve. Brantas gali įsmeigti į šonkaulius peilį taip, kad iš- 
keliausite į aną pasaulį be jokio garso. Patikėkite manimi, jis 
moka tai padaryti, nes jau ne kartą yra daręs. Dabar nusivesi- 
me jus į džipą ir įsodinę nusivešime. Ar tai ne per žiauru? 

— Jūs mane įtikinote, — atsakė Verekeris. 

— Puiku, — linktelėjo Šteineris Brantui. — Eikite, aš 
ateisiu po kelių minučių. 

Pasisukęs Šteineris nuėjo tilto link taip greitai, kad Hag- 
lis, norėdamas spėti paskui jį, turėjo bėgti. Riteris jau ėjo jų 
pasitikti. 

— Blogai. Ką dabar darysime? 

— Užimsime kaimą. Žinai, kas įsakyta Prestonui? 

— Taip, jis man sakė. O ką turime padaryti mes? 

— Pasiųsk kurį nors sunkvežimio, paskui pervažiuok per 
kaimą neaplenkdamas nė vieno namo. Man nerūpi, kaip tai 
padarysi, tačiau svarbu, kad per penkiolika—dvidešimt mi- 
nučių visi būtų bažnyčioje. 

— O tada? 

— Užblokuosime visus kelius į kaimą. Tai turi būti įvyk- 
dyta gražiai ir oficialiai, tačiau kiekvienas, kuris įeis, negalės 
išeiti. 

— Ar pranešti poniai Grėj? 

— Ne, kol kas palik ją ramybėje. Ji turi likti namuose, 
kad galėtų palaikyti radijo ryšį. Kol tai nėra būtina, aš neno- 
riu, kad kas nors sužinotų, jog jinai veikia išvien su mumis. 
Vėliau pats su ja susitiksiu, — Šteineris nusišypsojo. — Tai 
turi būti atlikta labai subtiliai. 

— Tai darėm jau ne kartą, pone pulkininke. 

— Gerai, — Šteineris oficialiai atidavė pagarbą. — Vyk- 
dykite. 

Tai taręs nuėjo į bažnyčios pusę. 


* * * 


Agnė Terner, perrengdama dukraitę gyvenamajame kam- 
baryje, įrengtame tame pačiame pastate, kuriame buvo paštas 
ir parduotuvė, verkė. Betė Vaild sėdėjo šalia jos, stipriai ap- 
kabinusi Grehemą. Eiliniai Dinteris ir Bergas atsistoję prie 
durų laukė.. 

— Aš taip bijau, — skundėsi ponia Terner. — Skaičiau 
tiek baisių dalykų apie juos. Žudo ir užmušinėja. Ką jie ren- 
giasi daryti su mumis? 

Tedas Terneris, sėdėdamas nedideliame kambaryje prie 
stalo, kur buvo įjungtas telefono komutatorius, sunerimęs pa- 
klausė: 

— Kas bus su mano žmona? 

— Nieko, — atsakė Harvėjus Prestonas. — Nieko jai 
neatsitiks, kol darys tai, kas jai įsakyta. Jeigu kas nors pa- 
skambins, ir jūs sumanysite pranešti telefonu arba apskritai 
mėginsite griebtis kokių nors gudrybių... — jis išsitraukė iš 


Erelis nusileido 


dėklo pistoletą, — nušausiu ir jus, ir jūsų Žmoną. Galite tuo 
neabejoti. 
— Kiaule tu, — pasipiktino senukas. — Ir dar drįsti va- 


dinti save anglu? 

— Geresniu nei jūs, seni, — Harvėjus atbula ranka tren- 
kė jam per veidą. — Žinok tai. | 

Atsisėdo kampe, užsidegė cigaretę ir paėmė dėtuvę. 


* * * 


Molė ir Pamela Vereker baigė tvarkyti altorių ir nendrė- 
mis bei pelkių žolėmis, kurias Molė buvo atnešusi, išpuošė 
šventinto vandens indą. Pamela tarė: 

— Aš žinau, ko mums dar reikia — gebenės lapų. Aš at- 
nešiu. 

Ji pravėrė duris ir išėjusi nuskynė dvi ar tris saujas vy- 
nuogių, kurios buvo apipynusios bokštą, lapų. Kai buvo jau 
beeinanti į bažnyčią, išgirdo automobilio stabdžių cypimą ir 
atsisukusi išvydo atvažiuojantį džipą. Matė, kaip iš jo išlipo 
jos brolis ir Vaildas, ir pagalvojo, kad desantininkai papras- 
čiausiai parvežė juos, tačiau tuoj pat suprato, kad plačiapetis 
seržantas laiko prispaudęs ginklą prie šono ir taiko į juos. Tai 
atrodė absurdiška, ji net būtų nusijuokusi garsiai, jeigu ne Jan- 
senas ir Bekeris, kurie įžengė pro vartus nešini Šturmo kūnu. 

Pamela spruko pro praviras duris atgal ir atsitrenkė į Molę. 

— Kas atsitiko? — sunerimo Molė. 

Pamela nutildė ją. 

— Nežinau, bet atrodo, kad kažkas blogai, labai blogai. 

Tako į bažnyčią pusiaukelėje Vaildas bandė pabėgti, ta- 
čiau Brantas, iš anksto to tikėjęsis, mikliai jį pargriovė. Pasi- 
lenkęs pridėjo jam prie smakro savo M1 vamzdį. 

— Gerai, tomi, esi drąsus vyras. Sveikinu. Bet jei bandy- 
si dar kartą, tavo galva nulėks. 

Vaildas, Verekerio padedamas, atsistojo, ir visa grupė nu- 
ėjo prie bažnyčios. Molė apstulbusi žiūrėjo į Pamelą. 

— Ką visa tai reiškia? 

Pamela vėl nutildė ją. 

— Greičiau į vidų, — paragino ir atidarė zakristijos du- 
ris. Kai jos įsmuko ten, Pamela uždarė jas ir užstūmė skląstį. 
Po akimirkos pasigirdo balsai. 

— Gerai, o kas dabar? — paklausė Verekeris. 

— Turite laukti pulkininko, — atsakė Brantas. — Nors 
geriau negaiškit laiko ir pasirūpinkit Šturmu. Taip jau atsiti- 
ko, kad jis buvo liuteronas, bet manau, jog dabar tai nesvar- 
bu. Katalikas ar protestantas, vokietis ar anglas — kirmėlėms 
visiškai tas pat. 

— Įneškite jį į Švenčiausiosios Mergelės Marijos koply- 
čią, — tarė Verekeris. 

Žingsniai nutolo, o Molė ir Pamela, kurios tūnojo, pri- 
sispaudusios prie durų, pažvelgė viena į kitą. 

— Ar jis pasakė “vokietis"?7 — paklausė Molė. — Tai 
nesąmonė. 

Pasigirdo duslūs žingsniai akmeninėmis bažnyčios prie- 
angio grindimis ir atidaromų durų girgždesys. Pamela pridėjo 
pirštą prie lūpų ir kartu su Mole laukė, kas bus toliau. 

Šteineris sustojo prie šventinto vandens indo ir, plekšno- 
damas lazdele sau per šlaunį, apsidairė aplink. Šį kartą jis ne- 
sivargino ir nenusiėmė beretės. 

— Tėve Verekeri! — šūktelėjo. — Ateikite čia. 

Priėjęs prie zakristijos durų, paspaudė rankeną. Kitoje du- 
rų pusėje stovėjusios merginos nustėro. Kai tėvas Verekeris 
atšlubavo per bažnyčią, Šteineris paklausė: 

— Tos durys atrodo užrakintos. Kodėl? Kas už jų? 

Verekeris žinojo, kad zakristijos durys niekada neraki- 
namos, nes jų raktas buvo pamestas prieš daugelį metų. Kaž- 
kas turėjo užstumti skląstį iš vidaus. Staiga jis prisiminė, kad 
tuo metu, kai ėjo pažiūrėti desantininkų pratybų, Pamela tvarkė 
altorių. Taigi viskas paaiškėjo. 

— Tai durys į zakristiją, pone pulkininke, — ramiai pa- 
aiškino jis. — Ten parapijos knygos, liturginiai drabužiai ir 
kiti panašūs daiktai. Raktas, deja, yra klebonijoje. Labai ap- 
gailestauju dėl tokios netvarkos. Tikriausiai Vokietijoje kiek- 
vienas daiktas visada būna savo vietoje? 

— Kaip suprantu, jus žavi vokiečių tvarkingumas, tėve, — 
tarė Šteineris. — Tai tiesa. Tačiau mano motina amerikietė, aš 
lankiau mokyklą Londone. Iš tiesų gyvenau čia daugelį metų. 
Na, ir ką toks derinys lemia? 

— Tikriausiai tai, kad jūsų pavardė — ne Karteris. 

— Iš tiesų mano pavardė Šteineris. Kurtas Šteineris. 

— Iš kur jūs, iš SS? 

— Jūsų vaizduotė ganėtinai liguista. Nejaugi jums atro- 
do, kad visi vokiečių kareiviai tarnauja asmeninėje Himlerio 
kariuomenėje? 

— Ne, tačiau dažnai jie elgiasi taip, tarsi iš tikrųjų ten 
tarnautų. 

— Pavyzdžiui, taip, kaip seržantas Šturmas?! 

Verekeris neturėjo ką į tai atsakyti, o Šteineris tęsė: 

— Jūsų žiniai, mes ne iš SS. Mes — desantininkai. Tai 
elitinis dalinys, toks, kaip jūsų “Raudonieji velniai". 

— Taigi šiąnakt Stadli Greindže jūs ketinate nužudyti po- 
ną Čerčilį? — paklausė Verekeris. 

— Tiktai tuo atveju, jeigu nebus kitos išeities, — atsakė 
Šteineris. — Aš norėčiau paimti jį gyvą ir sveiką. 

— O dabar jūsų planai po truputį žlunga? Gerai supla- 
nuota operacija ir taip toliau... 

— Taip atsitiko todėl, kad vienas iš mano vyrų paaukojo 
savo gyvybę gelbėdamas du šito kaimo vaikus. O gal jūs ne- 
norite to pripažinti? Įdomu, gal jūs žinote kitokią priežastį? 
Gal jums nemalonu, kad tai, kas atsitiko, neatitinka jūsų susi- 
kurto apgailėtino vokiečių karių, laukinių, sugebančių tik prie- 
vartauti ir žudyti, įvaizdžio? Gal jūs, tėve, neapkenčiate vo- 
kiečių todėl, kad vokiška kulka padarė jus invalidą? 

— Kad jūs sudegtumėte pragare! — įsiuto Verekeris. 

— Popiežius, tėve, nebūtų tuo sužavėtas. O dabar dėl jū- 
sų klausimo. Taip, mūsų planai šiek tiek suiro, tačiau i1mpro- 
vizacija — mūsų dalinio specifika. Kaip desantininkas, jūs 
žinote tai. 

— Dėl Dievo meilės, jūsų operacija jau žlugo, — nekan- 
triai tarė Verekeris. — Praradote tai, kas svarbiausia, — gali- 
mybę veikti netikėtai. 

— Dar ne, — ramiai atkirto Šteineris. — Mano vyrai šiuo 
metu suima visus, esančius Stadli Konsteblyje. Tai jie atliks 
per penkiolika ar dvidešimt minučių. Mes kontroliuojame te- 
lefono linijas, kelius. Kiekvienas, įžengęs į kaimą, iš čia ne- 
beišeis. 

— Tačiau tuo jūs nieko nepasieksite. 

— Seras Henris Vilougbis vienuoliktą valandą ryto išvy- 
ko iš Greindžo į Kings Liną, kur jis valgė priešpiečius su mi- 
nistru pirmininku. Apie pusę ketvirtos jie dviem automobi- 
liais, lydimi keturių motociklininkų, išvyks iš ten, — Šteineris 

pažvelgė į laikrodį. — Tai — vienos ar dviejų minučių tikslu- 
mu — dabar ir vyksta. Premjeras panoro važiuoti per Volsin- 
gamą, tačiau prašau atleisti, rodos, pradedu jums įkyrėti pa- 
sakodamas tai. 

— Jūs, atrodo, esate labai gerai informuotas? 

— O, taip. Kaip matote, pagal planą mums tereikia su- 
laukti vakaro, ir viskas bus išspręsta. Jūsų parapijiečiams nė- 
ra ko baimintis, jeigu jie vykdys mūsų nurodymus. 

— Jums nepasiseks, — užsispyręs pakartojo Verekeris. 

— Na, aš nežinau. Tokių dalykų pasitaikė ir anksčiau. 
Otas Skorcenis išlaisvino iš kalėjimo Musolinį, nors tai atro- 
dė visiškai neįtikėtina. Pats Čerčilis, sakydamas kalbą Vest- 
minsteryje, pavadino tai nepaprastu įvykiu. 

— Tiksliau, griuvėsiuose, kurie liko iš Vestminsterio po 
jūsų prakeikto bombardavimo, — tarė Verekeris. 

— Berlynas dabar atrodo ne geriau, — priminė Šteine- 
ris. — Gal poną Vaildą sudomintų tas faktas, kad prieš ketu- 
ris mėnesius nuo anglų bombų žuvo penkerių metų mergaitė 
ir Žmona to žmogaus, kuris šiandien išgelbėjo jo sūnų, — 
Šteineris ištiesė ranką. — Prašau atiduoti man savo automo- 
bilio raktelius. Mums gali jo prireikti. 

— Aš neturiu jų su savimi, — pasakė Verekeris. 

— Verčiau negaiškite laiko. Jeigu reikės, aš įsakysiu sa- 
vo vyrams apieškoti jus. 

 Verekeris nenoromis padavė raktelius, ir Šteineris įsidė- 
j0 juos į kišenę. 

— Gerai, dabar grįšime prie savo reikalų, — garsiai tarė 
Šteineris. — Brantai, prižiūrėk čia visus. Kai Prestonas pa- 
keis tave, ateik pas mane į kaimą. 

Jis išėjo, ir eilinis Jansenas, ginkluotas savo M1, atsistojo 
prie durų. Verekeris nušlubavo per bažnyčią pro Brantą ir Vail- 
dą, kurie sėdėjo ant vieno suolo suglaudę pečius. Šturmas buvo 
paguldytas prie altoriaus Švenčiausiosios Mergelės Marijos kop- 
lyčioje. Kunigas kurį laiką pastovėjo prie jo, paskui atsiklaupė 
ir sudėjęs rankas pradėjo melstis už mirusįjį. 


* * * 


Kai durys paskui Šteinerį užsidarė, Pamela Vereker tarė: 
— Tai štai kas! 

— Ką dabar darysime? — paklausė Molė. 

— Pirmiausia reikia sprukti iš čia. 

— Tačiau kaip? 

Pamela perėjo per zakristiją, suradusi slaptąjį uždorį spus- 
telėjo, ir medžiu apkaltos sienos dalis pasislinko, atidengda- 
ma išėjimą į klebonijon vedantį tunelį. Ji paėmė žibintą, kurį 
jos brolis buvo palikęs ant stalo. Molė nustebusi žiūrėjo į vi- 
sa tai. 

— Einam, — tarė Pamela. — Turim bėgti. 

Kai jos atsidūrė anapus sienos, Pamela uždarė duris ir 
skubėdama pasileido tuneliu. 

Išlindusios pro ąžuolinę spintą klebonijos rūsyje, užko- 
pė laiptais į prieangį. Pamela pastatė žibintą šalia telefono, o 
kai atsisuko, išvydo Molę verkiančią. 

— Kas atsitiko, Mole? — paklausė, palietusi ją ranka. 

— Liamas Devlinas yra vienas iš jų, — atsakė Molė. — 
Tai neabejotina. Jie buvo pas jį. Mačiau juos. 

— Kada tai buvo? 

— Šiandien. Norėjo, kad aš galvočiau, jog jis tebetarnauja 
kariuomenėje, dalyvauja kažkokioje slaptoje operacijoje, — 
Molė išlaisvino savo ranką ir suspaudė kumščius. — Jis mane 
išnaudojo. Dieve gailestingas! Tikiuosi, kad jis bus pakartas. 


— Mole, man labai nemalonu, — tarė Pamela. — Pati- 
kėk manim. Jeigu tai tiesa, jis bus suimtas. Turime bėgti iš 
čia, — ji Žvilgtelėjo į telefoną. — Nėra prasmės skambinti į 


policiją ar kur nors kitur, nes jie užėmė kaimo telefono stotį. 
Neturiu brolio automobilio raktelių. , 

— Ponia Grėj turi automobilį, — priminė Molė. 

— Tikrai, — Pamelos akys iš susijaudinimo blizgėjo. — 
Kad tik pasiekčiau jos namus. 

— Ir ką darytum? Telefonas tik už kelių mylių. 

— Nuvažiuočiau į Meltam Hauzą, — atsakė Pamela. — 
Ten dislokuoti amerikiečių desantininkai. Puolamoji grupė. Jie 
pamokytų Šteinerį ir jo gaują. Kaip tu patekai čia? 

— Raita ant arklio. Pririšau jį prie medžio už klebonijos. 

— Gerai, tegu ten ir lieka. Eisime taku per Vanagų miš- 
ką, pažiūrėsime, ar galime niekieno nepastebėtos pasiekti po- 
nią Grėj. 

Molė tylėjo. Pamela timptelėjo jai už rankovės, jos per- 
bėgo kelią ir pranyko tarp Vanagų miško medžių. 

Takas buvo pramintas nuo amžių, giliai įdubęs į Žemę ir 
patikimai slėpė jas. Pamela skubėjo pirmoji, nesustodama nė 
minutę, kol galop pasiekė medžius, augančius šalia upelio, te- 
kančio pro Joanos Grėj namus. Jos perėjo siaurą lieptą. Ke- 
lias atrodė tuščias. 

— Gerai, judam, — paragino Pamela. — Pirmyn! 

Molė čiupo jai už rankos. 

— Neisiu, apsigalvojau. 

— Kodėl? 

— Tu bandyk laimę čia. Aš grįšiu prie arklio ir pamėgin- 
siu prasmukti kitu keliu. Dvigubas šansas. 

Pamela linktelėjo galva. 

— Teisingai. Na, gerai, Mole, — pabučiavo jai į skruos- 
tą. — Būk atsargi. Jie nejuokauja. | 

Molė lengvai stumtelėjo Pamelą. Ši perbėgo kelią ir dingo 
už mūrinės tvoros, supančios sodą, kampo. Molė vėl pasileido 
taku per Vanagų mišką. “O Devlinai, niekše tu! Tikiuosi, kad 
tave nukryžiuos!" — ji nesiliovė rūstavusi. 

Kai pasiekė kalvos viršūnę, ašaros pasruvo jai iš akių. 
Buvo liūdna ir nenusakomai skaudu. Nepasidairiusi, ar kelias 
tuščias, perbėgo į kitą jo pusę ir, slinkdama palei sodo tvorą, 
pasiekė medžius už klebonijos. Arklys kantriai tebestovėjo ten, 
kur buvo pririšusi, ir skabė žolę. Molė greit atrišo jį, įšoko į 
balną ir pasileido šuoliais. 


* * * 


Kai Pamela įžengė į kiemą už namo, limuzinas “Morris"' 
stovėjo prie garažo. Pamela atidarė automobilio dureles ir pa- 
matė, kad rakteliai yra užvedimo spynelėje. Jau buvo besie- 
kianti vairo, kai pasigirdo irzlus balsas: 

— Ką, po galais, tu čia darai, Pamela? 

Tarpduryje stovėjo Joana Grėj. Pamela pribėgo prie jos. 

— Atsiprašau, ponia Grėj, tačiau atsitiko baisus dalykas. 
Tas pulkininkas Karteris ir jo vyrai, kurie dalyvauja moky- 
muose kaime, nepriklauso Specialiosioms oro pajėgoms. Jo 
pavardė Šteineris, jie yra vokiečių desantininkai ir nori pa- 
grobti ministrą pirmininką. 

Joana Grėj įtraukė ją į virtuvę ir uždarė duris. Pačas su- 
kinėjosi apie šeimininkės kojas. 

— Nusiramink, — tarė Joana. — Tai neįtikėtinas daly- 
kas. Juk ministro pirmininko čia nėra. 

Ji nukabino nuo pakabos savo apsiaustą ir įkišo ranką į 
kišenę. 

— Taip, tačiau jis atvažiuos vakare, — atsakė Pamela. — 
Seras Henris atsiveš jį iš Kings Lino. | 

Joana atsisuko laikydama rankose automatinį valterį. 

— Tu labai susirūpinai, ar ne? — ji ištiesė ranką ir atida- 
rė rūsio duris. — Lipk žemyn. | 

Pamela stovėjo lyg perkūno trenkta. 

— Ponia Grėj, aš nesuprantu... 

— Aš neturiu laiko aiškinti. Sakykime, kad šiuo atveju 
mes esame skirtingose barikadų pusėse, bet verčiau palikime 
tai. Dabar lipk laiptais. Aš nedvejodama šausiu, jeigu reikės. 

Pamela leidosi laiptais žemyn. Pačas lėkė priekyje jos, o 
Joana Grėj lipo iš paskos. Ji uždegė šviesą apačioje ir atidarė 
duris priešais laiptus. Už jų buvo tamsi belangė patalpa, pilna 
visokio šlamšto. 

— Eik į vidų. 

Pačas, sukinėjęsis apie šeimininkę, vienu metu atsidūrė 
tarp jos kojų. Užkliuvusi už jo, Joana atsitrenkė į sieną. Pa- 
mela iš visų jėgų stūmė ją pro duris. Griūdama aukštielninka 
Joana iššovė iš arti. Pamelai, pusiau apakintai šūvio, pasiro- 
dė, tarsi kas nors būtų įkaitusiu žarstekliu palietęs jos galvą, 
tačiau ji vis dėlto įstengė užtrenkti duris prieš pat Joaną ir 
užstumti skląstį. 

Šokas po šūvio būna toks didelis, jog kuriam laikui para- 
lyžiuoja visą nervų sistemą. Klupinėdama ant laiptelių Pame- 
la jautė viso ją supančio pasaulio nerealumą. Atsirėmusi į ko- 
modą, kad nepargriūtų, pažvelgė į veidrodį. Kairėje kaktos 
pusėje, ten, kur kulka išplėšė siaurą mėsos gabalą, žiojėjo at- 
vira žaizda ir matėsi kaulas. Tačiau, didelei Pamelos nuosta- 
bai, kai piršto galiuku palietė žaizdą, ji nekraujavo. Tai bus 
vėliau. 

— Aš turiu pasiekti Harį, — garsiai tarė ji. — Turiu susi- 
rasti jį. 

Tada, tarsi per sapną, ji atsisėdo už limuzino vairo ir pa- 
juto, kad jau išvažiuoja iš kiemo. Jai atrodė, kad viskas vyks- 
ta lyg sulėtintame filme. 

Eidamas keliu Šteineris pamatė važiuojantį automobilį, 
tačiau pagalvojo, kad tai Joana Grėj. Jis tyliai nusikeikė, pa- 
sisuko ir grįžo prie tilto, kur laukė džipas. Verneris Brygelis 
tvarkė ant jo pritvirtintą kulkosvaidį, o prie vairo sėdėjo Kliug- 
lis. Kai Šteineris prisiartino prie jų, nuo bažnyčios kalno jų 
link leidosi sunkvežimis. Riteris Noimanas stovėjo ant laip- 
telio, laikydamasis už kabinos durų. 

Nušokęs raportavo: 

— Bažnyčioje dabar yra dvidešimt septyni Žmonės, pone 
pulkininke, iš jų du vaikai. Šeši vyrai ir devyniolika moterų. 

— Dešimt vaikų padeda nuimti derlių, — pasakė Šteine- 
ris. — Devlinas tvirtina, kad kaime iš viso keturiasdešimt sep- 
tyni gyventojai. Jeigu priskaičiuosime Ternerį, kuris sėdi te- 
Iefono stotyje, ir ponią Grėj, lieka aštuoni, kurie netrukus pa- 
sirodys čia. Manau, kad tai daugiausia vyrai. Ar radote Vere- 
kerio seserį? 

— Klebonijoje jos nėra, kai paklausiau kunigo, kur ji ga- 
li būti, jis pasiuntė mane velniop. Keletas moterų neatsisakė 
šnekėti. Atrodo, Pamela Vereker, kai būna namuose, įpratusi 
šeštadieniais popiet pajodinėti. 

— Dabar teks ją saugoti, — tarė Šteineris. 

— Matėtės su ponia Grėj? 

— Deja, ne, — Šteineris papasakojo, kas atsitiko. — Aš 
padariau didelę klaidą. Reikėjo paklausyti tavęs ir leisti tau 
nuvažiuoti pas ją. Tikiuosi, kad ji greitai grįš. 

— Gal nuvažiavo susitikti su Devlinu? 

— Gali būti. Reikėtų išsiaiškinti. Šiaip ar taip, turėsime 
pranešti jam, kas čia vyksta, — sudavė lazdele sau per delną. 

Tuo metu pasigirdo dūžtančio stiklo garsas, ir pro Terne- 
rio parduotuvės langą išlėkė kėdė. Šteineris ir Riteris Noima- 
nas, išsitraukę pistoletus, nuskubėjo į kitą kelio pusę. 


* * * 


Didžiąją dienos dalį Arturas Seimuras kirto medžius ne- 
dideliame miškelyje prie fermos į rytus nuo Stadli Konsteb- 
lio. Jis uždarbiavo parduodamas malkas kaimelyje ir apylin- 
kėje. Būtent šį rytą ponia Terner paprašė padirbėti fermoje. 

Baigęs prisikrovė du maišus, uždėjo juos ant karučio ir nu- 
žingsniavo šalikele į kaimą. Pasiekė kiemą tiesiai už Ternerio 
namo. 

Kojos spyriu atidarė duris ir įėjo į vidų nepasibeldęs. Su 
maišu malkų ant pečių atsidūrė priešais Dinterį ir Bergą, ku- 
rie už stalo gėrė kavą. Jie nustebo dar labiau negu Seimuras. 

— Eli, kas čia vyksta? — išsižiojo Seimuras. 

Dinteris nukreipė ant kaklo kabėjusį automatą į Seimurą, 
o Bergas čiupo savo M1. Tuo pat metu tarpduryje pasirodė 
Harvėjus Prestonas. Įsirėmęs rankomis į šonus, jis nužvelgė 
Seimurą. 

— O Dieve! — tarė. — Tikra vaikščiojanti beždžionė. 

Kažkas krustelėjo tamsiose pamišėliškose Seimuro akyse. 

— Užsičiaupk, kareivi! 

— Ir dar sugeba kalbėti! — pridūrė Prėstonas.. — Nėra 
galo stebuklams. Gerai, nuveskite jį prie kitų. 

Jis pasisuko pasirengęs eiti į telefono stotį, bet kaip tik 
tuo momentų Seimuras metė maišą su malkomis Dinterio ir 
Bergo pusėn ir puolė Prestoną. Sugriebęs rankomis jam už ger- 
klės, keliu prispaudė nugarą. Jis urzgė tarsi laukinis žvėris. 
Bergas pašokęs smogė šautuvo buože Seimurui per inkstus. 
Milžinas sustaugė iš skausmo, paleido Prestoną ir su tokia jė- 
ga puolė Bergą, kad abu įlėkė pro atviras parduotuvės duris, 
nuvertė vitriną su išdėliotomis prekėmis ir sudaužė ją. 

Bergas paleido ginklą, tačiau įstengė atsistoti ir pasitrauk- 
ti atgal. Seimuras vėl puolė jį, šluodamas nuo prekystalio kon- 
servų dėžučių ir pakelių piramides, skleisdamas nežmonišką 
urzgesį iš gerklės gilumos. Bergas čiupo kėdę, ant kurios už 
prekystalio paprastai sėdėdavo ponia Terner. Seimurui pasi- 
sekė išvengti skriejančios ore kėdės, ir ji išlėkė pro parduotu- 
vės langą. Bergas išsitraukė durklą, ir Seimuras pritūpė. 

Tuo metu atsitokėjęs Prestonas pasičiupo Bergo karabiną 
M1 ir užėjo Seimurui už nugaros. Aukštai iškėlęs ginklą, iš visų 
jėgų jis trenkė buože Seimurui per galvą. Šis suriko ir atsisuko. 

— Tu didžiule prakeikta beždžione! Pamatysi! — rėkė 
Prestonas. — Aš tave pamokysiu, kaip reikia elgtis! 

Jis smoge buože Seimurui į paširdžius, o kai milžinas su- 
sirietė į kamuolį, dar sykį trenkė jam per sprandą. Seimuras 
virto aukštielninkas, griūdamas dar bandė už ko nors nusigriebti 
ir nuvertė ant savęs lentyną su viskuo, kas buvo ant jos. 

Tuo metu Šteineris ir Riteris Noimanas įbėgo į parduotu- 
vę pasirengę šauti. Parduotuvėje buvo didžiulė netvarka. Visur 
buvo primėtyta sumaigytų dėžučių, pribarstyta cukraus ir mil- 
tų. Harvėjus Prestonas atidavė Bergui karabiną. Tarpduryje pa- 
sirodė Dinteris. Ėjo šlubuodamas, o jo veidu tekėjo kraujas. 

— Surask kokią nors virvę, — tarė Prestonas. — Surišk 
jį, nes kitą kartą laimė gali aplenkti tave. 

Senukas Terneris stovėjo telefono stoties tarpduryje ir 
ašarotomis akyse žiūrėjo į nuniokotą parduotuvę. 

— Kas už visa tai sumokės? 

— Nusiųsk sąskaitą Vinstonui Čerčiliui. Gal pasiseks, — 
šiurkščiai atrėžė Prestonas. — Aš pakalbėsiu su juo, jeigu no- 
ri. Užtarsiu tave. 

Senukas susmuko kėdėje prie telefonų jungimo pulto, tik- 
ras kančios ir nevilties įsikūnijimas. 

— Gerai, Prestonai, — tarė Šteineris. — Dabar tu čia man 
nebereikalingas. Eik į bažnyčią ir pasiimk su savim tą egzem- 
pliorių. Pakeisk Brantą. Pasakyk jam, kad prisistatytų vyres- 
niajam leitenantui Noimanui. 

— O kaip komutatorius? 

— Atsiųsiu Altmaną. Jis gerai kalba angliškai. Kol jis pa- 
sirodys, Dintėris ir Bergas prižiūrės čia viską. 

Seimuras pradėjo judėti ir bandė atsiklaupti, tačiau paju- 
to, kad jo rankos surištos už nugaros. 

— Patogu? — Prestonas, spyręs milžinui į nugarą, pasta- 
tė jį ant kojų. — Na, beždžione, pabandyk eiti. 


*k * * 


Kaimiečiai sėdėjo bažnyčios suoluose, kaip jiems buvo 
įsakyta, ir nežinodami, kas jų laukia, tyliai kalbėjosi tarpusa- 
vyje. Buvo matyti, kad daugelis moterų smarkiai išsigandu- 
sios, ir Verekeris vaikštinėdamas tarp jų stengėsi visus nura- 
minti. Kapralas Bekeris su karabinu rankose stovėjo sargybo- 
je prie altoriaus laiptų, o eilinis Jansenas — prie durų. Nė 
vienas iš jųdviejų nekalbėjo angliškai. 

Kai Brantas išėjo, Harvėjus Prestonas, suradęs varpinėje 
ilgą virvę, surišo Seimurui kojas ir nutempė žemyn galva į 
Šventosios Mergelės Marijos koplyčią. Ten paliko jį šalia Štur- 
mo lavono. Ten, kur oda buvo nuplėšta, Seimuro skruostas 

kraujavo. Išvydę Seimurą tokį apgailėtiną, daugelis žmonių, 
ypač moterys, suriko iš siaubo. 

Prestonas, nekreipdamas į tai dėmesio, spyrė Seimurui į 
šonkaulius. 

— Atšaldysiu tave prieš išeidamas iš čia, pažadu. 

Verekeris nušlubavo prie jo ir sugriebęs už peties atgrę- 
Žė į save. ) 

— Palik tą Žmogų ramybėje. 

— Žmogų? — Prestonas nusijuokė jam į veidą. — Tai ne 
žmogus, tai daiktas. 

Kunigas pasilenkė norėdamas paliesti Seimurą, tačiau 
Prestonas nustūmė jį ir išsitraukė revolverį. 

— Jūs nenorite vykdyti nurodymų, ar ne? 

Viena iš moterų užgniaužė besiveržiantį riksmą. Kai Pres- 
tonas atlenkė gaiduką, stojo mirtina tyla. Laikas akimirką su- 


stojo. Verekeris persižegnojo, o Prestonas vėl nusijuokė ir nu-. 


leido revolverį. 

— Tai geriausia, ką jūs galite padaryti. 

— Kas jūs per žmogus? — paklausė Verekeris. — Kodėl 
jūs taip elgiatės? 

— Kas per Žmogus? — pakartojo Prestonas. — Labai pa- 
prasta. Priklausau ypatingai rūšiai. Tai geriausių karių grupė, 
kuri kada nors vaikščiojo žeme. Tai karinis SS dalinys, kurio 
unteršturmfiureris esu. 

Jis nuėjo tarpsuoliu, pasisuko į altoriaus laiptelius ir, at- 
sisegęs kombinezoną, nusivilko jį. Munduro apykaklėje buvo 
išsiuvinėti trys leopardai, ant kairiosios rankovės — erelis, o 
po juo — Britanijos nacionalinės vėliavos juostelė ir sidabriški 
antsiuvai prie rankovių. 

Leikeris Armsbis, sėdėjęs šalia Džordžo Vaildo, pirma- 
sis tai pastebėjo: 

— Žiūrėkite, ant jo rankovės Britanijos vėliava! 

Verekeris, suraukęs antakius, priėjo arčiau. Prestonas 1š- 
tiesė ranką. 

— Taip, tai tiesa. O dabar perskaitykite, kunige, kas pa- 
rašyta ant rankogalių. 

— Britų nepriklausomas korpusas, — garsiai perskaitė 
Verekeris ir įdėmiai pažvelgė į Prestoną. — Britų nepriklau- 
somas korpusas? 

— Taip, prakeiktas kvaily! Nesupranti! Ir niekas iš jūsų 

nesuprantate? Esu anglas, kaip ir jūs, tik kariauju kitoje pusė- 
je, vienintelėje, kurioje verta tai daryti. 

Suzana Terner pradėjo verkti. Džordžas Vaildas pakilo 
nuo suolo, iš lėto pamažu perėjo per bažnyčią ir sustojo prie 
Prestono. 

— Matyt, vokiečių reikalai visai prasti, jeigu jie turėjo 
ištraukti iš po kokio nors akmens tokį, kaip jūs. 

Prestonas iš arti šovė į jį. Kai Vaildas, kurio veidas apte- 
ko krauju, griuvo šalia laiptų po kryžiumi, bažnyčioje prasi- 
dėjo tikras pragaras. Moterys isteriškai klykė. Prestonas vėl 
iššovė, tą kartą į orą. 

— Nejudėti iš vietos! 

Stojo mirtina tyla, visus sukaustė baimė. Verekeris ne- 
vikriai priklaupė ir apžiūrėjo Vaildą, kuris vaitojo blaškyda- 
mas galvą į šalis. Betė Vaild nubėgo tarpsuoliu ir suklupo prie 
vyro. Paskui ją atbėgo sūnus. 

— Jis pasveiks, Bete. Juk jam visada sekasi, — tarė Ve- 
rekeris. — Pažiūrėk, kulka tik palietė skruostą. 

Tuo metu kitame bažnyčios gale triukšmingai atsidarė du- 
rys ir laikydamas rankoje brauningą įlėkė Riteris Noimanas. Iš 
pradžių jis bėgo per bažnyčią tarpusuoliu, paskui stabtelėjo. 

— Kas čia vyksta? 

— Paklauskite savo bičiulio iš SS, — pasiūlė Verekeris. 

Riteris pažvelgė į Prestoną, tada, priklaupęs ant kelio, 
apžiūrėjo Vaildą. 

— Neliesk jo... tu, prakeikta vokiška kiaule! — šūktelė- 
jo Betė. 

Riteris ištraukė iš savo palaidinės kišenės tvarstį ir pada- 
vė jai: 

— Perriškite jį. Jis pasveiks, — atsistojęs kreipėsi į Ve- 
rekerį: — Mes esame desantininkai, tėve, ir didžiuojamės tuo. 
Tačiau šis džentelmenas... — jis pasisuko ir atsainiai trenkė 


brauningu Prestonui į veidą. Anglas suriko iš skausmo ir vir- 


to ant grindų. 

Vėl atsidarė durys, ir į bažnyčią įbėgo Joana Grėj. 

— Pone vyresnysis leitenante! — kreipėsi vokiškai. — 
Kur pulkininkas Šteineris? Man reikia su juo pasikalbėti. 

Jos veidas buvo murzinas, rankos purvinos. Noimanas pri- 
ėjo prie jos. 

— Jo čia nėra. Išvažiavo su Devlinu. Kas atsitiko? 

— Joana? — nustebo Verekeris. Jo balse skambėjo abe- 

jonė, o gal net dar daugiau — baimė, kad tai, kas labiausiai 
išgąsdintų jį, gali pasitvirtinti. 

Nekreipdama dėmesio į Verekerį, Joana tarė Riteriui: 

— Nežinau, kas čia įvyko, tačiau prieš keturiasdešimt 
penkias minutes pas mane atėjo Pamela Vereker ir jau žinojo 
viską. Norėjo paimti mano automobilį, kad iškviestų desanti- 
ninkus iš Meltam Hauzo. | 

— Ir? 

— Bandžiau ją sulaikyti, tačiau ji uždarė mane rūsyje. 
Pasisekė iš ten išsikrapštyti prieš penkias minutes. Ką darysi- 
me toliau? 

Verekeris uždėjo jai ant peties ranką ir atsuko ją į save. 

— Ar tai reiškia, kad tu — išvien su jais? 


— Taip, — nekantriai atsakė ji. — Palik mane ramybėje, 
gerai? Aš neturiu laiko, — ji vėl atsisuko į Riterį. 
— Tačiau kodėl? — neatlyžo Verekeris. — Nesuprantu. 


Juk tu britė... 

Tada Joana vėl atsisuko į jį. 

— Britė?! — suriko. — Aš kilusi.1iš būrų, aišku?! Iš bū- 
rų! Kaip galima mane vadinti brite! Tai mane žeidžia! 

Bažnyčioje buvusių Žmonių veiduose pasirodė išgąstis. 
Visi aiškiai matė, kaip nuliūdo Verekeris. 

— O Dieve! — sušnabždėjo jis. 

Riteris paėmė Joanai už parankės. | 

— Tuojau grįžkite namo. Susisiekite radijo ryšiu su Land- 
svortu ir praneškite Radliui apie tai, kas čia dedasi, laikykite 
siųstuvą įjungtą. 

Ji linktelėjo galva ir skubiai išėjo. Riteris stovėjo, pirmą 
kartą per savo kario karjerą nežinodamas, kaip toliau elgtis. 

“Ką mes, po velnių, darysime?" — pagalvojo jis. Tačiau 
atsakymo nerado. Tik Šteineris galėtų pasakyti. 

— Tu ir Jansenas liekate čia, — vis dėlto paliepė Noima- 
nas grandiniui Bekeriui ir skubiai išėjo. 

Bažnyčioje buvo nepaprastai tylu. Verekeris vaikštinėjo 
tarp suolų ir jautėsi nežmoniškai pavargęs. Jis pakilo laipte- 
liais prie altoriaus ir atsisuko į visus. 

— Tokiais atvejais daugiau nieko nelieka, tik melstis, — 
tarė. — Tai dažnai padeda. 

Visi suklaupė. | 

Jis persižegnojo, sudėjo rankas ir pradėjo garsiai melstis 
tvirtu ir nepaprastai ramiu balsu. 

Haris Keinas stebėjo lauko pratybas miške už Meltamo 
fermos, kai jam įteikė įsakymą nedelsiant su daliniu grįžti į 
dvarą. Jis liepė Hastleriui, teksasiečiui seržantui iš Vorto for- 
to, sušaukti kareivius ir sekti jį, o pats nuskubėjo pirmas. 

Kai jie pasiekė dvaro pastatą, ten jau buvo susirinkusios 
visos grupės, dalyvavusios mokymuose, surengtuose dvaro 
apylinkėse. Iš už arklidžių sklido garsus šildomų automobilių 
variklių riaumojimas. Žvyruotoje aikštelėje priešais rūmus sto- 
vėjo išrikiuoti keletas džipų. 

Kareiviai tikrino savo ginkluotę ir kulkosvaidžius. Iš pir- 
mojo džipo iššoko kapitonas Maloris. 

— Kas, dėl Dievo meilės, čia dedasi? — paklausė Keinas. 

— Neturiu nė žalio supratimo, — atsakė Maloris. — Ga- 
vau įsakymą ir jį vykdau. Žinau tik, kad Šaftas nori tuojau pat 
jus matyti, — jis nusišypsojo. — Gal tai dėl antrojo fronto? 

Keinas užbėgo laiptais. Priimamajame visi buvo apimti 
nenusakomos karštligės. Jo šeimininkas seržantas Garvėjus 
žingsniavo pirmyn ir atgal prie Šafto durų, nervingai rūkyda- 
mas cigaretę. Išvydęs Keiną, jis nušvito. 

— Kas čia, po velnių, atsitiko? — vėl paklausė Kleinas. — 
Gavome įsakymą išvykti ar ką? 

— Neklausinėkite manęs, majore. Žinau tik tiek, kad jū- 
sų draugė prieš penkiolika minučių atvyko čia, jos būklė sun- 
koka, ir nuo to laiko viskas pasikeitė. 

Keinas atidarė duris ir įėjo į vidų. Saftas, apsimovęs joji- 
mo kelnes ir apsiavęs raitelio batais, stovėjo prie stalo, nugara 
į duris. Kai jis atsigręžė, Keinas pamatė, kad jis deda šovinius 
į koltą perlamutrine rankena. Saftas buvo labai pasikeitęs. At- 
rodė, kad jį būtų trenkusi elektros srovė, — akys karštligiškai 
blizgėjo, o veidas buvo pabalęs iš susijaudinimo. 

— Turime skubiai veikti, majore. Cia tai, kas man patinka. 

Šaftas paėmė dėklą ir diržą. 

— Kas atsitiko, sere? — pakalusė Keinas. — Kur panelė 
Vereker? 

— Mano miegamajame. Jai davė raminamųjų. Ji ištikta 
šoko. 

— Kas vis dėlto įvyko? 

— Jai sužeidė galvą, — Šaftas skubiai užsisegė diržą nu- 
leisdamas dėklą žemyn prie dešiniojo šono. — O gaiduką nu- 
spaudė jos brolio draugė, ponia Grėj. Galiu įleisti jus, bet ne 
daugiau kaip trims minutėms. 

Keinas pravėrė miegamojo duris. Šaftas įėjo paskui jį. 
Langai buvo pridengti, Pamela gulėjo lovoje, iki smakro už- 
sidengusi antklode. Ji buvo i1šbalusi ir atrodė rimtai serganti. 
Jos galva buvo apvyniota tvarsčiu, pro kurį sunkėsi kraujas. 

Kai Keinas prisiartino prie Pamelos, ji atsimerkė ir ati- 
džiai pažvelgė į jį. 


— Hari? 
— Viskas gerai, — jis atsisėdo ant jos lovos krašto. 
— Ne, tu išklausyk mane! — ji šiek tiek pakilo nuo pa- 


galvės ir sugriebė jam už rankovės. Tada prabilo labai silpnu, 
vos girdimu balsu: — Pusę keturių ponas Cerčilis ir seras Hen- 
ris Vilougbis išvyksta iš Kings Lino į. Stadli Greindžą. Va- 
žiuos per Volsingamą. Turit žūtbūt sulaikyti jį. 

— Kodėl? — ramiai paklausė Keinas. 

— Jeigu tu nepadarysi to, jį sučiups pulkininkas Šteine- 
ris su savo vyrais. Dabar jie laukia kaime, uždarę visus gy- 
ventojus bažnyčioje. 

— Šteineris? 

— Tai Žmogus, kuris prisistatė jums kaip pulkininkas Kar- 
teris. Ir jo vyrai, Hari. Tai ne lenkai. Tai vokiečiai desantininkai. 

— Bet Pamela... — negalėjo patikėti Keinas. — Aš ma- 
čiau Karterį. Jis tikras anglas, kaip ir tu. 

— Ne, jo motina amerikietė, ir jis lankė mokyklą Londo- 
ne. Nesupratai? Tai viską paaiškina, — jos balse jautėsi nusi- 
vylimas. — Girdėjau Šteinerį, kai jis kalbėjosi bažnyčioje su 
mano broliu. Mudvi su Mole Prajer buvome pasislėpusios. Kai 
pasprukome iš bažnyčios, pasukome skirtingais keliais. Aš nu- 
bėgau pas Joaną, bet pasirodė, kad ji su vokiečiais išvien. Ji 
šovė į mane, tačiau aš uždariau ją rūsyje, — Pamela stengda- 
masi susikaupti suraukė antakius. — O paskui sėdau į auto- 
mobilį ir atvažiavau čia. 

Staiga ją apleido jėgos, tarsi ji būtų laikiusi ant pečių už- 
dėtą svorį, kurį dabar galų gale nusimetė nežmoniškomis va- 
lios pastangomis. Ji vėl atsigulė ant pagalvės ir užsimerkė. 

— Tačiau kaip tu pasprukai iš bažnyčios, Pamela? — nie- 
kaip negalėjo suprasti Keinas. 

Ji atsimerkė ir pažvelgė į Keiną beveik nieko nesuvokian- 
čiomis, pastėrusiomis akimis. 

— Iš bažnyčios? Paprastai, — vos girdimai sušnabždė- 
jo. — Tada nuskubėjau pas Joaną, ir ji šovė į mane. — Pa- 
mela vėl užsimerkė. — Hari, aš taip pavargau... 

Keinas atsistojo ir paskui Šaftą išėjo į gretimą kambarį. 

— Na, ir ką tu apie tai galvoji? — paklausė Šaftas, prieš 
veidrodį taisydamasis kepurę. — Juk ta Grėj — tikra kalė. 

— Ar jau pranešėte kam nors? Reikia pradėti nuo Gyny- 
bos ministerijos ir vadovybės Rytų Anglijoje, paskui... 

Šaftas staiga nutraukė jį. 

— Ar tu supranti, kiek laiko sugaištume prie telefono, kol 
tie užsitupėję štabo išperos nuspręstų, teisus aš ar ne? — jis 
trenkė kumščiu į stalą. — Ne, dėl Dievo meilės. Pats sutvarky- 
siu tuos švabus, čia ir dabar! Aš turiu savo vyrų. Dabar — ir 
nedelsiant! — jis gaižiai nusijuokė. — Tai Čerčilio šūkis. Suti- 
kite, kad šiuo metu jis mums labai tinka. 

Pagaliau Keinas suprato reikalo esmę. Šaftas manėsi esąs 
Dievo pateptasis, kuriam skirta atlikti šį žygdarbį. Jis ne tik 
išgelbės savo karjerą, bet ir užkops ant aukštesnio jos laipte- 
lio. Jis bus tas, kuris išgelbės Čerčiliui gyvybę! Atliks istori- 
jos vadovėlių aprašymo vertą žygį. Tegu dabar pabando Pen- 
tagonas neduoti jam generolo žvaigždės — Žmonės išeis į gat- 
ves, ir prasidės neramumai! 

— Paklausykite, sere, — atsargiai prašneko Keinas. — 
Jeigu Pamela sako teisybę, tai reikalas gali būti labai rimtas. 
Norėčiau su visa derama pagarba įspėti jus, kad Anglijos gy- 
nybos ministerija tikrai nebus sužavėta... 

Šaftas vėl trenkė kumščiu į stalą. 

— Kas tau užėjo? Gal tie vyrukai iš gestapo pasidarbavo 
geriau, negu patys tikėjosi? — nervingai pažiūrėjo į langą, 
paskui vėl atsigręžė į Keiną šypsodamasis kaip nusikaltęs mo- 
kinukas. — Atsiprašau, Hari, aš nenorėjau taip pasakyti. Tu, 
žinoma, teisus. 

— Gerai, sere. Ką darysime? 

Šaftas pažvelgė į laikrodį. 

— Penkiolika po keturių. Taigi premjeras jau arti. Mes 
žinome, kuriuo keliu jis važiuos. Būtų gerai, kad paimtumėt 

džipą ir važiuotumėte pasitikti jo. Sprendžiant iš to, ką pasa- 
kė megina, tai būtų šiapus Volsingamo. 

— Sutinku, sere. Cia galime garantuoti jam šimto dešim- 
ties procentų apsaugą. 

— Būtent, — Šaftas atsisėdo prie stalo ir pakėlė telefono 
ragelį. — Dabar važiuok ir pasiimk su savimi Garvėjų. 

— Klausau, pone pulkininke! 

Verdamas duris jis dar išgirdo, kaip Šaftas pareikalavo: 

— Sujunkite mane su Rytų Anglijos regiono vadu. As- 
meniškai su juo, o ne su kuo nors kitu! 

Kai durys užsidarė, Šaftas atitraukė kairiosios rankos smi- 
lių nuo telefono šakutės. Pasigirdo operatoriaus balsas: 

— Ko nors norėjote, pulkininke? 

— Tegu tučtuojau atvyksta kapitonas Maloris! 

Maloris pasirodė kabinete po keturiasdešimt penkių se- 
kundžių. 

— Ar aš jums reikalingas, pulkininke? 

— Taip, ir dar keturiasdešimt vyrų, pasirengusių išvykti 
po penkių minučių. Aštuonių džipų turėtų mums užtekti. Su- 
sodinkite vyrus į juos. 

— Klausau, sere! — Maloris šiek tiek delsė dvejodamas, 
ar verta laužyti vieną pačių švenčiausių savo taisyklių: 

— Ar galima paklausti, ką ketinate daryti, pulkininke? 

— Ką gi, galiu pasakyti, — tarė Šaftas. — Kol sutemos 
nusileis, jūs jau būsite arba majoras, arba lavonas. 

Maloris skubiai išėjo, o Šaftas pasuko prie kampe sto- 
vinčios spintelės, išsitraukė butelį kukurūzinės ir įsipylė pu- 
sę stiklinės. Į lango stiklus barbeno lietus. Pulkininkas atsi- 
stojo prie lango ir iš lėto ėmė gurkšnoti gėrimą. Po dvidešimt 
keturių valandų jis bus garsiausias žmogus Amerikoje. Jo va- 
landa išmušė! Tuo jis šventai patikėjo. 


* * * 


Kai po trijų minučių Šaftas išėjo iš pastato, džipai stovė- 
jo išrikiuoti, komandos vyrai jau laukė juose. Maloris kalbė- 
josi su jaunesniuoju dalinio karininku, antrojo laipsnio leite- 
nantu Čalmersu. Jie išsitempė pagal komandą “ramiai", o Šaf- 
tas atsistojo laiptų viršuje. 

— Svarstote, kas atsitiko? Aš pasakysiu jums. Maždaug 

už aštuonių mylių nuo čia yra Stadli Konsteblio kaimelis. Jis 
pažymėtas žemėlapyje. Daugelis iš jūsų girdėjote, kad Vinsto- 
nas Čerčilis šiandien lankosi Karališkosios aviacijos bazėje Kings 
Line. Šiąnakt jis turi nakvoti Stadli Greindže. O dabar — pats 
įdomiausias dalykas. Stadli Konsteblyje vyksta manevrai, ku- 
riuose dalyvauja šešiolika vyrų iš Lenkų nepriklausomo desanti- 
ninkų būrio, priklausančio Specialiosioms oro pajėgoms. Jų ne- 
įmanoma nepastebėti, nes dėvi raudonas beretes ir desantininkų 
uniformas. 

Kažkas nusijuokė, Šaftas luktelėjo truputėlį, kol visi ap- 
rimo, ir tęsė: 

— Turiu jums naujieną. Tie vyrai — vokiečiai. Vokiečių 
desantininkai, sumanę pagrobti Čerčilį. Prikalsime juos prie 
sienos. 

Kieme buvo mirtinai tylu, ir Šaftas iš lėto iškilmingai pri- 
dūrė: 

— Vieną dalyką pažadu jums, vyrai. Jeigu imsitės šio rei- 
kalo rimtai, rytoj apie jus žinos kiekvienas — nuo Kaliforni- 
jos iki Meino. O dabar laikas vykti. 

Džipų varikliai suriaumojo. Šaftas nusileido laiptais ir 
kreipėsi į Malorį: 

— Žiūrėk, kad pakeliui jie susipažintų su žemėlapiais. 
Kai atsidursime ten, nebus laiko jokioms instrukcijoms duoti. 

Maloris iš lėto nuėjo, o Šaftas kreipėsi į Čalmersą: 
plojo jam per petį. — Nebūk toks nusiminęs. Čerčilis atva- 
žiuos su juo. Turėsime jį priimti. 

Įšokęs į pirmąjį džipą, linktelėjo vairuotojui: 

— Na, sūnau, važiuojam. 

Sargybiniai skubiai atkėlė vartus, 1r visa kolona, skleis- 
dama nežmonišką triukšmą, pajudėjo nuo dvaro rūmų ir įsuko 
į kelią. Už dviejų šimtų jardų Šaftas mostelėjo ranka nurody- 
damas sustoti, o vairuotojui liepė pastatyti mašiną prie arti- 
miausio telefono stulpo. Atsisukęs į seržantą Hastlerį, sėdintį 
džipo gale, paliepė: 

— Paduok man tompsoną. 

Hastleris padavė jam automatą. Šaftas užtaisė jį, nusitai- 
kė ir šovė į stulpo skersinius, prilaikančius telefono laidus. 
Nutraukti laidai išsidraikė ir liko suptis ore. 

Šaftas grąžino tompsoną Hastleriui. 

— Tai išspręs visokių nereikalingų telefono skambučių 
problemą, — jis pliaukštelėjo delnu per džipo šoną. — O da- 
bar važiuojam, važiuojam, važiuojam! 


* * * 


Garvėjus lyg pamišęs lėkė siaurais Keliais nežmonišku 
greičiu, atrodė, kad jis buvo tikras, jog niekas negali išnirti 
priešais jo džipą. Nepaisant to, jis vis dėlto vėlavo, ir buvo 
likusi paskutinė kelio atkarpa prieš pasukant į Volsingamo ke- 
lią, kai nedidelė automobilių kolona sumirguliavo pro pake- 
lės medžius. Priekyje motociklais važiavo du policininkai, už 
jų limuzinas “Humber", užpakalyje — dar du motociklai. 

— Tai jis! — riktelėjo Keinas. 

Džipas įsuko į pagrindinį kelią, ir Garvėjus iš visų jėgų 
spūstelėjo pedalą. Jie greitai pasivijo koloną. Kai jie lėkė pas- 
kui ją, motociklais važiavę policininkai atsigręžė, vienas iš 
jų pamojo ranka, kad nesiartintų. 

— Seržante, paspauskite ir aplenkite juos! — įsakė Kei- 
nas. — Jeigu nepasiseks jų sustabdyti, leidžiu taranuoti prie- 
kyje važiuojantį automobilį. 

Deksteris Garvėjus nusišypsojo. 

— Galiu jums kai ką pasakyti. Jeigu nepasiseks, pateksi- 
me už Livenvorto grotų taip greitai, kad net nespėsime pa- 
klausti, kuri šiandien diena. 

Garvėjus pasuko dešiniau, aplenkė motociklininkus ir 
susigretino su limuzinu. Keinas nematė žmogaus, sėdinčio 
ant užpakalinės sėdynės, nes lango užuolaidėlės jį slėpė ak- 
linai. Vairuotojas tamsiai mėlyna uniforma nerimaudamas ap- 
sidairė, o šalia jo sėdintis vyras pilku kostiumu išsitraukė 
revolverį. 

— Pabandyk prisiartinti prie kito, — įsakė Keinas, ir Gar- 
vėjus, susilyginęs su pirmuoju limuzinu, paspaudė signalą. 

Jame važiavo keturi žmonės. Du iš jų vilkėjo karinėmis 
uniformomis. Abiejų antpečiai rodė, kad jie — pulkininkai, 
o vienas iš jų segėjo raudonas štabo karininko juosteles. Pas- 
tarasis atsisuko išsigandęs, ir Keinas iš karto atpažino, kad 
tas Žmogus priešais jį — seras Henris Vilougbis. Keinas šūk- 
telėjo Garvėjui: 

— Puiku, važiuok toliau! Tikriausiai jie dabar sustos. 

Garvėjus padidino greitį ir aplenkė karo policininkus, va- 
žiuojančius kolonos priekyje. Užpakalyje vienas po kito nu- 
aidėjo trys automobilio signalai. Tikriausiai tai buvo sutarti- 
nis ženklas. Kai Keinas atsigręžė, pamatė, kad automobiliai 
stovi kelio pakraštyje. Garvėjus irgi sustabdė džipą, Keinas 
iššoko, pasileido bėgti keliu atgal. 

Policininkai nukreipė į jį savo ginklus, tačiau, Keinui dar 
nepribėgus prie jų, iš antrojo automobilio išlipo žmogus, vil- 
kįs pilku kostiumu, su revolveriu rankoje — tikriausiai asme- 
ninis Ministro pirmininko sargybinis. 

Iš pirmojo automobilio išlipo pulkininkas su raudonais 
štabo karininko antsiuvais, paskui jį — seras Henris Viloug- 
bis, apsirengęs krašto apsaugos kariškio uniforma. 

— Majore Keinai! — šūktelėjo nustebęs seras Henris, — 
Ką čia jūs, po galais, veikiate? 

Štabo pulkininkas kreipėsi lakoniškai: 

— Mano pavardė Korkoranas. Esu Rytų Anglijos regio- 
no vadovybės žvalgybos vadovas. Gal paaiškintumėte, kas čia 
dedasi? 

— Ministrui pirmininkui negalima važiuoti į Stadli Grein- 
džą, — tarė Keinas. — Kaimą užėmė vokiečių desantininkai ir... 

— Dieve mano! — nutraukė jį seras Henris. — Gyveni- 
me negirdėjau didesnės nesąmonės... 

Korkoranas rankos mostu nutildė jį. 

— Gal galėtumėte paaiškinti išsamiau, majore? 

— Viešpatie aukščiausias! — šaukė Keinas. — Jie nori 
sučiupti Čerčilį, kaip Skorcenis sučiupo Musolinį, ar jūs su- 
prantate tai? Kaip, po velnių, galiu jus įtikinti? Ar kas nors 
gali išklausyti? 

Tuo metu už jo nugaros pasigirdo balsas, kuris pasirodė 
jam puikiai pažįstamas: 

— Aš jūsų išklausysiu, jaunuoli. Prašau viską paaiškinti 
man. 

Haris Keinas iš lėto atsigręžė, pasilenkė prie užpakalinio 
automobilio lango ir atsidūrė akis į akį su pačiu Vinstonu Čer- 
čiliu. 


Kai Šteineris pabandė patekti į namą Hobs Ende, rado 

duris užrakintas. Jis nuėjo į svirną, tačiau airio ir ten nebuvo 
nė kvapo. 

— Pone pulkininke, atvažiuoja, — riktelėjo Brygelis. 

Devlinas važiavo siaurų pelkės takų labirintu. Įriedėjęs į 
kiemą ir pastatęs motociklą, nusiėmė akinius. 

— Ar ne pernelyg viešai, pone pulkininke? 

Šteineris paėmė jam už parankės ir nusivedė prie tvoros. 
Keliais žodžiais paaiškino padėtį. 

— Na, ką? — paklausė jis. — Ką apie tai galvoji? 

— Ar jūs tikras, kad jūsų motina nebuvo airė? 

— Jos motina buvo. 

Devlinas linktelėjo. 

— Turėjau susiprasti. Ką gi, nieko negali žinoti. Gal 
mums dar pasiseks, — jis nusišypsojo. — Zinau viena. Iki 
devintos vakaro iki kraujo nusikandžiosiu nagus. 

Šteineris įšoko į džipą ir mostelėjo Kliugliui. 

— Palaikysime ryšį. 

Miške, ant kalnelio, kitoje kelio pusėje šalia savo arklio 
stovėjo Molė ir matė, kaip Devlinas išsitraukė raktą ir atsira- 
kino duris. Ji norėjo žūtbūt su juo susitikti, vylėsi, kad gal 
suklydo, tačiau, pamačiusi Šteinerį su dviem jo vyrais džipe, 
suprato, kad viltys sudužo. 


Likus pusei mylios iki Stadli Konsteblio, Šaftas rankos 
mostu sustabdė koloną ir įsakė: 

— Atsiminkite, jokios saviveiklos. Turime smogti jiems 
smarkiai ir staigiai, kol jie nespėjo suvokti, kas vyksta. Kapi- 
tone Malori, pasiųskite tris džipus ir penkiolika vyrų. Važiuo- 
kite į rytus nuo kaimo tais lauko keliais, kurie pažymėti že- 
mėlapyje. Paskui apsukite ratą, kol atsidursite į šiaurę nuo ma- 
lūno ir pasieksite kelią, vedantį į Stadli Greindžą. Seržante 
Hastleri, kai privažiuosime kaimo pakraštį, turėsite išlipti ir 
su keliolika vyrų bėgti į bažnyčios pusę tuo vingiuotu įdubu- 
siu taku per Vanagų mišką. Visi kiti lieka su manimi. Užtver- 
sime kelią šalia tos moters Grėj namų. 

— Mes jiems parodysime, pulkininke, — pažadėjo Ma- 
loris. — Pažabosim tą velniavą. Kai visi bus savo vietose, ra- 
diotelefonu duosiu ženklą pradėti. Sutvarkysime juos greitai. 

Stojo tyla. Ją pertraukė seržantas Hastleris: 
— Atleiskite, pone pulkininke, ar nereikėtų nors šiek tiek 


apsižvalgyti? — jis pabandė nusišypsoti. — Kiek esu girdė- 
jęs, tie vokiečiai desantininkai — ne naujokai. 
— Hastleri, — šaltai atrėžė Šaftas. — Jeigu dar kartą 


svarstysite mano įsakymą, tapsite eiliniu taip greitai, kad net 
savo vardo nespėsite atsiminti, — jo dešinysis skruostas pra- 
dėjo nervingai trūkčioti, kai žvilgsniu apmetė susirinkusių pus- 


karininkių veidus. — Gal jums ima stigti drąsos? 

— Žinoma, ne, sere, — užtikrino jį Maloris. — Mes su 
jumis, pone pulkininke. 

— Tada gerai, — atsakė Šaftas. — Dabar aš vienas eisiu 


pas juos su balta vėliava. 

— Norite įtikinti, kad jie turi pasiduoti? 

— Nieko panašaus. Kol aš kalbėsiuos, jūs užimsite pozi- 
cijas. Lygiai dešimt minučių, kol pasieksiu tą šiukšlyną, taigi 
negaiškime laiko. 


Devlinas pasijuto alkanas. Pasišildė truputį sriubos, išsi- 
kepė kiaušinį ir, įdėjęs tarp dviejų didelių riekių duonos, ku- 
rią jam iškepė Molė, pasidarė sumuštinį. Atsisėdęs fotelyje 
prie židinio, pradėjo valgyti. Pajutęs ant skruosto šalto vėjo 
gūsį, suprato, kad kažkas pravėrė duris. Kai atsisuko, Molė 
stovėjo šalia. 

— O, tai tu? — tarė linksmai. — Norėjau užvalgyti prieš 
eidamas pas tave, — jis pakėlė sumuštinį. — Ar žinai, kad tai 
vieno lordo išradimas? 

— Niekše tu! — išrėkė Molė. — Tu purvina kiaule! Tu 
išnaudojai mane! 

Ji prišoko prie Devlino norėdama iškabinti jam akis. Jis 
čiupo Molę už riešų stengdamasis ją sustabdyti. 

— Kas atsitiko? — paklausė jis, nors širdies gilumoje 
jau žinojo atsakymą. 

— Aš žinau viską! Jo pavardė — ne Karteris, o Šteineris. 
Jo vyrai — prakeikti vokiečiai, kurie nori suimti poną Čerči- 
lį. O kaip tavo pavardė? Galiu lažintis, kad ne Devlinas. 

Jis atstūmė ją nuo savęs, kad paimtų “Bushmills" stiklinę. 

— Ne, Mole, taip nėra, — jis papurtė galvą. — Nenorė- 

jau tavęs įvelti į tuos reikalus, mano mieloji. Tu atsitiktinai 
atsidūrei mano kelyje. 

— Prakeiktas išdavike! 

Devlinas atsiliepė liūdnu balsu: 

— Aš airis, Mole, o tai reiškia, kad skiriuosi nuo tavęs 
tiek, kiek vokiečiai nuo prancūzų. Esu svetimšalis. Mes nesa- 
me tokie patys vien dėl to, kad angliškai kalbame skirtinga 
tartimi. Kada tu pagaliau tai suprasi? 

Jos akyse pasirodė abejonės, tačiau ji užsispyrusi kartojo: 

— Išdavikas! 

Devlino akys išbalusiame veide atrodė nepaprastai mė- 
lynos. Jo smakras buvo atsikišęs į priekį. 

— Nesu išdavikas, Mole. Aš esu Airijos respublikonų ar- 
mijos karys. Reikalas, kuriam aš tarnauju, man labai svarbus, 
kaip ir tau tavasis. 

Molė jautė, kad labai trokšta įskaudinti jį ir gali tai pa- 
daryti. 

— Ką gi, nedaug tau ir tavo draugui Šteineriui liko. Jis 
pribaigtas... arba greitai bus. O tu — paskui. 

— Apie ką tu kalbi? 

— Mudvi su Pamela Vereker buvome bažnyčioje, kai jis 
ir jo vyrai atvedė ten Pamelos brolį ir Džordžą Vaildą. Išgir- 
dome pakankamai daug, todėl Pamela skriste išskrido į Mel- 
tam Hauzą pas amerikiečių desantininkus. 

Jis sugriebė jai už pečių. 

— Kada tai buvo? 

— Eik velniop! 

— Pasakyk man, po perkūnų! — šiurkščiai papurtė ją. 

— Manau, kad jie jau ten. Jeigu vėjas pūstų iš tos pusės, 
tikriausiai girdėtume šūvius, taigi nieko nepadėsi, nors gal bent 
pabėgtum, kol dar ne vėlu. 

Liamas paleido ją ir pagiežingai pasakė: 

— Tikriausiai taip pasielgti būtų protingiausia, tačiau tai — 
ne mano stilius. 

Užsidėjo kepurę ir akinius, užsimetė apsiaustą, susijuosė 
Jį diržu. Tada nuėjo prie židinio, užkišo ranką už senų laik- 
raščių ir malkų krūvos. Ten slėpė dvi rankines granatas, ku- 
rias jam buvo davęs Riteris Noimanas. Apžiūrėjęs atsargiai 
įsikišo jas į užantį. Į dešinę kišenę įsidėjo mauzerį, pailgino 
automato diržą, užsikabino jį ant kaklo taip, kad būtų juos- 
mens aukštyje ir prireikus galėtų šaudyti viena ranka. 

— Ką galvoji daryti? — paklausė Molė. 

— Į Mirties slėnį, mieloji Mole, išvažiavo šeši šimtai... 
ir panašūs niekai, kuriuos daugelį metų kartoja britai. 

Jis įsipylė stiklinę “Bushmills" ir išvydo nuostabą mer- 
ginos veide. 0 

— Manei, kad pabėgsiu, kur pipirai auga, ir paliksiu Stei- 
nerį nelaimėje? — papurtė galvą. — Dieve mano, mergužėle, 
aš jau maniau, kad truputį mane pažįsti. 

— Tu negali važiuoti, — jos balse skambėjo panika. — 
Liamai, tu neturi šansų, — jinai čiupo jam už rankos. 

— Deja, kaip tik tai privalau padaryti, mano mylimoji, — 
jis pabučiavo jai į lūpas ir pastūmė į šalį. Tarpduryje atsisuko 
ir pridūrė: — Jei nori Žinoti, aš parašiau tau laišką. Deja, trum- 
pas, tačiau jeigu tau įdomu, jis ant lentynos, virš židinio. 

Durys su trenksmu užsidarė. Molė stovėjo nejudėdama, 
lyg suakmenėjusi. Užvedamo variklio ir nuvažiuojančio mo- 
tociklo garsas pasiekė ją tarsi iš kito pasaulio. Suradusi laiš- 
ką, paskubomis atplėšė jį. 


Mano mylimoji Mole! Kaip kažkada sakė vie- 
nas išminčius, įvyko didelių permainų, aš labai pa- 
sikeičiau, ir viskas dabar yra kitaip negu anksčiau. 
Patekau į Norfolką, kad įvykdyčiau vieną užduotį, o 
ne tam, kad pirmą ir paskutinį kartą gyvenime įsi- 
mylėčiau bjaurią kaimo mergiotę, kuri turėjo nujaus- 
ti, į ką įsivelia. Tu tikriausiai jau žinai apie mane 
viską, kas blogiausia, tačiau pasistenk negalvoti apie 
mane blogai. Tai, kad turiu tave palikti, yra pakan- 
kamai didelė bausmė. Tuo ir baikime. Kaip sakoma 
Airijoje, ištvėrėme dvi svarbias dienas. Liamas. 


Žodžiai mirgėjo, Molės akyse tvenkėsi ašaros. Ji įsikišo 
laišką į kišenę ir netvirtu žingsniu išėjo iš namo. Arklys buvo 
pririštas prie geležinio žiedo. Paskubom atrišo jį, užsiropštė 
ant nugaros ir sukandusi dantis pasileido šuoliais daužydama 
jo kaklą. Pasiekusi pelkės galą, perkirto kelią, peršoko per 
gyvatvorę ir trumpiausiu keliu per laukus pasuko į kaimą. 


* * * 


Otas Brantas sėdėjo ant tilto parapeto ir degėsi cigaretę, 
tarsi niekada gyvenime nebūtų turėjęs jokių rūpesčių. 

— Ką darome, traukiamės? 

— Kur? — Riteris pasižiūrėjo į laikrodį. — Be dvide- 
šimt penkios. Sutems veikiausiai apie pusę septynių. Jeigu iš- 
silaikytume iki to laiko, galėtume išsiskirstyti po du ar tris ir 
laukais prasmukti į Hobs Endą. Gal kai kam iš mūsų pasisek- 
tų pasiekti katerį. 

— Pulkininkas gali turėti kitokių planų, — tarė seržantas 
Altmanas. 

Brantas pritariamai linktelėjo. 

— Teisingai, tiktai jo čia nėra, ir man atrodo, kad turime 
pasiruošti kautynėms. 

— Dar vienas svarbus dalykas, — įspėjo Riteris. — Ko- 
vosime kaip vokiečių kareiviai. Taip buvo numatyta iš pat pra- 
džių. Mano nuomone, nebereikia apsimetinėti. 

Jis nusiėmė raudoną beretę ir nusivilko parašiutininko 
kombinezoną, po kuriuo buvo vokiečių uniforminė palaidinė 
Fliegerbluse. Išsitraukė iš kišenės vokišką pilotę Shiff ir už- 
sidėjo ją reikiamu kampu ant galvos. 

— Gerai, — tarė Brantas Altmanui. — Tai turime pada- 
ryti visi, tad negaiškime. 

Joana Grėj stebėjo tuos įvykius pro savo miegamojo lan- 
gą, 1r kai išvydo Riterį, dėvintį vokiečių uniforma, jos širdis 
suvirpėjo. Matė, kaip Altmanas įėjo į paštą. Po akimirkos iš 
ten išėjo ponas Terneris. Perėjęs tiltą, jis pradėjo kopti į kal- 
vą bažnyčios link. 

Riteriui teko spręsti neįprastą dilemą. Šiaip jau tokiu 
atveju jis būtų įsakęs trauktis, tačiau, kaip neseniai buvo sa- 
kęs Brantui, neaišku kur. Dvylika vyrų, įskaitant ir jį patį, 
turi saugoti suimtuosius ir kontroliuoti kaimą. Tai padaryti 
neįmanoma. “Bet taip buvo ir prie Alberto kanalo, ir prie 
Eban Emaelio", — pasakytų Šteineris. Staiga jis suvokė, ir 
jau ne pirmą kartą, kaip per tuos metus įprato, kad jam va- 
dovautų Šteineris. | 

Riteris pamėgino susisiekti su juo lauko telefonu. 

— Ereli vienas, atsiliepk, — pasiuntė šaukinį angliškai. — 
Čia Erelis du. 

Atsakymo nebuvo. Atidavė telefoną eiliniam Hagliui. Jis 
gulėjo ant tilto parapeto priedangoje, iškišęs breno vamzdį pro 
skylę, kad prireikus galėtų šaudyti didesniu spinduliu. Šalia 
automato buvo tvarkingai išrikiuotos atsarginės apkabos. Hag- 

lis taip pat buvo nusiėmęs raudonąją beretę ir nusivilkęs para- 
šiutininko kombinezoną, taigi dėvėjo vokišką pilotę ir palaidi- 
nę, tačiau vis dar mūvėjo maskuojamosios spalvos kelnes. 

— Niekaip nepavyksta, pone vyresnysis leitenante? — 
paklausė ir staiga sustingo. — Atrodo, girdžiu džipą. 

— Taip, tačiau ne iš tos pusės, — niūriai atsakė Riteris. 

Jis peršoko parapetą ir kai prigludęs prie Haglio atsisuko, 
pamatė iš už Joanos Grėj namų kampo išlendantį džipą. Balta 
skepeta plevėsavo prie radijo antenos viršūnės. Automobilyje 
sėdėjo tik vienas Žmogus — vairuotojas. Riteris išlindo iš už 
parapeto ir laukė rankomis įsisprendęs į šonus. 

Šaftas nesivargino, kad užsidėtų šalmą, tad buvo užsidė- 
jęs tik pilotę. Jis išsitraukė iš marškinių kišenės cigarą ir įsi- 
kando jį vien tam, kad atrodytų įspūdingiau. Iš lėto prisidegė 
jį, išlipo iš džipo ir nuėjo pirmyn. Už kokių dviejų jardų nuo 
Riterio sustojo, plačiai išskėtęs kojas, ir sužiuro į jį. 

Riteris pastebėjo jo skiriamuosius ženklus ant apykaklės 
ir kariškai atidavė pagarbą. 

— Pone pulkininke! 

Šaftas taip pat atidavė pagarbą. Pastebėjo du Geleži- 
nius kryžius, Žiemos karo juostelę, sidabrinį ženklą, įtei- 
kiamą už sužeidimus, apdovanojimus už pasižymėjimą ko- 
vose ir kvalifikacinį parašiutininko ženkliuką. Suprato, kad 
tas jaunas vyras, atrodantis kaip geltonsnapis, yra užsigrū- 
dinęs karys. 

— Taigi daugiau nebeapsimetinėjame, pone vyresnysis 
leitenante? Kur Šteineris? Pasakykite jam, kad su juo nori kal- 
bėtis pulkininkas Robertas Šaftas, 21-ojo specialiojo puola- 
mojo dalinio vadas. 

— Čia vadovauju aš. Jums teks kalbėtis su manimi. 

Šaftas pastebėjo automato vamzdį, išlindusį pro parape- 
to skylę, tada pažvelgė į pašto pusę ir į antrą smuklės aukštą 
su dviem atvirais miegamojo langais. 

Riteris mandagiai paklausė: 

— Kas dar, pulkininke, ar jau pamatėte pakankamai daug? 

— Kas atsitiko Šteineriui? Paliko čia jus, ar ką? 

Riteris neatsakė, ir Šaftas kalbėjo toliau: 

— Gerai, sūnau. Žinau, kiek tu turi vyrų, ir jeigu pasiųsiu 
čia savuosius, daugiau kaip dešimt minučių neišsilaikysite. Gal 
vertėtų pasielgti protingiau — mesti rankšluostį į ringą? 


Erelis nusileido 


— Man labai gaila, — atsakė Riteris, — bet aš taip sku- 
bėjau išvažiuoti, kad nespėjau įsidėti jo į krepšį. 

Šaftas nupurtė cigaro pelenus. 

— Dešimt minučių. Tik tiek jums duodu. Jei ne, pulsime. 

— O aš jums duodu dvi minutes, pulkininke, — atsakė 
Riteris, — kad dingtumėt iš čia po velnių, nes mano vyrai pra- 
dės šaudyti. 

Pasigirdo metalinis užtaisomos spynos garsas. 

Šaftas metė žvilgsnį aukštyn į langus ir niūriai tarė: 

— Gerai, sūnau, tu pats to norėjai. 

Numetė cigarą, rūpestingai sutrynė jį ir nuėjęs prie džipo 
sėdo už vairo. Kai pajudėjo iš vietos, paėmė lauko radijo mik- 
rofoną. | 

— Čia Cukrus vienas. Dvidešimt sekundžių. Skaičiuoju. 
Devyniolika, aštuoniolika, septyniolika... 

Kol privažiavo Joanos Grėj namą, suskaičiavo iki dvyli- 
kos, o kai ištarė “dešimt", išnyko kelio posūkyje. 

Joana stebėjo jį pro savo miegamojo langą, kol mašina 
dingo iš akių, paskui nuėjo į savo kabinetą. Atidarė slaptąsias 
duris, vedančias į palėpę, įėjusi uždarė jas ir pasuko spynoje 
raktą. Užlipusi laiptais į viršų, atsisėdo prie radijo siųstuvo, 
išsitraukė iš stalčiaus liugerį ir pasidėjo šalia savęs ant stalo, 
kad galėtų greitai pasiekti. Keista, tačiau tuomet, kai viskas 
taip susiklostė, ji nebejautė jokios baimės. Paėmusi butelį ško- 
tiško viskio negailėdama įsipylė į stiklinę, ir kaip tik tuo me- 
tu lauke pasigirdo šūviai. 


Pirmasis Šafto grupės džipas iššoko iš už kampo ir nudū- 
mė. Jame sėdėjo keturi vyrai, o dar du stovėjo užpakalyje prie 
kulkosvaidžio. Kai jie važiavo pro Joanos Grėj kaimynų so- 
dą, Dinteris ir Bergas stovėjo greta. Dinteris laikė ant peties 
lengvojo kulkosvaidžio vamzdį, o Bergas šaudė. Paleidęs 1l- 
gą seriją jis nušlavė vyrus, stovėjusius prie kulkosvaidžio. Dži- 
pas peršoko kelkraštį, apsivertė ir ratais aukštyn krito į upelį. 

Kitas džipas kaip pašėlęs metėsi į šalį ir nuskriejo lauku 
per žole apaugusį krantą — nedaug tetrūko, kad ir jis būtų 
atsidūręs vandenyje. Bergas pakreipė kulkosvaidžio vamzdį 
ir toliau šaudė trumpomis serijomis. Vienas šūvio kliudytas 

kulkosvaidininkas iškrito iš džipo, atsitrenkė į priekinį maši- 
nos stiklą, išdaužė jį, ir automobilis skubiai dingo už kampo. 

Dinteris ir Bergas dar Stalingrado griuvėsiuose suprato, 
kad tokiais atvejais sėkmė lydi tą, kuris pirmasis sugeba smogti 
ir greitai pasislėpti. Išėję pro geležimi apkaustytus vartus, pri- 
sidengdami gyvatvorėmis, želiančiomis už namus supančių so- 
dų, jie vėl pasuko prie pašto. 

Šaftas, stovįs šalia kelio miške ant kalvelės, matė, kaip 
jo vyrai bėga pralaimėję, ir iš pykčio griežė dantimis. Staiga 
paaiškėjo, kad Riteris leido jam pamatyti tik tiek, kiek manė 
esant reikalinga. 

— Po velnių, tas mergos vaikas norėjo sudoroti mane, — 
pasakė tyliai. 

Ką tik apšaudytas džipas pasuko į šalikelę ir sustojo prie- 
šais trečiąjį automobilį. Vairuotojo veidas buvo smarkiai su- 
žalotas. Seržantas, vardu Tomas, tvarstė jį. Šaftas šūktelėjo 
jam: 

— Dėl Dievo meilės, seržante, ko čia dabar žaidžiate? 
Sode, už dviejų namų nuo čia, yra kulkošvaidis. Paimkite tris 
vyrus — ir skubiai ten! 

Krukovskis, stovėjęs už Šafto nugaros su lauko telefonu, 
išsiviepė. “Prieš penkias minutes mūsų buvo trylika. Dabar 
liko devyni. Ką jis dabar daro, po velnių?" 

Kitoje kaimo pusėje buvo girdėti smarkiai šaudant. Šaf- 
tas pridėjo prie akių žiūronus, tačiau galėjo įžiūrėti tiktai ke- 
lio pošūkį už tilto ir malūno stogą, kyšantį virš kitų pastatų. 

Pulkininkas spragtelėjo pirštais. Krukovskis padavė jam 
telefoną. 

— Malori, ar girdi mane? 

Maloris tuoj pat atsiliepė: 

— Taip, pone pulkininke. 

— Kas ten viršuje vyksta, po galais? Laukiu jūsų perga- 
lingo grįžimo. 

— Jie pastatė kulkosvaidį pirmajame malūno aukšte. Šau- 
do kaip pašėlę. Suvarpė vieną mūsų džipą. Blokuoja kelią. Ne- 
tekau keturių vyrų. 

— Tada neteksi dar keleto, — suurzgė į telefoną Šaftas. — 
Įsiveržk pas juos, Malori. Išrūkyk juos iš ten. Bet kokia kaina! 

Kai Šaftas mėgino susisiekti su kita grupe, šaudymas dar 
labiau sustiprėjo. 


Erelis nusileido 


— Tai tu, Hastleri? 

— Kalba Hastleris, pulkininke, — jo balsas buvo vos gir- 
dimas. 

— Tikiuosi jus tuojau pamatyti ant kalvos prie bažnyčios. 

— Jie smarkiai priešinasi, pulkininke. Važiavome per lau- 
ką, kaip buvo įsakyta, tačiau įklimpome pelkėje. Tiktai dabar 
artėjame prie pietinio Vanagų miško pakraščio. 

— Dėl Dievo meilės, paskubėkite! 

Šaftas grąžino telefoną Krukovskiui. 

— Jėzau Kristau! — šūkavo įsikarščiavęs. — Niekuo ne- 
galima pasitikėti. Kai tik reikia ką nors sutvarkyti, turiu pats 
visus ir viską prižiūrėti. 

Jis įslydo į griovį kaip tik tuo metu, kai grįžo seržantas 
Tomas ir trys vyrai, kuriuos šis buvo pasiėmęs kartu. 

— Neturime ko pranešti, pone pulkininke. 

— Kaip tai neturite ko pranešti? 

— Nieko ten neradome, sere, tik tai, — Tomas parodė 
saują 303-i0jo kalibro gilzių. 

Šaftas nekantriai išmušė jas seržantui iš rankų. 

— Gerai, tegu abu džipai važiuoja į priekį. Pastatykite 
po du žmones prie kiekvieno kulkosvaidžio. Turime perva- 
žiuoti tiltą. Reikia tokios ugnies užtvaros, kad net žolės vir- 
šūnės nepakiltų. 

— Tačiau, pulkininke... — bandė pertraukti jį Tomas. 

— Paimkite keturis vyrus ir skubėkite už namų. Turite 
apeiti aplinkui ir pulti paštą nuo tilto pusės. Krukovskis lieka 
su manimi, — iš visų jėgų trenkė per džipo variklio dangtį. — 
Taigi judinkitės. | 


Otas Brantas buvo malūne kartu su Valteriu, Mejeriu ir 
Rydeliu. Vieta idealiai tiko gynybai. Senos akmeninės sienos 
siekė tris pėdas storio, 0 ąžuolinės durys buvo sutvirtintos ge- 
ležinėmis juostomis. Pro antro aukšto langus atsivėrė plati pa- 
norama, todėl Brantas įsakė pastatyti ten kulkosvaidį. 

Apačioje ant kelio tebeliepsnojo džipas. Vienas Žmogus 
dar buvo džipe, kiti du gulėjo griovyje. Brantas pats pašovė 
džipą. Pamatęs amerikiečius, iš pradžių jis nerodė jokių gy- 
vybės ženklų ir leido Maloriui su savo vyrais prisiartinti prie 

malūno. Tada nedelsdamas metė pro pastogės langą dvi gra- 
natas. Sprogimo pasekmės buvo siaubingos. Amerikiečiai pri- 
gludo už gyvatvorės ir atsakė stipria ugnimi, tačiau akmeni- 
nės sienos buvo tokios storos, kad kulkos savo tikslo nepa- 
siekė. 

— Neturiu supratimo, kas jiems vadovauja, tačiau jis ne- 
išmano reikalo, — pareiškė Valteris ir vėl užtaisė savo M1. 

— O ką tu darytum? — paklausė Brantas, nukreipęs kul- 
kosvaidžio vamzdį į taikinį ir paleidęs trumpą seriją. 

— Ten upelis, tiesa? Iš tos pusės nėra langų, taigi jie tu- 
rėtų užpulti mus iš užnugario.. 

Brantas pakėlė ranką. 

— Nutraukti ugnį! 

— Kodėl? — paklausė Valteris. 

— Nes ir jie nustojo šaudyti. Ar tu nepastebėjai? 

Stojo mirtina tyla. Brantas pusbalsiu tarė: 

— Tai, ko gero, neįmanoma, tačiau būkite pasiruošę. 

Po akimirkos pasigirdo kariška komanda, ir Maloris kar- 
tu su keletu vyrų, iššokusių iš už priedangos, nubėgo prie ki- 
to griovio. Jie, prispaudę automatus prie šonų, šaudė pake- 
liui. Tai atrodė tikra beprotybė, nors juos iš už gyvatvorės pri- 
dengė kulkosvaidžių ugnimi dviejų likusių džipų vyrai. 

— Dieve mano! — šūktelėjo Brantas. — Gal jie įsivaiz- 
duoja, kad kaunasi prie Somos? 

Beveik nenoromis jis paleido ilgą seriją į Malorio pusę ir 
nušovė jį. Vokiečiams vėl pradėjus šaudyti, krito dar trys vy- 
rai. Vienas iš jų šiaip taip atsikėlė ir iš lėto nusvirduliavo už 
artimiausios gyvatvorės paskui besitraukiančius draugus. 

Pasinaudodamas ramybės akimirka, Brantas išsitraukė ci- 
garetę. | 

— Jau septyni. Gal net aštuoni, jeigu priskaičiuotume ir 
tą, kuris ką tik pasitraukė. 

— Bepročiai, — tarė Valteris. — Savižudžiai. Ko jie taip 
skuba? Užtektų tik palaukti. 


* * * 


Keinas ir pulkininkas Korkoranas lūkuriavo džipe ant 
plento už dviejų šimtų jardų nuo Meltam Hauzo vartų ir žiū- 
rėjo į suvarpytą telefono stulpą. 


Erelis nusileido 


— O Dieve! — neišlaikė Korkoranas. — Tai neįtikėtina. 
Kodėl jis, po velnių, taip padarė? 

Keinas būtų jam paaiškinęs, bet susilaikė. 

— Nežinau, pulkininke! — atsakė. — Gal saugumo dė- 
lei. Matyt, norėjo kaip galėdamas greičiau sudoroti tuos de- 
santininkus. | 

Pro pagrindinius vartus išriedėjo džipas ir pasuko į jų pu- 
sę. Už vairo sėdėjo Garvėjus. Kai jis stabtelėjo, iš veido buvo 
matyti, kad jis susikrimtęs. 

— Gavome radijo pranešimą. 

— Iš Šafto? 

Garvėjus papurtė galvą. 

— Kad ir kaip būtų keista, iš Krukovskio. Norėjo pasi- 
kalbėti su jumis asmeniškai. Ten, prie bažnyčios. Sakė, kad 
puola ją. Aplink pilna žuvusiųjų. 

— O Šaftas? 

— Krukovskis isteriškai šaukė. Nuolat kartojo, kad pul- 
kininkas elgiasi kaip beprotis. Kai kurie jo žodžiai buvo be 
jokio sąryšio. 

“Gerasis Dieve! — pagalvojo Keinas. — Šaftas norėjo 
juos sunaikinti vienu smūgiu, vėliavėlėms plevenant vėjyje?" 
Paskui kreipėsi į Korkoraną: 

— Man atrodo, turiu ten vykti, pulkininke. 

— Aš galvoju apie tą patį, — atsakė Korkoranas. — Tik 
palikite ministrui pirmininkui pakankamą apsaugą. 

Keinas paklausė Garvėjaus: 

— Kokių automobilių dar yra bazėje? 

— “White Scout" ir trys džipai. 

— Gerai, paimsime juos ir dvidešimt vyrų. Už penkių mi- 
nučių būkite pasirengę išvykti, seržante. 

Garvėjus skubiai apgręžė džipą ir nuvažiavo. 

— Palieku jums dvidešimt penkis vyrus, — tarė Keinas 
Korkoranui. — Ar jums pakaks? 

— Įskaitant mane — dvidešimt šeši, — atsakė Korkora- 
nas. — Visiškai užtenka, žinoma, jeigu vadovausiu aš. Laikas 
padaryti čia tvarką. 

— Be abejo, sere, — atsakė Keinas ir užvedė variklį. — 
Nuo Banker Hilo laikų mes neatsikratome kompleksų. 

Atleidęs sankabą, jis nuvažiavo. 

Šteineris buvo daugiau kaip už pusantros mylios nuo kai- 
mo, kai pirmąkart išgirdo netylantį lauko telefono elektroninio 
signalizatoriaus burzgimą. Kažkas bandė su juo susisiekti, ta- 
čiau atstumas buvo pernelyg didelis, kad būtų galima girdėti. 

— Važiuok greičiau, — paragino jis Kliuglį. — Kažkas 
atsitiko. 

Kai buvo belikusi mylia kelio, pasigirdo šaudymas, ir pa- 
sitvirtino blogiausia jo nuojauta. Steineris užtaisė automatą 
ir pažvelgė į Vernerį. 

— Laikyk paruošęs ginklą, gali prireikti. 

Kliuglis spaudė džipą kiek įmanydamas. 

— Geičiau, po velnių! Greičiau! — šaukė Šteineris. 

Telefono burzgimas nutilo, ir kai jie priartėjo prie kai- 
mo, Šteineris pamėgino pats užmegzti ryšį. 

— Erelis vienas. Ereli du, atsiliepk! 

Atsakymo nebuvo. Pabandė dar kartą, bet ir vėl nesėk- 
mingai. 

— Gal jie per daug užsiėmę, pone pulkininke, — ramino 
Kliuglis. 

Netrukus jie atsidūrė už trijų šimtų jardų į vakarus nuo 
bažnyčios kalvos ir užlėkė ant jos. Iš ten puikiai matėsi apy- 
linkė. Šteineris pridėjo prie akių žiūronus, išvydo malūną, o 
lauke už jo — Malorio vyrus. Jis toliau stebėjo amerikiečių 
desantininkus, pasislėpusius anapus pašto, smuklę, taip pat 
Riterį ir jaunąjį Haglį už jo, kurie kiūtojo prisispaudę už til- 
to sienos, saugodamiesi smarkios kulkosvaidžio ugnies, ati- 
dengtos iš dviejų išlikusių Šafto grupės džipų. Vienas dži- 
pas stovėjo prie Joanos namų tvoros, todėl kulkosvaidinin- 
kai, patys būdami saugūs, galėjo šaudyti iš viršaus. Kitame 
džipe buvo toks pat kulkosvaidis. Ši komanda glaudėsi už 
kaimyninio namo tvoros. Šteineris vėl pamėgino susisiekti 
lauko telefonu: 

— Erelis vienas. Ar girdite mane? 


Erelis nusileido 


Jo balsas suskambo ausinėse prie pat Rydelio, įsitaisiu- 
sio antrame malūno aukšte, ausies. Naudodamasis tuo, kad šau- 
dymas trumpam aprimo, jis įjungė radiotelefoną. 


— Tai pulkininkas! — šūktelėjo Brantui. Paskui atsilie- 
pė: — Čia Erelis trys, mes malūne. Kur jūs esate? 

— Ant kalvos prie bažnyčios, atsakė Šteineris. — Kaip 
jūs ten? 


Per tuščią lango angą įlėkė kulka ir rikošetu atsimušė nuo 
sienos. 


— Duok man jį! — riktelėjo Brantas, gulįs ant grindų 
šalia savo breno. 
— Jis ant kalvos, — tarė Rydelis. — Galite būti ramus, 


Šteineris ištrauks mus iš to mėšlo. 

Jis neiškentė, puolė prie durų pastogėje, virš malūno ra- 
to, ir vienu spyriu atidarė jas. 

— Grįžk! — suriko Brantas. 

Rydelis prisispaudė prie sienos, iškišo galvą į lauką ir, 
nervingai nusijuokęs, pakėlė radiotelefoną: 

— Matau jus, pone pulkininke. Esat... 

Lauke nuaidėjo automato papliūpa. Kulkos sudraskė vi- 
są Rydelio pakaušį, kraujas ir smegenys ištiško ant sienos. 
Rydelis krito nuo palėpės galva žemyn, mėšlungiškai tebes- 
pausdamas rankoje lauko telefoną. Brantas puolė į priešingą 
patalpos pusę ir atsargiai pažvelgė į lauką. Rydelis nukrito 
tiesiai ant malūno rato. Ratas sukosi traukdamas kūną žemyn 
į putojantį vandenį. Kai jis apsisuko ratu, Rydelio jau nebesi- 
matė. 


Stovėdamas ant kalvos, Verneris palietė Šteinerio petį. 

— Apačioje, miške, kareiviai, pone pulkininke. 

Šteineris pakreipė žiūronus. 

Nuo kalvos viršaus jis puikiai matė vidurinę takelio, vin- 
giuojančio per Vanagų mišką, dalį. Taku žingsniavo seržantas 
Kliuglis ir jo vyrai. Šteineris nusprendė skubiai veikti. 

— Atrodo, mes vėl esame vokiečių desantininkai. 

Numetęs raudoną beretę, nusisegė diržą su brauningo dėk- 
lu, nusivilko parašiutininko kombinezoną. Po juo vilkėjo vo- 
kiečių uniformą — Fliegerbluse su Riterio kryžiumi ir Ąžuo- 

lo lapais ant apykaklės. Ištraukęs iš kišenės pilotę SAiff, tvir- 
tai užsimaukšlino ant galvos. Kliuglis ir Verneris pasekė jo 
pavyzdžiu. 

— Na, gerai, vyrai. Dabar mūsų didysis pasirodymas. 

Jie patraukė tiesiai taku per mišką, perėjo į kitą upelio 
pusę, kad tartų keletą žodžių tiems vyrukams iš džipo. 

— Jeigu paskubėsi, Kliugli, manau, mums turėtų pasi- 
sekti. O tada — pas vyresnįjį leitenantą Noimaną, — pažvel- 
gęs į Vernerį paliepė: — Nenustok šaudęs! Kad ir kas būtų! 


* * * 


Džipo, artėjančio prie bažnyčios, spidometras rodė 50 my- 
lių per valandą greitį. Prie durų stovėjo kapralas Bekeris. Jis 
atšoko sunerimęs, o Šteineris pamojavo jam ranka. Kliuglis 
pasuko taku, vedančiu per Vanagų mišką. Džipas užlėkė ant 
nedidelės kalvelės, tada nėrė žemyn tarp medžių, abipus ke- 
lio kylančių it siena. Staiga už kokių dvidešimties jardų pa- 
kelėje išvydo Hastlerį ir jo vyrus. Verneris, turėjęs vos kelias 
sekundes laiko prisitaikyti, ėmė šaudyti iš arti. Džipas lėkė 
tiesiai ant amerikiečių. Šie puolė gelbėtis, ropšdamiesi į sta- 
čias vingiuoto kelio atšlaites. Pirmieji ratai šoktelėjo į viršų 
— pervažiavo kažkurį iš jų, bet automobilis nulėkė tolyn ne- 
sustodamas, palikęs seržantą Horacijų Hastlerį ir septynetą jo 
vyrų negyvus arba mirštančius. 

Džipas švystelėjo proskynos gale taip netikėtai, tarsi 
perkūnas iš giedro dangaus. Kliuglis, kaip buvo įsakyta, ne- 
sustodamas dūmė tolyn, tiesiai per upelį keturių pėdų pločio 
pėsčiųjų tiltu. Laužydamas kaip degtukus tiltelio turėklus, 
šaute šovė ant skardžio ir, šoktelėjęs viršum kelkraščio taip, 
kad visi keturi ratai pakibo ore, atsidūrė kelio viduryje. Du 
kulkosvaidininkai, įsitaisę džipe, paslėptame už Joanos Grėj 
sodo tvoros, įnirtingai pasuko kulkosvaidį, tačiau buvo jau 
per vėlu, nes Verneris taikliai paleido į juos ilgą automato 
seriją. Tuo pasinaudojo džipo, stovėjusio prie kaimyninio so- 
do tvoros, komanda, laimėjusi dvi ar tris lemiamas sekundes 
— tai buvo amerikiečių gyvybės ar mirties klausimas. Atsu- 
kę kulkosvaidį, jie pradėjo šaudyti į Kliuglį, kuris tuo metu 
pasisuko važiuoti tilto link. Dabar išmušė amerikiečių va- 
landa. Lėkdamas pro juos Verneris paleido trumpą seriją ir 


Erelis nusileido 


pataikė į vieną iš kulkosvaidininkų, tačiau kitas šaudė to- 
liau. Kulkos pataikė į priekinį vokiečių džipo stiklą ir sutru- 
pino jį. Kliuglis staiga suriko iš skausmo ir sukniubo ant vai- 
ro. Nevaldomas džipas metėsi į šalį ir, trenkęsis į turėklus 
tilto gale, prakirto juos. Akimirką automobilis laikėsi paki- 
bęs, tada iš lėto pasviro ir virto ant šono. Kliuglis gulėjo 
susirietęs džipo viduje. Verneris nušliaužė prie jo. Visas 
Kliuglio veidas buvo kruvinas, supjaustytas stiklo šukių. Ver- 
neris pažvelgė į Šteinerį. 

— Jis miręs, pone pulkininke, — pasakė dairydamasis 
pastėrusiu žvilgsniu. Siekė automato ir bandė atsistoti, tačiau 
Steineris sulaikė jį. 

— Valdykis, vaikine, jis žuvo, 0 tu gyvas. 

Verneris automatiškai linktelėjo galva. 

— Taip, pone pulkininke. 

— Paimk kulkosvaidį ir neduok jiems ramybės. 

. Pasisukęs Šteineris išvydo Riterį Noimaną, kuris temp- 
damas kulkosvaidį šliaužė iš už priedangos. 

— Neblogą košę užvirėte! 

— Viena jų grupė traukė mišku bažnyčios link, — tarė 
Šteineris. — Mes neblogai susidorojom su jais. Kas girdėti 
apie Haglį? 

— Jis, deja, nebegyvas, — Noimanas mostelėjo ranka į 
kyšančius iš už turėklų Haglio batus. 

Verneris tuo metu pastatė kulkosvaidį šalia džipo ir pra- 
dėjo šaudyti trumpomis serijomis. 

— Gerai, pone vyresnysis leitenante, — tarė Šteineris. — 
Ką norėjote man pasakyti? 

— Po valandos sutems, — tarė Riteris. — Jeigu pavyktų 
ištverti iki to laiko, galėtume pasitraukti iš čia po du ar tris. 
Nakties priedangoje galima pasislėpti Hobs Endo pelkėse. Kad 
tik kateris atplauktų sutartu laiku. Šiaip ar taip, mums jau ne- 
bepasiseks prisikapstyti iki to senuko, — šiek tiek paabejo- 
j€s, pridūrė susirūpinusiu balsu: — Tai šiek tiek padidina mū- 
sų šansus. 

— Vienintelį šansą, — pataisė Šteineris, — tačiau ne čia. 
Manau, kad laikas persigrupuoti. Kur kiti? 

Riteris trumpai paaiškino padėtį, Šteineris linktelėjo galva. 

— Pakeliui į čia man pasisekė susisiekti su tais malūne — 
iškviečiau telefonu. Pagavau Rydelį Graumano malūno bokšte, 

bet čia pat ėmė nežmoniškai kalenti kulkosvaidis. Tu susisiek 
su Altmanu ir jo vyrais, o aš bandysiu pagauti Brantą. 

Verneris pridengė bėgantį į kitą kelio pusę vyresnįjį lei- 
tenantą Riterį. Šteineris mėgino surasti Brantą radiotelefonu, 
tačiau nesėkmingai. Kai Noimanas kartu su Altmanu, Dinte- 
riu ir Bergu išėjo iš pašto, prie malūno užvirė smarkus susi- 
šaudymas. 

Prišliaužęs prie tilto turėklų, Šteineris tarė: 

— Niekas neatsako. Vienas Dievas žino, kas ten dedasi. 
Noriu, kad visi pasislėptumėte bažnyčioje. Eikite palei gy- 
vatvorę, ji beveik visą laiką neblogai pridengs jus. Perimk va- 
dovavimą, Riteri. 

— O kaip jūs? 

— Pašaudysime truputį iš kulkosvaidžio, kad jie nenuobo- 
džiautų, tada eisiu paskui jus. 

— Tačiau, pone pulkininke... — pradėjo Riteris. 

Šteineris neleido jam baigti: 

— Jokių “tačiau". Šiandien nevaidink didvyrio. O dabar 
maukit iš čia po velnių. Tai įsakymas! 

Riteris suabejojo, tačiau tik akimirką. Linktelėjo Altma- 
nui, vikriai smuko už džipo ir pasilenkęs, glausdamasis prie 
turėklų, perbėgo tiltą. Šteineris prišliaužė prie kulkosvaidžio 
ir pradėjo šaudyti. 

Norint pasiekti gyvatvorę kitoje tilto pusėje, dar reikėjo 
perbėgti atvirą gal kokių aštuoniasdešimties pėdų pločio ke- 
li0 juostą. Riteris, priklaupęs ant kelio, tarė: 

— Negalima bėgti po vieną, nes tada tas vyrukas prie kul- 
kosvaidžio, pamatęs vieną iš mūsų, lauks kitų. Kai pasakysiu — 
bėgsime visi kartu. 

Po akimirkos jis iššoko iš priedangos ir puolė į kitą kelio 
pusę, peršoko turėklus ir pasislėpė už gyvatvorės. Altmanas ir 
kiti vyrai neatsilikdami skubėjo paskui jį. Amerikiečių kapralas 


"Blikeris šaudė iš kulkosvaidžio kitame kaimo gale. Geresniais 


laikais jis buvo Keip Kodo žvejys. Šiuo metu iš skausmo buvo 
beveik be sąmonės, nes po dešiniąja akimi buvo įsmigusi stiklo 
šukė. Jis degte degė neapykanta Šaftui, nes tik jo vadovaujamas 
atsidūrė tokioje padėtyje, tačiau būtent dėl to buvo pasirengęs 
šaudyti į bet kokius taikinius. Pamatęs, kad vokiečiai bėga per 
kelią, nukreipė savo kulkosvaidį į juos, tačiau buvo jau vėlu. Įsi- 
utęs ir netekęs kantrybės, pradėjo šaudyti į gyvatvorę. 


Erelis nusileido 


Ką tik atbėgęs Bergas slystelėjo ir pargriuvo, o Dinteris 
atsisuko jam padėti. | 

— Duok ranką, netikęs kvaily, — tarė jis. — Vėl neišsi- 
laikai ant kojų, lyg dvi kairiąsias turėtum! 

Bergas pakilo, kad žūtų kartu su Dinteriu. Kulkos, įnir- 
tingai varpiusios gyvatvorę, nubloškė juos į pievą. Verneris 
atsisukęs riktelėjo, bet Altmanas čiupo jį už peties ir pastūmė 
paskui Riterį. 


* * * 


Brantas ir Mejeris, tūnoję už pastogės durų virš malūno 
rato, matė, kas atsitiko pievoje. | 

— Reikalas, atrodo, aiškus, — tarė Mejeris. Ko gero, lik- 
sime čia amžinai. 

Brantas žiūrėjo, kaip Riteris, Altmanas ir Brygelis iš vi- 
sų jėgų lekia palei ilgą gyvatvorę, kaip ritasi per tvorą į baž- 
nyčios šventorių. 

— Jiems pasisekė, — tarė jis. — Stebuklams nėra galo. 

Priėjo prie Mejerio, kuris sėdėjo, atsirėmęs į dėžę vidury 
grindų, nes kulka buvo pataikiusi jam į skrandį. Pro praskleistą 
palaidinę žemiau juosmens buvo matyti bjauri Žaizda išvirtu- 
siais pamėlusiais kraštais. | 

-— Pažiūrėk, — tarė jis. Jo veidas buvo išpiltas prakaito. — 
Bet kraujas nebėga. Motina visuomet sakydavo, kad esu laimės 
kūdikis. 

— Pastebėjau tai, — atsakė Brantas ir įdėjo Mejeriui ci- 
garetę į dantis, tačiau nespėjo jos pridegti, o lauke prasidėjo 
šaudymas. 


Šaftas stovėjo prisiglaudęs prie mūrinės tvoros, supančios 
Joanos Grėj sodą, nežmoniškai susinervinęs dėl to, ką pranešė 
vienas iš likusių Hastlerio grupės vyrų. Tai buvo visiška ka- 
tastrofa. Vos per pusvalandį mažiausiai dvidešimt du vyrai bu- 
vo nukauti arba sužeisti. Daugiau kaip pusė visos grupės, ku- 
riai jis vadovavo. Apie pasekmes jis bijojo net pagalvoti. 

Prie jo vilkdamas lauko telefoną prislinko Krukovskis. 
Jis paklausė: 

— Ką jūs dabar darysite, pulkininke? 

— Kaip tai suprasti — ką aš darysiu? — savo ruožtu pa- 
klausė Šaftas. — Jeigu kas nors ne taip, viskas suverčiama 
ant mano galvos. Vos tik pavedu darbą kitiems, tiems, kurie 
neturi supratimo apie pareigą ir drausmę, štai kas išeina. 

Atsirėmęs į mūrą, pažvelgė į viršų. Būtent tuo metu pro 
miegamojo lango užuolaidą sušmėžavo Joanos Grėj veidas. Ji 
skubiai atsitraukė, tačiau buvo jau vėlu. Šaftas bjauriai su- 
kiauksėjo: 

— Mano Dieve, Krukovski! Ta prakeikta bobšė dar na- 
muose. 

Jis pašoko ant kojų ir parodė langą viršuje. 

— Nieko nematau, sere, — tarė Krukovskis. 

— Tuoj pamatysi, vyruti! — riktelėjo Šaftas ir pasičiupo 
koltą su perlamutrine rankena. 

— Eime! — riktelėjo ir nubėgo takeliu prie įėjimo. 


* * * 


Joana Grėj užrakino slaptąsias duris ir greitai užlipo laip- 
tais į slaptavietę palėpėje. Atsisėdusi prie radijo siųstuvo, nusta- 
tė Landsvorto dažnį. Ji puikiai girdėjo triukšmą apačioje. Šaftas 
vienu smūgiu išspyrė duris, išvartė baldus, paskubom krėsda- 
mas visą namą. Buvo labai arti — jo Žingsniai aidėjo iš kabine- 
to. Joana aiškiai girdėjo, kaip lipdamas laiptais jis įtūžęs rėkė: 

— Ji turi būti kažkur čia! 

Iš apačios pasigirdo balsas: 

— Pulkininke, rūsy buvo uždarytas šuo. Lekia pas jus į 
viršų kaip šikšnosparnis iš pragaro. 

Joana Grėj, neatsitraukdama nuo siųstuvo, čiupo liugerį 
ir užtaisė jį. 

Šaftas stovėjo prie laiptų, kai Pačas nėrė pro šalį. Įžen- 
gęs į kabinetą, pamatė, kad šuo kampe braižo sieną. Prisiarti- 
nęs prie tos vietos, iš karto pastebėjo nedidelę rakto skylutę. 

— Ji čia, Krukovski! — jo balse skambėjo laukinis, be- 
veik pamišėliškas džiaugsmas. — Sučiupau ją! 

Jis iš arti tris kartus šovė šalia rakto skylutės. Pasipylė 
medžio skeveldros, spyna subyrėjo, ir durys pačios plačiai at- 
sidarė kaip tik tuo metu, kai Krukovskis įėjo į kambarį neši- 
nas paruoštu M1. 

— Atsargiai, sere. 


Erelis nusileido 


— Esu atsargus, po velnių! — Šaftas pasileido laiptais 
laikydamas prieš save koltą. Pačas skuodė iš paskos. 

— Išlįsk iš ten, kale! 

Kai pulkininko galva pasirodė virš grindų, Joana Grėj šo- 
vė jam į tarpuakį. Šaftas nusirito laiptais atgal į kabinetą. Kru- 
kovskis iškišo pro kampą savo ginklo vamzdį ir ištuštino visą 
aštuonių šovinių apkabą taip greitai, kad atrodė, jog tai viena 
ištisinė serija. Šuo sucypė, pasigirdo krintančio kūno garsas, 
ir stojo visiška tyla. 


Devlinas pasiekė bažnyčią motociklu tuo metu, kai Rite- 
ris, Altmanas ir Verneris Brygelis bėgo pro antkapius bažny- 
čios durų link. Jie kaip tik pasuko į Devlino pusę, kai jis pri- 
važiavo prie kapinių centrinių vartų. 

— Turime rimtų problemų, — tarė Riteris. — O pulki- 
ninkas dar prie tilto. 

Devlinas pažvelgė į kaimą, kur Šteineris, prigludęs už 
sudaužyto džipo, šaudė iš kulkosvaidžio. 

Riteris čiupo Devlinui už peties ir kažką parodė ranka. 

— O Dieve, pažiūrėk, kas ten važiuoja! 

Devlinas atsigręžė ir pamatė iš už posūkio prie Joanos 
Grėj namų išsukantį automobilį “White Scout" ir tris džipus. 
Devlinas paleido variklį ir nusišypsojo. 

— Na, ką gi. Jeigu iš karto ten nenuvairuosiu, gali būti vėlu. 

Jis pasileido nuo kalvos žemyn ir slidinėdamas kelkraščiu 
įsuko į Senelės pievą. Pavažiavęs vos keletą jardų taku, pasi- 
leido trumpiausiu keliu per lauką iki tiltelio šalia užtvankos. 
Keletą kartų motociklas, atsitrenkęs į žolės kupstus, pakibo ore, 
ir Riteris, stebėjęs Devliną nuo kapinių centrinių vartų, nega- 
lėjo atsistebėti, kaip airis apskritai išsilaiko ant sėdynės. 

Staiga vyresnysis leitenantas atšoko, nes kulka nuplėšė ga- 
balą medžio prie pat jo galvos. Jis, Verneris ir Altmanas pasislė- 
pė už sienos ir atidengė ugnį, kai likę gyvi Hastlerio kareiviai, 
vėl persigrupavę, pasiekė miško pakraštį priešais bažnyčią. 


* * * 


Devlinas pervažiavo tiltelį ir siauru keliuku, labiau pri- 
menančiu taką, pasiekė kitą miško pusę. Jis buvo tikras, kad 

prie kelio turėtų būti žmonių. Paėmęs granatą, dantimis iš- 
traukė sprogdiklio kilpą. Staiga išlėkęs į miško pakraštį, iš- 
vydo žolėje stovintį džipą. Jame sėdintys vyrai išsigandę at- 
sisuko. Jis tarsi nenoromis metė granatą ir čiupo kitą. Kai 
pirmoji sprogo, sviedė antrąją į gyvatvorę kairėje, už kurios 
slėpėsi dar keletas amerikiečių kovotojų. Tada nulėkė keliu 
palei malūną ir slidinėdamas sustojo prie tilto, kur, palinkęs 
prie kulkosvaidžio, tebetūnojo Šteineris. 

Šteineris nepratarė nė žodžio. Tik atsistojo, abiem ran- 
komis laikydamas kulkosvaidį, ir paleido ilgą seriją taip įnir- 
šęs, kad kapralas Blikeris, nežmoniškai išsigandęs, pasislėpė 
už mūrinės sodo tvoros. Šteineris metė kulkosvaidį ir užšoko 
ant užpakalinės motociklo sėdynės. 

Devlinas spūstelėjo greičiau, užlėkė ant tilto ir pradėjo 
kilti į kalną. Tada iš už Joanos Grėj namų kampo išniro “Whi- 
te Scout". š 

Haris Keinas, pastebėjęs motociklą, atsistojo norėdamas 
pamatyti, kas važiuoja. 

— Kas tai, po velnių, buvo? — primygtinai paklausė 
Garvėjus. 

Kapralas Blikeris išsiropštė iš džipo ir svyruodamas pri- 
ėjo prie jų. 

— Ar čia kur nors yra gydytojas, sere? Tikriausiai nete- 
kau dešiniosios akies, nieko nematau. Jo veidas kraujavo. 

— Pamišėlis, šuns išpera, — sušnabždėjo Keinas. 

Krukovskis išėjo pro vartelius ir atidavė pagarbą. 

— Kur pulkininkas? — paklausė Keinas. 

— Negyvas, sere. Jis name, viršuje. Jį nušovė šio namo 
šeimininkė. 

Keinas skubiai iššoko iš mašinos. 

— O kur ji pati? 

— Aš nušoviau ją, majore, — prisipažino Krukovskis. 
Jam iš akių tekėjo ašaros. 

Keinas nepajėgė išspausti nė sumauto žodelio, tik paplo- 
jo Krukovskiui per petį ir nuėjo takeliu į namą. 


k X * 
Kai Devlinas ir Šteineris pasiekė kalvos viršūnę, Riteris 


ir du jo draugai tebešaudė iš už tvoros į miške pasislėpusius 
amerikiečius. 


Erelis nusileido 


Airis išjungė pavarą, nuleidęs kojas ant žemės pristabdė 
motociklą ir nutaikęs momentą, kai prie vartų nieko nebuvo, 
nėrė pro juos taku, vedančiu į bažnyčią. Riteris, Altmanas ir 
Verneris ramiai traukėsi, nes kapų paminklai buvo nebloga 
priedanga, ir pagaliau nieko nekliudomi pasiekė bažnyčios du- 
ris. Kapralas Bekeris atidarė jas, ir kai visi suėjo į vidų, tuoj 
pat jas uždarė ir užstūmė skląstį. Lauke vėl prasidėjo šaudy- 
mas. Kaimiečiai, susigrūdę į krūvą, tūnojo susijaudinę ir nu- 
siminę. Filipo Verekerio veidas buvo pabalęs iš įtūžio. Jis nu- 
šlubavo Devlino link. 

— Dar vienas prakeiktas išdavikas! 

Devlinas plačiai nusišypsojo. 

— Na, ką gi, — tarė jis. — Tikrai malonu vėl atsidurti 
tarp draugų. 


Malūne buvo ramu. 

— Man tai nepatinka, — tarė Valteris. 

— Nieko negalime pakeisti, — atsakė Brantas ir staiga 
suraukė antakius. — Kas čia dabar? 

Pasigirdo artėjančios mašinos burzgimas. Brantas bandė 
pažvelgti į kelią pro palėpės duris, tačiau tuoj pat pasigirdo 
šūviai. 

Pasitraukęs paklausė: 

— Kaip Mejeris? 

— Tikriausiai nebegyvas. 

Brantas, klausydamasis vis artėjančio automobilio, išsi- 
traukė cigaretę. 

— Keistas dalykas. Alberto kanalas, Kreta, Stalingradas — 
nejaugi čia užbaigsime kelionę? Stadli Konsteblyje, — jis užsi- 
rūkė. 

“White Scout" dūmė mažiausiai keturiasdešimties mylių 
greičiu, kai Garvėjus staiga pasuko vairą ir, išlaužęs duris, 
įlėkė tiesiai į malūną. Keinas stovėjo mašinos užpakalyje ir iš 
priešlėktuvinio kulkosvaidžio šaudė į pastogės grindis. Ga- 
lingi 50-0jo kalibro sviediniai lengvai skaldė į gabalus len- 
tas. Jis buvo tikras, kad girdi mirtinai sužeistų vokiečių riks- 
mą, tačiau nesiliovė šaudęs tol, kol grindyse pasirodė didžiu- 
lės skylės. 

Pro vieną jų išlindo kruvina ranka. Stojo mirtina tvla. Gar- 
vėjus paėmė iš vieno vyro automatą ir, nušokęs ant žemės, 
pakilo mediniais laiptais į viršų, tačiau tuojau pat grįžo. 

— Viskas baigta, majore. 

Garvėjus buvo išblyškęs, tačiau puikai tvardėsi. 

— Tvarkoj, — atsakė Keinas. — O dabar — į bažnyčią. 


* * * 


Molė pasiekė Garoubi Hitą kaip tik tuo metu, kai džipas 
užlėkė ant kalno. Prie jo antenos buvo pririšta nosinaitė. Au- 
tomobilis sustojo prie vartų, ir iš jo išlipo Keinas su Dekste- 
riu Garvėjumi. Kai jie ėjo per šventorių, Keinas tyliai tarė: 

— Žiūrėkite įdėmiai, seržante. Pasistenkite įsiminti šią 
vietą, jeigu vėl prisireiktų. 

— Klausau, pone majore. 

Bažnyčios durys atsidarė, ir į prieangį išėjo Šteineris. 
Devlinas stovėjo už jo, atsirėmęs į sieną, ir rūkė cigaretę. Gar- 
vėjus atidavė pagarbą. 

— Mes jau buvome susitikę, pulkininke. 

Nespėjus Šteineriui atsakyti, Filipas Verekeris nustūmė 
prie durų stovėjusį Bekerį ir nušlubavo prie jų. 

— Pone Keinai, kur Pamela? Ar jai nieko neatsitiko? 

— Viskas gerai, tėve, — atsakė Keinas. — Ji liko Mel- 
tam Hauze. 

Verekeris atsisuko į Šteinerį. Jo veidas buvo perbalęs iš 
pykčio ir iškankintas, bet akyse spindėjo pergalės džiaugsmas. 

— Ji gerai padirbėjo, tiesa, Šteineri? Jeigu ne ji, jums 
galėjo pasisekti. 

Šteineris ramiai atsakė: 

— Keista, kaip skirtingai kiekvienas iš mūsų vertina tuos 
pačius dalykus. Aš manau, mes pralaimėjom dėl to, kad kaž- 
koks Karlas Šturmas paaukojo gyvybę gelbėdamas du vaikus. 

Nelaukdamas atsakymo, pasisuko į Keiną: 

— Kuo galėčiau jums padėti? 

— Visiškai aišku, kuo. Pasiduoti. Tolesnis kraujo lieji- 
mas beprasmis. Žmonės, kuriuos jūs palikote malūne, žuvo. 
Ponia Grėj — taip pat. 

Verekeris čiupo jam už peties: 

— Ponia Grėj žuvo? Kas atsitiko? 


Erelis nusileido 


— Ji nušovė pulkininką Šaftą, bandžiusį suimti ją, O pas- 
kui gavo kulką pati. 

Verekeris pasitraukė atgal, neįstengdamas paslėpti skaus- 
mo, o Keinas kreipėsi į Šteinerį: 

— Jūs likote visiškai vienas. Ministras pirmininkas sau- 
gus, jis dabar Meltam Hauze. Jį supa tokia sargyba, kokios jis 
gyvenime nėra turėjęs. Tai viskas. 

Šteineris pagalvojo apie savo vyrus — Mejerį, Valterį, 
Brantą, Gerhardą Kliuglį, Dinterį, Bergą — ir linktelėjo. Jo 
veidas buvo išbalęs. 

— Kapituliacija garbingomis sąlygomis? 

— Jokių sąlygų! — garsiai suriko Verekeris, tarsi šauk- 
damasis dangaus. — Šie žmonės atvyko čia vilkėdami britų 
uniformą. Ar turime jums tai priminti, majore? 

— Tačiau jie nekovojo vilkėdami ją, — paprieštaravo 
Šteineris. — Mes kovėmės vokiečių uniforma kaip vokiečių 
kareiviai. Kaip vokiečių desantininkai. Viskas buvo ruse de 
guerre — pagal taisykles. 

— Tai šiurkščiausias Ženevos konvencijos pažeidimas, — 
neatlyžo Verekeris. — Ši konvencija ne tik draudžia karo me- 
tu vilkėti priešininko uniformą, bet ir numato už tai mirties 
bausmę. 

Šteineris pažvelgė Keinui į veidą ir nusišypsojo. 

— Nesikrimskite, majore. Tai ne jūsų kaltė, tai žaidimo 
taisyklės ir pančiai, — tada jis pasisuko į Verekerį. — Na ką, 
tėve? Jūsų Dievas iš tikrųjų yra neapykantos dievas. Atrodo, 
kad jūs, tėve, labai norėtumėte šokti ant mano kapo. 

— Eik velniop, Šteineri! — Verekeris staiga metėsi į prie- 
kį taikydamasis smogti jam kardu, tačiau užmynė ant sutanos 
skvernų, griuvo ir galva atsitrenkė į antkapio briauną. 

Garvėjus priklaupė prie jo ir skubiai apžiūrėjo. 


— Prarado sąmonę, — pakėlęs akis pridūrė: — Kas nors 
turėtų apžiūrėti jį. Kaime turime gerą gydytoją. 
— Žinoma, pasiimkite jį, — pasiūlė Steineris. — Pasi- 


imkite juos visus. 

Garvėjus pažvelgė į Keiną, pakėlė Verekerį nuo žemės ir 
nunešė į džipą. 

— Išleidžiate visus kaimo gyventojus? — paklausė Keinas. 

— Juk, rodos, gresia dar vienas priešiškumo protrūkis, — 
Šteineris atrodė pralinksmėjęs. — Gal jūs manėte, kad mes lai- 

kysime juos kaip įkaitus arba stosime į kovą prisidzngę mote- 
rimis? Kaip barbarai hunai? Man labai gaila, tačiau turiu jus 
nuvilti, — tada atsigręžęs į Bekerį paliepė: — Išleisk juos, 
visus iki vieno. 

Durys su trenksmu atsidarė, ir kaimo gyventojai būriu pa- 
sipylė iš bažnyčios. Priekyje ėjo Leikeris Armsbis. Beveik vi- 
sos moterys verkė. Betė Vaild su Grehemu išėjo paskutiniai, 
ir Riteris Noimanas prilaikė jos vyrą, kuris atrodė išsigandęs 
ir ligotas. Garvėjus pribėgęs apkabino Betės vyrą per pečius, 
kad jam lengviau būtų eiti, o Betė Vaild paėmė už rankos Gre- 
hemą ir atsisuko į Riterį. 

— Jam viskas bus gerai, ponia Vaild, — nuramino ją vy- 


resnysis leitenantas. — Man labai nemalonu dėl to, kas įvy- 
ko. Tikėkite manimi. 
— Neverta apie tai kalbėti, — atsakė ji. — Čia ne jūsų 


kaltė. Gal galėtumėte man kai kuo padėti? Gal pasakytumėt, 
kuo jūs vardu? 

— Noimanas, Riteris Noimanas. 

— Ačiū, — atsakė ji ir pridūrė: — Atsiprašau už viską, 
ką pasakiau, — ji žvilgtelėjo į Šteinerį. — Noriu padėkoti jums 
ir jūsų vyrams už Grehemą. 

— Tai šaunus vaikinas. Šoko į vandenį nė nedvejodamas. 
Tam reikia drąsos, o drąsa niekuomet nepraranda savo vertės. 

Berniukas įsitempęs žiūrėjo į jį. 

— Kodėl jūs vokietis? — paklausė. — Kodėl jūs ne mū- 
sų pusėje? 

Šteineris garsiai nusijuokė. 

— Geriau eikite iš čia, kol jis manęs dar neįkalbėjo, — 
tarė jis Betei Vaild. 

Betė paėmė berniukui už rankos ir skubiai pasuko už mū- 
rinės tvoros paskui besileidžiančias nuo kalvos moteris. Tuo 
metu iš Vanagų miško išniro automobilis “White Scout" ir su- 
stojo atgręžęs priešlėktuvinį pabūklą ir kulkosvaidį tiesiai į 
bažnyčios duris. 

Šteinerio veidas persikreipė, jis linktelėjo galva. 

— Taigi, majore, paskutinis veiksmas. Pradėkime kautynes! 

Atidavęs pagarbą, sugrįžo prie bažnyčios prieangyje sto- 
vinčio Devlino, kuris tylėdamas klausėsi jų pokalbio. 

— Tikriausiai niekada iki šiol nebuvote toks tylus, — ta- 
rė Šteineris. 


Erelis nusileido 


Devlinas nusišypsojo. 
— Tiesą sakant, nieko kito negaliu galvoti, galvoje suka- 
si tik vienas žodis — "gelbėk". Ar galėčiau pasimelsti? 


* * * 


Molė nekliudoma stebėjo, kaip Devlinas su Šteineriu din- 
go bažnyčios prieangyje, ir jai taip suspaudė širdį, tarsi ji bū- 
tų pavirtusi akmeniu. 

“O Dieve, — pagalvojo ji. — Turiu ką nors daryti." 

Ji pašoko kaip tik tuo metu, kai keliolika amerikiečių 
su milžinu juodaodžiu seržantu priešakyje išlindo iš miško 
ir perbėgo kelią toje vietoje, kur iš bažnyčios jų nebuvo ga- 
lima pastebėti. Jie sėlino palei mūrinę tvorą ir pro šoninius 
vartelius pateko į klebonijos sodą, tačiau nepasuko į klebo- 
niją, o perlipo per kapinių tvorą ir nuo bokšto pusės artinosi 
prie bažnyčios prieangio. Galiūnas seržantas nešėsi ant pe- 
ties lyno ritinį. 

Molė matė, kaip jis, nusitvėręs už lietvamzdžio bažny- 
čios prieangyje, prisitraukė rankomis, paskui laukinės vynuo- 
gės stiebu užsliuogė ant skardinio stogo, pakilusio virš žemės 
per penkiolika pėdų. Atsidūręs ant jo, išvyniojo virvę ir nu- 
metė vieną jos galą žemyn. Laukusieji apačioje griebė už vir- 
vės ir ėmė kopti paskui jį. 

Molė staiga apsisprendė, šoko ant arklio ir ryžtingai pa- 
varė jį keliu per mišką klebonijos link. 


* * * 


Bažnyčioje buvo nežmoniškai šalta. Tvyrojo prietema, tik 
žvakių Šviesa ir raudona altoriaus lempelė kiek sklaidė ją. Jų 
buvo belikę aštuonetas, įskaitant ir Devliną. Šteineris, Rite- 
ris, Verneris Brygelis, Altmanas, Jansenas, kapralas Bekeris 
1r Prestonas. Tačiau jie nežinojo, kad čia yra dar vienas žmo- 
gus — Arturas Seimuras. Paliktas likimo valiai iš bažnyčios 
paskubom pasitraukusių žmonių, kurį laiką dar gulėjo tamso- 
je šalia Šturmo Švenčiausiosios Mergelės koplyčioje surišto- 
mis rankomis ir kojomis. Vėliau jam pavyko atsiremti pečiais 
į sieną ir atsisėsti. Tada, nenuleisdamas įsiūčio deginamų akių 
nuo Prestono, pabandė išlaisvinti rankas. 

Šteineris apžiūrėjo duris į bokštą ir zakristiją. Regis, už- 
rakintos. Paskui pažvelgė pro užuolaidą į bokšto perdangą. 
Varpo virvės kilo aukštyn į viršų, pranykdamos trisdešimties 
pėdų aukštyje esančių medinių grindų skylėse — kažkur ten, 
bokšte, yra varpai, paskutinį kartą skambėję 1939 metais. Pas- 
kui grįžo prie savo vyrų. 

— Na, ką, galiu jums pasiūlyti tiktai kautis. 

— Tai nesąmonė! — paprieštaravo Prestonas. — Kaip ga- 
lime kautis? Jie turi vyrų ir ginklų. Kai puls rimtai, neatsilai- 
kysim nė dešimt minučių. 

— Viskas labai paprasta, — atsakė Šteineris, — kitos iš- 
eities neturime. Kaip girdėjote, apsivilkdami britų uniformą 
mes pažeidėme Ženevos konvenciją. 


—-. Tačiau kovojome kaip vokiečių kariai — vilkėdami 
vokiečių uniformą. Jūs pats taip sakėte. 
— Abejotinas reikalas, — atsakė Steineris. — Netgi tu- 


rėdamas gerą advokatą baiminčiausi dėl savo galvos. Geriau 
žūti nuo kulkų, negu būti sušaudytam. 

— Aš nežinau, apie ką tu kalbi, Prestonai, — nusistebėjo 
Riteris. — Tavęs ir taip tikriausiai laukia Londono Tauerio 
požemiai. Manau, kad anglai niekada nemėgo išdavikų. Jie 
pakars tave taip aukštai, kad varnos negalės pasiekti. 

Prestonas atsisėdo ant klauptų ir susiėmė galvą rankomis. 

Staiga vargonai atgijo, ir pasigirdo Hanso Altmano bal- 
sas. Pasilypėjęs aukštai viršum choro laiptų, jis grojo ir gie- 
dojo mirusiesiems skirtą Johano Sebastijano Bacho choralo 
preliudiją — nepaprastai atitinkančią šios akimirkos nuotai- 
ką. Muzika aidėjo skliautais, ir atrodė, kad Altmano giesmė 
kyla į patį dangų. 

Ach wie nichtig, ach wie fluchtig. — O, kaip greitai, o 
kaip apgaulingai lekia mūsų dienos... 

Staiga vieno centrinės navos lango stiklas išdužo, ir Alt- 
manas, pakirstas automato šūvių, nuvirto nuo kėdės ant choro 
laiptų. 

Verneris pasilenkęs atsisuko ir paleido automato seriją. 
Vienas iš amerikiečių krito nuo lango ir išsitiesė tarp dviejų 
suolų. Tada išdužo dar keletas langų, ir į bažnyčios vidų pasi- 
pylė kulkų lietus. Viena pataikė Verneriui į galvą, kai jis bėgo 
per pietinę navą. Verneris griuvo veidu ant žemės nespėjęs nė 
šūktelėti. Viršuje kažkas be atodairos šaudė iš automato. 


Erelis nusileido 


Šteineris prišliaužė prie Vernerio, apvertė jį, paskui, 1a- 
viruodamas tarp choro laiptų, nuslinko pasižiūrėti, kas atsiti- 
ko Altmanui. Grįžo per pietinę navą, slėpdamasis už klauptų, 
nes šaudymas nesiliovė. Devlinas prišliaužė prie jo. 


— Kaip ten? 
— Altmanas ir Brygelis negyvi. 
— Kraujo upė, — tarė airis. — Jokios vilties. Riteriui 


pataikė į koją, o Janseną nušovė. 

Jiedu su Šteineriu nušliaužė į bažnyčios galą. Riteris gu- 
lėjo tarp suolų ir vyniojo sau ant šlaunies tvarstį. Šalia jo glau- 
dėsi Prestonas ir kapralas Bekeris. 

— "Ar viskas gerai, Riteri? — paklausė Šteineris. 

— Negausime apdovanojimo už sužeidimus, pone pulki- 
ninke, — nusišaipė Riteris, tačiau buvo matyti, kaip smarkiai 
jis kenčia. 

Iš viršaus vis dar šaudė. Šteineris mostelėjo galva į zak- 
ristijos duris ir tarė Bekeriui: 

— Bandyk sutrupinti tas duris, čia ilgai neišsilaikysime, 
tai jau tikrai. 

Bekeris linktelėjo galva ir susilenkęs išnyko prietemoje 
už švęstojo vandens indo. 

Kai jis nukreipė automatą su duslintuvu į duris ir pradėjo 
šaudyti, girdėjosi tik keistas išjudintos spynos metalo džerž- 
gėjimas. Jis atidarė duris kojos spyriu. 

Šaudymas liovėsi, iš kažkur viršuje pasigirdo Garvėjaus 
balsas: 

— Gal jau pakaks, pulkininke? Juk tai šaudymas į žuvis 
statinėje, ir aš nenorėčiau to daryti. Tačiau jeigu jūs versite 
mus, išnešime iš čia kojomis į priekį. 

Tą akimirką Prestonas prarado savitvardą ir, iššokęs iš 
priedangos, nubėgo prie švęstojo vandens indo. 

— Aš išeinu, man jau pakaks! 

— Niekše tu! — šūktelėjo Bekeris, iššokęs prietemoje 
pro zakristijos duris, ir trenkė Prestonui per galvą automato 
buože. Tarkštelėjo automatas, tik viena trumpa serija, bet kulka 
pataikė Bekeriui į nugarą ir nusviedė jį per užuolaidą į bokšto 
apačią. Mirdamas jis sugriebė varpo virvę, tarsi stengdamasis 
užsikabinti už gyvenimo, ir varpas garsiai suskambėjo — pir- 
mą kartą po daugelio metų. 

Paskui vėl stojo tyla, ir Garvėjus garsiai šūktelėjo: 

— Duodu penkias minutes, pulkininke! 

— Geriau dingstam iš čia! — pusbalsiu tarė Šteineris Dev- 
linui. — Zakristijoj būsime saugesni. 

— Ar ilgai? — paklausė Devlinas. 

Staiga pasigirdo tylus paslaptingas girgždėjimas. Įtem- 
pęs žvilgsnį Devlinas pamatė, kad kažkas stovi prie įėjimo į 
zakristiją, kurios išlaužtos durys staiga atsidarė. Pažįstamas 
balsas sušnabždėjo: 

— Liamai? 

— O Dieve! — tarė jis Šteineriui. — Tai Molė. Kaip ji 
čia atsirado? 

Prišliaužė grindimis prie jos, bet netrukus grįžo atgal. 

-— Eime, — paragino imdamas Riteriui už rankos. — Ta 
mergina padės mums pasprukti iš čia. Pastatykime jį ant kojų 
ir judam, kol tie tipai ant stogo lūkuriuoja. 

Prilaikydami Riterį iš abiejų pusių, išnyko zakristijoje. 
Molė laukė šalia slaptųjų durų. Kai jie atsidūrė anapus, užda- 
rė jas, leidosi laiptais žemyn ir toliau sėlino koridoriumi. Kai 
pasiekė klebonijos prieangį, ten buvo visiškai tylu. 

— O kas toliau? — paklausė Devlinas. — Riteris tokios 
būklės, kad su juo toli nenueisime. 

 — Užpakalyje, aikštelėje, stovi tėvo Verekerio automo- 
bilis, — tarė Molė. 

Šteineris staiga prisiminęs įkišo ranką į kišenę: 

— O aš turiu jo raktelius. 

— Būkit protingas, — bandė atkalbėti Šteinerį Riteris, — 
kai tik įjungsite variklį, tuojau pat subėgs amerikiečiai. 

— Ten yra vartai, — tarė Molė. — O šalia gyvatvorės 
yra kelias. Mes galime nustumti tą automobilį kokius du šim- 


tus jardų. Nieko ypatinga. 


Jie-buvo jau už šimto penkiasdešimties jardų, pirmosios 
pievos vidury, kai bažnyčioje vėl pasigirdo šaudymas. 

Tik tada Šteineris užvedė variklį ir keliukais, kuriuos pa- 
rodė Molė, tiesiai per kaimo laukus nušvilpė į pajūrio pusę. 


* * * 
Kai slaptosios durys į zakristiją užsidarė, Svenčiausio- 


sios Mergelės Marijos koplyčioje kažkas sujudėjo. Arturas Sei- 
muras, išsilaisvinęs rankas iš virvių, tyliai pasikėlė ir nušliaužė 


Erelis nusileido 


palei šiaurinę navą. Kairėje rankoje jis laikė virvę, kuria Pres- 
tonas jam buvo surišęs kojas. 

Bažnyčioje buvo visiškai tylu, tik prie altoriaus mirgėjo 
žvakės ir degė raudona lempelė. Seimuras pasilenkė prie Pres- 
tono norėdamas įsitikinti, ar jis dar kvėpuoja, pakėlė jį ir už- 
simetė ant peties. Tada pasisuko ir centrine nava nuėjo prie 
altoriaus. 

Ant stogo laukęs Garvėjus pradėjo nekantrauti. Bažny- 
čioje buvo taip tamsu, kad nieko negalėjai matyti. Jis sprag- 
telėjo pirštais, kad jam paduotų lauko telefoną, ir susisiekė su 
Keinu, kuris sėdėjo prie vartų automobilyje “White Scout". 

— Tylu kaip kape, pone majore. Man tai nepatinka. 

— Paleisk dar seriją, pažiūrėsim, kas bus, — paliepė 
Keinas. 

Garvėjus įkišo pro langą automato vamzdį ir pradėjo šau- 
dyti. Jokio atsako. Vienas kareivis, stovėjęs jam iš dešinės, 
uždėjo ranką ant peties. 

— Pone seržante, ten, prie altoriaus, kažkas juda. 

Garvėjus nutarė surizikuoti ir įjungė prožektorių. Jaunas 
eilinis jam iš dešinės apimtas siaubo suriko. 

Garvėjus nukreipė šviesos srautą palei šiaurinę navą ir 
vėl pasilenkė prie telefono. 

— Nežinau, kas ten vyksta, majore, — būtų gerai, jeigu 
ateitumėte pats. 

Po akimirkos automato serija sulaužė centrinių durų už- 
raktą, ir Haris Keinas su tuzinu desantininkų įžengė į vidų 
pasirengę kautis. Tačiau nerado nei Šteinerio, nei Devlino. Tik 
Arturas Seimuras, priklaupęs šalia pirmojo suolo, mirgančių 
žvakių šviesoje stebeilijosi į bjauriai ištinusį Harvėjaus Pres- 
tono, pakarto ant centrinės sijos, veidą... 

Ministras pirmininkas apsistojo bibliotekoje, kurios lan- 
gas žvelgė į terasą Meltam Hauzo namo gale. Kai Haris Kei- 
nas išėjo iš ten pusę aštuntos, Korkoranas jau laukė jo. 

— Na, ir ką pasakė? 

— Tai jį labai sudomino, — atsakė Keinas. — Nori žino- 
ti visas šio įvykio smulkmenas. Atrodo, kad jį nustebino Štei- 
neris. 

— Kaip ir mus visus. Kažin, kur jis dabar? Ir kur tas ne- 
naudėlis airis? 

— Tikriausiai kur nors netoliese nuo to namo, kuriame 
gyveno. Prieš eidamas pas serą Henrį, gavau iš Garvėjaus ra- 
dijo pranešimą. Paaiškėjo, kad, kai jie nuėjo apžiūrėti Devli- 
no namų, ten jau laukė du specialiojo skyriaus inspektoriai. 

— Dieve mano! — nustebo Korkoranas. — Iš kur jie, po 
galais, sužinojo? 

— Policija kažką tyrė. Šiaip ar taip, mažai tikėtina, kad 
jis ten pasirodytų. Garvėjus pasiliko ten ir rengiasi užblokuo- 
ti porą pakrantės kelių, tačiau tai viskas, ką galime padaryti, 
kol bus atsiųstas pastiprinimas. 

— Tikėkite manimi, sūnau, jisai jau pakeliui į čia, — už- 
tikrino Korkoranas. — Kai jūsų vyrukai sutvarkė telefono li- 
niją, keletą kartų kalbėjausi su Londonu. Per artimiausias dvi 
valandas visas šiaurės Norfolkas bus apsuptas tankiu žiedu. 
Iki ryto visame šiame rajone dėl tų pačių priežasčių bus pa- 
skelbta karo padėtis. Ji galios, kol bus suimtas Šteineris. 

Keinas linktelėjo galva. 

— Negali būti nė kalbos apie tai, kad jis prisiartintų prie 
ministro pirmininko. Saugomos durys ir terasa. Sode pasislė- 
pę dvidešimt kaukėtų automatais ginkluotų kareivių. Įsakiau 
jiems pirmiausia šauti. Kaip paaiškinti, kas atsitiko, galvosi- 
me vėliau. 

Atsidarė durys, ir įėjo jaunas kapralas, nešinas dviem 
mašinraščio lapais. 


Erelis nusileido 


— Turiu du sąrašus, jeigu norėtumėte pamatyti juos, ma- 
jore. 

Kapralas išėjo, o Keinas žvilgtelėjo į pirmąjį sąrašą. 

— Jie paprašė tėvo Verekerio ir kitų kaimo gyventojų, 
kad atpažintų žuvusius vokiečius. 

— Kaip jaučiasi kunigas? — paklausė Korkoranas. 

— Patyrė sukrėtimą, tačiau dabar viskas gerai. Jie sako, 
kad nėra tik Šteinerio, jo pavaduotojo Noimano, žinoma, ir 
airio. Likusieji keturiolika žuvo. 

— Norėčiau žinoti, po velnių, kaip jiems pasisekė pa- 
sprukti! 

— Išlaužę duris, pasislėpė zakristijoje, kad Garvėjus ir 
j0 vyrai negalėtų pataikyti į juos nuo stogo. Mano nuomone, 
Pamela ir Molė Prajer išbėgo požeminiu tuneliu, o skubėda- 
mos gerai neuždarė slaptųjų durų. 

— Kiek žinau, panelė Prajer smarkiai įsimylėjo tą šun- 
snukį Devliną, — pasakė Korkoranas. — Gal ji turi ką nors 
bendra su jų pabėgimu? 

— Nemanau. Pamela tvirtina, kad mergina buvo labai su- 
krėsta to, kas atsitiko. 

— Suprantama, — atsakė Korkoranas. — O kokie mūsų 
nuostoliai? 

Keinas pažvelgė į kitą sąrašą. 

— Jeigu priskaičiuosime pulkininką Šaftą i 1r Malorį — dvi- 
dešimt vienas Žuvo ir aštuoni sužeisti, — pakraipė galvą. — Iš 
keturiasdešimties vyrų. Bus daug triukšmo, kai tai iškils į vie- 
šumą. 

— Jeigu iškils. 

— Ką turi galvoje? 

— Londonas davė suprasti, kad nereikia įvykio skelbti. 
Jie nenori, kad visuomenė jaudintųsi. Tik pagalvokite — gru- 
pė vokiečių desantininkų nusileidžia Norfolke, kad pagrobtų 
Cerčilį. Ir beveik pasiekia tikslą. Ką tada galima pagalvoti 
apie Nepriklausomą britų korpusą? Anglai — esesininkai? Pa- 
bandykite įsivaizduoti, kaip reaguotų spauda? — jis pasipur- 
tė. — Aš pats pakarčiau tą niekšą! 

— Suprantu jus. 

— Pagalvokite, kaip tai atrodytų Pentagonui. Elitinis ame- 
rikiečių dalinys apsupa keletą vokiečių desantininkų ir neten- 
ka septyniasdešimties procentų savo kareivių. 

— Aš nežinau, — Keinas papurtė galvą. — Sunku tikė- 
tis, kad Žmonės neišplepės. 

— Dabar karas, — pasakė Korkoranas. — Per karą žmo- 
nes galima priversti klausyti. Tai nėra sudėtinga. 

Durys atsidarė, ir įėjo jaunasis kapralas. 

— Vėl skambina iš Londono, pone pulkininke. 

Korkoranas skubiai išėjo, o Keinas nusekė iš paskos. Prie 
paradinių durų stovėjo sargybiniai. Atsidūręs už jų, užsirūkė 
cigaretę, kurią iki tol slėpė saujoje. Smarkiai lijo, buvo labai 
tamsu, bet jis eidamas terasa užuodė rūko kvapą. Gal Korko- 
ranas ir teisus? Gal viskas taip ir bus, kaip jis sako? Karo me- 
tu pasaulis pakankamai išprotėjęs, kad patikėtų bet kuo. 

Vos Keinas nusileido laiptais, kažkas čiupo jam už ger- 
klės ir įrėmė kelį į nugarą. Tamsoje blykstelėjo peilis. Už- 
puolikas paklausė: 

— Pavardė ir laipsnis. 

— Majoras Keinas. 

Akimirką švystelėjo prožektorius. 

— Prašau atleisti, sere. Kapralas Blikeris. 

— Turėtumėte būti lovoje, Blikeri. Kaip akis? 

— Susiuvo. Penkios siūlės. Tačiau viskas bus gerai. Ei- 
siu toliau, jeigu leidžiate, pone majore. 

Jis išnyko tamsoje, o Keinas, žvelgdamas jam pridurmui, 
sumurmėjo: 

— Tikriausiai niekada, iki pat mirties, neišmoksiu suprasti 
savo vyrų. 


* * * 


Oro meteorologijos tarnybos pranešimu, virš Šiaurės jū- 
ros pučia trijų keturių balų vėjas, smarkiai lyja, o rūkas turi 
išsilaikyti iki ryto. Torpedinis kateris atvyko laiku. Prieš pu- 
sę aštuonių jau buvo praplaukęs užminuotąją jūros dalį ir pa- 
siekęs pakrantės pakraščiu nusidriekusią laivybos trasą. 

Miuleris stovėjo prie vairo. Kėnigas pakėlė akis nuo že- 
mėlapio, kuriame kruopščiai žymėjo laivo kursą. 

— Esame už dešimties mylių į rytus nuo Bleiknėjaus pu- 
siasalio, Ėrichai. 

Miuleris, žiūrįs į tamsą laivo priekyje, linktelėjo. 

— Tas rūkas mums ne į naudą. 

— Na, nežinau, — atsakė Kėnigas. — Gal dar pakeisi 
nuomonę, kol grįšime atgal. 


- į Erelis nusileido 


Durys atsidarė, ir staiga įėjo vyresnysis telegrafininkas 
Toizenas. Jis laikė rankoje pranešimą. 

— Pranešimas iš Landsvorto, pone leitenante. 

Jis padavė pranešimą. Kėnigas priėjo prie lempos, kaban- 
čios viršum stalo su išskleistu žemėlapiu, ir perskaitė. Paskui 
dar ilgai žiūrėjo į pranešimą, galop dešiniąja ranka suglamžė jį. 

— Kas atsitiko? — paklausė Muleris. 

— Erelis žuvo. Visa kita — tiktai žodžiai. 

Kurį laiką buvo tylu, tik lietus barbeno į langą. 

— Kas įsakoma mums? — paklausė Miuleris. 

— Veikti savo nuožiūra, — Kėnigas pakraipė galvą. — 
Tik pagalvokite: pulkininkas Šteineris, Riteris Noimanas — 
visi tie nuostabūs Žmonės. 

Pirmą kartą nuo vaikystės laikų jam norėjosi verkti. Ati- 
daręs duris, ilgai žvelgė į tamsą. Lietaus lašai krito tiesiai ant 
veido. 

— Tačiau galima tikėtis, kad kuriam nors iš jų pasiseks, — 
atsargiai tarė Miuleris. — Vienam arba dviem... Zinote, kaip 
būna... 

Kėnigas užtrenkė duris. 

— Tu manai, kad, nepaisant nieko, reikia ten plaukti? — 
Miuleris nieko neatsakė, ir Kėnigas paklausė Toizeno: — Tu 
irgi? 

— Mes seniai pažįstame vienas kitą, pone leitenante. Aš 
niekada neklausdavau, kur mes plauksime. 

Kėnigą apėmė džiugus jaudulys. Paplojo Toizenui per petį: 

— Gerai, išsiųsk žinią. 


* * * 


Po pietų ir vakare Radlis jautėsi vis prasčiau, tačiau ir 
girdėti nenorėjo Vito, reikalaujančio nedelsiant gultis į lovą. 
Po paskutinio Joanos Grėj pranešimo jis neišėjo iš ryšių tar- 
nybos patalpų, gulėjo sename krėsle, kurį jam Vitas atnešė, ir 
laukė, kada bus užmegztas ryšys su Kėnigu. Skausmas krūti- 
nėje vis didėjo, paskui apėmė visą kairiąją ranką. Jis nebuvo 
kvailas ir gerai suprato, ką tai reiškia, tačiau tai nebeturėjo 
reikšmės. Viskas jau nebeturi reikšmės. 

Be penkių aštuntą operatorius atsisuko džiugiai šypsoda- 
masis. 

— Pagavau juos, pone pulkininke. Pranešimas priimtas. 
Jie viską suprato. 

— Ačiū Dievui, — tarė Radlis ir pabandė atidaryti dėžu- 
tę, tačiau jo pirštai staiga sustingo, ir Vitas prišoko padėti jam. 

— Tik vienas beliko, pone pulkininke, — tarė jis ir, iš- 
traukęs neįprastą rusišką papirosą, įdėjo jį Radliui į burną. 

Operatorius skubiai rašė bloknote. Po akimirkos išplėšė 
lapą ir atsisuko. 

— Štai atsakymas, pone pulkininke. 

Radliui svaigo galva, jis blogai matė. 

— Perskaitykite jį, Vitai, — paprašė jis. 

— Vis dėlto skrendame į lizdą. Paukščiukams gali reikė- 
ti pagalbos. Linkiu sėkmės, — Vitas buvo nustebęs. — Kodėl 
jis tai pridėjo, pone pulkininke? 

— Jis gabus jaunas vyras ir supranta, kad laimės reikės 
ne tik jam, bet ne mažiau ir mums, — jis iš lėto palingavo 
galva. — Ir iš kur randasi tokių vyrų? Rizikuoja viskuo — 
vardan ko? 

Vitas atrodė susirūpinęs. 

— Pone pulkininke, prašau... 

Radlis nusišypsojo. 

— Gerasis bičiuli, viskas, kas gera, anksčiau ar vėliau 
baigiasi, kaip ir tas paskutinis rusiškas papirosas, — atsisuko 
į radistą ir įsitempęs, pasiryžęs pagaliau padaryti tai, ką ven- 
gė daryti pastarąsias dvi valandas, paliepė: — Sujunk mane 
su Berlynu. 


Už Hobs Endo, kitoje kelio pusėje, prie rytinių Prajerių 
fermos ribų, stovėjo apgriuvęs namas. Ten buvo galima pa- 
slėpti kunigo automobilį. Buvo penkiolika po septynių, kai 
Devlinas ir Šteineris paliko Molę rūpintis Riteriu ir nuėjo į 
mišką šiek tiek pasižvalgyti. Tada ir pamatė, kad Garvėjus su 
savo vyrais lekia pelkių keliais prie namo, kuriame anksčiau 
buvo apsistojęs Devlinas. Slapstydamiesi už medžių jiedu per- 
bėgo miškelį ir užsiglaudę už mūrinio aptvaro sebėjo, kas bus 
toliau. 

— Prasti reikalai, — tarė Devlinas. 

— Nėra jokio reikalo grįžti į namus. Jūs galite eiti tiesiai 


Erelis nusileido 


per pelkę ir nustatytu laiku atsirasti pakrantėje, — patarė Štei- 
neris. 

— Kam? — atsiduso Devlinas. — Turiu prisipažinti, kad 
atsitiko baisus dalykas, pulkininke. Aš velniškai skubėjau ir 
palikau Radlio telefoną krepšyje, su bulvėmis kabančiame už 
virtuvės durų. | 

Šteineris tyliai nusijuokė. 

— Tu, bičiuli, tikrai unikalus. Dievas turbūt iškart sunai- 
kino tą formą, kurioj tave išliejo. 

— Žinau, — asakė Devlinas. — Velniškai sunku taip gy- 
venti, ypač dabar, kai net negalėsime susisiekti su Kėnigu. 

— Ir manai, kad jis neatplauks? 

— Taip buvo sutarta. Turėjo laukti mūsų pranešimo tarp 
devintos ir dešimtos valandos. Joana Grėj, nepaisant to, kas 
jai atsitiko, galėjo išsiųsti kokią nors žinutę į Landsvortą. Jeigu 
Radlis perduos ją Kėnigui, jie jau gali būti pasukę atgal. 

— Ne, — atsakė Šteineris. — Taip nemanau. Kėnigas at- 
plauks. Net negavęs iš tavęs žinios, jis atplauks į pakrantę. 

— Kodėl taip manai? 

— Nes taip jis man pažadėjo, — atsakė Šteineris. — Kaip 
matai, galime apsieiti be radiotelefono. Net jeigu amerikie- 
čiai šukuos apylinkes, jie neieškos paplūdimy, nes ten yra už- 
rašai “Užminuota". Jeigu pateksime ten sutartu laiku, prasi- 
dėjus atoslūgiui galima nueiti ketvirtį mylios palei įlanką. 

— Su Riteriu? Kai jo tokia būklė? 

— Jam reikia tik lazdos ir peties, į kurį galėtų atsiremti. 
Rusijoje per tris dienas jis nuėjo aštuoniasdešimt mylių, klimp- 
damas sniege su kulka dešinėje kojoje. Kai Žmogus žino, kad 
pasilikęs kurioje nors vietoje žus, jis sukaupia visas jėgas ir ei- 
na. Gali sutaupyti daug laiko, iš anksto išėję pasitikti Kėnigo. 

— Tu su mumis neisi? — tai buvo greičiau fakto konsta- 
tavimas nei klausimas. 

— Manau, kad žinai, kur aš turiu eiti, bičiuli, — atsakė 
Šteineris. 

Devlinas atsiduso. 

— Visada tikėjau, kad kiekvienas renkasi savo kelią į pra- 
garą, bet tavim dėtas atsisakyčiau šio sumanymo. Verčiau ne- 
siartinkite prie jo. Jį supa daugiau sargybinių, negu susirenka 
musių prie uogienės indo karštą vasaros dieną. 

— Nepaisant to, aš turiu pabandyti. 

— Kam? Manai, kad taip padėsi savo tėvui? Nė nesva- 
jok. Pasvarstyk ramiai. Niekas negali jam padėti, jeigu tas se- 
nas niekšas iš Princo Alberto gatvės nuspręs kitaip. 

— Ką gi, gal ir tavo teisybė. Tikriausiai ir aš taip visada 
galvoju. 

— Tai kodėl taip elgiesi? 

— Nes manau, kad galima dar kai ką padaryti. 

— Nesupratau. 

— Manau, kad supratai. Tai žaidimas, kuriame ir tu daly- 
vauji. Trimitai vėjyje, trispalvė vėliava, išdidžiai besiplaiks- 
tanti ankstų rytą. Tegyvuoja Respublika! Prisiminkite šešio- 
liktųjų Velykas. Bet pasakyk man, bičiuli. Ar jūs galite nors 
kiek kontroliuoti tą žaidimą, o gal šis žaidimas tik įtraukė jus? 
Ar galite jį užbaigti, ar jis truks amžinai? Milinės, automatai, 
gyvenimas, paaukotas Airijai, kol nugriūsi į purvą, pakirstas 
kulkos? 

Devlinas niūriai atsakė: 

— Aš nežinau, tai Dievo valia. 

— O aš, bičiuli, žinau! Dabar turime grįžti pas saviškius. 
Tu, žinoma, nieko nesakyk apie mano asmeninius planus. Ri- 
teriui tai gali būti per sunku. 

— Gerai, — nusileido Devlinas. 

Jie grįžo tamsoje prie apgriauto namo, kur Molė keitė Ri- 
teriui kojos tvarstį. 

— Kaip tu? — paklausė Šteineris Riterio. 

— Puikiai, — atsakė Riteris, tačiau kai Šteineris palietė 
jo kaktą, ji buvo šlapia nuo prakaito. 

Molė priėjo prie Devlino. Jis rūkė cigaretę kampe tarp 
sienų, šiek tiek saugančių jį nuo lietaus. 

— Jam negerai, — tarė ji. — Man atrodo, kad reikia gy- 
dytojo. 

— Tai būtų tas pat, kaip pasiųsti jį pas karstadirbį, — 
tarė Devlinas. — Tu dėl jo nesirūpink. Dabar pagalvok apie 
save. Po šio vakaro įvykių gali turėti rimtų problemų. 

Ji išklausė tai visiškai abejingai. 

— Niekas nematė, kaip aš išėjau iš bažnyčios, ir niekas 
negali to įrodyti. Tikriausiai galvoja, kad sėdžiu sulyta pie- 
voje ir verkiu, sužinojusi teisybę apie savo mylimąjį. 

— Dėl Dievo meilės, Mole! 

— Vargšė, kvaila maža kalė, sakys jie. Apsvilo pirštus, 
taip jai ir reikia, nes negalima pasitikėti atėjūnais. 


Erelis nusileido 


— Aš tau net nepadėkojau, — tarė sumišęs Devlinas. 

— Nesvarbu. Ne dėl tavęs tai dariau, dėl savęs, — dau- 
geliu atžvilgių ji buvo tik paprasta mergina, ir tai ją tenkino, 
tačiau dabar, labiau negu bet kada gyvenime, ji troško aišku- 
mo. — Myliu tave, tačiau tai nereiškia, kad džiaugiuosi žino- 
dama, kas tu esi ir ką tu padarei, nors suprantu tai. Tie daly- 
kai neturi nieko bendra. Meilė — kitas dalykas. Ji turi jai skirtą 


vietą. Todėl šį vakarą aš padėjau tau pasprukti iš bažnyčios.. 


Ne todėl, kad tai buvo teisinga ar neteisinga. Paprasčiausiai 
būčiau negalėjusi ramiai gyventi, jeigu būčiau stovėjusi ir žiū- 
rėjusi į tavo žūtį, — ji išsivadavo iš Devlino glėbio. — Ver- 
čiau eisiu pažiūrėti, kaip ten laikosi leitenantas. 

Ji pasuko prie automobilio, ir Devlinas sunkiai atsiduso. 
Argi tai nenuostabu — šie nuostabūs drąsiausi žodžiai iš mie- 
los merginos. Jis pajuto, kad jam norisi verkti dėl to, ko ne- 
tenka savo gyvenime. 


Dvidešimt minučių po aštuonių Devlinas ir Šteineris vėl 
slinko per mišką. Name prie pelkės buvo tamsu, tačiau pa- 
grindiniame kelyje girdėjosi prislopinti balsai ir buvo galima 
įžvelgti kažkokio automobilio kontūrus. 

— Prieikime arčiau, — sušnabždėjo Šteineris. 

Jie priėjo prie mūrinės tvoros, skiriančios mišką nuo ke- 
lio, ir apsižvalgė. Lijo kaip iš kibiro. Abiejose kelio pusėse 
stovėjo po džipą, keletas amerikiečių kareivių glaudėsi po me- 
džiais. Garvėjaus delnuose žybtelėjo degtukas ir akimirką ap- 
švietė jo veidą. 

Šteineris ir Devlinas pasitraukė. 

— Didysis negras, — sušnabždėjo Šteineris. — Tai tas 
pats vyresnysis seržantas, kuris buvo su Keinu. Tyko tavęs. 

— Kodėl ne name? 

— Tikriausiai ir ten paliko keletą savo vyrų, bet saugo ir 
kelią. 

— Tai neturi reikšmės, — atsakė Devlinas. — Galime per- 
eiti jį truputį tolėliau nuo čia ir pasiekti pakrantę, kaip ir siū- 
lėte. 

— Viskas būtų paprasčiau, jeigu atitrauktume dėmesį. 

— Kokiu būdu? 

— Pralėkčiau pavogtu automobiliu pro kelio užtvarą. O 
jeigu dar užsivilkčiau tavo apsiaustą — žinoma, jeigu sutik- 
tum paskolinti jį man negrąžinamai. | 

— Velniop, Šteineri! Eik į pragarą savo pasirinktu keliu, — 
pavargusiu balsu pasakė Devlinas. Nusikabinęs nuo peties auto- 
matą, nusivilko apsiaustą ir padavė jį Šteineriui. — Dešinėje ki- 
šenėje yra mauzeris ir dvi apkabos. 

— Ačiū, — Šteineris nusiėmė pilotę ir įsikišo į palaidi- 
nės kišenę, apsivilko apsiaustą ir susijuosė diržu. — Viskas 
artėja prie pabaigos. Dabar galime atsisveikinti. 

— Pasakyk man vieną dalyką, — paprašė Devlinas. — 
Ar buvo verta? Ar tai turi kokią nors prasmę? 


— Žinoma, ne! — nerūpestingai nusijuokė Šteineris. — 
Pakaks filosofuoti, — jis ištiesė ranką. — Surask tai, ko ieš- 
kai, bičiuli! 

— Radau ir vėl pamečiau, — atsakė Devlinas. 


— Taigi nuo šios akimirkos niekas nebeturi prasmės, — 
tarė Šteineris. — Tai pavojinga situacija. Būk atsargus, — jis 


nusisuko ir nuėjo prie apgriuvusio namo. 


Ištraukęs iš automobilio Riterį, nustūmė automobilį iki 
tokios vietos, kur keliukas leidosi žemyn į vartus, sukaltus iš 
penkių karčių. Šteineris nubėgo į pakalnėlę ir atkėlė vartus. 
Nuplėšęs nuo tvoros šešių pėdų lazdą, padavė ją Riteriui. 

— Ar tiks? — paklausė. 

— Taip, — energingai atsakė Riteris. — Ar jau einame? 

— Jūs eisit, o aš — ne. Ant kelio amerikiečiai. Aš ati- 
trauksiu jų dėmesį, kai kirsite jį. Vėliau prisidėsiu prie jūsų. 

Riteris sugriebė Šteinerio ranką ir kupinu išgąsčio balsu 
užprotestavo: 

— Ne, Kurtai, negaliu tau leisti to daryti! 

— Vyresnysis leitenante Noimanai! Tu pats geriausias ka- 
rys, kokį kada nors gyvenime esu sutikęs. Nuo Narviko iki 
Stalingrado — visada likai ištikimas pareigai, neprieštarau- 
damas vykdei mano įsakymus. Nėra nė mažiausios priežas- 
ties, dėl kurios turėtum pradėti elgtis kitaip. 

Riteris, laikydamasis už lazdos, bandė atsitiesti. 


— Jūsų valia, pone pulkininke! — tarė oficialiu balsu. 
— Puiku! — sušuko Šteineris. — Prašau eiti, Devlinai. 
Ir sėkmės! 


Šteineris pravėrė automobilio dureles. Riteris tyliai pa- 
šaukė: 

— Pone pulkininke! 

— Kas dar? 

— Tarnauti jūsų vadovaujamam — didelė garbė. 

— Ačiū, vyresnysis leitenante! 

Šieinebis sėdo į morisą, atleido stabdį, ir automobilis iš 
lėto pajudėjo į pakalnę. 


Devlinas ir Molė prilaikydami Riterį ėjo mišku. Netru- 
kus jie sustojo prie žemos sienos. 

— Tau laikas, mergaite, — sušnabždėjo Devlinas. 

— Palydėsiu jus. iki paplūdimio, Liamai, — atsakė ji ryž- 
tingai. 

Devlinas negalėjo ginčytis su ja, nes už kokių keturias- 
dešimties jardų pasigirdo variklio gausmas ir užsidegė prie- 
kinės pritemdytos moriso šviesos. Vienas amerikietis išsitrau- 
kė iš po apsiausto raudoną žibintą ir pamojavo juo. Devlinas 
tikėjosi, kad Šteineris nesustos prie jų, tačiau, didelei jo nuo- 
stabai, automobilis ėmė mažinti greitį. Šteineris šaltai apskai- 
čiavo, kad tik tokiu būdu jis atkreips visų amerikiečių dėme- 
sį, 1r ryžosi surizikuoti. Tai buvo vienintelė galimybė. Lauk- 
damas, kol Garvėjus prisiartins, kairiąja ranka laikė vairą, o 
dešiniąja — mauzerį. 

Priėjęs prie j0, Garvėjus tarė: 

— Prašau jūsų dokumentus. 

Kairiąja. ranka nukreipė prožektorių į Šteinerio veidą. 
Šteineris šovė iš arti, ir kulka pralėkė per kokius porą colių 
nuo Garvėjaus galvos. Tada Šteineris spūstelėjo akcelerato- 
rių, ir automobilis Žviegdamas šovė pirmyn. 

— Po velnių, tai Šteineris! — suriko Garvėjus. — Pavyti jį! 

Visi kaip pamišę šoko prie automobilių, Garvėjaus auto- 
mobilis nulėkė pirmas, kiti — iš paskos. Variklių gausmas iš- 
tirpo naktyje. 

— Na, gerai, spauskim iš čia, — sušnabždėjo Devlinas. 
Jie abu su Mole padėjo Riteriui perlipti per mūrinę sienelę, ir 
visi pasileido į kitą kelio pusę. 


* * * 


1933 metų laidos morisas vis dar tebebuvo naudojamas, 

nes karo metais naujų automobilių stigo. Variklis buvo susidė- 
vėjęs. Tiesa, Verekeriui jis dar praversdavo, tačiau Šteineriui 
tą naktį reikėjo ko kita. Kad ir kiek spaudė akceleratoriaus pe- 
dalą, spidometro rodyklė, sustingusi ties keturiasdešimties my- 
lių padala, taip ir nepajudėjo nuo jos. 

teineris turėjo tik keletą minučių, gal net mažiau, nes, 
kol svarstė, ar ne geriau būtų sustabdyti automobilį ir bėgti į 
mišką, pirmajame džipe sėdėjęs Garvėjus ėmė šaudyti iš kul- 
kosvaidžio. Kulkos pataikė į automobilio kėbulą, o priekinis 
stiklas subyrėjo į smulkius gabalėlius. Morisas metėsi į deši- 
nę ir, numušęs dalį medinio užtvaro nudardėjo į jaunomis eg- 
laitėmis apaugusią atšlaitę. Jauni medeliai sulaikė automobi- 

Iį. Šteineris atidarė dureles ir iššoko lauk, o morisas įlėkė į 
pelkę ir pradėjo skęsti. 

Ant kelio tuo metu sužviegė padangos, ir džipas sustojo. 
Garvėjus iššoko pirmas ir laikydamas prožektorių rankoje grei- 
tai nubėgo į kelkraštį. Kai pasiekė pelkę, drumzliname van- 
denyje buvo matyti tik moriso stogas. 

Jis nusiėmė šalmą ir buvo bepradedąs sagstytis diržą, kai 
pribėgęs Krukovskis čiupo jam už peties. 

— Nė negalvokite apie tai! Tai ne vanduo. Čia dumblas, 
ir kai kur toks gilus, kad gali praryti žmogų. 

Garvėjus iš lėto linktelėjo galva. 

— Taip, tavo teisybė. 

Pašvietė į drumzliną pelkės paviršių ir iš dugno kylan- 
čius oro burbulus, paskui užkopė į atšlaitę, kad radijo ryšiu 
perduotų žinią. 


Keinas ir Korkoranas vakarieniavo puošniame salone, kai 
kapralas iš ryšių tarnybos atnešė pranešimą. Keinas žvilgte- 
lėjo į jį, o paskui lapą pastūmė blizgančiu stalo paviršiumi. 

— Dieve mano! Jis važiavo šia kryptimi, ar jūs tai su- 
prantate? — Korkoranas suraukė antakius. Toks žmogus — ir 
tokia mirtis! 

Keinas linktelėjo galva. Turėjo būti patenkintas, tačiau jį 
apėmė keistas liūdesys. 

— Pranešk Garvėjui, kad liktų vietoje, — įsakė kapra- 
lui. — Tegu iš bazės išsiunčia kokį pagalbos automobilį. No- 
riu, kad ištrauktų Šteinerio kūną. 


Erelis nusileido 


Kai kapralas išėjo, Korkoranas paklausė: 

— Kaip su tuo kitu ir airiu? 

— Gal nevertėtų dėl to sukti galvos. Pasirodys kur nors 
kitoje vietoje, — Keinas atsiduso. — Manau, kad tai buvo Štei- 
nerio sugalvota. Tokie Žmonės niekada nežino, kada jiems rei- 
kėtų pasiduoti. 

Korkoranas priėjo prie spintelės ir įpylė du stiklus vis- 
kio. Vieną iš jų ištiesė Keinui. 

— Nesakau “į sveikatą", nes suprantu, kaip jūs jaučiatės. 
Keista, tačiau sielojamės lyg dėl savo nuostolių. 


— Būtent. 
— Matyt, per ilgai dalyvauju šiame žaidime, — Korko- 
ranas susiraukė ir išgėrė viskį. — Jūs pasakysite tai ministrui 


pirmininkui, ar pasakyti man? 

— Manau, kad tai jūsų pareiga, sere, — nusišypsojo Kei- 
nas. — Aš pranešiu kareiviams. 

Kai jis išėjo pro paradines duris, žliaugė lietus. Stovėda- 
mas verandoje ant laiptų šūktelėjo: 

— Kaprale Blikeri! 

Po akimirkos iš tamsos išniro Blikeris ir užbėgo laiptais 
į viršų. Jo drabužiai buvo permirkę, šlapias šalmas blizgėjo, 
o veido paviršių margino tamsaus maskuojamojo kremo sro- 
velės. 

— Garvėjus su savo vyrais sučiupo Šteinerį pajūrio ke- 
lyje, — tarė Keinas. — Pasakyk tai kitiems. 

— Vadinasi, viskas baigta, — tarė Blikeris. — Galime 
pasitraukti, sere? 

— Ne, bet gali paleisti sargybą. Patvarkyk taip, kad kiek- 
vienas ištaikytų keletą minučių užvalgyti ko nors karšto ir pa- 
našiai. 

Blikeris nuskubėjo laiptais žemyn ir dingo tamsoje. Ma- 
joras dar truputį pastovėjo susimąstęs, žvelgdamas į lietų, pas- 
kui grįžo į vidų. 


Kai Devlinas, Molė ir Riteris Noimanas artinosi prie na- 
mo Hobs Ende, buvo jau visai sutemę. Jie sustojo prie sienos, 
ir Devlinas sušnabždėjo: 

— Man atrodo, kad čia per daug tylu. 

— Neverta rizikuoti, — tyliai tarė Riteris. 

Devlinas užsispyrė, nes jam rūpėjo radiotelefonas. 

— Būtų labai kvaila nepasinaudoti tuo, kad čia nieko nė- 
ra. Eikite tolyn taku per pelkę. Aš jus pasivysiu. 

Jis dingo, jiems nespėjus paprieštarauti. Atsargiai perėjo 
per kiemą, palangėje pasiklausė. Tyloje girdėjosi tik lietaus 
lašų barbenimas. Niekur nebuvo matyti šviesos. Kai tik Dev- 
linas palietė duris, jos girgždėdamos lengvai atsidarė. Įslinko 
į vidų su užtaisytu automatu. 

Svetainės durys buvo atviros, keletas gęstančių žarijų dar 
tebežaižaravo židinyje. Atsidūręs viduje, tuojau suprato, kad 
padarė nedovanotiną klaidą. Durys užsitrenkė paskui jį, o prie 
kaklo pajuto įremtą brauningo vamzdį. Kažkas ištraukė jam 
iš rankų automatą. 

— Stovėt ir nė žingsnio, — įsakė Džekas Roganas. — 
Fergiusai, pažiūrėkim, kokia padėtis. 

Fergiusas uždegė degtuką ir prikišo jį prie žibalinės lem- 
pos dagčio. Roganas trinktelėjo Devlinui keliu į užpakalį taip, 
kad tas nulėkė per kambarį. 

— Pažiūrėsim, kas čia per vienas. 

Devlinas pusiau pasisuko remdamasis koja į židinį. Ran- 
ką padėjo ant židinio lentynos. 

— Mes turbūt nepažįstami. 

— Ypatingojo skyriaus vyresnysis inspektorius Roganas, 
inspektorius Grantas. 

— Airijos padalinys, ar ne? 

— Teisingai, sūnau. Ir neprašyk jokio kratos orderio, ar- 
ba aš nulupsiu tau kailį, — Roganas atsisėdo ant stalo laiky- 
damas brauningą prie šlaunies. — Manau, kad supranti, jog 
mes žinome, koks tu išdykęs berniukas. 

— Tikrai? — paklausė Devlinas traukdamasis arčiau židi- 
nio. Tačiau žinojo, kad nors ir pasičiuptų valterį, šansų turėtų 
nedaug. Nekreipdamas dėmesio į tai, ką daro Roganas, Gran- 
tas, nenorėdamas rizikuoti, laikė nukreipęs ginklą į Devliną. 


— Taip, jūs iš tiesų pridarėte man rūpesčių, — tarė Ro- 
ganas. — Kodėl nelindite savo pelkėse — ten jūsų vieta! 
— Tai bent išmintis! — nusistebėjo Devlinas. 


Roganas ištraukė antrankius iš apsiausto kišenės. 
— Ateik arčiau. 
Tuo metu kažkas sviedė akmenį, ir užtemdyto lango stik- 


Erelis nusileido 


las išdužo. Abu policininkai išsigandę atsisuko. Devlinas čiu- 
po valterį, kabėjusį ant vinies, įkaltos į priekinės židinio sijos 
vidinę pusę. Roganas peršauta galva nuvirto nuo stalo, tačiau 
Grantas tą pačią akimirką atsisuko. Kulka pataikė airiui į de- 


šinįjį petį, ir jis atbulas griuvo į krėslą, tačiau nesiliovė šau- 


dęs, kol pataikė jaunesniajam inspektoriui į kairiąją ranką, pas- 
kui ir į kairįjį petį. 

Grantas nuslydo siena ant grindų. Jis buvo ištiktas siau- 
bingo šoko ir nieko nesuvokdamas žvelgė į Roganą, gulintį 
kitoje stalo pusėje. Devlinas pakėlė brauningą ir užsikišo jį 
už diržo, nuėjo prie durų, paėmė krepšį ir išpylė iš jo ant grindų 
bulves. Mažo brezentinio maišelio dugne buvo radiotelefonas 
ir keletas smulkmenų. Jis užsimetė maišelį ant peties. 

— Kodėl nenušaunate manęs? — silpnu balsu paklausė 
Fergiusas Grantas. 

— Tu gražesnis už jį, — atsakė Devlinas. — Tavo vieto- 
je, sūnau, susirasčiau geresnį darbą. 

Jis greit išėjo. Kai atidarė lauko duris, prie sienos stovė- 
jo Molė. 

— Ačiū Dievui! — sušnabždėjo ji, bet jis ranka užspau- 
dė jai burną ir timptelėjo paskui save. Jie prisiartino prie sie- 
nos, kur laukė Riteris. 

— Kas atsitiko? — paklausė Molė. 

— Aš nušoviau vieną, o kitą sužeidžiau, — atsakė Devli- 
nas. — Tai buvo Ypatingojo būrio inspektoriai. 

— O aš tau padėjau. 

— Be abejo, — atsakė Devlinas. — Ar eisi iš čia, Mole, 
kol dar nevėlu? 

Ji nusisuko nuo jo ir staiga pasileido bėgti palei pelkę. 
Devlinas, akimirką padvejojęs, pasileido iš paskos. Pasivijęs 
ją už kelių jardų apkabino per pečius. Ji apsivijo rankomis jo 
kaklą ir stipriai pabučiavo. Jis švelniai atstūmė ją: 

— Bėk, megaite, ir tegul Dievas tau padeda. 

Ji, netarusi nė žodžio, nubėgo į tamsą, o Devlinas grįžo 
pas Riterį Noimaną. 

— Tai nepaprasta mergina, — tarė Riteris. 

— Taip, nenuostabu, kad taip sakai, — sutiko Devli- 
nas. — Tačiau tai — nepakankamas įvertinimas, — ištrau- 
kęs iš maišelio radiotelefoną, įjungė kanalą. — Erelis Kla- 
jokliui. Atsiliepk. 

Katerio kabinoje, kur stovėjo imtuvas, Devlino balsas gir- 
dėjosi taip garsiai ir aiškiai, tarsi jis būtų kalbėjęs už durų. 

Kėnigas paskubom čiupo mikrofoną, jo širdis smarkiai 
plakė. 

— Ereli, čia Klajoklis. Kokia jūsų padėtis? 

— Du jaunikliai dar lizde, — atsakė Devlinas. — Ar ga- 
lite tuojau atplaukti? 


— Mes pakeliui, — atsakė Kėnigas. — Baigiau ir išjun- 
giu, — jis pakabino mikrofoną ant kablio ir kreipėsi į Miu- 
lerį: — Gerai, Erichai. Nuo šios minutės eteryje — tyla. Iš- 


kelk baltą vėliavą. Pradedame operaciją. 


* * * 


Kai Devlinas su Noimanu pasiekė mišką, airis pasisukęs 
išvydo automobilio, kuris suko iš pagrindinio kelio į pelkių 
keliuką, šviesas. Riteris paklausė: | 

— Kaip galvoji, kas ten? 

— Dievai žino, — atsakė Devlinas. 

Garvėjus, laukdamas už dviejų mylių ant plento kelių pa- 
galbos automobilio, nusprendė pasiųsti džipą ir paimti abu 
Ypatingojo skyriaus detektyvus. 

Devlinas čiupo Riteriui už peties. 

— Eime, sūnau, verčiau dinkime iš čia, — staiga jis nu- 
sikeikė, pajutęs petyje skausmą, nes pasibaigė šokas. 

— Ar viskas gerai? — paklausė Riteris. 

— Kraujuoju kaip paskersta ponios O' Greidi kiaulė. Pa- 
taikė į petį, tačiau dabar jau nesvarbu. Niekas taip negydo, 
kaip kelionė jūra. | 

Jie praėjo pro įspėjamąją lentelę, atsargiai pralindo pro 
spygliuotas vielas ir pasiekė paplūdimį. Riteris tvardėsi, ta- 
čiau nuo kiekvieno žingsnio jam užgniauždavo kvapą. Jis stip- 
riai rėmėsi Šteinerio parūpinta lazda, tačiau nė karto nesuklu- 
po. Prieš juos buvo platus ir lygus paplūdimys, rūko kamuo- 
liai blaškėsi vėjyje. Pagaliau jie įbrido į vandenį. Iš pradžių 
jo buvo vos per colį ar du viršum čiurnos, tiktai įdubose šiek 
tie giliau. 

Jie stabtelėjo apsidairyti. Pasidairęs Devlinas išvydo miš- 
ke blykčiojančias šviesas. 

— Kristau! — neišlaikė jis. — Ar jie nesiliaus? 


Erelis nusileido 


Jie pasuko per smėlį įlankos link. Potvynio vanduo plūs- 
telėjo į krantą. Vyrai jau buvo gerokai paėję, bet staiga Rite- 
ris sudejavo, paleido iš rankos lazdą ir sukniubo ant kelio. 

— Nebegaliu, Devlinai. Man galas. Niekada gyvenime 
nejutau tokio skausmo. 

Devlinas prislinko prie jo ir pakėlė prie lūpų mikrofoną: 

— Klajokli, čia Erelis. Laukiame įlankoje už ketvirčio 
mylios nuo kranto. Signalizuoju iš savo vietos. 

Jis ištraukė iš brezentinio maišelio liuminescencinį rutu- 
liuką, dar vieną dovaną, už kurią Abveras turėjo būti dėkin- 
gas Britanijos specialiųjų operacijų tarnybai, ir pakėlė ją į vir- 
šų dešiniąja ranka. Žvilgtelėjo kranto pusėn, tačiau viską dengė 
tirštas rūkas. 


Po dvidešimties minučių vanduo jau siekė krūtinę. Nie- 
kada gyvenime Liamas Devlinas nejautė tokio šalčio. Stovėjo 
išsižergęs ant seklumos prilaikydamas Riterį, iškeltoje deši- 
nėje rankoje laikydamas šviečiantį signalinį rutulį, o potvy- 
nis vis stiprėjo. 

— Tai nebeturi prasmės, — sušnabždėjo Riteris. — Nie- 
ko nejaučiu. Man galas, Ilgiau neištversiu. 

—— Kaip sakė ponia O'Flin vyskupui, — pajuokavo Dev- 
linas, — ei, vyruti, tik nepasiduok! Ką tau dabar pasakytų Štei- 
neris' 

— Šteineris? — Riteris užsikosėjo, įtraukęs sūraus jūros 


vandens. — Jis plauktų pirmyn. 

Devlinas nusijuokė: 

— Taip ir reikia, sūnau. Šypsokis, — ir pradėjo garsiai 
dainuoti: — “Ir kovoja kalnuos šaunūs Starsfildo vyrai uni- 


formom žaliom..." 

Staiga ant jųdviejų užlėkė banga, ir abu atsidūrė po van- 
deniu. 

“Kristau, — pagalvojo Devlinas. — Negi jau galas?“ 

Kai banga atslūgo, jis pasiekė kojomis dugną dešinėje 
rankoje tebelaikydamas signalinį rutulį. O vanduo jau siekė 
smakrą. 

Pirmasis šviesą už kairiojo borto pastebėjo Toizenas ir 
tuojau pat nubėgo į vairinę. Po trijų minučių torpedinis kate- 

ris išniro iš rūko, ir kažkas abu vyrus apšvietė prožektoriumi. 
Įgula numetė tinklą, ir juo nusileido keturi jūreiviai. Pagal- 
bos rankos pasiekė Riterį Noimaną. 

— Atsargiai su juo, — įspėjo Devlinas. — Jo būklė sunki. 

Kai pagaliau Riteris perlipo per turėklus, kaipmat susmu- 
ko, o prie jo atskubėjęs Kėnigas užklojo jį pledu. 

— Pone Devlinai, išgerkite šito. 

Jis padavė jam butelį. 

— Cead mile Failte, — tarė Devlinas. 

Kėnigas pasilenkė arčiau. 

— Atsiprašau, bet aš nesupratau. 

— Jūs ir negalite. Tai airiškai, karalių kalba. Aš pasa- 
kiau: sveikinu šimtą tūkstančių kartų. 

Kėnigas tamsoje nusijuokė. 

— Džiaugiuosi jus matydamas, Devlinai. Tai tikras ste- 
buklas. 

— Jį galite regėti tik šiąnakt. 

— Ar tikrai? 

— Kaip uždengiamą karsto dangtį. 

Kėnigas atsistojo. 

— Prašau atleisti, turime plaukti. 

Netrukus kateris pasisuko ir nuplaukė tolyn. Devlinas at- 
kimšo butelio kamštį ir išsiaiškino, kas viduj. Romas. Tai — 
ne mėgstamasis gėrimas, tačiau jis nurijo didelį gurkšnį ir, 
pasilenkęs prie turėklų, pažvelgė kranto link. 

Tuo metu Molė jau buvo namuose. Ji atsisėdo ant lovos 
savo kambaryje, paskui pakilo, perėjo per kambarį ir atitrau- 
kė užuolaidas. Atidariusi langą, iškišo galvą į lietų. Ją apėmė 
nepaprastai džiugus palengvėjimo jausmas. Tuo metu torpe- 
dinis kateris nuo kyšulio pasuko į atvirą jūrą. 


* * * 


Himleris, apsikrovęs krūva popierių, ant stalo stovėju- 
sios lempos šviesoje dirbo savo kabinete Princo Alberto gat- 
vėje. Pasigirdo beldimas į duris, ir įėjo Rosmanas. 

— Klausau, — burbtelėjo Himleris. 

— Labai atsiprašau, kad trukdau jus, bet gavome prane- 
šimą iš Landsvorto. Erelis žuvo. 

Himleris neparodė jokio susijaudinimo. Jis atsargiai pa- 
dėjo plunksnakotį ir ištiesė ranką. 


Erelis nusileido 


— Parodykite man. 

Rosmanas padavė pranešimą, ir Himleris perskaitė jį. Ta- 
da pakėlė akis. 

— Turiu jums užduotį. 

— Klausau, pone reichsfiureri. | 

— Pasiimkite du patikimus vyrus, skriskite į Landsvortą 
ir areštuokite pulkininką Radlį. Pasirūpinsiu, kad tuojau pat 
gautumėt visus reikalingus įgaliojimus. 

— Aišku, pone reichsfiureri. Kuo jis kaltinamas? 

— Valstybės išdavimu. Iš pradžių to užteks. Kai grįšite, 
tuojau pat praneškite man. 

Rosmanas išėjo iš kabineto, o Himleris paėmė plunksna- 
kotį ir ėmė rašyti toliau. 


Šiek tiek prieš devynias karo policijos kapralas Džordžas 
Votsonas pasuko motociklą į kelio pakraštį už kelių mylių nuo 
Meltam Hauzo ir, atlenkęs stovą, pastatė jį. Visą kelią iš 
Noridžo smarkiai pliaupė lietus, ir jis, nors ir apsivilkęs 
ilgą apsiaustą, sušlapo iki paskutinio siūlo. Dabar drebėjo nuo 
šalčio ir buvo labai alkanas. Negana to, jis pasiklydo. 

Išsitraukęs iš dėklo žemėlapį, žibinto šviesoje pabandė 
nustatyti, kur šiuo metu esąs. Staiga pastebėjo, kad dešinėje 
pusėje kažkas sujudėjo. Išvydo apsiaustu vilkintį žmogų. 

— Sveiki, — tarė Žmogus. — Pasiklydote? 

— Man reikia patekti į Meltam Hauzą, — tarė Votsonas. — 
Visą kelią nuo pat Noridžo siaubingai lijo. Šios vietovės kaimai 
labai panašūs, o tų velnio kelio rodyklių nėra. 

— Parodysiu jums, — pasiūlė Šteineris. 


Votsonas pasilenkė, kad žibinto šviesoje vėl žvilgtelėtų į 


žemėlapį. Mauzerio smūgis į sprandą — ir jis nugriuvo į balą. 

Šteineris nukabino jam nuo kaklo kurjerio krepšį ir grei- 
tai susipažino su turiniu. Viduje buvo tik vienas tvarkingai 
užantspauduotas laiškas su užrašu “skubus", adresuotas pul- 
kininkui Korkoranui į Meltam Hauzą. 

Šteineris paėmė Votsoną už pažastų ir nutempė į šalį. Po 
valandėlės vokietis vilkėjo ilgą apsiaustą, odines pirštines, bu- 
vo užsidėjęs šalmą ir akinius. Persimetęs per petį kurjerio 
krepšį, pastūmė motociklą ir užvedęs variklį nuvažiavo. 

Pačiame kelio pakraštyje pastatę prožektorių, įjungė ant 
kelių pagalbos sunkvežimio sumontuotą gervę. Ji pradėjo suk- 
tis ir išvilko morisą iš pelkės ant kranto. Garvėjus stovėjo ša- 
likelėje ir laukė. 

Kapralas, vadovavęs darbui, atidarė moriso duris, įkišo 
galvą į vidų ir paskui pažvelgė į kelią. 

— Jis tuščias. 

— Ką tu, po velnių, šneki? — riktelėjo Garvėjus skubė- 
damas žemyn prie automobilio. 

Jis pasižiūrėjo į moriso vidų ir įsitikino, kad kapralas ne- 
klysta. Daug dvokiančio purvo, truputis vandens ir nė ženklo 
Šteinerio. 

— O Dieve! — pasibaisėjo Garvėjus staiga supratęs, ką 
tai reiškia. Jis pasisuko, pribėgo prie savo džipo ir griebė ra- 
dijo ryšio mikrofoną... 


Šteineris pasuko prie uždarytų Meltam Hauzo vartų ir su- 
stabdė motociklą. Amerikietis kareivis kitoje pusėje pašvietė 
prožektoriumi ir riktelėjo: 

— Seržante! 

Seržantas Tomas išėjo iš sargybinės ir prisiartino prie var- 
tų. Šteineris sėdėjo ant motociklo. Jo, užsidėjusio šalmą ir aki- 
nius, buvo neįmanoma atpažinti. 

— Ko reikia? — paklausė Tomas. 

Šteineris pravėrė kurjerio krepšį, ištraukė laišką ir priki- 
Šo Jį prie grotų: 

— Siuntinys iš Noridžo pulkininkui Korkoranui. 

Tomas linktelėjo, ir šalia buvęs kareivis atidarė vartus. 

— Važiuokite tiesiai iki centrinio įėjimo. Sargybinis 
įves jus. 

Steineris nuvažiavo, tačiau, dar nepasiekęs pagrindinių 
durų, pasuko į šalį ir atsidūrė aikštelėje už namo. Sustojęs 
šalia sunkvežimio, išjungė variklį ir, atlenkęs stovą, pastatė 
motociklą, tada pasisuko ir nuėjo takeliu į sodą. Paėjėjęs ke- 
letą metrų, pasislėpė rododendruose. 

Nusiėmė diržą, nusivilko neperšlampamą apsiaustą, nu- 
simovė pirštines, išsitraukė iš vokiškos palaidinės kišenės pi- 

lotę Shiff ir užsidėjo ją. Pasitaisė po kaklu Riterio kryžių ir 
nuėjo pirmyn ginkluotas užtaisytu mauzeriu. 

Dar galvodamas, ką toliau daryti, atsistojo sode netoli te- 
rasos. Langai nebuvo labai kruopščiai užtemdyti, iš keleto jų 
sklido šviesa. Tuo metu, kai jis žengė į priekį, kažkieno bal- 
sas paklausė: 

— Tai tu, Blikeri? 

Šteineris tyliai nusikeikė. Kažkieno vos įžiūrima figūra 
pasuko jo pusėn. Mauzeris, kurį jis laikė rankoje, iššovė be- 
veik be garso. Amerikietis, iš išgąsčio žioptelėjęs, griuvo ant 
žemės. Tada kažkas patraukė užuolaidas, ir terasą viršuje ap- 
švietė blanki šviesa. 

Šteineris pažvelgė ten ir išvydo.prie baliustrados stovin- 
tį ministrą pirmininką. Jis ramiai rūkė cigarą. 


* * * 


Kai Korkoranas išėjo iš ministro pirmininko kabineto, pa- 
matė laukiantį jo Keiną. 

— Kaip jis laikosi? — paklausė Keinas. 

— Gerai. Ką tik išėjo į terasą surūkyti paskutinio cigaro 
prieš miegą. 

Jie grįžo į prieškambarį. 

— Blogai miegotų, jeigu sužinotų naujienas, todėl pa- 
laukime iki ryto, — nusprendė Keinas. — Ištraukė iš pelkės 
tą morisą, tačiau jame Šteinerio nebuvo. 

— Norite pasakyti, kad jis pabėgo? — paklausė Korko- 


ranas. — Negali žinoti, gal kur nors guli? Galėjo iškristi iš 
automobilio ir panašiai. 
— Gali būti, — atsakė Keinas. — Tačiau dėl viso pikto 


reikėtų bent dvigubai sustiprinti sargybą. 

Atsidarė laukujos durys, ir įėjo seržantas Tomas. Jis atsi- 
segė šlapią nuo lietaus apsiaustą, kad šiek tiek nusipurtytų jį. 

— Jūs mane kvietėte, majore? 

— Taip, — patvirtino Keinas. — Kai ištraukė automobi- 
lį, Šteinerio jame nebuvo. Nerizikuosime ir pastiprinsime sar- 
gybą. Jokio pranešimo iš vartų sargybos? 

— Ten nieko neįvyko nuo to laiko, kai išvažiavo kelių 
pagalbos mašina. Tiktai įleido policijos kurjerį iš Noridžo su 
pranešimu pulkininkui Korkoranui. 

Korkoranas pažvelgė į jį ir suraukė antakius. 

— Tai man naujiena. Kada tai buvo? 

— Gal prieš dešimt minučių, sere. 

— O Dieve! — sušuko Keinas. — Tai jis! Tas niekšas čia! 

Pasisukęs jis ištraukė iš dėklo automatinį koltą ir nubėgo 
į biblioteką. 


Šteineris iš lėto lipo terasos laiptais. Tamsoje sklido ge- 
ro Havanos cigaro kvapas. Kai jis pastatė koją ant paskutinio 
laiptelio, žvyras sugirgždėjo. Ministras pirmininkas staiga at- 
sisuko ir išvydo Šteinerį. 

Čerčilis ištraukė iš burnos cigarą, tačiau jo neįspėjamas 
veidas išliko visiškai ramus, kai ištarė: 

— Pulkininkas Šteineris iš desantininkų dalinio, ar aš ne- 
apsirinku? 

— Pone Čerčili, — Šteineris dvejojo. — Man labai gaila, 
tačiau turiu įvykdyti savo pareigą, sere. 

— Tai ko laukiate? — ramiai paklausė ministras pirmi- 
ninkas. 

Šteineris pakėlė mauzerį, tačiau tuo metu stiklinių durų 
užuolaidos prasiskleidė, ir iš už jų, be paliovos šaudydamas, 
iššoko Keinas. Pirmosios kulkos, pataikiusios į dešinįjį petį, 
pakirstas Šteineris apsisuko aplink. Kita smigo tiesiai į širdį, 
ir Šteineris atbulas krito per baliustradą. 

Netrukus atbėgo Korkoranas su revolveriu rankoje, o iš 
tamsos iššokę amerikiečių kareiviai sustojo pusračiu. 

Pro atviras duris krintanti šviesa apšvietė Šteinerį. Jam 
po kaklu kabėjo Riterio kryžius, o rankoje jis tebespaudė mau- 
zerio rankeną. 

— Keista, — tarė ministras pirmininkas. — Jis laikė pirštą 
ant gaiduko... bet suabejojo. Įdomu, kodėl? 

— Gal paveiktas savo amerikietiškos kilmės, sere? 

Ministras pirmininkas apibendrindamas pasakė: 

— Jis buvo puikus karys ir drąsus vyras. Prašau pasirūpinti 
juo, majore, — tai taręs, jis nusisuko ir grįžo į savo kambarį. 


20 skyrius 


Beveik metai prabėgo nuo tos dienos, kai padariau nuo- 
stabų atradimą kapinėse prie Švenčiausiosios Mergelės Mari- 
jos ir Visų Šventųjų bažnyčios, ir štai aš vėl sugrįžau į Stadli 
Konsteblį. Šį kartą atvažiavau pakviestas Filipo Verekerio. Ta- 
čiau mane pasitiko jaunas kunigas, kalbąs su airišku akcentu. 

Verekeris sėdėjo savo kabinete, krėsle priešais liepsno- 
jantį židinį. Jo kojos buvo pridengtos pledu. Buvo akivaizdu, 
kad šis žmogus — jau ant mirties slenksčio. Veido oda buvo 
prilipusi prie smarkiai išsišovusių kaulų, akys išdavė, kad jis 
kenčia nežmonišką skausmą. 

— Džiaugiuosi, kad jūs atvažiavote. 

— Labai liūdna matyti jus sergantį, — atsakiau aš. 

— Skrandžio vėžys. Nieko nebegalima padaryti. Vysku- 
pas buvo labai malonus ir leido man pasilikti čia, be to, at- 
siuntė tėvą Damijaną rūpintis parapijos reikalais. Tačiau ne 
dėl to pakviečiau jus. Žinau, kad praėjusiais metais jūs daug 
dirbote. 

— Nelabai suprantu, — atsakiau. — Vai buvau prieš me- 
tus, jūs nenorėjote kalbėtis. Tiksliau pasakius, buvau iš čia 
išvarytas. 

— Tai labai paprasta. Daugelį metų žinojau tik dalį visos 
istorijos. Nutariau, kad reikia sužinoti viską ir patenkinti sa- 
vo smalsumą, kol dar ne pęr vėlu. 

Papasakojau jam viską, nes nebuvo pagrindo ką nors slėp- 
ti. Kai aš baigiau, už lango ant žolės krito šešėlis, ir kambary- 
je jau tvyrojo prieblanda. 

— Tai neįtikėtina, — pasakė jis. — Kaip jūs viską suži- 
nojote? 

— Tik iš neoficialių šaltinių, patikėkite manimi. Kalbė- 
jausi su žmonėmis, kurie dar gyvi ir nori pasakoti. Didžiausia 
sėkmė ta, kad gavau dienoraštį, parašytą žmogaus, atsakingo 
už visos operacijos organizavimą, — pulkininko Makso Rad- 
lio. Jo žmona iki šiol tebegyvena Bavarijoje. Gal galėčiau suži- 
noti, kas atsitiko vėliau? 

— Stengtasi visokiais būdais šį reikalą numarinti. Kiek- 
vieną kaimo gyventoją tardė žvalgybos ir saugumo darbuoto- 
jai. Vadovautasi Valstybės paslapties įstatymu. Turiu pasaky- 
ti, kad tai buvo visiškai nereikalinga. Čia gyvena ypatingi žmo- 
nės. Nelaimės suartina juos, o visus atvykėlius jie laiko prie- 
šais — tuo pats įsitikinote. Jie mano, kad tai, kas čia įvyko, 
yra jų reikalas, ir niekam kitam tai neturi rūpėti. 

— O kaip Seimuras? 

— Taigi. Ar žinote, kad jis pernai vasarį Žuvo? 

— Ne. 

— Kažkurį vakarą pakeliui iš Holto girtas nuvažiavo 
sunkvežimiu nuo kelio į pelkę ir paskendo. 

— O kaip jam baigėsi tie įvykiai bažnyčioje? 

— Jis buvo išvežtas į psichiatrijos ligoninę ir praleido 
ten aštuoniolika metų. Išleido iš jos, kai buvo supaprastinti 
psichiniams ligoniams taikomi gydymo reikalavimai. 

— Na, o kaip jo buvimą kaime iškentė žmonės? 

— Jis buvo daugiau kaip pusės kaimo gyventojų gimi- 
naitis. Betė, Džordžo Vaildo žmona, — jo sesuo. 

— Gerasis Dieve! — neištvėriau. — Aš nežinojau to. 

— Tam tikra prasme visų tylėjimas buvo gera priedanga 
Seimurui. 

— Dar gali būti, — pamaniau, — kad tie blogi darbai, 
kuriuos jis darė, metė šešėlį ant viso kaimo. Geriau buvo slėpti, 
negu pasakoti. 

— Galbūt. 

— O antkapis? 

— Inžinerinio dalinio kareiviai, kuriuos atsiuntė čia, kad 
sutvarkytų kaimą, atstatytų, kas sugriauta, ir taip toliau, su- 
metė visus kūnus į bendrą kapą. Kapas nepaženklintas, ir 
mums buvo pasakyta, kad taip turi likti. 

— Tačiau jūs, kunige, buvote kitokios nuomonės? 

— Ne tik aš. Mes visi. Karinė propaganda, nors ir reika- 
linga, turi neigiamą poveikį. Kiekvienas filmas apie karą, ku- 
riuos buvome matę, kiekviena knyga ar laikraštis vaizdavo pra- 
keiktą vokiečių kareivį kaip negailestingą laukinį barbarą. Tie 
vyrai buvo kitokie. Grehemas Vaildas gyvas ir dabar, Suzana 
Terner ištekėjo ir augina tris vaikus. Taip nebūtų buvę, jeigu 
vienas iš Šteinerio kareivių nebūtų žuvęs juos gelbėdamas. Ne- 
užmirškime, kad žmonėms buvo leista išeiti iš bažnyčios. 

— Taigi nusprendėte slapta pastatyti antkapį? 

— Būtent. Tai nebuvo sunku. Senasis Tedas Terneris anks- 
čiau buvo akmentašys. Padėjome akmenį, aš jį pašventinau. 
Jį uždengėme, kad paslėptume nuo pašalinių akių. Prestonas 
ten taip pat guli, tačiau ant antkapio jo pavardės nėra. 

— Ar visi pritarė tam? | 

Jis nusišypsojo ta retai jo veide pasirodančia šypsena. 

— Sakyčiau, tam tikra prasme tai buvo atgaila. Steineris 
sakė, kad bus šokama ant jo kapo, ir jis buvo teisus. Tada aš 
nekenčiau jo. Galėjau net užmušti. 

— Kodėl? — paklausiau. — Ar todėl, kad jūs tapote in- 
validu dėl vokiečių kulkos? 

— Taip galvojau iki tos dienos, kol klupėdamas papra- 
šiau Dievo, kad leistų man suvokti tiesą. 

— Joana Grėj? — atsargiai paklausiau. 

Šešėlis užslinko ant Verekerio veido, ir aš jau nebema- 
čiau jo išraiškos. 

— Aš dažniau klausausi išpažinčių, negu atlieku jas pats, 
tačiau jūs neapsirinkate. Žavėjausi Joana Grėj. Ne, tai nebu- 
"vo kvailas potraukis moteriai. Man ji atrodė nuostabiausia mo- 
teris, kokią tik esu sutikęs savo gyvenime. Negaliu apsakyti 
tos būsenos, kuri apėmė mane, kai sužinojau apie tikrąjį jos 
vaidmenį. 

— Ir dėl to tam tikra prasme kaltinote Šteinerį? 

— Manau, dėl psichologinių priežasčių, 4- atsiduso jis. — 
Tai buvo seniai. Kiek jums buvo metų 1943-iaisiais? Dvylika, 
trylika? Prisimenate, kaip tada buvo? 

— Nelabai. Ne tai, ką jūs, kunige, galvojate. 

— Žmonės buvo pavargę nuo karo, nes atrodė, kad jis 
niekada nesibaigs. Ar jūs įsivaizduojate, koks būtų buvęs mo- 
ralinis sukrėtimas, jeigu Šteinerio istoriją būtų sužinoję visi? 
Vokiečių desantininkai nusileidžia Anglijoje ir tik atsitiktinai 
nepagrobia ministro pirmininko? 

— Dar daugiau, tereikėjo paspausti gaiduką, ir jo galva 
būtų buvus suknežinta. 

Jis linktelėjo galva, paskui paklausė: 

— Ar dar vis ketinate spausdinti? 

— O kodėl gi ne? 

— To nebuvo. Nebėra akmens, ir kas galėtų paliudyti? Ar 
jūs turite bent kokį oficialų dokumentą, kuris tai patvirtintų? 

— Taigi kad ne, — atsakiau nė kiek nesijaudindamas. — 
Tačiau kalbėjausi su daugeliu Žmonių, kurie man papasakojo 
pakankamai, kad tai atrodytų visiškai įtikėtina. 

— Galbūt, — jis šyptelėjo. — Z8IEIS BE tik vieną labai 
svarbų dalyką. . 

— Ką būtent? 

— Reikėtų pasklaidyti bent vieną iš š daugelio knygų apie 
karą ir išsiaiškinti, ką veikė Vinstonas Čerčilis tą savaitgalį. 
Bet gal tada viskas būtų pernelyg paprasta ir aišku? 

— Na, gerai, — pasakiau. — Papasakokite, kunige. 

— Jis rengėsi išplaukti karališkuoju laivu “Renown" į Te- 
herano konferenciją ir pakeliui sustoti Alžyre — ten buvo nu- 
matyta apdovanoti generolus Eizenhauerį ir Aleksanderį spe- 
cialiais medaliais už kovas Šiaurės Afrikoje, o paskui nuvyk- 
ti į Maltą. Kiek prisimenu, tai buvo lapkričio septynioliktąją. 

Staiga stojo mirtina tyla. 

— Kas buvo tas žmogus? — paklausiau. 

— Džordžas Hovardas Fosteris, draugų pramintas Di- 
džiuoju Fosteriu. 

— Kokios profesijos? 

— Aktorius, pone Higinsai. Fosteris vaidino miuzikhole, 
kūrė parodijas. Karas buvo jam išsigelbėjimas. 

— Kaip suprasti? 

— Jis ne tik puikiausiai vaidino ministrą pirmininką — 
buvo netgi panašus į jį. Po mūšio prie Diunkerko programoje 
atsirado specialus numeris, kažkas panašaus į įspūdingą pa- 
baigą: Aš neturiu, ką paaukoti, išskyrus kraują, prakaitą ir 
ašaras, todėl mes kausimės su jais paplūdimiuose... Publika 
buvo sužavėta. 

— Ir žvalgyba nusprendė pasinaudoti juo? 

— Tik ypatingais atvejais. Jeigu ministras pirmininkas 
rengiasi išplaukti į jūrą, kur tykoja vokiečių povandeniniai 
laivai, ne pro šalį sutvarkyti taip, kad Žmonės jį pamatytų vi- 
siškai kitoje vietoje, — Verekeris nusijuokė. — Tą vakarą jis 
vaidino nuostabiai. Visi patikėjo, kad tai Čerčilis. Tik Korko- 
ranas žinojo tiesą. 

— Na, gerai, — nekantriai tariau. — Kur Fosteris dabar? 

— Žuvo 1944-ųjų vasarį kartu su šimtu aštuoniais žmonė- 
mis, kai bomba pataikė į Islingtono teatrą. Kaip matote, visos 
jūsų pastangos beprasmės. To nebuvo. Taip visiems geriau. 


Erelis nusileido 


Prasidėjęs kosulio priepuolis purtė jo kūną. Atsidarė du- 
rys, ir įėjo vienuolė. Pasilenkusi prie jo, kažką pašnibždėjo. 

— Atsiprašau, — tarė Verekeris. — Buvo sunki popietė. 
Turiu pailsėti. Ačiū, kad atvažiavote ir B mano žinių 
spragas. 

Jis vėl pradėjo kosėti, ir aš skubiai išėjau. Jaunas kuni- 
gas Damijanas mandagiai palydėjo mane iki durų. Ant laiptų 
padaviau savo vizitinę kortelę. į 

— Jeigu jam būtų blogiau... — šiek tiek dvejojau. — Ži- 
note, apie ką galvoju? Būsiu dėkingas, jeigu pranešite. 


* * * 


Prisidegiau cigaretę ir atsirėmiau į mūrinę kapinių tvorą 
šalia vartų. Ruošiausi patikrinti faktus, tačiau neabejojau, kad 
Verekeris sakė tiesą. Ar tai ką nors keičia? Pažvelgiau į baž- 
nyčios duris, šalia kurių tą vakarą priešais Harį Keiną stovėjo 
Šteineris. Mąsčiau apie tai, kaip Meltam Hauzo terasoje pas- 
kutinę akimirką jis susvyravo, ir ta akimirka buvo jam pražū- 
tinga. Net jei ir būtų nuspaudęs gaiduką, tai nieko nebūtų pa- 
keitę. 

Devlinas pasakytų: kaip ironiška. Man atrodė, kad be- 
veik girdžiu jo juoką. Na ką, negalėčiau surasti geresnių žo- 
džių negu tie, kuriuos pasakė aktorius, taip gerai atlikęs savo 
vaidmenį tą tragišką naktį. 

Šiaip ar taip, jis buvo puikus karys ir drąsus vyras. Tuo 
ir užbaikime. Pasisukau ir nuėjau per lietų. 

